
EsTAKT  le  roy  Fiançois  prisonnier  en  Espagne  ,  la  duchesse  d'i\n- 
goidesme  ,  sa  mère ,  prent  le  gouvernement  du  royaume ,  pourvoit 
sagement  à  la  deffcnce  d'iceluy  ,  et  appaise  TAnglois  ,  qui  vouloit  faire 
la  guerre  en  Picardie.  Les  frères  du  duc  de  Lorraine  dcfTonl ,  près  Sa- 
Vcrne,  un  populasse  d'AUtmaf^ne  ,  niuliué  contre  la  noblesse.  Le  lloy 
<levient  malade  à  Madril ,  qui  fut  cause  que  TEmpereur  entendit  à  sa 
délivrance,  moyennant  Ihoslage  de  ses  cnlans  ,  ci  autres  conditions 
«lui  ne  furent  entretenues,  comme  ini({ucs.  Rome  est  sacca;,'ée  par  les 
Impériaux ,  où  fut  tué  Cliarles  de  Bourbon.  Il  se  fait  une  grande  ligue 
pour  chasser  les  Espagnols  d'Italie;  Laulrec  y  est  envoyé  avec  armée  , 
qui  prcnt,  au  profit  de  Francisque  Sforcc,  plusieurs  villes  du  duché  de 
Milan  :  cstoit  sur  le  point  de  gaingner  le  reste,  s'il  ne  fut  contraint 
d'aller  au  secours  du  pape  Clemenl,  oppressé  par  les  Espagnols,  les- 
quels en  sont  deslournez  par  l'entreprise  qu'il  fait  sur  le  royaume  de 
Kaples  :  poursuyvant  laquelle,  devient  maislre  de  toutes  les  villes  du 
royaume  ,  fors  de  Manfredone  ,  Gayette,  et  la  ville  de  Naples,  où  il 
met  le  siège:  la  peste  ruine  son  camp,  dont  il  meurt  avec  la  plius  part 
de  ses  gens.  André  Dorie  se  révolte  j  aussi  l'ail  la  ville  de  Gencs.  I^  pai.x 
se  trailte  à  Cambray,  entre  le  Roy  et  l'Empereur  ]  par  ce  moyen,  sont 
délivrez  les  enfans  de  France  ,  et  le  Roy  espouse  la  sœur  de  l'Empe- 
reur; lequel,  peu  après,  passe  en  Italie,  se  fait  couronner  à  Rome,  et 
contraint  les  Florentins  ,  par  un  long  siège  ,  de  changer  le  gouverne- 
ment de  leur  republique. 


TROISIESME  LIVRE. 


JVl  ADAME  Louise  de  Savoy e,  duchesse  d'Anjou  et  d'An- 
goulesme ,  mère  du  Roy,  que  je  vous  ay  dit  estre  de- 
meure'e  régente  en  France,  ayant  eu  ces  nouvelles,  on 
peult  estimer  le  déplaisir  qu'elle  en  porta ,  voyant  son 
fils  captif,  et  l'arme'e  de  France  ruine'e.   Toutesfois, 
comme  femme  de  vertu ,  délibéra  remédier  à  ce  qui 
luy  seroit  possible,  et,  pour  cest  effect,  manda  quérir 
les  princes   et  seigneurs    qui   estoient   demourez    en 
France,  et,  entre  autres,  le  duc  de  Vendosmois ,  qui 
€Stoit  demeure'  gouverneur  et  lieutenant  du  Roy  en 
Picardie  et  l'isle  de  France  ;  le  duc  de  Guise,  qui  estoit 
demouré  lieutenant  du  Roy  en  Champagne  et  Bour- 
gongne  ;  et  le  seigneur  de   Lautrec  ,   gouverneur  de 
Guienne  et  lieutenant  du  Roy  en  Languedoc:  lesquels, 
après  avoir  pourveu  à  leurs  frontières,  se  retirèrent  à 
Lion,  devers  elle.  Le  duc  de  Vendosme,  partant  de 
Picardie  pour  venir  à  Lion  devers  madite  dame,  arrivé 
à  Paris,  luy  fust  remonstre'  par  quelques  uns  de  ladite 
ville,  et  mesmes  par  de  gros  personnages,  conseillers 
de  la  cour  de  parlement,  que  luy  estant  la  première 
personne  et  plus  proche  du  sang,  pour  estre  le  Roy 
prisonnier,  messieurs  ses  enfans  en  bas  aage,  le  duc 
de  Bourbon  révolte  de  l'obéissance  du  Roy,  le  duc 
d'Alançon  n'estant  encores  de  retour  à  Lion,  à  luy 
seul  appartenoit  le  gouvernement  du  royaume  ;  et  que, 
s'il  le  vouloit  entreprendre,  la  ville  de  Paris,  avecques 

toutes  les  autres  bonnes  villes  d'iceluy,  luy  assisteroient 
à  ceste  fin.  Je  pense  que  l'occasion  qui  les  mouvoit, 
cstoit  pour  la  haine  qu'ils  portoient  au  chancelier  An- 
toine du  Prat,  par  le  conseil  duquel  ils  ne  vouloient 
estre  gouvernez.  Charles,  duc  de  Vendosmois ,  consi- 
dérant que  ceste  novalité  ne  seroit  seulement  la  ruine 
du  Roy,  mais  aussi  du  royaume,  et  que  madame  la 
Régente,  ayant  pris  le  maniement  des  affaires  depuis  le 
partement  du  Roy,  eust  trouvé  estrange  de  s'en  désis- 
ter, et  que  finablement  il  en  sourderoit  une  partialité 
en  ce  royaume,  qui  causeroit  la  ruine  entière  de  ceste 
monarchie  françoise,  à  ceste  cause,  leur  feit  response 
qu'il  se  retu'eroit  à  Lion,  où  tous  les  princes  se  dé- 
voient assembler,  et  que  là  seroit  avisé  au  faict  du 
Roy  et  du  bien  public;  enquoy  il  feit  grand  service  à 
la  Couronne  et  au  royaume;  car  plusieurs  deman- 
doient  novalitez,  et  ne  leur  estoit  besoing  que  d'un 
chef  pour  ce  faire  et  leur  servir  de  couverture.  Estant 
mondit-seigneur  de  Vendosme  arrivé  à  Lion ,  fut  or- 
donné chef  du  conseil  de  Finance. 

Madame  la  Régente,  comme  j'ay  prédit,  en  toute  di- 
ligence regarda  de  pourveoir  aux  choses  concernantes 
la  tuition  de  ce  royaume.  Premièrement  elle  manda 
au  seigneur  André  Dorie,  gênerai  des  galleres  du  Roy, 
et  au  seigneur  de  La  Fayette ,  qui  estoit  vice-amiral 
dos  navires ,  tous  à  INIarceille ,  qu'ils  eussent  à  faire  voile 
et  s'en  aller  au  royaume  de  Naples ,  pour  rapporter  en 
France  le  duc  d'Albanie  avec  l'armée  qu'il  avoit  me- 
née; car,  par  terre ,  il  n'y  avoit  ordre  de  le  retirer,  pour 
estre  noz  affaires  en  Italie  trop  desfavorisées  :  ce  qui 
fut  faict,  et  se  retira  ledit  duc  d'Albanie  sans  riens 
perdre,   horsmis    quelques   uns  qui    estoient   devant 

avecqucs  le  seigneur  d'Esgvilly  à  Velistre,  qui  curent 
la  chasse  parles  Colonnois,  jusques  dedans  Romme, 
où  ils  furent  recueillis  par  la  part  Ursine.  En  après, 
ordonna  que  tous  les  capitaines  et  soldats  revenans  de 
la  l)ataille,  fussent  payez  de  ce  qui  leur  estoit  deu,  et 
à  la  pluspart  feit  donner  argent  pour  payer  leuis  ran- 
çons. Puis  estant  le  marquis  de  Salluces ,  Michel  An- 
toine ,  retourné  de  Savonne ,  où  il  estoit  demouré 
lieutenant  du  Roy,  et  le  comte  Ludovic  de  Belle- 
Joyeuse  avecques  luy,  ayant  la  charge  de  deux  cens 
hommes  de  pied  italiens,  iceluy  Ludovic,  avecques  sa- 
dite  charge,  fut  envoyé  en  Bourgongne,  pour  faire  teste 
aux  ennemis,  si  par  la  Franche- Comté  ils  vouloient 
descendre.  Puis,  sçachant  que  le  roy  d'Angleterre ,  sui- 
vant le  traitté  qu'il  avoit  faict  avec  l'Empereur,  devoit 
estre  à  Douvres  avecques  son  armée,  prest  à  s'embar- 
quer pour  desrendre  à  Callaiz,  envoya  ses  ambassa- 
deurs, qui  estoit  Jean  Jouachin,  genevois,  pour  luy 
faire  entendre  la  fortune  avenue  au  Roy,  son  fils,  le 
priant  ne  vouloir  assaillir  un  prince  prisonnier,  mais 
vouloir  entendre  à  quelque  traitté  gracieux  avecques 
le  conseil  de  France.  Le  roy  d'Angleterre,  craignant 
que  l'Empereur  ne  se  voulsist  faire  si  grand,  qu'après 
il  luy  courustsus,  tourna  sa  malveillance  envers  le  Roy 
en  amitié,  de  sorte  qu'il  traitta  avec  Madame  et  le  con- 
seil de  France,  promettant  tout  le  secours  qui  luy  se- 
roit  possible,  tant  d'hommes  que  d'argent,  pour  mettre 
le  Roy  en  liberté;  et,  encores  que  son  armée  luy  eust 
beaucoup  cousté  à  mettre  ensemble ,  n'en  demanda 
toutesfois  aucune  recompense,  et  la  licentia. 

En  ce  temps,  se  leva  en  Allemagne  un  populaire  (0 

(')  Un  populaire  :  c'étoit  une  troupe  tle  paysans  soulevés  par  Mim- 

qlii  vouloit  maintenir  tous  les  biens  estre  communs, 
SouIjs  lequel  prétexte,  se  meirent  ensemlile  quatorze  ou 
quinze  mille  viilains,  pour  marcher  droit  en  Lorraine, 
et  de  là  en  France,  estimans  pouvoir  tout  subjuguer, 
par-ce  qu'ils  avoient  opinion  que  la  noblesse  de  France 
estoit  morte  à  la  bataille  :  lesquels  païsans  assemblez , 
par-tout  où  ils  passoient,  pilloiont  maisons  de  gentil- 
hommes,  tuoient  femmes  et  enfans  avecques  cruauté 
inusitée.  Pour  à  quoy  obvier,  monsieur  le  duc  de  Guise 
et  le  comte  de  Vaudemont,  son  frère,  après  avoir  as- 
semble toutes  les  garnisons  de  la  Bourgongne  et  Gliam- 
pagne,  tant  de  cheval  que  de  pied,  et,  entre  autres,  le 
comte  Ludovic  de  Belle-Joyeuse,  duquel  j'ay  parlé  cy 
devant,  qui  avoit  deux  mille  hommes  de  pied  italiens, 
marchèrent  au  devant  de  la  furie  de  ce  peuple,  lequel 
ils  rencontrèrent  à  Saverne,  au  pied  de  la  montagne, 
tirant  le  chemin  de  Strasbourg;  et,  encores  quils  fussent 
quinze  mille  contre  six  mille ,  se  fians  lesdits  sei- 
gneurs à  leur  gendarmerie ,  les  chargèrent  et  les  def- 
firent,  et  taillèrent  tous  en  pièces,  horsmis  ceux  qui  se 
sauvèrent  à  la  montagne;  et  y  mouruient  de  ce  popu- 
laire de  huict  à  dix  mille  hommes,  et  des  nostres  peu  : 
et,  entre  autres,  de  nostre  part,  y  furent  tuez  le  capitaine 
Sainct  Malo  et  le  seigneur  de  Bethune,  capitaine  de 
la  garde  dudict  duc  de  Guise.  One,  depuis  ceste  def- 
faicte,ne  fut  nouvelles  que  ceste  canaille  se  deust  ras- 
sembler. 

Madame  la  Régente  ny  le  conseil  de  Fiance  ne  trou- 
vèrent bonne  l'entreprise  dudit  duc  de  Guise ,  d'avoir 

cer  ;  ils  vouloient  lYç-alilé  absolue,  la  commmiaut.é  des  biens  ,  et,  potir 
y  parvenir,  ils  massacroient  les  seigneurs.  Mezerai  les  appelle  aiorlons 
de  Lut/ter.  A'oycz  riulroduction. 

hazardé  les  forces  que  nous  avions  ensemble,  pour 
soustenirun  effort,  au  casque  l'arme'e  victorieuse  d'I- 
talie eust  marché  en  ce  royaume  ;  mais  bien  en  prist. 
Dom  Cliarlcs  de  Lannoy,  vice-roy  de  Naples,  lieute- 
nant gênerai  de  l'Empereur  en  Italie,  après  la  bataille 
gaigne'e,  fut  en  grande  pensée  du  moyen  qu'il  pourroit 
tenir  pour  contenter  son  armée;  n'ayant  argent  pour 
la  payer  de  trois  ou  quatre  mois  qui  luy  estoient  deuz, 
craignoit  que  les  soldats ,  se  rautinans ,  ne  cherchassent 
le  moyen  par  force  d'avoir  le  Roy  entre  leurs  mains, 
pour  seureté  dudit  payement.  Pour  à  quoy  obvier,  il 
mena  le  Roy,  au  desceu  de  sadite  armée,  à  Pisse- 
queton,  place  forte  sur  la  rivière  d'Adde,  le  baillant 
en  garde  au  seigneur  Alarçon ,  espagnol ,  auquel  l'Em- 
pereur avoit  grande  fiance;  puis  chercha  les  moyens 
de  trouver  deniers  pour  contenter  lesdits  soldats.  Il 
eut  du  pape  Clément  cent  cinquante  mille  francs;  du 
duc  de  Ferrare,  quarante  mille -le  3  Vénitiens  offrirent 
luy  en  bailler  bonne  somme;  mais,  par-ce  que  le  vice- 
roy  les  vouloit  contraindre  à  plus  grande  quotisation, 
ils  temporisèrent,  de  sorte  qu'ils  ne  baillèrent  rien. 
Estant  le  Pvoy  à  Pissequeton,  y  séjourna  jusques  après 
Pasques,  que  l'on  comptoit  iSaS ,  que  l'Empereur,  es- 
tant en  Espagne,  envoya  devers  luy  le  seigneur  du  Ru, 
son  grand  maistre ,  avecques  articles  par  lesquels  il  de- 
mandoit  que  le  Roy  investis!  monsieur  de  Rourbon  de 
la  comté  de  Provence  et  du  Dauphiné,  pour  joindre 
avecques  les  terres  desquels  ledit  seigneur  de  Bour- 
bon avoit  au-paravant  jouy,  et  le  tout  estre  érigé  en 
royaume  duquel  il  ne  recognoistroit  supérieur  :  par 
mesme  moyen ,  que  le  Roy  luy  remise  entre  ses  mains 
le  duché  de  Bourgongne;  et  autres  plusieurs  articles 

que  je  laisse,  comme  non  raisonnables  à  demander. 
Auquel  seigneur  du  Ru  fut  respondu  par  le  Boy  :  «  Je 
«  suis  marry  dequoy  l'Empereur  vostre  maistre  vous 
«  a  donne'  la  peine  de  venir  en  poste  de  si  loing,  pour 
(r  m'apporter  articles  si  desraisoimables;  vous  luy  di- 
«  rez,  de  ma  part,  que  j'aymeroye  mieux  mourir  pri- 
«  sonnier  que  d'accorder  ses  demandes,  luy  faisant  en- 
«  tendre  que  mon  royaume  est  encores  en  son  entier, 
«  lequel  pour  ma  délivrance  je  ne  vucil  endonnnager; 
«  et,  s'il  veult  venir  à  traitiez ,  il  fault  qu'il  parle  auli  e 
«  lanjfuase.  » 

Pendant  ce  temps,  le  comte  de  Sainct  Pol,  qui  es- 
loit  sorty  de  prison ,  ayant  j)raticquc  sps  gardes  ,  le 
comte  de  Vaudemont  et  le  marquis  de  Salluces,  Mi- 
chel Antoine  ,  faisoient  dresser  quelques  praticques 
avecques  aucuns  princes  et  capitaines  d'Italie,  de  la 
quelle  estoit  conducteur  le  comte  Francisque  de  Pon- 
tresme,  esperans  trouver  moyen  d'cmpesclier  que  le 
]\oy  ne  fust  transporte'  hors  du  duché  de  Milan,  et 
que  le  temps  ameneroit  que  les  potentats  d'Italie, 
craignans  que  l'Empereur  ne  se  voulsist  faire  monar- 
que, puis  après  les  suppediter,  dresseroient  aianëe 
pour  mettre  le  Pioy  en  liberté.  Dequoy  le  vice-roy  de 
Naples  ayant  eu  quelque  vent,  feit  entendre  au  Roy 
qu'il  avoit  seuretc  de  l'Empereur,  et  luy  en  monstroit 
lettres,  que  là  où  il  se  passeroit  en  Espagne,  leurs 
deux  Majestez,  après  avoir  parle'  ensemble,  feroient 
une  paix  finale  par  laquelle  il  seroit  mis  en  liberté'. 
Le  Roy,  ayant  cognoissanceque  monsieur  de  Bourbon 
estoit  passé  en  Espagne  (0,  et  que  les  propos  du  ma- 

(')  Monsieur  de  Uourhon  estoit  passe'  en  Espagne  :  le  connétable  ne 
fjuilta  point  alors  rilalic.  Il  fut  duiic  de  Launoi,  it  témoigna  le  plus 

riaffe  cludit  seigneur  de  Bourbon  et  de  madame  Meo- 
nor,  seur  de  l'Empereur,  se  continuoient,  et  qu'on  en 
esperoit  la  conclusion ,  résolut  et  accorda  de  son  pas- 
sage, encorcs  que  plusieurs  de  ses  serviteurs  ne  fus- 
sent de  ceste  oj)inion.  Et  l'occasion  à  ce  le  mouvant 
estoit  qu'il  esperoit  qu'estant  arrive'  en  Espagne,  la- 
dite Dame  Aleonor  aimeroit  mieux  espouser  un  grand 
Roy  comme  le   nostre,  qu'un  prince  déshérite'  :  par 
ce  moyen,  elle  pourroit  divertir  l'Empereur,  son  frère, 
de  ceste  opinion  ;  car  advenant  le  mariage  dudit  Bour- 
bon et  d'elle ,  c'estoit  mettre  la  guerre  dedans  le  cueur 
de  son  royaume:  veu  les  demandes  que  desja  lui  avoit 
faictes  le  seigneur  du  Ru,  au  nom  de  l'Empereur,  il 
estoit  apparant  que  ledit  Empereur  favoriseroit  de  ses 
forces   ledit  seigneur  de  Bourbon  espousant  sa  seur. 
Mais  il  falloit  que  le  Roy  fournist,  pour  sa  conduicte, 
six  de  ses  galleres  qui  estoient  à  Marceille,  lesquelles 
seroient  arme'es  d'Espagnols,  et  qu'il  feist  desarmer 
les  autres  pour  la  seurete'  dudict  passage  :  chose  que 
le  Roy  trouva  bonne  ;  et  depescha  le  seigneur  de  Mont- 
morency, mareschal  de  France ,  pour  cest  effet,  devers 
madame  la  Régente,  sa  mère. 

Ledit  de  Montmorency  estant  arrive'  à  Lion  devers 
ladicte  dame,  luy  fit  entendre  l'intention  du  Roy; 
chose  qu'elle  et  son  conseil  trouvèrent  bonne,  espé- 
rant, par  ce  moyen,  avoir  plustost  la  délivrance  du 
Roy  son  fils.  Incontinant  que  ledict  de  Montmo- 
rency fut  depeschë  de  Pissequeton ,  le  Roy  partit  ac- 
compagne' dudict  vice-roy  de  Naples,  pour  prendre 

grand  chagrin  quand  il  sut  que  François  I  éloit  à  Madrid.  Il  parlit  alors 
pour  TEspagne  ,  afin  du  moins  que  l'Empereur  ne  traitât  pas  sans  lui 
avec  le  Roi. 

le  cliemin  de  Gennes.  Aiujuel  lieu  de  Gcnnes  estant 
le  Roy,  attendant  ses  gallercs,  arriva  ledict  maresclial 
de  Montmorency,  mais,  par  ce  qu'il  ne  trouva  bon, 
sans  reiteratif  commandement  du  Roy,  de  mettre  les 
galleres  entre  les  mains  des  Imperiaulx,  les  avoit  lais- 
sées à  Toulon ,  en  intention  de  les  avoir  assez  à  temps 
quand  il  seroit  besoing.  Toutesfois  le  vice-roy  de  Na- 
ples,  sentant  l'arme'e  de  mer  du  Roy  plus  forte  que 
la  sienne,  et  craignant  que,  se  mettant  au  passage,  il 
seroit  en  danger  de  perdre  son  prisonnier  et  son  ar- 
mée, ou  pour  crainte  de  quelque  novalité  en  terre, 
ne  vouloit  plus  temporiser.  A  ceste  occasion ,  print  la 
routte  de  Naples,  parlant  de  Gennes,  pour  mettre  son 
prisonnier  en  seureté;  qui  fut  un  grand  ennuy  au 
Roy,  de  se  veoir  mener  en  païs  si  loingtain  de  ceulx 
desquels  il  pouvoit  avoir  faveur.  Mais  estant  arrivé  à 
Porto  Venere  ,  où  il  feit  séjour  d'un  jour  ou  deux, 
les  vint  joindre  le  maresclial  de  Montmorency,  avec 
les  six  galleres  que  le  Roy  avoit  promises.  A  ceste 
cause,  ils  changèrent  incontinant  la  routte  de  ÎNaples, 
et  prindrent  celle  d'Espagne,  passans  aux  isles  d'ic- 
res,  et  par  le  goulfe  de  Léon,  arrivèrent  à  Baicelonne. 
Puis, peu  de  jours  après,  estansàTaraçonneen  Espai- 
gne,  les  Espagnols  ({ui  estoient  de  la  garde  du  Roy 
se  mutinèrent  contre  le  vice-roy,  par  faulte  de  paye- 
ment; de  sorte  qu'il  fut  contrainct  de  se  sauver  par 
dessus  les  gouttières,  de  maison  en  maison  ;  où  le  Roy 
ne  fut  sans  grand  danger  (0,  pour  les  arquebouzades 
qui  passoient  près  de  sa  personne.  De  là   allèrent   à 

("^  Où  le  Iloy  ne  fut  sans  grand  danger  :  Brantôme  raconte  que 
François  I  se  montra  aux  soldats  mutines  ,  Içur  donna  de  l'argent ,  el 
parvint  à  les  calmer. 

Valance,  duquel  lieu  le  Roy  depcsclia  de  reclicf  Ic- 
dict   de  Montmorency   devers  madame  la  Régente, 
pour  sçavoir  d'elle  et  du  conseil,  quel  appoinctenient 
il  devoit  ollrir  à  l'Emperevu-,  aussi  pour  entendre  com- 
ment on  auroit  traicte'  avec  le  Roy  d'Angleterre.  Lequel 
seigneur  de  Montmorency  rapporta  au   Roy  comme 
le  roy  d'Angleterre   estoit   entré  en  ligue    avecques 
Madame  et  le  conseil  de  France ,  pour  le  mettre   en 
liberté;  luy  raporta  aussi  comme  Madame  avoit  dé- 
libéré de  luy  envoyer  la  duchesse  d'Alançon  ,  sa  seur, 
nouvellement  vefve,  par  la  mort  de  monsieur  d'Alan- 
çon qui  estoit  mort  à  Lion;  et  que,  pourcest  effet,  il 
eust  à  obtenir  saufconduit,  afin  de  pouvoir  traitter  de 
sa  délivrance  ;  et  que  ledict  Anglois  avoit  quelque  mal- 
contentement de  ce  que  l'Empereur,  après  ceste  grande 
victoire,  l'avoit  dedaingné,  attendu  qu'il  avoit  fourny 
d'argent  pour  la  soulde  de  l'armée  impériale.  Peu  de- 
vant, estoit  arrivé  devers  le  Roy  le  seigneur  de  Brion, 
qui  luy  portoit  argent  et  des  fourreures,  et  avoit  com- 
mission de  madite  dame ,  pour  estre  associé  avec  l'ar- 
chevesque  d'Ambrun,  depuis  cardinal  de  Tournon, 
et  Jean  de  Selva,  premier  présidant  de  Paris,  qui  de 
long  temps  estoient  envoyez  pour  traicter  de  la  dé- 
livrance du  Roy,  près  de  l'Empereur. 

En  ce  temps,  tomba  le  Roy  en  une  fièvre  fort  véhé- 
mente, au  chasteau  de  Madril ,  dont  peu  de  gens 
avoient  espérance  de  convalescence  ;  et  desja  les  pas- 
sages d'Espagne  estoient  fermez  ,  de  sorte  qu'on  n  en 
pouvoit  avoir  nouvelles  :  parquoy  madame  la  Régente 
entra  en  grand  ennuy,  ne  pouvant  sçavoir  la  vérité 
ou  de  la  vie  ou  de  la  mort  de  sondict  fils.  Mais  le  sei- 
gneur de  Langey  entreprint  de  passer;  ce  qii'il  feit, 

cherchant  les  passages  qui  n'estoient  gardez,  et  revint 
devers  elle  luy  apporter  certaines  nouvelles. 

Madame  Marguerite,  seur  du  Roy,  vefve  du  duc 
d'Alançon,  estoit  par  les  chemins  pour  aller  visiter 
le  Roy  son  frère,  quand  un  saufconduict  de  l'Empe- 
reur luy  fut  apporté  pour  passer  seurement  ;  par- 
quoy,  au  mois  de  septembre,  elle  s'embarqua  à  Ai- 
gues-mortes,  et  vint  descendre  à  Barcelonne,  de  là 
à  Sarragosse,  et  de  Sarragosse  à  Madril,  en  intention 
de  traitter  de  la  délivrance  du  Koyson  frère.  Son  arri- 
vée vint  bien  à  propos;  car,  ayant  trouvé  le  Roy  en  si 
extrême  maladie  que  dit  est,  elle  servit  plus  à  sa 
convalescence  que  n'avoient  faict  tous  les  médecins. 
A  son  arrivée  à  Madril,  elle  trouva  l'Eaipereur  qui 
l'estoit  venu  visiter,  non,  à  mon  avis,  par  charité 
qu'il  eust  vers  luy,  mais  craignant  qu'il  mourust,  ef 
par  ce  moyen  il  perdist  son  prisonnier,  qui  estoit  le 
fruict  de  sa  victoire;  car,  depuis  son  arrivée  en  Espa- 
gne, jamais  ne  l'avoit  veu,  quelque  promesse  que  luy 
eust  faicte  le  vice-roy  de  Naples.  Ladite  duchesse 
d'Alançon,  après  avoir  veu  le  Roy  hors  de  danger,  et 
trouvant  l'Empereur  tousjours  obstiné  en  ses  deman- 
des desraisonnahles  (  hors  mis  qu'il  ne  parloit  plus  de 
faire  monsieur  de  Bourbon  roy  ) ,  délibéra  s'en  retour- 
ner en  France,  laissant  près  de  l'Empereur,  l'arche- 
vesque  d'Ambrun,  depuis  cardinal  de  Tournon,  et 
le  premier  présidant  de  Paris,  de  Selva,  et  messieurs 
de  Montmorency  et  de  Brion,  rapportant  ({uand  et 
elle  pouvoir  du  Roy  (0,  tel  qu'il  le  pouvoit  donner 

(')  Rapportant  cpiand  et  elle  poui>oir  du  Ilor  :  voyez  ,  dans  Ilulro- 
duction ,  r<(lii  par  lequel  Franrois  T  abdiqua  la  coiuronnc  en  faveur 
de  son  (ils  aîné. 

au  lieu  qu'il  estoit  ;  par  le([uel  il  i  emettoiL  le  gouvei- 
nemcnt  du  royaume  à  monsieur  le  Dauphin ,  son  fils 
aisné,  avec  permission  de  le  faire  couronner,  se  dé- 
libérant plustost  mourir  prisonnier,  que  de  faire  chose 
qui  portast  préjudice  à  son  royaume.  Et  depescha  le 
mareschal  de  Montmorency  et  le  seigneur  de  Brion , 
pour   aller  servir   mondit- seigneur   le    Dauphin  en 
France,  lesquels  toutesfois  ne  partirent    si   soudain; 
carl'Empereur,  voyant  la  sœur  du  Pvoy  retire'e  et  mal- 
contente, et  ledit  seigneur  résolu  de  tenir  prison  plus- 
tost que  d'endommager  son  royaume  en  la  sorte  que 
vouloit  l'Empereur,  donna  espérance  de  plus  gratieux 
traitté.  Le  voyage  de  madame  la  duchesse  d'Alançon 
dura  trois  mois  :  sur  son  retour  elle  fut  avertie  que 
l'Empereur  avoit  donné  cliarge   de   l'arrester,    estant 
son  saufconduit  expiré,  car  il  ne  l'avoit  voulu  pro- 
longer; parquoy  elle  feit  telle  diligence,  que  le  che- 
min qu  elle  avoit  délibéré  de  faire  en    quatre  jours 
elle  le  feit  en  un  ;  et  avertit  le  seigneur  de  Clermont 
de  Lodesve ,  qui  estoit  lieutenant  de  Roy  dedans  Nar- 
bonne,  de  la  venir  recueillir  à  Salluces  (0,  par-ce 
que  c'estoit  le  dernier  jour  du  saufconduit  ;  ce  qu'il 
feit  en  si  bonne  compagnie  ,  que  ceux  qui    avoient 
charge  de  Tarrester  n'osèrent  entreprendre  d'exécuter 
leur  charge.   Et  là  elle  eut  nouvelles  comment   le 
roy  Henry  de  Navarre  estoit  par  subtils  moyens  sorty 
et  eschappé  des  prisons  des  Espagnols,  où  il    estoit 
demeuré 'depuis  la  bataille  de  Pavie. 

[i526]  Or,  à  la  fin,  il  fut  accordé  par  les  députez 
ce  qui  s'ensuit  :    sçavoir  est  que  le  Roy,  arrivé  en 

A|0  A  Salluces  ;•  Usez  à  Salces  :  c'étoit  une  forteresse  du  Roussiilon. 

France,  mettroit  entre  les  mains  de  lEmpereur  le  du- 
ché de  Boiirgongne,  promettant  d'employer  son  pou- 
voir à  le  faire  accorder  aux  estais  du  pais  ;  quitteroil 
la  souveraineté  de  Flandres  et  Artois,  et  son  droit  du 
duché  de  Milan  et  du  royaume  de  iXaples,  et  espou- 
seroit  madame  Aleonor,  sœur  de  l'Empereur  et  doue- 
riere  de  Portugal  ;  avec  plusieurs  autres  conditions  : 
pour  seureté  desquelles  promesses,  le  Roy, partant  de 
Fontarabie,  mettroit  entre  les  mains  des  députez  de 
l'Empereur,  en  entrant  en  son  royaume,  monsieur 
François ,  dauphin  de  Viennois ,  son  fils  aisné,  et  mon- 
sieur Henry,  duc  d'Orléans,  le  second.  Ce  que  le  Roy 
volontiers  accorda  (0,  entendant  bien  que,  quelque 

(')  Ce  que  le  Roy  volontiers  accorda  :  il  y  avoit  dans  ce  traité  dau- 
ircs  clauses  encore  plus  liumilianles.  François  I  ôtoit  sa  protection  au 
roi  de  Navarre  ,  au  duc  de  Gueldres  ,  au  duc  de  "N'irtcmbcrg  ,  et  à  Ro- 
bert de  La  Marck.  Il  abandonnoit  ses  alliés  d'Italie,  et  promclloitdVn- 
voyer  des  troupes  contre  eux.  Le  connétable  de  Bourbon  étoit  rétabli 
dans  ses  biens  ,  et  pouvoit  faire  valoir  ses  prétentions  sur  la  Provence. 
La  rançon  étoit  fixée  à  deux  millions. 

Le  traité  portoit  que  le  Roi  pourroit  livrer,  au  lieu  de  son  second  (ils . 
douze  seigneurs ,  au  choix  de  TEmpcreur.  On  ne  profila  pas  de  cette 
oiirc  insidieuse  ,  parce  qu'il  auroit  fidlu  priver  la  France  de  ses  géné- 
raux les  plus  habiles.  Ces  généraux,  que  Charles  dcmaudoit  pour  rem- 
placer le  duc  d'Orléans ,  étoient  le  duc  de  Vendôme,  le  duc  d'Al- 
banie, le  comte  de  Saint  Paul,  le  comte  de  Guise,  le  maréchal  de 
Lautrec ,  le  comte  de  Laval ,  le  marquis  de  Saluées ,  les  seigneurs  de 
Rieux  et  de  Brezc,  le  maréchal  de  Montmorency,  Tamiral  Brion,  et  le 
maréchal  d'Aubigny. 

Le  Roi  conserva  long-temps  un  ressentiment  profond  du  traitement 
qu  il  avoit  éprouvé  en  Espagne.  Bayle  rapporte  une  lettre  de  l'alaméde 
Gonticr ,  secrétaire  de  ramiral  Brion,  datée  de  Londres,  5  février  i535. 
Cette  lettre  porte  que  Henri  VIII  dit  à  ce  secrétaire  «  qu'il  esloitsou- 
«  venant  et  bien  record  que,  quand  ils  se  entrouverenl  dernièrement 
«  ensemble,  le  dict  seigneur  roy  François,  parlant  un  jour  à  messci- 
«  gueurslc  Dauphin  ,  d'Orléans  çt  d'Angoulcmc,  tes  cnfans,  leur  dict 

pioiiicsse  qu'il  fist,  estant  prisonnier  garde  et  non  sur 
sa  foy,  estoit  de  nulle  valleur,  et  que,  par  cy  après,  il 
pourroit  par  argent  ravoir  messieurs  ses  enfans. 

Les  choses  ainsi  conclues  et  accordées,  partit  mon- 
sieur le  mareschal  de  Montmorency  pour  venir  devers 
Madame,  à  ce  qu'elle  eust  à  prendre  le  chemin,  au 
plustost  que  possible  luy  seroit,  à  Bayonne,  et  y  me- 
ner messieurs  les  hostagers.  Pareillement  l'Empereur 
vint  à  Madril  veoir  le  Pioy,  auquel  lieu  ils  eurent  long 
propos  ensemble;  puis  allèrent  en  une  mesme  littiere 
veoir  la  royne  Aleonor,  sœur  de  l'Empereur,  et  vefve 
du  roy  de  Portugal,  laquelle,  par  ledit  traitté,  avant 
que  partir  d'Espagne,  le  P\oy  devoit  fiancer;  ce  qu'il 
feit.  Puis  le  Roy  marcha  droict  à  Fontarabie,  où  fut 
faict  feschange  de  luy  et  de  messieurs  ses  enfans. 
L'Empereur  feit  conduire  le  V\oy  jusques  à  Bayonne, 
par  ses  ambassadeurs,  pour  luy  faire  ratifier  ledit 
traitte',  incontinant  qu'il  seroit  en  son  royaume;  aus- 
quels  le  Roy,  y  estant  arrivé,  feit  response  qu'il  estoit 
besoing  qu'il  sceust  premièrement  fintention  de  ses 
subjects  de  Bourgongne,  par-ce  qu'il  ne  les  pouvoit 
aliéner  sans  leur  consentement,  et  que  de  brief  il  fe- 
roit  assembler  les  estats  du  païs  pour  sçavoir  leur  vo- 
lonté. 

Estant  le  Roy  de  retour  en  son  royaume ,  ordonna 
des  estats  vacans  par  le  decez  de  ceux  qui  estoient 
morts  à  la  bataille.  Au  lieu  du  grand  maistre  bastar 

«  ces  propres  mots  :  c/ue  ,  s'il  sauoit  ejuils  oubliassent  jamais  les  tors  et 
«  inhumains  traiteutens  faits  à  luy  et  eulx  par  Icclict  Empereur,  en 
«  cas  qu'ils  ne  s'en  vengeassent,  si  faire  luy  mesme  ne  le  poui-'oil , 
«  comme  il  esperoit  durant  sa  vie  ,  <jud  leur  donneroit  des  lors  sa  ma- 
«  lediction.  » 

de  Savoye,  ordonna  le  mareschal  de  Montmorency- 
grand  maistre  et  mareschal;  au  lieu  de  l'amiral  Bon- 
nivet,  ordonna  le  seigneur  de  Brion  amiral;  au  lieu 
du  mareschal  de  Chabannes,  le  seigneur  Théodore 
Trevoulse  fut  mareschal:  et  la  compagnie  dudit  de  Cha- 
l)annes  fut  séparée,  sçavoir  est,  cinquante  hommes 
d'armes  au  seigneur  de  La  Milleraye,  Charles  de  Mouy, 
et  les  autres  cinquante  à  Antoine  des  Prez ,  seigneur 
de  Montpesat  ;  au  seigneur  de  Fleuranges,  fils  aisné 
de  messire  Robert  de  La  Marche,  seigneur  de  Sedan, 
la  mareschaucée  du  mareschal  de  Foix;  lequel  seigneur 
de  Fleuranges  avoit  esté  pris  à  la  bataille ,  et  avoit  esté 
prisonnier  à  L'Ecluse  en  Flandres,  fort  estroittement, 
pour  la  haine  que  portoit  l'Empereur  à  sa  maison. 
Et  par-ce  que,  le  jour  de  la  bataille,  ayant  le  Roy  son 
cheval  tué  entre  ses  jambes ,  ledit  seigneur  de  Pompe- 
rant,  qui  s'en  estoit  allé  avecques  monsieur  de  Bour- 
bon, descendit  à  pied  pour  le  secourir,  de  sorte  qu'il 
estimoit  que,  sans  ledit  Pomperant,  avant  l'arrivée  du 
vice-roy  de  Naples,  il  eust  esté  en  danger  de  sa  per- 
sonne, le  Roy  retira  ledit  Pomperant  à  son  service, 
et  luy  donna  la  compagnie  de  cinquante  hommes 
d'armes,  vacante  par  la  mort  du  seigneur  de  Saincte 
Mesme  ,  qui  estoit  mort  prisonnier  :  vray  est  que  luy^ 
estant  prisonnier  à  Pissequeton ,  avoit  ja  donné  audit 
Pomperant  les  cinquante  liommcs  d'armes  susdits ,  et 
l'avoit  envoyé  devers  Madame.  Et  au  seigneur  de  La 
Rochedumaine  donna  la  moitié  de  la  compagnie  de 
monsieur  dAlançon,  de  cent  hommes  d'armes,  dont 
il  estoit  lieutenant ,  lequel  estoit  mort  à  Lion,  au  re- 
tour de  la  bataille.  De  la  compagnie  du  seigneur  Louis 
de  La  Trimouillc,  donna  cinquante  à  son  petit  fils  et 

cinquante  à  messiie  Jean  d'Iistempes,  seigneur  de  La 
Ferle  Naljert  ;  à  l'amiral  de  Brion ,  le  gouvernement  de 
Bourgongne,  vacant  par  la  mort  du  seigneur  de  La 
Triniouille  ;  celuy  de  Daupliiné  au  comte  de  Sainct 
Pol,  vacant  par  la  mort  de  l'amiral  Bonnivet  ;  et  au  sei- 
gneur de  Montmorency  donna  le  gouvernement  en 
chef  de  Languedoc,  dont  au  paravant  il  estoit  lieute- 
nant soubs  monsieur  le  Daupliin,  auquel  le  Roy  l'avoit 
baille'  après  le  partement  de  monsieur  de  Bourbon  ;  et 
au  grand  seneschal  de  Normandie ,  messire  Louis  de 
Breze' ,  donna  le  gouvernement  de  Normandie ,  vacant 
par  la  mort  de  monsieur  le  duc  d'Alançon ,  dont  par 
devant  il  estoit  lieutenant  du  Roy. 

Pour  revenir  à  l'Empereur,  ayant  entendu  la  res- 
ponse  faicte  par  le  Roy  à  ses  embassadeurs  à  Rayonne^ 
depescha  le  vice^^oy  de  Naples,  Charles  de  Lannoy, 
seigneur  de  Mingoval,  le  duc  de  Trajette,  le  seigneur 
Alarçon ,  pour  venir  devers  le  Roy,  espérant  que  la 
response  des  estats  de  Bourgongne  seroit  suivant  son 
intention  ;  ce  que  non.  Lequel  ils  Vindretit  trouver  à 
Congnac,  auquel  lieu  ils  feurent  receus  et  festoyez 
magnifiquement  :  mais,  peu  de  jours  après,  ils  virent 
chose  qui  ne  leur  pleut  gueres,  car  ils  virent  et  ouï- 
rent publier  en  leurs  présences  une  ligue  faicte  entre 
le  pape  Clément,  le  roy  de  France,  le  roy  d'An- 
gleterre, les  Vénitiens,  les  Suisses  et  les  Fleurentins, 
qui  s'appella  la  Saincte  Ligue,  pour  mettre  l'Italie  en 
liberté,  et  en  chasser  tous  estrangers,  et  remettre  le 
duché  de  Milan  entre  les  mains  de  Francisque  Sforce, 
avec  quelques  conditions,  laissant  place  à  l'Empereur 
pour  y  entrer,  si  bon  luy  sembloit  ;  chose  qu'ils  trou- 
vèrent estrange  :  dequoy  je  ne  m'esbahy,  car,  au  lieu 


l8  [l526]     MEMOlllES 

qu'ils  pensoient  prendre  possession  du  duché  de  Bour- 
gongne,  (estant  ja  party  le  prince  d'Orenge  ('),  pour 
aller  prendre  ladite  possession  comme  gouverneur),  on 
leur  présenta  un  traitté  entièrement  contraire  à  l'Em- 
pereur leur  maistre.  Parquoy,  après  avoir  pris  congé 
du  Roy,  retournèrent  en  Espagne,  rapjjortans  qu'où 
l'Empereur  vouldroit  prendre  argent  pour  la  rançon 
du  Roy,  et  rendre  messieurs  les  enfans  de  France, 
ledit  seigneur  le  luy  fourniroit  ;  autrement ,  non  r 
et  pour  l'exécution  desdits  traittez ,  chacun ,  pour  sa 
quotte  portion,  devoit  mettre  ses  forces  ensemble.  Et, 
pour  conduire  l'armée  que  le  Roy  devoit  fournir  pour 
son  respec,  en  fut  donnée  la  charge  à  Michel  An- 
toine, marquis  de  Salluces,  lequel  fut  depcsché  avec 
quatre  cens  hommes  d'armes  et  dix  mille  Suisses  que 
le  Roy  avoit  envoyé  lever,  dont  estoit  colonnel  le 
comte  de  Tende ,  et  quelque  nombre  de  gens  de  pied 
françois. 

Ce-pendant  que  ces  traittez  se  faisoient,  le  duc  Fran- 
cisque Sforce  (2),  qui  estoit  assiégé  dedans  le  chasteau 
de  Milan  ,  tomba  en  telle  nécessité  de  vivres,  qu'il  n'y 
avoit  plus  que  menger.  Or  estoit  à  l'heure  mort  le  mar- 
quis de  Pesquaire  ;  parquoy  le  seigneur  Antoine  de  Levé 


(.^)  Le  prince  J'Oreng'e  ;  Philibert ,  dernier  prince  d  Orange  ,  de  la 
, maison  de  Cliàlons.  Des  méconteulemcus  1  avoienl  lait  passer  au  service 
de  Chcirles-Quint ,  et  il  étoit  intimement  lié  avec  le  connétable  de  Bour- 
bon. —  '^)  Le  duc  Francisque  Sforce  :  ce  prince,  indigné  des  traiteniens 
que  lui  faisoit  éprouver  l'Empereiu- ,  étoit  entré  dans  une  grande  cons- 
piration tramée  par  Moron  ,  cLaucelier  du  duché  de  jMiiau.  Cette 
couspiïaliou  avoil  pour  but  de  secouer  le  joug  de  Cliarles-Quint.  On 
voulut  y  entraîner  le  marquis  de  Pescaire,  à  qui  Ion  promit  la  couronne 
de  Naples  ;  mais  ce  général  révéla  tout  à  son  maître.  François  Stores 
étoit  alor.s  assiégé  par  les  troupes  impériales. 

et  le  marquis   du  Guast,  cousiu  germain  dudit  mar- 
quis, avoient  pris  radininistration  de  l'arme'c  et  de  tout 
l'Estat  du  duclic  de  Milan,  ensemble  de  l'assiegement 
du  chasteau  ;  lesquels  firent  grande  diligence  de  pour- 
veoir  à  ce  que  secours  de  vivres  n'entrast  dedans  ,  et , 
par-ce  que  le  payement  estoit  failly  à  leurs  soldats, 
mirent  une  imposition  sur  la  ville  de  Milan,  intolé- 
rable. L'Empereur,  estant  averty  de  la  mort  du  mar- 
quis de  Pesquaire ,  depescha  soudain  le  duc  de  Bour- 
bon, pour  estre  son  lieutenant  gênerai  en  Italie,  lequel 
vint  descendre  à  Gennes,  puis,  arrivé  qu'il  fut  à  Milan, 
trouvant  la  ville  en  desespoir,  pour  les  grandes  cruau- 
tez  qui  leur  estoient  faictes,  tant  par  impositions  in- 
suportables ,  que  pour  la  tyrannie  que  leur  faisoient 
les  soldats,  assembla  les  babitans  de  la  ville,  et  leur 
remonstra  l'ennuy  qu'il  portoit  pour  les  injures  qui 
leur  avoient  esté  faictes  par  cy  devant,  mais  qu'il  estoit 
délibéré  du  tout  les  soulager  :  si  est-ce  qu'il  estoit  be- 
soin de  trouver  trente  mille  escus  pour  contenter  ses 
soldats,  et,  cela  fourny,  si  jamais  leur  estoit  faict  tort, 
il  prioit  Di,eu  qu'au  premier  lieu  qu'il  se  trouveroit, 
fust  en  bataille  ou  assault,  il  fust  tué  d'un  coup  d'ar- 
quebouze,  ce  que  depuis  luy  advint  devant  Romme. 
Pendant  que  ces  clioses  se  faisoient  à  Milan,  le  Pape 
et  les  Vénitiens  faisoient  toute  diligence  d'assembler  leur 
armée,  pour  venir  à  Milan  secourir  le  cliasteau,  le  sen- 
tansen  grande  extrémité,  et  firent  marcher  leurdite  ar- 
mée droict  à  Laudes.  Le  marquis  du  Guast  et  Antoine 
de  Levé,  de  ce  avertis,  craignans  que  leurs  ennemis  ne  se 
missent  dedans  Laudes,  qui  leur  eust  esté  grand  empes- 
chement  pour  les  vivres  de  la  ville  de  Milan,  en  toute 
diligence  depesclierent  trois  enseignes  d'Espagnols,  pour 

se  mettre  dedans;  mais,  arrivez  qu'ils  furent  audit  lieu, 
vint  un  bruict  parmy  eux,  que  ladite  ville  de  Milan 
dovoit  cstre  livrée  à  sac;  lesquels,  à  ceste  cause,  pour 
ne  perdre  leur  part  du  butin ,  sans  aucun  comman- 
dement s'en  retournèrent  à  Milan,  laissans  dedans 
Laudes  Fabrice  Maramault,  avec  sept  cens  hommes 
de  pied  italiens ,  lequel  |)ermist  à  ses  soldats  de  faire 
aux  citadins  toutes  cruautez,  tant  usite'es  que  non 
usitées. 

Quoy  voyant,  le  seigneur  Ludovic  Vistarin,  citadin 
de  Laudes,  homme  noble,  se  délibéra  de  secourir  sa 
patrie,  et,  pour  cest  eiïect,  envoya  devers  Francisque 
Marie,  duc  d'Urbin,  capitaine  gênerai  de  la  seigneu- 
rie de  Venise,  à  ce  qu'il  eust  à  marcher,  et  qu'il  le 
mettroit  dedans  la  ville,  moyennant  qu'il  luy  pro- 
mist  sa  foy  de  ne  souffrir  faire  extortion  aux  cita- 
dins; ce  qui  fut  exécute';  et  se  sauva  ledit  Fabrice, 
avec  sesdits  soldats,  dedans  le  chasteau.  Le  marquis  du 
Guast,  averty  de  la  perte  de  Laudes,  partit  de  Milan 
en  toute  diligence,  pour  trouver  moyen  de  la  recouvrer, 
devant  que  l'armée  du  Pape  et  des  Vénitiens  y  fust 
arrivée,  pensant,  par  le  moyen  de  ceux  du  chasteau, 
pouvoir  entrer  dedans;  mais  le  duc  d'Urbin,  qui  estoit 
homme  de  guerre ,  y  avoit  si  bien  pourveu  par  tran- 
chées, que  ledit  marquis  laboura  en  vain  ;  et  ce  qu'il 
peut  faire  ,  fut  de  retirer  les  soldats  qui  estoient  dedans 
le  chasteau,  avecques  lesquels  il  s'en  retourna  à  Milan. 
Ce-temps  pendant,  le  reste  de  l'armée  des  Vénitiens 
et  celle  du  Pape  marchoient  en  toute  diligence  par  le 
Plaisantin ,  aussi  faisoit  Michel  A  ntoine,  marquis  de  Sal- 
luces,  avecques  l'armée  des  François,  etdesja  avoit  passé 
le  pas  de  Suze ,  et  estoit  descendu  en  Piémont.  Aussi 

les  dix  mille  Suisses  que  le  Roy  avoit  faict  lever,  mar- 
choientpar  le  païs  des  Grisons,  sans  lesquels  les  Fran- 
çois ne  vouloient  combatre  :  mais  lesdits  Suisses  furent 
lents  à  marcher,  si,  que  ce  temps  pendant,  la  famine 
pressa  de  sorte  le  duc  de  Milan ,  qu'il  fut  contraint  de 
remettre  le  cliasteau  de  Milan  entre  les  mains  de  mon- 
sieur de  Bourbon,  soubs  condition  que  ceux  de  dedans 
ledit  chasteau  s'en  iroient  avecques  leurs  armes  et  ba- 
gues sauves,  et  que  la  ville  de  Come,  tenue  par  les  Im- 
périaux, seroit  remise  entre  les  mains  dudit  duc  de 
Milan ,  pour  faire  sa  demeure  jusques  à  ce  que  l'Em- 
pereur eust  cogneu  sa  justification,  disant  qu'à  tort  et 
sans  cause,  le  marquis  de  Pesquaire  l'avoit  spolié  du- 
dit duché'.  Estans  doncques  ces  traittez  signez  et  ac- 
cordez ,  et  après  avoir  mis  le  chasteau  entre  les  mains 
de  monsieur  de  Bourbon ,  lequel  en  feit  capitaine  le 
seigneur  Tensane,  vieil  gentil-homme  de  Bourbon- 
nois,  partit  ledit  seigneur  Sforce  pour  s'en  aller  à 
Come  ;  mais  par  les  chemins  luy  fut  raporté  que  les 
Impériaux,  en  lieu  de  luy  livrer  la  ville  de  Come, 
avoient  délibéré  de  le  mettre  prisonnier,  et  mesmes 
que  ses  meubles  qu'il  avoit  laissez  à  Milan  en  garde , 
par  faulte  de  charroy  pour  les  emporter,  avoient  esté 
baillez  à  sac  aux  soldats.  Cela  entendu  par  ledit  Sforce, 
il  se  retira  au  camp  de  la  ligue,  se  joignant  avecques 
elle,  pour  les  injustices  qui  luy  avoient  esté  faictes.  Ce 
pendant,  le  marquis  de  Salluces,  avec  l'armée  du  Roy, 
qui  estoit  de  quatre  cens  hommes  d'armes  et  quatre 
mille  hommes  de  pied  gascons,  et  cinq  cens  chevaux 
légers,  arriva  au  camp  de  la  ligue;  lui  arrivé,  fut  con- 
clu d'envoyer  Malateste  Baglion,  avecques  huict  mille 
hommes  de  pied  et  quelque  nombre  de   cavalleric , 

pour  prendre  la  ville  de  Cremonne ,  par  le  moyen  du 
chasteau  qui  tcnoit  pour  le  duc,  dedans  laquelle  es- 
toient  mille  lansquenets,  cinq  cens  hommes  espagnols , 
tt  doux  cens  chevaulx  légers  pour  la  part  imperialle. 
Apres  avoir  este,  ledit  Malateste,  plusieurs  jours  devant 
Cremonne  sans  riens  prouflitcr,  lut  advisé  que  le  duc 
d'Urbin ,  gênerai  de  la  seigneurie  de  Venise,  iroit  en 
personne,  avecques Tarnie'e  vénitienne,  à  l'expugnation 
de  ladite  ville  de  Cremonne;  auquel  lieu,  arrivé  qu'il 
fut ,  en  peu  de  jours  contraignit  les  Impériaux ,  de 
sorte  qu'ils  firent  capitulation  telle,  que,  si  dedans  dix 
jours  ils  n'estoicnt  secourus,  ils  remettroient  la  ville 
entre  les  mains  de  la  ligue;  ce  qu'ils  feircnt,  par-ce 
f[u'il  ne  leur  vint  point  de  secours. 

Pendant  que  ces  choses  se  demenoient  au  duclic  de 
Milan,  le  pape  Clément,  estant  à  Romme,  voyant  la 
grande  despense  en  laquelle  il  estoit,  de  tenir  une  ar- 
mée au  duché  de  Milan,  autre  en  la  Ptomagne,  pour 
le  souspeçon  qu'il  avoit  de  la  part  collonnoise,  feit 
un  traitté  avecques Vaspasien  Colonne,  fils  du  feu  sei- 
gneur Prospère  Colonne,  au  nom  de  toute  la  maison 
colonnoise,  par  lequel  furent  remises  toutes  les  injures 
précédentes,  tant  d'un  costé  que  d'autre,  faisant  une 
paix  générale.  Les  choses  ainsi  accordées  et  jurées,  le 
Pape  rompit  son  armée  qu'il  avoit  en  la  Romagne  : 
dont  mal  luy  print,  car,  ])eu  de  jours  après,  le  cardi- 
nal Colonne  et  le  seigneur  Ascagne  Colonne  levèrent 
à  fimproviste,  dedans  leurs  terres   qui  sont  vers  le 
royaume  de  Naples,  grand  nombre  de  soldats,  et  mar- 
chèrent droict  à  Romme,  de  sorte  que,  devant  que  le 
Pape  en  fust  averty,  ils  furent  à  Sainct  Jean  de  Latran. 
De  la  chose  si  soudaine  et  inopinée,  le  Pape  fut  si  es- 

lonne,  que  le  principal  remède  qu'il sceut faire,  fut  de 
se  retirer  au  chasteau  Sainct  Ange  ;  et  avec  luy  se  re- 
tirèrent tous  les    cardinaux,  et  si  grand  nombre  de 
citadins ,  pour  sauver  leurs  |peisonnes ,  que  les  vivres 
qui  estoient   dans  ledit  chasteau   n  estoient   pour  les 
nourrir  trois  jours;  qui  fut  cause  que  le  Pape,  crai- 
gnant la  famine,  fut  contraint  de  capituler  :  par  la- 
quelle capitulation  il  promist  faire  retirer  son  armée 
du  duché  de  Milan,  et  de  quatre  mois  ne  donner  se- 
cours à  la  ligue.  Les  Impériaux  estans  dedans  Milan 
ayans  eu  ceste  nouvelle,  leur  augmenta  grandement  le 
cueur.  Semblablement  le  seigneur  Georges  de  Frons- 
berg ,  sçachant  que  son  fils  Gaspard  de  Fronsberg,  gê- 
nerai des  lansquenets  qui  estoient  dedans  Milan,  es- 
toit  en    extrême  nécessité ,   tant  pour  le    service   de 
l'Empereur  que  pour  la  salvation  de  sondit  fils,  avoit 
levé,  de  ses  propres  deniers,  quatorze  mille  lansque- 
nets; et  avec  bon  nombre  de  cavallerie  et  d'artille- 
rie qui  luy  fut  baillée  par  Ferdinant,  roy  de  Hongrie, 
frère  de  l'Empereur,  marchoit  en  toute  diligence  pour 
secourir  ceux  de  Milan,  et  desja  avoit  passé  le  pas  de 
Trente,  et  le  pais  des  Vénitiens ,  qu'il  avoit  passé  de 
force  par  la  faveur  du  duc  de  Mantoue. 

Le  marquis  de  Salluces,  chef  de  l'armée  du  Boy,  et 
le  duc  d'Urbin,  de  celle  des  Vénitiens  (car  desja  l'armée 
du  Pape  s'estoit  retirée),  avertis  dudit  secours,  aban- 
donnèrent le  siège  dudit  Milan,  pour  aller  trouver 
leurs  ennemis  et  les  combatre  au  passage  ;  mais  ils  vin- 
drent  trop  tard,  car  desja  ledit  Georges  de  Fronsberg 
avoit  gaigné  la  pleine;  parquoy  ne  s'y  feit  que  quelques 
légères  escarmouches  ,  à  l'une  desquelles,  au  passage 
d'une  petite  rivière,  le  seigneur  Jean  de  Medicis  fut 

frappé  d'un  coup  d'arquebouze  par  la  jambe,  dont  il 
fut  contraint  de  se  faire  porter  à  Mantouc,  auquel  lieu, 
peu  de  jours  après,  il  mourut  dudit  coup  :  qui  fut  une 
grande  perte  pour  la  ligue,  car  il  estoit  tenu  un  des 
plus  hommes  de  guerre  d'Italie.  Estant  le  siège  levé  de 
devant  Milan,  comme  j'ay  dit,  les  Espagnols  voulurent 
contraindre  monsieur  de  Bourbon  de  les  payer  de  six 
mois  qui  leur  estoient  deuz  ;  autrement  ils  estoient  dé- 
libérez de  sacager  la  ville  et  se  retirer.  Pour  à  quoy 
obvier  et  contenter  les  soldats ,  ledit  de  Bourbon  feit 
prendre  la  nuict  les  principaux  et  plus  riches  de  la 
ville,  lesquels,  avec  astrapades  et  autres  inventions  de 
tourmens,  il  contraignit  de  bailler  argent,  de  sorte 
qu'il  paya  ses  gens  de  guerre  pour  deux  mois.  Peu 
après,  voyant  n'y  avoir  plus  de  moyen  que  le  duché  de 
Milan  peust  soustenir  son  armée,  mesmes  estans  Cre- 
monne  et  Laudes  entre  les  mains  de  la  ligue,  délibéra 
d'aller  chercher  pasture  ailleurs;  parquoy,  laissant 
Antoine  de  Levé  à  Milan,  avec  la  superintendence  de 
l'Estat  du  duché ,  se  résolut  d'entrer  dedans  les  terres 
de  l'Eglise,  desquelles  aisément  il  pouvoit  user  à  son 
plaisir,  estant  le  Pape  desarmé,  pour  la  paix  qu'il  avoit 
faicte  avec  les  Colonnois;  et,  pour  cest  eflect,  manda 
Georges  de  Fronsberg,  pour  se  venir  joindre  avec  luy  à 
Plaisance.  Le  marquis  de  Salluces ,  avec  l'armée  fran- 
çoisc,  averty  de  l'entreprise  dudit  duc  de  Bourbon, 
laissant  le  duc  d'Urljin  à  la  campagne  avec  l'armée 
vénitienne,  feit  telle  diligence,  qu'il  arriva  avec  son 
armée  le  premier  à  Plaisance.  IMonsieur  de  Bourbon , 
voyant  la  ville  si  bien  pourveue  et  de  si  gens  de  bien,  et 
l'armée  vénitienne  en  campagne,  n'osa  entreprendre  de 
l'assaillir. 

J'ai  laissé  à  vous  dire  comment  le  Pape,  cognoissant 
l'injure  qu'il  avoit  receue  des  Colonnois,  ses  subjets, 
et  que  le  vassal  ne  peult  capituler  avec  son  souverain 
chose  qui  luy  puisse  servir,  ayant  pris  les  armes  contre 
luy,  rompit  lesdits  traitiez,  et  appella  à  luy  le  comte 
de  Vaudemont ,  frère  du  duc  de  Lorraine,  descendu 
de  la  maison  d'Anjou  ,  maison  fort  désirée  par  les  Na- 
politains ;  lequel ,  estant  party  de  Marceille  avecques  les 
galleres  du  Roy,  ayant  en  sa  compagnie  le  seigneur 
Kence  de  Gère ,  Jjaron  rommain ,  arriva  à  Romme  ; 
puis,  y  ayant  dressé  une  armée  de  huict  ou  dix  mille 
hommes  et  de  quelque  cavallerie ,  marcha  droict  au 
royaume  de  Naples:  lequel  de  arrivée  printla  pluspart 
des  places  colonnoises  et  la  ville  de  Salerne;  et,  s'es- 
tant  présenté  jusques  devant  les  portes  de  Naples,  et 
cliassé  dom  Hugues  de  Montcade,  vice-roy  de  Naples, 
et  levé  le  siège  de  devant  la  ville  de  Frezelon  ,  que  les 
Impériaux  tenoient  assiégée  -,  à  ceste  occasion,  le  vice- 
roy  de  Naples,  dom  Charles  de  Lannoy,  voyant  les 
choses  malbaster  pour  luy,  feit  une  trefve  avec  le  Pape , 
au  nom  de  l'Empereur,  pour  quatre  mois,  au  moyen 
dequoy  fut  nostre  armée  iicentiéej  chose  qui  vint  mal 
à  propos,  car  il  estoit  apparant  qu'on  eust  mis  l'Em- 
pereur hors  de  l'Estat  de  Naples ,  par-ce  que  tout  le 
royaume  estoit  mutiné,  ayant  prins  les  armes  contre 
les  Espagnols,  pour   les  tribus  que  le  vice-roy  leur 
demandoit,  joint  que  l'Empereur  n'avoit  armée  à  Na- 
ples, et  que  toutes  ses  forces  estoient  avec  monsieur 
de  Bourbon.  Ce  faict ,  mondit  seigneur  de  Vaudemont 
sur  ses  galleres  se  retira  à  INIarceille,  fort  mal  content 
dudit  accord  ;  car  les  Napolitains  le  demandoient,  pour 
estre,  comme  dit  est,  de  la  maison  d'Anjou. 

Le  seigneur  de  Bourbon,  voyant  son  entreprise 
de  Plaisance  finllie,  se  délibéra  tenter  autre  fortune, 
car  la  faim  et  la  faulte  de  payement  le  cliassoit,  et 
conclud  en  toute  diligence  de  surprendre  Florance 
(  sentant  qu'elle  estoit  révoltée  de  l'obéissance  du  Pape 
et  de  la  maison  de  INTcdicis,  et  qu'il  n'est  que  pesclier 
en  eau  trouble),  pour  la  jjailler  à  sac  à  ses  soldats. 
Mais  le  seigneur  de  Langey,  qui  pour  lors  estoit  au- 
dit lieu  de  par  le  Roy,  pour  la  conservation  de  la 
Saincte  Ligue,  averty  de  ladite  entreprise,  donna  avis 
au  marquis  de  Salluces  du  cliemin  que  dévoient  pren- 
dre les  Impériaux,  et  que,  venant  par  autre  chemin 
qu'il  luy  manda,  il  pourroit  prévenir  ledit  de  Bour- 
bon, et  arriver  le  premier  à  Florance,  et  par  ce  moyen 
sauver  la  ville  du  sac.  Le  marquis,  qui  n'estoit  pa- 
resseux ,  feit  telle  diligence  avec  son  armée  et  le  duc 
d'Urbin,  gênerai  de  la  seigneurie  de  Venise ,  qu'ils  arri- 
vèrent le  soir  à  Florance  ;  de([uoy  monsieur  de  Bour- 
bon averty,  changea  de  chemin  pour  tirer  à  Ronmie. 
Le  seigneur  de  Langey ,  voyant  Florance  en  seureté , 
ayant  avis  que  l'entreprise  dudit  de  Bourbon  estoit, 
au  cas  qu'il  faudroit  son  entreprise  de  Florance ,  qu'il 
voudroit  exécuter  celle  de  Ronime,  nonobstant  la  trefve 
faicte  par  le  vice-roy  de  Naples  avec  le  Pape ,  estant 
en  tel  desespoir,  qu'il  n'avoit  esgard  à  aucune  foy  pro- 
mise, ledit  seigneur  de  Langey,  prenant  la  poste,  en 
vint  avertir  le  Pape  d'heure,  tellement  qu'il  avoit  moyen 
d'y  pourveoir;  car  les  bandes  noires,  qui  estoient  celles 
du  feu  seigneur  Jean  ,  n'estoient  qu'à  une  journée  ou 
deuxde  Homme,  lesquelles  le  seigneur  Horace  Baglion 
avoit  en  charge.  Mais  le  Pape,  se  fiant  aux  accords 
par  luy  faicts  avec  le  vice-roy,  n'y  voulut  pourveoij\ 

Aussi  le  seigneur  Rence  de  Cere  luyofFroit  dedans  trois 
jours  mettre  ensemble  cinq  ou  six  mille  hommes  de  la 
part  lU'sinc.  Toutestois  le   Pape,  estant  ou  abuse'  ou 
estonné,  ne  voulut  pourveoir  à  chose  du  monde,  qu'il 
ne  veist  les  ennemis  devant  sa  porte  -,  de  sorte  que  son 
principal  combat  fut  de  se  retirer  dedans  le  chasteau 
Sainct  Ange,  avec  une  partie  des  cardinaulx  et  am- 
bassadeurs ,  laissant  la  ville  sans  garde  ;  ce  que  voyans 
le  seigneur  Renée  et  le  seigneur  de  Langey,  trouvèrent 
moyen  de  promptement  lever  deux    mille    hommes 
pour  faire  ce  qui  leur  serolt  possible ,  attendans  le 
marquis  de  Salluces.  INIais  il  advint  une  chose  estrange: 
car  un  porteur  d'enseigne,  ayant  la  garde  d'une  ruine 
qui  estoit  à  la  muraille     au   bourg  Sainct    Pierre , 
voyant  monsieur  de  Bourbon  venir,  avec  {ues  quelques 
soldats,  à  travers  les  vignes,  pour  recognoistre  la  place, 
entra  en  tel  effroy,  que,  cuidant  fuir  devers  la  ville, 
passa,  l'enseigne  au  poing,  par  ladite  ruine,  et  s'en 
alla  droict  aux  ennemis  :  monsieur  de  Bourl)on,  voyant 
ceste  enseigne  venir  droict  à  luy,  estima  qu'elle  fut 
suivie  d'autres  gens,  et  que  ce  fust  une  saillie  faicte 
sur  luy  -,  parquoy  s'arresta  pour  recueillir  les  hommes 
qui  venoient  à  son  secours,  et  faire  teste,  attendant 
son  armée ,  laquelle  incontinant  se  mist  en    armes. 
Ledit  enseigne,  ayant  marche'  environ  trois  cens  pas 
hors  la  ville,  et  oyant  l'alarme  au  camp  dudit  seigneur 
de  Bourbon,  se  recogneut,  et,  ainsi  qu'un  homme  qui 
vient  de  dormir,  reprist  ses  esprits,  et  tout  le  pas  s'en 
retourna  devers  la  ville,  et  par  la  mesme  ruine  dont 
il  estoit  sorti  rentra  dedans.  Monsieur  de  Bourbon, 
ayant  veu  la  contenance  de  cest  homme ,  et  ayant  co- 
gneu  ladite  ruine,  commanda  de  donner  le  signe  de 

l'assault,  et  luy  mesme  marcha  le  premier,  l'échelle 
au  poing.  Mais,  arrive'  qu'il  fut  près  des  murailles,  fut 
tire  par  ceux  de  dedans  un  coup  d'arquebouze,  qui 
luy  donna  au  travers  de  la  cuisse,  dont  il  mourut  sou- 
dain (1).  Plusieurs  estimèrent  que  ce  fut  punition  di- 
vine, pour  le  serment  qu'il  avoit  faict  aux  Milanois, 
lequel  après  il  avoit  faulse'.  Le  prince  d'Orange,  estant 
plus  prochain  de  luy  quand  il  tomba,  le  feit  tost  cou- 
vrir d'un  manteau,  à  ce  que  les  soldats,  voyans  mort 
leur  chef,  ne  s'estonnassent  ;  puis  suivit  chauldement 
l'entreprise,  de  sorte  qu'ils  entrèrent  pesle-mesle  de- 
dans la  ville.  Le  seigneur  Rence  et  le  seisfneur  de  Lan- 
gey^  avecques  ce  qu'ils  peurent  ramasser  de  leurs 
hommes,  en  combatans  se  retirèrent  au  chasteau  de 
Sainct  Ange ,  après  avoir  long  temps  garde  le  pont 
d'iceluy,  et  qu'ils  y  furent  forcez.  Lesquelles  choses 
arrivèrent  le  sixiesme  jour  de  may  1527. 

Je  n'ay  que  faire  de  vous  dire  les  cruautez  les- 
quelles furent  commises  à  ladite  expugnation  ;  car  il 
est  assez  manifeste  ce  qu'on  a  accoustume'  de  faire  en 
tels  actes,  et  aussi  que  la  pluspart  de  l'arme'e  estoient 
allemans ,  qui  outrepassent  les  autres  en  férocité'  ; 
et  mesmes  estoient  presque  tous  protestans,  parquoy 
grands  ennemis  du  Pape  ;  et  dura  le  pillage  environ 
deux  mois.  Aucuns  ont  estimé  que  si  monsieur  de 
Bourbon  ne  fust  encorcs  mort,  il  se  fust  faict  roy  de 
Piomme  etroy  de  Naples,  pour  le  malcontentement  qu'il 
avoit  contre  l'Empereur,  qui  l'avoit  trompe'  ;  car,  luy 

(0  Dont  il  mourut  soudain  :  son  corps  fut  porte  à  Gaète  ,  où  on  lui 
éleva  un  tombeau:  répilaj>l)c  suivante  v  fut  jilacée  :  yîucto  Irnpeno , 
G  allô  victo  ySuperatd  Italid ,  pontijicc  obsesso  y  Româ  capta ,  Borbonius 
hic  jacet. 

ayant  promis  sa  sœur,  la  roine  Aleonor,  douairière  de 
Portugal,  il  ne  l'avoit  faict;  puis,  l'envoyant  au  du- 
ché de  Milan ,  l'avoit  laissé  sans  le  secourir  d'argent, 
comme  le  laissant  en  proye  :  mais  Dieu  voulut  les 
choses  autrement. 

Estant  mort  monsieur  de  Bourbon,  Philebert  de 
Chalon,  prince  d'Orenge,parle  consentement  de  tous, 
print  la  charge  de  l'armée  ;  lequel  assiégea  le  chasteau 
Sainct  Ange ,  dedans  lequel  le  Pape  et  presques  tous 
les  cardinaux  s'estoient  retirez ,  mesmes  les  ambassa- 
deurs des  princes  chrestiens.  Ledit  prince  d'Orange, 
faisant  les  approches  pour  batre  le  chasteau,  fut  frappé 
d'un  coup  d'arquebouze  par  la  teste,  dont  il  fut  en 
danger  de  mort;  mais,  pour  cela,  ne  laissa  le  siège 
d'estre  continué.  A  cause  dequoy,  le  pape  Clément, 
désespéré  de  secours,  et  craignant  tomber  entre  les 
mains  des  Allemans,  ses  ennemis,  joinct  qu'il  avoit 
faulte  de  vivres,  capitula  avecquesle  prince  d'Orange; 
par  laquelle  capitulation  luy  et  tous  les  cardinaux  de- 
meurèrent prisonniers  entre  les  mains  dudit  prince. 
Mais  le  seigneur  Pxence  de  Cere ,  le  seigneur  de  Lan- 
gey,  et  autres  tenans  le  party  du  Pvoy,  ne  voulurent 
accepter  ladite  capitulation,  ains  avoient  délibéré  d'at- 
tendre le  secours  du  marquis  de  Salluces  ;  parquoy 
firent  capitulation  particulière,  et,  par  icelle,  leur  fut 
permis  d'eux  en  aller,  armes  et  bagues  sauves;  et  le 
Pape,  avecques  ceux  de  son  party,  fut  retenu  prison- 
nier au  chasteau  en  seure  garde. 

Le  Roy  et  le  roy  d'Angleterre,  son  bon  frère,  voyans 
l'inhumanité  de  laquelle  avoit  esté  usé  envers  Sa  Sainc- 
teté,  et  le  scandale  advenu  à  l'Eglise  chrestienne,  de 
retenir  prisonnier   le  chef  d'icelle,  délibérèrent  d'y 

pourveoir;  et,  pour  cest  eflect,  le  roy  d'Angleterre  en- 
voya devers  le  Roy  le  cardinal  d'Iorc,  lequel  avoit  la 
principalle  superintendence  de  ses   allaires ,  et  vint 
trouver  le  Roy  à  Amiens ,  où ,  après  plusieurs  collo- 
cutions  et   conseils   tenus ,   fut  accorde'   entre  -  eux 
d'envoyer  une  armée  à  communs  frais  en  Italie,  pour 
remettre  le  Pape  en  liberté,  et  les  terres  de  l'Eglise 
entre  les  mains  de  sadite  Saincteté.  Et  pour  la  con- 
duite de  ladite  arme'e ,  fut  ordonné  messire  Odet  de 
Foix,  seigneur  de  Lautrec  (0,  avecques  le  nombre 
d'hommes  tel  qu'il  sera  dit  par  cy  après.  Puis,  estant 
le  cardinal  d'Iorc  de  retour  en  Angleterre ,  et  le  sei- 
gneur de  Lautrec  ayant  pris  congé  du  Roy  pour  dres- 
ser son  armée ,  à  laquelle  contribuoit  le  roy  d'Angle- 
terre, pour  sa  quotte  portion,  soixante  mille  Angelots 
tous  les  mois ,  fut  ordonné  messire  Anne ,  seigneur  de 
Montmorency,  grand  maistre  et  mareschal  de  France, 
pour,  de  la  part  du  Roy,  aller  en  Angleterre  confir- 
mer les  traittez ,  et  porter  l'ordie  dudit  seigneur  Roy 
au  roy  d'Angleterre,  son  l)on  frère  et  perpétuel  allié; 
lequel  de  Montmorency  print  congé  du  Roy,  envi- 
ron le  dixiesme  d'octobre  i527,  ayant  en  sa  compa- 
gnie Jean  du  Rellay,  evesque  de  Rayonne,  et  depuis 
cardinal  du  Rellay  ;  le  seigneur  de  liumieres  ,  cheva- 
lier de  l'ordre  du  Roy  ;  monsieur  Rrinon ,  premier  pré- 
sidant de  Rouen   et  cliancelier  d'Alançon,  avecques 
douze  ou  quatorze  tant  gentils  hommes  de  la  chambre 
du  Roy,  que  capitaines  de  gens  d'armes,  tels  que  le  sei- 

(■)  Oiliit  de  Foix ,  seigneur  ilc  f.autrcc  :  il  jx«roît  que  ce  fui  le  roi 
d  Anglclcrrc  qui  exigea  que  I.<iulrcc  citmmaiulàt  les  armées  française 
et  ans^laisc.  Il  éloit  dans  une  espèce  de  disgrâce  ,  depuis  que  sa  sœur, 
la  comtesse  d«  Chateaubriand,  avoit  perdu  la  faveur  du  Ryi. 

gneur  de  Roclicbaron ,  le  seigneur  de  Boutieres,lc  sei- 
gneur de  La  Koclieduniaine,  le  seigneur  de  La  Guiche, 
le  seigneur  d'Allègre,  messire  Joachim  de  La  Cliastre, 
capitaine  des  gardes  du  Roy,  avecques  plusieurs  autres, 
jusques  à  cinq  ou  six  cens  chevaux. 

Estant  ledit  grand  maistre  arrivé  à  Douvres,  trouva 
grand  nombre  d'evesques,  gentils-hommes,  et  autres, 
envoyez  de  la  part  du  roy  d'Angleterre,  desquels  il  fut 
recueilly  fort  honorablement,  et  accompagné  jusques  à 
Londres.  Au  devant  de  luy  sortirent  de  ladite  ville, 
mille  ou  douze  cens  chevaux,  avec  nombre  infiny  de 
peuple,  pour  le  recueillir-,  lesquels  l'accompagnèrent 
jusques  au  logis  qui  estoit  ordonné  pour  sa  personne , 
qui  estoit  à  Sainct  Pol,  au  palais  episcopal  de  Londres. 
Deux  jours  après,  fut  conduit  par  barques  sur  la  ri- 
vière de  la  Tamise,  à  Grenovich,  trois  mille  au  dessoubs 
de  Londres,  sur  ladite  rivière,  auquel  lieu  le  Roy 
faisoit  sa  demeure ,  oii  il  fut  recueilly  par  le  Roy  et 
le  cardinal  d'Iorc,  en  grande  magnificence.  Or  fault-il 
entendre  qu'en  toutes  choses  ledit  cardinal  estoit  ho- 
noré comme  la  propre  personne  du  Roy,  et  seoit  tous- 
jours  à  sa  dextre ,  et,  en  tous  lieux  où  estoient  les 
armes  du  Roy,  celles  du  cardinal  estoient  au  mesme 
reng  :  si  qu'en  tous  honneurs  ils  estoient  esgaulx. 
Apres  que  ledit  grand  maistre  eut  exposé  au  Roy  sa 
légation,  et  après  avoir  esté  festoyé  par  plusieurs  jours, 
tant  audit  Grenovich  qu'à  Londres,  fut  conduit  par 
ledit  cardinal  en  une  sienne  maison  qu'il  avoit  bastie 
nouvellement,  à  neuf  mille  au  dessus  de  Londres,  sur 
la  rivière  de  la  Tamise ,  nommée  Hamtoncourt.  Au- 
quel lieu  luy  et  toute  sa  compagnie  fut,  par  quatre  ou 
cinij  jours,  festoyé  de  tous  les  festimens  qui  se  pour' 

roitnt  soulialttcr,  avecques  riclies  tapisseries  et  vais- 
selle d'or  et  d'argent,  en  nombre  presque  innumc- 
rable.  Estant  de  retour  à  Londres ,  luy  fut  par  le  lioy 
d'Angleterre,  le  jour  de  la  feste  Sainct  Martin,  faict 
un  festin  en  sa  maison  de  Grenovicli,  autant  magni- 
fique que  j'en  vcy  oncques,  tant  de  services  de  table 
que  de  mommeries,  masques  et  comédies  j  ausquelles 
comédies  estoit  madame  Marie,  sa  fille,  jouant  elle 
mesmelesdites  comédies.  Puis,  après  avoir  faict  presens 
à  un  chacun ,  donna  congé  ledit  roy  d'Angleterre  à 
mondit-seigneur  le  grand  maistre,  lequel  laissa  ledit 
seigneur  du  Bellay,  evesque  de  Bayonne,  amjjassadeur 
pour  le  Roy  devers  ledit  roy  d'Angleteri'e,  pour  en- 
tretenir les  traittez.  Estant  mondit-seigneur  le  grand 
maistre  de  retour,  feit  rapport  au  Roy  des  choses  par 
luy  negotiées ,  qui  furent  fort  à  son  contentement. 

Vous  avez  ouy  par  cy  devant,  comme  le  seigneur 
de  Lautrec  avoit  pris  congé  du  l\oy  pour  marcher  en 
Italie,  qui  avoit  este'  environ  la  Sainct  Jean  :  l'Em- 
pereur, pour  lors  estant  en  Espagne ,  averty  de  ladite 
entreprise  et  dudit  partement,  feit  arrester  prisonnier 
Tevesque  de  Tarbe,  depuis  cardinal  de  Grantmont, 
lequel  estoit  ambassadeur  de  la  part  du  Roy  devers  Sa 
Majesté',  avecques  les  autres  ambassadeurs  des  alliez  et 
confederez  en  la  Saincte  Ligue.  Dequoy  le  Roy  et  le 
Roy  d'Angleterre,  son  bon  frère,  avertis,  firent  arrester 
pareillement  les  ambassadeurs  dudit  seigneur  Empe- 
reur, et  depescherent  Guienne,  roy  d'armes  du  Roy, 
et  Clarence,  roy  d'armes  du  roy  d'Angleterre,  de  la 
part  de  leurs  deux  INIajestez,  pour  de  leur  part  aller 
deffier  l'Empereur,  mandans  premièrement  k  leurs  am- 
bassadeurs, qui  depuis  av oient  esté  mis  en  liberté',  de 

prendre  congé  dudit  seigneur  Empereur,  et  de  se  re- 
tirer devers  leursdites  Majestez. 

Ladite  depesche  faicte ,  et  le  Roy  ayant  eu  nou- 
velles comme  ses  ambassadeurs  estoient  en  liberté'  et 
sur  leur  retour,  manda  quérir  l'ambassadeur  de  l'Em- 
pereur, pour  luy  faire  entendre  les  occasions  qu'il 
avoit  eu  de  sa  rétention ,  se  plaignant  de  plusieurs 
avitres  torts  qui  luy  avoient  este'  faicts  par  l'Empereur 
son  maistre.  Et  pour  cest  efi'ect,  le  vingt-huictiesme 
jour  de  mars,  l'an  iSay,  avant  Pasques,  le  Roy  estant 
en  sa  ])onne  ville  et  cité  de  Paris,  accompagné  des 
princes  de  son  sang  et  autres  princes,  prélats  et  sei- 
gneurs, tant  de  son  royaume  qu'estrangers  estans  pour 
lors  en  sa  cour,  et  seml)lablement  les  ambassadeurs 
des  princes  et  potentats  estans  au  tour  de  luy,  feit  ve- 
nir devers  Sa  Majesté  l'ambassadeur  de  l'Emperevu', 
nommé  maistre  Nicolas  Perrenot,  seigneur  de  Gran- 
velle.  Iceluy  Granvelle,  après  avoir  faict  la  révérence 
au  Roy  en  la  présence  des  dessusdits,  luy  remonstra 
que,  depuis  treze  jours,  par  l'adresse  de  monsieur  le 
grand  maistre  de  France ,  il  avoit  receu  lettres  de 
l'Empereur,  son  naturel  et  souverain  seigneur,  du  sep- 
tlesme  du  mois  de  février ,  contenantes  que  messieurs 
les  ambassadeurs  du  Roy  avoient ,  le  vingt-uniesme 
jour  de  janvier,  pris  congé  de  sondit  maistre,  et,  le  len- 
demain ,  le  vingt-deuxiesme,  un  herault  luy  avoit,  de 
par  ledit  seigneur,  intimé  la  guerre  et  deffié  ;  et  qu'à 
ceste  cause,  luy  mandoit  sondit  maistre  de  prendre 
congé  du  Roy  le  plustost  qu'il  pourroit,  et  s'en  retour- 
ner devers  luy  :  et  desplaisoit  audit  ambassadeur  que 
les  choses  fussent  passées  en  ces  termes,  ainsi  eslon- 
gnées  et  mises  hors  du  chemin  et  moyen  d'establisse- 
i8.  -  3 

ment  de  paix  et  amitié,  laquelle  sondit  maistre  avoit 
tous) ours  désirée  et  espérée,  attendu  ledit  traitté  de 
Madiil,  dont  s'estoit  ensuivie  la  délivrance  du  Roy;  et 
avoit  tenu  ledit  ambassadeur  la  main  de  tout  son  pou- 
voir et  devoir  au  bien  de  ladite  paix  :  mais,  puis  que 
Ion  cstoit  venu  à  ceste  rigueur,  que,  obéissant  au  l)on 
plaisir  de  sondit  maistre,  il  supplioit  au  Roy  luy  don- 
ner congé,  luy  requérant  qu'il  le  luy  vousist  octroyer 
avec  bon  et  suffisant  saufconduit,  pour  en  liberté  et 
seurcté  retourner  vers  sondit  maistre,  comme  la  raison 
et  bonnesteté  le  vouloient,  et  avoit  tousjours  esté  faict 
et  observé  par  les  princes  magnanimes  et  vertueux  ;  et 
qu'il  ne  pensoit  avoir  faict,  durant  sadite  légation  , 
cbose  pour  bailler  occasion  d'en  faire  autrement  ;  et 
neantmoins,  si,  de  son  particulier  et  privé  endroict 
il  avoit  esté  ennuieux ,  ou  s'y  fust  incivilement  con- 
duit, il  supplioit  au  Roy  l'excuser,  et  le  luy  pardon- 
ner, en  le  merciant  de  l'honneur  que  luy,  messieurs 
de  sa  cour,  et  autres  de  son  royaume,  luy  avoicnt 
faict  durant  sa  légation.  Ces  propos  finis,  le  Roy,  de 
sa  propre  bouche,  luy  parla  en  ceste  manière. 

«  Monsieur  l'ambassadeur,  il  m'a  despieu  et  des- 
<c  plaist  tresfort  que  j  aye  esté  contrainct  de  ne  vous 
<(  traitter  jusques  icy  si  graticusement  et  humaine- 
«  ment  que,  parle  bon  et  honneste  office  que  vous 
<c  avez  faict  estant  par  deçà  au  tour  de  moy,  vous 
«  avez  tresbien  mérité  ;  où  je  vueil  bien  dire  que 
«  vous  estes  tousjours  aquitté,  tant  à  l'honneur  de 
«  vostre  maistre,  et  contentement  d'un  chacun,  que 
«  je  suis  tout  asseuré  qu'il  n"a  tenu  à  vous  que  les 
«  choses  n'ayent  pris  autre  fm  et  issue  qu'elles  n'ont 
«  peu  faire ,  pour   le  bon   zèle   et   aflection    que   je 

(c  VOUS  ay  tousjours  cogneu  avoir  au  bien  de  la  paix, 
«  contluitte  et  addressement  des  choses  ;  enquoy  je 
«  ne  fay  double  que  vous  n'ayez  tousjours  faict  vostre 
«  bon  et  loyal  devoir.  Mais ,  ayant  entendu  ce  que 
«  l'Empereur  vostre  maistre,  avoit  commande',  contre 
c  tout  droict,  tant  divin  qu'luimain,  estre  faict  à  mes 
«  ambassadeurs,  et  à  tous  ceux  de  la  ligue  estans  par 
«  devers  luy,  pour  le  bien  de  la  paix ,  et  contre  toutes 
«  bonnes  coustumes  qui  jusques  icy  ont  esté  gardées 
«  et  o])servées  entre  les  princes ,  non  seulement  chres- 
«  tiens,  mais  aussi  infidelles , -il  m'a  semblé  que  je  ne 
«  pouvoy  rien  moins  faire ,  pour  le  devoir  que  j'avoy 
«  à  mesdits  ambassadeurs  prins  contre  raison  et  de- 
<f  tenus,  que  de  faire  de  vous  le  semblable,  encores 
«  que  je  n'eusse  aucune  envie  de  vous  maltraitter, 
«  jîour  les  raisons  dfissusdites.  Pour  lesquelles  et  pour 
«  le  devoir  auquel  en  ce  faict  vous  estes  mis,  je  vous 
«  avise,  monsieur  ram])assadeur,  qu'outre  ce  que  je 
«  pense  que  vostre  maistre  ne  faudra  à  vous  en  re- 
cc  compenser,  vous  estes  asseuré  que  là  où  je  vous 
«  pourray  particulièrement  en  aucune  chose  faire 
«  plaisir,  je  le  feray  d'aussi  bon  cueur  que  vous  vou- 
«  driez  m'en  vouloir  faire  requérir. 

«  Et  pour  satisfaire  et  respondre  à  ce  que  vostre 
«  maistre  a  dit  de  bouche  à  Guienne  et  Clarence  ,  roys 
«  d'armes  du  Roy  mon  bon  frère,  perpétuel  et  meilleur 
«  allié,  et  de  moy,  sur  l'intimation  de  la  guerre  qui 
«  luy  a  esté  faicte  de  par  nous,  qui  consiste  en  huict 
«  poincts,  je  vueil  bien  que  chacun  l'entende.  Pre- 
«  mierement,  quant  à  ce  qu'il  dit  qu'il  s'esbahit  que, 
«  m'ayant  prisonnier  de  juste  guerre ,  et  ayant  ma  foy, 
«  je  le  deiïie,  et  que  par  raison  je  ne  le  puis  ny  doy 

3. 

«  faire,  je  vous  respon,  pour  luy  dire,  que  si  j'estoy 
K  son  prisonnier  icy,  et  qu'il  eust  ma  foy,  il  eust  dit 
«  vérité-,  mais  je  ne  sçache  que  ledit  Empereur  ait 
«  jamais  eu  ma  foy,  qui  luy  sceust  de  rien  valloir  ; 
(c  car,  premièrement,  en  quelque  guerre  que  j'ayeesté, 
«  je  ne  sçay  que  luy  aye  jamais  ny  veu  ny  rencontre. 
«  Quand  j'ay  este  prisonnier,  garde  de  quatre  ou  cinq 
«  cens  anpiebouziers  ,  malade  dedans  le  lict  à  la 
«  mort,  il  n'eust  pas  esté  malaisé  à  m'y  contraindre, 
«  mais  peu  honnorable  à  celuy  qui  l'eust  faict  ;  et, 
(c  depuis  que  j'ay  esté  retourné  en  France,  je  ne 
«  cognoy  ne  luy  ny  autre  qui  ayt  eu  puissance  de 
«  la  me  pouvoir  faire  bailler;  et  de  ma  libérale  vo- 
«  Ion  té  c'est  chose  que  j'estime  trop,  pour  si  legere- 
«  ment  m'y  obliger. 

(C  Kt ,  pour-ce  que  je  ne  vueil  que  mon  honneur 
«  demeure  en  dispute,  encores  que  je  sçache  bien 
«  que  tout  homme  de  guerre  sceust  assez  que  pri- 
«  sonnier  gardé  n'est  tenu  à  nulle  foy,  ny  ne  se  peult 
«  obliger  à  riens ,  si  envoye-je  à  vostre  maistre  cest 
«  escrit,  signé  de  ma  propre  main  ,  lequel,  monsieur 
«(  ram:)assadeur,  je  vous  prie  vouloir  lire,  et,  après, 
«  me  promettre  le  luy  bailler,  et  non  à  autre.  » 

Et  ce  faict,  le  luy  feit,  ledit  seigneur  Roy,  présenter 
par  Jean  Robertet ,  l'un  de  ses  secrétaires  d'Estat  et  de 
sa  chambre.  Lequel  escrit  print  iceluy  ambassadeur 
en  ses  mains,  faisant  son  excuse  de  le  lire,  disant  au- 
dit seigneur  Roy  comme,  par  les  lettres  de  son  mais- 
tre, apportées  ouvertes,  et  qui  supposoit  le  Roy  et 
son  conseil  avoir  veues,  par  lesquelles  lettres  il  n'a- 
voit  plus  de  pouvoir,  ains  estoit  révoqué  de  sa  léga- 
tion, et  ne  pouvoit  ny  entendoit  plus   négocier  ny 

prendre  de  charge;  requérant  au  Roy  (corallien  qu'il 
fust  en  sa  main  et  puissance  )  qu'il  voulsist  en  hon- 
nesteté  avoir  regard  à  ce  qui  estoit  de  la  faculté  et 
puissance  dudit  ambassadeur,  et  encores  aux  choses 
convenables ,  et  qui  pouvoient  concerner  et  estre  de 
la  charge  et  qualité  d'un  ambassadeur,  et  non  le  pres- 
ser plus  outre. 

A  qiioy  respondit  le  Roy  :  <f  Monsieur  l'ambassa- 
(c  deur,  puis  que  vous  ne  voulez  prendre  cesLe  charge 
«  de  lire  cest  escrit,  je  le  feray  lire  en  ceste  compa- 
«  gnie,  afin  que  chacun  entende  et  cognoisse  comme 
«  je  me  suis  justifié  de  ce  que,  contre  la  vérité,  vostre 
«  maistre  m'a  voulu  accuser;  et  si,  après,  vous  ne  vou- 
«  lez  le  luy  porter  et  présenter,  je  depescheray  l'un  de 
«  mes  heraulx,  pour  aller  en  vostre  compagnie,  et  pour 
«  lequel  vous  obtiendrez  saufconduit  bon  et  valable, 
«  pour  pouvoir  aller  vers  vostre  maistre,  porter  ledit 
«  escrit  ;  protestant  et  demandant  acte ,  devant  ceste 
«  compagnie,  que,  là  où  il  ne  voudi'oit  qu'il  vint  en 
«  sa  cognoissance ,  je  me  suis  aquitté  de  luy  faire  en- 
«  tendre,  tout  ainsi  que  je  le  devoy,  de  sorte  qu'il  ne 
«  sçauroit  prétendre  cause  d'ignorance.  »  Apres  avoir 
achevé  lesdits  propos ,  le  Pvoy  appella  Robertet,  et  tout 
hault  luy  commanda  lire  ledit  escrit  :  ce  qui  fut  faict 
par  luy,  de  mot  à  autre,  en  la  manière  qui  s'ensuit: 

«  Nous,  François,  par  la  grâce  de  Dieu,  loy  de 
France,  seigneur  de  Gennes,^  etc.  à  vous,  Charles,  par 
la  mesme  grâce,  esleu  empereur  de  Romme,  etroy  des 
Espagnes:  faisons  sçavoirque,  nous,  estans  avertis  qu'en 
toutes  les  responses  qu'ave/  faictes  à  noz  ambassadeurs 
et  heraulx  envoyez  devers  vous  pour  le  bien  de  la  paix, 
vous  voulant  sans  raison  excuser,  nous  avez  accuse',  eu 

disant  qu'avez  nostre  foy,  et  que  sur  icelle,  outre  nos- 
tic  jiromesse,  nous  en  estions  allez  et  partis  de  voz 
mains  et  de  vostre  puissance;  pour  dedendre  nostre 
honneur,  lequel  en  ce  cas  seroit  trop  cliaige  contre 
vérité,  vous  avons  bien  voulu  envoyer  ce  cartel,  par 
lequel  (encores  que  tout  liomme  gardé  ne  jîuisse  avoir 
obligation  de  foy,  et  que  cela  nous  fiist  excuse  assez 
suflisante,  ce-nonobstant,  voulant  satisfaire  à  un  cha- 
cun et  à  nostre-dit  honneur,  lequel  nous  avons  voulu 
garder  et  garderons,  si  Dieu  plaist,  jusques  à  la  mort) 
vous  faisons  entendre  que,  si  vous  nous  avez  voulu  ou 
voulez  charger,  non  pas  de  nostre-dite  foy  et  délivrance 
seulement,  mais  que  jamais  nous  ayons  faict  chose 
qu'un  gentilhomme  aymant  son  honneur  ne  doive 
faire ,  nous  disons  que  vous  avez  menty  par  la  gorge, 
et  qu'autant  de  fois  que  vous  le  direz,  vous  mentirez; 
estant  délibéré  de  deffendre  nostre  honneur  jusques  au 
dernier  bout  de  nostre  vie.  Parquoy,  puis  que  contre 
vérité  vous  nous  avez  voulu  charger,  désormais  ne  nous 
escrivez  aucune  chose,  mais  nous  assurez  le  camp,  et 
nous  vous  porterons  les  armes  ;  protestansque,  si,  après 
ceste  déclaration,  en  autres  lieux  vous  escrivez  ou 
dites  paroles  qui  soient  contre  nostre  honneur,  que  la 
honte  du  dclay  du  combat  en  sera  vostre,  veu  que, 
venant  audit  combat,  c'est  la  fin  de  toutes  escritures. 
Faict  en  nostre  bonne  ville  et  cité  de  Paris,  le  vingt- 
huictiesme  jour  de  mars,  l'an  iBay,  avant  Pasques.  » 
Ainsi  signé  François. 

L'escrit  achevé  de  lire,  le  Roy,  continuant  son  pro- 
pos ,  dit  audit  ambassadeur  :  tf  Monsieur  l'ambassa- 
«  deur,  il  me  semble  que  l'Empereur  cognoistra,  par 
('■  ce  que  vous  venez  d'ouir  lire,  que  je  satisfay  assez  à 

«  ce  qu'il  m'a  charge,  et  à  mon  honneur,  qui  me  gar- 
ce dera  vous  en  dire  autre  chose.  Mais  quant  à  ce  que 
<c  vostro  niaistre  dit,  que  ce  luy  est  chose  nouvelle  d'es- 
«  tre  defiié,  veu  qu'il  y  a  six  ou  sept  ans  que  je  luy  fey 
«  la  guerre  sans  l'avoir  defiié,  je  voudroy  qu'il  souvint 
«  mieux  à  vostre  maistre  des  choses  qu'il  faict,  ou  à 
«  son  conseil ,  pour  l'en  avertir  après  qu'elles  sont 
«  faictes  :  car,  s'il  s'en  veult  bien  enquérir,  il  trouvera 
«  que  dom  Prévost  du  Trecq,  lors  son  ambassadeur 
^  «  devers  moi ,  me  deffia  ,  estant  à  Dijon,  contre  le  con- 
«  tenu  du  traitlé  d'entre  luy  et  moy;  parquoy,  puis- 
«  qu'il  me  deffioit,  il  me  semble  qu'il  se  devoit  tenir 
«  pour  adverty  que  je  me  vouloy  deffendre.  Et  entant 
((  que  vostre  maistre  dit,  qu'il  ne  pense  avoir  en  riens 
«  démérité  envers  Dieu,  iceluy  Dieu  sera  juge  de  noz 
c<  consciences,  et  non  pas  nous,  et  tesmoing,  quant 
«  à  moy,  que  je  ne  désire  tyrannie,  ny  usurpation, 
«  ny  chose  qui  ne  soit  raisonnablement  mienne,  ny 
«  prétendant  ny  aspirant  à  l'Empire  ny  à  la  monar- 
«  chie. 

«  Et  au  regard  de  l'excuse  que  vostredit  maistre  a 
K  faicte  de  la  prise  et  détention  ,  contre  tout  droict ,  de 
«  nostre  Sainct  Père,  vicaire  et  lieutenant  de  Dieu 
«  en  terre,  personne  sacrée  et  inviolable,  je  m'esbahy 
«  comme  propos  où  il  y  a  si  peu  d'apparence  de  ve- 
«  rite  s'osent  mettre  en  avant  parmy  les  gens  ;  car, 
<c  comme  est  il  vray  semblable  que  vostredit  maistre 
«  n'ayt  esté  consentant  de  ce  qui  a  esté  faict  en  la  per- 
ce sonne  de  nostredit  Sainct  Père ,  veu  que  sa  prison  a 
«  esté  longue  ;  et  que,  au  lieu  de  chastier  ceux  qui,  sans 
«  son  commandement,  avoient,  comme  il  dit,  faict 
«  acte  si  exécrable  et  si  peu  chrestien  comme  cestuy 

«  là ,  il  leur  a  permis  prendre  et  traitter  avec  Sa  Sainc- 
«  teté,  de  sa  rançon,  luy  en  faisant  payer  et  debourcer 
«  deniers,  jusques  à  vendre  et  prendre  argent  des  be- 
fc  nefices  et  choses  divines  dans  ses  royaume  et  païs; 
«  chose  qui  n'est  seulement  contre  Dieu  et  la  saincte 
«  Eglise,  mais  tresdangereuse  à  prononcer  et  dire,  veu 
«  les  hérésies  qui  ont  cours  pour  le  temps  qui  est  à 
«  présent. 

«  Et  quanta  ce  que  vostre  maistre  dit,  que  jesçay  bien 
«  que  mes  enfans  sont  entre  ses  mains  hostagers,  et 
«  que  mes  amliassadcurs  sçavent  l)ien  qu'il  ne  tient  à 
«  luy  qu  ils  n'en  sont  délivrés,  vous  luy  direz  que  je 
«  sçay  tresbien  que  mes  enfans  sont  entre  ses  mains , 
«  dequoy  il  me  desplaist  tresfort;  et  à  ce  qu'il  dit  qu'il 
«  ne  tient  point  à  luy  qu'il  ne  les  délivre,  je  ne  vueil 
«  autre  advocat  en  cela  pour  me  dclfendrc,  que  le  de- 
«  voir  enquoy  je  me  suis  mis  de  les  ravoir,  sinon  que 
«  chacun  sçait  que  je  suis  leur  père  ;  et  quand  ils  ne  se- 
<c  roicnt  mes  enfans,  mais  seulement  gentils-hommes, 
ce  estans  au  lieu  où  ils  sont  pour  ma  rançon,  si devro}' 
«  je  pourchasser  leur  liberté  de  toute  ma  puissance  : 
«  laquelle  chose  j'ay  faicte  par  si  grandes  et  excessives 
«  ofircs,  que  jamais  les  roys  mes  prédécesseurs,  qui 
«  ont  esté  prisonniers  des  Infidelles,  ne  furent  requis  de 
«  telles  et  si  desraisonnables  sommes ,  à  la  quarte  par- 
ce tic  près,  que  toutesfois  je  ne  refuse  de  vouloir  bailler, 
«  pour  parvenir  au  bien  de  la  paix.  Et  pour,  entre  tant 
«  de  grandes  offres,  vous  en  reciter  une  seule,  vostrr- 
cc  dit  maistre  sçait  tresbien  que  je  luy  ai  faict  offrir  à  la 
«  délivrance  de  mcsdils  enfans,  luy  bailler  et  faire  ào- 
<«  livrer  la  sonuue  de  deux  millions  descus,  tant  en 
«  argent  comptant  qu'autrement ,  du  deu  d'Angle- 

(c  terre  que  revenu  de  terres  et  rentes  en  ses  propres 
«  pais  ;  qui  est  somme  telle  et  si  grande,  qu'elle  me  rend 
«  innocent  envers  tout  homme  qui  sera  de  bon  juge- 
ce  ment ,  que  je  ne  me  fcusse  voulu  destituer  de  telle 
«  force,  pour  après  faire  la  guerre  à  celuy  à  qui  je 
«  l'eusse  baille'e. 

«  Toutesfoîs,  si  pour  la  détention  de  mes  enfans  il 
«  ne  vouloit  venir  à  nulle  raison  de  traitté,  vouloit  me 
«  faire  abandonner  mes  amis  avant  la  restitution  de 
«  mesdits  enfans ,  ayant  pris  un  pape ,  lieutenant  de 
«  Dieu  en  teiTe,  ruiné  toutes  les  choses  sacre'es  et 
«  sainctes,  ne  vouloit  entendre  et  remédier  à  la  venue 
«  du  Turc,  ny  aux  hérésies  et  sectes  nouvelles  qui  pul- 
«  lulent  par  la  chrestienté ,  qui  est  office  d'empereur, 
«  moy  estant  père  et  portant  le  nom  de  Tres-Chrestien , 
«  je  ne  sçay,  si  toutes  ces  choses  ne  me  pouvoient  es- 
«  mouvoir  à  la  guerre,  quelles  autres  injures  ou  raisons 
«  seroient  suffisantes  à  m'y  provoquer  et  faire  venir, 
fc  Neantmoins,  pour  tout  cela,  n'ay-je  laisse'  à  luy  faire 
«  les  offres  que  je  vous  ai  dites,  comme  vous  sçave/. 
«  assez  :  et  par  ceste  raison,  se  peult  clairement  co- 
«  gnoistre  et  juger  qu'à  mon  grand  regret  et  desplai- 
«  sir  je  suis  venu  à  faire  la  guerre ,  veu  que  j'achetoy 
«  la  paix  si  chère ,  sans  les  autres  quittances ,  renon- 
«  ciations  de  droicts  et  restitutions  de  villes  et  pais,  qui 
«  excédent  assez  la  somme  que  je  vous  ay  cy  devant 
«  dicte. 

«  Quant  au  roy  d'Angleterre,  mon  bon  frère  et 
«  perpétuel  allié,  je  le  tien  pour  si  sage,  si  vertueux 
«  et  si  bon,  qu'il  n'a  faict  et  ne  fera  chose  là  où  sou 
«  honneur  n'ayt  esté  et  n'y  soit  entièrement  gardé  j 
^<-  et  aussi  qu'il  sçaura  si  bien  et  si  vertueusement  res- 

«  pondre  des  choses  qui  luy  touchent,  qu'on  luy  feroit 
«  tort  d'en  vouh)ir  respondre  pour  luy.  Bien  vous  dy- 
<(  je,  monsieur  l'anihassadeur,  que  la  lionne,  ferme  et 
«  perpétuelle  amilie  qui  est  entie  mon  bon  liere  per- 
te petuel  allie'  et  moy,  est  telle,  que,  là  où  il  seroit  en 
«  estât,  pour  indisposition  de  sa  personne  (dont  Dieu 
«  le  gard),  de  n'en  pouvoir  respondre,  je  vous  avise 
«  que  je  ne  voudroy  en  rien  moins  faire  que  je  voudroy 
«  faire  pour  moy-mesme,  y  employant  non  seulement 
«  mes  royaume,  pais  et  seigneuries  et  suhjects,  mais 
«  ma  propre  personne,  laquelle  n'y  sera  jamais  espar- 
«  gnëe,  là  oli  il  en  aura  besoing;  et  cela  veux-je  que 
«  tout  le  monde  entende. 

«  Aussi,  monsieur  l'amljassadeur,  pour-ce  que  mon 
«  lierault  Guienne  m'a  dit  que  vostre-dit  maistre  luy 
«  donna  charge  me  dire  qu'il  croit  que  je  n'ay  este 
<c  averty  de  quelques  propos  qu'il  tint  à  mon  ambas- 
«  sadeur(0  le  présidant,  luy  estant  en  Grenade,  pour 
«  me  faire  sçavoir  lesquels  me  touchoient  tresfort,  et 
«  qu'il  m'estimoit  si  gentil  prince  que,  si  je  les  eusse 
«  sceus,  j'y  eusse  rcspondu,  je  vueil  bien  à  cela  vous 
«  dire  que  mondit-ambassadeur  m'a  averty  de  bcau- 
«  coup  de  propos,  mais  non  point  de  chose  qui  rien 
«  sceust  toucher  mon  honneur  :  et  s'il  l'eust  faict,  vous 
«  estes  asseure  que  je  n'eusse  failly  ne  si  longuement 
«  demeure'  à  y  respondre;  car,  de's  que  j'ay  entendu  les 
«  choses  que  je  vous  ay  diltes,  j'y  ay  faict  la  response 
«  que  je  vous  ay  baillée  à  lire,  signée  de  ma  propre 

V  De  fjuch^iics  propos  nu'il  tint  à  mon  ambassadeur  :  cet  ambassa- 
deur étoit  le  président  Calviinont  :  Charles  -  Quint  lui  avoit  dit  : 
«  Votre  maître  a  lâchement  violé  la  parole  qu'il  m'a  donnée  a  Madrid  : 
«  s'il  ose  le  nier ,  je  le  lui  soutiendrai  seul  à  seul,  les  armes  à  la  main.  » 

(c  main,  laquelle  je  tien  si  suflîsante,  qu'elle  satisfaict 
«  non  seulement  à  ce  que  vostredit  niaistre  sçauroit 
«  avoir  dit  par  cy  devant,  mais  entièrement  à  tout  ce 
<«  qu'il  pourra  dire  contre  mon  honneur  par  cy  après. 

(f  Et,  au  regard  de  ce  qu'il  dit  qnc,  par  lesdits  pro- 
«  pos,  je  cognoistray  qu'il  m'a  mieux  tenu  ce  qu'il  me 
«  promist  à  Madril,  que  je  ne  luy  ay  tenu  ce  que  je 
(c  luy  promis,  il  ne  me  souvient  point  luy  avoir  faict 
«  quelque  promesse;  car,  quant  au  traitté  qui  est  par 
<(  escrit,  je  m'en  tien  assez  justifie'  du  peu  d'obligation 
«■  que  j'y  ay,  veu  que  je  ne  fu  en  liberté  ny  devant  ny 
ce  depuis  ledit  traitté,  jusques  à  ce  que  j'ay  esté  en  mon 
«  royaume,  ny  mis  sur  ma  foy,  pour  pouvoir  la  garder 
«  et  observer.  Et  du  demeurant,  quand  j'y  ay  bien 
ce  jDensé,  je  ne  trouve  point  avoir  eu  avecques  luy  au- 
cc  tre  propos  d'obligation  ,  si  ce  n'est  quant  à  l'entre- 
ct  prise  du  Turc,  que  toutesfois  et  quantes  qu'il  l'entre- 
ct  prendroit,  et  que  sa  personne  y  seroit,  que  je  m'y 
ce  trouveroy  pour  l'accompagner  avecques  mes  forces  : 
ce  laquelle  chose  j'avoue  et  trouve  tresbonne;  et  pleust 
ce  à  Dieu  de  vouloir  convertir  les  passions  particulières 
ce  d'un  chacun ,  tant  au  bien  gênerai  de  toute  la  chres- 
ce  tienté,  que  toutes  noz  forces  fussent  employées  en 
ce  un  si  sainct  et  bon  effet!  luy  promettant,  quant  à 
te  moy,  qu'il  peult  estre  tout  asseuré  qu'il  n'aura  ja- 
ce  mais  pour  ceste  occasion  si  tost  le  pied  à  l'estrier, 
ce  que  je  n'aye  plustost  le  cul  sur  la  selle  pour  ce  faire, 
ce  encores  que  je  n'aye  les  Turcs  si  près  mes  voisins 
ce  comme  de  nouveau  il  les  a  en  Hongrie,  et  par  con-^ 
ce  sequent  en  Allemagne.  '> 

Ces  propos  parachevez,  le  Koy  licentia  ledit  sei- 
gneur de  Granvellc,  avec  ])0tmes  et  gralieuscs  paroles 

quant  à  sa  personne ,  le  priant  ne  vouloir  faillir  de 
faire  donner  saufconduit  au  herault  qui  l'accompagnc- 
roit  pour  présenter  l'escrit  cy  dessus  dit  à  l'Empereur, 
son  maistre.  Et  ce  faict,  la  compagnie  se  sépara. 

Lors  que  ces  choses  se  faisoient  en  France  et  en  An- 
gleterre, comme  j'ay  dit  cy  dessus,  le  seigneur  de  Lau- 
trec  avoit  passe'  la  montagne  avec  une  partie  de  son  ar- 
mée; mais  encores  n'estoient  arrivez  dix  mille  Suisses 
desquels  le  Pvoy  avoit  envoyé  faire  levée  ;  aussi  n'estoit 
arrivé  qu'une  partie  des  lansquenets  qui  dévoient  estre 
soubs  la  charge  du  comte  de  Vaudemont  :  parquoy, 
pour  les  attendre,  s'en  alla  séjourner  en  Lastisane.  Or, 
pour  vous  faire  entendre  une  partie  des  forces  que  le- 
dit seigneur  menoit  :  de  la  gendarmerie ,  y  estoit  la 
compagnie  de  mondit -seigneur  de  Lautrec,  de  cent 
hommes  d'armes,  conduitte  par  le  baron  de  Grant- 
mont,  son  lieutenant;  celle  de  monsieur  de  Vaude- 
mont, autre  cent,  conduitte  parle  seigneur  de  Gruliy, 
son  lieutenant;  celle  de  monsieur  de  Lorreine,  cent, 
conduitte  par  le  capitaine  Pierrepont,  son  lieutenant; 
la  compagnie  de  monsieur  d'Albanie,  cent,  conduitte 
par  le  seigneur  de  Moriac,  son  lieutenant;  le  seigneur 
de  Lignac,  cinquante  hommes  d'armes;  la  compagnie 
de  monsieur  de  La  Fayette  cinquante,  conduitte  par 
son  rUs  ;  le  seigneur  de  Montpesac,  cinquante;  le  sei- 
gneur de  Pomperant,  cinquante;  cinquante  du  seigneur 
de  La  Trimouille ,  petit  fils  de  feu  messire  Louis  de 
La  Trimouille,  conduitte  par  Louis  de  Beauvillier, 
seigneur  de  La  Ferté  aux  Ougnons,  son  lieutenant;  le 
comte  Hugues  de  Pepolo,  boulonnois,  cinquante;  le 
seigneur  de  Tournon ,  cinquante  ;  et  son  frère ,  son 
lieutenant,  messire  Claude  d'Estampes,  seigneur  de  La 


DE  MARTIN  DU  BELLAY.    [iS^S]  4^ 

Ferte  Naliert,  cinquante-,  le  seigneur  de  Neigre  Pe- 
lisse, cinquante;  le  seigneur  de  Laval,  de  Daupliiné, 
cinquante;   et  maistre   Jerminglien  ,  anglois,    gentil- 
homme de  la  chambre  du  Pvoy  et  du  roy  d'Angleterre, 
ayant  charge  de  deux  cens  chevaux  légers,  iiomme 
bien  estime',  et  son  lieutenant  maistre  Care,  lesquels 
moururent  audit  voyage,  comme  les  autres  François, 
de  l'infection  de  l'air,  devant  Naples.  De  gens  de  pied , 
le  comte  de  Vaudemont,  six  mille  lansquenets;  le  comte 
Petre  de  Navarre ,  six  mille  Gascons  ;  le  seigneur  de 
Burie ,  quatre  mille  François  et  dix  mille  Suisses,  avec 
bon  nombre  d'artillerie,  desquels  avoit  la  charge  le 
seigneur  de  Mondragon,  gascon.   Ayant  le  seigneur 
de  Lautrec  séjourné  quelques  jours  en  Lastisane,  fut 
averty  que  le  comte  Ludovic  de  Lodron ,  lequel  estoit 
dedans  Alexandrie  avec  six  mille  lansquenets,  en  avoit 
envoyé'  deux  mille  au  Bosc,  petite  ville,  pour  con- 
traindre le  peuple  des  environs   de   fournir  deniers 
pour  la  solde  desdits  lansquenets  estans  en  Alexandrie. 
Le  seigneur  de  Lautrec,  considérant  que,  s'il  pouvoit 
deffaixe  lesdits  lansquenets,  ce  luy  seroit  grande  fa- 
veur, et  aft'oiblissement  pour  son  ennemy,  depescha 
bon  nombre  de  gendarmerie  avecques  une  partie  des 
Suisses  qui  ja  estoient  arrivez ,  pour  aller  clorre  ledit 
lieu  du  Bosc ,  et  empescher  que  les  lansquenets  ne  se 
peussent  retirer  en  Alexandrie ,  ce  pendant  qu'il  mar- 
cheroit  avec  le  reste  de  son  armée  et  l'artillerie.  Estant 
partie  ceste  trouppe,  ledit  seigneur  de  Lautrec  marcha 
après  en  toute  diligence;  puis,  estant  arrivé  devant  Bosc, 
soudain  feit  faire  les  approches,  et  planta  son  artillerie 
au  lieu  qu'il  cognent  le  plus  avantageux  pour  luy  et 
dommogeable  à  l'ennemy;  dont  il  feit  telle  et  si  fu- 

rieuse  batterie,  que,  n'ayans  les  ennemis  loisir  de  rcm- 
parer,  voyans  l'assault  prest  à  donner,  capitulèrent, 
de  sorte  qu'ils  s'en  allèrent  la  vie  sauve  et  sans  armes; 
mais,  depuis,  vindrent  au  service  du  Roy,  souIjs  les 
enseignes  du  comte  de  Vaudemont  :  aussi  le  seigneur 
de  Lautrec,  encorés  que,  par  la  composition,  ils 
deusscnt  laisser  les  aimes ,  par  l'honneste  de  la  guerre 
les  leur  rendit;  <|ui  fut  cause,  à  mon  avis,  qu'estans 
mal  receus  et  soldoyez  d'Antoine  de  Levé,  estans 
quittes  de  leurs  sermens,  ils  prindrenl  la  solde  du  P>oy. 
Pendant  ce  temps,  le  seigneur  André  Dorie ,  qui 
avoit  la  charge  des  galleres  du  Roy,  estant  paily  de 
Marceille  avec  quatorze  galleres ,  feit  telle  guerre  aux 
Gennevois ,  que  nul  s'osoit  trouver  en  mer  le  long  de 
la  rivière  de  Gennes,  en  sorte  que  vivres  et  marchan- 
dises y  deflaillirent,  et  faisoit  sa  retraitte  à  Savonne. 
Cependant  le  seigneur  César  Fregoze,  lequel,  depuis 
peu  de  temps,  esLoit  venu  du  service  des  Vénitiens  à 
celui  du  Roy,  averty,  par  les  amis  quil  avoit  à  Gennes, 
de  la  nécessité  de  vivres  en  laquelle  estoient  les  habi- 
tans,  fut  depesclié  par  le  seigneur  de  Lautrec,  avecl)on 
nombre  d'iiommes,  tant  de  pied  que  de  cheval,  pour 
leur  aller  faire  la  gueire  par  terre;  et  leur  feit  telle, 
qu'en  peu  de  jours  n'y  demoura  ny  grains,  ny  bestial, 
ny  autres  vivres,  desquels  les  habitans  de  ladite  ville 
peussent  estre  substantez  à  six  lieues  à  la  ronde.  Les 
Gennevois,  estans  en  telle  extrémité,  ne  veirent  autre 
moyen  de  leur  salvation  ,  sinon  par  mer  :  parquoy  ar- 
mèrent six  galleres,  lesquelles  ils  mirent  à  l'aventure 
pour  avoir  vivres.  Or,  la  fortune  leur  fut  si  bonne, 
qu'estans  en  mer,  se  leva  une  tourmente  telle,  que  An- 
dré Dorie  fut  contraint  de  se  retirer  à  Savonne  :  sur 

laquelle  retraitte,  le  comte  Phelippin,  nepveu  diulit 
André  Dorie,  fut  pris  et  mené'  à  Gennes;  dont  lesdits 
Gennevois  furent  si  enorgueillis,  n'estimans  plus  les 
François,  qu'ils  feirent  une  saillie  sur  César  Fregose, 
telle,  qu  ayans  mis  en  chasse  les  premiers  qvi'ils  trou- 
vèrent, comme  mal  advisez  chassèrent  si  avant,  que 
les  François  leur  coupperent  chemin  entre  la  ville 
et  eux ,  de  sorte  que  tout  ce  qui  estoit  sorty  fut 
defîaict,  et  le  comte  Gabriel  de  Martiningues,  leur 
capitaine  gênerai,  fut  pris  prisonnier.  Pour  lequel  in- 
fortune ils  s'estonnerent  tellement,  qu'ils  mirent  la 
ville  entre  les  mains  dudit  César  Fregose,  au  nom  du 
Roy,  où,  peu  de  jours  après,  arrivant  ledit  seigneur  de 
Lautrec,  y  ordonna  pour  gouverneur  et  lieutenant 
du  Roy,  le  seigneur  Théodore  Trevoulce ,  mareschal 
de  France;  puis,  peu  de  jours  après,  les  Impériaux  et 
ceux  de  la  part  adorne,  qui  s'estolent  retirez  dans  le 
chasteau  ,  le  remirent  entre  les  mains  du  Roy. 

Au  temps  que  le  seigneur  de  Lautrec  pourvoioit  à 
Testât  deGennes,  il  manda  aux  lansquenets  qui  estoient 
au  Bosc ,  qu'ils  eussent  à  marcher  à  Alexandrie ,  pour 
empescher  le  secours  d'entrer  dedans  -,  puis ,  ayant 
pourveu,  comme  dit  est,  à  Testât  de  Gennes ,  les  sui- 
vit avecques  son  arme'e.  Auquel  lieu  d'Alexandrie  es- 
tant arrive',  en  toute  diligence  feit  mettre  son  artillerie 
en  batterie-,  et,  n'eust  esté  le  seigneur  Albert  Barbe- 
ran,  qui  la  nuict  entra  dedans  avec  mille  hommes  de 
guerre,  dés  ce  jour  estoit  en  hazard  d'estre  prise  d'as- 
sault,  par -ce  que  les  habitans  estoient  si  estonnez , 
pour  la  perte  de  leurs  lansquenets  qu'ils  avoient  per- 
dus au  Bosc,  que  peu  de  gens  meltoient  la  main  aux 
armes. 

Le  lendemain,  les  Vénitiens  envoyèrent  renfort  de 
bon  nom])rc  d'artillerie ,  de  pouldre  et  de  boullets . 
dequoy  ledit  seigneur  de  Lautrec  fcit  telle  batterie, 
que  le  comte  Ludovic  de  Lodron ,  qui  estoit  chef  en 
ladite  ville,  la  rendit,  par  composition  telle,  que  les 
lansquenets  et  autres  gens  de  guerre  estans  dedans  la 
ville,  s'en  iroient  leurs  bagues  sauves,  faisans  serment 
de  ne  porter  armes  de  six  mois  contre  les  François  ny 
leurs  alliez.  Estant  la  ville  entre  les  mains  du  seigneur 
de  Lautrec,  la'  remist  entre  les  mains  des  députez  du 
seigneur  Francisque  Sforce,  suivant  la  ligue  faicte  et 
jure'e  entre  les  alliez  de  la  Saincte  Ligue.  Au  mesmc 
temps,  Jean  Jacques  Medequin,  castelan  de  Muz,  et 
depuis  marquis  de  iNIarignan ,  avoit  faict  levée  de  quel- 
que nombre  d'hommes  pour  amener  au  service  du  duc 
Sforce ,  et  se  venir  joindre  avecques  l'armée  françoise  ; 
dequoy  le  seigneur  Antoine  de  Levé  averty,  et  sça- 
chant  que  ledit  Medequin  estoit  logé  à  quatorze  mille 
de  Milan,  en  lieu  ouvert  et  non  fortifié,  partit  de  Milan 
à  l'improviste  avecques  toutes  ses  forces,  et  feit  telle 
diligence,  qu'arrivant  au  poinct  du  jour  sur  le  logis 
dudit  Medequin  ,  depuis  nommé  Jean  Jacques  dé  Me- 
dicis,  le  surprint,  de  sorte  que  ses  forces  furent  de- 
faictes,  et  luy  se  sauva  à  Muz.  Ce  faict,  craignant  que 
monsieur  de  Lautrec  vint  à  Milan ,  qu'il  avoit  laissée 
despourveue,  s'en  revint  en  toute  diligence  loger  aux 
faubourgs  de  la  ville.  Auquel  lieu  estant  arrivé,  ayant 
les  nouvelles  de  la  prise  de  la  ville  de  Gennes  et  de 
Alexandrie,  et  se  voyant  peu  de  gens  sans  payement, 
désespéré  de  pouvoir  garder  la  ville  de  Milan,  déli- 
béra de  l'abandonner  et  de  se  retirer  à  Pavic  ;  mais , 
estant  averty  du  peu  de  vivres  qui  estoient  dedans, 

changea  d'opinion,  et  y  envoya  le  comte  Ludovic  de 
Bellojoyeuse  (lequel,  depuis  peu  de  temps,  avoit  aban- 
donne le  service  du  Roy,  pour  une  querelle  qu'il  avoit 
contre  le  seigneur  Federic  de  Bozzolo),  accompagné 
de  deux  mille  cinq  cens  hommes  de  jDied. 

Le  seigneur  de  Lautrec,  ayant  remis  Alexandrie  en- 
tre les  mains  du  duc  Sforce,  s'en  alla  à  Vigeve,  la- 
quelle se  remist  en  son  obéissance  :  aussifeit  tout  le  pais 
de  rOmeline.  Auquel  lieu  de  Vigeve  il  passa  le  Tesin 
pour  aller  à  Biagras,  laquelle  pareillement  il  print  et 
remist  entre  les  mains  dudit  Sforce.  Ce  faict ,  faignant 
de  prendre  le  chemin  de  Milan ,  tourna  tout  court  à 
Pavie ,  laquelle  il  assiégea  du  coste'  du  chasteau  ,  et 
l'arme'e  vénitienne  par  l'autre  part;  lesquels  commen- 
cèrent une  furieuse  batterie,  chacun  de  son  coste'.  Le 
seigneur  de  Lautrec  ayant  faict  brèche ,  mais  non  rai- 
sonnable, quelques  François  se  présentèrent  à  donner 
l'assault,  sans  commandement;  mais,  ainsi  que  folle- 
ment ils  estoient  allez,  follement  furent  repoussez.  Le 
lendemain,  de  la  part  de  monsieur  de  Lautrec,  fut 
faicte  telle  batterie,  que  la  brèche  fut  si  raisonnable 
que  la  ville  fut  emportée  d'assault.  Et  n'y  mourut,  tant 
de  ceux  de  dedans  que  de  dehors,  qu'environ  trois  cens 
hommes ,  par-ce  qvie  ceux  de  la  ville,  se  voyans  forcez, 
se  sauvèrent  par  dessus  le  pont,  le  rompant  après 
eux  afin  de  n'esti-e  suivis.  Le  feu  fut  mis  en  quelques 
maisons  au  milieu  de  la  ville,  laquelle  fut  sacagée; 
et  n'eust  esté  la  diligence  dont  usa  ledit  seigneur  de 
Lautrec ,  ladite  ville  eust  esté  mise  en  cendre ,  pour 
la  mémoire  qu'avoient  les  soldats  de  la  bataille  qui 
avoit  esté  perdue  quatre  ans  au-paravant.  Ayant,  le- 
dit seigneur  de  Lautrec,  sauvé  la  ville  du  feu,  et 
18.  4 

l'ayant  remise  es  mains  du  duc  de  Milan ,  vint  de- 
vers luy  le  cardinal  Cibo  ,  légat  de  la  part  du  Pape , 
pour  le  sommer  à  ce  que,  suivant  les  traitiez  d'entre 
le  Pape,  le  P«.oy  et  le  roy  d'Angleterre,  il  eust  à  mar- 
cher, pour  mettre  l'armée  imperialle  hors  des  terres  de 
l'Edisc ,  et  mettre  Romme  en  liberté.  Le  duc  Sforce , 
de  ce  averty,  accompagné  de  grand  nombre  de  gen- 
tils-hommes milannois ,  vint  devers  ledit  seigneur  de 
Lautrec,  le  suppliant  ne  passer  outre,  que  première- 
ment il  n'eust  mis  le  reste  du  duché  hors  des  mains 
des  Impériaux-,  cliose ,  à  ce  qu'il  disoit,  aisée  à  faire, 
par-ce  que  desja  Antoine  de  Levé  estoit  dénué  d'hommes 
et  d'argent,  et  la  ville  de  Milan  en  nécessité  de  vivres, 
parquoy  il  seroit  contrainct  de  l'abandonner,  ne  trou- 
vant lieu  seur  pour  sa  retraitte. 

Le  seigneur  de  Lautrec ,  combien  qu'il  eust  la  cog- 
noissance  que  ces  remonstrances  estoient raisonnables, 
et  mesmes  estoit  son  opinion  et  intention  de  ce  faire , 
mais  le  Icgat ,  au  contraire ,  le  pressoit  de  passer  outre , 
disant  que  c'estoit  chose  aisée  à  l'armée  vénitienne  cl 
celle  du  duc ,  de  parachever  ladite  conqueste,  veu  que 
Antoine  de  Levé  pour  toutes  choses  ne  tenoit  plus 
que  Milan,  desja  demy  afiamée,  et  l'armée  imperialle 
ruinée  ;  parquoy  ledit  seigneur  de  Lauti-ec  condes- 
cendit aux  remonstrances  dudit  légat.  Toutesfois  il  fut 
contrainct  de  faire  séjour  à  Pavie  plus  qu'il  n'esperoit  ; 
car  encores  n' estoient  arrivez  tous  les  lans({uenets 
qui  esloient  soubs  la  charge  du  comte  de  Vaudemont, 
et  les  Suisses  firent  refus  d'entreprendre  le  voyage  de 
Romme.  Estans  lesdits  lansquenets  arrivez,  marcha 
ledit  seigneur  de  Lautrec  à  Plaisance  (auquel  lieu, 
Alfonce,  duc  de  Ferrare,  se  joignit  en  ligue  avecquei 

le  Roy,  laissant  la  part  imperialle)  ;  et  là  se  traitta  le 
mariage  d'Hercules,  fils  dudit  duc  Alfonce  de  Fer- 
rare  et  de  madame  Renée,  fille  du  roy  Louis  dou- 
ziesme,  et  seur  de  la  feu  roy  ne  de  France  :  lequel  ma- 
riage fut  consommé  au  palais  à  Paris ,  peu  de  temps 
après,  en  grande  magnificence;  et  en  la  salle  de  Sainct 
Louis  se  feit  ce  festin.  Plusieurs  ont  estimé ,  et  c'est 
juon  opinion,  que  si  le  seigneur  de  Lautrec  eut  em- 
ployé le  temps  qu'il  séjourna  à  Plaisance  et  à  Bou- 
longne,  aisément  il  eut  remis  en  l'obéissance  du  duc 
Sforce  tout  le  duché  de  Milan,  et  n'eut  laissé  à  exécu- 
ter son  entreprise  de  Naples  ;  car,  ayant  chassé  de  la 
Lombardie  les  Impériaux ,  il  eust  esté  plus  formidable 
à  toute  l'Italie.  Mais  je  pense  qu'il  estoit  si  bien  avisé, 
que  ce  qu'il  faisoit  estoit  à  bonne  intention,  ou  par 
commandement  qu'il  avoit  de  son  prince. 

Antoine  de  Levé ,  voyant  les  forces  de  France  par- 
tir du  duché  de  Milan,  et  n'ayant  en  grande  réputa- 
tion ny  Farmée  des  Vénitiens,  ny  l'armée  du  duc,  qui 
estoient  demourées  entre  le  Pau  et  le  Tesin ,  entre- 
print  d'eslargir  ses  limites,  pour  plus  aisément  avoir 
vivres;  et,  pour  cest  effect,  partant  de  Milan,  vint  as- 
saillir Biagras  :  laquelle  ville  il  print  sur  les  gens  du 
duc  Sforce;  puis,  mettant  en  ordre  des  batteaux,  dé- 
libéra de  faire  un  pont  sur  le  Tesin,  pour  faire  le  sem- 
blable àVigeve,  Morteire,  Noare,  et  toute  l'Omeline. 
Dequoy  monsieur  de  Lautrec,  qui  estoit  à  Plaisance, 
adverty,  depescha  le  comte  Petre  de  Navarre,  avecques 
cinq  ou  six  mille  hommes  de  pied  françois,  et  quelque 
gendarmerie;  lequel  à  son  arrivée  reprint  ladite  ville 
de  Biagras ,  taillant  en  pièces  ce  qu'il  trouva  dedans , 
puis  la  remist  entre  les  mains  du  duc  de  Milan,  le- 

4« 

quel  y  meit  meilleure  garde  qu'il  n'avoit  faict  au  précé- 
dant. 

Le  seigneur  de  Lautrec,  ayant  exécuté  ladite  entre- 
prise, partit  de  Parme  et  i^laisance,  enxyron  le  com- 
mencement de  rhyver  iSaS,  et  marcha  à  Boulongne 
la  Grâce,  passant  à  Rege  :  audit  lieu  de  Boulongne  il 
trouva  le  cardinal  Cil)o,  légat  et  gouverneur  de  ladite 
ville,  auquel  lieu  il  hyverna  son  armée  jusques  en- 
viron le  commencement  de  février.  Ce-pendant  qu'il 
séjourna  à  Boulongne,  les  Impériaux,  voyansla  bonne 
forlune  dudit  seigneui*  de  Lautrec,  craij;nans  perdre 
leur  butin,  mirent  le  Pape  à  rançon  pour  faire  le  paye- 
ment de  leur  armée ,  faisans  entendre  qu'ils  avoient 
commandement  de  l'Empereur  de  le  mettre  en  pure 
liberté,  mais  que,  pour  contenter  leur  armée,  ils  es- 
toient  contraincts ,  encorcs  que  ce  ne  fust  le  vouloir 
dudit  Empereur,  d'avoir  argent  de  luy,  craignans  que 
les  soldats,  estans  mutinez ,  ne  feissent  ofTence  à  sa  per- 
sonne. Mais,  à  vray  dire,  ils  avoient  doubte  qu'arrivant 
le  seigneur  de  Lautrec,  ils  fussent  contraincts  de  le 
mettre  en  liberté;  car  ils  l'avoient  mis  à  une  somme  si 
desraisonnable,  qu'il  n'avoit  le  moyen  de  la  payer  : 
parquoy  ils  le  mirent  en  une  rigoureuse  garde,  encores 
qu'il  enst  baillé  ostages.  En  fin ,  il  trouva  moyen  de 
tromper  ses  gardes,  et,  montant  sur  un  genêt  d'Espagne, 
sesauvaauchasteaud'Oniette  :  mais  les  ostages,  depuis, 
payèrent  sa  rançon.  Partant  de  Boulongne,  le  seigneur 
de  Lautrec  prist  le  chemin  de  Bimini,  et  de  là  à  Sene- 
gaille  ;  de  là  à  Anconne  et  à  Recanat ,  auquel  lieu 
(par-ce  que  c'estoit  du  patrimoine  de  l'Eglise)  il  fut 
tresbien  receu  -,  car  les  Impériaux ,  le  sentans  appro- 
çlier,  avoient  abandonné  toute  la  Romagn^,  se  retirans 

vers  le  royaume  de  Naples.  Audit  lieu  de  Recanat  sé- 
journa le  seigneur  de  Lautrec  queltjues  jours,  pour 
refreschir  son  armée  :  partant  de  ce  lieu ,  diessa  son 
chemin  par  Pezaire  et  autres  villes  du  duché  d'Urbinj 
de  là  entra  en  l'Abrusse,  païs  de  petite  montagnes,  fort 
fertille,  et  plantureux  de  vins,  bleds  ethuilles,  et  alla 
loger  à  Lenzanne;  puis,  suivant  le  bord  de  la  mer 
Adriatique,  s'en  alla  loger  au  marquisat  du  Guast.  Au 
partir  du  Guast,  l'arme'e  entra  au  païs  de  l'Aquille  : 
auquel  lieu  feit  telle  tempeste  de  temps,  que,  encores 
que  les  soldats  fussent  frais  et  reposez,  si  en  mourut  il 
plus  de  trois  cens,  tant  de  pied  que  de  cheval,  pour  la 
tourmente  et  les  froidures  qui  feirent.  Partant  dudit 
lieu,  l'arme'e  tira  le  chemin  de  la  Fouille,  par-ce  que 
le  seigneur  de  Lautrec  vouloit  recevoir  le  tribut  de  la 
foire  de  la  douane ,  qui  sont  cent  mille  ducats,  pourluy 
servir  au  payement  de  son  armée  -,  ce  qu'il  feit.  Audit 
païs  de  la  Fouille  estoit  le  haras  de  l'Empereur,  duquel 
les  chevaux  furent  distribuez  par  les  compagnies. 

Au  mesme  temps,  estant  encores  à  la  Fouille,  fut 
averty  que  Fhilebert  de  Challon,  prince  d'Orenge  ,  le- 
quel, depuis  la  mort  de  feu  monsieur  de  Bourbon, 
estoit  demouré  lieutenant.de  l'Empereur  en  son  ar- 
me'e ,  marchoit  avec  ladite  armée  pour  luy  empescher 
le  chemin.  Apres  lequel  avertissement,  il  s'en  alla  lo- 
ger a  Nochieres  (0,  avecques  l'infanterie  françoise  et 
seulement  les  gentils-hommes,  lesquels  estoient  venus 
pour  leur  plaisir  pour  veoir  la  guerre ,  et  le  reste  de 
l'armée  les  envoya  loger  à  Foge,  distant  dudit  lieu  de 
INochieres  de  quatre  ou  cinq  mille.  Estant  l'armée 
ainsi  divisée,  Fennemy  se  vint  camper  à  Troye,  sur 

(')  IVochicres  :  ou  Luceria. 

le  chemin  de  nostre  armée.  Le  seigneur  de  Lautiec , 
voyant  l'enncmy  si  près,  manda  à  la  gendarmerie  qui 
estoit  loge'e  à  Foge,  de  se  venir  joindre  avec  luy  :  de- 
quoy  l'ennemy  averty,  sortit  de  son  camp  avecques 
toute  sa  cavallerie,  pensant  empesclier  ladite  gendar- 
merie de  se  joindre  avec  le  reste  de  nostredite  armée  j 
mais,  voyant  nostre  gendarmerie  marcher  en  bonne 
ordonnance,  l'armet  en  teste,  et  la  lance  sur  la  cuisse, 
délibérez  de  combatre,  se  retira  en  son  fort,  sans 
mesmes  oser  leur  dresser  l'escarmouche-,  parquoy  nos- 
tre gendarmerie  sans  empeschement  vint  à  Nochie- 
res  trouver  mondit-seigneur  de  Lautrec. 

Le  seigneur  de  Lautrec,  ayant  assemblé  son  armée, 
et  sçachant  l'ennemy  estre  campé  audit  lieu  de  Troye, 
partit  de  Nochieres  avec  toutes  ses  forces,  pour  l'al- 
ler combattre  :  l'ennemy,  de  sa  part,  sortit  de  son  camp 
pour  venir  au  devant  de  luy,  mais  il  n'approcha  de 
trop  près  ;  si  est-ce  qu'il  s'y  feit  de  belles  escarmou- 
ches, deux  jours  durant.  Le  seigneur  de  Lautrec  ne 
feit  que  deux  lieues  pour  jour,  dont  le  deuxiesme 
jour  passa  un  canal ,  pour  lors  estant  sans  eau  mais 
fort  profond ,  et  vint  loger  son  camp  près  du  pied  de 
la  montagne  là  où  estoit  l'ennemy,  et  près  de  la  ville 
de  Troye  ;  lequel  logis  ne  se  feit  sans  y  avoir  de  belles 
et  braves  escarmouches ,  où  un  chacun  feit  son  devoir, 
tant  d'un  costé  que  de  l'autre.  Le  lendemain ,  qui  es- 
toit le  premier  samedy  de  caresme,  l'armée  de  France 
marcha  en  ordre  de  bataille,  toute  preste  à  combat- 
tre, et  monta  la  montagne,  laissant  l'ennemy  à  main 
gauche ,  pour  trouver  moyen  de  le  tirer  hors  de  son 
fort  ;  mais  jamais  il  n'en  voulut  desloger  :  jjarquoy 
nostre  armée  tourna  la  teste  vers  l'ennemy,  marchant 

iiostre  artillerie  la  bouche  devant,  sçavoir  est,  douze 
canons ,  six  bastardes  et  six  moyennes  ;  les  ensei- 
gnes d'Allcmans,  desquelles  esloit  gênerai  le  comte 
de  Vaudcmont ,  qui  pouvoient  estre  jusqucs  au  nom- 
bre de  Imict  mille  hommes,  et  le  nombre  de  trois  mille 
Suisses,  desquels  estoit  colonnel  monsieur  le  comte  de 
Tendes  (  qui  estoient  les  vieilles  bandes  qui  depuis 
deux  ans  estoient  en  campagne  avecques  le  marquis 
de  Salluces  )  ;  les  enseignes  de  trois  mille  hommes  de 
pied  François,  desquels  estoit  colonnel  le  seigneur  de 
Burie;  quatre  mille  Gascons,  desquels  estoit  colonnel 
le  comte  Petre  de  Navarre ,  et  le  seigneur  de  Can- 
d^lle  avecques  luy  ;  et  les  enseignes  de  dix  mille  Italiens. 
Et  marchèrent  les  colonnels  desdites  trouppes ,  chacuu 
à  la  teste  de  leur  bataillon. 

Or  est-il  que  l'avanl garde,  bataille  et  arrieregarde 
marchoient  tout  d'un  front ,  seulement  y  avoit  dis- 
tance entre  deux  bataillons,  de  deux  cens  pas  :  et 
marchèrent  avec  la  plus  grande  volonté'  de  comba- 
tre  que  gens  qu'on  eust  veu  de  nostre  vivant;  de 
sorte  qu'il  y  a  grande  apparence  que,  si  ce  jour  on 
eust  combattu ,  veu  la  volonté'  des  hommes ,  la  vic- 
toire eust  este'  pour  les  François.  Sur  les  aisles  de 
chacun  bataillon ,  y  avoit  une  trouppe  de  gendarmerie 
pour  les  soustenir;  à  l'aisle  droicte  des  Suisses  estoit 
ordonné  la  compagnie  de  cent  hommes  d'armes  du 
duc  d'Albanie,  conduitte  par  le  seigneur  de  Moriac, 
son  lieutenant,  et  le  seigneur  de  Pomperant,  avec  cin- 
quante hommes  d'armes  dont  il  estoit  capitaine.  L'es- 
carmouche se  dressa  sur  lesdites  compagnies ,  pen- 
dant laquelle,  après  que  noz  Suisses  eurent ,  comme 
ils  ont  accoustume',  baiséla  terre,  esperans  com])atre, 

et  que  tous  ceux  de  l'armée  d'une  voix  crioient  ha- 
laille,  mondit-seigneur  de  Lautrec  feit  tourner  son 
artillerie  sur  le  costau  d'une  montagne,  et  la  feit  tirer 
sur  l'cnnemy  :  les  escarmouches  estoient  encores  mes- 
lées,  mais  chacun  fut  contrainct  de  se  retirer  de  son 
costé,  pensans  jouer  le  gros  jeu.  Et  y  perdirent  les 
Impériaux  de  leurs  hommes,  mais  peu.  Sur  les  ba- 
taillons qui  marchoient  après  l'artillerie  descendit 
jusques  au  nomlire  de  trois  cens  chevaux  des  ennemis: 
quoy  voyant,  mondit-seigneur  de  Lautrec,  luy  en 
personne,  l'armet  en  teste,  l'espe'e  au  poing,  vint 
commander  aux  seigneurs  de  Moriac  et  de  Porape- 
rant,  d'aller  charger  ceste  trouppe  d'ennemis  ;  ce  que 
soudain  fut  exécuté.  A  ladite  charge  se  trouvèrent 
les  seigneurs  de  Tournon,  avccques  leurs  hommes 
d'armes;  aussi  feit  la  jeunesse  françoise,  qui  y  estoit 
venue  pour  son  plaisir,  tels  que  le  seigneur  de  Bonni- 
vet,  de  Jarnac,  le  baron  de  Gonty,  Chasteigneraye , 
Cornillon,  et  autres,  jusques  au  nombre  de  trente  ou 
quarante.  La  charge  fut  si  vigoureusement  faicte,  que 
tous  les  ennemis  qui  estoient  sortis  furent  dell'aicts,  et 
les  enseignes  et  les  guidons  gaignez. 

Ce-pendant  que  ladite  charge  se  feit,  monsieur  de 
Ijautrec  logea  son  armée  vis  à  vis  de  l'ennemy,  sur 
une  platte  montagne  ,  où  y  avoit  une  vallée  entre  luy 
et  l'armée  de  l'ennemy,  assez  ample  ;  auquel  lieu  estant 
campé ,  se  fendent  ordinairement  de  ])elles  escarmou- 
ches, charges,  prinses,  et  recourses.  Le  lendemain 
que  le  camp  de  France  fut  logé,  fut  dit  audit  sei- 
gneur de  Lautrec  que,  si  le  jour  précédant  il  eust  com- 
batu,  il  estoit  apparant  qu'il  eust  gaigné  la  bataille: 
à  quoy  il  feit  rcsponse  :  «  Je  ne  pouvoy  donner  la  ba- 

«  taille  sans  y  perdre  beaucoup  de  gens  de  bien  ;  mais 
«  je  les  auray  la  corde  au  col.  »  L'armc'e  fut  audit 
lieu  huict  jours,  durant  lequel  temps  se  leva  une  tem- 
peste  de  vents,  telle  et  si  impétueuse,  qu'il  ne  de- 
moura  pavillon  ny  tente  debout;  et  y  feit  une  telle 
froidure ,  et  le  temps  si  contraire ,  qu'il  y  mourut 
grand  nombre  d'hommes  devant  que  partir  de  là. 
Aussi  une  des  occasions  qui  meut  monsieur  de  Lau- 
trec  de  ne  donner  la  bataille  le  jour  qu'il  la  pré- 
senta, fut  qu'il  attendoit  le  seigneur  Horace  Baglion , 
qui  amenoit  treze  enseignes  de  gens  de  pied  des  plus 
agguerris  d'Italie,  qui  estoient  les  bandes  noires  qui 
avoient  este',  de  longue  main,  soubs  la  charge  du  sei- 
gneur Jean  de  Medicis. 

Un  vendredy  au  soir  arriva  ledit  Horace  Baglion 
avecques  ses  bandes.  Dequoy  l'ennemy  estant  averty, 
la  nuict  d'entre  ledit  vendredy  et  le  samedy,  meit  tou- 
tes les  campanes  des  muliets  dans  les  coffres,  et,  sans 
sonner  trompettes  ny  tabourin,  deslogea,  prenant  le 
chemin  des  bois  droict  à  Naples.  Dequoy  le  seigneur 
de  Lautrec  averty  ,  envoya  quelque  compagnie  de 
gendarmerie  et  quelque  trouppe  de  chevaulx  légers 
à  leur  suitte,  qui  en  deffirent  quelques  uns  demeurez 
sur  la  queue,  mais  bien  peu.  Plusieurs  capitaines 
françois  furent  d'avis  que  mondit-seigneur  de  Lautrec 
devoit  suivre  le  prince  d'Orenge,  et,  s'il  l'eust  faict, 
il  estoit  apparant  qu'il  l'eust  deffaict;  car,  arrivant  le- 
dit prince  à  Naples,  dom  Hugues  deMontcade  (0,  le- 
quel pour  lors  estoit  vice-roy  de  Naples,  et   autres 

(')  Doiii  Uniques  de  Montcaih  :  Lannoy,  vice-roi  de  Naples,  étoiL 
mort  au  commcncemcnl  <le  reUc  année.  II  avoit  désigné  pour  son  suc  • 
cesseur  Hugues  de  Moucade  ,  son  ami .  <fiie  TEmpcrcur  avoit  agrûé. 

principaux   serviteurs   de  l'Empereur ,  avoient  lediL 
prince  d'Orenge  en  telle  haine,  que  les  portes  de  Na- 
ples  luy  eussent  este  fermées,  et,  arrivant  nostre  armée 
sur  ces  disputes,   elle  eust  séparé  la  querelle.  Mais 
Dieu  le  voulut  autrement,  et  ne  voulut  que  mondit 
seigneur  de  Lautrec  print  le  meilleur  avis.  Beaucoup 
de  gens  eurent  opinion  que  le  comte   Pctre   de  jNa- 
varre  luy  donna  ce  conseil,  qui  estoit  homme  qui 
avoit  esté  nourry  au  pais ,  disant  qu'ayant  jjris  le  reste 
du  royaume,  il  auroit  la  ville  la  corde  au  col.   Mais 
il  avint  le  contraire  de  son  dessein ,  car  il  leur  donna 
loisir  de  se  pourveoiret  démettre  ordre  à  leurs  affaires. 
Le  lendemain  qvie  le  prince  d'Orenge  fut  deslogé 
de  Troye,  le  seigneur  de  Lautrec  depescha  le  seigneur 
Petre  de  Navarre,  avec  bon  nombre  de  gens  de  pied 
françois,  et  les  bandes  noires,  et  bon  nombre  de  gen- 
darmerie avec  une  bande  d'artillerie  bien  pourvcue 
de  munitions ,  pour  aller  devant  Melplie ,  et  la  mettre 
en  l'obéissance  du  Roy,  à  ce  que  nostre  camp  estant 
devant  Naples,  le  prince  de  Melphe,  qui  avoit  jus- 
ques  au   nombre  de  trois  mille  hommes  de  pied    el 
une  bonne  trouppe  de  cavallerie,  ne  rompist  les  vi- 
vres à  nostre  armée,  faisant  souvent  des  saillies.  Arrivé 
qu'il  fut  devant  Melphe ,  meit  son  artillerie  en  bat- 
terie ,  où,  après  avoir  battu  deux  jours,  fut  donné  un 
assault,  auquel  furent  repoussez  les  soldats  de  la  Tos- 
cane ,  encores  qu'ils  feissent  fort  bien  leur  devoir  ; 
mais  le  second,  donné  par  les   Gascons  ,  la  ville  fut 
forcée,  non  sans  grande  perte,  pour  la  resistence  que 
feirent  ceux  de  dedans.  Les  François,  animez  de  la 
perte  de  leurs  compagnons,  l'ayant  forcée,  y  feirent  un 
grand  carnage  ;  car,  de  compte  faict,il  y  mourut,  tant 

de  gens  de  guerre  que  des  habitans  de  la  ville,  jusques 
au  nombre  de  six  à  sept  mille  personnes ,  dont  de  gens 
de  guerre  y  avoit  environ  trois  mille.  Et  fut  pris  ledit 
prince  de  Melphe  prisonnier,  en  combatant  les  armes  au 
poing;  aussi  fut  prise  sa  femme  et  ses  enfans,  quis'es- 
toient  retirez  dans  le  cliasteau.  Estant  le  siège  devant 
Melpbe,  le  seigneur  de  Lautrec  envoya  une  trouppe 
de  gendarmerie  et  de  gens  de  pied,  pour  prendre  Ve- 
nouze:  lesquels  estans  arrivez  audit  lieu,  après  avoir 
dressé  quelques  escbelles  contre  les  murailles,  ceux  de 
la  ville,  estans  surpris,  l'abandonnèrent,  et  se  retirè- 
rent dedans  le  cliasteau,  qui  estoit  une  tresforte  place; 
mais,  quelques  jours  après,  n'ayans  espérance  de  se- 
cours, se  rendirent,  eux  et  le  cliasteau,  par  compo- 
sition. Ladite  place  de  Venouze  estoit  celle  que  le 
capitaine  Louis  d'Ast  (0,  du  temps  du  roy  Louis 
douziesme,  garda  un  an  après  que  tous  les  François 
furent  liois  du  royaume  de  Naples,  contre  toute  Tar- 
me'edu  roy  d'Arragon,  et,  au  bout  d'un  an,  s'en  revint 
en  France  par  composition ,  arraet  en  teste  et  ensei- 
gnes desploye'es. 

Le  sac  de  Melpbe  parachevé,  le  seigneur  de  Lau- 
trec, passa  son  arme'e  par  le  païs  de  Labour,  arriva 
devant  Naples  le  premier  jour  de  may  1 529(2), 
auquel  lieu  estant  arrivé,  se  logea  à  PogeReal,  et  la 
pluspart  de  toutes  les  villes  et  places  du  royaume  se 
meirent  en  son  obéissance ,  au  nom  du  Roy,  hors  mis 
le  cliasteau  de  Manfredoine,  assis  sur  la  mer  Adriati- 
que, tirant  à  Sainct  Nicolas  du  Bar  et  Galette.  Dau- 

(')  Louis  d'Ast:  lisez  Louis  d'Ais.  Il  aroit  été  intimement  lié  avec 
Bayard,  et  passoit  pour  l'un  des  plus  graa<ls  capitaiacs  de  rariuce  frau- 
çaise.  —  W  1529  :  lisez  i528. 

cuns,  cognoissans  la  nature  du  pais,  ne  fuient  d'avis 
qu'il  logcast  son  armée  à  Poge  Real  (0,  d'autant  que, 
venantes  les  chaleurs,  l'air  y  est  incontinant  infecte, 
pour  les  eaues  qui  n'y  sont  salubres  ;  mais  le  seigneur 
Petre  de  Navarre  Tasseuroit  que,  devant  que  lesdiles 
chaleurs  vinssent,  la  ville  seroit  alïamee  ;  d'où  vint 
la  principalle  ruine  de  nostre  armée.  Estant  logé  le 
camp  devant  Naples,  se  feit  une  entreprise  de  qua- 
rante hommes  d'armes  estans  de  la  compagnie  du 
duc  d'Albanie  et  du  comte  deVaudemont,  conduits 
par  le  seigneur  de  GrufTy,  sur  la  ville  et  chasteau  de 
Vie;  laquelle,  pour  la  diligence  qu'ils  feirent,  ils  sur- 
prindrent,  de  sorte  qu'ils  prindrent  et  ville  et  chas- 
teau ,  où  fut  trouvé  du  butin  inestimable ,  tant  de 
vaisselle  d'or  et  d'argent,  que  d'autres  riches  meubles; 
de  sorte  qu'il  y  eut  environ  douze  cens  escus  pour 
homme  d'armes  de  ce  qui  vint  au  butin.  Vous  pour- 
rez estimer  quels  autres  ])iens  il  y  pouvoit  avoir,  qui 
ne  vindrent  à  cognoissance  ;  mesmes  y  fut  pris  les 
sceaux  de  l'Empereur,  Estant  nostre  camp  logé  et  assis 
devant  ÎNaples,  fut  faict  un  fort  dedans  les  marais  de 
la  Magdalene,  près  de  Naples,  qui  fut  nommé  le  fort 
de  Basque,  par-ce  qu'il  fut  commis  à  la  garde  de  deux 
capitaines  basques,  sçavoirest,  du  capitaine  Martin  le 
Basque  et  du  capitaine  Raymonnot,  qui  estoient  deux 
vadlans  capitaines,  ayans  des  soldats  de  mesmes  comme 
ils  monstrerent,  ainsi  qu'entendrez  par  cy  après.  Aussi 
fut  entrepris ,  près  Sainct  Martin,  un  autre  fort,  par  le 

(0  Poge  Real ,  ou  Ponge  Real  :  c'ctoil  une  charmante  habitation  , 
bâtie  autrefois  par  le  roi  Alphonse  ,  cl  où  Charles  YIII  résida  pendant 
sou  expédition  de  Napjcs.  Il  paroît  que  ,  depuis  les  dernières  guerres  , 
on  1  avoil  négligée  ,  ce  qui  en  avoit  rendu  le  séjour  malsain. 

seigneur  Petre  de  Navarre,  plus  grand  que  le  précé- 
dant, pour  y  loger  bon  nom])re  d'hommes,  et  garder 
que  les  assiégez  n'y  feisscnt  saillies  sur  les  chevaux 
du  camp,  pour  les  surprendre  à  l'abrcvoii-;  où  il  y 
eut  grand  combat ,  pour  une  sortie  que  f'eirent  les 
Impériaux  pour  empesclier  ladite  fortification  ;  mais 
en  fin,  estans  repoussez  jusques  dedans  les  barrières, 
fut  ledit  fort  parachevé;  et  y  fut  m.is,  pour  la  garde,  le 
seigneur  de  Burie,  avec  la  charge  de  gens  de  pied  fran- 
çois  ausquels  il  commandoit,  et  le  l^aron  de  Grant- 
mont  avec  des  Gascons;  aucuns  le  nommèrent  le 
fort  de  Gascongne ,  autres  le  fort  de  Fiance.  Lequel 
fort  feit  beaucoup  d'ennuy  à  ceux  de  la  ville,  pour 
les  entreprises  qu'ordinairement  faisoit  ledit  seigneur 
de  Burie  et  de  Grantmont  sur  eulx.  Et,  entre  autres, 
s'en  feit  une  près  nostre  Dame  de  Pied  de  Grotte,  oli 
le  seigneur  de  Bonnivet,  jeune  gentilhomme  et  vail- 
lant, après  avoir  fort  bien  faict  son  devoir,  fut  blessé 
de  sorte  que  les  entrailles  luy  sortirent  du  corps  :  tou- 
tesfois  fut  porté  à  Venouze,  et  fut  guérie  sa  playe  ; 
mais  depuis  il  mourut  par  maladie. 

La  veille  de  la  Penthecouste  subséquente,  les  en- 
nemis, pensans  surprendre  le  fort  de  Basque,  lequel 
les  tenoit  de  près,  partirent  de  la  ville  sept  ou  huict 
cens  hommes,  pour  leur  donner  une  camisade  :  envi- 
ron minuict,  le  guet  du  fort,  qui estoit  vigilant,  entre- 
vit quelque  blancheur;  parquoy,  le  monstrans  l'un  à 
l'autre  sans  faire  bruit,  estimoient  que  ce  fussent  mou- 
tons couchez  là  auprès,  tant  que  l'un,  ayant  la  veue 
plus  certaine  que  les  autres,  jugea  que  c'estoient  gens 
de  guerre  couchez  sur  le  ventre ,  avecques  des  che- 
mises blanches,  pour  les  surprendre.  A  cause  dequoy 

ils  avertirent  leurs  capitaines  ,  lesquels ,  sans  faire 
alarme,  de  main  en  main  le  feirent  entendre  à  leurs 
soldats,  et  les  feirent  mettre  chacun  en  sa  deflence, 
préparez  de  recevoir  leur  ennemy  -,  puis  ,  estans  les 
capitaines  sur  une  platte  forme,  après  avoir  mis  quel- 
ques fauconneaux  aux  lieux  dont  ils  se  pouvoient 
aydcr,  demandèrent  :  Qui  va  là!  et  qui  vive!  Mais  l'cn- 
nemy,  sans  faire  response ,  donna  de  la  teste  de  furie 
droict  aux  remparts,  lesquels  n'estoient  gueres  haulx, 
dételle  hardiesse,  que  lesdits  ennemis  montèrent  jus- 
ques  sur  le  hault  du  fort  j  mais,  ainsi  que  furieusement 
ils  montèrent,  ils  furent  recueillis  de  ceux  de  dedans,  en 
telle  asseurance,  que  tout  ce  qui  monta  hault  fut  tué, 
et  ceux  aussi  qui  s'efforcèrent  de  ce  faire.  Et  y  mourut 
des assaiilans,  de  compte faict,  deux  cens  cinquante;  et 
y  furent  blessez,  de  la  part  de  dedans,  les  deux  capi- 
taines ,  sçavoir  est  le  capitaine  Martin ,  dequoy  il 
mourut  peu  de  jours  après,  et  le  capitaine  Raymon- 
net,  d'une  arquebouzade  à  travers  du  genoil ,  dont  il 
fut  contrainct,  pour  ne  se  pouvoir  tenir  debout,  long 
temps  combatre  sur  un  genoil.  Et  telle  fut  l'issue  de 
ladite  entreprise.  Peu  de  jours  après ,  le  seigneur  Ho- 
race Baglon ,  chef  des  enseignes  noires ,  ayant  faict 
entreprise  d'aller  chercher  les  ennemis  entre  ledit  fort 
et  la  Magdalene,  les  ayans  trouvez,  les  chargea  de 
telle  vigueur,  qu'il  les  remist  dedans  la  ville ,  mais, 
mal  suivy  de  ses  hommes,  fut  tué  à  coups  d'halle- 
barde ,  sur  sa  retraitte ,  sans  estre  cogneu  ;  qui  fut 
grand  dommage.  Sa  charge  fut  donnée  au  comte  Hu- 
gues de  Pepolo,  bouUenois,  duquel  a  esté  parlé  en 
plusieurs  endroits  de  ces  Mémoires. 

Durant  ledit  temps,  le  comte  Phelippin  Dorie,  nep- 

veu  du  seigneur  André  Dorie,  estoifr  avec  huict  galleres 
près  de  Naples.  Le   seigneur  dom  Hugues  de  Mont- 
cade,  vice-roy  de  Naples,  estant  dedans  la  ville,  averty 
que  les  soldats  desdites  galleres  ordinairement  s'en  al- 
loient  au  camp ,  de  sorte  que  lesdites  galleres  le  plus 
souvent  deraouroient  sans  grande  garde,  feit  armer  six 
galleres  qui   estoient  au  port  de  Naples ,  pour  aller 
surprendre  les  huict  galleres  de  Phelippin.  Le  seigneur 
de  Lautrec,  par  ses   espies  estant  averty  de  Fentre- 
prise,  envoya  le  faire  entendre  audit  Phelippin,  et, 
quand  et  quand,  secrettement  et  sans  bruit,  luy  en- 
voya quatre  cens  arquebouziers  esleus,  conduits  par  le 
seigneur  du  Croq,  gascon,  pour  recueillir  la  furie  de 
l'ennemy.  Dom  Hugues  de  Montcade,  n'estant  averty 
du  renfort  venu  dans  lesdites  galleres,  partit  du  port 
de  Naples,  avecques  les  six  galleres  qu'il  avoit  equip- 
pées  de  tous  gens  esleus,  et,  entre  autres,  du  marquis 
du  Guast,  du  seigneur  de  Ris,  bourguignon,  pour  ceste 
heure  sommelier  du  corps  de  l'Empereur,  et  plusieurs 
autres  gros  personnages,  et  feit  voile  droict  à  noz  gal- 
leres, sans  les  marchander.  Mais,  ainsi  que  gaillarde- 
ment les  avoient  assaillies,  ils  furent  receus;et,  de 
première  aborde'e ,  les  galleres  françoises  en  mirent 
deux  des  leur  en  fond ,  à  coups  de  canon  ;  les  autres 
furent  investies,  et   furent  combattues  main  à  main 
et  pied  à  pied,  tellement  que  ce  combat  tant  furieux 
dura  l'espace  d'heure  et  demie,  avecques  grande  perte 
d'hommes,  tant  d'un  costé  que  d'autre;  de  sorte  que 
des  Impériaux  n'en  reschappa  que  bien  peu  ;  et,  entre 
autres  y  mourut  dom  Hugues  de  Montcade  (0,  vice-roy 

(0  V  mourut  dom  Hugues  Je  Montcade  :  Moncade  fut  remplacé  dans 
la  vice-royauté  de  Naples  par  le  priuce  d'Oranj^'e. 

de  Naples;  et  fut  prisonnier  le  marquis  du  Guast , 
le  seigneur  de  Ris,  Ascagne  Colonne,  le  beau  Vauldré, 
et  j)lusicurs  autres  gros  personnages  :  des  quatre  cens 
arquebouziers  françois  n'en  réchappa  que  soixante, 
qu'ils  ne  fussent  morts  ou  grandement  blessez.  Geste 
victoire  obtenue,  deux  de  leurs  galleres,  qui  n'avoient 
point  este'  mises  en  fond,  à  l'arrive'e  furent  prises;  les 
deux  autres,  s'estans  sauvées  à  la  fuitte,  se  rendirent  à 
jN'aplcs;  de  Tune  desquelles  galleres  le  prince  d'Orenge 
feit  pendre  le  patron,  dequoy  l'autre  ayant  la  cognois- 
sance ,  s'en  alla  rendre  au  comte  Pbilippin  Dorie. 

Le  seigneur  de  Lautrec ,  averty  de  ladite  victoire , 
manda  que  Ion  envoyast  en  France  les  prisonniers; 
ce  qui  fut  faict,  et  furent  baillez  à  Phelippin  Dorie  , 
avec  deux  galleres  pour  les  conduire;  mais,  passant  à 
Gennes,  le  seigneur  Andte'  Dorie  les  retint ,  mettant 
en  avant  que  le  Roy  ne  luy  avoit  satisfaict  de  la  ran- 
çon du  prince  d'Orenge,  qu'il  avoit  pris  prisonnier  à 
Porte-Fin,  durant  que  le  Roy  estoit  au  siège  devant 
Pavie;  dont  depuis  avint  la  ruine  de  nostre  arme'e  de 
Naples ,  par-ce  que  ce  fut  le  motif  de  la  révolte  d'An- 
dré Dorie ,  et  le  marquis  du  Guast ,  estant  son  prison- 
nier, le  pratiqua  pour  l'attirer  au  service  de  TEnipereur. 

Or  ay-je  laissé  à  vous  dire  que  ,  peu  après  la  de- 
pesclie  de  monsieur  de  Lautrec  pour  aller  à  Naples, 
le  Roy  pareillement  avoit  depesclié  une  armée  de  mer 
pour  aller  en  Sicile,  soubs  espérance  des  pratiques 
et  intelligences  que  disoit  avoir  un  Sicilian,  nommé 
César  Imperator,  et  autres  Siciliens  de  sa  faction.  Gui- 
dant par  ce  moyen  divertir  les  forces  imperialles  du 
royaume  de  Naples,  ou  bien  s'investir  delislc  de  Si- 
cile. De  ladite  armée  le  Roy  avoit  faict  son  lieutenant 

gênerai  le  seigneur  Rancc  de  Cere,  et  le  seigneur 
André  Dorie,  amiral  de  l'arme'e  de  mer,  espérant 
qu'au  temps  que  monsieur  de  Lautrec  arriveroit  de- 
vant Naples,  ladite  arnie'e  de  mer  arriveroit  en  Sicile; 
chose  qui  fut  treshien  pourveue  si  Dieu  eust  permis 
qu'elle  fust  venue  à  exécution  :  mais  l'armée,  estant 
partie  des  liavres  de  laTuscane,  fut  surprise  d'une 
tourmente  telle,  qu'elle  fut  contraincte  de  prendre  la 
volte  de  Corseque  (0,  et,  pour  avoir  vivres ,  prindrent 
le  train  de  Sardaigne,  où  ils  prindrent  terre.  Auquel 
lieu  ayans  mis  leurs  hommes  en  terre ,  le  vice-roy  de 
Sardaigne,  pour  l'Empereur,  vint  rencontrer  nostre 
armée,'  qui  n'estoit  que  de  deux  à  trois  mille  hommes 5. 
et  luy  estoit  accompagné  de  quatre  à  cinq  mille 
hommes  de  pied  et  de  trois  à  quatre  cens  chevaux. 
Ce-nonobstant,  nozgens  les  rompirent,  et  de  lamesme 
furie  emportèrent  la  ville  de  Sassary  d'assault  :  auquel 
combat  fut  tué,  des  nostres,  le  seigneur  Jacques  du 
Bellay,  colonnel  de  deux  mille  hommes  de  pied.  Apres 
laquelle  exécution,  la  peste  se  meit  dans  leur  armée, 
pour  ies  vivres  qu'ils  y  trouvèrent  en  abondance,  at- 
tendu la  grande  nécessité  que  les  soldats  avoient  en- 
duré ,  et ,  venus  à  en  avoir  largesse  ,  tombèrent  en 
fièvres  qui  se  tournèrent  en  peste.  Aussi  se  meit  quel- 
que division  entre  le  seigneur  Pvance  et  le  seigneur 
André  Dorie  ;  pour  lesquelles  deux  occasions  ils  fu- 
rent contraincts  de  se  rembarquer  et  se  retirer  à  Gen- 
nes,  ayans  consumé  les  vivres  qu'ils  avoient  pour 
leur  voyage  de  Sicile.  Et  eux  arrivez  à  Gennes,  fut 
envoyé  le  comte   Philippin  ,  avec  les  huict   galleres 

(')  La  volte  de  Corseque  :  le  clicniin  do  iile  de  Corse. 

qui  combattirent  devant  Gennes,  ainsi  que  dessus  a 

este  dict. 

Pour  vous  faire  entendre  les  occasions  de  la  révolte 
d'André  Dorie,  avecques  les  praticques  que  je  vous 
ay  dit  du  marquis  du  Guast  (  dequoy  depuis  arriva 
l'entière  ruine  de  nostre  armée  de  Naples  ;  car,  sans 
le  secours  de  André  Dorie ,  la  ville  de  Naples  n'eust 
eu  le  moyen  d'estre  secourue  de  vivres,  ayans,  comme 
j'ai  dit,  perdu  leur  armée  de  mer,  chose  qui  les  ame- 
noit  la  corde  au  col)  :  après  que  ledit  seigneur  de  Lau- 
trec  entremis  en  l'oheïssance  du  Roy  la  ville  de  Gen- 
nes ,  le  Roy,  par  le  conseil  d'aucuns ,  délibéra  de 
fortifier  Savonne,  et  y  faire  le  port,  qui  eust  esté  l'en- 
tière ruine  de  Gennes;  et  dés  l'heure  transporta  à 
Savonne  le  commerce  de  la  marchandise  ,  et  princi- 
pallement  la  galjclle  du  sel  qui  estoit  à  Gennes  ,  luy 
faisans  entendre  que,  par  ce  moyen,  il  tiendroit  les 
Gennevois  en  plus  grande  obéissance  :  mais  ce  fut 
bien  le  contraire,  car,  eux  désespérez  de  ladite  nova- 
lité,  laquelle,  à  la  longue,  seroit  la  ruine  de  leur 
ville,  les  principaux  citadins  vindrent  devers  André 
Dorie ,  et  luy  remonstrerent  qu'il  estoit  en  son  pou- 
voir de  remettre  sa  patrie  en  sa  première  liberté , 
chose  qu'il  ne  devoit  différer  estant  amateur  du  païs  ; 
ausquels  ledit  André  Dorie  feit  response  que  ce  qu'il 
pourroit  faire  pour  son  païs  avec  son  honneur,  il  le 
feroit.  Or,  sur  ces  malcontentements,  avint  l'occasion 
oy  dessus  ditte  des  prisonniers  qu'il  retint;  parquoy, 
les  ayant  entre  ses  mains,  délibéra  d'envoyer  un  gen- 
tilhomme deversle  Roy,  pour  luy  supplier  de  luy  faire 
raison  de  la  rançon  du  prince  (rOrange ,  et  autres  pri- 
sonniers prins  quand  et  luy,  et  pareillement  de  Testât 

de  ses  galleres,  qui  luy  estoit  deu;  et  que,  là  où  le 
Roy  luy  en  feroit  refus  ,  il  promist  aux  Gennevois  de 
tenir  la  main  à  ce  qu'ils  fussent  remis  en  liberté. 

Le  seigneur  de  Lautrec,  averty  de  ceste  praticque 
par  le  moyen  du  seigneur  de  Langey,  depescha  le- 
dit Langey  devers  le  Roy,  pour  luy  supplier  d'y  pour- 
veoir.  Lequel  seigneur  de  Langey,  passant  à  Gennes, 
paurla  grande  familiarité  et  habitude  qu'il  avoit  audit 
Andi'é  Dorie,  logea  en  son  palais  ,  oti  il  trouva  moyen 
d'entendre  la  volonté  dudit  André  Dorie;  et  y  feit 
telle  diligence ,  que  ledit  Dorie  l'asseura  que  là  où  il 
plairoit  au  Roy  luy  faire  raison  de  ses  prisonniers, 
et  remettre  le  trafic  de  la  gabelle  du  sel  à  Gennes, 
et  autres  libériez  qu'ils  avoient  accoustumé  d'avoir, 
tant  de  son  temps  que  des  roys  ses  prédécesseurs , 
il  feroit  avecques  le  peuple  que,  pour  seureté  de  leur 
foy,  ils  livreroient  au  Roy  douze  galleres  entretenues 
à  leurs  despens ,  sur  lesquelles  il  pourroit  mettre  tels 
capitaines  et  soldats  que  bon  luy  sembleroit ,  retenant 
seulement  deux  galleres  pour  la  garde  du  port.  Le 
seigneur  de  Langey  vint  en  poste  à  Paris  trouver  le 
Roy,  logé  en  la  maison  de  Ville-Roy  ,  auquel  il  exposa 
ce  qu'il  avoit  de  charge  de  la  part  de  monsieur  de 
Lautrec ,  aussi  ce  qu'il  avoit  entendu  de  l'intention 
d'André  Dorie  ;  chose  qui  fut  remise  au  conseil ,  où 
les  demandes  dudit  André  Dorie  ne  furent  trouvées 
raisonnables,  et  mesmement  par  le  chancelier  du  Prat, 
qui  avoit  grande  authorité,  et  quelques  remonstrances 
que  feit  ledit  seigneur  de  Langey,  de  l'apparence  qu'il 
y  avoit  que,  mal  contentant  André  Dorie,  le  hazart 
estoit  tant  de  la  perte  de  Gennes,  que  de  la  ruine  de 
nostre  armée  qui  estoit  devant  Naples,  au  casque  ledit 

5. 

André  Dorie  se  rcvoltast,  estant  le  plus  foit  sur  la 
mer  et  le  plus  riche  en  argent  comptant,  lequel,  s  il 
se  voyoit  dédaigné,  exposeroit  tout  son  bien  et  sa  vie 
pour  s'en  ressentir.  Mais,  toutes  choses  debatues,  lut 
conclu  de  depescher  le  seigneur  de  Barbezieux,  pour 
aller  à  Gennes  se  saisir,  tant  des  galleres  du  Roy  que 
de  celles  d'André  Dorie,  le  faisant  amiral  sur  la  mer 
de  Levant,  et  destituant Aridré  Dorie  ;  et,  s'il  veoit  l'oc- 
casion ,  qu'il  se  saisist  de  la  personne  dudit  Dorie. 

Les  choses  ne  furent  si  secrètement  ordonnées  que 
ledit  André  Dorie  n'en  fust  averty  ;  parquoy,  pour  sa 
seureté ,  se  retira  sur  ses  galleres.  Le  seigneur  de  Bar- 
bezieux ,  arrivé  à  Gennes ,  alla  parler  à  luy,  suivant  le 
commandement  que  le  Roy  luy  en  avoit  faict.  Lequel 
Dorie  feil  response  qu'il  sçavoit  bien  qu'il  avoit  charge 
de  se  saisir  de  sa  personne  et  de  ses  galleres  ;  mais  que, 
quant  aux  galleres  du  Roy,  il  les  luy  remettroit  entre  les 
mains,  suivant  le  commandement  que  le  Roy  lui  en  fai- 
soit,  et,  quant  aux  siennes,  il  en  feroit  à  sa  volonté.  Le 
marquis  du  Guast  et  autres  prisonniers  qui  estoient  entre 
ses  mains,voyans  ces  troubles,  secrètement  achevèrent 
leur  pratique  ;  de  sorte  qu'ils  curent  promesse  de  luy 
d'aller  au  service  de  rEmpereui-,  jouxte  le  concordat  de 
ce  faict  et  passé  entre-eux ,  promettans  le  faire  ratifier 
à  l'Empereur.  Vray  est  qu'il  déclara  au  seigneur  de 
Barbezieux  qu'il  n'avoit  intention  autre,  sinon  de  ser- 
vir sa  patrie  -,  mais  ,  peu  de  temps  après  ,  s'estant  dé- 
claré, donna  tel  refreschissement  à  ceux  qui  estoient. 
dedans  Naples,  que,  sans  son  secours,  on  les  eust  eus 
la  coi'de  au  col  par  famine.  11  me  souvient  qu'en  ce 
temps  là,  venant,  par  les  postes  d'Italie,  devers  le  Roy, 
qui  estoit  h  Paris,  je  rencontray  Antoine  Dorie,  cou- 

sin  dudit  André,  au  pont,  à  Gasson  pies  Montargis, 
qui  alloit  en  poste  à  INIarceille ,  qui  me  dist  les  nou- 
velles de  la  révolte  de  son  cousin,  le  détestant  comme 
homme  qui  avoit  iaict  acte  d'infamie  ;  mais  y  peu  de 
jours  après,  j'en  nouvelles  comment  ledit  Antoine  Do- 
rie  avoit  desrobe'  les  galleres  desquelles  il  avoit  la  charge 
du  Roy,  et  qui  n  estoient  siennes,  s' estant  rendu  au  ser- 
vice de  l'Empereur. 

Pendant  que  ces  choses  se  traittoient,  le  Roy  estoit 
ordinairement  solicite'  par  le  seigneur  de  Lautrec  de 
luy  envoyer  secours  d'hommes  et  d'argent,  par-ce  que, 
s'estant  mise  la  mortalité  en  son  camp,  il  en  avoit 
beaucoup  perdu  ;  parquoy  le  Roy  avoit  ordonné  d'y 
envoyer  l'amiral  de  Brion ,  pour  y  mener  le  secours 
par  mer,  et  le  faire  vice-roy  de  Naples,  d'autant  que 
le  seigneur  de  Lautrec  pourchassoit  son  retour  en 
France.  Mais  les  choses  se  changèrent,  je  ne  sçay  pour 
quelle  occasion;  car  il  y  envoya  le  prince  de  Navarre, 
frère  du  roy  Henry  de  Navarre ,  accompagné  de  peu 
de  gens,  desquels  la  pluspart  estoient  jeunes  gentils- 
hommes, y  allans  pour  leur  plaisir  et  pour  aquerir 
honneur  :  aussi  y  fut  conduit  quelque  argent ,  non  en 
telle  somme  que  monsieur  de  Lautrec  esperoit.  Lequel 
prince  de  Navarre  arriva  à  Nolle,  conduit  par  le  sei- 
gneur de  Barbezieux;  mais,  estant  descendu  en  ladite 
ville  de  Nolle,  il  se  trouva  accompagné  de  si  petit 
nombre  de  gens,  (ju'il  fut  dontrainct  d'envoyer  en 
nostre  camp  quérir  escorte  pour  le  conduire.  Et,  pour 
cest  effect ,  monsieur  de  Lautrec  y  envoya  monsieur 
de  Candalles,  lequel,  passant  par  devant  Naples  à  son 
retour,  conduisant  ledit  prince  de  Navarre,  ceux  de 
la  ville  feirent  une  saillie  sur  luy,  telle  et  si  gaillarde , 

(]ue  nous  y  peiclismes  beaucoup  de  gens;  et,  entre  au- 
tres ,  ledit  seigneur  de  Candalles  fut  fort  blesse ,  et 
mené  prisonnier  dedans  Naples  ;  mais,  estant  racheté 
pour  un  des  leur  pris  audit  combat,  mourut  de  ses 
blesseures  dés  qu'il  fut  en  nostre  camp.  Aussi  y  fut  pris 
le  comte  Hugues  de  Pepolo,  lequel ,  comme  j'ay  dit, 
avoit  eu  la  charge  des  bandes  noires,  par  la  mort  du 
seigneur  Horace  Baglion  ,  lequel  aussi  fut  racheté  pour 
tm  Impérial  pïis  des  nostres  à  ladite  faction.  Qui  fut 
le  premier  lieu  là  où,  depuis  dix-huict  mois  que  le 
seigneur  de  Lautrec  estoit  party  de  France,  les  enne- 
mis avoient  combatu  en  combat  esgal  :  si  est-ce,  qu'es- 
tant sorty  renfort  de  nostre  camp ,  les  ennemis  furent 
repoussez  jusques  dans  leurs  barrières.  Durant  ce 
temps,  le  seigneur  Rance  de  Cere ,  lequel,  depuis  le 
retour  de  Sardaigne ,  s'estoit  tous] ours  tenu  avecques 
l'armée  des  Vénitiens  et  du  duc  de  Milan,  en  Lombar- 
die,  fut  mandé  par  le  Roy  d'aller  à  Naples  pour  luy 
faire  service,  par-ce  qu'il  avoit  le  moyen  de  ce  faire, 
pour  avoir  la  part  ursine  à  son  commandement.  Et  à 
ceste  fin,  ledit  seigneur  Rance  alla  à  Port  Hercule, 
auquel  lieu  il  trouva  messire  Nicolas  du  Bellay,  che- 
valier de  Rhodes,  lequel,  avecques  deux  galbons  et 
quelque  fuste  qu'il  avoit ,  embarqua  ledit  seigneur 
Rance,  et  le  descendit  à  Nolle  en  seureté. 

Arrivé  qu'il  fut  en  nostre  camp,  il  trouva  la  morta- 
lité telle,  que  les  deux  parts  de  l'armée  estoient  mortes 
ou  malades,  et,  entre  autres,  de  mors,  le  comte  de 
Vaudemont,  le  seigneur  de  GrufTy,  et  plusieurs  autres 
capitaines,  et  le  seigneur  de  Lautrec  malade;  toutes- 
fois  il  depescha  ledit  seigneur  Rance,  pour  aller  à 
l'Abrusse  lever  gens  nouveaux  pour  refreschir  nostre 

armée,  délibérant,  ledit  seigneur  de  Lautrec,  mourir 
sur  le  lieu  plustost  que  se  retirer  un  pas;  aussi ^  luy 
vivant,  les  ennemis  n'entreprindrent  jamais  dassaillir 
nosti'e  camp.  Le  seigneur  Kance  avoit  charge  de  pren- 
dre argent  en  l'Abrusse,  pour  soldoycr  des  houanes, 
mais  il  trouva  des  trésoriers  qui    n'avoient  un  liard 
par  leur  dire;  parquoy  fut  contrainct  de  se  joindre 
avecques  le  seigneur  neapolitain ,  fils  du  feu  seigneur 
Jean  Jourdan  Ursin,  qui  avoit  levé  des  hommes  pour 
le  service  du  Pvoy,  à  ses  despens.  11  fut  dit  que  ceux 
qui  avoientla  charge  pour  le  Roy  en  l'Abrusse,  avoient 
mangé  les  deniers,  etmesmesLa  Foucaudiere,  auquel 
le  seigneur  de  Lautrec  en  avoit  donné  la  charge  :  aussi, 
estant  de  retour  de  Naples,  il  en  fut  prisonnier;  mais, 
par  le  moyen  de  Antoine  du  Prat,  chancelier,  il  en 
eschappa.  Vous  avez  ouy  cy  devant  comme  le  prince 
de  Melphe  avoit  esté  pris  dans  sa  ville  de  Melphe,  fai- 
sant bien  son  devoir;  aussi  avoient  esté  pris  sa  femme 
et  ses  enfans  ;  ledit  prince  de  Melphe  avoit  envoyé  par 
plusieurs  fois  devers  l'Empereur,  le  suppliant  de  le 
secourir  pour  payer  sa  rançon ,  luy  remonstrant  la 
perte  qu'il  avoit  faicte  de  sa  ville  et  de  ses  biens,  pour 
le  service  de  Sa  Majesté; mais,  voyant  que  l'Empereur 
n'en  faisoit  compte,  fut  contrainct  de  prendre  le  party 
du  Roy,  lequel  le  mist  en  lil)erté  avec  sa  femme  et  ses 
enfans  :  parquoy,  ayant  renvoyé  à  l'Empereur   son 
serment,  le   seigneur  de   Lautrec  le  depescha  pour 
faire  levée  de  quelque  nombre  d'hommes ,  tant  de  pied 
que  de  cheval,  pour  aller  assiéger  Gaiette  ;  ce  qu'il 
avoit  faict,  et  la  tenoit  de  près.  Durant  ce  temps,  de 
jour  en  autre,  à  la  vue  de  nostre  armée  de  mer,  André 
Dorie  mettoit  vivres  et  refreschisseraent  dedans  Naple?. 

Le  Pvoy,  averty  que  le  duc  de  Brunsvicli  maichoit 
pour  secourir  JNaples,  avec  douze  mille  lansquenets 
et  boa  nombre  de  cavalleric,  et  desja  estoit  passe'  le 
pas  de  Trente  ;  aussi  averty  comme  Antoine  de  Levé 
avoit  repris  Pavie  sur  le  duc  Sforce,  et  que  les  Impé- 
riaux commandoient  en  toute  la  campagne,  nonob- 
stant l'arme'e  des  Vénitiens  et  dudit  duc  de  Milan,  de- 
pesclia  le  comte  de  Sainct  Pol  (0  avec  une  arme'e  de 
cinq  cens  bommes  d'armes  et  cinq  cens  cbevaux  lé- 
gers, soubs  la  cbarge  du  seigneur  de  Boisy,  et  six  mille 
hommes  de  pied,  soubs  la  charge  du  seigneur  de  Lor- 
ges,  et  trois  ou  quatre  mille  lansquenets,  soubs  la 
charge  du  seigneur  de  Montejean;  et  de  la  gendarme- 
lie  y  avoit  la  compagnie  dudit  comte  de  Sainct  Pol, 
de  cent  hommes  d'armes  ;  de  monsieur  de  Cliasteau- 
hriant,  soubs  la  charge  du  seigneur  de  Montejean,  de 
cent  autres  ;  cent  de  la  compagnie  du  grand  seneschal 
de  Normandie ,  de  laquelle  estoit  lieutenant  le  sei- 
gneur d'Annebault  ;  le  seigneur  d' Allègre ,  cinquante 
hommes  d'armes,  et  cinquante  de  monsieur  de  Boisy. 

Le  Roy  fcit  commandement  audit  seigneur  comte 
de  Sainct  Pol,  qu'au  cas  que  ledit  duc  de  Brunsvich 
marcheroit  à  Naples  pour  la  secourir,  qu'il  se  meist  à 
sa  queue,  et  se  vint  joindre  avecques  monsieur  de 
Lautrec  :  mais,  passant  les  montagnes,  ledit  comte  de 
Sainct  Pol  eut  nouvelle  comme  ledit  duc  de  Bruns- 
vich, par  faulte  de  payement,  s'estoit  retire'  en  Alle- 
magne avecques  ses  lansquenets.  Parquoy  il  avertit 
larmée  des  Vénitiens,  de  laquelle  estoit  gênerai  Fran- 
cisque INlarie  de  La  Rouerc,  duc  d'Lrbin,  pour  se  ve- 

{')  Le  comte  de  Sainct  Pol  :  Fraurois  de  Boiuboo  ,  comlc  de  Saint- 
Paul  ,  frère  du  duc  de  YcndOme. 

nir  joindre  avec  luy  ;  et,  en  l'attendant,  meit  en  son 
obéissance  toutes  les  places  que  tenoient  les  Impé- 
riaux entre  le  Pau  et  le  Tesin,  jusques  à  Pavie.  Au- 
quel lieu  de  Pavie  se  vint  joindre  l'armée  vénitienne  : 
lesquels:  estans  assemblez,  conclurent  d'assaillir  la 
ville  de  Pavie,  par-ce  qu'elle  estoit  d'importance,  pour 
estre  assise  au  milieu  du  duché  de  Milan.  Apres  la- 
quelle délibération ,  le  comte  de  Sainct  Pol  l'assiégea 
d'une  part,  el  le  duc  d'Urbin,  d'une  autre.  Antoine  de 
Levé ,  cuidant  donner  faveur  aux  assiégez ,  se  vint 
camper  à  INIarignan  :  toutesfois,  cognoissant  qu'il  n'es- 
toit  sufiisant  pour  nous  corabatre ,  et  craignant ,  pour 
sauver  l'un,  perdre  tous  les  deux,  se  retira  dedans 
Milan. 

Le  comte  de  Sainct  Pol  et  le  duc  d'Urbin,  après 
avoir  faict  brèche  raisonnable,  estans  en  dispute  à  qui 
toucheroit  de  donner  l'assault,  car  les  Vénitiens  di- 
soient leur  appartenir,  les  François  au  contraire,  en 
fm  fust  arreste'  que  les  deux  chefs  jetteroient  le  dez , 
pour  veoir  à  qui  toucheroit  le  sort  d'assaillir  le  pre- 
mier :1a  fortune  toucha  pour  les  Vénitiens.  Le  seigneur 
de  Lorges,  voyant  lesdits  Vénitiens  trop  longuement 
temporiser  d'exécuter  ce  qu'ils  avoient  gaigné  au  ha- 
zard ,  s'amusans  à  escarmoucher  de  loing  à  coups 
d'arquebouzades,  se  jetta  entre  -  eux  et  la  brèche,  et 
donna  droict  à  ladite  brèche;  de  sorte  que,  devant  que 
les  Vénitiens  eussent  mis  les  armes  au  poing ,  la  ville 
fut  prise  d'assault.  Auquel  assault,  ledit  seigneur  de 
Lorges,  montant  le  premier,  avoit  pris  près  de  luy  le 
capitaine  Florimond  de  Chailly  et  le  seigneur  de 
Grandzay,  pour  estre  à  ses  deux  costez,  pour  le  fa- 
voriser et  soustenir  là  où  besoing  seroit;  lesquels  y 

lurent  tous  deux  tuez;  aussi  fut  l'enseigne  qui  mar- 
choit  devant  luy;  mais  soudain  trois  autres  reprindrent 
leurs  places,  tellement  qu'il  força  la  brèche.  Le  sei- 
gîieur  Petre  de  Birague  et  Petre  de  Boutigeres,  estans 
cliefs  dedans  la  ville ,  se  retirèrent  au  cliasteau  :  les- 
quels, deux  jours  après,  se  rendirent. 

Durant  ce  temps,  environ  la  fin  de  juillet  iSaS,  la 
mortalité'  se  renforça  dans  nostre  camp  devant  Naples, 
tellement  qu'en  moins  de  trente  jours,  de  vingt -cinq 
mille  hommes  de  pied,  n'en  demoura  pas  quatre  mille 
qui  peussent  mettre  la  main  aux  armes  ;  et  de  huict 
cens  hommes  d'armes  n'en  demoura  pas  cent.  Et 
inesmement  y  mourut  le  seigneur  de  Lautrec  ('),  le 
comte  de  Vaudemont ,  le  prince  de  Navarre ,  nouvel- 
lement arrivé;  le  seigneur  de  Tournon  et  son  frère, 
messire  Claude  d'Estampes,  seigneur  de  La  Perte  Na- 
Bert  ;  le  seigneur  de  Nègre  Pellisse ,  le  seigneur  de  La 
Val  de  Dauphiné,  le  baron  de  Grantmont,  le  seigneur 
de  Gruffy,  le  seigneur  de  Moriac ,  le  seigneur  de 
INÎontdragon ,  capitaine  de  l'artillerje;  le  seigneur  du 
Croq,  le  seigneur  de  La  Chasteigneraye,  le  seigneur 
de  Candalle,  le  seigneur  de  Luppe,  le  seigneur  de  Cor- 
nillon,  le  seigneur  de  La  Grutture,  le  seigneur  de 
Maunoury,  le  baron  de  Buzancés,  l'aisné  Jarnac,  le 
seigneur  de  Bonnivet,  le  comte  Hugues  de  Pepolo, 
le  baron  de  Conty,  le  comte  Wolf,  et  un  infiny  nom- 

(')  V mourut  le  seigneur  de  Lautrec  :  Laulrec  succomba  auUinl  au 
chagrin  qu'à  la  maladie.  Son  corps  lut  (ral)ord  enterré  dans  un  champ  , 
puis  exhumé  par  vm  soldat,  qui  le  déposa  dans  une  cave  ,  espérant  le 
vendre  bien  cher  à  sa  l'amillc.  Le  pctit-liU  de  Gonsalve  de  Cordoue , 
touché  du  courage  et  du  malheur  du  général  français,  lui  fit  élever  un 
magnifique  tombeau  dansFégUse  de  Sainte-Marie-la-Neuvc ,  près  de  la 
sépulture  de  sou  aiewl. 

bre  d'autres  bons  personnages  et  soldats,  et  de  gentils- 
hommes qui  y  estoient  allez  pour  acquérir  honneur, 
et  sans  solde  ;  et  une  légion  d'autres,  ([ue  je  laisse,  par- 
ce que  ce  papier  ne  sauroit  sulîire  à  les  nommer.  Si  le 
Roy  eut  secouru  ledit  seigneur  de  Lautrec,  d'hommes  et 
d'argent,  ainsi  qu'il  pouvoit  faire,  il  fust  demeuré  pos- 
sesseur du  royaume  de  Naples  :  car  nostre  arme'e  fut 
ruinée  par  faulte  d'estre  refreschie. 

Le  Roy,  ayant  eu  les  nouvelles  de  la  mort  du  sei- 
gneur de  Lautrec ,  s'il  en  fut  fasché  il  n'est  besoing  de 
le  descrire,  car  vous  pouvez  estimer  quel  ennuy  luy 
fut  d'avoir  perdu  un  tel  personnage  :  et,  pour  luy  faire 
l'honneur  tel  qui  luy  appartenoit ,  outre  les  honneurs 
qu'on  a  de  coustume  de  faire  aux  lieutenans  de  Roy, 
luy  fist  faire  son  service  à  Nostre  Dame  de  Paris ,  où 
assistèrent  tous  les  princes  du  sang ,  en  tel  dueil  que  si 
c'eust  este  pour  monsieur  le  Dauphin. 

Le  seigneur  de  Lautrec  mort,  Michel  Antoine,  mar- 
quis de  Salluces,  homme  autant  courageux,  aymé  et 
suivy  des  gens  de  guerre  que  nul  autre,  print  charge 
de  la  conduitte  de  ceste  arme'e  ruine'e  :  parquoy,  ra- 
massant le  surplus  de  ceux  qui  pouvoient  porter  les 
armes ,  fut  conseillé  de  lever  son  siège  de  devant  Na- 
ples, et  se  retirer  à  Averse,  attendant  le  secours  que 
pourroit  amener  le  seigneur  Rence  de  Cere.  Sur  sa 
retraitte  ,  l'armée  imperialle  sortit  sur  la  queue;  mais 
il  y  meit  si  bon  ordre,  qu'il  se  retira  avec  peu  de  perte 
de  ce  qui  estoit  avecques  luy  en  son  avantgarde.  Or^ 
ayant  laissé  le  seigneur  Petre  de  Navarre  à  la  bataille, 
en  forme  d'arrieregarde,  fut  ordonné  le  seigneur  dePom- 
perant,le  seigneur  de  Nègre  Pelisse,  et  le  seigneur  Paule 
Camille  Trevoulce ,  tous  trois  capitaines  d'hommes 

(l'armes  des  ordonnances  du  Roy  :  ces  deux  dernières 
troupes  furent  rompues  par  ceux  qui  sortirent  de  IVa- 
ples ,  et  fut  mené'  Petre  de  Navarre  à  Naples ,  où  il 
mourut  (')•  Estant  le  marquis  arrive'  au  lieu  de  Averse, 
f[nand  et  quand  il  fut  assiège'  des  ennemis,  où,  après 
longue  et  furieuse  batterie ,  fut  ])lessé  d'un  esclat 
poulsé  par  l'artillerie,  qui  liiy  rompit  le  genoil  ;  par- 
«|uoy,  se  voyant  inutil  et  sa  playe  rengreger,  chcrclia 
jrioyen  de  sauver  le  reste  des  hommes  qui  estoient 
avecques  luy,  et  fcit  la  capitulation  telle ,  avecques  le 
prince  d'Orenge ,  que  s'ensuit. 

«  Premièrement,  est  accorde  que  le  marquis  de  Sal- 
luces,  incontinant  la  présente  capitulation  signée,  ren- 
dra et  mettra  es  mains  du  prince  d'Orenge ,  ou  ceux 
<|ui  par  luy  seront  ordonnez  ,  la  cité  et  cliasteau  de 
Averse,  que  pour  ceste  heure  il  occuppe  et  détient  au 
nom  du  Koy,  avec  toute  l'artillerie,  nmnitions,  vi- 
vres et  autres  biens  qui  sont  dedans  ladite  cité  et  chas- 
teau. 

v.Item,  est  accordé  que  ledit  seigneur  marquis, 
comme  lieutenant  gênerai  du  Roy,  et  le  comte  Guy 
de  Rangon,  demeureront  prisonniers  dudit  seigneur 
prince,  avec  promesse  de  les  bien  traitter  jusques  à  ce 
qu'ils  soient  en  liberté  ou  autrement. 

«  Item  „  est  accordé  que  tous  les  capitaines  et  gens 
de  guerre  qui  sont  en  ladite  cité,  tant  à  cheval  qu'à 

(0  Et  fut  mené  Petre  de  Navarre  à  Naples ,  où  il  mourut  :  c'est  ù 
ce  général  que  Ton  doit  rinvention  des  mines.  Sujet  du  roi  d'Espagne, 
il  éloit  entré  au  service  de  France,  après  la  bataille  de  Eavennc  ,  où 
il  avoit  été  fait  prisonnier.  Les  Espagnols  le  traitèrent  avec  d'autant 
plus  de  rigueur ,  qu'ils  le  regardoienl  comme  un  transfuge.  Ou  croit 
qu'il  fut  clranglé  dans  sa  prison. 

pied,  hommes  d'armes,  arclieis,  chevaux  légers,  tant 
IVançois  qu'italiens,  laus<|uenets,  suisses,  et  autres  sol- 
dats, de  quelque  nation  quils  soient,  estans  à  ladite 
ville  au  service  du  IVoy,  doivent  laisser  en  la  puissance 
dudit  seigneur  prince,  toutes  les  enseignes,  guidons 
et  bandeiolles ,  et  toutes  leurs  armes.  Et  est  accorde', 
par  ledit  seigneur  prince,  que  tous  les  capitaines,  lieu- 
tenans,  enseignes,  guidons^  gens  d'armes  et  chevaux 
légers,  pourront  amener  quand  et  eux  trois  montures, 
comme  courlaulx,  roussinots  et  mulles,  ainsi  qu'ils 
verront  pour  le  meilleur,  sçavoir  est  l'un  des  trois  ;  et 
chacun  capitaine ,  lieutenant  ou  enseigne  de  gens  de 
pied,  pourront  amener  un  courtaultou  mulle. 

«  lienij,  est  accorde'  que  les  gens  de  guerre  italiens 
ne  feront  aucun  service  de  six  mois  prochains  venans,^ 
pour  le  Roy  ny  ses  alliez,  ny  autre  contre  l'Empe- 
reur, mais  se  retireront  eu  leurs  maisons,  ou  bien  en 
autre  lieu  où  bon  leur  semblera;  et  les  François,  Gas- 
cons, Suisses,  et  autres  soldats  ,  gens  de  guerre,  capi« 
taines,  enseignes,  tant  de  cheval  que  de  pied ,  estans  en 
ladite  cite',  s'en  iront  en  leurs  maisons,  sans  aucune- 
ment s'arrester  en  quelque  lieu  que  ce  soit. 

«  Item,  est  accorde',  et  ainsi  le  promet  ledit  seigneur 
marquis,  qu'il  fera  tout  son  effort  de  faire  rendre  et 
mettre  entre  les  mains  dudit  seigneur  prince,  ou  à  ses 
députez,  toutes  les  places  et  villes  fortes,  tant  du  pais 
de  Calabre ,  de  F  Abrusse  ,  qu'autre  terre  de  Labour  et 
de  la  Fouille  ;  et  aussi  toutes  les  terres  du  royaume  de 
Naples  qui  se  trouveront  en  la  puissance  du  Roy,  celle 
des  Vénitiens  ou  autres  alliez  ;  et  de  remettre  tout  le 
royaume  en  la  puissance  dudit  prince ,  comme  il  es- 
toit  alors  que  le  seigneur  de  Lautrec  le  vint  assaillir. 

Et  s'entend  que  tous  les  capitaines  et  soldats  qui  sont 
aux  fortes  places  et  provinces,  jouiront  des  grâces  des- 
quelles jouissent  ceux  qui  sont  dans  ladite  cite'  d'A- 
verse. Aussi  promet  ledit  prince  audit  marquis  défaire 
accompagner  lesdits  capitaines  et  soldats  avecques  seu- 
reté  et  bonne  sauvegarde  ,  sans  leur  faire  aucune  vio- 
lence ny  fascherie,  jusqUes  aux  limites  du  royaume  j 
et,  de  là  en  avant,  ne  sera  plus  oblige. 

«  Lesquelles  capitulations  lesdits  princes  et  marquis 
ont  promis  et  promettent  sur  leur  foy,  observer  et 
garder,  et  n'y  point  contrevenir  en  manière  que  ce 
soit;  et,  en  vérité  de  ce,  ont  aflernitTet  signé  de  leurs 
mains,  et  fait  seeller  du  seel  de  leurs  annes.  Faict  au 
camp  impérial,  devant  Averse ,  le  trentiesme  d'aoust 
i528.  » 

Les  choses  ainsi  passées,  le  marquis  fut  porté  dans 
une  litière  à  Naples,  où  peu  après  il  mourut  :  aussi  fut 
le  seigneur  Do  et  le  chevalier  Nicolas  du  Bellay.  Ce  fut 
une  perte  grande  de  la  mort  de  ce  gentil  prince,  car 
c'estoitun  autant  vertueux  prince  qui  ayt  esté  de  son 
temps,  et  autant  aymé  des  soldats  et  gens  de  gueire. 
Dedans  Averse  mourut  de  maladie  le  seigneur  de  Pom- 
perant,  gentil  capitaine.  Une  partie  des  nostres ,  qui 
avoient  santé,  se  retirèrent  à  l'Abrusse,  pour  trouver 
le  seigneur  Rence  et  le  prince  de  Melphe,  lesquels 
s'estoient  joincts  ensemble  et  s'estoient  retirez  dans 
Barlette  et  autres  villes  maritimes;  lesquelles  ils  gar- 
dèrent jusques  à  ce  que,  par  le  traitté  de  Cambray, 
elles  furent  remises  entre  les  mains  de  l'Empereur. 
Autres  se  retirèrent  le  chemin  de  îiomme ,  desquels 
peu  se  retirèrent  jusques  en  France ,  pour  la  pauvreté 
qu'ils  endurèrent  pur  les  chemins;  autres  se  retire- 

rent  sur  noz  galleres.  Le  seigneur  de  Buric  et  le  ba- 
ron de  Grantmont,  aussi  ceux  qui  estoient  dedans  le 
fort  de  Basque,  ayans  tousjours  garde  leurs  fors,  quel- 
ques jours  après,  n'ayans  espoir  de  secours,  et  coni- 
mençans  à  avoir  faim,  capitulèrent;  de  sorte  qu'ils  sor- 
tirent avecques  les  armes;  mais  ledit  baron,  peu  de 
jours  après,  mourut  du  travail  qu'il  avoit  porte'.  Du- 
rant tous  ces  voyages,  tant  du  marquis  de  Salluces, 
que  de  monsieur  de  Lautrec,  que  du  comte  de  Sainct 
Pol,  il  y  avoit  bonne  patience  entre  les  païs  de  Pi- 
cardie et  les  bas  pais  de  l'Empereur,  et  toutes  leurs 
frontières  de  pardeça,  hors  mis  quelque  routure  qui 
avint  l'hyver  d'après  le  partement  du  seigneur  de 
Lautrec ,  qui  ne  dura  que  sept  ou  huict  mois  que 
tout  ne  fust  rappaisë. 

J'ai  oublie'  à  vous  dire  que  le  comte  Guy  de  B,angon 
estoit  sorti  au  camp  impérial  pour  parlementer;  mais, 
estant  sur  son  partement ,  peux  de  dedans  firent  la 
composition  cy  devant  ditte ,  sans  en  avertir  ledic 
comte  ;  parquoy  il  maintint  qu'il  n'estoit  compris  en 
la  capitulation  ,  et  fut  mis  en  liberté'  par  le  jugement 
des  capitaines.  Le  seigneur  de  Barl^ezieux,  après  avoir 
recueilly  ce  qu'il  en  peut  cliarger,  feit  voile,  et  s'en 
alla  joindre  avec  les  galleres  vénitiennes,  pour  aller 
rencontrer  André  Dorie,  qui  s'estoit  jette  en  mer  pour 
destrousser  les  François  retournans  de  Naples  :  mais, 
ayant  descouvert  nostre  armée,  qui  estoit  joincte  à  celle 
des  Vénitiens,  et  ne  se  sentant  suffisant  pour  les  cam- 
batre,  se  retira  près  du  chasteau  de  l'isle  d'Ische ,  au^ 
quel  lieu  nostre  armée  le  tint  assiégé  deux  joui^s,  sans 
l'oser  attaquer,  pour  le  lieu  avantageux  oii  il  estoit, 
estant  deffendu  du  chasteau. 

Cognoissant,  le  seigneur  de  Barbezieux,  et  aussi  le 
gênerai  de  l'armée  vénitienne,  que  c  estoit  temps  perdu 
de  cuider  combatre  ledit  André'  Dorie,  veu  le  lieu 
fort  où  il  estoit  surgy  à  la  garde  de  l'artillerie  du  clias- 
teau,  firent  voile  pour  tirer  le  chemin  de  France  : 
mais  les  Vénitiens,  estans  en  mer,  abandonnèrent 
nostre  arme'e ,  et  se  retirèrent  en  leurs  ports.  Andié 
Dorie,  sentant  l'armée  séparée ,  feit  voille  et  se  meit  à 
la  suitte  de  noz  gallcres ,  lesquelles,  estans  ariivées  à 
Gennes,  et  sentans  qu'André  Dorie  estoit  à  leur  suitte, 
abandonnèrent  le  port  de  Gennes,  et  prindrent  la 
routte  de  Savonne  ;  mais  ils  furent  suivis  de  si  près, 
que  la  patronne  du  capitaine  Jonas  fut  investie  et  prise 
par  les  ennemis.  Et  de  la  mesme  entreprise ,  ledit  sei- 
gneur André  Dorie  révolta  Gennes,  et  s'en  feit  seigneur 
et  maistre.  Quelques  autres  navires ,  où  estoit  le  sei- 
gneur de  Termes  et  le  fils  aisné  du  seigneur  de  Sercu 
et  autres,  pensans  se  retirer  k  la  Calabre,  furent  pris 
des  Turcs.  Telle  fut  la  fin  de  ceste  armée  tant  su- 
perl)e,  laquelle,  vingt-huict  mois  durans,  avoit  com- 
mandé à  l'Italie,  la  Romaigne  et  le  royaume  de  ZSa- 
ples  ;  et,  ne  pouvant  estre  vaincue  par  les  hommes, 
Dieu  y  mist  la  main,  pour  montrer  qu'à  luy  seul  ap- 
partient l'honneur  et  la  gloire  des  victoires. 

Les  habitans  de  Capoue ,  deifaillans  de  leur  foy,  sça- 
clians  que  le  seigneur  Rance  de  Cere  raarchoit  avecques 
huict  ou  dix  enseignes  des  gens  du  seigneur  INeapoliu 
Ursin  ,  fils  du  seigneur  Jean  Jourdan ,  pour  se  mettre 
dedans  Capoue  et  donner  faveur  à  nostre  camp ,  aussi 
sçachant  la  mort  du  seigneur  de  Lautrec,  advertirent 
le  seigneur  Fabrice  Maramault,  qu'il  eut  à  marcher 
avecques  quelque  nombre  de  gens  de  pied  et  de  chc- 

val,  pour  se  mettre  en  embuscade  près  la  ville,  en 
lieu  à  propos  ;  et  ils  nietteroient  peîfte  de  le  faire 
maistre  de  leur  ville ,  et  d'en  expulser  les  François;  ce 
qu'il  feit.  Les  Capouans,  ayans  dressé  leur  trahison, 
vindrent  persuader  aux  Fran<;ois  qu'il  estoit  besoin^ 
de  faire  une  saillie,  pour  mettre  du  bestial  dedans  la 
ville,  et  autres  vivres,  avant  que  la  nécessité  y  vint,  et 
qu'ilis  avoient  moyen  de  ce  faire.  Les  François,  voyans 
qu'il  y  avoit  grande  apparence  à  l€ur  dire,  sortirent; 
mais,  voulans  rentrer,  trouvèrent  les  portes  fermées, 
et  que  les  Capouans  avoient  mis  par  l'autre  porte  le 
seigneur  Fabrice  dedans  ;  parquoy  chacun  regarda  à 
se  retirer  au  lieu  qui  luy  sembla  plus  à  propos  pour 
sa  sauveté.  Nolle  et  les  autres  villes  feirent  le  sembla- 
ble ,  car  ils  mirent  les  ennemis  dedans,  voyans  la  ruine 
tourner  surrious. 

Le  comte  d^  Sainct  Pol,  averty  de  la  révolte  do 
Gennes,  espérant  par  diligence  la  pouvoir  recouvrer, 
partit  du  duché  de  Milan,  avecques  trois  mille  hommes 
de  pied,  et  quelque  cavallerie  pour  les  soustenir,  et 
marcha  droict  à  Gennes  ,  avecques  promesse  d'aucuns 
de  la  luy  faire  surprendre;  mais  ayant  failly  son  en- 
ti'eprise,  et  no«  gens  repoussez  de  l'assauU  de  la  ville, 
fut  contrainct  de  se  retirer,  par-ce  qu'il  n'avoit  mené 
artillerie  ny  porté  vivres  que  pour  vingt-quatre  heures; 
puis,  se  voyant  estre  desja  bien  avant  en  l'hyver,  et  son 
armée  fort  travaillée ,  se  retira  en  Alexandrie  pour 
hyverner.  Pendant  ce  temps,  le  seigneur  Théodore  Tre- 
voulse,  par  faulte  de  vivres,  fut  contrainct  de  rendre 
le  chasteau  de  Gennes,  sortans  luy  et  ses  hommes  leurs 
bagu€S  sauves. 

[1629]  Les  Gennevois,  ayans  le  chasteau  entre  leurs 
18.  6 

mains,  marchèrent  à  Savonne,  dont  estoit  gouverneur 
le  commandeur  de  Morette,  laquelle  ville,  peu  de 
jours  après,  il  rendit  entre  les  mains  desdicts  Genne- 
vois,  non  sans  en  estre  fort  blasmé ,  par  ce  que  le 
comte  de  Sainct  Pol  marchoit  en  toute  diligence  pour 
luy  donner  secours.  Estant  doncques  Savonne  entre 
les  mains  des  Gennevois,  rasèrent  la  forteresse  et  gas- 
terent  le  port,  pour  avoir  meilleur  moyen  de  la  tenir 
en  subjeclion.  Le  comte  de  Saint  Pol,  ayant  tousjours 
devant  les  yeux  la  perte  de  Gennes,  cherclieoit  tous 
les  moyens  à  luy  possibles  de  la  pouvoir  recouvrer; 
parquoy,  estant  adverty  que  ladicte  ville  estoit  mal 
pourveuë  d'hommes,  et  mesmes  que,  le  plus  du  temps, 
le  seigneur  André  Dorie  se  tenoit  en  un  sien  palais, 
hors  la  ville,  depeschea  le  seigneur  de  INIontcjcan 
avecques  une  trouppe  d'hommes,  pour  aller  assaillir 
ladicte  ville;  et,  ce  pendant,  un  capitaine  italien, 
nommé  Valsergue,  avecques  une  autre  trouppe,  de- 
voit  aller  surprendre  ledict  André  Dorie  dedans  son 
palais  ,  hors  la  ville  ;  mais  ils  furent  si  mal  guidez,  que 
le  jour  les  surpiint  avant  que  d'arriver  audict  lieu. 
A  ceste  cause,  ayans  failly  à  l'une  et  l'autre  entre- 
prise, se  retirèrent,  sans  perte  et  sans  gaing,  en 
Alexandrie. 

Peu  de  temps  après,  estant  venue  la  primevère,  le 
comte  de  Sainct  Pol,  avecques  si  peu  d'iiommes  qui 
luy  estoyent  restez  (parce  que  la  plus  grande  part  s'es- 
toyent  retirez  en  France,  pour  l'hyver  et  les  maladies), 
se  jetta  en  campagne,  et  marchea  droict  à  Morterrc, 
laquelle  ville  il  print  de  force,  et  tailla  en  pièces  tout 
ce  qui  estoit  dedans.  Le  comte  Philippes  Tourniel',  de 
ce  adverti,  abandonna  Noarc,  et  se  relira  à  Milan  : 

parquoy  le  comte  de  Sainct  Pol  remist  en  son  obéis- 
sance ladicte  ville  et  toutes  les  dependences  d'icelle. 

Le  duc  d'Urbin,  averty  ([ue  noslie  armée  estoit  en 
campagne,  avecques  l'armée  vénitienne  dont  il  estoit 
chef,  passa  la  rivière  d'Adde,  et  se  vint  joindre  à  Ma- 
rignan  avecques  nostre  armée  •,  aussi  firent  ceux  de  la 
part  du  duc  Sforce. 

Estans  les  armées  assemblées  audict  lieu  de  Mari- 
gnan,  cognoissans  n'estre  sutiisans  pour  assaillir  Mil- 
lau, mesraes  que  la  gendarmerie  françoise,  qui  s'estoit 
retirée  Tliyver  en  France,  n'estoit  encores  de  retour, 
et  qu'il  estoit  entré  dedans  Milan  trois  mille  Espagnols 
de  renfort,  fut  conclud  que  l'armée  vénitienne  se  reti- 
leroit  à  Cassan ,  l'armée  des  François  à  Biagras ,  et 
celle  du  duc  à  Pavie,  afin  que  chacun  de  son  costé 
mist  peine  d'empescher  de  mener  vivres  en  la  ville  de 
Milan ,  laquelle,  en  ce  faisant,  en  peu  de  temps  seroit 
affamée,  par-ce  qu'à  dix  mille  es  environs  il  n'y  avoit 
rien  labouré.  Suivant  ladite  conclusion,  les  Vénitiens 
se  retirèrent  à  Cassan,  et  le  duc  à  Pavie  et  à  Vigeve. 
Mais  le  comte  de  Sainct  Pol,  ayant  tousjours  les  af- 
faires de  Gennes  en  fantasie,  changea  d'opinion;  car, 
laissant  le  chemin  de  Biagras,  print  le  chemin  de  Lan- 
drian,  qui  est  à  douze  mille  de  Milan,  et  y  arriva  le 
samedy  ;  mais  toute  la  nuict  il  feit  une  pluie  si  ex- 
trême, que  la  rivière,  qui  est  fort  petite,  devint  si 
grosse ,  qu'il  n'y  eut  ordre  de  faire  passer  l'artillerie  ; 
parquoy  on  fut  contrainct  de  séjourner  le  dimenche. 
Auquel  jour  Antoine  de  Levé,  estant  averty  de  cefaict, 
partit  de  Milan  sur  le  soir,  et,  avecques  toutes  ses  for-î 
ces,  vint  planter  son  armée  près  de  la  nostre ,  devant  le 
jour,  sans  que  noz  gens  en  eussent  la  cognoissance. 

Le  comte  lïaunibal  de  Nugolaie ,  ayant  charge  de 
deux  cens  chevaux  légers ,  et  le  capitaine  Pilon  , 
avecques  pareille  charge,  avoient  este'  ordonnez  j)cur 
recognoistre  les  chemins  venans  de  Milan ,  et  enten- 
dre si  de  la  part  de  Tennemy  rien  se  renmoit;  ies'^uels 
trouvèrent  la  peiste  de  l'armée  imperialle  ;  mais  ils  ne 
la  suivirent,  ny  avertirent  les  nostres,  et,  à  ce  qu'on 
dit,  par  jalousie  l'un  de  l'autre,  prindrent  autre  che- 
min qui  ne  leur  estoit  commande'  :  qui  fut  la  ruine  de 
nostre  arme'e  ;  car  le  comte  de  Sainct  Pol,  se  reposant 
sur  lesdits  quatie  cens  chevaux  legiers,  n'y  avoit  autre- 
ment pourveu. 

Le  lundy  matin ,  estant  la  rivière  retire'e ,  de  sorte 
qu'on  pouvoit  passer,  monsieur  de  Sainct  Pol  feit 
passer  l'artillerie  et  tout  le  bagage  et  carriage ,  pour 
marcher  droict  à  Pavie,  se  reposant  sur  ledit  comte 
Hannibal  et  Piton,  comme  dit  est,  estimant  le  pais 
estre  bien  descouvert;  mais,  sur  la  fin  du  passage, 
une  pièce  d'artillerie  demoura  embourbée;  parquoy 
mondit-seigneur  de  Sainct  Pol  demoura  luy-mesmes 
avec  si  peu  de  gendarmerie  qu'il  avoit ,  et  environ 
quinze  cens  lansquenets  soubs  la  charge  du  capitaine 
Nicolas  de  Rusticis ,  dit  le  Bossu  et  commanda  d'a- 
batre  une  maison  pour  avoir  des  chevrons  pour 
mettre  soul)S  le  louagc  et  faire  passer  ladite  pièce. 
Mais,  estant  embesongne'  pour  cest  efiect,  luy  survint 
un  afikire  de  plus  grande  importance  ;  car,  à  l'impro- 
viste ,  l'arquebouzerie  espagnolle  fut  sur  ses  bras,  la- 
quelle, de  prime  aborde'e,  fut  par  nostre  gendarme- 
rie rembarrée  dans  le  bataillon  de  leurs  Allemans  ; 
mais,  se  trouvant  un  ruisseau  profond  entre  les  Fran- 
çois et  Espagnols,  leur  ai'quebouzerie  se  retira  der- 

riere  ledit  ruisseau,  où  y  avoit  un  pas  de  trente  ou 
quarante  pieds  de  large.  Les  lans(juenets  frauçois  fei- 
rent  teste ,  et  de  grande  furie  repoussèrent  ce  qui 
cstoit  passé  le  ruisseau  ;  mais,  arrivez  sur  le  bord, 
furent  fort  fouliez  de  leur  arquebouzerie  qui  estoit 
de  là  le  canal  :  parquoy  furent  contraincts  de  se  reti- 
rer hors  du  danger  desdits  arquebouziers.  Le  soir  pré- 
cédant, avoit  esté  conclu  que  le  comte  Guy  de  Ran- 
gon ,  ayant  charge  de  l'avantgarde ,  dés  le  matin 
prendroit  le  chemin  de  Pavie  ;  ce  qu'il  fit ,  de  sorte  qu'il  , 
n'eut  cognoissance  du  combat ,  qu'il  ne  fust  à  Pavie  en 
àeureté  :  aussi  le  comte  Claude  Rangon ,  avec  la  trouppe 
qu'il  avoit  sur  la  queue ,  y  fit  bien  son  devoir.  Jean 
Thomas  de  Galleras  et  le  castellan  de  Laudes,  co- 
lonnels  de  gens  de  pied  italiens,  voyans  le  combat, 
par  autre  chemin  se  retirèrent  à  Pavie,  laissans  com- 
l)atre  ceux  qui  en  avoient  envie.  Ce  temps  pendant , 
quelque  nombre  de  leur  cavalerie  passa  le  canal , 
laquelle  fut  soustenue  par  si  peu  de  gendarmerie  que 
nous  avions  :  oîi  fut  porté  par  terre  messire  Jean  de 
Cambray,  guidon  de  monsieur  le  grand  seneschal  de 
Normandie  ,  et  autres  sept  ou  huict  avecques  luy, 
et  furent  pris.  Alors  noz  Allemans  furent  contraints 
de  se  retirer  vers  une  cassine,  tenans  bataille  avecques 
monsieur  de  Sainct  Pol  au  mieux  qu'il  leur  estoit 
possible  pour  la  contraincte  du  lieu.  Mais,  tout  en 
un  coup,  leur  cavallerie  ayant  passé  le  pas  avec  un 
gros  bataillon  d' Allemans ,  vint  charger  monsieur 
de  Sainct  Pol  de  telle  furie,  qu'ils  luy  firent  aban- 
donner la  cassine  j  et  noz  Allemans,  se  voyans  inves- 
tis sans  plus  d'espérance  de  combat ,  se  rendirent  aux 
Allemans  impériaux ^  pour  sauver  leur  vie. 

Le  comte  de  Sainct  Pol  et  le  seigneur  d'Annebault, 
avecqucs  si  peu  de  gendarmerie  qui  leur  resta  ,  com- 
mencèrent leur  retrailte,  tousjours  tournans  visage; 
mais,  estans  retirez  jusques  à  un  quart.de  mille,  trou- 
vèrent au  devant  d'eux  un  canal ,  lequel  le  seigneur 
d'Annebault  passa;  mais  le  comte  de  Sainct  Pol ,  pour 
la  foiblesse  de  son  cheval,  demoura  dedans,  et  là  tout 
ce  qui  estoit  demouré  avecques  luy  fut  pris  ou  tué;  et, 
entre  autres ,  ledit  comte  de  Sainct  Pol ,  le  seigneur 
Jean  Hieronyme,  castellan,  nouvellement  revenu  de 
IVaples,  le  comte  Clavide  Rangon,  furent  pris  et  menez 
en  une  cassine,  près  de  là,  où  estoit  le  seigneur  An- 
toine de  Levé.  Le  seigneur  d'Annebault,  avecques  si 
peu  de  gendarmerie  qui  avoit  passé  le  canal  avecques 
luy,  tourna  vers  laditte  cassine  par  autre  chemin,  et 
donna  alarme  aux  Lnperiaux,  pensant  recouvrer  ledit 
comte  de  Sainct  Pol  ;  mais,  voyans  qu'il  n'y  avoit  ordre, 
se  retira  à  Pavie,  où  estoit  l'armée  du  duc;  et  le  sei- 
gneur Antoine  se  retira  à  Milan  avecques  ses  prison- 
niers. Telle  fut  l'issue  de  ceste  armée. 

Pendant  que  ces  affaires  se  passoient  ainsi  en  Ita- 
lie, madame  Louise,  mère  du  Boy,  et  madame  Mar- 
guerite, tante  paternelle  de  l'Empereur,  traittoient 
ensemble  pour  faire  une  paix  generalle  entre  les  deux 
JVIajestez  ;  et  avoient  tant  travaillé  pour  cest  effecl , 
que  le  jour  estoit  prins  de  se  trouver,  elles  deux,  à 
Cambray,  avecques  le  conseil  de  l'Empereur  et  du 
Roy  :  auquel  lieu  ils  se  trouvèrent  environ  la  fin  de 
may  i5.î().  Estans  doncques  lesdites  princesses  arri- 
vées àCamhray,  avecques  tout  pouvoir  desdites  Majes- 
tez  de  conclune  une  paix  finalle;  après  avoir  esté  trois 
sepmaines  ensemble ,  et  plusieurs  choses  debatues,  tant 

d'un  coste  que  d'avitre,  estans quelques  fois  lesaflaiies 
prestes  à  conduire,  autrefois  désespérées,  en  fin  fut 
traittee  une  paix  (0,  par  laquelle  fut  dit  que  le  Roy 
payeroit  pour  sa  rançon,  à  l'Empereur,  deux  millions 
d'ecus  d'or,  desquels  en  seroit  fourny  douze  cens  mille 
escus,  alors  que  l'Empereur  mettroit  les  cnfans  du  Roy 
en  France  et  en  liberté'  ;  et  seroient  l^aille'es  pour  qua- 
tre cens  mille  escus,  racheptables  dedans  un  temps, 
les  terres  que  madame  Marie  de  Luxembourg,  mère 
du  duc  de  Vendosme,  avoit  en  Flandres,  Artois,  Bra- 
l)ant  et  Hainault,  et  aussi  les  terres  qu'avoit  dedans 
lesdits  païs  le  duc  de  Montpensier ,  cousin  germain  du- 
dlt  duc  de  Vendosme.  Et  pour  les  autres  quatre  cens 
mille  escus  restans  desdits  deux  millions,  le  Roy  devoît 
acquitter  l'Empereur  de  pareille  somme  envers  le  roy 
d'Angleterre,  car  ledit  Empereur  estoit  oblige'  envers 
iceluy  roy  d'Angleterre  en  quatre  cens  mille  escus, 
à  cause  de  prest ,  pour  seureté  de  laquelle  somme 
l'Empereur  estoit  tenu  de  bailler  audit  Roy  la  ville 
de  Sainct  Orner  et  celle  d'Aire  en  gage,  chose  qu'il 
n'avoit  fournie.  Et,  outre  lesdits  deux  millions  de  ran- 
çon ,  le  Roy  devoit  acquitter  l'Empereur,  envers  ledit 
roy  d'Angleterre,  de  cinq  cens  mille  escus,  enquoy 
l'Empereur  luy  estoit  redevable  pour  l'indamnité  du 
mariage  d'entre  ledit  Empereur  et  madame  Marie, 
fille   dudit  roy   d'Angleterre,  ayant,  depuis  lesdités 
obligations,  pris  en  mariage  la  fille  de  Portugal,  et 
laissé  ladite  Marie  ;  car,  passant  l'Empereur  par  An- 
gleterre pour  aller  en  Espagne,  après  le  trespas  de 
Ferdinand,  roy  d'Arragon,   son  grand  père,  il  avoit 

(')  En  fin  fut  Uailtee  une  paix  :  le  traité  de  Cambray  fut  signé  le  3 
août  iSag. 

promis  espouser  ladite  madame  Marie,  et,  au  cas  de 
default,  devoit   payer  audit    roy  d'Angleterre,  cinq 
cens  mille  escus  d'indamnité.  Et  outre,  par  ce  que  le 
roy  dora  Philippe,  père  de  l'Empereur,  passant  en 
Angleterre  pour  aller  en  Espagne,  avoit  engagé  au 
père  du  roy  d'Angleterre,  pour  cinquante  mille  escus, 
une  fleur  de  lys  d'or,  enrichie   de  pierreries,  où   y 
avoit  de  la  vraye  croix,  venant  du  bon  duc  Philippe 
de  Bourgongne,  le  Roy  la  devoit  dégager  et  la  rendre 
audit  Empereur.  Et  devoit  le  Roy  quitter  la  souve- 
raineté de  Flandres  et  Artois,  et  espouser  madame 
Aleonor,  sœur  de  l'Empereur  ;  et,  au  cas  qu'il  en  vint 
enfant  masle  ,  il  devoit  avoir  le  duché  de  Bourgongne. 
Et  devoit  le  Roy  quittera  madame  Marguerite  de  Flan- 
dres, ce  qu'il  avoit  dioict  de  prendie  sur  la  seigneu- 
rie de  Salins  ;  et  devoit  le  Roy  contenter  les  héritiers 
de  feu  monsieur  de  Bourbon,  de  sa  succession,  encores 
qu'il  l'eut  confisqué.  Les  traitiez   ainsi  conclus ,   fut 
pris  jour  de  se  trouver,  au  dixiesme  de  mais  subsé- 
quent, à  Rayonne  et  à  Fontarabie ,  pour  exécuter  le 
contenu  diceux.  Et  quiltoit  le  Roy  ce  qu'il  pretendoit 
au  duché  de  Milan   et  au  royaume  de  jVaples  :  ce 
qu'il  ne  pouvoit,  par-ce  que  desja  c'estoit  chose  aquise 
aux  enfans  de  France ,  par  la  succession  de  madame 
Claude,   leur  mère,  fille  du   roy  Louis   douziesmc  , 
duc  d'Orléans,  duquel  dependoit  ladite  succession  de 
INIilan ,  à  cause  de  madame  Valentine ,  son  ayculle. 
Ces  choses  ainsi  accorde'es,  fut  envoyé  le  seigneur 
de  Langey  en  Angleterre,  pour  traitter  avec  le  roy 
d'Angleterre    des  neuf  cens  cinquante    mille   escus, 
tant  pour  les  quatre  cens  mille  escus,  et  pour  les  cinq 
cens  mille  escus  de  l'indamnité,  et  des  cinquante  mille 

escus  pour  l;i  fleur  de  lys,  dont  le  Roy  estoit  tenu 
d'acquitter  Tlùiipereur  envers  ledit  roy  d'Angleterre  ; 
chose  qui  fut  malaisée  à  conduire ,  pour  le  mal  conr 
lentement  qu'avoit  le  roy  d'Angleterre,  pour  n'avoir 
esté  appelle  ausdits  traitiez. 

Or  est -il  qu'alors  ledit   roy  d'Angleterre  vouloit 
répudier  madame  Caterine,  sa  femme,  tante  de  l'Em- 
pereur et  fille  du  roy  d'Espagne,  disant,  comme  il 
estoit  vray,  qu'elle  avoit  premièrement  espousé  son 
frère  aisné,  et  que  le  Pape  ne  pouvoit  dispenser  une 
femme  d'avoir  espousé  les  deux  frères;  mais,  estant 
empesché  par  l'Empereur  et  ses  ministres ,  n'en  pou- 
voit venir  à  bout.  Qui  fut  cause  qu'en  fin  il  se  ramo- 
deradu  malcontentement  qu'il  avoit  du  Roy,  espérant 
que,  par  le  moyen  dudit  seigneur  de  Langey,  qui  es- 
toit fort   favorisé   aux  universitez  ,  tant   de  France, 
Italie,  qu'Allemagne,  il  pourroit  obtenir  ce  qu'il  de- 
mandoit  (ainsi  qu'il  feit,  tant  à  Paris  que  par  les  au- 
tres universitez  de  France,  aussi  à  Pavie,  Padoue , 
Boulongne  la  Grasse,  et  diverses  facultez) ,  qui  estoit 
de  faire  declaier  par  les  universitez,  que  le  Pape  ne 
le  pouvoit  dispenser  dudit  mariage,  comme  estant  de 
droict  divin.  Parquoy,  pour  venir  à  ses  fins,  accorda 
audit  seigneur  de  Langey  plus  que  le  Roy  ne  deman- 
doit;  car  les  quatre  cens  mille  escus,  qui  estoit  l'une 
des  principalles  sommes  des  deux  millions  qu'il  fal- 
loit  bailler  comptant,  il  les  presta  au  Pioy,  à  payer  a 
cinq  années  -,  les  cinq  cens  mille  escus  d'indamnité,  il 
les  donna  au  Roy  ;  et  à  son  fdlueil  Henry,  duc  d'Or- 
léans, il  donna  la  fleur  de  lys,  qui  estoit  cinquante 
mille  escus.  Les  choses  ainsi  accordées,  le  roy  d'An- 
gleterre envoya,  quand  et  ledit  seigneur  de  Langey, 

maistrc  Briant,  gentilhomme  de  sa  cliambre ,  lequel 
apporta  avec  luy  toutes  les  obligations,  quittances,  et 
autres  pièces  nécessaires,  et  mesmes  ladite  fleur  de 
lys,  pour  le  tout  fournir  quand  le  temps  en  seroit. 

[i53o]  Le  Roy,  estant  asseurc  du  roy  d'Angleterre, 
au  commencement  du  mois  de  février  s'en  alla  à  Blois, 
pour  acheminer  toutes  choses,  à  ce  qu'au  dixiesme  de 
mars,  lors  ensuivant,  ses  députez  se  trouvassent  à 
Bayonne,  pour\'eus  de  ce  qui  leur  estoit  nécessaire; 
et,  pour  exécuter  les  choses  traittées  et  accordées,  es- 
leut  le  seigneur  de  Montmorency  grand  maistre  et 
mareschal  de  France ,  auquel  il  avoit  toute  fiance. 
Lequel,  ayant  pris  ceste  charge,  s'achemina  à  Bor- 
deaulx  et  à  Bayonne,  luy  ayant  le  Roy  donné  tout 
pouvoir  de  faire  et  accorder,  comme  s'il  y  estoit  en 
personne;  et  avecques  luy  l'archevesque  de  Bourges, 
qui  fut  faict  cardinal  luy  estant  à  Bayonne  ,  et  se 
nomma  cardinal  de  Tournon  ;  et  grand  nombre  de  la 
noblesse  de  France.  Menant  ledit  seigneur  de  Mont- 
morency, quand  et  luy,  les  douze  cens  mille  escus 
que  le  Roy  estoit  tenu  de  livrer  comptant ,  arrivé 
qu'il  fut  à  Bordeaux,  aussi  y  arriva  maistre  Briant, 
en  poste ,  conduit  par  le  seigneur  Martin  du  Bellay, 
frère  du  seigneur  de  Langey,  par-ce  qu'iceluy  sei- 
gneur de  Langey  estoit  demouré  pour  le  faict  du 
roy  d'Angleterre,  cy  devant  mentionné,  pourveus  de 
tout  ce  qui  estoit  nécessaire  k  fournir  de  la  part  du- 
dit  roy  d'Angleterre. 

Au  dixiesme  de  mars ,  ainsi  qu'il  estoit  promis , 
arriva  mondit-seigneur  le  grand  maistre  à  Bayonne  ; 
aussi  feit  le  connestable  de  Castille  à  Fontarabie,  et 
avecques  luy  le  seigneur  du  Prat,  chevalier  de  l'or- 

dre  de  rEmpereur,  ayans  toute  puissance  de  Sa  Ma- 
jesté. Estans  tous  arrivez  au  lieu  ordonné,    convin- 
drent  ensemble  pour  trouver  le  moyen   de  la  forme 
de  faire  l'escliange  de  messieurs  les  enfans  avecques 
l'argent,  en  seureté,  d'une  part  et  d'autre,  car  cha- 
cun se  defTioit  de  son  compagnon.  En  fin  toutes  cho- 
ses debatues ,  fut  conclu  que  les  douze  cens  mille  escus, 
en  la  présence  des  gens  à  ce  députez  de  la  part  du  con- 
nestable  de  Castille,  seroient  nombrez,  et  mis  en  des 
casses  de  boys,  en  chacune  casse  vingt-cinq  mille  es- 
cus ;  puis  seroient  emballées  lesdites  casses  et  scellées 
des  seaulx  desdits  députez  ,  et  pareillement  des  dé- 
putez de  la   part  de  monsieur  le  grand  maistre  ;  et 
seroient  lesdits  escus  tous  esprouvez  ,  et ,  pour  cest  ef- 
fect,  estoient  venuz  les  maistres  des  monnoyes  d'Es- 
pagne et  de  France  :  qui  fut  chose  longue,  de  sorte 
que  cela  dura  près  de  quatre  mois.  La  cause  de  ce 
long  séjour  fut  que  le  chancellier  du  Prat  (lequel,  au 
traitté  de  Caml)ray,  avoit  plus  l'oreille  de  madame  la 
Régente  que  nul  autre  ),  persuadé  par  quelques  gens 
des  monnoyes ,  meit  en  avant  (  encores  que  les  dépu- 
tez de  l'Empereur  fussent  contents  de  prendre  les  es- 
cus marchans  et  ayans  cours  ) ,  pensant  faire  le  prouf- 
fit  du  Roy,  qu'on  mist   lesdits  escus  au  marc  et  à 
l'aloy  ;  de  sorte  que ,  les  prenant  à  l'aloy,  et  fondant 
lesdits  escus ,  se  trouvoit  grand  interest  :  si  que ,  fina- 
blement ,  pour  demeurer  d'accord ,  fut  baillé  aux  de^ 
putez  de  l'Empereur  quarante  mille  escus  d'avantage, 
pour  les  interests  de  l'aloy  sur  la  somme  de  douze 
cens  mille  escus. 

Il  y  a  une  rivière  (0  venant  des  montagnes  de  Na- 

(0  11  y  a  une  rivière  :  la  Bidassoa. 


y2  [ir)3o]    MEMOIRES 

varre,  qui  vient  tomber  en  la  mer,  passant  tout  au 
long  fies  murailles  de  Fontarabie,  laquelle  rivière  sé- 
pare la  France  d'avecques  la  Bisquaye  ;  et  y  rellotte 
ja  mer  deux  fois  le  jour  ;  de  là  Teau  est  assise  Fon- 
tarabie, deçà  Teau  y  a  un  village  Irançois,  nommé 
Andaye.  Il  fut  ordonne  qu'à  mi-chemin  de  Fontara- 
bie et  Andaye,  il  seroit  mis  un  bac,  pareil  de   ceux 
qui  servent  à  passer  les  chevaux  sur  les  rivières  en 
F^rance,  lequel  seroit  enfoncé  en  forme  d'un  ponton 
par  dessus  ;  et ,  par-ce  que  ladite  rivière ,  quand  la  mer 
est  retirée,  est  si  petite,  qu'elle  se  passe  aisément  à 
gué,  fut  ordonné  qu'à  chacun  coing  dudit  ponton  se- 
roit un  gros  cable,  et  à  chacun  cable  un  ancre,  en 
sorte  que,  reflottant  la  mer,  elle  leveroit  ledit  ponton 
jusques  à  la  hauteur  de  l'eau,  qui  tiendroit  ferme  à 
cause  desdits  cables  et  ancres  ;  et  y  auroit  au  milieu 
dudit  ponton  une  barrière,  à  ce  qu'arrivans  les  bat- 
teaux  aux  costez,les  François passeroient  d'uncostéde 
Ja  barrière,  et  les  Espagnols  de  l'autre.  Ftdevoit  avoir 
mondit- seigneur  grand  maistre,   partant   de  Sainct 
Jean  de  Luz  pour  venir  audit  lieu  d'Andaye,  pour 
la  seureté  de  son  argent,  quatre  enseignes  de  gens  de 
pied  et  deux  cens  chevaux;  et  le  connestable  de  Cas- 
tille,  de  là  l'eau,  pareil  nombre,  pour  la  garde  de 
Messieurs  :  et  seroit  permis  à  monseigneur  le  grand 
maistre    d'envoyer  six  gentils -hommes  françois  par 
tout  le  pais  de  Bisquaye  et  de  Navarre,  pour  cognois- 
tre  si  aucune  assemblée  s'y  feroit;  et  devoit  avoir  pa- 
reil nombre  le   connestable  de   Castille    en  France. 
Plus,  fut  permis  que  les  François  pourroient  envoyer 
librement  courriers  en  Espagne ,  et  les  Espagnols  en 
France.  Et  se  devoit  faire  le  passage   en  la  sorte  que 


DE  MARTIM  DU   BELLAY.    [l53o]  yj 

je  VOUS  diray.  Il  devoit  avoir  une  barque  dedans  la- 
quelle seroient  mis  les  douze  cens  mille  cscus  et  la 
fleur  de  lys  avecques  les  obligations  d'Angleterre,  au 
costë  de  devers  Andaye  ;  et  devoit  estre  dedans  le  sei- 
gneur de  Montmorency,  grand  maistre  de  France, 
accompagné  de  douze  gentils-hommes  fiançois,  cha- 
cun la  cappe,  l'espée  et  le  poingnard,  sans  autres  ar- 
mes, et  douze  batteliers  François  tirans  la  rame  :  puis 
devoit  avoir  une  autre  barque  françoise  à  l'embou- 
chement  de  la  mer,  et  une  espagnoUe  pour  recognois- 
lie,  chacun  de  sa  part,  si  rien  s'innovoit  du  costé  de 
la  mer;  et,  au  dessus  de  la  rivière,  devers  Behaubieet 
Saincte  Marie,  devoit  pareillement  avoir  deuxbatteaux, 
pour  pareille  seureté  de  la  venue  de  la  rivière.  Puis 
devoit  avoir,  devant  FontaraI)ie,  une  barque  de  pa- 
reille grandeur  que  celle  où  seroient  les  douze  cens 
mille  escus,  et  dedans  ladite  barque  devoit  avoir  du 
fer,  à  raison  de  la  pesanteur  desdits  douze  cens  mille 
escus ,  dans  laquelle  dévoient  estre  messieurs  les  en-- 
fans  et  le  connestable  de  Castille,  avecques  douze 
gentils-hommes  espagnols,  ayans  l'espe'e  et  le  poin- 
gnard, et  douze  batteliers  espagnols,  aussi  tirans  la 
rame.  Puis  devoit  avoir  autres  deux  batteaux,  en  l'un 
desquels  devoit  avoir  six  gentils-hommes  françois  et 
deux  espagnols,  conduits  par  six  batteliers  françois; 
lesquels  gentils -hommes  av oient  la  charge  qu'à  rem- 
barquement de  devers  Fontarabie,  ils  iroient  visiter  st 
les  Espagnols  auroient  autres  armes  que  celles  qui 
avoient  esté  ordonnées,  ou  autre  plus  grand  nom- 
bre d'hommes  :  et  pareillement  autre  batteau ,  auquel 
estoient  six  gentils-hommes  espagnols  et  deux  fran- 
çois, faisans  pareil  effect  de  nostre  costé.  Puis  de- 

voit  estre  la  loyne  Aleonor  en  une  autre  barque,  sur 
la  main  droicte  de  messieurs  les  enfans,  accompagne'e 
du  cardinal  de  Tournon  et  de  dix  gentils- hommes 
françois,  et  le  seigneur  du  Prat  avecques  dix  espa- 
gnols; et  en  une  autre  barque  joignante  seroient  les 
dames  de  ladite  royne.  Puis  y  devoit  avoir  deux  gai- 
lions  françois  et  deux  espagnols  en  mer,  dont  les  fran- 
çois dévoient  estre  du  costé  Sainct  Sel)astien,  en  Bis- 
caye, et  les  espagnols,  devers  Sainct  Jean  de  Luz 
et  Bayonne ,  pour  veoir  si  de  costé  ou  d'autre  vien- 
droient  quelques  autres  navires.  Et  les  batteliers  qui 
conduiroient  la  Royne,  ne  dévoient  vauguer  sinon  à 
mesure  que  Messieurs  vauguer  oient.  Et  devoit  estre 
toute  l'artillerie  de  Fontarabie  démontée,  et,pourcest 
effect,  devoit  avoir  deux  gentils-hommes  françois  de- 
dans ladite  ville. 

Les  choses  ainsi  conclues,  vint  le  jour  que  se  devoit 
faire  ledit  eschange  (qui  fut  environ  la  fin  de  juing 
ou  le  commencement  de  juillet  )  :  monsieur  le  grand 
maistre  partit  de  Sainct  Jean  de  Luz ,  qui  est  à  deux 
lieues  de  Fontarabie ,  avec  trente  deux  muUets  por- 
tans  douze  cens  quarante  mille  escus  en  casses;  car 
il  y  avoit  quarante  mille  escus,  pour  la  tare  de  l'or, 
outre  lesdits  douze  cens  mille  escus  dont  j'ay  parlé; 
et  partit  ledit  grand  maistre  dés  minuict,  pour  arri- 
ver à  Andaye  au  poinct  du  jour,  par-ce  que  la  ma- 
rée estoit  du  matin.  Partant  de  Sainct  Jean  de  Luz  , 
iceluy  grand  maistre  envoya  un  gentilhomme  à  Fon- 
tarabie ,  avertir  le  connestable  de  Castille  de  son  dé- 
partement ,  à  ce  qu'il  se  tint  prest  de  sa  part.  Mais , 
arrivé  que  fut  le  gentil-homme  à  Fontarabie,  trouvant 
encores  le  chasteau  fermé ,  et  le  connestable  de  Cas- 

tille  au  lict ,  se  retira  au  logis  du  seigneur  du  Prat  (0, 
qui  n'estoit  encores  levé,  auquel  il  dit  Foccasion 
qui  l'avoit  là  mené  ;  et,  ne  trouvant  moyen  de  parler 
audit  connestable,  qu'il  vouloit  ]>ien  l'avertir  qu'il 
eust  à  se  préparer,  de  sa  part ,  comme  avoit  faict  mon- 
sieur le  grand  maistre,  de  la  sienne.  Mais  ledit  du  Prat 
list  response  que  ,  s'ils  n'estoient  venuz  pour  autre 
effect  que  pour  avoir  messieurs  les  enfans ,  ils  s'en 
pouvoient  bien  retourner;  car  ils  n'estoient  délibérez 
de  les  rendre,  par-ce  que  nous  avions  rompu  le  traitté 
(à  ce  qu'il  disoit),  pour  avoir  arresté  un  courrier  à 
Bayonne  ;  et  que  desja  Messieurs,  qui  estoient  à  la 
Rauterie,  avoient  esté  faicts  retourner  à  Renary,  qua- 
tre lieues  en  arrière.  Le  gentil-homme ,  retournant 
devers  mondit-seigneur  le  grand  maistre,  le  trouva  à 
mi-chemin  de  Sainct  Jean  de  Luz  et  de  Fontarabie, 
et  luy  feit  entendre  la  depesche  qu'il  avoit  eu  dudit 
seigneur  du  Prat.  Nonobstant  ledit  rapport,  il  déli- 
béra de  marcher  jusques  sur  la  grève,  pour  se  mettre 
en  son  devoir.  Auquel  lieu  arrivé  qu'il  fut,  appella 
les  députez  de  la  part  du  connestable  de  Castille,  leur 
demandant  s'ils  estoient  satisfaicts  des  choses  qui  es- 
toient promises  par  le  traitté  :  lesdits  députez  firent 
response  qu'ils  se  tenoient  satisfaicts ,  et  qu'en  tous 
lieux  ils  en  porteroient  tesmoignage. 
.  Leur  response  ouye ,  monsieur  le  grand  maistre  de- 
pescha  le  seigneur  de  La  Guische ,  par-ce  qu'il  parloit 
espagnol,  lequel  estoit  gentil-homme  de  la  chambre 
du  Roy,  auquel  il  commanda  d'aller  à  Fontarabie, 

('1  Du  seigneur  du  Prat  :  il  ne  faut  pas  le  confondre  avec  le  clian- 
celier  de  France.  Ce  Duprat ,  gentilhomme  espagnol ,  étoit  membre  du 
conseil  de  Charles-Quint.^ 

et  déclarer,  do  la  part  dudit  grand  maistre,  au  coii- 
nestable  de  Castille,  comme  il  estoit  là  arrive   pour 
fournir  à  tous  les  articles  contenus   e's  traittez  qu'ils 
avoient  faicts  ensemble,  et  qu'il  le  sommoit  de  sa  part 
faire  son  devoir;  autrement,  s'il  y  faisoit  faulte,  il  es- 
toit  délibère'  de  l'appeller  en  lieu  qu'il  luy  feroit  con- 
fesser avoir  failly  de  sa  foy.  Mais  à  l'heure  se  trouva 
un  des  députez  dudit  connestable  de  Castille,  com- 
mandeur de  Sainct  Jacques,  lequel  pria   mondit-sei- 
gneurle  grand  maistre  de  luy  permettre  aller  à  Fon- 
tarabie,  parler  audit  connestable  jl'asseurant  qu'ayant 
parlé  à  luy,  il  n'auroit  besoing  de  luy  faire  tel  man- 
dement; ce  que  par  ledit  grand  maistre,  de  l'opinion 
des  capitaines  et  gentils-hommes  y  estans,  luy  fut  ac- 
cordé. Parquoy  ledit  commandeur  s' estant  embarqué, 
feit  telle  diligence,  qu'à  son  retour  il  asseura   mon- 
sieur le  grand  maistre  que,  devant  que  la  marée  fut 
basse,  messieurs  les  enfans  de  France  se  trouveroient 
sur  le  bord  de  la  grève,  devers  Fontarabie ,  pour  exé- 
cuter les  choses  promises  entre  eux  deux,  et  que  de- 
dans une  heure    elles  se  pourroient  para<"hever.  Sur 
la   parole  duquel,   monsieur    le  grand  maistre    feit 
descharger  les  mullets,  et  préparer  toutes  choses  pour 
faire  le  passage.  Puis,  environ  trois  heures  après  midy, 
Messieurs  arrivèrent  sur  la  grève  devers  Fontarabie. 
Alors  chacun  se  prépara,  selon  l'ordonnance  que  j'ay 
dit  par  cy  devant  ;  de  sorte  que  le  batteau  où  est  oient 
Messieurs,  arrivé  qu'il  fut  au  ponton,   s'acrocha  de 
plat  contre  ledit  ponton ,  et  celuy  où  estoit  l'argent  à 
l'autre  costé,  accrochans  IcsdiLs  battcaux  par  les  deux 
bouts    au  ponton.    Puis  estans    deux  gentilsliomme* 
sur  ledit  ponton,  l'un  françois,  l'autre  espagnol,  l'un 

du  costé  de  la  barrière,  l'autre  de  l'autre  (et  estoit  le 
François  le  seigneur  de  Sainct  Pey,  basque  ).  L'Espa- 
gnol appella  le  connestable  de  Caslille;  le  François, 
le  grand  maistre  de  France.  Lesquels  ayans  cbacun 
deux  batteliers,  passèrent,  sçavoir  est,  le  grand  mais- 
tre dedans  la  barque  de  Messieurs,  et  le  connestable 
dedans  la  barque  de  l'argent,  puis  consécutivement, 
jusques  à  ce  que  tous  les  François  furent  dedans  ladite 
barque  où.  estoient  Messieurs,  et  tous  les  Espagnols 
dedans  celle  où  estoit  l'argent.  Ce  faict,  chacun  feit 
force  de  gaigner  sa  rive  -,  mais  ne  sceurent  faire  si 
grande  diligence,  que,  quand  monsieur  le  Dauphin, 
monsieur  d'Orléans  et  la  royne  Aleonor  arrivèrent 
à  Sainct  Jean  de  Luz,  il  ne  fust  nuict. 

Ce  faict,  le  seigneur  de  Montpesat  fut  depesclié  en 
poste,  pour  en  avertir  le  Roy,  qui  estoit  à  Bordeaux; 
vous  pouvez  penser  l'aise  que  receut  le  père  de  veoir 
ses  enfans  en  liberté.  Ces  nouvelles  entendues,  le  Roy 
partit  de  Bordeaux ,  pour  aller  au  devant  de  la  royne 
Aleonor  et  de  ses   enfans  ;  aussi  firent  le   semblable 
Messieurs  et  la  Royne,  pour  aller  au  devant  du  Roy, 
et  le  vindrent  rencontrer  entre  Rocquehort  de  Mar- 
çan  et  Captieux,  en  une  petite  abbaye,  auquel  lieu, 
une  heure  devant  le  jour,  le  Roy  et  la  Royne  furent 
espousez.  Puis,  ayant  ladite  Royne  faict  son  entrée  à 
Bordeaux,   prindrent  le  chemin   par  Congnac,  pour 
venir  à  Amboise  et  à  Bloys ,  puis  à  Sainct  Germain 
en  Laye,  auquel  lieu  firent  séjour,  attendans  les  pré- 
paratifs ,  tant  du  couronnement  de  la  Pxoyne  à  Sainct 
Denis ,  que  de  son  entrée  à  Paris.  Lequel  couronne- 
ment fut  faict  k  Sainct  Denis;  et,  l'entrée  faicte,letour- 
noy  fut  faict  en  la  rue  Sainct  Antoine,  en  grande  ma- 
18,  7 

enificence  (  ainsi  qu'il  est  accoustumé  faire  aux  autres 
roynes  ),  au  mois  de  mars  i53o.  En  ce  temps,  le  duc 
Maximilian  Sforce ,  au  paravant  duc  de  Milan  (lequel, 
après  la  journe'e  de  Marignan ,  avoit  remis  entre  les 
mains  du  Roy  le  droict  par  luy  prétendu  au  duché 
de  Milan  ),  mourut  à  Paris. 

Durant  ce  temps,  l'Empereur  ayant  asseurance  du 
Roy,  qui  estoit  celuy  qui  plus  luy  pouvoit  empes- 
clier  ses  desseings ,  délibéra  de  se  faire  couronner , 
et  pour  ce  faict,  cognoissant  que  du  Pape  il  falloit 
qu'il  print  la  couronne,  chercha  de  le  gaigner.  Ce 
dont  l'Empereur  vouloit  rechercher  le  Pape,  le  Pape 
mesmesle  rechei'cha,  pour,  par  son  moyen,  avoir  la 
raison  des  Florentins,  et  se  venger  de  l'injure  qu'ils 
luy  avoient  faicte  durant  qu'il  estoit  captif  des  Im- 
périaux; car  ils  avoient  saccagé  tous  les  biens  de  ceux 
de  la  maison  de  Medicis,  dont  il  estoit  le  chef,  et 
les  avoient  bannis  de  Florence,  avec  tous  leurs  bien 
vueillans  et  adherans.  Parquoy,  pour  estre  restitué  à 
sa  patrie,  feit  un  concordat  par  ambassadeurs  avec 
l'Empereur,  par  lequel  il  estoit  dit  que,  là  où  ledit 
Empereur  le  voudroit  favoriser  et  secourir  de  son  ar- 
mée, pour  estre  remis  en  sa  patrie,  il  consentoit  de 
luy  bailler  la  couronne  imperialle,  laquelle  de  son 
prédécesseur  il  n'avoit  jamais  peu  obtenir.  Les  cho- 
ses ainsi  accordées,  l'Empereur  s'embarqua  à  Bar- 
celonne,  et  vint  descendre  à  Gennes,  auquel  lieu  le 
vindrent  congratuler  les  légats  du  Pape;  aussi  fei- 
rent  ceux  de  la  plus  grande  part  des  autres  potentats 
d'Italie.  De  Gennes  l'Empereur  vint  à  Plaisance,  où 
le  duc  Francisque  Sforce,  voyant  ses  affaires  mal- 
baster  (c^ir  de  nouveau  il  avoit  i>erdu  Pavie),  chercha , 

parle  moyen  du  Pape  et  des  Vénitiens,  d'estre  re- 
mis en  la  seigneurie  de  ses  prédécesseurs  ;  remons- 
trant  n'avoir  faict  faulte,  et  que  la  tyrannie  du  mar- 
quis de  Pesquaire,  qui  l'avoit  spolié  de  son  Estât,  l'avoit 
contrainct  de  chercher  moyen  d'y  rentrer  :  en  fin 
estant  l'Empereur  à  Boulongne  la  Grasse  (0,  par  le 
moyen  du  Pape  fut  remis  en  son  Estât,  avecques quel- 
ques conditions  appose'es  en  l'investiture  ;  et  demeura 
entre  les  mains  de  l'Empereur  le  chasteau  de  Milan 
et  le  chasteau  de  Creraonne  ,  jusques  à  ce  que  les  con- 
ditions fussent  accomplies:  aussi,  par  après,  l'Empe- 
reur, pour  plus  grande  seuretë,  luy  bailla  en  ma- 
riage sa  niepce,  fille  du  roy  de  Dannemarc,  qui 
estoit  prisonnier  et  spolie'  de  son  royaume. 

L'Empereur  ne  se  pou  voit  résoudre  de  dresser  son 
armée  contre  les  Florentins,  d'autant  que  le  Turc, 
avec  une  trespuissante  armée ,  estoit  en  campagne , 
monstrant  vouloir  assiéger  Vienne  :  à  ceste  occasion 
il  craignoit  avoir  besoing  de  ses  forces ,  pour  secourir 
son  frère,  le  roy  Ferdinand,  aussi  pour  garder  ses  pais. 

(')  Estant  l'Empereur  à  Boulongne  la  Grasse  :  ce  fut  daus  ceUe 
rille  que  Charles-Quint  fut  couronné  par  Clément  TII,  le  22  février 
i53o.  Les  détails  de  cette  cérémonie  sont  assez  cimeux.  Le  Pape,  en  lui 
donnant  le  sceptre  d'or,  lui  dit  :  Empereur,  notre  Jils,  prenez  ce  sceptre, 
et  seruez-vous-en  pour  régner  sur  les  peuples  Je  l'Empire,  aucfuel  Dieu^ 
nous  et  les  électeurs  vous  aidons  trouvé  digne  Je  commander.  Il  lui  remit 
répée  :  Prenez  cette  épée ,  lui  dit-il ,  vous  devez  vous  en  servir  pour  la 
défense  de  l'Eglise,  contre  les  ennemis  de  la  foi.  Il  lui  présenta  le 
globe  :  Ce  globe,  que  nous  vous  donnons ,  représente  le  monde,  que  vous 
devez  gouverner  avec  vertu,  religion  et  fermeté.  Il  posa  la  couronne 
sur  sa  tête,  en  lui  disant  :  Empereur,  recevez  cette  couronne,  qui  doit 
servir  de  témoignage  à  toute  la  terre,  de  l'autorité  qui  vous  est  conférée , 
pour  vous  faire  honorer,  servir  et  oléir  de  tous  les  peuples  qui  sont 
soumis  à  votre  puissance. 

Mais,  estant  à  Boulongne,  eut  nouvelles  que  le  Turc 
s'estoit  relire'  de  devant  Vienne,  avec  perte  et  honte  : 
parquoy  accorda  au  Pape  de  faire  marcher  son  armée 
devant  Florence,  estant  mal  content  d'eux,  pour  avoir 
servy  les  François  contre  luy,  au  royaume  de  Naples , 
soubs  la  conduitte  du  seigneur  de  Lautrec;  mais  cou- 
vroit  son  entreprise  sur  la  restitution  de  la  case  de 
Medicis  en  leur  pristine  authorite'.  Pour  exécuter  la- 
dite entreprise,  ordonna  messire  Philebert  de  Chalon, 
prince  d'Orenge ,  chef  de  son  arme'e,  luy  mandant  se 
retirer  de  l'Abrusse,  où  il  sejournoit  son  arme'e,  luy 
mandant  de  prendre  le  chemin  de  la  Tuscane  ;  aussi 
manda  à  dom  Ferrant  de  Gonzague,  gênerai  de  sa 
cavallerie,  et  au  marquis  du  Guast,  gênerai  de  l'in- 
fanterie espagnoUe,  de  faire  le  semblable.  Le  siège  fut 
assis  devant  Florence,  lequel  dura  onze  mois  conti- 
nuels, durant  lequel  se  feit  de  belles  entreprises  par 
les  assiégez  ;  et,  entre  autres,  y  fut  tué  ledit  prince  d'O- 
renge,  chef  de  l'armée  imperialle,  à  une  entieprise 
par  luy  faicte  pour  rompre  un  secours  venant  aux 
assiégez.  Dedans  Florence,  estoit  capitaine  gênerai  le 
seigneur  Malateste  Baglion,  de  la  nation  perousine, 
et  le  seigneur  Stephe  Colonne,  de  la  nation  romaine, 
lesquels  y  feirent  tellement  leur  devoir ,  qu'ils  en  sont 
à  recommander.  Autres  ont  cscrit  de  ladite  guerre 
tuscane,  parquoy  je  m'en  passcray  à  tant;  aussi  ce 
n'est  de  la  matière  dont  j'ay  délibéré  traitter,  mais  de 
celle  de  ma  patrie,  et  aussi  de  ceux  qui  en  dépendent, 
dont  j'ay  eu  la  cognoissance. 

Procès  verbal  contenant  la  défense  du  roi  Très  Chre'den^ 
contre  Velu  en  Empereur,  de'layant  le  combat  d'en- 
tr^eux. 

En  la  grande  sale  du  palais  royal  de  Paris ,  par  îe  com- 
mandement du  Roi ,  a  été  dressé  un  tribunal  au  devant  de 
la  table  de  marbre  ,  de  la  hauteur  de  quinze  marches,  au- 
quel ledit  seigneur  s'est  trouvé  le  dixième  jour  de  septembre , 
l'an  iSaS,  pour  ouir  parler  le  hérault  d'armes  que  l'on  disoit 
l'élu  en  Empereur  lui  envoyer.  Et  étoit  ledit  seigneur  ac- 
compagné en  la  manière  qui  s'en  suit.  Premièrement,  étoit 
à  sa  main  dextre,  assis  dedans  une  chaire,  très-haut,  très- 
excellent  et  très-puissant  prince,  le  roi  de  JNavarre  ,  duc 
d'Alençon  et  de  Berry,  comte  de  Foix  et  d'Armignac  :  en 
ce  même  côté,  étoit  assis,  sur  un  banc,  monseigneur  le  duc 
de  Vendomois,  pair  de  France,  lieutenant- général  et  gou- 
verneur de  Picardie;  don  Hercule  d'Esté  (fils  aîné  du  duc 
de  Ferrare),  duc  de  Chartres  et  deMontargis;  le  duc  d'Al- 
banie, régent  et  gouverneur  du  royaume  d'Ecosse;  le  duc 
de  Longueville,  grand  chambellan.  Près  lesquels ,  à  un  autre 
banc,  étoient  assis  les  présidens  et  conseillers  de  la  cour  de 
parlement;  et  derrière  eux ,  plusieurs  gentilshommes  et  gens 
de  lettres.  De  l'autre  côté  étoient  assis,  en  chaires  séparées, 
messeigneurs  les  révérendissimes ,  monseigneur  le  cardinal 
Salviati ,  légat  de  notre  saint  père  le  Pape  et  du  saint 
siège  apostolique;  monseigneur  le  cardinal  de  Bourbon, 
ëvêque  et  duc  de  Laon,  pair  de  France;  monseigneur  le 
cardinal  de  Sens ,  chancelier  de  France;  monseigneur  le  car- 
dinal de  Lorraine,  archevêque  de  Narbonne;  messeigneurs 
les  ambassadeurs  de  très -haut,  très-excellent  et  très-puis- 
sant prince  le  roi  d'Ecosse;  les  ambassadeurs  de  la  très-il- 
lustre seigneurie  de  Venise  ;  l'ambassadeur  du  très-illustre 
duc  de  Milan;  l'ambassadeur  des  seigneurs  des  ligues  des 
hautes   Allemaignes  ;  l'ambassadeur  de  la   seigneurie   de 

3'loieiice.  En  un  autre  banc  éloient,  l'ëvéque  de  Transll va- 
lue, ambassadeur  de  très -haut  et  très -puissant  prince  le 
roi  de  Hongrie;  l'évêque  duc  de  Langres,  pair  de  f'rance; 
l'évêque  comte  de  Noyon ,  pair  de  France  j  l'archevêque 
de  Lyon ,  primat  de  Gaule;  l'archevêque  de  Bourges,  pri- 
mat d'Aquitaine;  les  archevêques  d'Aix  et  de  Rouen;  les 
evêques  de  Paris,  de  Meaux,  de  Lysieux  ,  de  Màcon  ,  de 
Limoges,  de  Vabres ,  de  Conserans  et  de  Tarbes  :  et  à  leur 
dosetoicnt  les  maîtres  des  requêtes,  et  conseillers  du  grand 
conseil.  Aux  deux  côtés  de  la  chaire  dudit  seigneur,  éloient , 
le  comte  de  Bcaumont,  grand  maître  et  maréchal  de  France, 
et  le  seigneur  de  Brion,  amiral  de  France,  lieutenant  géné- 
ral et  gouverneur  de  Bourgogne  ;  et  derrière  ladite  chaire, 
étoient  plusieurs  chevaliers  de  l'ordre  ;  c'est  sçavoir  :  le 
comte  de  Laval,  lieutenant-général  et  gouverneur  de  Bre- 
tagne; le  seigneur  de  Montmorency;  le  seigneur  d'Aubi- 
gny,  capitaine  de  cent  lances  et  de  la  garde  écossaise;  le 
comte  de  Brionne,  Ligne  et  Roussy;  le  seigneur  de  Fleu- 
range,  maréchal  de  France  ;  le  seigneur  de  RufFey  ;  le  sei- 
gneur de  Genoilhac,  grand  écuyer  et  maître  de  l'artillerie 
de  France;  Louis,  seigneur  de  Cleves;  le  seigneur  de  Hu- 
mieres,  et  le  cointe  de  Carpy.Et  derrière  étoient,  le  comte 
d'Etampes ,  prévôt  de  Paris,  et  avec  lui  plusieurs  gentils- 
îiommes  de  la  chambre  dudit  seigneur,  entre  lesquels 
étoient,  le  comte  de  Tancarville;  le  seigneur  de  Guymené  ; 
le  fils  du  comte  de  Roussi;  le  fils  du  seigneur  de  Fleurange  ; 
le  seigneur  de  La  Rochepot;  le  seigneur  Douatry,  grand 
maître  des  eaux  et  forêts;  le  seigneur  de  Lude;  le  seigneur 
de  Jauly  ;  le  seigneur  de  Villebon ,  bailly  de  Rouen;  le  ba- 
ron de  Chasteau-Morant  ;  le  seigneur  de  La  Loue;  le  vicomte 
de  La  Motheaugroing,  et  le  seigneur  de  Verets.  Et  outre,  les 
maîtres  d'hôtel,  pannetiers,  échansons,  écuyers  tranchans, 
et  autres  officiers  domestiques,  il  y  avoit  grand  nombre  des 
deux  cents  gentilshommes  de  la  maison  dudit  seigneur,  et 
plusieurs  autres  gentilshommes;  et  à  l'entrée  dudit  tribunal, 
♦Ploient  les  capitaines  des  gardes  et  prévôt  de  l'hôtel.  Et 

tlevanl  la  chaire  diidit  seigneur,  ëloient,  à  un  genou,  les 
huissiers  de  chambre  ;  et,  aux  pieds  du  degré  dudit  tribunal, 
etoient  les  prévôts  des  marchands  et  échevins  de  ladite  ville 
de  Paris.  Et  au  bas  de  la  sale,  dont  les  portes  demeurèrent 
toujours  ouvertes,  y  avoit  un  nombre  infini  de  gens  de  di- 
verses nations.  En  la  présence  desquels  ledit  seigneur  Roi  a 
dit  et  exposé  que  la  cause  qui  l'avoit  mù  faire  icelle  assem- 
blée, éloit  pour  ce  que  l'élu  en  Empereur  lui  avoit  envoyé 
un  héraut  d'armes,  lequel,  ainsi  que  ledit  seigneur  pen- 
soit,  et  que  celui  héraut  avoit  dit ,  comme  aussi  son  sauf- 
conduit  contenoit,  portoit  audit  seigneur  lellres-patentes  et 
authentiques  de  la  sûreté  du  camp,  pour  le  combat  qui  de- 
voit  être  entre  ledit  élu  en  Empereur  et  lui.  Et,  d'autant 
que  ledit  héraut  d'armes,  sous  ombre  d'apporter 'a  sûreté 
dudit  camp  ,  pourroit ,  pour  divertir  et  éloigner  Taftaire , 
user  de  quelques  fictions,  simulations  ou  hypocrisie;  et  que 
ledit  seigneur  Roi  demande  la  brièveté  et  expédition  dudit 
combat,  afin  que,  m.oyennant  icelui ,  se  puisse  mettre  fin  à 
la  guerre  qui  a  si  longuement  duré  entre  eux,  au  soulage- 
ment de  toute  la  chrétienté,  éviter  l'effusion  de  sang,  et 
autres  maux  qui  en  adviennent ,  a  bien  voulu ,  ledit  sei- 
gneur, que  cela  fût  connu  par  toute  chrétienté,  afin  que 
chacun  puisse  à  la  vérité  juger  dont  procède  le  mal  et  la 
longueur.  D'autre  part  aussi  a  fait  ladite  assemblée,  pour 
remontrer  qu'il  n'a  légèrement  entrepris  un  tel  acte,  car 
le  droit  est  de  sa  part;  et  quant  eût  fait  autrement,  son 
honneur  eut  été  grandement  blessé;  ce  que  les  seigneurs 
de  son  sang ,  et  autres  ses  sujets  du  royaume ,  n'eussent 
trouvé  bon;  et,  sçachant  la  cause  du  combat  et  le  droit  d'i- 
celui  seigneur,  se  comporteront  comme  bons  et  loyaux  su- 
jets doivent  faire,  espérant,  avec  l'aide  de  Dieu,  y  aller 
de  sorte ,  que  clairement  se  verra  si  le  droit  est  de  sou  côté, 
et  que  ,  contre  vérité,  il  a  été  accusé  d'être  infracteur  de  sa 
foi.  Les  rois  ses  prédécesseurs  et  ancêtres,  dont  les  efligies 
sont  en  taille  effigiées  par  ordre  en  icelle  salle _,  qui  ont  en 
leur  temps  fait  successivement  actes  glorieux,  et  augmenté 

grandement  leur  royaume ,  estimeroient  ledit  seigneur 
n'être  capable  d'être  leur  successeur,  s'il  souffroit  contre 
son  honneur  une  telle  note  lui  être  par  l'élu  en  Empereur 
imputée,  et  qu'il  ne  défendît  de  sa  personne  son  honneur, 
ainsi  et  par  la  forme  et  manière  accoutumée.  Et,  pour  en- 
tendre la  matière  ,  faut  présupposer  qu'après  que,  par  for- 
tune de  guerre,  ledit  seigneur  Roi  fut  pris  de  ses  ennemis 
devant  Pavic,  à  nul  desquels  ne  bailla  sa  foi  :  pensant  que 
seroit,  par  la  magnanimité  de  l'élu  en  Empereur,  mieux 
traité  en  Espagne,  autour  de  lui,  qu'ailleurs,  consentit  y 
être  mené;  ce  que  fut  fait  sur  les  galères  qu'il  fit  armera 
ces  fins.  Et,  lui  arrivé  en  Espagne,  fut  mis  au  château  de 
Madrid  ,  où  a  été  nuit  et  jour  gardé  par  gros  nombre  d'ar- 
quebusiers et  autres  j  qui  lui  cnnuyoit  et  fàchoit  grande- 
ment, tellement  que,  pour  la  détresse  où  il  étoit,  devint 
mialade  jusqu'à  la  mort.  L'élu  en  Empereur  le  visita,  et  de- 
puis, sur  sa  guérison ,  se  traita  un  accord  entre  les  députés 
d'icelui  élu  en  Empereur  et  les  ambassadeurs  que  Madame, 
snère  dudit  seigneur,  y  avoit  envoyés  à  ces  fins,  par  vertu 
du  pouvoir  que  ledit  seigneur  Roi  lui  avoit  laissé,  de  régir 
son  royaume  ,  quand  il  partit  d'icelui  pour  passer  les  Monts, 
par  lequel  elle  ne  pouvoit  obliger  la  personne  dudit  sei- 
gneur. Même  que,  par  l'inspection  d'icelui  traité,  chacun 
évidemment  pourra  connoître  qu'il  est  déraisonnable,  tant 
en  paroles  qu'en  effets,  et  violemment  extorqué;  et  que 
jamais  prince  qui  eut  été  en  liberté  n'eût  passé  un  tel 
traité,  ni  pour  sa  délivrance  promis  telle  rançon  que  celle 
qui  fut  promise.  Lequel  traité,  toutefois  ,  firent  jurer  audit 
seigneur,  qui  étoit  prisonnier,  contre  les  protestations  que 
par  plusieurs  fois  il  avoit  publiquement  faites,  lui  étant 
encore  bien  malade  ,  en  danger  de  récidiva tion  et  de  la 
mort.  Après  lequel  traité,  ledit  seigneur,  tenu  toujours 
sous  la  garde  des  dessusdits,  hors  la  hberté,  fut  mis  en  che- 
min pour  retourner  en  France,  sur  les  otages  de  messei- 
gneurs  ses  cnfans:  auquel  fut  dit  par  plusieurs  fois  qu'après 
qu'il  scroii  en  France,  en  sa  liberté,  falloit  qu'il  baillât  sa 


DE  MARTIN  DU  BELLAY.  105 

foi,  sçacliant  et  connoissant  que  ce  qu'il  avoit  fait  et  pro- 
mis en  Espagne  étoit  nul;  et  si  n'est  records  ledit  seigneur 
que  ledit  élu  en  Empereur  lui  dit  jamais  que  s'il  n'accom- 
plissoit  le  contenvi  audit  traité  ,  le  tieiidroit  infracteur  de 
foi  j  et  ores  que  lesdites  paroles  lui  auroient  été  dites  ,  ledit 
seigneur  n'étoit  en  sa  lii^erté  pour  lui  répondre  aucune  chose, 
et  n'y  auroit  donné  son  consentement.  Par  ainsi ,  avec  cas 
du  présent ,  il  y  a  deux  choses  à  considérer  :  l'une,  le  traité 
extorqué  violentement ,  fait  par  ceux  qui  n'avoient  pouvoir 
d'obliger  sa  personne,  et  lequel,  quant  au  demeurant,  a  été 
accompli  par  Madame,  mère  dudit  seigneur,  qui  a  baillé 
otages  messeignenrs  les  enfans  dudit  seigneur  j  l'autre  est  la 
prétendue  foi  dudit  seigneur,  sur  laquelle  ne  peuvent  faire 
fondement,  devant  qu'au  moyen  d'icelle,  ne  l'ont  mis  eri 
liberté.  Or,  en  matière  de  guerre ,  la  foi  d'un  prisonnier,  si 
celui  à  qui  elle  a  été  baillée  ne  le  met  en  pleine  liberté,  n'a 
aucun  effet  d'obliger,  de  sorte  que  s'il  évade  de  ceux  qui  le 
gardent^  ne  peut  t-tre  redargué  de  foi  enfreinte;  et  par 
ainsi  qu'ils  ont  tenu  ledit  seigneur  sous  grosse  garde,  et 
n'ont  fait  fondement  sur  sa  foi ,  ne  la  peuvent  accuser,  car 
en  rien  ne  l'oblige.  Aussi ,  par  plusieurs  fois  les  ministres 
dudit  élu  en  Empereur  ont  dit  et  confessé  que  la  foi  qu'ils 
prétendoient  avoir  dudit  seigneur  étoit  nulle  ,  parce  qu'il 
n'étoit  en  liberté;  que  là  ou  il  seroit,  étoit  nécessaire  que 
de  nouveau  leur  baillât  la  foi;  ce  cpie  ledit  seigneur  ne  fit, 
ains  seulement  bailla  messeignenrs  ses  enfans  en  otages;  qui 
étoit  une  autre  grosse  et  grande  sujettion  pour  montrer 
qu'il  ne  s'arrètoient  à  sa  foi ,  et  ne  le  mettoient  en  pleine 
liberté  sur  icelle.  Aussi  faut  présupposer  qu'en  matière 
d'honneur  et  combat,  y  a  assaillant  et  défendeur: l'assaillant 
baille  la  sûreté  du  camp,  et  le  défendeur,  provoqué  et  as- 
sailli ,  baille  les  armes.. Or  averti  ledit  seigneur  Roi,  tant 
par  ses  ambassadeurs,  héraut  d'armes,  cpi'autres,  que  le* 
dit  élu  en  Empereur  le  blàmoit  d'avoir  rompu  sa  foi,  et 
usoit  de  grosses  paroles  touchant  grandement  son  honneur^ 
ainsi  fpi'il  se  pourra  voir  par  les  lettres  missives  qu'icelui 

élu  en  Empereui"  a  écrilcs  à  mailre  Jean  de  Calvimont, 
président  de  Bordeaux,  ambassadeur  dudit  seigneur  en  la 
cour  d'icclui  élu  en  Empereur,  lesquelles  ledit  seigneur  fit 
lire  devant  toute  l'assistance,  et  dont  la  teneur  s'en  suit  : 
«  Monsieur  l'ambassadeur,  j'ai  vu  les  lettres  que  vous  m'a- 
«  vez  écrites,  touchant  les  paroles  que  vous  dis  en  Gre- 
«  nade;  et  aussi  ai  vu  les  extraite  de  votre  procès-verbal, 
«  par  lesquels  j'entends  très-bien  que  ne  voulez  avoir  sou- 
«  venance  de  te  qu'alors  vous  dis,  pour  en  avertir  le  roi  de 
«  France,  votre  maître,  afin  que  vous  rediez  lesdites  pa- 
«  rôles,  pour  satisfaire  à  votre  désir  j  c'est  que  je  vous  dis 
«  alors,  après  plusieurs  propos,  qui  n'étoient  de  grand  subs- 
«  tance,  par  quoi  n'est  besoin  de  les  répéter,  que  ledit  Roi 
«  votre  maître  avoit  fait  lacliement  et  méchamment,  de 
«  non  m'avoir  gardé  la  foi  que  j'ai  de  lui,  selon  le  traité 
«  de  Madrid,  et  que,  s'il  vouloit  dire  du  contraire,  je  lui 
«  maintiendrois  de  ma  personne  à  la  sienne.  Yelù  les  pro- 
«  près  paroles  substantielles  que  je  dis  au  Roi  votre  maître, 
«  en  Grenade,  et  je  crois  que  ce  sont  celles  que  tant  desirez 
«  sçavoir  ;  car  ce  sont  les  mêmes  que  je  dis  au  Roi  votre  maî- 
«  tre  en  Madrid  ,  que  je  tiendroispour  lâche  et  méchant ,  s'il 
«  me  failloit  de  sa  foi  que  j'ai  de  lui  ;  et ,  en  les  disant,  je  lui 
«  garde  mieux  ce  que  je  lui  ai  promis,  qu'd  ne  fait  à  moi. 
«  Je  les  vous  écris  volontiers,  signées  de  ma  main,  afin  que, 
«  d'ici  en  avant ,  vous  ,  ni  autre,  n'en  fassiez  doute.  Donné 
«  en  notre  ville  dudit  Madrid,  le  dix-huitiéme  jour  du  mois 
«  de  mars  i528.  Ainsi  signé  Charles,  et  contre  signé  L'Alle- 
«  mand.  »  Et  à  la  rescriplion  desdites  lettres  ,  est  écrit  :  «  A 
«  monseigneur  l'ambassadeur  du    roi   de  France,  maître 
«  Jean  de  Calvimont,  chevalier,  second  président  de  Bor- 
a  deaux  ,    étant   de  présent  à  Posa,  en  Castillej  »    et  le 
dixième  jour  d'après  la  date  d'icelles  lettres,  en  pleine  as- 
semblée et  assistance,  comme  celle  qui  étoit  lors  présente, 
après  avoir   oui  l'ambassadeur  dudit  élu  en  Empereur,  et 
qu'il  prit  congé  de  retourner  par  devers  son   maître,  et 
qu'on  tenoit  pour  assuré  qu'icelui  élu  en  Empereur  avoit 

assailli  et  blâme  ledit  Roi  de  loi  non  gardée;  pour  la  con- 
servation de  son  honneur,  et  pour  soutenir  la  vérité,  au- 
roit  ledit  seigneur  Roi  fait  réponse  par  écrit  audit  élu  en 
Empereur,  signée  de  sa  main  ,  laquelle  a  fait  lire  en  icelle 
assistance,  de  la  teneur  qui  s'ensuit  :  «c  Nous  ,  François,  par 
«  la  grâce  de  Dieu,^...  »  (voyez  la  lettre  ci-dessus  rapportée, 
p.  3'j)',  lequel  écrit  fut  envoyé  par  un  héraut  d'armes,  en  Es- 
pagne, qui ,  sans  autx"e  parole  ni  contestation,  le  mil,  en  la 
présence  d'une  grosse  assemblée,  entre  les  mains  dudit  élu 
en  Empereur.  Si  a  demandé  depuis  icelui  élu  en   Empe- 
reur un  sauf-  conduit  audit  seigneur,  pour  lui  envoyer  un 
hérautj  lequel  sauf-conduit  lui  a  été  envoyé,  limité  pour 
apporter  la  sûreté  du  camp,  et  non  autrement.  Et,  d'autant 
que  ledit  seigneur  désire,  comme  dit  est  ci -dessus,  cette 
matière  prendre  briève  fin  et  expédition ,  pour  le  soulage- 
ment de  la  chrétienté,  ne  veut  et  n'entend  entrer  en  pa- 
roles, ni  autres  contestations  qui  pourroient  tendre  à  dé- 
guiser et  prolonger  l'affaire.  Et,  d'autant  que  ledit  élu  en 
Empereur  a  fait  son  accusation,  et  ledit  seigneur  Roi  baillé 
ses  défenses,  ne  reste  plus  que  le  camp,  dont  l'élu  en  Em- 
pereur doit  fournir,  et  ledit  seigneur  les  armes.   Et  par 
ainsi ,  si  ledit  héraut  ne  baille  la  patente  authentique  pour 
la  sûreté  du  camp  ,  et  n'observe  le  contenu  en  son  sauf-con- 
duit ,  ledit  seigneur  n'entend  lui  donner  audience.  Et  ce 
fait,  a  commandé  ledit  seigneur  qu'on  fît  venir  pardevers 
lui  ledit  héraut;  ce  qui  a  été  fait  :  et   a  comparu  devant 
ledit  seigneur,  affublé  de  sa  cotte  d'armes.  Auquel  héraut 
dudit  élu    en  Empereur  le  Roi  a  dit  :  «Héraut,  portes-tu 
«  la  sûreté  du  camp,  telle  qu'un  assailleur,  comme  l'est  ton 
«  maître,  doit  bailler  à  un  défendeur  tel  comme  je  suis?» 
Le  héraut  lui  a  dit  :    «  Sire  ,  il   vous  plaira  me  donner 
«  congé  de  faire  mon  office.  »  Alors  le  Roi  lui  dit  :  «  Baille- 
«  moi  la  patente  du  camp,  et  je  te  donnerai  congé  de  dire 
«  après  tout  ce  que  tu  voudras,  de  la  part  de  ton  maître.  » 
Le  héraut  cojtamence  à  dire:  «  La  très-sacrc'e  Majesté,....  » 

Sur  lequel  mot  le  Roi  lui  a  dit  derechef:  «  MonUc-moi  lu. 
«  patente  du  camp,  car  je  pense  que  l'élu  en  Empereur 
«  soit  gentil  prince,  ou  le  doive  être,  qu'il  n'auroit  point 
«  voulu  user  de  si   grande  hypocrisie,  que  de  l'envoyer 
«  sans  ladite  sûreté  du  camp,  vu  ce  que  je  lui  ai  mandé; 
«  et   aussi  tu  sais  bien  que  ton  sauf- conduit  contient  que 
K  tu  portes  ladite  sûreté.  »  Ledit  héraut  a  répondu  qu'il 
croyoit  porter  chose  que  ledit  seigneur  Roi  s'en   devroit 
contenter.  A  quoi  ledit  seigneur  Roi  a  réjjliqué  :  «Héraut, 
«  baille -moi  la  patente  du  camp  j  baille-moi  la,  et,  si  elle 
«  est  sufTisantc,  je  l'accepte;  et,  après,  dis  tout  ce  que  tu 
«  voudras.  »  A  quoi  ledit  héraut  a  répondu  qu'il  avoil  com- 
ïnaridement   de   son   maître  de   ne   la  bailler  point,  qu'il 
}i'eut  premièrement  dit  aucune  chose  qu'il  lui  avoit  donné 
charge  de  dire.  Alors  le  Roi  lui  a  dit  :  «  Ton  maître  ne  peut 
«pas  donner  des   lois  en   France,   et,   d'autre  part,  les 
«  choses  sont  venues  à  tel  point,  qu'il  n'est  plus  besoin  de 
«  paroles;  et  si  dois  être  averti  que  je  n'ai  fait  porter  pa- 
«  rôles  par  mon  héraut  à  ton  maître,  mais  ce  que  je  lui 
«  ai  mandé  a  été  par  écrit,  signé  de  ma  main;  à  quoi  ne 
«  falloit  autre  réponse  que  ladite  sûreté  du  camp,  sans  la- 
«  quelle  je  ne  suis  délibéré  de  te  donner  audience;  car  tu 
«  pourrois  dire  chose  dont  tu  scrois  désavoué,  et  aussi  ce 
«  n'est  pas  à  toi  à  qui  j'ai  à  parler  ni  à  combattre  ,  mais 
«  seulement  à  l'élu  en  Empereur.  »  Ledit  héraut  a  dit  lors 
audit  seigneur  qu'il  lui  donnât  donc  congé  et  sauf-conduit , 
pour  s'en  retourner;  ce  que  ledit  seigneur  lui  a  accordé;  et 
a  dit  au  héraut  :  «  Prends  acte»  »  Et,  après,  a  demandé  à 
moi,  Gilbert  Bayart,  seigneur  de  Neufville,  baillif  de  Mont- 
pensier,  vicomte  de  Mortaing,  son  conseiller  notaire,  et  se- 
crétaire d'état  de  sa  chambre,  signant  eu  ses  finances ,  acte 
comme  il  n'avoit  tenu  et  ne  tcnoit  à  lui  qu'il  ne  reçût  ladite 
patente,  et  qu'en  la  lui  baillant  telle  qu'elle  doit  être,  il  ne 
refusoit  de  venir  audit  combat.  Et  ce  fait ,  s'est  retiré  en 
la  chambre  ordonnée,  pour  tenir  sou  conseil.  Et  ledit  hc- 

rant  a  requis  audit  seigneur  que  les  choses  susdites  lui 
fussent  baillées  par  écrit;  ce  qui  avoit  été  accordé.  Fait  jeu 
ladite  ville  de  Paris,  les  jour  et  au  que  dessus.  Ainsi  signe, 
Bayart. 


Réponse  de  Charles-Quint  au  cartel  de  François  I. 

Cu ARLES ,  par  la  clémence  divine,  empereur  des  Romains, 
roi  des  Allemaignes ,  des  Espaigues,  à  vous,  François,  par 
la  grâce  de  Dieu,  roi  de  France,  fais  sçavoir  comme,  par 
Guyenne,  votre  herault ,  j'ai,  le  huitième  de  ce  mois  de 
juing,  receu  vostre  cartel  du  vingt-huitième  de  mars,  le- 
quel du  plus  loing  que  de  Paris  en  ce  lieu  eust  peu  plus- 
tost  venir j  et,  en  suivant  ce  que  de  ma  part  fut  dit  à  vos- 
tredit  herault ,  je  vous  responds  à  ce  que  dites  ,  que  eu 
aucunes  responses  par  moi  faictes  à  vos  ambassadeurs  et  he- 
rault ,  envoyés  devers  moi  pour  bien  de  paix,  me  veuillant 
sans  raison  excuser,  vous  ai  accusé;  que  je  n'ai  jamais  veu 
herault  venant  de  vostre  part,  sy  non  celui  qui  vint  à 
Bourgos  me  intimer  la  guerre.  Et,  quant  à  moi,  ne  vous 
ayant  en  riens  failly,  je  n'ay  nul  mestier  de  m'excuser; 
mais  vostre  faulte  est  celle  que  vous  accuse.  Et,  en  ce  que 
dites,  que  j'avoye  vostre  foy,  vray  est,  entendans  de  celle 
que  vous  avez  donnée  par  le  traité  de  Madrid,  selon  qu'il 
appert  par  escriptures  signées  de  vostre  main,  que  retour- 
neriés  en  ma  puissance ,  comme  prisonnier  de  bonne  guerre, 
en  cas  que  n'accomplissiés  ce  que  par  ledit  traité  m'avez 
promis;  mais  que  j'aye  dit,  comme  audit  cartel  dictes,  que, 
sur  icelle,  et  oultre  vostre  promesse,  vous  estiez  allé  et 
parly  de  mes  mains  et  de  ma  puissance,  ce  sont  motz  que 
oncques  ne  dis;  car  jamais  n'ay  prétendu  d'avoir  vostre  foy 
de  non  partir,  mais  bien  celle  de  retourner  en  la  forme 
traictée;  et  si  l'eussiez  ainsi,  n'eussiez  failly  à  vos  eufans  uy 

à  l'acquit  de  voslre  honneur.  Et,  à  ce  que  dictes  que  ,  pour 
defFendre  voslre  dit  honneur,  lequel,  en  ce  cas,  seroit  trop 
chargé  contre  vérité,  vous  avez  bien  voulu  envoyer  voslre 
cartel,  j^ar  lequel  dictes  que,  encores  que  tout  homme 
aardé  ne  puisse  avoir  obligation  de  foy,  et  que  cela  vous 
(ust  excuse  assez  soulFisanle,  ce  non  obstant,  vcuillant  satis- 
faire à  un  chacun  et  à  voslre  dit  honneur,  lequel  dictes  vou- 
loir garder,  et  que  garderez,  si  Dieu  plaist,  jusques  à  la 
mort,  me  l'aides  entendre  que  si  vous  ay  voulu  ou  veulx 
charger,  non  pas  de  vostre  foy  et  délivrance  seulement , 
mais  que  vous  ayez  fait  chose  que  ung  gentilhomme  ay- 
mant  son  honneur  ne  doyvc  faire  ,  dictes  que  j'ay  manty 
par  la  gorge,  et  que,  autant  de  fois  que  le  diray,  que  man- 
tiray,  estant  délibéré  de  deffendre  vostre  honneur  jusques 
au  dernier  bout  de  vostre  vye,  je  vous  responds  que,  en 
suivant  la  forme  traictée ,  vostre  excuse  ,  d'avoir  esté  gardé , 
ne  peut  avoir  lieu  j  et,  puisque  tant  peu  estimez  voslre 
honneur,  ne  m'est  merveille  que  nyés  estre  obhgé  d'accom- 
plyr  vostre  promesse:  vos  parolles  ne  souffisent  pour  satis- 
faire à  vostre  dit  honneur;  car  j'ay  dit  et  diray,  sans  man- 
tir,  que  vous  avez  fait  laschement  et  mescliamment  de  non 
m'avoir  gardé  la  foy  et  promesse  que  j'ay  de  vous ,  selon  le- 
dit traicté  de  Madrid.  Et,  en  ce  disant,  je  ne  vous  charge 
des  choses  secrètes  et  non  possibles  de  prouver,  puisqu'il  en 
appert  par  escriptures  signées  de  voslre  main,  desquelles 
ne  vous  povez  excuser  ny  les  nyerj  et  si  vous  voulez  affer- 
mer le  contraire,  puis ,  seulement  en  ce  cas  ,  je  vous  tiens 
habililtc  pour  combatre;  je  vous  dis  que,  pour  le  bien  de 
la  chrestienté ,  et  éviter  effusion  de  sang,  et  mettre,  par 
ce,  fin  à  ceste  guerre,  et,  pour  deffendre  ma  juste  querelle, 
je  mainliendray  ce  que  dit  est  de  ma  personne  à  la  voslre, 
estre  véritable.  Et  ne  veulx  user  envers  vous  de  tels  mois 
que  vous  faictes,veu  que  vos  euvres  mesures  sont  celles, 
sans  ce  que  je  ne  aultre  le  dye ,  que  vous  desmanlenl;  et 
aussi  que  chacun  peut  user  de   tels   propos   plus  sceure- 


DE  MARTIN    DU   BELLAY.  I  I  r 

mentdeloing  que  de  près.  Ace  que  dictes  que,  puis,  contre 
vérité,  vous  ay  voulu  charger  doreseiiavant   ne  vous  es- 
cripre  aucune  chose,  mais  que  je  vous  asseure  le  camp,  et 
vous  me  pourterez  les  armes  ,  il  vous  fault  avoir  pacience 
que  l'on  dye  ce  que  vous  faictes,  et  que  je  vous  escrive  ceste 
response,  par  laquelle  je  vous  dis  que  je  accepte  de  vous 
lyvrer  le  camp,  et  suis  contant  pour  ma  part ,  et  vous  as- 
seurer,  par  tous  les  moyens  raisonnables  que  sur  ce  seront 
adviscs  :  et  à  cest  effet,  et  pour  plus  prompt  expédient,  je 
vous  nomme  dés  maintenant  le  lieu  dudit  combat,  sur  la 
rivière  qui  passe  entre  Fontarabie  et  Andaye ,  en  tel  en- 
droit et  de  la  manière  que  de  commun  consentement  sera 
advisé  plus  sceur  et  plus  convenable  :  et  me  semble  que, 
par  raison,  ne  le  povés  aucunement  refuser,  ne  dire  non 
estre  bien  asseuré ,  puisque  y  fustes  délivré ,  en  recevant  vos 
enfans  pour  hostaiges ,  et  moyennant  vostre  foy,  par  avant 
baillée,  pour  vostre  retour,  comme  dit  est;  et ,  veu  aussi  que 
sur  la  mesme  rivière  fiastes  vostre  personne  et  celles  de 
vos  enfans,  pourrés  bien  fier  la  vostre  seule,  puisque  je  y 
mettray  la  mienne,  et  que,  nonobstant  la  situation  dudit 
lieu,  se  trouvera  bon  moyen  qu'il  n'y  aura  avantaige  plus 
à  l'ung  que  à  l'autre,  et  à  l'effect  que  dessus.  Et,  pour  ap- 
poincter  sur  l'élection  des  armes,  que  je  prétends  me  ap- 
partenir, et  non  à  vous,   et  afin  qu'il  n'y  ait  longueur  ni 
dilacion  en  la  conclusion,  pourrons  envoyer  sur  ledit  lieu 
gentilshommes  de  chacun  cousté,  avec  souffisant ,  pour  où 
d'adviser  et  conclure  ,  tant  de  la  sceurelé    esgale    dudit 
camp    que  de  l'élection  desdites  armes,  jour  dudit  com- 
bat ,  et  du  surplus  touchant  à  ce  cas.  Et  si  dans  quarante 
jours  après  la  présentation  de  ceste,  ne  me  respondés,  et 
ne  me  advisés  de  vostre  intention  sur  ce,  l'on  pourra  biea 
veoir  que  le  délai  du  combat  sera  vostre,  que  vous  sera 
imputé,   et   adjoinct  avec  la  faulte   de  non   avoir   accora- 
ply  ce  que  promistes  à  Madrid.  Et  quant  à  ce  que  protes- 
tés, que  si ,  après  vostre  déclaration  ,  en  aultres  lieux  je  dis 

OU  esciipls  paroUes  qui  soient  contre  voslre  lionncur,  que 
la  honte  du  délai  du  combat  sera  raycnae ,  veu  que,  ve- 
nant audit  combat,  est  la  fin  de  toutes  escriptures,  vostre 
dite  protestacion  est  chose  bien  excuse'ej  car  ce  n'est  à  vous 
inc  garder  que  ne  dye  ve'rite,  encores  qui  vous  griesve, 
et  aussi  je  suis  bien  sceur  que,  par  raison,  ne  puis  recep- 
voir  honte  du  délai  du  combat,  puisque  tout  le  monde 
peut  congnoistrc  l'afleclion  que  j'ay  d'en  veoir  l'efTect. 
Donné  à  Mouson,  en  mon  royauhne  d'Arragon,  le  vingt- 
quatricmc  jour  du  mois  de  juing,  l'an  laaS. 

SOMMAIRE  DU  QUATRIESME  LIVRE. 

Le  roy  François ,  ne  se  pouvant  contenter  des  conditions  rigoureuses 
du  traitté  de  Cambray,  se  fortifie  d'alliances  en  Allemagne  ,  Angleterre 
et  Italie  ;  toutesfois  la  reine  Aliéner  s'cflbrce  de  Tentretenii'  en  amitié 
avec  l'Empereur,  et  les  faire  entrevoir.  Le  roy  Jean  d'Hongrie  demande 
.secours  d'argent  au  Roy,  qui  luy  est  accordé.  L'Empereur,  d'autre 
part ,  presse  le  Roy  de  luy  aider  à  faire  la  guerre  aux  Turcs  ,  dont  il 
est  refusé,  sinou  que  ce  fiist  pour  la  deffence  d'Italie.  Le  duché  de 
Bretagne,  du  consentement  des  Estats,  s'unit  à  la  couronne  de  France. 
Le  concile  universel  est  mis  en  termes  entre  les  princes  chrestiens. 
Merveille,  gentilhomme  milaiiois  ,  est  fait  inhumainement  mourir  par 
le  duc  de  Milan  ,  combien  qu'il  fut  pardevers  luy  ambassadeiu"  pour  le 
Roy ,  lequel  s'en  ressentit,  de  sorte  qu'il  estoit  prest  luy  faire  la  guerre, 
si  la  vengence  ne  fut  prévenue  par  la  mort  de  ce  duc.  Monsieur  d'Or- 
léans espouse  Catherine  de  Medicis,  à  présent  roine  mère  du  Roy.  Les 
ducs  de  Wittemberg  sont  restituez  en  leurs  Estats  ,  qu'occuppoit  le 
roy  Ferdinand  ,  à  l'aide  des  princes  d'Allemagne ,  prattiquée  par 
le  seigneur  de  Langey,  à  laquelle  le  Roy  contribuoit  d'argent.  Les  lé- 
gionnaires sont  institviez  en  France,  et  commence  à  se  dsscouvrir  la 
liaiue  que  le  Roy  portoit  au  duc  de  Savoye. 


QUATRIESME  LIVRE. 


Vous  avez  entendu  cy  devant  comme  s'estoient  por- 
tées les  affaires  entre  ces  deux  grands  princes,  de  sorte 
qu'un  chacun  estimoit  une  paix  par  toute  la  chres- 
tiente',  leur  vie  durant;  mais  ceux  qui,  par  longue  ex- 
périence, avoient  la  cognoissance  des  choses  de  ce 
monde,  pensoient,  à  mon  certain  jugement,  que  le 
Pxoy  ne  pouvoit  autrement  qu'il  n'eust  quelque  res- 
sentiment du  traittement  que  l'Empereur  luy  avoit 
faict  en  la  rédemption  de  messieurs  ses  enfans.  Car, 
s'il  l'eust  seulement  rançonne'  en  denieis,  c'estoit  chose 
qui  se  pouvoit  oublier  en  peu  de  temps  ;  mais  ,  veu 
les  rigoureuses  conditions  qu'il  avoit  apposées  audit 
traitté,  comme  de  quitter  la  souveraineté  des  païs  de 
Flandres  et  d'Artois,  de  toute  ancienneté  estans  de  la 
couronne  de  France  ;  et  aussi  quitter  le  droict  du  du- 
ché de  Milan,  appartenant  à  ses  enfans,  et  non  à  luy, 
et  le  droict  du  royaume  de  Naples  et  de  Sicile,  ne 
pouvoit  que  le  Roy  ou  sesdits  enfans,  avec  le  temps, 
ne  s'en  ressentissent,  pour  avoir  amoindry  les  bornes 
et  limites  de  son  royaume.  Or,  ainsi  qu'ils  pensèrent 
en  avint;  car  plusieurs,  qui  mieux  aymoient  le  trou- 
ble de  la  chrestienté  que  le  repos,  mettoient  en  avant 
à  l'Empereur,  que  si  le  Roy  avoit  recouvert  l'Estat  de 
Milan ,  jamais  ne  le  laisseroit  en  repos  en  ses  royau- 
mes de  Naples  et  de  Sicile;  parquoy,  à  leur  avis,  il 
estoit  requis  audit  seigneur  Empereur,  de  forclorre 

au  Roy  toute  espérance  d'y  retourner,  ce  qu'il  pou- 
voit  faire  en  rendant  iceluy  duché'  à  Francisque  Slorce, 
duquel  il  tireroit  une  grosse  somme  de  deniers;  et 
qu'en  ce  faisant,  il  contenteroit  tous  les  potentats  d'I- 
talie, lesquels  aymeroient  mieux  à  Milan  un  duc  égal 
ou  moindre  qu'eux,  que  un  empereur  ou  roy,  duquel 
la  puissance  leur  fust  suspecte:  et  qu'à  ce  moyen,  il 
les  attirèroit  tous,  à  quelque  ligue  deflensive,  pour  le- 
dit Sforce  ,  en  quoy  il  se  fortifieroit  de  nouvelles 
alliances,  et  alToibliroit  le  Roy  en  les  luy  ostant.  Au- 
tres luy  mirent  d'avantage  en  avant  qu'estant  le  païs 
de  Savoye  assis  au  passage  de  France  en  la  Lombar- 
die,  s'il  atliroit  le  duc  à  sa  dévotion  et  à  ceste  ligue, 
cela  seroit  mettre.un  grand  obstacle  et  boullevert  au 
devant  du  Roy,  à  ce  que  jamais  il  n'entreprint  en  Ita- 
lie :  et  pour  ceste  fin,  luy  conseilloient  de  bailler  à  ce 
duc  la  comte  d'Ast,  avecques  ses  appartenances,  afin 
que  d'icy  en  avant  il  eust  particulier  interest  es  guerres 
de  Lombardie.  Aussi  des  Suisses  et  Grisons  luy  fut 
parlé,  pour  les  dissouldre ,  par  le  moyen  dudit  duc  de 
Savoye ,  de  l'alliance  et  amitié  du  Roy,  et  les  tirer  et 
convertir  à  la  sienne,  et,  par  tous  moyens,  tascher  à 
le  denuer  d'amis,  et  le  mettre  si  bas  qu'il  n'eust  moyen 
de  se  ressoudre.  Mesmes  il  avoit  desja  (comme  j'ai  dit 
en  la  fin  du  précédant  livre  )  accordé,  par  le  moyen 
du  Pape  et  des  Vénitiens,  avecques  le  duc  de  Milan. 

Et  se  feirent  tous  ces  discours  devant  que  l'Empe- 
reur passast  de  Barcelonne  à  Genncs.  Et  sur  ceste 
occasion ,  ledit  Empereur  faignit  se  laisser  aller  à  la 
persuasion  du  Pape  et  des  Vénitiens ,  mais,  à  vray  dire, 
il  avoit  ja  conclu  en  son  cerveau,  pour  les  raisons 
susdittes,  de  restituer  ledit  duché  à  Francisque  Sforce: 

lesquelles  remonstrances  furent  faictes  tant  et  si  lon- 
guement à  l'Empereur,  qu'il  s'accorda  de  suivre  ce 
tiain.  De  l'autre  part,  à  l'entour  du  Roy  et  de  mes- 
sieurs ses  enfans,  y  en  avoit  d'autres  qui,  par  occa- 
sions et  opportunitez,  leur  remonstroient  ceste  indi- 
gnité dont  envers  eux  usoit  l'Empereur,  en  aymant 
mieux  bailler  un  tel  Estât  que  celuy  de  Milan  e's 
mains  de  Sforce,  yssu  de  basse  condition  et  d'une 
bastarde,  et  lequel  11  avoit  souvent  dit  et  maintenu 
publicquement  luy  avoir  este'  taulseur  de  foy  et  trais- 
tre,  qu'à  luy,  qui  estoit  son  beau  frère,  ou  à  messieurs 
ses  enfans,  ausquels  il  appartient  si  justement;  s'il 
l'eùst  retenu  pour  luy,  bien ,  de  par  Dieu  ;  mais  de  le 
bailler  à  un  tel ,  comme  par  mespris  et  despit  d'eux , 
c'estoit  une  chose  intolleral^le.  Fit  qui  eust  aussi 
pense,  disoient-ils,  qu'un  duc  de  Savoye  eust  si  avant 
contemné  les  forces  et  authorité  d'un  roy  de  France, 
que  d'accepter  la  comte'  d'Ast,  ancien  patrimoine  de 
la  maison  d'Orléans  ?  Si  contre  l'Empereur  on  ne  s'en 
veult  venger,  ou  qu'on  ne  puisse  le  faire,  obstant  les 
traittez ,  contre  le  duc  de  Savoye  le  peult  on  faire  ; 
car  on  a  contre  luy  assez  d'autres  bonnes  et  justes 
querelles.  Et  si  l'Empereur  entreprend  de  le  soustenir, 
comme  il  est  apparant  qu'il  le  voudra  faire,  ne  sera  il 
pas  infracteur  de  paix?  n'aura  pas  le  Pvoy  occasion 
très-juste  de  repeter  à  l'encontrede  luy,  l'obéissance  et 
souveraineté  de  Flandres  et  d'Artois?  luy  et  messieurs 
ses  enfans,  de  recouvrer  Testât  de  Milan?  Ils  y  ont 
tant  d'intelligences ,  il  y  a  tant  de  mal-contens  qui  les 
y  appellent,  les  maulx  que  leur  ont  faict  endurer  les 
Espagnols  y  ont  canonisé  le  nom  des  François,  faut  il 
perdre  l'occasion  que  la  fortune  nous  offre  ? 

Tels  et  semblables  propos  luy  estoient  tenus  sou- 
vent, et  tous  autres  qui  peuvent  ésmouvoir  un  cueur 
ulcéré,  pour  se  ressentir  d'un  outrage  et  desdaing.  Le 
Roy  se  ressentoit  bien  du  dommage ,  plus  encores  du 
mespris,  et  voyoit  bien  que,  s'il  ne  tenoit  qu'à  juste 
occasion  ,  il  n'en  pouvoit  avoir  faulte  ;  car  l'Empereur 
avoit,  dés  le  commencement,  contrevenu  au  traitté, 
d'autant  qu'il  n'avoit  rendu  les  officiers  de  messieurs 
lés  Dauphin  et  duc  d'Orléans ,  lesquels  injustement  il 
avoit  mis  en  galleres  par  force ,  encores  qu'il  en  eust 
esté  sommé  par  le  Roy,  en  vertu  d'iceluy  traitté  de 
Cambray.  D'avantage  ,  il  n'ignoroit  point  les  pra- 
ticques  et  menées  qui  se  faisoient  par  les  gens  de  l'Em- 
pereur, du  roy  Ferdinand ,  son  frère ,  et  des  ducs  de 
Savoye  et  Sforce,  pour  divertir  les  Suisses  et  autres 
de  son  alliance  et  amitié  ;  qui  estoit  directement  con- 
trevenu au  traitté.  Mais  il  avoit  devant  les  yeux  les 
maulx  avenuz  en  la  cbrestienté,  durant  les  guerres 
passées,  et  qui  aviendroient,  s'ils  rctournoient  à  pren- 
dre les  armes.  A  ceste  cause,  vouloit  traitter  par  ami- 
tié, pour  recouvrer  le  sien,  avecques  le  temps,  par  le 
moyen  de  quelque  argent,  et  plustost  vouloit  user 
d'amiable  composition ,  que  de  voye  de  la  guerre.  Et 
pour  ceste  occasion,  envoya  le  seigneur  de  Rabodanges 
devers  l'Empereur  et  le  roy  Ferdinand,  son  frère,  en 
ceste  opinion  de  chercher  le  chemin  de  plus  estroictc 
alliance;  et  en  ce  estoit  entretenu  par  la  royne  Aleo- 
nor,  laquelle,  comme  femme  dé  l'un  et  sœur  de  l'au- 
tre, et  comme  saige  et  vertueuse  princesse ,  n'obmet- 
toit  rieft  envers  l'un  ny  l'autre,  qui  luy  semblast  estre 
requis  à  les  entretenir  en  bonne  paix ,  et  confermer 
en  plus  grande  amitié. 

A  ceste  cause,  estant  le  seigneur  de  Morette  en  Al- 
lemagne, ambassadeur  de  la  part  du  lloy  près  de 
l'Empereur,  ladite  dauie  moyenna  que  le  seigneur  de 
Courbaron,  un  des  gentils-hommes  de  la  chambre  de 
l'Empereur,  et  qui  avoit  esté  fort  privé  de  l'archeduc 
Philippe,  son  père,  fust  envoyé  devers»le  Roy,  estant 
lors  à  Sainct  Germain  en  Laye,  pour  moyenner  Fap- 
pointement  des  Gennevois  avecques  le  Roy,  à  ce  que 
le  commerce  et  traffic  de  la  marchandise  leur  fussent 
permis  en  France.  Et,  soubs  couleur  de  ceste  negotia- 
tion,  eut  charge  ledit  de  Courbaron,  de  s'addresser  à 
ladite  dame ,  et  de  moyenner  une  entre-veuë  de  l'Em- 
pereur et  du  Roy,  pour  entr'eux-mesmes  conclurre 
de  ces  estroittes  alliances;  chose  que  le  Roy,  ne  dési- 
rant rien  plus  que  bonne  paix,  et  oster  toute  occasion 
de  rancune,  ne  trouva  mauvaise.  Mais,  par-ce  que 
ceste  praticque  se  dressoit  avec  la  Royne,  ne  s'en 
voulut  entremettre,  jusques  à  ce  que  les  choses  en 
fussent  plus  avant;  et  en  laissa  faire  à  ladite  dame  et  à 
madame  la  duchesse  d' Angoulesme ,  sa  mère ,  aus- 
quelles  en  devisa  ledit  de  Courbaron  par  plusieurs 
fois,  et  si  avant,  que  la  Royne,  sur  les  propos  de  luy, 
envoya  premièrement  le  seigneur  de  Tombes,  et,  de- 
puis, l'escuyer  Silly,  vers  l'Empereur,  pour  arrester  le 
lieu  et  temps  de  ceste  entreveuë. 

[i53i]  L'Empereur  alors,  soit  qu'il  eust  mis  ces 
propos  en  avant  pour  mettre  en  jalousie  les  alliez  du 
Roy,  ou  pour  crainte  que  les  siens  n'y  entrassent,  ou 
qu'il  voulust  en  un  mesrae  temps  avoir  praticque  en 
divers  lieux,  pour  s'attacher  à  celle  qui  mieux  feroit 
pour  luy,  en  avertit  le  cardinal  Campeige,  lors  es- 
tant légat  devers  le  Roy,  pour  moyenner  la  reunion 

de  l'Eglise  et  la  paix  universelle  entre  les  Chrestiens. 
Puis  en  escrivit  lettres  au  Pape,  l'asseurant  par  icelles 
que  quelques  praticques  qu'il  eust  avecques  le  Roy, que 
toutesfois  il  ne  feroit  rien  pour  luy,  et  que  Sa  Sainctelc 
n'en  devoit  entrer  en  jalousie  ny  en  souspeçon.  Le 
sainct  Père,  ce»nonobstant,  ne  s'osant  trop  fier  en  ceste 
asseurance,  envoya  vers  le  Roy,  se  douloir  et  plaindre 
que,  sans  son  sceu  et  communication,  telles  praticques 
se  démenassent  :  de  quoy  ledit  seigneur  s'excusa, 
remonstrant  que  ladite  praticque  n'estoit  encores  si 
avant,  qu'elle  meritast  d'estre  communiquée  legiere- 
ment  avecques  Sa  Saincteté,  devant  qu'il  y  eust  aucun 
fondement  ;  car  c'estoit  chose  tant  seulement  mise  en 
avant  aux  dames,  par  l'Empereur.  Et  de  faict,  fist  le 
Roy  cesser  icelle  praticque,  et  ne  peut  autrement 
imaginer,  sinon  que  l'Empereur  eust  mis  les  propos 
en  avant  afin  de  tirer  de  luy  chose  qui  mist  tous  ses 
alliez  en  souspeçon,  et  les  fist  jetter  en  ses  bras;  ne 
voulut  toutesfois  en  prendre  ouverte  division  avecques 
luy;  mais,  de  la  cassation  et  roupture  d'iceux  propos, 
envoya,  par  le  seigneur  de  La  Pommeraye,  s'excuser 
audit  seigneur  Empereur,  sur  le  trespas,  alors  inter- 
venu, de  feu  madame  sa  mère  (0,  laquelle  avoit  avec 
la  Royne  manié  ladite  praticque.  Les  meurs ,  con- 
ditions et  vertus  de  laquelle  dame,  et  le  grand  re- 
gret qu'elle  a  laissé  d'elle ,  me  semblent  estre  chose 
trop  prolixe,  si  je  vouloy  amuser  ma  plume  à  les  ra- 
compter. 

Estant  le  seigneur  de  La  Pommeraye  arrivé  devers 

(')  De  feu  madame  sa  mère:  Louise  de  Savoie  ,  duchesse  d'Angou- 
lème  ,  mourut  à  Grès  ,  eu  Galinois,  le  aa  septembre  i53i.  Les  détails 
de  celte  mon  se  trouvent  dans  l'Introduction. 

VKmpereur,  ledit  seigneur  luy  déclara,  pour  dire  au 
Roy,  comment  il  s'en  alloit  en  Germanie ,  dresser  une 
arme'e  contre  le  Turc,  qui  se  preparoit  de  faire  nou- 
velle descente  en  Autriche,  priant  le  Roy  que,  ce  pen- 
dant ,  il  voulsist  demourer  son  amy  :  ce  que  le  Roy 
non  seulement  luy  accorda ,  mais  le  fist  prier  de  faire 
une  assemble'e  des  princes  et  potentats  chrestiens,  pour 
aviser  de  faire  et  dresser  une  arme'e  à  communs  frais, 
pour  résister  à  l'entreprise  dudit  ennemy  de  nostre 
foy.  Et  ceste  mesme  requeste  et  ofire  le  Roy  fist  faiive 
à  nostre  sainct  Père  ,  par  l'evesque  d'Auxerre  de  Tain- 
teville,  son  ambassadeur  devers  Sa  Saincteté.  Lequel 
sainct  Père  fist  à  sçavoir  au  Pioy  qu'il  envoyast  pou- 
voir à  son  ambassadeur  d'en  communiquer  et  traitter 
avec  les  autres  ambassadeurs  des  princes  et  potentats 
chrestiens  :  à  quoy  obtempéra  ledit  seigneur,  et  y  en- 
voya le  duc  d'Albanie ,  avec  ample  pouvoir,  y  offrant 
non  seulement  ses  forces,  mais  sa  propre  personne. 

En  Germanie  ('),  à  l'autre  voyage  auquel  avoit  esté 
l'Empereur,  il  avoit  beaucoup  promis  de  choses  aux 
princes  et  autres  Estats  de  l'Empire,  lesquelles  ils  pre- 
tendoient  ne  leur  avoir  esté  observées  et  tenues  par 
Sa  Majesté,  combien  qu'elles  concernassent  grande- 
ment les  droicts ,  privilèges  et  libertez  du  sainct  Em- 
pire. Aussi  tendoit  iceluy  Empereur  à  contraindre 
lesdits  princes  et  autres  Estats  de  l'Empire ,  qu'ils  re- 
ceussent  le  roy  Ferdinand,  son  frère,  à  roy  des  Rom- 
mains,  approuvans  l'élection  faicte  de  luy,  contre  et 

(''  En  Germanie  :  les  princes  protestans  d'Allemagne  avoienl formé, 
au  mois  de  septembre  i53o,  la  ligue  de  Smalcade,  en  opposition  à  la 
ligue  d'Augsbourg ,  composée  des  princes  catholiques,  à  la  tète  desquek 
étoit  l'Empereur. 

au  préjudice  de  la  bulle  dorée,  et  observances  an- 
ciennes dudit  sainct  Empire,  dont  y  avoit  plusieurs 
d'entre  eux  tresmal  contens.  Et  de  faict,  le  duc  Jean, 
électeur  de  Saxoigne-,  le  duc  Jean  Federic,  son  fils; 
les  ducs  Guillaume  et  Louis  de  Bavière  ;  lansgrave 
Philippe  de  Hesse  ,  et  autres  princes,  firent  entr'eux 
aucunes  assemble'es  et  parlemens,  et  mesmement  un 
traittë  pour  la  conservation  et  defience  de  tous  les 
droicts,  privilèges  et  libertez  du  sainct  Empire  ;  et 
par  plusieurs  fois  avoient  envoyé  dever  'e  Roy,  le 
requérir  d'y  vouloir  entrer,  en  vertu  d'une  ancienne 
ligue  et  alliance  qui  a  esté  inviolablement  u  ^^l,Ive'e 
de  fort  long  temps,  entre  FEmpire  et  la  couronne  de 
France.  A  quoy  ledit  seigneur  avoit  tousjours  respondu 
en  termes  généraux,  et  envoyé  devers  eux  un  doc- 
teur alleman,  nommé  Gei'vais  Wain,  pour  entretenir 
iceux  princes  en  son  amitié,  sans  toutesfois  faire  ou 
promettre  particulièrement  aucune  cbose  qui  peust 
contrevenir  aux  traitiez  qu'il  avoit  avccques  l'Empe- 
reur. 

Et  sur  le  poinct  que  ledit  seigneur  Empereur  avoit , 
de  fresche  mémoire,  descouvert  au  Pape  les  propos 
de  l'entreveuë  cy  dessus  mentionnée,  et  que  le  Roy 
avoit  occasion  de  penser  et  prester  l'oreille  à  ce  que 
plusieurs  luy  avoient  dit  souvent,  c'est  à  sçavoir,  que 
ledit  Empereur  ne  tendoit  qu'à  l'entretenir  le  bec  en 
l'eau  de  toutes  choses ,  ce  pendant  qu'il  se  fortifieroit 
d'amis  et  d'alliances,  et  l'en  discommoder  à  son  pou- 
voir ;  retournèrent  devers  luy,  les  messagiers  d'iceux 
princes,  avecques  amples  instructions,  signées  de  leurs 
seings  et  scellées  de  leurs  seaulx,  et  luy  apportè- 
rent un  double  autantique  de  leur  traitté,  afin  qu'il 


DE  MAHTIN  UC   13E1XAY.    [iSil]  1^3 

vist  et  cogneust  leur  intention  n'estre  pour  invasion 
quelconque,  mais  seulement  pour  la  tuition  de  l'Em- 
pire, à  laquelle  il  est  oit  obligé  par  leur  ancienne  al- 
liance ,  sans  généralement  ny  particulièrement  déro- 
ger, par  la  teneur  d'icelle ,  aux  traittez  faicts  avecques 
l'Empereur-,  luy  remonstrans  ,  au   surplus ,  comme  , 
s'ils  estoient  par  luy  abandonnez,  ils  seroient  con- 
traincts,  ou  de  bazarder  leurs  Estats  en  évidents  périls, 
ou  d'entièrement  se  soubsmettre  au  vouloir  et  inten- 
tion de  l'Empereur,  lequel  apparemment  ne  tendoit 
à  autre  fin  qu'à  les  assubjettir,  et  rendre  l'Empire  hé- 
réditaire à  sa  maison  ;  et  n'estoient  aucuns  d'iceux 
sans  crainte  que  ledit  seigneur  Empereur,  soubs  um- 
bre   et  couleur  de  ceste  armée   contre  le  Turc,  né 
convertist   contre    eux  les  forces  mesmes    qu'ils  luy 
bailloient  pour  s'ayder  contre  l'ennemy  commun  de 
nostie  religion.  Finablement,  tant  luy  fut  dit  et  per- 
suadé, qu'il  se  deliliera  d'envoyer  devers  eux  homme 
bien  instruict  et  informé  de  son  vouloir  et  intention; 
et  avecques  ceste  promesse  furent  les  messagers  ren- 
voyez. Lesquels,  arrivez  en  Germanie,  ne  furent  né- 
gligents de  renouveller  ceste  requeste,  et,  par  plu- 
sieurs itératives  lettres,  haster  le  Roy  d'exécuter  sa 
promesse ,  d'autant  plus  que  desja  l'Empereur,  averty 
de  leur  alliance  et  traitté,  se  hastoit  de  venir  à  Ratis- 
bonne,  tenant  propos  et  usant  de  menasses  à  leur  de- 
savantage. 

Le  Roy,  qui  en  toutes  choses  vouloit  user  de  com-- 
munication  avecques  le  Roy  d'Angleterre ,  son  bon 
frère  et  perpétuel  allié,  dés  le  commencement  des  sus- 
dites praticques ,  avoit  envoyé  devers  luy  ambassa- 
deurs, pour  résider  auprès  de  luy,  et  luy  faire  entendre 


124  [l53l]    MEMOinES 

les  requestes  et  offres  d'iceux  princes  de  l'Empire,  et 
sur-ce,  luy  demander  conseil  et  avis,  comment  ils 
pourroient  eux  deux  ensemble  y  entrer  sans  roupture 
et  infraction  des  traitiez  qu'ils  avoient  avecques  ledit 
Empereur.  Le  roy  d'Angleterre,  ayant  entendu  ceste 
demande,  avoit  envoyé'  l'evesque  d'VVincestre  trouver 
le  l\oy,  qui  lors  estoit  àVàttevillc  en  Psormandie,  pour 
faire  avecques  luy  quelque  nouveau  traitté,  tendant, 
par  toutes  les  voyes  à  luy  possibles,  à  faire  entier  le  Roy 
en  ligue  ollensive  ou  delFensive  contre  ledit  Empereur; 
ce   que  ledit  seigneur   ne  voulut  accorder,  voulant 
tousjours  observer  sa  foy  promise.  Bien  estoit-il  con- 
sentant d'entrer  en  despense  pour  ayder  les  princes  de 
l'Empire  à  la  conservation  et  deffence  de  leurs  biens, 
franchises  et  libériez;  et  au  seigneur  de  Liquerques, 
ambassadeur  de  l'Empereur  (lequel,  ayant  eu  nou- 
velles de  ceste  pralicque,  luy  en  estoit  venu  parler), 
ledit  seigneur    Pvoy   avoit  dit    ouvertement    que   ses 
traitiez  il  les  garderoit  inviolablement  avecques  l'Em- 
pereur :  mais  de  faire,  en  faveur  et  pour  le  particulier 
bien  d  iccluy,  chose  quelconque  outre  le  trailte',  ledit 
seigneur  Iv.npereur  luy  en  donnoit  trop  peu  d'occa- 
sion, attendu  le  trop  peu  d'amitié'  qu'il  trouvoit  en 
luy,  et  la  peine  que  ledit  seigneur  Empereur  prenoit 
au  contraire  de  luy  tollir  et  faire  perdre  tous  ses  amis 
et  alliez. 

L'evesque  d'Winceslre,  ce  pendant,  print  congé'  du 
Roy,  sans  faire  autre  conclusion ,  dont  le  Roy  d'An- 
gleterre, son  maistre,  qui  avoit  le  cucur  amèrement 
ulcère' contre  l'Empereur,  pour  les  propos  et  menaces 
dont  il  usoit  contre  luy,  print  tel  regret  et  desplaisir, 
qu'il  sembloit,  en  plusieurs  des  propos  qu'il  tinst  à 

l'ambassadeur  du  Roy  estant  près  de  luy,  qu  il  se  vou- 
lust  esloigner  de  Tamitie  du  Roy,  sou  frère.  Pour  à 
quoy  remédier,  ledit  ambassadeur  le  pria  de  luy  bailler 
de  rechef  ce  qu'il  demandoit  par  escrit,  alléguant 
qu'il  pouvoit  estre  que  ledit  evesque  ne  s'estoit  pas 
bien  faict  entendre  :  ce  qui  meut  ledit  Roy  de  luy 
bailler  de  nouveau  les  articles  du  traitte'  qu'il  enten- 
doit  faire,  et  qu'il  appelloit  plus  estroitte  alliance.  Les- 
quels articles,  en  grande  partie,  tendoient  en  ligue 
offensive;  mais,  après  avoir  entendu  les remonstrances 
de  l'ambassadeur,  il  fut  content  de  les  modérer;  et 
iceux,  modérez,  furent  envoyez  au  Roy  par  homme 
exprès. 

Ce-pendant  fut  depesche'  parle  Roy,  vers  les  princes 
d'Allemagne,  messire  Guillaume  du  Bellay,  seigneur 
de  Langey,  gentilhomme  de  sa  chambre ,  auquel  il 
ordonna  premièrement  de  l'excuser  envers  eux,  et  dé- 
clarer les  causes  du  retardement  de  sa  depesche,  in- 
tervenu ,  non  par  négligence  dudit  seigneur,  ou  faulte 
d'affection  et  bon  vouloir  à  la  delfence  et  conservation 
des  droicts,  us  et  coustumes  dudit  Empire,  mais  pour 
autant  qu'il  avoit  envoyé  devers  le  roy  d'Angleterre, 
son  bon  frère  et  perpétuel  allie  ;  lequel  monstroit  af- 
fection et  désir  de  leur  aider  à  ceste  entreprise,  et 
avoit  envoyé  deviers  luy  l'evesque  d'Wincestre,  qui 
avoit  séjourné  plus  d'un  moys  avecques  luy,  et  seroit 
depuis  retourné  vers  sondit  maistre,  pour  luy  faire 
rapport  de  sa  négociation ,  asseurant  à  son  partement 
que  son  maistre  fourniroit  à  son  pouvoir  quelque  bonne 
somme  de  deniers,  combien  qu'il  ne  fust  encores  résolu 
de  vouloir  contribuer  à  icelle.  Mais  que,  pour  n'ap- 
pdrter  la  dilation,  et  donner  occasion  ausdits  princes 

de  s'ennuyer  et  penser  que  ledit  seigneur  fust  refroidy 
en  cest  afiàire ,  il  avoit  bien  voulu  envoyer  ledit  du 
Bellay  devers  eux,  tant  pour  purger  ladite  demeure, 
qu'aussi  pour  les  asseurer  en  parole  de  prince,  que 
pour  l'affection  qu'il  portoit  à  la  conservation  des  pri- 
vilèges, us  et  coustumes  dudit  sainct  Empire,  ils  le 
trouvcroient  prest  à  leur  secours,  quand  ores  il  ad- 
viendroit  qu'il  se  trouvast  seul  à  leur  donner  ayde ,  et 
que  sondit  frère  (qu'il  ne  pensoit)  ne  fust  assez  à  temps 
résolu  de  l'aydc  qu'il  luy  voudroit  faire. 

Secondement,  il  fut  par  le  Roy  ordonne'  audit  du 
Bellay  d'asseurer  iceux  princes  que  s'il  estoit  ainsi , 
que  l'Empereur,  envers  lequel  il  desiroit  inviolable- 
ment  observer  et  garder  les  alliances  et  traitiez  qu'il 
avoit  avec  luy,  voulsist,  à  cause  de  ladite  conserva- 
tion des  anciennes  obsei'vances  du  sainct  Empire ,  se 
mettre  en  armes  à  l'encontre  d'eux  (ce  qu'il  ne  pensoit 
qu'il  deust  avenir),  en  ce  cas  ledit  seigneur  n'estoit  pas 
pour  les  abandonner,  ains  les  ayder  et  secourir,  à  son 
pouvoir,  sans  y  riens  espargner.  Et  pour-ce  que  lesdits 
princes  avoient  requis  par  les  ambassadeurs,  jusques 
à  quelle  portion  des  frais  il  contribuerolt  à  la  guerre 
si  elle  avenoit,  et  quelle  somme  il  consigneroit  preal- 
lablement,  à  ce  qu'ils  ne  fussent  si  tost  surprins  et  op- 
primez  qu'il  n'eust   loisir  d'y  cnvpyer  secours  de  si 
loingtaine  province,  fust  baille  tres-ample  pouvoir  au- 
dit du  Bellay,  d'en  traitter  et  accorder  avecques  eux  ; 
mais  avecques  tres-expres  commandement  que    ces 
deniers  ne  fussent  employez  à  l'offcusion  ou  invasion 
d'aucuns   ses  confederez,  et  mesmement  de   l'Empe- 
reur,  mais  seulement  à  la  deffence  et  conservation  des 
droicls  et  privilèges  du  sainct  Empire,  ou  protechon 

et  deflence  d'iceux  ;  et  qu'à  ce  faire  et  tenir,  il  print 
bonne  et  seure  obligation  d'iceux  princes.  Et  quant  au 
duc  d'VVitteniberg,  ledit  seigneur  Roy  de  tres-bon 
cœur  s'eniploiroit  à  luy  faire  tout  le  secours  et  plai- 
sir que,  sans  contrevenir  à  ses  traittez,  il  pourroit 
faire.  Au  deniourant ,  fut  donne'  charge  audit  ambas- 
sadeur de  veoir  et  entendre  quels  moyens  y  pourroit 
avoir  de  mettre  union  en  Germanie,  touchant  le  faict 
de  la  religion ,  et  de  remonstrer  ausdits  princes  et  Es- 
tats,  comment,  pour  ceste  leur  division,  ils  pourroient 
entrer  en  guerres  intestines ,  et  les  maulx  et  inconve- 
niens  qui  en  pourroient  avenir,  à  eux  particulière- 
ment, et  universellement  à  toute  la  chrestienté.  Au 
lieu  de  Honnefleur  fut  depesché  ledit  du  Bellay,  vers 
la  mi-mars,  l'an  1 53  i,  et  environ  la  mi-avril  ensuivant , 
.arriva  devers  iceux  princes  de  l'Empire. 

Ce -temps  pendant,  arrivèrent  deux  ambassadeurs 
vers  le  Roy  :  l'un  par  le  roy  Jean  de  Hongrie  (0,  qui 
fut  le  seigneur  Hierorae  de  Lasco,  principal  homme 
de  sa  cour;  et  l'autre  par  l'Empereur,  qui  fut  le  sei- 
gneur de  Ballançon,  second  sommelier  du  corps  dudit 
seigneur.  Celuy  de  Hongrie  demandoit  alliances  de 
mariages ,  et  secours  d'argent  pour  subvenir  aux  né- 
cessitez de  son  royaume ,  qui ,  par  les  guerres  passées , 
avoit  esté  grandement  destruict ,  et  les  places  desmo- 

lies.  Sur  le  premier  article,  fut  proposé  le  mariage  de 

» 

(•)  Ze  l'oy  Jean  Je  Hongiié  :  Louis ,  de  la  maison  de  Jage'lon ,  roi  de 
Hongrie  et  de  Bohême,  allié  intime  de  Char  les- Quint,  avoit  péri  en 
iSaS,  dans  une  bataille  livrée  à  Soliman  ,  près  de  Mohacs.  Le  trône 
de  Hongrie  étant  électif ,  une  partie  de  la  nation  avoit  nommé  Ferdi- 
nand,  frère  de  l'Empereur ,  et  l'autre,  Jean  de  Zapûls,  vaivode  de; 
Transilvanie  ,.dont  il  est  ici  question. 

madame  Isabeau,  sœur  du  roy  de  Navarre;  sur  le  se- 
cond, luy  fut  accordée  une  somme  de  deniers,  par 
condition  qu'elle  ne  fust  employe'e  à  faire  guerre  ou 
invasion  contre  aucun  des  confederez  du  Roy.  Et  fut 
faicte  grande  instance  audit  de  Lasco ,  de  remonstrer 
au  Roy  son  maistre,  qu'il  se  donnast  de  garde  sur 
toutes  choses,  et,  quelques  guerres  qu'on  luy  fist,  de 
n'invader  son  ennemy  avec  le  secours  et  ayde  du 
Turc  ;  obstant  que  ,  s'il  le  faisoit ,  ledit  seigneur  Roy 
seroit  contrai  net  de  prendre  les  armes  contre  luy,  sans 
aucun  esgard  de  leur  alliance  ,  pour  obvier  que  le 
Turc,  ennemy  de  nostre  foy,  n'enjambast  sur  la  chres- 
tienté.  Puis  après,  ledit  Lasco ,  portant  la  somme  d'ar- 
gent promise,  afin  de  la  faire  distribuer  aux  usages  et 
non  autres  qu'elle  avoitesté  ordonnée,  fut  envoyé  An- 
toine Macault,  secrétaire  et  vallet  de  chambre  du  Roy, 
lequel  depuis  rapporta  ladite  somme. 

Ballançon  de  par  l'Empereur  feit  entendre  la 
grosse  et  puissante  arme'e  que  le  Turc  avoit  amenée 
en  Hongrie,  pour  invader  le  pais  d'Autriche,  en- 
semble les  grands  préparatifs  que  l'Empereur  avoit 
faicts ,  autant  par  mer  que  par  terre,  pour  résister  à  ses 
entreprises  ;  tellement  que  ledit  seigneur  Empereur 
n'avoit,  quant  à  la  force,  aucune  cause  de  le  craindi'e 
ne  doubler  ;  demandoit  toulesfois  au  Roy  qu'il  luy 
voulust  secourir  de  quelque  bonne  somme  de  deniers, 
•  d'un  nombre  de  ses  hommes  d'armes,  et  de  ses  galleres 
qu'il  avoit  en  la  mer  de  Levant.  A  quoy  ledit  seigneur 
respondit  que,  quant  aux  deniers,  l'Empereur  avoit 
puis  n'agucrcs  eu  de  luy  deux  millions  d'or,  qui  luy 
dévoient  sulïire;  et  que,  au  demeurant,  il  n'estoit  mar- 
chand ne  banquier,  pour  seulement  fournir  deniers, 

mais  prince  clirestien,  qui  en  un  tel  adaire  vouloit 
avoir  sa  paît  du  danger,  ou  liornicui-,  ou  perte. 

Quant  à  sa  gendarmerie,  c'estoit  la  force  de  son 
royaume,  et  que,  l'ayant  perdue,  il  deaioureroit  inu- 
tile à  jamais  faire  entreprise  honnorable  pour  la  clires- 
lienlé,  et  au  demourant  en  proye  et  à  l'injure  de  tous 
ses  ennemis;  panjuoy  ne  la  vouloit  hazaider:  mais  il 
liazarderoit  quand  et  quand  sa  personne,  et  l'accom- 
pagnant de  tel  nombre  de  gens  de  pied  et  d'artillerie 
à  ce  requise,  qu'il  ne  la  pourroit  perdre  sans  faire 
grand  dommage  à  son  ennemy.  Et  que  nous  estions 
sur  la  fin  de  l'esté,  et  que  sa  gendarnierie  ne  pourroit 
estre  avant  le  fort  de  l'hyver  en  Autriche  ;  parquoy 
elle  seroit  desconfite  et  rompue  du  chemin,  du  temps 
et  de  malaise,  avant  que  veoir  l'ennemy,  et  sans  faire 
service.  Joinct  qu'ayant  l'Empereur  assemblé  une  telle 
force,   comme  ledit  Ballançon  l'avoit  magnifie'e,   il 
n'estoit  mestier  d'envoyer  secours  en  Germanie,  mais 
plustost  en  Italie,  où  il  n'y  avoit  aucun  preparatif 
pour  résister  à  autre  arme'e  du  Turc,  que  l'on  di- 
soit  y  devoir  descendre  ;  et,  pour  en  estre  le  Roy  plus 
voisin  que  d'Autriche,  son  armée  pourroit  y  arriver 
plus  à  temps,  et  qu'il  ofiioit  de  la  garder  avecques 
cinquante  mille  combatans.  Et  que  l'Empereur  sous- 
tint  de  sa  part  ceste  première  impétuosité  du  Turc  en 
Germanie-,  et  que  luy,  de  la  sienne,  avecques  l'ayde 
du  roy  d'Angleterre,  son  bon  frère  et  perpétuel  allié, 
seroit  prest,  à  l'esté  ensuivant ,  d'aller  en  personne 
avecques  les  forces  dessusdites ,  ou  plus  grandes ,  eti 
quelque  part  quil  seroit  besoing.  Et  quant  à  son  ar- 
mée de  mer,  il  avoit  grande  coste  es  pais  de  Provence 
et  Languedoc,  subjette  aux  incursions  des  pirates, 
i8.  9 

qui  lors  estoient  sur  la  mer  à  grosse  puissance;  par- 
quoy  il  ne  la  pouvoit  lionnestement  prester,  et  al)an- 
donner  en  proye  de  l'ennemy  sesdits  pais  de  Languedoc 
et  Provence ,  aux  despens  desquels  saditte  armée  estoit 
souldoye'e.  Telle  fut  la  response  du  Roy,  laquelle,  rap- 
porte'e  à  l'Empereur  estant  lors  à  Ratisbonne,  la  recita 
en  plains  estats  de  l'Empire,  tendant  par  tous  moyens 
à  l'imprimer  en  mauvaise  part  aux  oreilles  des  princes 
et  potentats  de  la  Germanie,  afin  que,  par  ce  moyen, 
il  peust  mettre  ledit  seigneur  Roy  en  leur  haine, 
comme  ne  tenant  compte  de  leurs  périls  et  dangers. 

Quoy  entendant,  ledit  du  Bellay,  ambassadeur  du 
R.oy  devers  les  princes  de  l'Empire,  et  cognoissant, 
après  avoir  communiqué  avec  le  seigneur  de  Veill}^ 
aussi  ambassadeur  du  Roy  devers  l'Empereur,  le  peu 
d'espérance  qu'il  avoit  de  bien  asseurer  la  paix  et  ami- 
tié entre  ledit  seigneur  et  l'Empereur  j  voyant  aussi 
que ,  pour  la  longueur  et  dissimulation  dudit  Empe- 
reur, les  princes  commençoient  desja  de  bransler  de 
peur  qu^ils  avoient  d'estre  surpris  de  luy  et  abandonnez 
du  Roy,   accorda   les  articles   qui  par  les  ambassa- 
deurs d'iceux  princes  luy  avoient  esté  proposez,  et 
entre-eux  accordez  au  lieu  de  Cebeng,  es  pais  du  duc 
de  Saxe  :  qui  fut  cause  que  le  duc  Jean  Federic  de 
Saxe,  qui  ja  estoit  acheminé  pour  venir  à  Ratisbonne, 
se  retira,  et  au  lieu  d'Estingnan,  es  pais  de  Bavieres, 
se  trouvèrent  tous  lesdits  ambassadeurs,  où  ils  accor- 
dèrent lesdits  traittez  ,  et  confirmèrent  amitié  entre  le 
Pioy  et  lesdits  princes  et  potentats. 

Durant  qu'en  Germanie  se  tenoit  la  diette  impe- 
rialle,  le  Roy,  qui  avoit  receu  les  articles  du  roy  d'A.n- 
gleterre,  son  bon  frère ,  modérez  ainsi  que  dit  a  esté , 

après  y  avoir  ajouste  et  diminué,  les  renvoya  en  An- 
gleterre, avec  pouvoir,  au  seigneur  de  LaPomnieraye, 
son  ambassadeur,  pour  traitter  et  capituler  selon  iceux. 
Les  principaux  articles  furent  que,  si  l'un  ou  l'autre 
roy  cstoit  assailly  en  son  royaume,  le  roy  de  France 
seroit  tenu  d'ayder  au  roy  d'Angleterre  du  nombre 
de  cinq  cens  hommes  d'armes  François ,  souldoyez 
toutesfois  aux  despens  du  roy  dudit  pais,  et  pour  la 
deffence  de  ses  mers ,  depuis  les  rads  Sainct  Mahé 
jusques  au  destroict  de  Callaiz  ,  de  douze  navires 
equippées  et  avitaille'es  à  la  raison,  avecques  trois  mille 
hommes  de  guerre  sur  iceulx  navires;  et,  réciproque- 
ment, seroit  tenu  et  oblige'  le  roy  d'Angleterre,  four- 
nir de  pareil  equippage  de  navires,  en  cas  que  le  roy 
de  Fi'ance  fust  assailly  en  son  royaume,  et  de  luy  en- 
voyer six  mille  Anglois,  qui  toutesfois  seroient  soul- 
doyez aux  despens  du  Pvoy. 

Aussi  par  ledit  traitte'  fut  accordé  qu'incontinant 
après  que  l'un  ou  l'autre  seroit  assailly,  seroient  tenus 
réciproquement  d'arrester  tous  marchands  subjects  du 
prince  agresseur  lesquels  pour  lors  se  trouveroient 
en  leurs  royaumes ,  sauf  toutesfois  à  semondre  par 
après  ledit  prince  agresseur,  de  rendre  ceux  de  ccluy 
desdits  deux  princes  qu'il  auroit  retenus  en  commen- 
çant la  guerre  ;  et,  en  cas  de  reffus ,  seroient  baillez 
tous  les  marchands  ainsi  retenus,  entre  les  mains  du 
prince  assailly,  pour  recouvrer  les  siens  et  se  recom- 
penser de  sa  perte. 

Aussi,  que  l'un  ny  l'autre  prince  ne  poun^oit  par  cy 
après  faire  traitté  ny  alliance  avecques  aucun  autre 
prince,  potentat  ou  communauté,  sans  le  sceu  et 
associement  l'un  de  l'autre.  Lequel  traitté  conclu  do 

0' 

ceste  sorte,  ledit  seigneur  de  La  Pommeraye  porta, 
de  par  le  roy  d'Angleterre,  au  Roy  son  maislre,  lors 
estant  en  Bretagne  en  la  maison  du  sire  de  Clias- 
teaubriant  (')  ;  ensemble  luy  porta  la  depesche  de 
cinquante  mille  escus,  que  ledit  roy  d'Angleterre  con- 
sentit de  fournir  et  contribuer,  à  la  dellence  et  con- 
servation des  droicts  et  privilèges  du  Sainct  Kmpire, 
avecques  charge  de  moyenner,  envers  le  Roy  son 
maistre ,  une  entrevue  pour  ensemble  traitter  des 
moyens  de  résister  au  Turc ,  au  cas  qu'il  perseverast 
d'envahir  la  chrestienté  ;  ce  que  ledit  seigneur  accorda 
tresvolontiers.  Et  estant  arrivé  sur  cest  accord,  le  sus- 
dit sieur  de  Langey ,  retournant  de  devers  les  princes 
dudit  Empire,  le  Roy  incontinant  le  renvoya  devers 
ledit  roy  d'Angleterre,  pour  luy  communiquer  le 
traitté  faict  en  Allemagne,  et  luy  compter  au  long 
tout  le  discours  de  sa  négociation. 

Estant  le  Roy  en  Bretagne,  comme  dit-est,  fut  ac- 
cordé par  les  Estats  (^)  d'iceluy  pais  de  Bretagne ,  que 
François,  fils  aisné  du  Roy,  dauphin  de  Viennois,  se- 
roit  recogneu  pour  duc  de  Bretagne,  à  la  charge  que, 
luy  venant  à  régner ,  ledit  duché  seroit  reuny  à  la  cou- 
ronne; et  que  le  fils  aisné  de  France  par  cy  après 
porteroit  le  tiltre  de  dauphin  de  Viennois,  et  duc  de 
Bretagne;  et  seroient  meslées  les  armes  de  Bretagne 

(')  Du  sire  de  Chasteauhriant  :  madame  de  Châtcaubiiaud  vivoit 
encore.  Les  contemporains  ne  donnent  aucun  détail  sur  la  réception 
qu  elle  fit  auRoi.  — •>)  Fut  accordé  par  lesEstatsr  les  Etats  furent  con- 
voqués à  "N'annes  :  Montejean  y  assista  au  nom  du  Roi.  I«  chancelier 
Duprat  eut  l'art  de  les  amener  à  proposer  eux-mêmes  la  réunion.  La 
cliarte  qui  leur  fut  accordée  pour  la  conservation  de  leurs  privilèges 
est  du  moi.-:  d'août  i532.  Le  parlement  de  Paris  fit,  sur  quelques  arti- 
cles de  celte  charte  ,  des  remontrances  qui  n  eurent  aucune  suite. 

avecques  celles  de  France  et  de  Daupliine';  et  ainsi 
consécutivement  aux  autres  qui  viendioient  à  régner, 
au  cas  que  ledit  Dauphin  mourust  sans  hoirs.  Et  par 
là  fut  aboly  le  traitte'  faict  par  le  mariage  du  roy 
Charles  liuictiesuie  avecques  madame  Anne ,  duchesse 
de  Bretagne  ;  aussi  celuy  du  roy  Louis,  douziesme  de  ce 
nom ,  avec  ladite  Anne  ;  et  celuy  du  roy  François,  pre- 
mier de  ce  nom ,  pour  lors  régnant ,  avecques  madame 
Claude,  fille  dudit  roy  Louis  douziesme  et  de  ladite 
Anne  :  et  furent  les  choses  emologue'es  avecques  toute 
seureté  pour  l'avenir. 

Estant  arrivé  ledit  du  Bellay  en  Angleterre  avec 
ledit  de  La  Pommeraye ,  par-ensemble  ils  accordèrent 
avecques  iceluy  roy  d'Angleterre,  du  jour,  lieu, 
moyen,  ordre,  et  cérémonie  de  ladite  cntreveuë  :  dont, 
pour  conclurre  des  cérémonies  qui  se  dévoient  faire, 
le  Boy  donna  la  charge  au  seigneur  de  Montmorency, 
grand maistre  et  mareschal  de  France,  et  le  roy  d'An- 
gleterre, au  duc  de  Norfolc,  pour  toutes  choses  ac- 
corder, ainsi  que  par  cy  devant  avoit  faict  ledit  grand 
maistre  avecques  le  cardinal  d'Iorc,  quand  il  vint  à 
Compiegne,  et  que  ledit  grand  maistre  alla  en  Angle- 
terre ,  ainsi  qu'il  est  recité  au  premier  livre  de  ces  Mé- 
moires. 

Les  choses  bien  arrestées,  arriva  à  Boulongne  sur  la 
mer  le  roy  d'Angleterre  (0,  environ  le  vingtiesme 
jour  d'octobre  i532,  auquel  lieu  il  fut  receu  par  le 
Boy  et  messieurs  ses  enfans  :  où ,  après  grandes  ami- 

(')  Arri\'a  à  Boulongne  sur  la  mer  le  roy  d'Angleterre  :  Anue  de 
Boulen  fut  du  voyage  :  François  I ,  qui  Tavoit  beaucoup  counue  autre- 
fois ,  lui  donna  un  diamant  précieux.  Nous  avons  placé  à  la  fm  de  ce 
livre  une  description  fort  curieuse  de  celle  entrevue. 

liez,  fraternitez  et  privautez  qui  se  pouvoient  laii>- 
entre  tels  princes  à  sa  réception ,  furent  le  Roy  et  le- 
dit roy  d'Angleterre  logez  tous  deux  dedans  la  mai- 
son al)batialle  dudit  Boulongne,  dont  la  moitié  fut  de- 
partie  pour  le  Pvoy,  l'autre  moitié  pour  le  roy  d'An- 
gleterre, son  l)on  frère.  Auquel  lieu  le  Roy  donna 
son  ordre  de  Sainct  Michel  au  duc  de  Norfolc  et  au 
duc  de  Sufîoic,  comme  aux  deux  estans  plus  près  de 
la  personne  dudit  roy  dWngleterre  :  aussi  ledit  roy 
d'Angleterre  donna  son  ordre  de  la  Jarretlicre  à  mes- 
sire  Anne,  seigneur  de  Montmorency,  grand  maistre 
et  marescbal  de  France,  et  à  messire  Philippe  Cha- 
bot, seigneur  de  Brion,  amiral  de  France.  Et,  après 
que  tous  les  festins  et  autres  resjouissanccs  furent  pa- 
rachevées audit  lieu  de  Boulongne,  où  s'estoient  trou- 
vez tous  les  princes,  cardinaux,  et  grande  partie  des 
prélats  et  noblesse  de  ce  royaume,  aussi  pareillement 
de  Angleterre,  allèrent  les  deux  rois,  de  compagnie,  à 
Callaiz  ;  où  se  feit  pareil  recueil  au  Roy,  que  celuy  qui 
avoit  esté  faict  à  Boulongne  au  roy  d'Angleterre,  au 
grand  contentement  des  princes  et  de  tous  leurs  sub- 
jets. Et  audit  lieu  de  Callaiz  fut  passé ,  du  vingt-huic- 
tiesme  jour  dudit  mois  et  an,  un  traitté  entre  eux,  con- 
tena'nt  en  substance  ce  qui  s'ensuit  : 

Que,  combien  qu'ils  creussent  fermement  que  les 
propos  scandaleux  semez  à  l'encontre  d'eux,  n'eussent 
lieu  ne  foy  parmy  les  gens  de  bien,  et  qu'ils  fussent 
tenus  à  tels  qu'ils  dévoient  estre,  c'est  à  sçavoir  bons 
zélateurs  du  bien  et  augmentation  de  la  cinestienté, 
dequoy  pouvoient  assez  faire  foy  les  oflVes  souvent 
par  eux  faictes  pour  résister  contre  le  jTurc  ,  toutes- 
fois,  eux  desirans  de  plus  en  plus  donner  cognois- 

sance  parfaicte  de  ccste  leur  volonté',  et  afin  que  les 
autres  princesse  peussent  joindre  à  eux,  et  regarder, 
par  un  mutuel  consentement,  quelayde  chacun  pour- 
roit  faire  à  ce  sainct  euvre;  et  pour  donner  ordre  à 
pourveoir  aux  parties  et  confins  plus  prochains  du 
danger  d'iceluy  Turc,  au  cas  qu'il  poursuivist  son  en- 
treprise ou  en  commençast  une  nouvelle, ils  s'estoient 
assemblez  en  intention  d'en  délibérer  et  conclurre. 

Et,  nonobstant  qu'en  ceste  leur  assemble'e  leur 
fussent  venues  nouvelles  de  la  retraitte  du  Turc,  eux 
neantmoins,  craignans  que  sa  retraitte  fust  pour  au- 
cun nouveau  desseing,  attendu  qu'il  laissoit  en  Hon- 
grie bonne  partie  de  son  armée,  délibérèrent  de  mettre 
ensemble,  le  cas  avenant,  jusques  au  nombre  de 
quatre  vingis  mille  hommes,  dont  yen  auroit  dix  mille 
de  cheval,  avec  l'artillerie  requise  pour  ledit  camp, 
et  de  ne  séparer  ne  desjoindre  leurs  forces,  sans  le 
consentement  l'un  de  l'autre.  Ensemble  fut  accordé, 
par  iceluy  traitté ,  qu'ils  envoiroient  par  devers  les  po- 
tentats où  ils  auroient  à  passer,  fust  en  Italie,  ou  Ger- 
manie, selon  l'occurrence,  leur  demander  passage  et 
vivres,  en  payant  raisonnablement. 

Outre  ledit  traitté,  le  roy  d'Angleterre  feit  au  Roy- 
son  frère  grandes  plaintes  et  doléances  du  tort  qu'il 
maintenoit  luy  estre  faict  par  le  Pape ,  sur  la  matière 
de  son  divorce  -,  et  mesmement  qu'il  vouloit  le  con- 
traindre, ou  d'aller  en  personne  à  Romme,  ou  d'y 
envoyer  homme,  avecques  procuration  expresse,  pour 
ester  à  droict  :  chose  que  ledit  Roy  maintenoit  estre 
contre  toute  disposition  de  droict,  sans  aucun  exemple 
du  temps  passé  j  mais,  au  contraire,  que,  toutes  les 
fois  que  pareils  cas  estoient  avenus  entre  princes  sou- 

veiains,  on  leur  avoit  envoyé  juges  sur  les  lieux;  car, 
d'un  afiaire  tel  et  touchant  si  près  la  conscience,  et 
dont  il  estoit  besoing  que  les  parties  parlassent  par 
leur  bouche,  il  n'est  raisonnal)le  de  le  commettre  à 
procureur  ;  et  d'aller  un  prince  souverain  à  Komme , 
laissant  Taduiinistration  et  régime  de  son  païs,  il  n'es- 
toit  raisonnable.  Encorcs  se  plaignoit  il  des  griefs  et 
exactions  de  l'Eglise  rommaine  sur  le  clergé  et  peuple 
d'A.ngleterre,  tendant  à  fin  d'animer  le  Roy  son  frère 
contre  le  Pape  et  l'Eglise  rommaine.  Et  le  rcquist 
tresinstamment  qu'eux  deux  ensemble  envoyassent 
am])assadeurs  devers  le  Pape,  pour  le  sommer  et  ap- 
peller  au  concile,  pour  venir  veoir  les  abus  et  griefs 
qu'il  faisoit  aux  princes  chrestiens  et  leurs  subjets,  et 
iceux  estre  par  ledit  concile  reparez  et  reformez. 
Ce  que  ledit  seigneur  Roy  ne  voulut  entièrement  ref- 
fuser  ;  mais,  pour  autant  que  ledit  sainct  Père  luy  avoit 
faict  porter  parole  par  le  cardinal  de  Grandmont,  de  se 
trouver  ensemble  à  Nice  ou  en  Avignon ,  après  que 
l'Empereur  seroit  de  retour  en  Espagne ,  il  requist  le 
Roy,  son  bon  frère,  qu'il  fust  content  de  sur-attendre. 
Et,  pour  monstrcr  qu'il  avoit  bonne  envie  et  volonté 
aussi  de  se  plaindre,  luy  racompta  ses  griefs  et  do- 
léances, de  ce  que  ledit  sainct  Père  l'avoit  tenu  en 
longue  dissimulation  de  quelques  décimes  que  ja  au- 
paravant Sa  Saincteté  luy  avoit  accordé  lever  sur  le 
clergé  de  France ,  pour  résister  aux  entreprises  du 
Turc. 

Secondement,  pour  les  nouvelles  et  indeues  exac- 
tions, dont  s'estoient  plaincts  à  luy  ceux  de  l'Eglise 
gallicane ,  que  Ion  faisoit  à  Romme  pour  l'expédi- 
tion des  bulles,  par  lesquelles  l'argent  de  son  royaume 

se  vuidoit  journellement  et  se  transportoit  hors  d'ice- 
luy;  outre  plus,  que  le  clergé  s'apauvrissoit,  et  ne  se 
faisoient  les  réparations  des  églises  ne  les  alimens  et 
nourritures  des  pauvres,  ainsi  qu'ils  doivent;  et,  pour 
plus  clairement  monstrer  ce  que  dessus ,  ledit  clergé 
mettoit  en  avant  les  annates  excessives  qu'il  convient 
payer,  esquelles  n'y  a  aucune  equalité.  Et  avecques 
ce,  plusieurs  officiers  nouveaux  avoir  esté  créez,  qui 
sont  payez  sur  l'expédition  d'icelles  bulles ,  outre  ce 
que  l'on  avoit  accoustumé  den  payer  le  temps  passé, 
lesquels  offices,  quand  ils  viennent  à  vacquer,  se  ven- 
dent au  prouffit  dudit  sainct  Père;  et  se  payent  pro- 
pines grosses  avix  huissiers,  cliambriers,  protenotaires, 
leurs  serviteurs  et  vallets,  les  hortolans ,  et  autres  ; 
et,  pour  la  restauration  de  l'église  des  Apostres,  grande 
somme  de  deniers,  qui  estoient  toutesfois  ordinaire- 
ment employez  à  faire  la  guerre  au  Roy. 

Et,  outre  cela,  qu'il  y  a  grande  multiplication  de 
bulles  où  il  ne  seroit  besoing  d'en  avoir  qu'une;  et 
que  plusieurs  autres  choses  fiustratoires  se  payent ,  où 
n'y  a  raison  ny  apparence;  de  sorte  que  c'est,  ce  di- 
soient-ils,  un  vray  engin  et  filet  à  prendre  argent- 
D  autrepart,  qu'il  ne  se  souloit  prendre  qu'une  annate 
du  bénéfice  qu'on  impetroit,  mais,  de  présent,  on  la 
faict  payer  de  tous  les  autres  bénéfices  qu'on  impetre 
par  dispense.  Et,  quant  aux  compositions  arliitraires 
qui  se  payent  des  dispenses  que  Ion  baille  sur  les 
cas  prohibez  de  droict ,  elles  sont  excessives  et  perni- 
cieuses. Et,  outre  ce  que  dit  est,  la  prorogation  des  six 
mois  pour  prendre  possession  à  ceux  qui  ont  des  bé- 
néfices par  résignation ,  estoit  cause  de  commettre  plu- 
sieurs faulcetez ,  ainsi  qu'on  avoit  veu  par  expérience. 

Pour  réparation  desquels  abbus,  le  Roy  avoit  esté 
souvent  requis  de  convoquer  un  concile  de  l'Eglise 
gallicane  ;  ce  que  ledit  seigneur  avoit  tousjours  dé- 
laye' de  faire,  attendant  que  le  Pape  mesmes  y  pour- 
veust-  Mais,  ayant  n'agueres  ledit  seigneur  tenu  les 
estais  du  païs  et  duché'  de  Bretaigne,  luy  avoicnt  esté 
présentez  les  griefs  et  doléances  du  clergé  d  icelluy 
païs,  où  il  y  avoit  des  choses  si  tresscandaleuses ,  et 
tant  contraires  et  esloignées  de  l'honnesteté  et  charité 
qui  doit  estre  en  l'Eglise,  qu'il  ne  seroit  possible  de 
plus  ;  de  sorte  que  ledit  seigneur  ne  pouvoit  bonne- 
ment croire  que  cela  fust  venu  à  la  cognoissance  de 
Sa  Saincteté. 

D'avantage,  avoit  ledit  seigneur  autres  grandes  cau- 
ses de  se  douloir,  d'autant  qu'ayant  esté  Sa  Saincteté 
avertie  du  grand  debvoir  à  quoy  s'estoit  mis  iceluy 
seigneur  pour  la  protection  et  defl'ence  de  la  chres- 
ticnté,  ledit  sainct  Père  toutesfois  avoit  souffert  et  en- 
duré ledit  seignevu'  estre  calomnié,  au  contraire,  sans 
qu'il  ayt  faict  aucun  semblant  de  faire  entendre  sa 
justification  -,  chose  en  laquelle  ledit  seigneur  n'au- 
roit  esté  négligent  envers  ledit  sainct  Père,  quand  on 
l'a  voulu  charger  à  tort  en  aucune  manière.  Se  dou- 
loit  aussi  ledit  seigneur,  que  l'evesque  Verulan,  en- 
voyé par  le  sainct  Père  au  païs  des  ligues,  avoit 
entièrement  faict  ce  qui  luy  estoit  possible,  par  me- 
nées et  praticques  secrettes  et  autrement,  pour  rom- 
pre la  ligue  et  confédération  que  ceux  dudit  païs 
ont  avecques  luy;  ce  qui  luy  sembloit  n'avoir  mérité 
envers  le  sainct  Siège  apostolique,  ny  mesmoment 
envers  Sa  Saincteté,  depuis  son  assomption  à  la  di- 
gnité papalle,  car,  en   tout  cl  par   tout,  il  s'estoit 

monstre  envers  elle  tresobeïssant  et  dévot  fils  de  l'E- 
glise. Toutesfois,  il  luysembloit  bon,  avant  qu'envoyer 
les  ambassadeurs  (  ainsi  qu'il  avoit  accordé  au  Roy 
son  bon  frère ,  pour  sommer  le  sainct  Père  de  repa- 
rer les  faultes  que  dessus  ),  y  procéder  par  autre  plus 
douce  voye,  veu  que  l'occasion  et  opportunité  s'y 
adonnoient. 

En  ce  temps  estant  arrivé  l'Empereur  à  Gennes, 
luy  vint  nouvelles  comme  le  Turc  estoit  descendu 
en  Hongrie,  et  deliberoit  de  marcher  jusques  en  Au- 
triche; mais  cela  ne  divertit  son  entreprise  d'Italie, 
et  délibéra  de  plustost  laisser  ses  pais  et  son  frère 
en  proye  à  l'ennemy -,  ainsi  passa  outre,  pour  rencon- 
trer le  Pape,  pour  parler  ensemble,  ainsi  que  par  cy 
devant  j'ay  parlé  en  autre  article  et  de  sa  retraitte.  Le 
roy  Très  Chrestien,  qui  sçavoit  assez  le  mauvais  vouloir 
que  luy  portoit  l'Empereur,  et  que  pareillement  au 
roy  d'Angleterre  son  frère,  qui  pareillement  le  sça- 
voit bien,  ne  luy  en  portoit  moins,  à  cause  du  di- 
verse qu'il  entendoit  faire,  pour  lequel  aussi  le  sainct 
Père  estoit  animé  contre  luy,  de  sorte  qu'il  pensoit 
que  ces  deux  Majestez  assemblées,  facilement  pour- 
roient  traitter  quelque  chose  à  son  préjudice,  à  ceste 
cause ,  délibérèrent  que  les  cardinaux  de  Tournon  et 
de  Grantmont,  comme  créatures  dudit  sainct  Père, 
iroient  devers  luy,  soubs  unibre  de  l'accompagner  à 
ceste  veiie;  lesquels  pourroient  aucunement  obviera 
ce  que  contre  leursdites  Majestez  ne  se  feist  quelque 
mauvaise  conclusion,  à  tout  le  moins,  si  elle  se  faisoit, 
les  en  advertir,  pour  y  estre  par  eux  pourveu  et  donné 
ordre.  Et  leur  donneroit  commission  de  remonstrer 
audit  sainct  Père ,   comme  ses  créatures   tenues   et 

oliligécs  h  luy,  les  torts,  griefs  et  doléances  qu'ils 
£ivoicnt  entendues  desdits  deux  roys,  et  le  mal  con- 
tentement qu'ils  avoient  de  Sa  Sainctete  ;  et  comme 
ils  avoient  délibère  d'envoyer  vers  luy  ambassadeuis 
communs,  pour  le  sommer  de  reparer  iceux  griefs: 
sinon,  qu'ils  y  pourvoiroient,  de  sorte  que  Sa  Sainc- 
tete' cognoistroit  qu'eux  deux  ensemble  n'estoient  à 
mespriser.  A  ceste  cause,  remonstreroient  et  persua- 
deroient,  par  tous  les  moyens  dont  ils  se  pourroient 
aviser ,  à  Sa  Sainctete  ,  qu'elle  devoit  tascber  sur 
toutes  choses  de  contenter  lesdits  seigneurs,  et  mes- 
mement  le  roy  d'Angleterre ,  l'afFaire  duquel  luy  es- 
toit  en  recommandation  autant  (jue  son  propre.  Luy 
remonstreroient  pareillement,  qu'il  vousist  bien  meure- 
ment  et  prudemment  considérer  de  combien  luy  pou- 
voit  ayder  et  servir  d'avoir  })our  amis  deux  tels  roys; 
et,  au  contraire,  les  entretcnans  mal-contens,  quelle 
deflaveur  ce  pouvoit  estre  à  luy  et  au  sainct  Siège 
apostolicque,  attendu  mesmes  qu'iceux  deux  roys 
avoient  pris  une  telle  et  si  parfaicte  amitié  ensemble , 
que  Ion  pouvoit  tenir  clairement ,  et  reputer  pour 
chose  seure,  que  l'un  et  l'autre,  avccques  tous  et  clia- 
cuns,  leurs  affaiies  n'estoient  qu'une  mesme  chose:  au 
moins ,  on  ne  pouvoit  ignorer  qu'ils  ne  fussent , 
avecques  toutes  leurs  amitiez  et  alliances  publicques 
et  secreltes,  pour  faire  et  exécuter,  quand  bon  leur 
sembleroit,  de  grandes  choses.  A  quoy  Sa  Sainctete' 
devoit  Ijien  avoir  esgard,  afin  de  ne  les  irriter,  et  in- 
duire d'eux  mettre  en  chemin  d'entreprendre  aucune 
chose  contre  elle,  dont  luy  en  pourroit  ensuivre  un 
gros  dommage,  et  regret  perpétuel  à  l'avenir. 
Car,  où  ils  entreprendroient  de  demander  un  concile 

universel  (ayans  la  commodité'  d'en  célébrer  un  par- 
ticulier, de  leurs  royaumes,  païs,  terres  et  seigneu- 
ries, et  d'autres  qui  voudioient  y  adhérer),  et  Sa 
Saincteté  ne  l'accordoit  ou  deleyast,  ils  prenoienlson 
delay  pour  refTus,  et  le  fissent  sans  elle.  Facilement  ils 
se  pourroient  justifier  de  ce  que  dessus,  en  recitant 
leurs  griefs  aux  autres  princes  chrestiens  lesquels  se 
ressentiroient  de  pareils  griefs  ou  plus  grands;  et  en 
aviendroit  qu'ils  deffendroient  à  leurs  subjects  d'estre 
si  osez  ny  hardis  que  de  porter  ou  envoyer  argent  à 
Romme,  directement  ou  indirectement,  par  lettres  de 
banque,  change,  ou  autrement,  sur  telles  peines,  qu'ils 
se  feroient  obéir.  Diroient  d'avantage  iceux  cardinaux, 
avoir  entendu  du  roy  Très  Chrestien,  qu'au  cas  que  Sa 
Saincteté  voudroit  procéder  par  censures  à  l'encontré 
deluy  et  de  son  royaume  (chose  que  ses  prédécesseurs 
n'ont  jamais  accoustumé  de  faire  par  le  passé  contre 
le  roy  de  France  ) ,  et  que  ledit  seigneur  fust  contrainct 
d'aller  à  Romme  quérir  son  absolution ,  iroit  si  bien 
accompagné,  que  sadite  Saincteté  seroit  tresaise  de  la 
luy  accorder;  adjoustans  iceux  cardinaux  au  dessusdites 
remonstrances,  qu'elle  eust  à  considérer  Testât  où  sont 
les  Allemagnes,  le  pais  des  ligues,  et  autres  plusieurs 
païs  de  la  chrestienté,  comme  ils  se  sont  disjoincts  de 
l'obeïssance  de  l'Eglise  rommaine  :  dont  il  seroit  à 
craindre  que,  si  deux  si  puissans  roys  s'en  destour- 
noient, à  faulte  de  justice  (comme  ils  pourroient  dire 
et  alléguer),  ils  trouv croient  plusieurs  qui  leur  adhe- 
reroient;  et  eux  deux  ensemble,  avec  leurs  amitiez  ou- 
vertes et  secrettes ,  comme  dit  est,  pourroient  faire  un 
tel  effort ,  qu'il  seroit  Ijien  difficille  d'y  résister  ;  et  au 
lieu  de  la  paix,  qui  est  de  présent  en  la  chrestieilté,  se 

pourroit  causer  une  guerre  plus  grande  que  celle  (jui 
avoit  eu  lieu  par  le  passe'. 

Fut,  outre-plus,  appose  aux  instructions  desdits  car- 
dinaux, que,  là  où  ils  trouveroient  nostre  sainct  Père 
en  bonne  disposition  de  modérer  les  choses,  et  princi- 
pallement  envers  le  roy  d'Angleterre ,  ils  luy  missent 
en  avant,  comme  par  avis,  qu'il  feit  une  entrevue 
avecques  le  roy  Tres-Chrestien,  à  INice  ou  en  Avignon, 
suivant  le  propos  cy  devant  mentionne  ;  et  que  ledit 
seigneur  moyenneroit  envers  le  roy  son  frère,  pour 
s'y  trouver  pareillement.  En  laquelle  veuë  se  pour- 
roient  toutes  choses  rabiller  par  bon  et  honneste 
moyen  ;  laquelle  assemble'e  il  seroit  bon  de  faire  avant 
t|u"iceux  roys  eussent  envoyé  faire  ladite  sommation, 
et  que  les  choses  fussent  plus  avant  aigries.  Telle  fut 
la  conclusion  entre  les  roys ,  et  en  fut  par  lé  roy  Tres- 
Chrestien  donné  avis  à  l'evesque  d'Auxerre  de  Tinte- 
ville,  son  ambassadeur,  comme  lesdits  cardinaux  se 
trouveroient  à  l'entreveue  du  Pape  et  de  l'Empereur, 
pour  là  respondre,  en  ce  que  mestier  seroit,  de  l'inten- 
tion dudit  seigneur;  aussi  leur  fut  expressément  or- 
donné de  faire  ce  pendant  toute  extrême  instance 
envers  ledit  sainct  Père ,  de  vouloir  donner  au  roy 
d'Angleterre  juges  en  ses  païs.  Et  ce  faict,  prindrent 
les  roys  congé  l'un  de  l'autre  à  Sainct  Ilvert,  entre 
Callaiz  et  Boulongne,  où  se  feit  la  séparation  des  deux 
seigneuries,  jusques  auquel  lieu  le  roy  d'Angleterre 
fistoit  venu  avec  le  roy  de  France.  Et  passa  la  mer, 
avecques  ledit  roy  d'Angleterre ,  le  seigneur  de  Mont- 
pesat,  gentilhomme  de  la  chambre  du  lioy,  afin  de  ser- 
vir d'ambassadeur  pour  le  Roy  envers  ledit  roy  d'An- 
gleterre. 

Estant  le  Roy  de  retour ,  alla  passer  son  hy ver  à 
Paiis  et  aux  environs,  où  il  feit  assembler  un  bon 
nombre  de  prélats  de  son  royaume,  ausquels  il  re- 
monstra  les  grosses  affaires  qu'il  avoit  eues  par  le  passé, 
l'apparence  des  affaires  avenir,  et  la  provision  qui 
estoit  nécessaire  pour  y  obvier,  leur  demandant  quel- 
que volontaire  subside  pour  y  satisfaire.  Ce  que  les- 
dits  prélats  ,  encores  que  ledit  seigneur  n'en  eust  point 
de  Imlle  (chose  qui  est  accoustume'e  d'avoir  en  pa- 
reil cas),  luy  accordèrent  libéralement,  et  jusques  à 
deux  ou  trois  décimes,  à  son  plaisir.  Et  là  eut  nouvelles 
de  l'evesque  d'Auxerre,  son  ambassadeur  à  Romme, 
comment  le  Pape ,  averty  de  la  délibération  des  car- 
dinaux de  Tournon  et  de  Grantmont,  de  venir  assister 
à  ceste  veue,  l'avoit  trouvée  tresbonne,  et  avoit  requis 
qu'ils  apportassent  pouvoir  du  Roy,  pour  y  traitter  se- 
lon les  occurrances  qui  s'offriroient  pour  le  bien  de  la 
chrestiente.  Dont  ledit  seigneur  avertit  le  roy  d'An- 
gleterre, son  bon  frère,  pour  entendre  son  vouloir, 
et  s'il  luy  semljloit  bon  d'y  en  envoyer  un  pareille- 
ment de  sa  part  ;  à  quoy  il  s'accorda  ;  et  envoyèrent 
tous  deux  chacun  un  de  pareille  teneur  et  puissance. 

L'an  i533,  le  quatriesme  jour  de  janvier;  arrivèrent 
noz  cardinaux  à  Boulogne  la  Grasse,  où  ja  estoient 
arrivez  nostre  sainct  Père  et  l'Empereur.  Lequel  Em- 
pereur, entre  autres  choses,  principallement  tendoit  à 
renouveller,  et,  en  renouvellant,  déclarer  plus  à  son 
avantage  et  au  desavantage  du  Roy,  la  ligue  aupara- 
vant faicte  entre  luy  et  les  potentats  d'Italie,  voulant 
y  comprendre  Gennes,  soubs  couleur  et  espèce  que 
le  Roy,  par  le  traitté  àe  Cambray,  avoit  quitté  toute 
l'Italie  ,   soubs  lesquels  termes   devoit  Gennes  estre 

comprise.  Et  remonstroit  audit  sainct  Père  et  autres 
potentats,  que  ledit  seigneur  Roy  ne  pretendoit  la 
querelle  de  Gennes  n'estre  comprise  en  sa  renoncia- 
tion ,  sinon  en  intention  de  se  reserver  une  porte 
ouverte  pour  y  entrer,  inquiéter  et  troubler  tout  le 
demourant;  parquoy  il  estoit  besoing,  pour  l'en  for- 
clorre  entièrement^  faire  déclaration  que  ladite  seigneu- 
rie de  Gennes  estoit  compromise  en  la  susdite  ligue, 
et  par  icelle  receue  en  la  protection  dudit  seigneur 
Empereur  et  de  tous  les  dessusdits  potentats,  alliez  et 
confcderez. 

Nostre  sainct  Père,  qui  avoit  ja  eu  quelques  nou- 
velles du  malcontentement  des  deux  roys,  de  France  et 
d'Angleterre,  et  n' avoit  quasi  aucun  espoir  d'estre  fa- 
vorisé ny  soustenu  du  roy  de  France,  et  d'autre  part 
se  veoit  pressé  de  l'Empereur,  i;ne  fois  par  offres  et 
douceur,  autre  par  menasses  et  rigueur,  de  consentir 
à  ceste  déclaration  de  ligue,  avoit  presques  résolu  en 
sa  délibération,  de  condescendre  à  la  volonté  dudit  sei- 
gneur Empereur,  et  de  se  jetter  entièrement  entre  ses 
bras,  pour  avccques  luy  courir  une  mesnie  fortune; 
et  alloit  tant  seulement  un  peu  temporisant  et  dé- 
layant ,  attendant  veoir  que  luy  apporteroit  la  venue 
dé  ses  cardinaux. 

Iceux  cardinaux,  quand  ils  entendirent,  à  leur  arri- 
vée, comment  les  afiaires  se  portoient ,  et  combien  il 
estoit  à  craindre  que,  s'ils  alleguoient  audit  sainct  Père 
tout  le  mal  contentement  des  Roys,  ils  luy  augmen- 
tassent son  desespoir,  et  que  l'Empereur,  au  moyen 
de  ce  ,  le  fist  })rccip  ter  en  sa  dévotion,  et  en  faire  à 
son  apetit  contre  le  roy  d'Angleterre,  chose  qui  l'ai- 
grist  plus  fort,  et  dont  s'ensuivit  un  trouble  de  la 

chrestienté ,  se  delibereient  d'entrer  à  l'exécution  de 
leurs  instructions ,  par  le  dernier  article  d'icelles  ;  et , 
au  lieu  de  commencer  par  la  voye  de  rigueur,  et  finir 
par  douceur,  ainsi  qu'il  leur  estoit  ordonné,  prindrent 
le  chemin  du  tout  contraire.  Et  commencèrent  à  luy 
faire  entendre,  comme  desirans  (ainsi  que  de  faict  ils 
desiroient)  le  bien  de  luy  et  du  siège  apostolicque , 
combien  il  devoit  tascher  à  entretenir  le  roy  Tres- 
Clirestien  au  bon  vouloir  qu'il  avoit,  tant  envers  Sa 
Saincteté  qu'au  bien  et  repos  d'Italie;  et  que  ledit  sei- 
gneur Roy,  outre  le  bon  office  qu'il  avoit  faict  pour 
adoucir  l'aigreur  où  il  avoit  trouvé  le  roy  d'Angle- 
terre ,  son  bon  frère,  en  quoy  il  n'avoit  peu  proffité 
(comme  ils  remettoient  à  luy  dire  par  après),  et  qu'in- 
continant  qu'il  avoit  entendu  la  debberation  dudit 
sainct  Père,  touchant  la  pacification  et  repos  d'Italie, 
et  que  Sa  Saincteté  craignoit  que  ledit  seigneur,  à 
cause  de  la  querelle  qu'il  pretendoit  à  la  seigneurie  de 
Gennes,  ne  vint  quelque-fois  à  troubler  ledit  repos, 
il  leur  avoit  donné  charge  que,  là  où  il  ne  tiendroit 
à  autre  chose  que  le  faict  de  ceste  pacification  ne  fust 
bien  et  entièrement  asseuré,  ils  offrissent  à  Sa  Sainc- 
teté de  soubmettre  au  jugement  d'icelle  tous  les  dif- 
férends et  querelles  qu'il  avoit  avec  les  Gennevois; 
et  que  toute  la  réservation  qu'il  en  faisoit,  n'estoit 
que  pour  seulement  chastier  aucunes  particulières 
offences  d'iceux  Gennevois,  que  Sa  Saincteté  n'igno- 
roit. 

A  ceste  cause ,  qu'elle  se  devoit  bien  garder  de  com- 
prendre Gennes  en  aucune  ligue  en  laquelle  Sadite 
Saincteté  fust  contrahente,  pour  autant  que  l'Empe- 
reur et  le  Roy,  par  le  traitté  de  Cambray,  s'estoient 
18.  ÏO 

soubmis  aux  censures  apostolicques ,  et  avoient  coii- 
senty  que  Sa  Sainctete'  peust  user  cVicellcs,  à  rencon- 
tre de  celuy  qui  premier  contrcviendroit  audit  trailte'  ; 
enquoy  gisoit  cognoissance  de  cause ,  laquelle  luy 
appartenoit.  Parquoy  Sa  Sainctete  demoureroit  juge 
entre  lesdits  seigneurs ,  s'il  avenoit  que,  le  Roy  entre- 
prenant quelque  chose  contre  les  Gennevois ,  l'Empe- 
reur voulust  à  ceste  cause  prétendre  que  ce  fust  en- 
fraindre  ledit  traitté;  de  laquelle  cognoissance,  et  du 
moyen  de  faire  ce  bien  à  la  chrestientë,  jugeant  ce 
différend,  delà  mettre  en  paix,  Sa  Sainctete  se  prive- 
roiti  et  se  feroit  partie ,  s'esloignant  de  l'office  et  devoir 
de  pape  et  père  commun,  si  elleentroit  en  ligue  où  les 
Gennevois  fussent  comprins. 

Oflroient  d'avantage  iceux  cardinaux  audit  sainct 
Père,  que,  s'il  vouloit,  en  ensuivant  la  parole  qu'au- 
tre fois  il  avoit  faict  porter  au  Roy,  de  parlamenter 
avecques  luy  à  Nice,  ou  Avignon,  ou  autrepart  e's 
environs,  ledit  seigneur  s'y  Irouveroit,  et  le  feroit  juge 
de  tout  le  différend  qu'il  avoit  avecques  lesdits  Gen- 
nevois,  et  mettroit  peine,  autant  que  luy  seroit  pos- 
sible, d'y  faire  aussi  trouver  le  roy  d'Angleterre,  son 
bon  frère ,  ou  personnage  ayant  de  luy  toute  puissance 
de  mettre  fin  à  la  difficulté'  de  son  divorce;  prians, 
iceux  cardinaux ,  Sa  Sainctete'  de  ne  riens  innover  ce- 
pendant contre  ledit  roy  d'Angleterre.  Plus  luy  of- 
frirent, de  par  le  Roy,  qu'à  ladite  entreveue,  si  elle  se 
faisoit ,  on  pourroit  conclurre  et  mettre  à  exécution 
certains  propos  autrefois  mis  en  avant  entre  Sa  Sainc- 
tete' d'une  part,  le  duc  d'Albanie  et  le  cardinal  de 
Grantmont  d'autre,  au  nom  du  Roy. 

Toutes  ces  choses  pleurent  grandement  au  sainct 

Pere,  principalement  par-ce  qu'il  pouvoit  encores  es- 
pérer appuy  du  costé  de  France;  et  fut  tresaise  d'avoir 
trouvé  ceste  eschappatoire  pour  s'excuser  envei^  l'Em- 
pereur, qui  tant  le  pressoit  et  incitoit  d'entrer  en  ceste 
déclaration  et  ampliation  de  ligue.  Et  fault  entendre 
que  les  propos  que  ramenturent  iceux  cardinaux,  au- 
paravant mis  en  avant  par  ledit  sainct  Pere  avecques 
les  dessusdits  duc  et  cardinal,  estoient  merveilleuse- 
ment avantageux  et  honnorables  audit  sainct  Pere,  et 
à  la  grande  exaltation  et  appuy  de  sa  maison,  la- 
quelle il  avoit  en  recommandation  singulière  :  et  tels 
estoient  les  propos  que  maintenant  vous  entendrez. 

Estant  le  duc  d'Albanie,  comme  il  est  dit  cy  des- 
sus, envoyé  vers  nostre  sainct  Pere,  pour,  avec  les 
ambassadeurs  des  autres  princes  et  potentats  clu-es- 
tiens,  traitter  des  choses  concernans  le  bien  et  repos 
de  la  chrestienté,  et  de  la  resistence  contre  le  Turc 
et  autres  ennemis  d'icelle,  après  que  les  ambassadeurs 
de  l'Empereur  et  autres ,  eurent  déclaré  n'avoir  com- 
mission ny  pouvoir  de  ce  faire,  ledit  sainct  Pere,  ayant 
opportunité  de  parler  et  conférer  privement  des  af- 
faires de  sa  niepce,  la  duchesse  d'Lrbin  (i),  avec  le- 
dict  duc  d'Albanie,  proche  parent,  et  qui  autresfois 
avoit  espousé  la  tante  maternelle  de  ladite  duchesse, 
entrèrent,  entre  autres:  propos,  sur  ceux  qui  autres- 
fois  av oient  esté  mis  en  avant  par  le  pape  Léon,  et  de- 
puis refreschis  par  Sa  Saincteté ,  du  mariage  de  mon- 
seigneur Henry,  alors  duc  d'Orléans ,  second  fils  de 
France,  avec  ladite  duchesse  ;  offrant  ledit  sainct  Pere 

(0  La  duchesse  d'Urbin  :  Catherine  de  Médicis.  Le  duc  d'Albanie 
avoit  épousé  Anue  de  La  Tour,  sœur  de  la  mère  de  cette  jeune  priu- 

au  duc  d'Albanie,  d'accroislre  le  bien  d'icclle    par 
cestuy  mariage,  faisant  des  seigneuries  de  Kheige,  Mo- 
dene,  Rubiere ,   Pise   et  Ligorne,    et   d'avantage  de 
Parme  et  de  Plaisance,  sinon  à  meilleure  condition, 
à  tout  le  moins  par  eschange  et  recompense  d'autres 
terres.  Outre  laquelle  donation  ainsi  par  luy  accor- 
de'e ,  et  après  que  lesdits  d'Albanie  et  cardinal  eurent 
le  consentement  du  Roy,  et  charge  d'y  consentir  en 
son  nom,  dés  le  mois  d'avril  l'an  i53i,  ledit  sainct 
Père  promist  de  donner  audit  futur  espoux  l'ayde  et 
secours   qui  entre  eux  seroit  avisé,  pour  le  recouvre- 
ment de  son  Estât  de  Milan,  à  luy  appartenant,  en  par- 
tie à  cause  de  l'investiture  donnée  au  feu  roy  Louis 
douziesme  par  le  feu  empereur  Maximilian  ;  et  pour 
autre  partie  luy  appartiendroit   par  le  transport  et 
cession  que  luy  en  dévoient  faire  le  Roy  et  messeigneurs 
les  Dauphin  et  duc  d'Angoulesme ,  ses  autres  enfans  ; 
aussi  tout  ayde  et  secours  à  saditte  niepce ,  future  es- 
pouse,  pour  le  recouvrement  de  sondit  Estât  et  du- 
ché d'Urbin.  Et  le  neufiesme  jour  de  juing  ensuivant, 
Sa  Saincteté  feit  ladite  donation ,  par  lettre  signées  de 
sa  main,  et  dés  lors,  comme  maintenant,  promist  de 
rechef,  sur  sa  foy,  délivrer  au  Roy  lesdites  villes  et 
terres ,  aux  termes  qui  seroient  entre  eux  advisez  (la 
consommation  du  mariage  préalable);  et  que,  pour  le 
recouvrement  d'Urbin ,  il  fourniroit  à  la  moitié   des 
frais,  excepté  de  ceux  de  la  gendarmerie  du  Roy,  par- 
ce qu'elle  estoità  sa  soulde  ordinaire. 

Neantmoins  ce  pourparlé  de  mariage,  si  est-ce  que 
le  sainct  Père  n'osoit  tenir  pour  asseuré,  ny  se  per- 
suader que  le  Roy  luy  voulust  tant  faire  d'honneur, 
que  d'entendre  à   la  consommation    d'iceluy.   Mais 

C€ste  confirmation  de  propos,  ofiërte  de  nouveau  par 
iceux  cardinaux,  dont  l'un  avoit  este'  à  la  première  ou- 
verture qui  en  avoit  este'  faicte,  le  resjouit  merveilleu- 
sement, et  le  rasseura,  qu'il  ne  selaissast  du  tout  aller 
à  la  dévotion  et  appétit  de  l'Empereur,  ains  accorda 
l'entreveue  et  parlement  avecques  le  Roy,  auquel  il 
en  escrivit  de  sa  main,  priant  toutesfois  que  la  chose 
fust  tenue  secrette,  jusques  après  le  parlement  de 
l'Empereur ,  et  que  desja  il  peust  estre  arrivé  en  Es- 
pagne. Et  rasseure'  qu'il  fut,  noz  cardinaux,  au  plus 
dextrement  qu'il  fut  possible,  luy  exposèrent  le  de- 
meurant de  leur  créance ,  et  principalement  de  l'af- 
faire du  roy  d'Angleterre,  pour  lequel  ils  avoient  or- 
dinairement recharge  du  Roy  une  fois  ou  deux  la 
sepmaine,  avec  expresse  commission  de  ne  s'employer 
moins  aux  affaires  de  luy  qu'aux  siens  propres  et  par- 
ticuliers ;  et  mesmement  qu'en  ses  propres  ils  ne  trait- 
tassent  ny  arrestassent  rien  de  chose  qui  leur  fust  mise 
en  avant,  sans  le  sceu,  vouloir  et  consentement  des 
ambassadeurs  dudit  roy  d'Angleterre  •,  ausquels  am- 
bassadeurs iceux  cardinaux  communiquèrent  tous- 
jours,  non  seulement  ce  qu'ils  entendoient  mettre  en 
avant,  mais  toutes  les  lettres  qu'ils  recevoient  dudit 
seigneur  roy  Tres-Chrestien.  Lesquels  ambassadeurs, 
après  avoir  considéré  Testât  présent  des  choses ,  furent 
d'avis  que  pour  lors  on  ne  pouvoit  moins  faire  pour  le 
Roy  leur  maistre ,  que  de  ne  riens  précipiter ,  et  re- 
mettre le  tout  jusques  après  le  parlement  de  l'Empe- 
reur, et,  ce-pendant,  donner  ordre  seulement  que  le 
sainct  Père  ne  passast  outre,  au  préjudice  et  grief  de 
la  cause  de  leurdit  maistre. 

Quelques  jours  après  la  venue  d'iceux  cardinaux, 

l'Empereur  cogneut  bien,  aux  propos  et  conle)iaiico.> 
de  nostre  sainct  Père,  qu'il  estoit  moins  inclin  à  luy 
qu'au-paravant ,  et  se  flou})ta  bien  (Voù  estoit  cela  pro- 
cède ;  car  autresfois  avoit  il  entendu  quelque  chose  de 
ces  propos  de  mariage  :  mesmcment  ledict  sainct  Père 
les  luy  avoit  faict  déclarer ,  et  sur  iceux  demander  son 
avis;  et,  estimant  toutesfois  que  la  chose  jamais  ne  vint 
.'i  fin  ,  ledit  Empereur  l'avoit  grandement  conforte'  d'y 
entendre.  A  ceste  cause,  pour  en  sçavoir  la  vérité,  et 
pour  rompre  le  dcssaing  du  Pvoy,  l'Empereur  feit,  par 
les  seigneurs  de  Cauves  et  Grantbelle ,  mettre  en  avant 
audit  sainct  Père  le  mariage  de  ladite  duchesse  d'Ur- 
bin  avec  le  duc  Francisque  Sforce.  Laquelle  offre  nos- 
îre  sainct  Père  monstra  bien  de  la  trouver  grande  et 
le  party  bon;  toutesfois  il  leur  déclara  ouvertement 
l'autre  party  dont  il  estoit  en  propos  :  bien  disoit-il 
qu'il  le  trouvoit  si  hault  et  si  honnorable  pour  sa  mai- 
son, ayant  esgard  aux  dignitez  et  degrez  des  maisons, 
que,  sans  point  de  faulte,  il  n'osoit  espérer  tant  de  bien 
et  d'honneur;  mais,  puis  que  les  propos  en  estoient  si 
avant,  qu'il  ne  pouvoit,  ce  nonol)stant,  sans  offencer 
le  Roy,  qui  tant  d'honneur  luy  presentoit,  entendre 
ailleurs  à  quelconque  autre  party,  si  la  rompture  ne 
venoit  premièrement  du  costc  dudit  seigneur;  joinct 
que  sa  niepce  avoit  du  bien  en  France  (0,  jusques  à 
cinq  ou  six  cens  mille  escus  vaillant,  qu'elle  confis- 
queroit  au  Koy,  en  prenant  hors  de  son  royaume 
party  de  mariage  sans  son  consentement  et  congé'. 

(0  Que  sa  niepce  afoit  du  bien  en  France  :  c'étoient  les  biens  de  la 
maisou  de  Boidoj^uc  et  de  la  maison  de  La  Tour  d'Auvergne ,  que  Ca  - 
iherine  tenoit  de  sa  mère,  Madeleine  de  Bouloj^ne,  qui  avoit  épousf- 
Laurent  de  Médicis. 


nE  MAUTIN   DU    BELLAY.     [l533]  l5l 

A  cela  fut  répliqué ,  par  les  dessusdits  Cauves  et 
Grantbellc ,  que ,  quant  à  la  perle  et  confiscation  du 
bien ,  l'Empereur  avoit  bon  moyen  de  l'en  recompen- 
ser, car  il  luy  bailleroit ,  en  contrecliange  de  ce 
qu'elle  avoit  en  France ,  autant  et  plus  vaillant  au  du- 
ché' de  INlilan,  pour  estre  propre  d'elle  et  des  siens,  et 
dont  il  l'investiroit  de's  lors ,  du  consentement  d'iceluy 
duc ,  lequel  à  ce  tenir  et  observer  inviolablement  s'y 
obligeroit,  et  ses  successeurs  après  luy,  par  toutes 
obligations  et  seuretez  que  Sa  Saincteté  demanderoit; 
quant  au  mariage  d'Orléans,  qu'ils  ne  vouloient  ne 
pouvoient  nier  que  ce  party  ne  fust  trop  plus  honno- 
rable  et  avantageux  que  l'autre ,  mais  "qu'il  ne  falloit 
que  Sa  Saincteté  en  fist  fondement,  ne  qu'elle  esperast 
que  le  Roy  en  mist  les  propos  en  avant,  sinon  en  inten- 
tion de  l'amuser,  pour,  ce  pendant,  faire  son  prouffit 
de  luy,  puis  le  quitter  quand  il  auroit  faict.  Au  de- 
mourant,  ils  conseilloient  à  Sa  Saincteté  que,  pour 
s'en  esclarcir  promptement,  il  demandastausdits  cardi- 
naux s'ils  avoient  pouvoir  de  traitter  d'iceluy  mariage; 
et ,  au  cas  qu'ils  ne  l'eussent,  que  c'estoit  bien  suffisant 
indice  pour  évidemment  cognoistre  l'intention  du  Roy 
estre  telle  qu'ils  alleguoient. 'Ainsi  qu'ils  conseillèrent 
il  fut  faict  :  et  à  ce  respondirent  les  cardinaux ,  que 
pouvoir  et  mandement  avoient  ils  bien ,  mais  par  let- 
tres missives  et  verbalement ,  et  non  point  soubs  les 
seing  et  seel  dudit  seigneur;  toutesfois  ils  offroient  à 
Sa  Saincteté  de  l'envoyer  queiir,  et  de  l'avoir  en  peu 
de  jours  signé  et  scellé. 

L'Empereur,  neantmoins,  continuoit  ce-pendant  sa 
poursuitte,  de  faire  conferraer,  déclarer  et  amplifier 
ceste  ligue ,  y  comprenant  l'Estat  de  Geniies;  et  nostrc 

sainct  Pcre  tousjours  se  couvroit  de  l'excuse  devant- 
ditte,  qu'estant  juge  accepte'  par  les  parties,  il  ne  pou- 
voit  ne  devoit  se  renger  de  l'un  ny  de  l'autre  costé. 
Le  duc  d'Urbin,  comme  ayant  interest  en  l'affaire, 
print  charge  d'aller  vers  la  seigneurie  de  Venise ,  de 
la  part  de  l'Empereur,  essayer  s'il  pourroit  attirer  les 
Vénitiens  à  cest  effect  ;  mais  il  n'y  peut  liens  obtenir , 
car  les  Vénitiens  déclarèrent  absolument  qu'ils  n'y 
vouloient  entrer  plus  avant  qu'ils  y  estoient.  Leurs  am- 
bassadeurs firent  sçavoir  à  noz  cardinaux,  que  lesdils 
Vénitiens  avoient  faict  ceste  response ,  ne  voulans 
comme  en  rien  offencer  ny  irriter  le  Roy  :  au  sainct 
Père  et  à  l'Empereur,  ils  alleguoient  autre  raison,  c'est 
à  sçavoir ,  qu'ils  ne  pouvoient  le  faire  sans  irriter  le 
Turc,  avecques  lequel  ils  avoient  trefves  ou  paix  jure'e, 
et  contre  lequel  André'  Dorie  avoit  faict  rigoureuse 
guerre,  qui  de  sa  nation  estoit  Gcnnevois  :  ainsi  en 
divers  lieux  ils  se  servirent  de  diverses  raisons  pour 
une  mesme  response  et  à  mesmes  propos.  Le  duc  de 
Ferrare  y  vouloit  bien  entrer,  voire  en  pressoit  bien 
fort,  espérant,  au  moyen  de  ceste  déclaration,  s'asseu- 
rer  des  seigneuries  de  Rlieige  et  Modene  :  et  offroit  à 
nostre  sainct  Père,  outre  et  par  dessus  la  sentence 
donne'e  par  l'Empereur  en  son  conseil,  de  luy  payer 
cent  mille  escus  comptant  ;  mais  le  sainct  Père  n'y 
voulut  entendre,  ny  consentir,  ny  approuver  ladittc 
sentence.  Or  avoit  l'Empereur,  de's  le  commence- 
ment qu'il  mist  ceste  déclaration  de  ligue  en  avant, 
requis  aux  confederez  et  alliez ,  que  tous  ensemble 
fissent  une  taxe  entre  eux,  pour  contribuer  à  la  soulde 
des  gens  de  guerre  qu'il  remonstroit  estre  requis  d'en- 
tretenir en  Italie,  pour  la  seurete'  du  repos  et  tran- 

cjuillité  d'icelle-,  à  ce  que  surprise  n'y  fust  faicte  ino- 
pinément ;  la(juelle  soulde  pouvoit  monter  à  la  somme 
de  six  vingt  mille  escus  par  chacun  moys.  Et,  pour 
l'entretenement  desdits  gens  de  guerre,  il  demandoit 
expressément  que  Ion  consignast  promptement  le 
payement  du  premier  moys  entre  les  mains  d'un  ban- 
quier gennevois,  fondant  ceste  contribution  et  entre- 
tenement  de  gens  de  guerre,  sur  le  danger  des  invasions 
du  Turc  :  et,  quant  à  sa  part ,  il  ne  vouloit  estre  sub- 
ject  à  laditte  contribution ,  alléguant  les  grands  frais 
et  despense  qu'il  luy  conviendroit  faire  au  cas  que  Ion 
vint  quelquefois  à  la  guerre ,  ainsi  qu'il  estoit  assez 
apparant  et  croyable  :  et  tellement  avoit  ja  persuadé, 
que  la  chose  valoit  presque  autant  que  conclue.  Mais, 
depuis  qu'il  eut  commence'  à  faire  si  grande  instance 
d'y  comprendre  l'Estat  de  Gennes ,  il  fut  contrainct 
d'oster  le  masque,  et  d'avouer  que  c'estoit  seulement 
pour  crainte  du  Roy,  et  proposa  contre  luy  de 
grandes  et  griefves  plainctes,  comme  contre  un  tur- 
bateur  ordinaire  de  la  paix  et  tranquillité  publique. 

Surquoy,  les  cardinaux  françois  et  l'ambassadeur 
du  Roy  ne  faillirent  de  chaffauder  et  bastir  des  re- 
monslrances,  à  un  chacun  apart,  et  puis  à  tous  en  gê- 
nerai, en  allegant  et  déduisant,  par  bonnes  et  vives 
raisons,  comme  la  chose  que  demandoit  l'Empereur 
estoit  pour  mettre  le  trouble  et  non  le  repos  en  Italie; 
et  qu'indubitablement  il  ne  tendoit  à  ceste  poursuitte, 
sinon  pour  entretenir  son  armée  en  Italie  aux  des- 
pens  d'autruy,  prest  à  marcher  contre  le  Roy,  à  toutes 
occasions  et  opportunitez ,  sans  y  frayer  un  escu  du 
sien.  Quoy  avenant,  il  ne  falloit  point  doubter  que  le 
Roy,  ayant  ceste  occasion  de  se  tenir  sur  ses  gardes , 

n'entretint  une  autre  arme'e  en  la  frontière  d'Italie, 
sur  le  marquisat  de  Salaces  et  sur  ses  pais  de  Dau- 
phine'  ,  de  peur  que  l'Empereur  à  Timproviste  luy 
vint  courir  sus;  en  quoy  il  estoit  grandement  à  craindre 
que  deux  armées  ne  fussent  long  temps  si  prochaines, 
sans  que,  par  la  coulpe  de  l'une  ou  de  l'autre,  elles 
s'attaquassent  ensemble,  et  que  d'une  petite  estincelle 
s'allumast  un  grand  feu  ,  au  dangier  évident  de  toute 
l'Italie  :  joinct  que  les  potentats  d'icelle  auroient,  ce 
pendant,  entretenu  à  leurs  despens  une  armée  ,  la- 
quelle ,  paraventure  ,  scroit  un  jour  employée  contre 
eux  raesmes,  pour  les  opprimer  et  leur  toUir  la  liberté. 
Car  ils  pouvoient  assez  juger  et  recueillir,  par  la  pra- 
ticque  oblique  qu'il  avoit  faicte,  que  les  Gennevois 
entrassent  en  ceste  ligue,  non  comme  republicque  et 
membre  d'Italie,  mais  comme  ses  subjects  particuliers; 
et,  par  tant  d'autres  divers  et  apparens  indices,  que 
son  intention  aspiroit  entièrement  à  réduire  et  remettre 
la  totalle  monarchie  en  sa  main. 

Ces  remonstrances  leur  touchèrent  si  avant,  et  furent 
prises  par  eux  de  telle  sorte ,  qu'à  la  longue  il  fut  ar- 
resté  de  ne  faire  point  de  consignation,  mais  que  seu- 
lement chacun  des  confederez  se  quottiseroit  à  ce  qu'il 
devroit  fournir,  avenant  la  guerre  en  Italie,  et  baille-  . 
roit  banques  respondantes  de  sa  taxe  et  quottisation , 
laquelle  contribution  montoit  de  cent  à  six  vingt 
mille  escus  par  chacun  mois ,  en  temps  de  guerre. 
Aussi  fut  arresté  que  TEmpereur  osteroit  son  armée 
hors  de  Lombardie,  afin  de  ne  donner  au  Roy  occa- 
sion d'en  dresser  une  autre  sur  la  frontière  ;  et  que 
seulement  il  laisseroit  Antoine  de  Levé,  pour  capitaine 
gênerai  de  la  ligue,  et  avec  luy  aucuns  capitaines. 

pour  estre  prests  à  lever  gens  quand  besoin  en  seroit  ; 
pour  Testât  desquels  capitaine  gênerai  et  capitaines 
particuliers,  iceux  confederez  payeroient  vingt  cinq 
mille  escus  par  cliacun  mois.  L'Empereur,  après  ces 
clioses  ainsi  conclues,  renvoya  en  Espagne  trois  mille 
hommes  de  saditte  arme'e,  autant,  ou  environ,  à  Naples, 
et  au  surplus  il  donna  congé.  Le  duc  de  Ferrare  entra 
en  ceste- ligue,  moyennant  la  suspension  pour  dix- 
huict  mois,  que  luy  accorda  nostre  sainct  Père,  de  ne 
rien  entreprendre  sur  luy  à  cause  des  villes  de  Rheige 
et  de  Modene ,  sans  toutesfois  approuver  la  dessusdite 
sentence  de  l'Empereur  :  aussi  y  entrèrent  les  Genne- 
vois,  mais  comme  contrahans,  et  non  comme  subjects 
de  l'Empereur,  encores  que  de  rechef  ils  en  fussent 
tresinstamment  recherchez  et  solicitez.  L'ambassadeur 
des  cinq  cantons,  lequel  estoit  aile'  demander  au  sainct 
Père  et  à  l'Empereur  ayde  et  secours,  au  cas  que  les 
autres  cantons  substraicts  de  l'obéissance  de  l'Eglise 
rommaine  leur  feissent  guerre ,  fut  pareillement  re- 
cherché d'entrer  en  ligue  au  nom  de  ses  supérieurs  ;  à 
quoy  il  feit  response  de  n'en  avoir  charge  ny  man- 
dement. 

Durant  ce  temps,  et  dés  environ  la  mi-fevrier,  es- 
toit  arrivé  le  pouvoir  du  Roy,  adressant  aux  cardinaux 
et  à  son  ambassadeur,  avec  clause  expresse  de  traitter 
et  conduire  le  mariage  du  duc  d'Orléans  avec  la  du- 
chesse d'Urliin  ;  dont  l'Empereur  se  trouva  moult  es- 
bahy,  et  n'eust  jamais  pensé,  si  comme  il  disoit  à 
nostre  sainct  Père,  que  ledit  seigneur  Roy  le  deust  en- 
voyer. Parquoy  il  s'efîbrçoit  de  remonstrer  et  persua-' 
der  à  Sa  Saincteté,  que  le  Roy  ne  l'avoit  envoyé;  sinon 
pour  mine,  et  que,  s'il  pressoit  les  ambassadeurs  de 

lircr  avant  et  de  conclurrele  traitté,  ils  n'y  voudroient 
aucunement  entendre  :  mais  les  cardinaux  et  ambas- 
sadeurs olï'rirent  de  ce  faire  ;  dont  l'Empereur  fut  en- 
coies  plusestonne,  pai'-ce  qu'il  se  voyoit  frustre'  de  son 
intention  d'attirer  ledit  sainct  Père  contre  le  Roy.  Re- 
quist  lors  à  Sa  Saincteté,  qu'au  moins  elle  ne  traittast 
point  sans  y  comprendre  quatre  articles,  lesquels  il 
disoit  luy  avoir  esté  par  ledit  sainct  Père  accordez  et 
promis  d'y  comprendre ,  alors  qu'il  luy  conseilla  d'en- 
tendre audit  mariage;  chose  toutesfois  dont  ledit 
sainct  Père  nyoit  avoir  jamais  ouy  parler.  Le  premier 
article  estoit  de  faire  envers  le  Roy  qu'il  promist  de 
ne  rien  innover  en  Italie;  l'autre,  de  faire  qu'il  recon- 
fermast  les  traittez  de  Madril  et  de  Camliray  ;  le  tiers , 
de  prendre  dudit  seigneur  asseurance  de  consentir  au 
concile;  le  quart,  de  faire  obliger  le  Roy,  et  pro- 
mettre que  par  le  roy  d'Angleteire  il  ne  seroit  riens 
innove' plus  avant  qu'il  avoit  esté,  touchant  le  faict  de 
son  divorce.  A  ce  respondit  nostre  sainct  Père,  que  le 
bien  et  honneur  qui  à  sa  maJson  estoit  accordé  par 
le  Roy,  en  acceptant  son  alliance,  estoient  tels  et  si 
grands,  que  c'estoit  audit  seigneur,  et  non  à  luy,  d'y 
apposer  et  ordonner  les  conditions  :  ])ien  olFroit-il  de 
s'employer  en  ce  qu'il  pourroit,  et  moyenner,  envers 
ledit  seigneur  et  tous  autres ,  que  toutes  choses  demeu- 
rassent en  bonne  paix  et  repos. 

Cette  incidente  mention  du  concile  maintenant  me 
semond  et  rappelle  à  reciter  ce  qu'au -paravant  en 
avoit  esté  proposé.  L'Empereur,  ayant  promis  aux  Al- 
lemans  de  le  faire  convoquer  au  dedans  d'un  an  ,  avoit 
envoyé  vers  nostre  sainct  Père ,  le  requérir  de  ce  faire  ; 
et  luy  avoit  envoyé  quelques  articles  de  modifications 

qu'il  jugeoit  estre  bonnes  et  laisonnablcs  à  tenir  en  la 
convocation  d'iceluy,  principalement  pour  la  reforma- 
tion des  licretiques,  secondement,  pour  résister  aux  in- 
vasions du  Turc,  et  tiercement,  pour  assopirles  divi- 
sions d'entre  les  princes  et  potentats  de  la  chrestientë. 
JNostre  sainct  Père,  après  avoir  leu  iceux  articles, 
donna  charge  à  un  nombre  de  ses  principaux  conseil- 
lers et  gens  de  bon  sçavoir,  que  de  rechef  ils  les  vissent 
et  examinassent,  et  luy  en  rapportassent  leur  avis,  à 
ce  que  sur  iceux  il  deliberast  et  conclust  ce  qu'il  luy 
sembleroit  estre  bon  d'yrespondre.  Lesquels  gens  doctes 
etsçavants  luy  en  feirent  les  rcmonstrances  qui  s'ensui- 
vent, et  lesquelles  nostre-dit  sainct  Père  feit  entendre  à 
l'Empereur,  premièrement,  par  la  bouche  de  l'arche- 
vesque  de  Cortonne,  gouverneur  de  Boulongne,  et 
depuis,  par  escrit  à  luy  présente' par  le  cardinal  Cam- 
peige,  légat,  et  par  le  protenotaire  de  Gambare,  son 
nonce  et  ambassadeur  auprès  de  Sa  Majesté  imperialle. 
Premièrement,  sur  le  premier  article,  qui  estoit  la  re- 
formation des  hérésies ,  il  leur  sembloit  estre  grande- 
ment à  considérer  que,  faisant  la  congrégation  et  con- 
cile universel  expressément  et  particulièrement  à  ceste 
lin ,  si  on  y  admettoit  les  hérétiques  à  disputer  les  opi- 
nions de  long  temps  réprouvées  par  les  saincts  con- 
ciles, ce  seroit  chose  de  très-mauvais  exemple,  et 
apparence  de  dangier  qu'à  l'avenir  ils  estimassent 
tousjours  leur  estre  licite  de  révoquer  en  doubte  les 
choses  résolues  et  déterminées,  et,  par  long  traict  de 
temps  et  ancienne  observation,  approuvées;  de  ma- 
nière que  toutes  choses,  et  jusques  aux  articles  de  la 
foy,  se  pourroient  journellement  disputer  et  mettre  en 
controverse,  et  ne  se  pourroit  faire  certain  fondement 

sur  aucune  doctrine,  dont  resulteroient  nouvelles  et 
infinies  occasions  de  nouveaux  erreurs,  et  innovation 
des  anciens. 

Si,  au  contraire,  ils  n'estoient  admis  k  disputer  leurs- 
dites  opinions,  ils  ne  se  voudroient  tenir  pour  convain- 
cus par  la  seule  autliorite  du  concile,  ains  allegue- 
roientquils  auroient  este  condamnez  sans  estre  ouys, 
et  pirement  traitiez  que  ne  furent  les  Arriens  et  au- 
tres ,  lesquels  eurent  audience  e's  congrégations  des 
conciles  anciens,  pour  y  disputer  ce  qu'ils  sentoient 
et  entendoient  de  la  foy.  Et  avec  telles  et  semblables 
doléances,  se  departiroient  du  concile  sans  attendre 
la  détermination  et  fin  d'iceluy, et,  paricelles,  ils  con- 
fermeroient  en  leurs  erreurs  et  intelligences  le  peuple 
crédule  et  adhérant  à  eux.  Secondement,  s'ils  se  sont 
opposez  aux  conciles  passez,  et  ont  nie'  l'authorité  d'i- 
ceux ,  comment  peult  on  espérer  que  du  futur  ils  se 
doivent  contenter?  et  s'ils  veulent  y  contrediie,  quel 
scandale  sera-ce  en  nostre  temps,  que  la  convocation 
demeure  infructueuse,  si,  pour  autre  empeschement , 
ou  pour  les  invasions  du  Turc,  ou  pour  la  division 
d'entre  les  princes  chrestiens,  ledit  sainct  Perc  et  l'Em- 
pereur estoient  sans  moyen  de  pouvoir  avecques  ar- 
mes exécuter  la  détermination  d'iceluy,  contre  les 
rebelles  et  desobeissans?  Tiercement,  qu'ayant  tous- 
jours  esté  grande  l'obstination  et  pertinacite'  de  tous  les 
hérétiques  qui  oncques  furent ,  encores  est  plus  celle 
de  ceux  de  présent,  lesquels  adhèrent ,  à  ce  qu'ils  di- 
sent ,  à  la  lettre  de  la  saincte  Escriture ,  en  rejettant  l'au- 
thorité des  saincts  conciles  et  l'interprétation  des  saincts 
pères,  qui,  par  inspiration  divine,  ont  esclarcy  ce  que, 
par  aventure ,  la  pure  lettre  bailloit  douteux  et  ara- 

J>ij;u  :  parquoy  seroit  à  ciaindie  que,  si  les  choses  du 
sacrement  et  de  rauthoritë  de  l'Eglise  venoient  à  estre 
disputées,  ils  ne  se  voulussent  jamais  rendre  vaincus; 
chose  qui,  non  seulement  rendroit  la  détermination 
du  concile  illusoire,  mais  scandaliseroit  grandement 
ceux  qui  auroient  attendu  plus  grands  eftbcts  d'iceluy. 
Quartement,  que  si,  comme  Ion  a  peu  evidentement 
cognoistre  par-ce  que  lesdits  hérétiques  ont  proposé 
à  la  diète  imperialle ,  à  Ausbourg ,  ils  ont  demandé  le 
concile,  à  la  seule  fin  de  persévérer  en  leurs  mau- 
vaises opinions ,  jusques  à  la  convocation  et  détermi- 
nation d'iceluy,  lequel  (ainsi  que  bien  ils  cognoissent) 
ne  peult,  après  qu'il  sera  indict,  estre  assemblé  en 
moindre  espace  de  temps  que  d'un  an  ou  plus,  et 
pourra  durer  la  congrégation,  non  seulement  quel- 
ques mois,  mais  quelques  années,  pendant  lequel 
temps  ils  espèrent  que  pourra  survenir  des  empes- 
chemens,  si  que  ledit  concile  se  dissouldra  ou  inter- 
rompra sans  détermination ,  ou  sans  exécution  de  ce 
qui  sera  déterminé  :  à  ceste  occasion  ils  persévéreront 
en  leur  erreur  et  doctrine,  et  éviteront  le  chastiment 
de  Sa  Majesté  imperialle.  Quintement,  faict  à  consi- 
dérer que,  si  lesdits  hérétiques  prennent,  ainsi  qu'ils 
firent  à  la  diète  d' Ausbourg,  occasions  de  se  départir 
du  concile ,  avant  qu'il  soit  déterminé  (lesquelles  occa- 
sions, justes  ou  injustes ,  ne  leur  peuvent  defiaillir),  il 
en  pourroit  avenir  pis  qu'au  concile  de  Basle;'car  si, 
au  temps  de  lors,  estant  Testât  de  l'Eglise  pacifique,  et 
si,  peu  de  temps  auparavant,  par  le  concile  de  Cons- 
tance, fust  levé  le  schisme  qui  avoit  si  long  temps 
duré  ;  et  la  question  qui  estoit  lors  entre  le  pape  Eu- 
gène et  le  concile ,  sçavoir  si  le  Pape  estoit  par  dessus 

le  concile ,  ou  le  concile  par  dessus  le  Pape ,  fut  oc- 
casion de  si  grand  desordre  en  l'Eglise,  qu'en  un 
mesme  temps  furent  deux  conciles,  dont,  parla  créa- 
tion du  pape  Fœlix,  résulta  un  schisme  ,  qui  dura  jus- 
ques  au  temps  du  pape  Nicolas, il  ne  fault  faire  doubte 
qu'au  temps  présent,  que  la  doctrine  chrestienne  est 
en  si  grande  confusion ,  par  la  coulpe  et  malignité'  des  hé- 
rétiques, la  mesme  dilîiculte'  se  remettroit  en  avant.  Et 
si  le  concile  determinoit  que  le  Pape  fust  par  dessus 
(ainsi  qu'à  la  vérité  il  est),  lesdits  hérétiques,  prenans 
fondement  sur  la  détermination  contraire  du  concile 
tenu  à  Constances ,  et  n'ayans  esgard  h  ce  qu'alors  ils 
estoient  trois  soy  disans  papes ,  et  non  un  seul  vicaire 
de  Dieu,  ainsi  que  nous  avons  à  présent,  alors  ils  allé- 
gueront ce  concile  ii'estre  point  libre ,  comme  desja  ils 
murmurent,  et  son  authorité  n'estre  point  suprême, 
à  laquelle  aucune  raison  vueille  qu'ils  se  soubsmeltent; 
et  chercheront  de  diviser  et  dissouldre  ledit  concile, 
se  separans  des  autres,  et  retenans  avec  eux  quelques 
prélats,  ainsi  qu'il  s'en  trouvera  de  curieux  des  choses 
nouvelles,  aspirans,  et  par  ce  moyen ,  esperans  de  par- 
venir à  plus  grands  biens  et  authorité;  dont  à  ceste 
cause  ils  pourroient  tenir  un  autre  concile ,  et  y  créer 
un  antipape  qui  approuvast  leurs  hérésies,  et  meist  la 
religion  chrestienne  en  plus  grande  confusion  qu'elle 
n'est  encores.  Et  si,  au  contraire,  le  concile  terminoit 
l'authorité  sienne  estre  par  dessus  celle  du  Pape  ,  ce  se- 
roit  une  difficulté  grande,  et  un  danger  non  moindre  ; 
car  si  Sa  Majesté  imperialle  vouloit  par  sa  puissance  et 
authorité  mettre  fin  audit  concile,  ou  le  transférer  en 
autre  lieu,  pour  interrompre  les  brigues  faictes  à  l'en- 
contre  de  l'authorité  du  Pape  (comme  en  tel  casseroit 

requis),  ledit  concile  pretendroit  ne  pouvoir  estre  con- 
clu ne  transfère'  en  autre  part  sans  sa  propre  autho- 
rité  mesmes,  et  se  pourroit  de  soy  transférer  ailleurs, 
outre  le  gré  de  sadite  Majesté',  sans  qu'elle  peust,  en- 
cores  que  son  pouvoir  soit  grand,  y  remédier  :  comme, 
par  exemple ,  il  advint  à  l'empereur  Sigismond ,  de 
bonne  mémoire,  auquel,  après  avoir  tant  laboure'  pour 
l'Eglise,  et  encores  que  par  son  industrie  et  authorité, 
avecques  gros  frais  et  travaulx  extrêmes,  il  eust  levé  le 
schisme  tant  invétéré,  ne  fut  toutesfois  possible  d'ob- 
vier, en  quelque  devoir  qu'il  s'en  sceust  mettre,  aux 
discordes  et  divisions  du  concile  de  Basle.  Dont  faict 
à  croire  que,  si  le  futur  concile  venoit  à  durer  quel- 
ques années ,  comme  il  est  à  presuposer  qu'il  durera 
si  la  suprême  authorité  luy  demeure-,  il  pourroit  suc- 
céder occasion  que  Sa  Majesté  imperialle  ne  pourroit 
si  longuement  y  estre  présente. 

Quant  à  la  seconde  cause  de  la  convocation  dudit 
concile,  afin  de  pourveoir  à  la  repulsion  du  Turc, 
iceux  députez  mettoient  en  avant,  qu'estans  ses  ap- 
prests  si  grands  et  si  prochains  pour  invader  la  chres- 
tienté ,  que  la  convocation  du  concile  seroit,  quant  à 
cest  effect,  par  trop  tardive  ;  et  seroit  besoing,  en  pre- 
mier lieu,  de  pourveoir  et  donner  bon  ordre  à  y  résis- 
ter et  repousser;  ce  <jue  trop  à  tard  s'executeroit ,  au 
cas  que  Ion  attendist  jusques  à  ladite  convocation  :  joinct 
que  ladite  convocation  de  concile  serviroit  d'excuse 
et  dilation  à  ceux  qui  devroient  et  ne  voudroient  as- 
sister et  donner  ayde  à  ladite  repulsion  du  Turc,  et 
se  couvriroient  de  dire  que ,  selon  la  détermination  du- 
dit concile,  ils  donneroient  tel  ayde  que  par  commun 
consentement  seroit  conclu  et  arresté. 

18.  11 

Disoient  d'avantage,  que,  si  ores  le  Turc  n'avoitvo- 
lonté  de  si  tost  faire  entreprise  contre  la  chresliente', 
neantmoins,  voyant  ladite  convocation  en  termes  de 
traitter  à  son  grand  dommage,  il  se  pourroit  tant  plus 
haster  et  amener  de  tant  plus  grande  force,  pour  pré- 
venir la  détermination  de  l'entreprise  qui  se  dresse- 
roit  pour  luy  résister.  Plus,  ils  remonstroient  que  si, 
estant  le  concile  assemblé,  il  ne  se  trouvoit  moyen  de 
réduire  les  hérétiques  à  l'union  de  nostre  saincte  foy, 
et  qu'ils  se  départissent  sans  conclusion  dudit  concile, 
il  y  auroit  danger  qu'ils  s'accordassent  avec  le  Turc, 
ainsi  qu'a  faict  le  vaivode  de  Transsylvanie ,  soubs  es- 
pérance qu'il  leur  seroit  permis  et  loisible  d'occuper 
les  biens  de  l'Eglise ,  et  de  vivre  en  la  liberté'  qu'ils 
disent  evangelique,  mais  qui  plus  tost  est  semblable  à 
la  loy  mahometique  :  chose  qui  seroit  cause  de  la 
ruine  chrestienne,  à  tout  le  moins  d'engendrer  une 
perpétuelle  guerre  entre  eux  et  nous,  comme  elle  fut 
engendre'e  et  dure  encores  entre  nous  et  lesdits  Ma- 
liometans. 

Lesdits  articles  proposez  de  la  part  de  l'Empereur 
à  nostre  sainct  Père,  ensemble  la  response  de  Sa 
Saincteté,  avoient  esté  communiquez  au  Roy,  par  le 
seigneur  du  Prat ,  chevalier  de  l'ordre  de  l'Empereur, 
afin  de  sçavoir  aussi  son  intention,  tant  sur  laditte 
proposition  que  sur  la  response  faicte  à  icelle.  A  ce 
respondit  le  Pxoy  que  ,  nonobstant  qu'en  la  response 
et  remonstrance  dudit  sainct  Père  y  eust  des  raisons 
fort  apparentes  du  danger  et  inconvénient  qui  pour- 
roit avenir  de  la  convocation  du  concile,  il  y  avoit, 
de  l'autre  part ,  autres  grandes  raisons,  qui  faisoient 
moult  à  considérer ,  et  principallement  de  la  dispo- 

silion  et  termes  esquels  estoient  réduites  les  affaires 
de  la  religion,  lesquels,  si  Dieu  par  sa  grâce  n'y  met- 
toit  la  main,  estoient  beaucoup  plus  en  apparence 
d'avoir  pis  qu*en  espérance  de  mieux  avoir,  dont 
grand  inconvénient  pourroit  advenir  en  la  clirestienté; 
lequel  avenant  (que  Dieu  ne  vueille!)  il  estoit  certain 
que  les  princes  chrestiens  qui  seront  par  cy  après, 
donneront  (de  quiconque  en  sera  la  coulpe)  grand 
Llasme  et  charge  audit  sainct  Père  et  ausdits  princes 
chrestiens  qui  aujourd'huy  sont,  d'avoir  laissé  tomber 
les  choses  en  telle  confusion ,  ou  par  faulte  d'avoir 
convoqué  le  concile,  ou  pour  avoir,  en  le  convoc- 
quant,  adjousté  telles  modifications  et  restrinctions , 
qu'elles  puissent  servir  d'excuse  et  couleur  à  qui  vou- 
dra dire  que  prou  de  gens  à  cause  d'icelles  n'y  au- 
roient  voulu  entendre. 

Parquoy  son  avis  estoit,  attendu  les  deux  poincts 
principaux  cy  dessus  touchez  es  remonstrances  dudit 
sainct  Père ,  entendre  à  l'un  sans  obmettre  l'autre  j 
c'est  à  sçavoir  que  tous  les  potentats  chrestiens,  c|uel- 
que  particulière  doctrine  qu'ils  eussent,  par  lettres  et 
ambassadeurs ,  communiquassent  preallablement  en- 
semble de  cest  affaire,  et  lesquels  ambassadeurs  et 
chacun  d'eux,  au  plus  tost  que  faire  se  pourroit,  en- 
voyassent à  Romme,  avecques  pouvoirs  amples  et  suf- 
fisans  pour  aviser  et  arrester  ensemble  de  la  commo- 
dité du  lieu,  et  du  temps  où  se  pourroit,  sans  le 
danger  d'aucun ,  célébrer  ledit  concile,  comme  pour 
jetter  et  mettre  par  escrit,  d'un  commun  accord  et 
consentement,  tous  les  poincts  et  articles  dont  il  sera 
besoing  et  requis  de  parler  en  iceluy  ;  laissant  tou- 
tesfois  à  tous  et  à  chacun,  plaine  et  franche  liberté 

(  moyennant  qu'il  ne  se  parle  des  particulières  que- 
relles, en  quelque  façon  et  manière  que  ce  soit)  d'y 
proposer  et  mettre  en  avant  tout  ce  qui  luy  viendra 
en  fantasie,  pour  l'union,  l)ien  et  repos  de  la  clires- 
lientë,  service  de  Dieu,  et  repression  des  vices,  extir- 
pation des  hérésies  et  confirmation  de  nostre  foy,  sans 
y  particulariser  autrement ,  ne  faire  mention  du  con- 
tenu e's  remonstrances  de  nostre  sainct  Père,  comme 
d'y  articuler  spécialement  qu'il  n'y  soit  point  disputé 
des  choses  desja  traittées  par  les  conciles,  ne  que  cela 
fust  ouvrir  la  voye  pour  faire  par  cy  après  le  sembla- 
ble sur  ce  qui  seroit  arresté  en  ce  nouveau  concile  ; 
car,  ajoustant  une  partie  en  première  instance,  et  avant 
que  les  ambassadeurs  et  députez  des  uns  et  des  au- 
tres eussent  communiqué  ensemble  des  dessusdits 
articles  et  restrinctions ,  touchant  le  faict  et  ce  qui 
concerne  la  religion ,  c'estoit  donner  à  plusieurs  occa- 
sion ou  excuse  de  ne  s'y  trouver,  ainsi  que  dit  est  : 
mais ,  envoyant  un  chacun  ses  ambassadeurs  et  dépu- 
tez avec  pouvoirs  non  limitez ,  telles  occasions  et  ex- 
cuses faudroient;  et,  se  trouvans  ensemble,  n'y  auroit 
celuy  auquel  il  ne  semblast  tresbon  de  rédiger  et 
mettre  par  escrit,  selon  l'avis  et  consentement  com- 
mun, les  poincts  principaux  dont  Ion  voudra  et  devra 
traitter  audit  concile,  et  que  les  particulières  que- 
relles qui  pourroient  mettre  division  entre  les  assis- 
tans,  ce-temps  pendant  demeurassent  assopies. 

Lesquels  articles  et  poincts  ainsi  rédigez,  estoit  l'a- 
vis dudit  seigneur  Roy  que  Ion  intimast  alors  le  con- 
cile, et  non  plustost,  et  que  chacun  en  apportast  un 
double  à  ses  supérieurs,  afin  que  tous,  au  temps  prefix, 
y  retournassent  inslruicls  et  bien  résolus  de  ce  qu'ils 

ont  de  (lire  la  dessus;  ou  ,  s'il  avcnoit  que  ceux  qui 
aujourd'huy  se  sont  séparez  de  Tobeissance  de  l'E- 
glise rommainc,  s'accordassent  avec  les  autres  es  des- 
susdits poincts  qui  se  dévoient  trailtei^,  il  seroit  à  es- 
pérer qu'ils  prinssent  avec  les  autres  le  chemin  de 
salut;  et  là  où  ils  ne  s'accorderoient,  à  tout  le  moins 
ne  pourroient  ils  nier  qu'ils  n'eussent  refuse'  la  rai- 
son et  le  concile  qu'ils  auroient  tant  demande'.  Et 
quant  au  demeurant,  pourroient lesdits  ambassadeurs, 
en  ceste  leur  première  assemble'e,  et  sans  attendre  l'in- 
diction  du  concile ,  délibérer  et  arrester  entre-eux  le 
moyen  et  chemin  que  l'on  auroit  à  tenir  pour  y  pour- 
veoiret  donner  ordre,  et  leurs  supérieurs  aussi,  chacun 
en  son  endroict,  meftre  peine  que  les  erreurs  ne  pul- 
lulassent en  leurs  paï's  et  subjection.  Ainsi,  condui- 
sant les  choses  à  la  sincérité  cy  dessus  recite'e,  estoit 
bien  l'avis  dudit  seigneur  Roy  que  Ion  ne  pourroit 
espérer,  avec  l'ayde  de  Dieu,  sinon  bonne  et  louable 
issue  dudit  concile. 

Peu  avant  la  fin  de  février^  receut  l'Empereur  ceste 
response  et  avis  du  Roy,  lesquels  il  interpréta  et  print 
tout  autrement  que  n'esperoit  et  ne  s'estoit  persuade' 
ledit  seigneur.  Premièrement,  en  ce  qu'il  sembloit  au 
Roy  estre  convenable  à  l'effect  du  futur  concile,  que 
les  ambassadeurs  des  princes  et  potentats  chrestiens 
préalablement  projectassent  les  poincts  et  articles 
dont  il  seroit  traitté  audit  concile ,  l'Empereur  estoit 
d'avis  que  cela  seroit  de  plain  sault  restraindre  et 
diminuer  l'authorité  dudit  concile,  lequel,  et  tout  ce 
qui  s'y  traittera ,  doit  entièrement  dépendre  de  l'ins- 
piration du  Sainct-Esprit,  et  non  de  l'appétit  et  res- 
trinclion  des  hommes.  Secondement,   il  sembloit   à 

l'Empereur,  et  de  ce  grandement  se  plaignoit,  que 
le  Roy,  à  l'article  faisant  mention  de  résister  aux  in- 
vasions du  Turc,  n'avoit  faict  aucune  offre  ne  res- 
ponse,  comme  s'il  eust  jugé  que  le  danger  particulier 
des  plus  voisins  du  feu  ne  deust  toucher  à  luy,  qui  en 
estoit  des  plus  loingtains.  Et  furent  ces  remonstrances, 
en  forme  de  réplique  ou  doleance,  apportées  de  par 
l'Empereur  au  Roy,  lequel  ne  se  peut  assez  esmerveil- 
1er,  sinon  qu'aucun,  afin  de  le  calomniei",  eust  desguisé 
sa  rcsponse  à  l'Empereur;  dont  procedoit  et  pouvoit 
cstre  la  cause  que  ledit  seigneur  Empereur  se  plai- 
gnoit, et,  sur  ce  dernier  article,  prenoit  occasion  et 
couleur  de  sa  plaincte. 

Car,  attendu  que,  par  saditte  response,  après  avoir 
amplement  déclare'  son  avis  touchant  le  faict  de  la 
religion  ,  il  avoit  sur  la  fin  ajousté  que  les  ambas- 
sadeurs et  députez,  en  vertu  de  leurs  pouvoirs,  avi- 
sassent et  arrestassent  entre-eux  ce  qui  seroît  de  faire 
pour  donner  ordre  et  pourveoir  au  demeurant,  il  luy 
sembloit  avoir  suffisamment  faict  entendre  son  bon 
vouloir,  d'autant  qu'il  estoit  assez  plus  convenable  au 
bien,  tuition  et  delfence  de  la  chrestienté,  que,  par 
iceux  aml)assadeurs  et  députez  qui  promptement  se 
pouvoient  envoyer  à  Piomme,  il  fust  traitte  dudit  af- 
faire, que  non  pas  attendre  à  en  traitter  au  concile, 
lequel,  ainsi  que  cy  devant  a  esté  dit,  ne  se  pouvoit 
encores  assembler  d'un  an ,  pendant  lequel  temps  on 
donneroit  prou  de  loisir  au  Turc,  ja  préparé,  comme 
d'assaillir  et  endommager  la  chrestienté.  Aussi  quant 
à  l'autre  poinct,  où  l'Empereur  allcguoit  qu'en  trait- 
tant  et  promettant  par  les  ambassadeurs  des  potentats 
chrestiens,  les  poincts  et  articles  dont  au  concile  il 

seroit  décidé,  cela  seroit  restraindre  l'authorité  dudit 
concile,  lequel,  à  ce  qui  s'y  traittera,  ne  doit  dépen- 
dre que  du  Sainct-Esprit,  sembloit  au  Roy  que  sa 
response  avoit  esté  sinistrement  et  malignement  in- 
terprété^ ;  car,  envoyant  ambassadeurs  avec  plain  et 
ample  pouvoir,  et  d'une  pure  et  sincère  afïection  au 
bien  et  union  de  l'Eglise  chrestienne,  son  opinion  et 
avis  estoient  que  leur  assemblée  ne  pouvoit  estre  sans 
le  Sainct-Esprit,  et  que  tout  ce  qu'ils  arresteroient 
devoit  estre  tenu  pour  un  préambule  et  commence- 
ment de  concile. 

Pour  toutesfois  satisfaire  entièrement  à  son  de])voir, 
il  envoya  plus  ample  et  certaine  déclaration  de  son 
vouloir  audit  seigneur  Empereur.  Et  quant  au  premier 
poinct,luy  feit  entendre,  puis  que  Sa  Majesté  vouloit 
que  le  concile  fust  intimé  sans  aucune  restrinction ,  et 
sans  préalable  convocation  entre  ceux ,  qui  devroient 
y  assister,  luy,  de  sa  part,  en  estoit  trescontent  ;  et  n'a- 
voit  esté  le  premier  qui  eust  parlé  de  rertrinction  ou 
limitation  ,  ainsi  qu'il  pouvoit  estre  evidant  à  qui  liroit 
les  articles  que  luy  avoit  ledit  du  Piat  apportez  et 
présentez  de  la  part  dudit  seigneur  Empereur  ;  et  qu'au 
surplus,  ce  qu'il  avoit  mis  en  avant  de  ne  parler  des 
particulières  querelles,  il  l' avoit  faict  en  bonne  inten- 
tion, et  pour  obvier  à  ce  que  le  concile  ne  fust  em- 
pesclié  à  la  vuidange  d'icelles,  au  lieu  d'y  traitter  des 
affaires  de  la  religion  ;  et ,  nonobstant  qu'il  n'y  eust 
prince  en  toute  la  chrestienté  auquel  on  détint  du 
sien  autant  que  Ion  faisoit  à  luy,  toutesfois  avoit  il 
bien  voulu,  pour  le  bien  et  prouflit  universel,  oublier 
ou  délayer  la  querelle  de  son  interest  particulier. 
Protestant  de  rechef  et  ouvertement,  qu'à  son  avis  il 

ne  fut  oncques  temps  qui  plus  requist  que  celuy  de 
présent  de  convoquer  et  célébrer  un  bon  concile  ;  et , 
puis  qu'il  avoit  pieu  à  Dieu  les  constituer  es  lieux  et 
dignitez  où  ils  estoient,  que  la  meilleure,  plus  saincte 
et  salutaire  euvre  que  chacun  d'eux  peust  faiqe,  estort 
de  s'employer  à  ce  qu'il  fust  célébré  le  plus  tost  que 
faire  se  pounoit,  avecques  telle  et  si  pure  intention, 
que  les  vices  et  abus  qui  s'y  coramcttroient  ne  meissent 
tous  les  precedens  en  dispute ,  et  feissent  souspeçonner 
qu'il  y  eust  esté  procédé  de  mesme  sorte ,  afin  qu'il 
s'intimast  en  lieu  commode  et  de  sur  accès,  à  ce  que 
nul  fust  refusant  d'y  aller  et  qu'il  se  puisse  véritable- 
ment dire  concile  universel ,  et  non  pas  nationnal  ou 
provincial,  ainsi  que  Ion  pourroit  le  baptiser,  si  toutes 
les  nations  cbrestiennes  n'y  assistoient.  Et  quant  à  la 
resistence  contre  le  Turc ,  cncores  qu'il  eust  payé 
douzç  cens  mille  escus,  et  luy  en  convint  encores  payet 
huict  cens  mille ,  pour  le  parfaict  des  deux  millions , 
outre  les  gros  frais  et  pertes  qu'il  avoit  supportez ,  que 
toutesfois  sa  finale  et  certaine  resolution  estoit,  nonobs- 
tant lesdites  insupportables  charges  qu'il  a  soustenucs 
et  luy  convenoit  encores  soustenir,  quand  il  verroit 
que  le  Turc  seroit  pour  en  personne  assaillir  la  chres- 
tienlé,  d'y  employer,  non  seulement  ses  forces  et  le 
sang  de  sa  noblesse,  mais  aussi  sa  personne  et  propre 
vie  ;  espérant  et  se  tenant  asseuré  que  ledit  seigneur 
Empereur  fera  le  semblable,  lequel  il  prioit  de  vouloir 
prendre  sesdittes  responses  en  bonne  part,  comme 
procédantes  d'homme  qui  sur  toutes  choses  du  monde 
désire  n'avoir  jamais  cause  de  vivre  autrement  qu'en 
bonne  et  loyale  amitié  avec  luy. 

Telles  furent  les  demande ,  rcsponse ,  répliques  et 

1  emonstranccs  entre  le  Pape  et  ces  deux  princes ,  tou- 
chant l'intimation  et  célébration  du  concile.  Mais,  no- 
nobstant que,  ce  pendant,  vinssent  nouvelles,  unes  sur 
autres,  qui  bien  dévoient  faire  liaster  la  conclusion, 
comment  le  Turc,  après  son  retour  en  Constanlinople, 
([u'il  feit  en  triomphe  comme  victorieux  et  comme 
ayant  empeschë  l'Empereur  de  conquérir  le  royaume 
de  Hongrie,  ainsi  qu'il  s'en  estoit  vante,  avoit  faict 
publier  la  guerre  contre  ledit  seigneur  Empereur,  ses 
pais  et  subjets ,  autant  par  terre  que  par  mer ,  et  des 
grands  préparatifs  qu'il  faisoit  en  diligence,  de  l'armc'e 
qu'il  dressoit  à  Zacinthe ,  pour  le  recouvrement  de 
Coron  ,  pris  par  les  Impériaux  et  ceux  de  Malthe 
l'année  raesmes ,  toutesfois ,  autre  chose  ne  fut  exécu- 
tée ny  conclue,  et  ne  se  peurent  le  Pape  ny  les  princes 
entendre  l'un  l'autre,  ou,  à  mon  avis,  ne  voulurent; 
car,  accordant  l'un  ce  que  l'autre  demandoit,  il  y 
avoit  entre-eux  si  grande  defiidence,  que  l'autre  ne  le 
pouvoit  trouver  assez  ])on.  Ainsi  se  passa  ceste  négo- 
ciation, par  dissimulation  des  uns  envers  les  autres, 
pour  quelque  secrette  et  à  nous  incogneue  volonté  de 
Dieu ,  qui ,  par  la  grandeur  de  noz  péchez ,  ne  veult , 
paraventure,  nous  envoyer  encores  tant  de  bien. 

Revenons  maintenant  à  la  ligue  que  feit  l'Empereui 
à  Boulongne.  Apres  qu'il  eut  conclu  laditte  ligue,  il 
délibéra  de  se  retirer  en  Espagne,  et,  avant  son  parte - 
ment,  demanda  la  création  de  trois  cardinaux  à  nostre 
sainct  Père;  mais  il  ne  luy  en  fut  accordé  qu'un.  L'am- 
l)assadeur  de  France  aussi  demanda  un  chappeau  en 
faveur  du  Roy,  lequel  luy  fut  accordé  pour  monsei- 
gneur Jean  d'Orléans,  archevesque  de  Tholouse,  et 
oncle  du  duc  de  Longueville:  après  en  demanda  un  en 

faveur  du  roy  d'Angleterre,  pour  l'evesque  de  Wi- 
gorne,  auditeur  de  sa  chambre  ;  lequel ,  pour  lors,  ne 
fut  depesclie'.  Laquelle  requeste  l'Empereur  print 
merveilleusement  en  mauvaise  part,  ou  pour  la  co- 
gnoissance  qu'il  avoit,  par  ce  moyen,  que  les  affaires 
de  ces  deux  roys  alloient  tous  d'un  bransle,  et  que  l'un 
ne  faisoit  pour  l'autre  moins  que  pour  soy,  ou  qu'il 
interpretoit  ou  avoit  opinion  que  l'ambassadeur  de 
France  l'eust  faict  par  émulation  de  luy,  à  cause  du 
mal-contentement  qui  estoit  entre  luy  et  le  roy  d'An- 
gleterre :  en  sorte  qu'il  déclara  ouvertement  que  ccste 
requeste  luy  venoit  plus  à  desplaisir  et  contre-cueur, 
que  si  ledit  ambassadeur  en  eust  demandé  quatre  pour 
son  maistre.  11  se  partit  toutesfois  de  Boulongne,  le 
dernier  jour  de  février,  sans  faire  autrement  déclara- 
tion publique  de  son  vouloir  à  l'encontre  du  Roy. 

Audit  seigneur  Roy,  pendant  que  ces  choses  se  dé- 
menèrent à  Boulongne,  et  que  les  cardinaux  françois, 
au  desceu  de  TEmpereur  et  des  siens ,  praticquerent 
l'entreveue  cy  dessus  mentionnée,  l'evesque  de  Come, 
depuis  cardinal  de  Carpy,  nunce  de  nostre  sainctPere 
auprès  de  Sa  Majesté,  avoit  proposé  de  moyenncr 
une  entreveuc,  non  seulement  dudit  sainct  Pcre  et  de 
luy,  mais  de  l'Empereur  avec  eux.  Auquel  le  Roy, 
dissimulant  l'asseurance  que  de>ja  il  avoit  dudit  sainct 
Père,  ne  s'en  voulant  descouvrir  à  luy  trop,  avant 
que  premièrement  il  n'en  sceust  l'intention  de  Sa 
Saincteté,  à  cause  que  ceste  praticque  jusques  alors 
avoit  esté  menée  sans  le  sceu  d'iceluy  nunce ,  respon- 
dit  que,  quant  à  l'entreveue  dudit  sainct  Père  et  de 
luy,  bien  estoit-il  content  d'y  entendre,  mais  non  à 
celle  de  l'Empereur  avec  eux,  sinon  que  le  roy  d'An- 

gleterre  fist  le  quatriesme  :  chose  que  toutesfois  il  di- 
soit  ne  luy  sembler  estre  faisable-,  car  luy,  de  sa  part, 
et  le  roy  d'Angleterre,  de  la  sienne,  s'y  voudroient 
ti'ouver,  de  peur  de  surprise,  chacun  aussi  fort  en  son 
endroict  comme  s'y  trouverroit  l'Empereur;  et  que 
de  là  pourroit  avenir,  qu'estant  ensemble  trois  forces  de 
trois  princes  assez  peu  amis,  qu'en  lieu  de  confermer 
une  paix,  ils  entreroient  en  une  guerre.  De  ceste  ou- 
verture à  luy  faicte  par  le  nunce ,  et  de  ce  qu'il  luy 
en  avoit  respondu,  il  avoit,  dés  l'unziesme  jour  dudit 
mois,  averty  les  cardinaux  françois  et  son  ambassadeur 
à  Romme  :  aussi  leur  avoit  faict  response  à  ce  qu'ils  luy 
avoient  escrit  touchant  l'eslection  du  lieu  de  ladite 
veue  en  la  ville  de  Nice,  que  ce  lieu  ne  luy  sembloit 
estre  propre,  obstant  que  la  ville  estoit  à  un  prince 
qui  luy  avoit  usé  de  si  estranges  et  mauvais  tours, 
qu'il  ne  le  vouldroit  aucunement  employer,  aussi  qu'il 
ne  se  voudroit  mettre  dedans  laditte  ville,  sans  avoir  la 
ville  et  chasteau  en  sa  puissance;  qui  seroit  chose  do 
grande  difficulté,  et  de  gros  frais  et  despense  sans  be- 
soing,  veu  qu'ils  ne  pouvoient  avoir  faulte  d'autres 
lieux  aussi  commodes,  esquels  ledit  sainct  Père  pour- 
roit commander  comme  cl.ez  soy. 

Et,  pour-ce  que,  sur  le  poinct  de  ceste  depesche,  le 
Roy  avoit  eu  lettres  du  loy  d'Angleterre,  qui  le  prioit; 
de  luy  envoyer  homme  auquel  il  peust  déclarer  pri- 
vement,  pour  luy  dire  quelque  chose  qu'il  ne  vouloit 
escrire  ne  pour  l'heure  encores  communiquer  à  per- 
sonne, sinon  audit  Roy  son  bon  frère  et  au  person- 
nage fidelle  qu'il  choisiroit  pour  luy  en  porter  la  pa- 
role; a  ceste  cause,  tant  pour  cest  effect  comme  pour 
faire  entendre  audit  roy  d'Angleterre  toute  la  nego- 

dation  faicte  à  Romme  touchant  la  ligue  d'Italie,  le 
relTus  des  Vénitiens  d'y  entrer,  celuy  du  Pape  d'y 
comprendre  Gennes;  la  proposition,  responses  et  re- 
plicques  sur  le  faict  du  concile  et  sur  la  résistance 
aux  entreprises  du  Turc  ;  aussi  de  l'asseurance  de  l'en- 
treveue  du  Pape  et  de  luy  -,  les  propos  du  mariage  de 
la  duchesse  d'Urbin,  et  de  l'autre  entreveue  du  Pape, 
de  l'Empereur  et  de  luy  ;  de  sa  response  sur  ce  ;  des 
nouvelles  du  Turc  et  de  Coron ,  venues  par  la  voye  de 
Venise,  et  généralement  tout  ce  qui  avoit  esté  par  luy 
négocie'  depuis  le  congé  pris  entre  eux  à  Callaiz ,  le- 
dit seigneur  roy  Tres-Chrestien  depescha  vers  luy 
jîiessire  Guillaume  du  Bellay,  seigneur  de  Langey, 
desja  mentionné  cy  devant,  auquel,  entre  autres  cho- 
ses, il  donna  charge  de  luy  déclarer  comme,  suivant 
la  conclusion  par  eux  prise  en  leur  parlement  secret, 
non  seulement  il  avoit  accordé  le  mariage  de  monsei- 
gneur le  duc  d'Orléans,  son  second  fils,  avecques  la 
duchesse  d'Urbin ,  mais  que,  pour  mieux  asseurer  nos- 
tre-dit  sainct  Père,  et  le  divertir  totalement  de  la  dé- 
votion de  l'Empereur,  il  luy  avoit  accordé  qu'à  ceste 
.entreveue  il  mcneroit  mondit  seigneur  son  fils,  afin 
que  ledit  sainct  Père  pareillement  y  amenast  laditte 
duchesse ,  et  qu'il  se  mist  une  fin  au  faict  dudit  ma- 
riage ;  remonstrant  audit  roy  d'Angleterre,  combien 
il  luy  sembloit  estre  requis  ([ue  luy  aussi  se  trouvait 
à  laditte  veue,  pour  estre  l'homme  du  monde  qui 
plus  à  propos,  plus  efficacement,  et  avec  plus  appa- 
j'entes  persuasions,  pouvoit  faire  entendre  la  justice 
de  sa  cause;  attendu  mesmes  la  scurcté  que  Sa  Ma- 
jesté pouvoit  avoir  en  ceste  ditte  veue,  et  la  consé- 
quence qui  en  pouvoit  rcdondcr  à  la  pacification  et 

repos  de  ses  affaires  j  car,  quant  h  la  seureté  du  voyage, 
il  auioit  à  venir  pai"  le  royaume  de  France,  où  il  pou- 
voit  estre  en  telle  seureté  qu'en  Angleterre  :  quant  à 
la  seureté'  du  lieu,  lequel  on  avoit  voulu  choisir  à 
Nice  (ce  que  ledit  seigneur  n'avoit  trouvé  estre  à  pro- 
pos, pour  estre  ladite  ville  es  niains  de  celuy  qu'il  n'a- 
voit cause  d'y  vouloir  employer),  il  y  seroit  pourveu, 
de  sorte  qu'ils  n'auroient  occasion,  en  quelque  lieu 
que  fust  ladite  entreveue,  de  craindre  parterre  ne  par 
mer,  en  aucune  manière  leurs  ennemis.  Et  qu'à  ceste 
cause,  ledit  seigneur  s'estoit  aiTesté  en  la  ville  de  Pa- 
ris ,  pour  mettre  fin  à  ses  ordonnances ,  tant  de  gens 
de  cheval  que  de  gens  de  pied,  que  pareillement,  du 
faict  de  sa  marine,  selon  qu'entre -eux  deux  auroit 
dernièrement  esté  conclu  ;  remettant  la  délibération 
d'y  venir  ou  non ,  à  l'avis  et  conseil  dudit  roy  d'An- 
gleterre, et  selon  que  ses  affaires  le  requeroient.  Si 
toutesfois  il  luy  sembloit  n'y  devoir  venir  en  personne, 
ledit  seigneur  luy  conseilloit  d'y  envoyer  tel  person- 
nage qu'il  se  peust  entièrement  fier  en  luy  comme  à 
soymesmes.  Ceste  fut  la  principalle  charge  donnée  au- 
dit Langey,  et  de  communiquer  avecques  ledit  roy 
d'Angleterre,  et  prendre  son  avis  des  affaires  dont  de 
rechef  les  princes  de  Germanie  le  recherchoient  très- 
instamment. 

L'affaire  que  le  roy  d'Angleterre  vouloit  faire  en- 
tendre au  Pxoy,  estoit  qu'après  tant  de  dissimulations 
et  remises  que  l'evesque  de  Romme  (car  ainsi  nommoit 
il  le  Pape)  par  si  long  temps  avoit  usé  envers  luy  sur 
la  matière  de  son  divorce,  il  avoit  procuré  qu'elle  fust 
vuidée  par  l'Eglise  anglicane,  l'archevesque  de  Can- 
torbery,  primat  d'Angleterre,  y  présidant 5  et  que, 

par  sentence  de  ladite  Eglise,  son  mariage  avoit  este' 
déclaré  nul,  et  la  dispense  nulle ,  comme  donnée  sur 
un  cas  non  dispensable,  et  qui  ne  dépend  do  la  puis- 
sance du  Pape  ny  de  l'Eglise  ;  suivant  laquelle  sen- 
tence il  se  seroit  entièrement  departy  de  son  premier 
mariage,  et  avoit  espousé  madame  la  marquise  Anne 
de  Boulan,  à  ce  presens  iceluy  arclievesque ,  les  père, 
mère  et  frères,  et  le  duc  de  Norfolc,  oncle  de  laditle 
dame,  sans  y  appcller  autres  tesmoings.;  et  qu'il  vou- 
loit  eicores  le  tenir  secret  pour  quelque  temps,  en 
attendant  si,  à  cestc  entreveue  dudit  evesque  de  Romme 
et  du  Roy  (laquelle  on  esperoit  devoir  estre  en  may 
ensuivant),  ledit  evesque  luy  voudroit  faire  justice;  et 
au  cas  que  non,  alors  seroit  il  délibéré  (voulust  ou 
non  toute  l'Eglise  de  Romme)  manifester  et  publier 
sondit  mariage,  et  se  su])straire  entièrement  du  joug 
et  servitude  d'icelle  Eglise  ;  de  la  tyrannie  et  usur- 
pation de  laquelle  il  avoit  composé  un  traitté  bien 
3mple,  mais  qu'il  n'entendoit  encores  le  publier  jus- 
ques  à  ce  qu'il  veist  en  quel  devoir  se  mettroit  ledit 
evesque  de  Romme,  touchant  de  luy  administrer  jus- 
tice. 

Priant  sur  ce  le  Roy  son  bon  frère  luy  vouloir 
estre  aidant,  ainsi  qu'il  avoit  en  luy  parfaicte  fiance,  en 
cas  que  l'Empereur  et  ledit  evesque  de  Romme  luy 
voulussent,  à  cause  de  ce,  courir  sus  et  mouvoir  la 
guerre;  car  il  avoit  entendu  que  ledit  evesque  s'estoit 
vanté  de  susciter  toute  la  chrestienté  à  l'encontre  de 
luy,  s'il  rcfusoit  de  se  rendre  obéissant  k  sa  détermi- 
nation de  la  dessusdite  matière  de  divorce  :  aussi  que 
l'Empereur,  à  deux  fois  qu'il  avoit  parlé  audit  evesque , 
luy  avoit  faict  un  discoms  long  et  plain  de  grande 

passion,  de  la  cruelle  guerre  qu'il  entendoit  faiie 
contre  ledit  roy  d'Angleterre ,  au  cas  qu'il  ne  reprinst 
et  restituast  en  ses  honneurs  la  royne  Catherine,  sa 
tante;  et  luy  avoit  déclare  les  moyens  qu'il  avoit  d'exé- 
cuter vivement  icelle  guerre ,  et  principallement  au 
moyen  de  la  bonne  intelligence  qu'il  disoit  avoir  avec 
le  roy  d'Escosse.  Or  est  à  sçavoir  que,  de  tous  ceux  qui 
entendoient  parler  de  ces  afl'aires,  n'y  avoit  homme 
qui  ne  creust  certainement  que  ledit  seigneur  Empe- 
reur fust  pour  exécuter  ceste  délibération,  et  pour- 
ce  y  avoit  beaucoup  de  bons  personnages  qui  s'em- 
ploy  oient,  en  tout  ce  qui  leur  estoit  possible,  à  inventer 
quelque  gratieuse  voye  de  rapaiser  ce  différend,  de 
peur  que  d'iceluy  sourdist  une  guerre  en  laquelle  en- 
trassent tous  les  autres  princes  chrestiens,  les  uns  pour 
l'une,  et  autres  pour  l'autre  partie.  Desja  l'Empereur 
avoit  praticqué  le  roy  d'Escosse,  et  luy  avoit  envoyé 
son  ordre. 

Le  commencement  de  division  et  les  causes  d'icelle 
entre  lesdits  roy  s  d'Angleterre  et  d'Escosse,  oncle  ef 
nepveu  ,  en  ce  temps  vindrent  par  le  costé  d'Escosse. 
Dont  fut  le  Roy  premièrement  averty  par  le  rapport 
du  seigneur  de  Langey,  lequel  estant  embarque  sur  un 
gallion  de  la  traverse  de  Boulongne,  et  ayant  desja 
faict  plus  que  la  moitié  du  chemin  dudit  Boulongne  à 
Douvres,  apparurent  au  long  de  la  coste  au  dessus  de 
Douvres,  environ  les  dix  heures  du  matin,  trois  nefs 
equippez  pour  guerre ,  et  que  ,  nonobstant  qu'elles 
feissent  voille,  ne  faisoient  point  de  chemin,  ains  se 
tenoient  au  dessus  du  vent,  comme  si  elles  fussent  là 
(ce  qu'en  effaict  elles  estoient)  pour  y  guetter  les  na- 
vires qui  arriveroicnt  audit'lieu  de  Douvres:  parquoy 

ledit  Langey,  encores  que  le  Roy  ne  fust  en  aucune 
ouverture  de  guerre,  voyant  toutesfois  leur  conte- 
nance ,  et  doublant  plus  qu'autre  chose  que  ce  fussent 
nels  de  coursaires  qui  en  voulussent  au  premier  trouve', 
feit,  sans  attendre,  changer  la  voille  et  tirer  au  large 
de  la  mer,  afin  de  veoir  que  feroient  icelles  nefs.  Les- 
quelles aussi,  voyans  qu'il  avoit  change' la  voille  pour 
crainte  d'elles,  incontinant  tournèrent  la  proue  devers 
luy,  et,  jusques  aux  dix  heures  de  soir,  que  le  vent  leur 
faillit,  et  que  l'obscurité  de  la  nuict  leur  osta  la  veue 
de  son  gallion,  ils  luy  donnèrent  la  chasse,  en  le  sei- 
vant  continuellement  à  coups  de  canon,  dont  plu- 
sieurs tomboient  près  de  luy  ;  d'un  coup,  entre  au- 
tres, tuèrent  le  patron  d'une  nef  de  Bretagne  venant 
avecques  luy  de  Conserve,  et  prindrent  ledit  navire, 
qui  ne  pouvoit  si  bien  diligenter  que  le  gallion ,  lequel 
s'aydoit  de  voille  et  de  ramme.  Au  lendemain  matin, 
ledit  seigneur  de  Langey,  qui  avoit  gaigné  la  nuict  le 
port  de  la  Rye,  veit  iceux  navires  desja  multipliez 
jusques  au  nombie  de  reuf,  à  cause  des  autres  vais- 
seaux qu'ils  avoient  prins ,  esquels  ils  avoient  mis  de  - 
leurs  gens  de  guerre  et  artillerie ,  dont  ils  avoient ,  à 
ceste  intention ,  apporté  plus  qu'il  ne  leur  estoit  mes- 
tier  pour  iceux  trois  navires  ;  et  par  les  pescheurs  af- 
fuyans  au  port,  il  entendit  que  c'estoient  Escossois, 
lesquels  avoient  armé  lesdites  navires  en  ceste  première 
déclaration  d'hostilité  que  les  choses  estoient  encores 
comme  entre  paix  et  guerre.  Dequoy,  arrivant  en 
poste  vers  le  roy  d'Angleterre,  il  luy  en  donna  le  pre- 
mier avis  :  et  peu  après  luy  en  vindrent  autres  avertis- 
semens  de  plusieurs  endroits,  lesquels  ne  pleurent 
guercs  à  Sa  Majesté,  non  qu'il  fust  meu,  tant  pour  les 

forces  et  puissances  de  cest  ennemy,  comme  pour 
dou])te  de  la  suittc  de  l'Empereur  et  de  ses  alliez. 
INIais,  avant  bien  peu  de  mois,  fust  ceste  guerre  appai- 
sée,  au  moyen  et  par  l'intervention  du  roy  de  France. 
Et  à  tant  laissant  cestuy,  je  retourne  au  propos  de  l'Em- 
pereur, que  j'ay  entrelaisse'. 

Party  qu'il  fut  de  Boulongne,  il  continua  son  che- 
min jusques  à  Gennes ,  où  il  s'embarqua  le  huictiesme 
jour  d'avril ,  prenant  sa  routte  droict  en  Espagne  ;  et 
le  seigneur  de  Veilly,  ambassadeur  de  France,  le  sui- 
vit, et  les  cardinaux  François  accompagnèrent  le  Pape 
depuis  Boulongne  jusques  à  Romme.  Auquel  lieu  es- 
tant arrivé  nostre  sainct  Père,  lesdits  cardinaux  fran- 
çois  persévérèrent  tousjours  à  moyenner  que  ce  trouble 
d'Angleterre  se  peust  appaiser,  sans  qu'il  en  avint 
quelque  tempeste  en  l'Eglise  :  et  continuellement  en 
estoient  semonds  par  lettres  et  messagers  du  Roy,  le- 
quel desiroit  merveilleusement  que  ceste  chose  se  ler- 
minast  avant  que  nostre  dit  sainct  Père  eust  nouvelles 
de  ce  qu'avojt  faict  ledit  roy  d'Angleterre  ;  et ,  à  ceste 
cause,  insistoit  plus  chaudement  à  ce  que  Ion  avançast 
ceste  entreveue,  en  espérance  que,  parlant  à  Sa  Sainc- 
teté,  il  y  trouveroit  quelque  expédiant.  Et,  outre  plu- 
sieurs autres  depesches  auparavant  envoyées  en  faveur 
dudit  roy  d'Angleterre ,  estant,  dés  le  quatriesme  jour 
d'avril ,  arrivé  devers  luy  le  milor  de  Rochefort ,  frère 
de  la  nouvelle  royne ,  il  en  escrivit  à  nostre  sainct  Père 
unes  lettres  fort  affectionnées ,  dont  le  roy  d'Angleterre 
mesmes  luy  avoit  envoyé  la  minute,  tendant  à  fin  que 
Sa  Saincteté  acceptast  l'exoyne  (0  dudit  Roy,  et  luy 
envoyast  des  juges  au  pays  d'Angleterre,  qui  deci- 

(')  Exoyne  :  excuse  qu'on  présente  en  justice. 

dassent  la  matière  sans  la  tirer  en  la  cour  de  Romme. 
Au  contraire  de  ce,  raml)assadeur  de  VEmpereur,  et 
plusieurs  cardinaux ,  ou  adlierans  à  luy,  ou  poursui- 
vans  que  l'authorite  de  l'Eglise  roramaine  fust  mainte- 
nue et  gardée,  ne  faisoient  moindre  instance  envers 
nostre-dit  sainct  Père ,  à  ce  qu'il  procedast  contre  le- 
dit roy  d'Angleterre,  et  mesmement  par-ce  qu'ils 
avoient  eu  nouvelles  (combien  que  non  encores  cer- 
taines), non  pas  que  lejjit  Roy  eust  consommé  ledit 
mariage  avec  madame  Anne  de  Boulan ,  ainsi  qu'il 
avoit  en  elTect,  mais  seulement  qu'il  faisoil  procéder  à 
la  déclaration  de  nullité  de  la  dispense  du  premier  : 
ce  qu'ils  estimoient  et  maintenoient  estre  entrepris  au 
préjudice  de  la  puissance  et  authorité  du  sainct  Siège 
apostolique. 

Nostre  sainct  Père,  qui  volontiers  eust  temporisé, 
pour  essayer  d'y  mettre  une  gratieuse  fin ,  d'autre  part 
leur  remonstroit  que  de  procéder  à  la  condemnation  , 
et  puis  ne  faire  exécuter  la  sentence  reallement  et  de 
faict,  seroitune  entreprise  frustratoire,  quitourncroit  au 
grand  mespris  et  villipendement  dudit  sainct  Siège  :  et 
de  la  faire  exécuter  il  ne  pouvoit,  ainsi  qu'il  disoit, 
entreprendre,  sinon  que  l'Empereur,  ensemblemcnt 
avecquesluy,  l'entreprint;  et  quand  ores  ils  entrepren- 
droient  ensemble  ,  si  luy  sembloit  il  à  craindre  que 
le  roy  Tres-Chrestien ,  lequel  avoit  avecqucs  ledit  roy 
d'Angleterre  telle  et  si  estroicte  alliance,  joingnist  ses 
forces  avecques  luy,  dont  il  avint  une  combustion  et 
trouble  en  la  clirestienté,  plus  grande  que  au  paravant. 
Ainsi  s'alloit  excusant  nostre-dit  sainct  Père ,  qui  peu 
après  eut  nouvelles  certaines,  non  que  le  roy  dAngle- 
terre  eust  encores  eiFectuellement  procédé  au  faict  de 


DE   MARTIJS   DU   BELLAY.    [l533]  î  ^Q 

son  nouveau  mariage,  mais  que,  pour  lout  vray,  l'ai- 
chevesque  de  CantorJiery  avoit  prins  cognoissance  de 
la  matière,  chose  qui  tournoit  au  grand  ravallement 
dudit  sainct  Siège,  attendu  mesmemcnt  la  litispen- 
dence  qui  en  estoit  devant  les  juges  à  ce  députez  par  Sa 
Sainctete',  dont  ledit  sainct  Père  se  plaignoit  fort  aus- 
dits  cardinaux  françois,  à  cause  que,  durant  le  temps 
qu'on  le  prioit  de  superseder,  et  de  ne  riens  innover 
jusques  à  ceste  entrevue,  ledit  Roy  tousjours  innovoit 
et  passoit  outre. 

Entre  ces  poursuittes  d'une  part  et  d'autre ,  et  après 
les  nouvelles  certaines  venues  àKomnie,  de  l'embar- 
quement de  l'Empereur  à  Gennes ,  le  Pape ,  environ 
la  fin  du  mois  d'avril,  non  en  consistoire  public,  mais 
en  congrégation  d'un  bon  nombre  de  cardinaux ,  avoit 
proposé  la  requeste  à  luy  faicte  par  le  Roy,  de  s'appro- 
cher en  quelque  part  où  ledit  seigneur  se  peust  aljou- 
cher  avec  luy,  et  deviser  ensemble  des  choses  con- 
cernans  la  religion  chrestienne  et  repulsion  du  Turc, 
ennemy  de  noslre  foy,  et  pour  autres  si  sainctes  occa- 
sions portées  amplement  par  lettres  dudit*seigneur , 
qu'aucuns  des  cardinaux  ausquels  ne  plaisoit  ceste 
entrevue,  ne  trouvèrent  chose  que  honnestement  ils 
sceussent  alléguer  au  contraire.  Llambassadeur  de 
l'Empereur  feit  entièrement  tout  ce  qui  luy  fut  pos- 
sible, et  allégua  toutes  les  raisons  qu'il  sceut  imagi- 
ner afin  de  rompre  ceste  entreprise,  à  tout  le  moins 
de  différer  la  conclusion  jusques  à  ce  que  Ion  eust 
nouvelles  de  l'avis  dudit  Empereur  son  maistre  ;  mais 
il  ne  peut  obtenir  sa  requeste ,  et  les  cardinaux  qui 
luy  adheroient  et  desiroient  faire  entendre  ceste  nou- 
velle audit  seigneur  Empereur,  oncques  ne  peurent 

12. 

se  resouldre  en  chose  qui  honnestement  se  peust  faire 
ou  demander  pour  l'interrompre,  sinon  que  nostre-dit 
sainct  Père,  avant  qu'en  conclure,  en  escrivit  un  brief 
au  Roy  :  ce  qui  fut  faict,  et,  le  brief  envoyé',  ne  tarda 
gueres  que  nostre  sainct  Pcre  n'eust  la  response  du 
Roy. 

Geste  response  vers  la  fin  de  may  fut  presente'e  à 
nostre  sainct  Père,  en  congrégation  à  laquelle  assis- 
tèrent les  cardinaux  françois  ;  et,  pour-ce  que  aucuns 
autres  cardinaux  qui  eussent  bien  voulu  rompre  ce 
coup,  et  par  l'Empereur  en  avoient  este  requis,  n'o- 
sans  parler  si  librement  devant  eux,  demandèrent  jour 
à  une  autre  congrégation ,  ce  qui  leur  fut  accordé  :  à 
laquelle  ne  se  voulurent  trouver  les  cardinaux  fran- 
çois ,  non  ignorans  pour  quelle  intention  les  autres 
avoient  demande'  terme  de  respondre ,  avouans  pre- 
mièrement que  les  causes  propose'es  par  le  Roy 
estoient  telles  et  si  sainctes,  que  nul  pourroit  les  con- 
damner. Remonstroient  neantmoins,  que  peu  de  causes 
ne  leur  sembloient  estre  suffisantes  pour  remuer  un 
pape  de  S(fli  siège ,  et  qu'il  seroit  bon  envoyer  devant 
quelque  prélat,  pour  entendre  plus  particulièrement 
l'intention  du  Roy  ;  ce  que  nostre-dit  sainct  Père  leur 
accorda.  Et  fut  depesclie'  l'evesque  de  Savance,  lequel 
desja,  au-paravant,  nostre  sainct  Père  avoit  mande' au 
Roy  de  l'envoyer  vers  luy,  pour  aviser  du  lieu  plus 
commode  à  exécuter  ceste  entreveue;  car,  quant  au 
temps,  desja  estoit  il  arreste'  que  nostre  sainct  Père, 
pour  le  danger  et  inconvénient  de  sa  personne,  à  cause 
des  extrêmes  chaleurs  de  Provence ,  ne  partiroit  que 
jusques  après  les  premières  pluyes  ;  et  mesmes  luy 
avoit  le  Roy  donne'  ce  conseil,  lequel,  ce  temps  pen- 

danl,  alla  visiter  ses  pais  de  Languedoc  et  d'A.iivergne. 
Et  quant  au  lieu,  nostre  sainct  Père,  ainsi  que 
nous  avons  dit  cy  dessus ,  avoit  désigné  que  ce  fust  à 
Nice;  et,  pour-ce  que  le  Roy  ne  vouloit  employer  le 
duc  de  Savoye  en  son  nom ,  Sa  Sainctele'  l'avoit  faict 
au  sien  propre,  et  avoit  pour  ceste  cause  envoyé  de- 
vers luy  un  de  ses  plus  privez  cliambriers,  auquel, 
pour  quelque  temps,  le  duc  avoit  librement  offert  de 
faire  le  vouloir  de  Sa  Saincteté,  se  reputant,  à  ce  qu'il 
disoit,  heureux  qu'une  si  saincte  chose  se  traittast  en 
ses  païs.  Et,  àvray  dire,  ce  luy  eust ,  paraventure,  esté 
un  grand  heur,  qui  eust  peu  obvier  aux  infortunes 
qui  depuis  luy  sont  avenues  ;  car,  en  effect,  la  grande 
instance  que  faisoit  nostre  sainct  Père,  de  s'aboucher 
es  païs  d'iceluy  duc ,  estoit  pour  l'y  faire  venir  quand 
il  verroit  le  moyen  de  pouvoir  le  reconcilier  au  Roy. 
Toutesfois,  l'Empereur,  auquel  ne  pouvoit  plaire  ceste 
entrevue,  et  ne  vouloit  riens  laisser  intenté,  moyen- 
nant qu'il  la  peust  rompre ,  luy  envoya  faire  telles  re- 
monstrances,  que  peu  après  il  commença  de  varier  et 
alléguer  des  difficultez.  Parquoy  fut,  entre  l'evesque  de 
Savance  et  monseigneur  Anne,  sire  de  Montmorency, 
alors  grand  maistre  et  mareschal,  et  à  présent  connec- 
table de  France,  après  avoir  devisé  de  Yillefrance, 
Antibe ,   Frejus ,  Tholon  et  Marceille  ,  et  faict  Visita- 
tion de  tous  lesdits  lieux,  arresté,  pour  la  conclusion, 
qu'elle  se  feroit  à  Marceille. 

L'Empereur,  cherchant  encores  les  voyes  et  moyens 
de  la  rompre ,  ou  de  la  faire  si  longuement  différer 
que  l'hyver  vint,  envoya  un  gentil-homme  exprès,  en- 
viron la  fin  de  juing,  soliciter  nostre  sainct  Père  de 
faire  et  administrer  justice  à  la  royne  Catherine,  sa 

tante,  avccques  grandes  protestations,  au  cas  que  Sa 
Sainctetc  la  luy  dcniasi  ou  delayast.  Et  pour  aydcr 
à  ceste  poursuite,  nouvelles  vindrent  ii  Romme,  ainsi 
que  telle  chose  ne  se  peult  longuement  celer,  comme 
l'arclievesque  de  Cantor])ery,  soy  intitulant  légat  ne 
en  Angleterre,  avoit  donne  sentence  contre  la  pre- 
mière dispence  du  roy  d'Angleterre,  et  qu'espousé  le- 
dit Roy  avoit  la  marquise  Anne  de  Roulan  ;  aussi 
qu'il  avoit  faict  le  livre  cy  dessus  mentionne,  contre 
les  prééminences  et  authoritez  de  l'Eglise,  Lesquelles 
nouvelles  esmeurent  tellement  tout  le  collège  des 
cardinaux,  que  tous  en  une  voix  vindrent  demander 
justice  à  nostre  sainct  Père,  contre  les  attentats  et 
entreprinses  du  roy  d'Angleterre.  Ausquels  obtempé- 
rant, ledict  sainct  Père  prononça  les  censures  (0  à 

(')  Prononça  les  censures  :  la  situation  embarrassante  où  se  Irouvoit 
le  Pape,  est  très-bien  peinte  dans  la  lettre  suivante. 

Extrait  d'une  lettre  escripte  au  Roy  par  le  cardir.al  de  Tournon , 
du  i^  aoust  i533. 

Sire,  quant  au  faict  du  roy  d'Anj^leterre ,  vostre  bon  frère,  j'ai 
faict  entendre  à  Sa  Saincteté  ce  que  m'en  avez  escript ,  et  lui  ai  de  - 
claré  comme  vous  ne  pouvez  non  vous  ressentir  de  ce  tpi'on  avoit  fait 
contre  ledit  roy  d  Angleterre.  A  quoi  Sa  Saincteté  a  respoudu  qu'il  est 
très  marri  (ju'il  ne  vous  a  pli  a  satisfaire  de  ce  (jue  tant  de  fois  vous  lui 
avez  faict  requérir ,  mais  que  ledit  sieur  roi  d'Angleterre  Ta  conlrain'^t 
et  presque  forcé  de  faire  ce  qu'il  a  faict  :  mesmcmcnt ,  depuis  qu'il  a  vu 
que  ledit  seigneur  Roy  ne  s'est  sevilement  contente  de  faire  le  mariage 
contre  les  brefs  et  inhibitions  sur  ce  faicles ,  mais  outre  cela  a  faict 
publier  ses  loix  au  giand  détriment  de  l'autorité  de  Sa  Saincteté  et  de 
tout  le  saint  siège  apostolique,  et  davantage  fait  procéder  jusqu'à  sen- 
tence l'arclievêque  de  Canlorbery,  lequel  se  dicl  en  .'a  mesme  sentence, 
dont  nous  avons  vu  le  double  en  plein  consistoire  ,  légal  né  en  Angle- 
terre du  sainct  siège  apostolique  5  et  il  a  procédé  contre  et  pardessus 
i  Sulorité  dudit  fiègc.  Et  de  vrai,  sire,  comme  je  vous  ai  cscrit  assez  sou- 

rencontre  dudict  roy  d'Angleterre,  au  cas  que  dedans 
certain  temps  il  ne  reparast  lesdicts  attentats.  Ce  non- 
obstant, il  ne  désista  de  ses  propos  touchant  l'entre- 
veuè  de  luy  et  du  Koy,  ains  proposa  en  plain   con- 
sistoire, sa  délibération  et  arrest  pour  ladicte  veuë, 
ordonnant  à  ceux  qui  auroient  à  faire  le  voyage  ,  que 
chacun  se  tint  prest  et  en  ordre.  Les  Impériaux,  après 
avoir  entendu  ceste  délibération,  et  advertis  que  le 
Pape  avoit  à  faire  le  voyage  sur  les  galleres  de  Rhod- 
des,  les  demandèrent  pour  ayder  à  secourir  Coron ,  à 
rencontre  des  entreprises  du  Turc,  esperans,  ou  de 
rompre,  par  ce  moyen,  ceste  entreveuë,  ou  de  pren- 
dre occasion  et  couleur  de  dire  que,  par  sa  faulte,  el 
pour  avoir  Sa  Saincteté  diverty  lesdictes  galleres  ail- 
leurs ,   l'Empereur  avoit  esté  contrainct  d'abandon- 
ner Coron,  ville  si  propice  et  de  telle  conséquence  à 
la  chrestiente' ,  advenant  opportunité'  de  faire  entre- 
vent, et  comme  celui  qui  Ta  vu  à  rœil,  la  plus  graufle  partie  des  car- 
dinaux se  desesperoient  contre  le  Pape ,  s'il  n'eut  fait  ce  qu'il  a  faict  ^ 
et  croi  que  monsieur  de  Gramont,  qui  Ta  vu  comme  moi ,  vous  en  dira 
autant.  Quoi  qu'il  y  ait ,  sire  ,  il  me  semble  <fue  vous'ne  ferez  paS  peu 
pour  le  roi  d'Angleterre ,  si  vous  pouvez  arrester  le  duc  de  Nortfolck  à 
ceste  vue;  car,  comme  je  vous  ai  déjà  touché  quelque  mot  par  les  lettres 
que  je  vous  escrivois  dernièrement,  pour  peu  de  semblant  que  le  roy 
d'Angleterre  fasse  ,  de  reparer  les  attentats  et  de  obéir  au  Pape,  et  que 
Sa  Saincteté  puisse  avoir  couleur  avecque  son  honneur,  de  faire  pour 
ledit  roi  d'Angleterre  ,  je%ous  asseure,  sire,  que  pour  l'amour  de  vous 
et  de  lui ,  il  le  fera  d'aussi  bon  cœur  qu'il  lui  est  possible  ;  et  peut-être 
cpie ,  quand  vous  serez  ensemble ,  il  se  y  trouvera  des  expediens  qui  se- 
ront malaisés  à  trouver,  si  ledit  duc  de  Nortfolck  n'y  est.  Ce  que  j'en 
dis,  sire,  n'est  que  pour  le  désir  que  j'ai  au  service  du  roi  d'Angle- 
terre, ainsi  que  tant  de  fois  vous  m'avez  escril  et  commandé.  Je  crois  , 
sire  ,  que  vous  avez  bien  scu  comme  ledit  roi  d'Angleterre  a  révoque 
tous  ses  ambassadeurs  par  deçà  ,  et  a  demandé  au  docteur  Benoît  qu'il 
print  congé  du  Pape,  pour  s'en  retourner. 

prinse  contre  ledit  Turc,  et  pour  délivrer  de  servi- 
tude les  Grecs,  noz  frères  chresliens,  et  tout  l'empire 
de  Constantinople.  Quoy  prévoyant,  Sa  Sainctete'  ne 
voulut  acquérir  ceste  réputation  d'cstre  cause  d'un  si 
grand  mal,  et  non  seulement  accorda  que  lesdites  gal- 
leres  feissent  le  voyage  de  Coron ,  mais  d'avantage  y 
ajoustales  siennes,  et  délibéra  de  faire  son  passage  sur 
celles  de  France.  D'autre  coste,  les  ambassadeurs  de 
l'Empereur,  et  du  roy  Ferdinand,  son  frcre,  des  ducs 
de  Savoye  et  de  Milan  et  autres  ,  craignans  qu'en 
ceste  entreveue  il  se  brassast  quelque  chose  à  leur 
desavantage,  faisoient,  d'un  commun  accord  et  con- 
sentement, tout  ce  qu'ils  pouvoient  imaginer  qui  ser- 
vist  à  divertir  et  aliéner  messieurs  des  ligues,  de  la 
confédération  et  amitié  du  Roy,  et  principalement  les 
cantons  obeïssans  à  l'Eglise  rommaine ,  leur  donnant 
à  entendre  que  ledit  seigneur  Roy  favorisoit  les  Pro- 
testans  contre  eux.  Et  à  mener  ceste  praticque  leur 
adheroit  l'evesque  Verulan ,  nunce  du  sainct  Père  au- 
près desdits  seigneurs  des  ligues,  lequel  estoit  cliargé 
d'yfaire  mauvais  office  à  l'endroict  du  Roy.  Et  telle- 
ment furent  mesdits-seigneurs  des  ligues  persuadez 
par  tels  rapports,  qu'ils  furent  en  grand  bransle  d'en- 
trer en  la  ligue  d'Italie  contre  le  Roy.  Mais  ledit  sei- 
gneur, averty  de  ceste  praticque,  y  obvia  sans  en  faire 
semblant,  en  leur  envoyant  argent  comptant,  et  pro- 
mettant contril)uer  en  leur  deflence  six  mille  cscus 
par  chacun  mois,  au  cas  que  les  autres  cantons  leur 
fissent  la  guerre  pour  le  faict  de  la  religion  ;  et,  par 
plusieurs  siennes  depesches  à  Rommc,  se  plaignit  au- 
dit sainct  Père  du  mauvais  office  que  faisoit  ledit  Ve- 
rulan, lequel,  à  cause  de  ceste  plaincte,  fut  finable- 

ment  revocqué  par  ledit  sainct  Perc,  qui  ducllt  mau- 
vais office  s'excusa  envers  le  Roy,  et  audit  Verulaii 
ordonna  se  trouver  à  ladilte  entreveue,  pour  se  jus- 
tifier dudit  faict. 

Environ  la  mi-juillet  estoit  le  duc  de  Norfolc  arrivé 
devers  le  Roy,  pour  se  trouver  à  ladite  entreveue  au 
nom  et  de  la  part  du  roy  d'Angleterre,  son  maistre; 
mais,  arrivé  qu'il  fut,  il  entendit  qu'à  Romme  avoit  esté 
innové  quelque  chose,  mais  ne  sçavoit  quoy,  à  ren- 
contre de  son  maistre  ;  parquoy  il  voulut  prendre 
congé  et  s'en  retovirner.  Le  Roy,  toutesfois,  le  retint,  et 
luy  dissimula ,  tant  qu'il  luy  fut  possible ,  la  vérité  du 
faict,  espérant  trouver  encores  voye  de  gratieuse  con- 
clusion; car  il  avoit  incontinant  envoyé  devers  nostre 
sainct  Père  luy  remonstrer  le  lieu  que  tenoit  ledit 
roy  d'Angleterre,  combien  de  temps  on  l'avoit  tenu 
suspens ,  et  que  la  longueur  de  son  affaire ,  l'affection 
qu' avoit  sa  conscience  d'estre  hors  de  scrupule,  et  le 
désir  qu'il  avoit  d'avoir  en  son  royaume  héritier  de 
sa  chair,  l'avoient  contrainct  de  passer  outre,  sans  at- 
tendre la  resolution  de  Sa  Saincteté;  laquelle  devoit 
considérer  et  avoir  esgard  qu'il  valoit  trop  mieux  le 
retenir  en  l'obéissance  et  dévot  fds  de  l'Eglise,  comme 
il  avoit  esté  au-paravant,  que  de  l'avoir  rebelle,  dé- 
sobéissant et  ennemy  :  dont  ensuivit  inconvénient  et 
pernicieux  exemple  ,  et  tresdangereuse  conséquence  ; 
ajoustant  ledit  seigneur  aux  autres  remonstrances, 
qu'entre  luy  et  ledit  roy  d'Angleterre  estoit  telle  fra- 
ternité, que  tous  les  outrages  qui  se  feroient  audit 
roy  d'Angleterre,  il  les  estimeroit  faicts  à  soy-mesmes, 
et  ne  s'en  ressentiroit  moins,  en  quelconque  manière, 
que  de  son  propre  et  particulier  outrage.  Toutesfois 

le  duc  de  Norfolc,  environ  la  mi-aoust,  entendit  au 
vray  le  contenu  de  la  sentence  prononce'e  contre  le 
Pioy  son  maistre;  et,  à  ceste  cause,  il  envoya  vers  son- 
dit  maistre  le  milor  de  Rochefort,  sur  chevaux  de 
poste.  Lequel  seigneur  Roy  manda  incontinant  audit 
de  Norfolc  prendre  congé'  du  roy  de  France,  et  se 
retirer;  aussi  révoqua  le  duc  de  Pùchemont ,  son  fils 
naturel,  estant  lors  à  la  cour  dudit  seigneur  roy  de 
France,  et  ses  ambassadeurs  estans  ricr  nostresainct 
Père.  Ledit  seigneur  Roy,  ne  pouvant  retenir  iceluy 
de  Norfolc  par  remontrances  ny  prières  qu'il  luy  sccust 
faire,  s'accorda  de  luy  donner  congé,  en  le  priant  de 
moyennerque  le  Roy,  son  bon  frère,  y  envoyast  autre 
bon  et  sçavant  personnage,  pour  voir  et  estre  tes- 
moing  du  bon  office  qu'il  entendoit  faire  pour  luy  en- 
vers ledit  sainct  Père;  ce  que  ledit  de  Norfolc  pro- 
cura: et  y  furent  envoyez  l'evesque  de  Wincestre,  par 
devant  appelle  le  docteur  Stepline' ,  et  maistre  Briant , 
gentil-liomme  de  la  chambre  dudit  roy  d'Angleterre^ 
et  cousin  germain  de  la  royne  Anne  Boulan. 

Environ  ce  temps,  estant  le  Roy  à  Thoulouse,.  ar- 
riva vers  luy  messire  Bonacurse  Gryne,  secrétaire  des 
ducs  Guillaume  et  Louis  de  Bavière,  par  eux  envoyé, 
tant  en  leurs  propres  et  privez  noms,  comme  des  au- 
tres princes  et  alliez  avec  Sa  Majesté,  suivant  l'al- 
liance n'agueres  faicte  cntre-cux  :  et  fut  sa  charge  de 
faire  entendre  au  Pvoy  comme,  sur  la  consignation  des 
cent  mille  escus  qu'il  avoit  par  le  traitté  promis, 
eux  tous  estoient  condescendus  et  dcmourez  de  bon 
accord  ensemlile,  qu'elle  se  fist  entre  les  mains  desdits 
de  Bavière,  sur-ce,  toutesfois,  le  requerans,  attendue 
l'impossibilité  de  l)ailler  par  onlx  les  cautions  pro- 

mises,  sans  éventer  trop  avant  et  divulguer  l'occa- 
sion de  la  susdite  consignation  qu'ils  desiioient  (  et  la 
raison  de  leurs  afiaires  vouloit  )  cstre  secrette.,  qu'il 
fut  content  de  s'en  fier  en  eux,   et  sur  l'obligation 
qu'ils  en  feroient,  telle  que  son  conseil  adviseroit.  Au- 
quel Bonacurse  le  Roy  feit  telle  et  si  gratieuse  res- 
ponse ,  qu'il  s'en  contenta ,  luy  promettant  qiïe ,  ceste 
entrevue  partie,  il  envoiroit  Iiomme  avec  pouvoir  de 
traitter  à  eux  ou  leurs  commis  et  députes  à  ceste  fin. 
Ce-temps  pendant,  se  dressèrent  tous  les  préparatifs 
pour  ceste  entreveue,  et  partit  monseigneur  le  duc 
d'Albanie  avecques  les  galleres  de  France,  pour  aller 
quérir  nostre  sainct  Père  ;  ausquelles  fut  adjousté  un 
nombre  d'autres  vaisseaux ,  pour  apporter  les  trains  et 
bagages  des  cardinaux  et   autres  estans  à  la  suitte  de 
Sa  Saincteté.  Le  seigneur  Laurens  Cibo  et  le  comte  de 
Masse  vindrent ,  de  par  nostre-dict  sainct  Père,  visiter 
monseigneur  le   duc  d'Orléans,    et  luy   apportèrent 
quelque  présent.  Monseigneur  le  comte  de  Tonnerre 
fut  pareillement  depeschë  du   lieu   de  Carcassonne, 
pour  aller  visiter  la  duchesse  d'Urbin ,  à  laquelle  aussi 
il  porta  quelque  présent  de  par  le  Roy.  En  ce  mesme 
temps,  vindrent  nouvelles  au  Roy  de  la  mort  de  les- 
cuyer  Merveilles ,  son  ambassadeur  auprès  du  duc  de 
Milan,  gentilhomme  milanois,  nourry  de  toute  an- 
cienneté en  la  maison  de  France ,  et  escuyer  d'escuye- 
rie  du  Roy.  Et  es  toit  venu  au  service  du  roy  Louis 
douziesme  avecques  le  seigneur  Galeas  de  Sainct  Se- 
verin,  qui  depuis  fut  grand  escuyer  de   France;  et 
persévéra  ledit  Merveilles  jusques  à  la  mort  dudit  roy 
Louis,  et  depuis  estoit  demouré  au  mesme  estât  et  ser- 
vice du  roy  François,  premier  de  ce  nom.  Auquel 

escuyer  Merveilles  le  duc  de  Milan  feit   trancher  la 
teste  pour  les  causes  et  en  la  manière  qui  s'ensuit. 

L'an  i53i,  ledit  INIerveilles  avoit  demande  congé 
au  Ivoy,  pour  aller  en  Lombardie  visiter  ses  parens , 
et,  pour  avoir  esté  bien  traitté  en  France  ,  de  manière 
qu'il  s'y  estoit  faict  riche,  il  y  alla  en  gros  équipage, 
tint  maison,  et  festia  les  principaux  et  plus  procliains 
serviteurs  du  duc,  ausquels,  et  au  duc  mesmcs,  feit  des 
presens  ;  et  par  apparance  s'insinua  fort  en  la  grâce 
d'iceluy  duc,  et  du  comte  INlaximilian  Slampe,  qui 
lors  avoit  le  principal  maniement  de  la  maison  et  af- 
faires du  duc.  Quelque  temps  après,  estant  ledit  Mer- 
veilles retourné  en  France,  au  temps  que  l'Empereur 
dressoit  en  Allemagne  son  armée  contre  le  Turc,  mes- 
sire  Francisque  Taverne,  nepveu  dudit  Merveilles,  et 
chancelier  du  duc  ,  allant  de  par  luy  en  Allemagne, 
passa  par  France,  et,  au  nom  de  son  maistre,  visita  le 
T\oy,  lors  séjournant  à  Fontainebleau;  auquel  il  dit, 
en  devisant  de  plusieurs  choses ,  que,  s'il  plaisoit  à  Sa 
Majesté  envoyer  quelque  ambassadeur  auprès  d'iceluy 
duc  son  maistre,  ce  luy  seroit  chose  fort  aggreable,  et 
que  par  ce  moyen  se  pourroit  guider  beaucoup  de  bonnes 
choses;  et  qu'y  envoyant  quelqu'un,  ledit  Merveilles 
seroit  fort  à  propos  et  bien  au  gré  dudit  duc  son  mais- 
Ire:  mais,  pour  autant  que  le  duc  son  maistre  avoit  tant 
à  faire  de  s'entretenir  en  grâce  de  l'Empereur,  lequel 
pourroit,  si  à  son  sceu  il  y  avoit  un  ambassadeur  de 
France  devers  le  duc,  luy  en  tenir  quelques  rigou- 
reux termes,  il  vouloit  bien  supplier  le  Roy  que  ce 
tiltre  d'am])assadeur  fust  et  demourast  secret  entre 
lesdits  seigneurs  Roy  et  duc;  et  que,  pour  la  justifica- 
tion de  sondit  maistre ,  au  cas  que  l'Empereur  en  en- 

trast  en  souspeçoii  à  rencontre  de  luy,  le  plaisir  fust 
du  Roy,  de  donner  audit.Merveilles  unes  lettres  à  part, 
adressantes  au  duc  en  faveur  d'icelny  Merveilles,  et 
en  recommandation  de  ses  particulieis  alïaires,  afin 
que  par  icelles  sondit  maistre  peust,  en  un  besoing, 
faire  foy  que  ledit  Merveilles  estoit  près  de  luy,  non 
comme  ambassadeur,  mais  comme  sollicitant  ses  pro- 
pres affaires.  Ce  que  le  Roy  facilement  luy  accorda  , 
et,  outre  les  lettres  de  créance  et  instructions  qu'il  feit 
depescher  audit  Merveilles,  il  luy  feit  aussi  bailler  les- 
dites  lettres  ne  faisans  mention  que  des  propres  et  par- 
ticuliers affaires  de  luy  ;  et ,  pour  son  estât  et  moyen 
de  vivre  auprès  de  la  personne  d'iceluy  duc,  il  luy 
ordonna  certaine  somme  par  mois,  outre  les  autres  es- 
tats  et  bienfaicts  qu'avoit  ledit  Merveilles  de  luy. 

A  Roulongne  la  Grasse  estoit  le  duc  avecques  TEm- 
pereur,  alors  que  ledit  Merveilles  arriva  en  Lombardie  ; 
et,  pour  ne  mettre  le  duc  en  souspeçon  de  l'Empereur^ 
ne  voulut  passer  outre,  ains,  s'arrestant  à  Milan, 
feit  sçavoir  sa  venue  au  duc ,  et  comme  il  avoit  lettres 
à  luy  présenter  de  la  part  du  Roy,  et  aucunes  cho- 
ses à  luy  exposer,  concernantes  le  bien  et  utilité  de 
la  chrestienté;  et  que,  pour  éviter  le  souspeçon  qui 
par  sqp  chancellier  avoit  esté  remonstré  au  Roy,  il  ne 
vouloit  passer  outre,  sans  son  ordonnance  et  mande- 
ment ,  comme  celuy  qui  avoit  du  Roy  expresse  charge 
de  luy  obeïr  en  tout  ce  qu'il  luy  plairoit.  A  quoy  luy 
respondit  par  lettre  en  datle  du  dixseptiesme  de  dé- 
cembre 1 532 ,  laquelle  j'ay  bien  voulu  transférer  icy  de 
mot  en  mot  en  telle  manière. 

«De  par  le  duc  de  Milan.  Nostre  trescher  et  specta- 
(c  ble,  nous  avons  entendu  tout  ce  que  par  vostre  lettre 

«  du  douze  du  présent  mois  vous  nous  avez  escrit  de 
«  vostre  arrivée,  et  de  l'ordre  qu'avez  tenu  de  parle 
«  roy  Tres-Chrestien  ;  chose  qui  nous  a  este'  de  souve- 
«  raine  satisfaction,  estant  l'humble  serviteur  que  nous 
«  sommes  de  Sa  Majesté,  et  si  comme  nous  entendons 
«  d'estre  par  cy  après,  ayant  cher  que  vous  nous  teniez 
(c  en  sa  bonne  grâce.  Quant  à  vostre  séjour  en  celle 
«  nostre  cité  et  Estât,  vous  disons  que  bien  nous  plaist 
«  que  vous  y  soyez,  tant  que  bon  vous  semblera,  et 
«  que,  pour  plusieurs  respects,  nous  vous  y  verrons 
«  tousjours  volontiers,  et  mesmes  pour  les  dessusdits 
«  que  vous  estes  de  par  Sa  INIajesté  Tres-Chrestienne  ; 
«  et  là  où  nous  pourrons  faire  chose  qui  vous  soit  à 
«  gré,  nous  le  ferons  tousjours  de  bonne  volonté.  Dieu 
«  vous  conserve.  » 

Telle  fut  en  substance  la  responce  du  duc  :  auquel , 
estant  depuis  de  retour  à  Milan ,  ledit  Merveilles,  s'ad- 
dressant  premièrement  audit  chancellier  Taverne,  qui 
ja  estoit  retourné  de  son  voyage  d'Allemagne,  vint 
présenter  ses  lettres  qu'il  avoit  du  P»oy,  et  luy  exposer 
sa  créance  de  poinct  en  poinct  ;  laquelle  fut  agréable 
au  duc ,  auprès  duquel  il  demoura  long  temps ,  l'ac- 
compagnant en  tous  lieux,  et  hantant  avec  luy  fort  pri- 
vement  et  domesticquement.  Il  peult  estre  qu'il  ne 
sceut  assez  bien  celer  qu'il  fust  ambassadeur  du  Roy, 
ainsi  que  chacun  désire  estre  estimé  et  honnoré,  prin- 
cipalement quand  il  retourne  de  service  estrange  au 
pais  de  sa  nativité.  Et  tant  avint,  comment  qu'il  soit, 
que  l'Empereur  en  eut  nouvelles,  et  en  print  grande 
jalousie  contre  le  duc,  en  sorte  que  les  paroles  qui 
estoient  mises  en  avant  de  son  mariage  avecques  la 
niepce  dudit  Empereur,  en  furent  presque  en  totale 

roupture.  Panjuoy  le  duc  envoya  s'excuser,  et  mons- 
trer  à  l'Empereur  (afin   de  luy  faire  foy  que  ledit 
Merveilles  estoit  près   de  luy  pour  ses  particulières 
affaires  )  les  dessusdites  lettres  de  recommandation , 
qui  avoient  esté  dresse'es  par  le  conseil  dudit  chancel- 
lier  Taverne,  pour,  avenant  (ce  qui  avint),  servir  au 
duc  à  ceste  fin.  Non  pourtant  estoit  ledit  Empereur 
encores  satisfaict,  ayant  opinion  que  ledit  Merveilles 
eust  pris  ceste  umbre  et  couleur  en  intention  de  ma- 
nier plus  secrettement  autres  choses  de  plus  grand 
poix  avecques  le  duc-,  et  s'en  pleignit  tellement,  que 
le  duc  luy  envoya  de  rechef  faire  nouvelles  excuses, 
l'asseurant  qu'avant  peu  de  jours  il  feroit  telle  dé- 
monstration ,  que  ledit  seigneur  Empereur  auroit  cause 
de  se  mettre  hors  de  tout  souspeçon  que  ledit  Mer- 
veilles n'autres  le  sceussent  jamais  attirer  à  la  dévotion 
du  roy  de  France.  Or  luy  avint  l'occasion  de  ce  faire  " 
en  ceste  manière. 

Le  premier  jour  de  juillet  audit  an,  allant  ledit 
Merveilles,'  avec  ses  serviteurs,  accompagner  le  duc 
parmy  la  ville ,  un  gentilhomme  de  la  maison  Castil- 
lon  s'addressa  ,  de  fortune  ou  de  propos  délibéré,  à 
l'un  des  serviteurs  dudit  Merveilles,  nommé  Baptiste, 
homme  idiot  et  sot,  auquel  demandant  qui  esloit  son 
maistre ,  ledit  Baptiste,  monstrant  son  maistre,  res- 
pondit  qu'il  estoit  au  seigneur  Merveilles  de  France. 
«  mais  à  Merveilles  de  la  fourche,  «répliqua  ledit  Cas- 
tillon.  Quoy  entendant  un  autre  des  serviteurs  de  Mer- 
veilles, qui  toutesfois  n'en  sonna  mot  pour  l'heure, 
attendit  que  le  duc  fust  monté  et  entré  au  chasteau, 
et  ceux  qui  l' avoient  accompagné  sortis  dehors;  et  luy 
sor1,aut  alors  à  la  queue  dudit  Castillon ,  auquel  il 

s'addressa  :  «  Seigneur,  dit-il,  vous  avez  tantost  dit  que 
<c  monsieur  de  Merveilles,  mon  maistre,  allast  à  la 
«  fourche  -,  qui  n'a  este  bien  dit  à  vous,  et  ne  sont  pâ- 
te rôles  à  dire  ne  proférer  contre  un  tel  personnage.  » 
A  quoy  respondit  ledit  gentilhomme  qu'il  n'en  avoit 
jamais  parlé.  Le  serviteur  alors  répliqua  qu'il  ne  falloit 
point  qu'il  le  niast,  car  luy  l'avoit  ou}'  et  entendu.  Le 
gentilliomme  dit  de  rechef  qu'il  n'en  avoit  parlé,  et 
que  tous  ceux  qui  le  disoient  en  avoient  menty.  Et 
adonct[ucs  le  serviteur  dit  que  c'estoit  luy  mesnies , 
comme  un  belistre,  et,  ce  disant,  mist  la  main  à  l'es- 
pée.  Le  gentilhomme,  estimant  paravanture  que  l'au- 
tre ne  fust  de  qualité  pour  s'attaquer  à  luy,  se  retira, 
et  deux  siens  serviteurs  desgueinerent  contre  celuy  de 
Merveilles  ;  mais  ils  furent  par  les  assistans  séparez. 
Ce  faict,  et  ledit  de  Merveilles  estant  retiré  en  son  lo- 
gis, son  serviteur  luy  compta  ce  que  dessus,  et  com- 
ment le  tout  estoit  allé.  Et  pour  ceste  cause,  ledit  de 
Merveilles  appella  un  gentilhomme,  sien  amy,  et  parent 
dudit  Castillon ,  et  l'envoya  vers  luy,  sçavoir  s'il  avoit 
usé  de  telles  parolles  :  lequel  Castillon  luy  asseura  et 
jura  que  non.  Au  moyen  dequoy,  ledit  Merveilles  en- 
voya de  rechef,  en  luy  faisant  sçavoir  qu'il  luy  desplai- 
soit  doncques  de  ce  que  son  serviteur  luy  avoit  dit  et 
faict,  le  priant,  sur-ce,  le  tenir  pour  excusé.  Le  duc, 
averty  de  ce  débat,  envoya  deflendre  à  tous  deux  qu'ils 
ne  passassent  plus  outre,  ains  qu'ils  eussent  à  s'en  ces- 
ser et  déporter  :  à  quoy  respondit  Merveilles  qu'à 
ceux  qui  avoient  le  débat  se  dévoient  telles  inhibitions 
addrcsser,  et  non  point  à  luy,  (pii  n'avoit  querelle  ny 
débat  à  personne  du  monde.  Pour  cela  ne  laissa  le- 
dit Casiillon  de   s'accompagner  tous] ours  de  dix  ou 

douze  personnes  ayans  pertuysanes  et  hacqucbuttes  ; 
et  avecques  ceste  compagnée  passa  et  repassa  souvent 
au  long  du  logis  de  Merveilles ,  tellement  qu'un  soir 
il  trouva  cinq  ou  six  de  ses  serviteurs ,  lesquels  il  s'ef- 
força d'outrager  (  ce  qu'il  eust  faict  s'ils  ne  se  fussent 
retirez).  Merveilles,  voyant  ceste  continuation,  et  crai- 
gnant que  plus  grand  inconvénient  n'avint ,  envoya 
devers  le  capitaine  de  la  justice,  le  prier  qu'il  y  vou- 
sist  pourveoir  ;  car,  de  sa  part,  il  ne  vouloit  point  que 
ses  serviteurs  se  vengeassent  aucunement  de  l'outrage 
que  Ion  avoit  essayé  de  leur  faire ,  mais  aussi  ne  vou- 
loit qu'on  continuast  à  les  outrager.  Le  capitaine  de 
justice  n'en  tint  compte ,  ains  endura  que  ledit  Cas- 
tillon  continuast  de  passer  et  repasser  en  ceste  ma- 
nière par  devant  le  logis  dudit  de  Merveilles  ;  de  ma- 
nière qu'un  autre  soir  il  aborda  ses  serviteurs  ainsi 
que  la  première  fois  il  avoit  faict;  mais  il  trouva  qu'ils 
se  tenoient  sur  leurs  gardes,  et  qu'ils  se  niiient  si  bien 
en  deifence  ,  que  luy  fut  tué ,  et  les  autres  mis  en 
fuitte.  Au  lendemain  matin ,  qui  fut  le  quatriesme 
jour  de  juillet ,  le  capitaine  de  justice  vint  au  logis  de 
Merveilles,  et  feit  inventaire  de  tous  ses  biens,  et  le 
constitua  prisonnier,  ensemble  tout  ce  qu'il  trouva 
de  ses  serviteurs  ;  et  à  l'un  d'eux ,  aagé  près  de  quatre 
vingts  ans,  et  qui  par  vieillesse  estoit  devenu  sourd, 
ledit  capitaine  feit  bailler  l'estrapade ,  pour  essayer  de 
tirer  de  luy  quelque  confession  contre  son  maistre. 
Auquel  Merveilles,  ce-pendant  qu'ii  fut  prisonnier, 
ne  permist  que  homme  de  ses  amis  parlast,  ou  le  vi- 
sitast  :  aucuns  d'entre-eux  (  ainsi  qu'à  Milan  est  la 
coustume  en  pareil  cas)  couchèrent  ses  justifications 
par  escrit,  et  les  présentèrent  audit  capitaine,  qui  les 
i8.  i3 

piiiit  et  rompit  en  pièces,  sans  les  daignci  lue  ne  re- 
garder. Et  le  dimenche  ensuivant^  après  la  minuict, 
ledit  capitaine,  ayant  premièrement  sceu  la  volonté  du 
duc,  luy  feit  trancher  la  teste;  et  au  lundj,  avant  lo 
jour,  le  corps,  sans  teste,  (ut  trouvé  devant  la  place  des 
Marchans,  audit  Milan. 

Un  nepveu  dudit  Merveilles  se  sauva,  et  vint  en  di- 
ligence, sur  chevaux  de  poste,  apporter  nouvelles  au 
Roy,  et  se  plaindre  de  l'outrage  et  injustice  qu'il  alle- 
guoit  estre  apparente  ,  premièrement,  par  la  requeste 
qu  avoit  faict  ledit  Merveilles  au  capitaine  de  justice  ; 
secondement,  pour  le  refus  d'accepter  ses  justifica- 
tions ;  tiercement ,  par  la  précipitation  de  son  procès, 
condemnation  et  exécution,  à  quoy  il  fut  procède'  à 
jour  de  feste,  exécuté  de  nuict,  sans  forme  ny  figure 
de  justice,  et  le  tout  en  trois  jours,  encores  que  par 
les  status  et  coustumes  de  Milan ,  à  tout  homme  con- 
damné à  mort,  de  quelque  estât  et  qualité  qu'il  soit, 
on  doit  donner  trois  jours  après  sa  condemnation,  pour 
alléguer  et  mettre  en  avant  ses  justifications,  et,  à  plus 
forte  raison,  qu'ils  se  dévoient  donner  à  un  tel  person- 
nage, ancien  serviteur  et  ambassadeur  d'un  tel  prince 
qu'est  un  roy  de  France.  La  plaincte  dudit  nepveu  et 
la  façon  de  ceste  mort  fut  tresmal  prise  du  Roy  et  de 
son  conseil,  et  n'y  avoit  homme,  de  ceux  qui  avoient 
accoustumé  de  voyager  et  aller  en  ambassade  pour  le 
Roy^  qui  n'estiraast  luy  en  pendre  autant  à  l'œil.  Kt  à 
ceste  cause ,  faisoient  tous  instance ,  avec  solicitation 
extrême ^  envers  ledit  seigneur  et  son  conseil,  qu'ils 
eussent  à  s'en  ressentir,  et  en  faire  telle  démons- 
tration ,  que  ce  fust  exemple  à  tous  autres  de  ne 
violer  le  droict  des  gens  ,  et  que  les  ambassadeurs 

(  desquels  le  nom  enlre  les  armes  des  ennemis  doit 
estre  sacrossainct  et  inviolable)  fussent  en  scurete', 
au  moins  à  l'cndioict  de  cenx  devers  lesquels  ils  sont 
envoyez.* 

Le  Roy,  pour  ne  précipiter  la  vengeance  autant 
qu'avoit  este  le  faict,  délibéra,  premièrement,  de  de- 
mander au  duc  mesmcs  réparation  de  cest  outrage; 
secondement ,  d'en  escrire  à  tous  les  princes  et  poten- 
tats de  la  cbrestienlë,  comme  de  chose  touchant  et  ap- 
partenant à  tous  universellement.  Au  duc  il  escrivit 
en  ceste  manière. 

«  Mon  cousin,  j'ay  entendu  comme,  ces  jours  passez^ 
«  contre  tous  droicts  anciens  et  loualdes  coustumes  de 
a  tout  temps  garde'es  et  observe'es  entre  les  princes, 
(c  vous  avez  faict  trancher  la  teste  à  Fescuyer  Mer- 
«  veilles,  mon  ambassadeur  résidant  à  l'entour  de 
«  vostre  personne  ;  chose  qui  m'a  tant  et  si  grièvement 
«  despieu  et  desplaist,  pour  le  gros  outrage  et  injure 
«  qu'en  ce  faisant  m'a  esté  faict,  qu'il  n'est  possible  de 
«  plus,  et  dont  je  suis  délibère'  perpétuellement  me 
«  ressentir,  jusques  à  ce  que  réparation  m'en  soitfaicte 
«  telle  qu'il  appartient.  Je  lavoy  envoyé'  près  de  vous, 
«  comme  celuy  que  jusques  icy  j'avoy  trouve'  et  cogneu 
«  en  tous  actes  si  honnestement  se  porter  et  conduire, 
«  qu'il  m'est  difficile  à  persuader  qu'il  eust  voulu  faire 
«  chose  méritant  un  tel  supplice.  Encorcs  qu'ainsi 
«  fust  qu'il  eust  faict  un  cas  pour  le  mériter,  si  fault- 
«  il  que  vous  entendiez  que  vous  ne  deviez  de  tant 
«  vous  oublier  que  de  procéder  à  fah'e  une  telle  exe- 
«  cution ,  sans  préalablement  m'en  advertir  et  m'en- 
«  voyer  son  procès,  attendant  sur  ce  ma  response,  qui 
«  eust  esté    si  juste  et    raisonnable  ,    qu'eussiez    eu 

«  cause  de  vous  en  contenter  :  qui  estoit  la  vraye 
«  voye  qui  de  tout  temps  et  ancienneté'  a  este'  ensuivie 
«  en  telles  matières.  Et,  pour-ce  que  de  la  mort  qu'il 
«  a  soulierte,  l'injure  principale  s'en  addresse  et  est 
«  faicte  à  moy,  laquelle  pour  rien  du  monde  je  ne 
<(  suis  délibéré  soufiiir,  je  vous  advise  qu'il  fault  que 
ce  vous  mettiez  en  debvoir  de  la  reparer,  tant  et  si 
(t  avant  que  j'en  sois  satisfaict,  comme  la  raison  le  re- 
«  quiert  ;  sinon ,  et  en  deffault  de  ce  ,  je  vous  signifie 
«  que,  par  tous  les  moyens  dont  je  me  pourray  adviser, 
(c  je  procederay  à  l'encontre  de  vous,  et  vous  feray 
ce  cognoistre  que  tresindiscretement,  et  sans  vous  en 
«  avoir  donné  cause ,  vous  m'avez  faict  injure  par  trop 
«  grande.  De  laquelle  je  me  plaincts,  et  en  escry  à 
ce  tous  les  princes  chresliens  mes  amis,  alliez  et  con- 
te fédérez,  comme  à  ceux  ausquels  semblablement  cest 
«  afl'aire  touche ,  comme  pour  estre  commun  entre 
«  nous,  afin  qu'ils  cognoissent  et  entendent  que,  si  je 
ce  meressen  d'une  telle  injure  et  outrage,  et  que  je  m'en 
te  attache  à  vous  pour  le  vous  faire  sentir  et  cognoistre, 
ce  j'en  ay  tresbonne  et  raisonnable  cause.  » 

A  nostre  sainct  Père,  comme  à  père  commun,  en 
escrivit  semblablement,  afin  qu'il  cogneust,  si,  pour 
ne  luy  estre  cest  outrage  reparé,  il  en  poursuivoit  la 
réparation  par  la  voye  des  armes,  qu'il  ne  le  faisoit 
sans  grande  occasion  et  bien  justifiée. 

A  l'Empereur  (à  ce  que,  si  la  chose  procedoit  jusqucs 
aux  armes ,  il  n'eust  cause  de  penser  que  ce  fust  pour 
autre  occasion)  il  en  escrivit  en  la  forme  et  teneur 
qu'il  s'ensuit. 

ce  Tres-hault ,  tres-excellant  et  trespuissant  prince , 
«  nostre  trescher  frère,  cousin  et  allié.  Combien  que 

«  par  tous  droits  ne  soit  permis  ne  loisible  ofîenser 
«  les  ambassadeurs ,  lesquels  de  tout  temps  ont  jus- 
«  f|ues  icy  jouy  des  prérogatives  et  privilèges  que  par 
«  louable  et  ancienne  coustume  leur  ont  esté  octroyez, 
«  et  que  de  faire  le  contraire,  tous  roys,  princes  et 
«  potentats  y  ont  grand  interest,  d'autant  qu'au  moyen 
«  de  ce  ,  la  communication  et  entretenement  de  la 
«  paix  et  amitié  entre  eux  se  pourroit  perdre  ,  par 
«  succession  de  temps ,  au  grand  détriment  et  danger 
«  de  leurs  royaumes ,  pais  et  Estats  ;  toutesfois ,  tres- 
«  liault ,  tres-excellant  et  tres-puissant  prince ,  nostre 
«  très-cher,  tres-aimé  frère,  cousin  et  allié,  le  due 
«  François  Sforce,  comme  nous  avons  esté  avertis,  a, 
«  ces  jours,  faict  trancher  la  teste  à  l'escuyer  Mer- 
ce  veilles ,  nostre  ambassadeur  résidant  à  l'entour  de 
«  sa  personne,  lequel  jusques  icy  avons  cogneu  en  tous 
«  actes  s'estre  si  honnestement  conduit  et  porté,  que 
«  c'est  chose  difficile  à  nous  persuader  qu'il  eust  faict 
«  ny  voulu  faire  chose  pour  mériter  un  tel  supplice  et 
«  punition.  Et,  encores  que  ce&t  inconvénient  luy  fust 
«  avenu ,  de  commettre  cas  pour  lequel  il  eust  mérité 
(c  ladite  punition ,  neantmoins  ledit  duc  ne  pouvoit  ne 
«  devoit  faire  procéder  à  laditte  exécution ,  sans  prea- 
«  lablement  nous  envoyer  son  procès,  et  sur  ce  atten- 
te dre  nostre  response,  laquelle  luy  eussions  faict  telle 
«  et  si  raisonnable,  qu'il  eust  eu  bonne  cause  de  s'en 
«  contenter.  Et  ce  que  trouvons  encores  grande- 
«  ment  estrange,  c'est  qu'il  a  esté  procédé  si  sommai- 
«  rement  en  cest  affaire,  qu'en  deux  }ours,  la  prise,  le 
«  procès,  la  condamnation  et  exécution  de  mort  s'en 
<t  sont  ensuivies  :  qui  nous  est  une  telle  et  si  grande 
«  injure ,  et  qui  nous  revient  à  si  grand  ennuy,  qu'il 

«  n'est  possible  que  la  puissions  comporter.  Et  à  ceste 
«  cause,  luy  avons  escrit  nous  en  faire  la  réparation 
«  telle  qu'il  appartient.  Ce  que  vous  avons  bien  voulu 
«  faire  entendre  ,  et  semblablement  aux  autres  princes 
«  chrestiens  noz  bons  amis,  alliez  et  con fédérez  , 
«  comme  à  ceux  qui  y  ont  intcrest ,  et  ausquels  cest 
«  afiaire  touche,  pour  estre  commun  entre  nous,  afin 
«c  qu'il  soit  clairement  cogneu  que  la  poursuitte  que 
<f  pourrons  faire  en  cest  endroit,  ne  procède  pour  autre 
«  cause  que  pour  ceste  seulement,  ne  que,  soubs  cou- 
<f  leur  d'icelle,  ayons  vouloir  d'entendre  au  recouvre- 
cc  ment  du  duché  de  Milan  ;  à  quoy,  comme  Dieu 
«  sçait ,  ne  taschons  aucunement  par  ceste  voye,  ains 
«  nous  suffira  d'avoir  repai-ation  de  laditte  injure ,  à 
«  laquelle,  quand  ledit  duc  voudra  entendre  et  se 
«  mettre  en  devoir  de  la  nous  faire  telle  que  la  raison 
«  et  l'oflence  à  nous  faicte  le  requièrent,  ne  procedo- 
«  rons  plus  avant  à  l'enconlre  de  luy;  mais  aussi,  au 
«  deflault,  voulons  bien  vous  avertir  que  cliercherons, 
«  par  tous  moyens  à  nous  possibles,  de  lui  donner  à 
«  cognoistre  que  ne  sommes  pour  souffrir  un  tel  ou- 
ïe trage.  Et  quand  un  chacun  pensera  à  part  luy,  si  le 
«  semblable  luy  estoit  falct,  comme  il  le  prendroit, 
«  et  la  démonstration  qu'il  en  feroit,  il  trouvera  que 
«  nous  avons  bonne  cause  et  raisonnable  de  nous 
«  ressentir  de  faire  poursuitte  de  laditte  réparation. 
«Très -haut,  très -excellant  et  trespuissant  prince, 
«  nostre  trescher  et  tres-aimé  frère,  cousin  et  allie, 
«  nous  suplions  le  Créateur  vous  avoir  en  sa  tres- 
«  saincte  et  digne  garde.  » 

Au  roy  Ferdinand,  au  roy  d'Angleterre  et  autres 
princes  et  potentats  en  escrivit  en  pareille  substance, 

et  aux  seigneurs  des  lignes.  A  Pvomme  se  preparoit 
nostie  sainct  Père  pour  exécuter  ceste  entreveue , 
quand  il  receut  la  lettre  du  Roy  touchant  la  mort 
dudit  Merveilles. 

A  l'Empereur  fin^ent  présentées  les  lettres  par  le 
seigneur  de  Yeily,  ambassadeur  du  Roy,  lequel 
aussi  en  parla  de  liouche,  selon  qu'il  en  avoit  charge 
dudit  seigneur  son  maistre.  Sa  response  fut  que  le- 
dit Merveilles  avoit  tresbicn  mérite'  la  mort,  et  qu'il 
n'estoit  aucunement  ambassadeur,  ains  gentil-homme 
privé,  subject  du  duc,  et  poursuivant  au  près  de  luy 
ses  particulières  et  propres  afïaires ,  comme  il  appa- 
roissoit  par  lettres  du  Roy  mesmes  recommandant 
ledit  Merveilles  au  duc,  en  sesdits  propies  et  particu- 
lières affaires.  L'ambassadeur  luy  monstra  sur  le  champ 
autres  lettres  du  duc  mesme  au  Roy,  par  lesquelles  il 
apparoissoit  que  ledit  Merveilles  estoit  ambassadeur 
du  Roy  vers  iceluy  duc.  Mais  l'Empereur  n'en  feit 
autre  démonstration;  ains,  se  voyant  de  tant  plus  as- 
seuré  du  duc,  et  que  jamais  ne  seroit  pour  s'addonner 
à  la  dévotion  du  Roy,  depescha  peu  de  jours  après  le 
seigneur  du  Prat,  ja  plusieurs  fois  devant  nomme, 
pour  aller  quérir  en  Flandres  la  seconde  fille  du  roy 
Cristierne  de  Dannemarc ,  niepce  dudit  seigneur  Em- 
pereur, et  la  donner  à  femme  au  duc,  ainsi  qu'il  luy 
avoit  promis  auparavant..  Et  presque  en  un  mesme 
temps  furent  faictes  les  nopces  dudit  duc,  et  du  duc 
d'Orléans  avec  la  duchesse  d'Urbin;  car  le  huictieme 
jour  de  septembre,  audit  an  i533,  partit  nostre  sainct 
Père  de  Romme,  y  laissant  le  cardinal  de  IMonté, 
oncle  du  pape  Tulles  dernier  decedé ,  légat  en  son 
absence,  lequel  toutesfois  mourut  bientost  après.  Le 

Roy  avoit  ordonné  plusieurs  brigantlns  et  fregattes 
armez,  pour  descouvrir  en  la  haulte  mer  et  au  long 
de  toutes  les  costes,  à  ce  que  d'aucune  part  il  n'a- 
vint  surprise  ny  inconvénient  à  nostredit  sainct  Père. 
Et,  attendant  Sa  Saincteté ,  le  Roy  se  pourmenoit  à 
l'entour  de  Marceille,  visitant  le  pais  :  auquel  lieu  il 
feit  ce-pendant  un  court  voyage ,  pour  veoir  quel 
ordre  avoit  esté  mis  à  la  recevoir  honorablement. 

Audit  lieu  de  Marceille ,  vint  devers  le  Roy,  de  la 
part  du  duc  Francisque  Sforce,  pour  l'excuser  de  la 
mort  de  Merveilles,  messire  Francisque  Taverne,  de- 
vant nommé,  cliancellier  d'iceluy  duc,  lequel,  par  or- 
donnance du  Roy,  fut  ouy  au  conseil  estroict.  L'ex- 
cuse et  remonstrance  qu'il  proposa,  fut  que  le  duc 
son  raaistre  ne  pensa  jamais  que  ledit  seigneur  Roy 
deust  prendre  ceste  mort  en  la  sorte  qu'il  la  prenoit , 
par  les  lettres  pleines  d'expostulation  que  Sa  Majesté 
îuy  en  avoit  escrites,  d'autant  que  ledit  Merveilles 
n'estoit  ambassadeur,  et  n'en  avoit  ordre  ne  lieu ,  ny 
estoit  estimé  ne  tenu  tel  en  la  cour  du  duc  sondit 
maistrej  mais  qu'il  y  estoit  comme  son  subject  et  vas- 
sal, et  pour  ses  propres  affaires  et  négoces,  ainsi  que 
les  autres  vassaux  et  subjects  de  sondit  maistre  ;  le- 
quel jamais  n'avoitsceu  ne  pensé  qu'iceluy  Merveilles 
fust  domestique  ou  serviteur,  non  qu'aml)assadeur  ou 
messager  du  Roy,  et  que,  quand  il  l'eustsceu,  il  Iuy 
eust  porté  le  respect  qu'il  convient  porter  aux  ser- 
viteurs de  si  grand  prince  et  de  la  personne  du 
monde  à  laquelle  il  avoit  autant  d'obligation,  et  à 
laquelle  il  vouloit  porter  autant  d'honneur  et  de  ré- 
vérence ;  et  qu'il  n'eust  soulicrt  estre  touché  à  la  per- 
sonne dudit  Merveilles,  sans  préalablement  en  aver- 

lir  ledit  seigneur  Roy  ;  mais,  ignorant  qu'u  fust  autre 
que  son  subjcct  et  vassal,  il  avoit  permis  et  souffert  que 
la  procédure  et  justice  fust  faicte  contre  luy,  comme 
contre  tel,  et  comme  contre  homme  méritant  telle 
punition ,  pour  le  conflict  et  homicide  commis  à  l'en- 
contre  d'un  gentilhomme  de  la  maison  de  Casùllon, 
l'un  des  gentilshommes  ordinaires  de  la  maison  d'i- 
celuy  duc  ;  aussi  que  ledit  Mervedles  estoit  homme 
vitieux,  séditieux,  scandaleux,  receptateur  ordinaire 
d'homicidaires  et  autres  gens  mal  vivans,  et  mesme- 
ment  d'aucuns  lesquels  avoient  conspiré  en  la  mork 
d'iceluy  duc  son  maistre  et  d'aucuns  autres,  ses  pro- 
chains et  privez  serviteurs  ;  et  tellement  que  ledit  duc 
par  plusieurs  fois  luy  avoit  faict  dire  qu'il  n'avoit  sa 
demeure  agréable  à  Milan.  Ajoustant,  ledit  chancellier, 
avoir  luy  mesmes  dit  souvent  audit  Merveilles,  que 
le  duc  vouloit  etbesoing  estoit  qu'il  se  retirast;  à  quoy 
il  n'avoit  obtempéré  :  pendant  lequel  temps  estoit  ave- 
nue la  mort  dudit  de  Castillon ,  laquelle  iceluy  chan- 
cellier recita  lors,  ensemble  la  prise  et  exécution  du- 
dit Merveilles  ,  presque  de  mot  à  mot  ainsi  qu'elle  esl 
cy  devant  couchée;  seulement  obmi&t  et  ne  voulut 
mentionner  la  requeste  dont  nous  avons  parlé,  faicte 
par  ledit  Merveilles  au  capitaine  de  justice,  et  les 
justifications  présentées  par  les  amis  de  luy  estant 
prisonnier. 

Geste  légation  et  ren>onstraDce  fut  trouvée  par  le 
conseil  incrediblement  estrange  et  mal  à  propos,  d'au- 
tant que  ledit  chancellier  estoit  propre  nepveu ,  et  fils 
de  la  sœur  dudit  Merveilles ,  et  que  luy  plus  que  nul 
autre  estoit  informé  du  contraire  de  ce  qu'il  mettoiS 
en  avant.  Ce  que  luy  fut  alors  remonstré  de  poinct  en 

poinct,  et,  premièrement,  que  le  duc  sondit  maistre 
ne  pouvoit  ignorer  que  ledit  Merveilles  ne  fust  servi- 
teur, voire  ambassadeur  du  Roy  auprès  et  devers  luy, 
et  qu'il  en  apparoissoit  assez  ,  tant  par  les  propres 
lettres  dudit  Merveilles,  escrites  estant  à  Boulongne, 
desquelles  le  Roy  avoit  le  doul)le,  et  par  la  response 
que  luy  feit  le  duc ,  dont  ledit  seigneur  avoit  l'origi- 
nal en  sa  puissance  :  joinct  que  ledit  Merveilles  avoit 
demoure'  premièrement  au  service  du  feu  Roy,  et  de- 
puis à  celuy  du  Roy  présent,  l'espace  au  moins  de 
vingt-cinq  ans  :  parquoy  il  estoit  impossible  que  le 
duc  n'en  fust  averty  ;  lequel  n'avoit  este'  si  négligent 
que  de  ne  sçavoir  les  noms  et  les  biens  de  tous  les  gen- 
tilshommes du  duché'  de  Milan  qui  en  estoient  hors. 
Aussi  qu'il  n'estoit  vray  semblable  que  ledit  chancel- 
lier,  qui  bien  sçavoit  les  causes  de  sa  depesche,  et  qui 
l'avoit  présenté  au  duc,  et  avoit  ordinairement  hanlé 
avec  luy,  n'en  eust  adverty  ledit  seigneur  duc,  afin  de 
ne  luy  laisser  commettre  un  tel  erreur  à  l'encontre 
d'un  tel  et  si  puissant  prince  que  le  Roy.  Sur  ce  poinct, 
confessa  bien  ledit  chancellier  que  voirement  s' estoit 
Merveilles  adresse'  à  luy  pour  le  faire  parler  au  duc 
son  maistre,  mais  ne  luy  avoit  aucune  chose  déclaré 
plus  avant;  et  qu'il  n'avoit  jamais  pensé  qu'il  s'adres- 
sast  à  luy,  que  comme  oncle  à  ncpveu  en  ses  affaires, 
ne  qu'il  eust  à  parler  d'autres  négoces  au  duc,  sinon, 
paravauture,  en  intention  de  tirer  quelque  chose  de 
luy,  pour  en  escrire  au  Roy,  et  pour  s'entre-mettre , 
s'il  estoit  possible ,  d'estre  médiateur  de  bonne  et 
seure  amitié  entre  eux.  Si  la  première  remonstrance 
de  ce  chancellier  avoit  semblé  à  tous  moult  estrange , 
encorcs  plus  qu'impertinente  sembla  ceste  réplique  y 

et  iuy  fut  lemonstié  combien  à  liiy  seoit  mal  d'user 
<le  ce  langage ,  attendu  qu'il  sçavoit  bien  que  ledit 
Merveilles  avoit   lettres   de    créance   au  duc,  et  sa 
créance  portée  par  instruction  signe'e  du  l\oy  :  aussi 
que  liiy-mesmes,  au  lieu  de  Fontaineljeleau,  avoit  pro- 
cure sa  depesche ,  et  mis  en  avant  ce  moyen  de  Iuy 
donner  autres  lettres  de  recommandation  particulière, 
pour  servir  d'umbre  et  couverture  aux  fins  et  inten- 
tion qu'il  a  esté  dit  cy  devant.  Et  quand  tout  ce  ne 
seroit ,  si  n'estoit-il  excusable  ny  soustenaljle  en  droict 
et  justice ,  veue  la  précipitation  de  la  procédure  faicte 
contre  Iuy,   lequel  fut,  seulement  par  souspeçon  et 
comme    presumptivement    consentant  de  l'homicide 
faict  par  ses  gens,  emprisonné  le  vendredy,  et  le  di- 
menche  jugé  et  exécuté  clandestinement  et  de  nuict  : 
chose    pour  monstrer  évidemment  que  le  duc   eust 
peur  et  crainte  qu'en  le  faisant  exécuter  publique- 
ment, la  pluspart  du  peuple  y  mist  empeschement  et 
fist  tumulte,  pour  crainte  que  le  Roy,  s'en  ressentant 
contre  le  duc  ,  ils  se  sentissent  aussi  sans  coulpe  de  la 
vengence  qu'il  en  voudroit  et  pourroit  faire  ;  et  que  à 
Milan  mesmes  en  estoit  le  bruict  commun.  C'est  grande 
force  que  de  conscience,  et  qui  merveilleusement  faict 
perdre  sens  et  propos  à  ceux  qu'elle  condamne. 

Il  me  souvient  avoir  veu  en  mes  jeunes  ans  ledit 
chancellier  estre  estimé  l'un  des  plus  subtils  et  prompts 
advocats,  et  plus  argut  en  ses  responses,  qui  fust  pour 
lors  en  Lombardie-,  mais,  à  ceste  objection,  le  sens* 
Iuy  faillit  au  besoing,  ou  le  sang,  qui  ne  peult  mentir, 
le  feit  respondre  si  mal  à  propos  et  contredisant  à  tout 
ce  qu'il  avoit  dit  au-paravant,  que,  pour  excuser  ceste 
exécution  nocturne  et  clandestine,  il  allégua  que  le 

duc  son  raaistre  Tavoit  ainsi  voulu ,  non  pour  la 
peur  et  ciaincte  dessusdittes  ;  mais,  pour  autant  que 
ledit  Merveilles  estoit  au  service  d'un  si  grand  roy,  il 
luy  avoit  porte  ce  respect,  de  ne  luy  faire  ceste  honte 
que  de  l'exécuter  publicquement.  A.  ceste  cause  on 
luy  rompit  alors  la  broche,  en  luy  remonstrant,  puis 
que,  par  son  dire,  il  confessoit  le  duc  avoir  bien  sceu 
que  ledit  Merveilles  estoit  serviteur  du  Roy  (ce  qu'au- 
paravant il  avoit  nié),  la  raison  vouloit  qu'à  l'homme 
niant  chose  si  manifeste ,  il  n'en  fust  dispute'  plus  am- 
plement; et  que  le  Roy  avoit  tresbien  entendu  ses 
excuses  fondées  en  paroles,  sans  justification  aucune; 
et  qu'au  contraire  le  Roy  luy  avoit  monstre  par  lettres 
et  autrement,  deuement  et  clairement,  que  le  duc 
son  maistre  ne  pouvoit  soustenir  qu'il  ignorast  ledit 
Merveilles  estre  son  serviteur  et  ambassadeur.  Et 
partant  ,  il  vouloit  que  réparation  de  ceste  injure 
luy  fust  faicte ,  selon  que  premièrement  il  luy  en 
avoit  escrit;  autrement  il  la  se  feroit  faire  en  temps 
et  lieu. 

Telle  fut  la  response  et  depesche  baillée  audit  chan- 
cellier  ;  et  n'y  avoit  homme  du  conseil  du  Roy  qui  ne 
jugeast  cest  outrage  si  grand  et  infâme,  que,  non  seu- 
lement il  avoit  juste  cause  d'en  entreprendre  la  ven- 
geance contre  le  duc,  mais  qu'à  grand  peine  s'en  pou- 
voit il  passer  à  son  honneur  :  et  pensoit  bien  un  chacun 
que ,  si  à  ceste  entreveue  ne  s'y  en  moyennoit  quelque 
réparation,  le  printemps  ensuivant  ne  se  passeroit  sans 
qu'il  y  eust  de  la  meslée. 

Le  mois  d'octobre,  fut,  de  la  tour  d'If  et  de  Nostre 
Dame  de  la  Garde,  descouvert  l'armée  de  mer,  la- 
quelle apportoit  nostre  sainct  Père  :  desquels  lieux  fut 

faict  le  signal;  lequel  veu  de  Marceilles,  partirent  du 
port  un  bon  nombre  de  brigantins  et  fregattes ,  pour 
aller  au  devant  de  Sa  Saincteté,  dedans  lesquels  y 
avoit  bonne  compagnie  de  noblesse,  avecques  force 
trompettes,  clairons  et  liaulxl)ois.  Arrivé  qu'il  fut  à 
Tentre'e  du  port,  fut  salué  de  la  Majour  de  Nostre 
Dame  de  la  Garde,  de  la  tour  Sainct  Jean,  de  l'ab- 
baye de  Sainct  Victor,  et  de  plusieurs  autres  lieux 
eminents,  de  plus  de  trois  cens  grosses  pièces  d'artil- 
lerie, ausquelles  les  galleres  rendirent  leur  salut,  de 
sorte  que  tout  le  port  et  les  environs  se  monstroient  estre 
en  feu.  Ce  faict,  saditte  Saincteté  descendit  en  terre 
du  costé  de  Sainct  Victor,  à  l'opposite  de  la  ville,  le 
port  entre-deux,  en  un  palaiz  estant  au  seigneur  de 
Montmorency,  grand  maistre  et  maresclial  de  France  ; 
lequel  il  avoit  faict  préparer  pour  la  réception  de  sa- 
ditte Saincteté,  attendant  qu'il  feroit  son  entrée.  Pa- 
reillement ledit  sire  de  Montmorency,  sur  lequel  le 
Roy  s'estoit  reposé  de  toutes  choses  pour  la  réception 
de  Sa  Saincteté ,  avoit  faict  préparer  dedans  la  ville 
deux  palaiz  ,  l'un  pour  le  Pape ,  l'autre  pour  le  Roy  : 
et  y  avoit  entre  les  deux  une  rue  sur  laquelle  il  avoit 
faict  édifier,  de  charpenterie,  une  grande  salle  par  la- 
quelle on  alloit  d'un  logis  en  l'autre  ;  et  estoit  laditte 
salle  grande,  et  fort  à  propos  pour  tenir  le  consistoire 
du  Pape  et  des  cardinaux ,  et  aussi  pour  faire  les  assem- 
blées de  Sa  Saincteté  et  du  Roy  :  et  le  tout  tendu  de 
fort  riches  tapisseries. 

La  saincteté  du  Pape  après  avoir  esté  conduitte  jus- 
ques  au  palaiz  que  j'ay  dit  luy  avoir  esté  préparé  de 
là  le  port,  chacun  se  retira  en  son  quartier,  jusques 
au  lendemain,  que  saditte  Saincteté  se  prépara  pour 

faire  son  entrée.  Laquelle  fut  faicte  en  fort  grande 
sumptuosité  et  magnificence,  luy  estant  assis  sur  une 
chaire  portée  sur  les  espaulles  de  deux  liommos,  et 
en  ses  habits  pontificaux  ,  hors  mis  la  tyare,  marchant 
devant  luy  une  hacquenée  blanche,  sur  laquelle  re- 
posoit  le  sacrement  de  TAutel  ;  et  esloit  ladilte  hac- 
quenée conduilte  par  deux  hommes  à  pied  en  fort  bon 
equippage,  avecques  deux  resnes  de  soye  blanche.  Puis 
après,  marchoient  tous  les  cardinaux  en  leurs  habits, 
montez  sur  leurs  muUes  pontificales,  et  madame  la  du- 
chesse d'Urbin,  séparément,  en  grande  magnificence, 
accompagnée  d'un  grand  nombre  de  dames  et  de  gen- 
tilshommes ,  tant  de  France  que  d'Italie.  En  ceste  com- 
pagnie estant  le  Père  sainct  au  lieu  préparé  pour  son 
logis,  chacun  se  retira  :  et  tout  ce  fut  ordonné  et  Con- 
duit sans  nul  desordre  ny  tumulte.  Or,  ce-pendant 
que  le  Pape  faisoit  son  entrée,  le  Pioy  passa  feaue 
dans  une  fregatte,  et  alla  loger  au  lieu  dont  le  Pape 
«^stoit  party,  pour,  de  ce  lieu,  le  lendemain  venir  faire 
l'obeïssanee  au  Père  sainct,  comme  roy  Tres-Chres- 
tien.  Or  avoit  il  esté  ordonné  de  long  temps,  que 
maistre  Guillaume  Poyet,  président  en  la  cour  de 
parlement  de  Paris,  et  depuis  chancellier,  feroit  l'orai- 
son au  Pape,  quand  le  Roy  luy  feroit  la  reverance. 
Et  estoit  ledit  Poyet  le  plus  éloquent  advocat  de  son 
temps,  et  mieux  parlant  la  langue  françoise;  mais  je 
pense  bien  que  la  latine  ne  luy  estoit  si  commune,  et, 
pour  ceste  raison ,  avoit  faict  forger  son  oraison,  de  lon- 
gue main ,  par  les  plus  doctes  hommes  de  ce  royaume  : 
et  l'avoit  bien  estudiée.  Mais  il  avint  autrement  qu'il 
nepensoit  ;  car,  le  matin,  au  lover  du  Roy,  le  maistre 
des  cérémonies  vint  devers  Sa  Majesté,  luy  faire  en- 

tendre  la  substance  sur  laquelle  Sa  Sainctete'  prioit  le- 
dit seigneur  qu'on  fist  ladittc  oraison ,  afin  de  n'oOencer 
les  autres  princes  et  potentats,  laquelle  instruction 
estoit  toute  contraire  à  ce  qu'avoit  projecté  ledit  Poyet. 
Parquoy,  se  voyant  surpris,  suplia  le  Roy  de  donner 
ceste  charge  à  un  autre,  remonstrant  que  c'estoit  le 
faict  de  un  prélat,  attendu  que  c'estoit  pour  l'union, 
et  bien  de  l'Eglise  ;  mais,  à  bien  dire,  c'estoit  qu'il  n'a- 
voit  le  temps  de  pouvoir  changer  le  language  ne  la 
substance  de  saditte  oraison  :  parquoy  en  fut  baille'e  la 
charge  à  Jean  du  Bellay,  evesque  de  Paris,  lequel, 
encores  qu'il  fust  prins  à  l'improviste ,  s'en  deschargea 
au  contentement  tant  des  estrangers  que  de  ceux  de 
sa  nation. 

Estant  le  P».oy  prépare ,  partit  pour  venir  au  palaiz 
où  estoit  le  Pape ,  accompagné  des  princes  de  son  sang, 
comme  monseigneur  le  duc  de  Vendosmois,  le  comte 
de  Sainct  Pol,   messieurs  de  Montpensier  et  de  La 
Rocliesuryon,  le  duc  de  Nemours,  frère  du  duc  de  Sa- 
voy e,  lequel  mourut  audit  lieu,  le  duc  d'Albanie,  et 
plusieurs  autres,  tant  comtes,  barons,  que  seigneurs, 
estant  tousjours  près  de  luy  le  seigneur  de  Montmo- 
rency, son  grand  maistre.  Estant  le  Roy  arrive'  au  pa- 
laiz ,  fut  receu,  par  le  Pape  et  tout  le  collège  des  car- 
dinaux assemblez  en  consistoire  ,  fort  humainement. 
Ce  faict,  chacun  se  retira  au  lieu  à  luy  ordonné,  et 
le  Roy  mena  avecques  luy  plusieurs  cardinaux,  pour 
les  festoyer,  et,  entre  autres,  le  cardinal  de  Medicis, 
nepveu  du  Pape ,  homme  fort  magnifique  et  bien  ac- 
compagné.  Au   lendemain,   ceux   ordonnez  par  Sa 
Sainctete  et  par  le  Roy  commencèrent  à  s'assembler, 
pour  traitter  des  choses  pour  lesquelles  l'entreveue  se 

iaisoit.  Premièrement,  fut  traitté  du  faict  de  la  foy, 
et  pour  -  autant  que  les  choses  n'estoient  prepai  ces 
pour  le  concile,  ainsi  qu'avez  peu  veoir  par  ce  qui  en 
a  esté  ditcy  devant, fut  depeschée  une  bulle  pour  (en 
attendant  ledit  concile)  reprimer  les  hérésies  en  ce 
royaume,  et  empcscher  que  les  choses  ne  vinssent  en 
plus  grande  combustion  qu'elles  n'estoient.  Puis,  fut 
conclu  le  mariage  du  duc  d'Orléans,  second  fils  du 
Roy,  avecques  Catherine  de  Medicis,  duchesse  d'Ur- 
bin,  niepce  de  Sa  Saincteté,  avec  les  conditions  telles 
ou  semblables  que  celles  qui  autresfois  avoient  esté 
proposées  au  duc  d'Â.lbanie,  ainsi  que  pouvez  avoir  en- 
tendu par  cy  devant.  Ledit  mariage  fut  consommé  en 
grande  magnificence,  et  les  espousa  nostre  sainct  Père. 
Ce  mariage  ainsi  consommé,  le  sainct  Père  tint  un 
consistoire ,  auquel  se  créa  quatre  cardinaux  à  la  dévo- 
tion du  Roy,  sçavoir  est  :  le  cardinal  Le  Veneur,  par 
devant  evcsque  de  Lizieux  et  grand  aumosnier  du 
Roy,  le  cardinal  de  Boulongne,  de  la  maison  de  la 
Chambre ,  et  frère  maternel  du  duc  d'Albanie;  le  car- 
dinal de  Chastillon  (0,  de  la  maison  de  Colligny,  nep- 
veu  du  sire  de  Montmorency,  fils  de  sa  sœur  et  du 
mareschal  de  Chastillon  ;  le  cardinal  de  Givry,  oncle 
paternel  de  madame  l'amirale  de  Brion.  Ce  faict,  fut 
célébrée  une  messe  papale,  à  la  fin  de  laquelle  nostre 
sainct  Père  donna  sa  bénédiction  et  absolution  géné- 
rale par  toute  la  chrestienté,  comme  au  jeudy  de  lasep- 
maine  saincte.  Les  choses  ainsi  parachevées  i^) ,  le  Pape 

(')  Le  cardinal  de  Chastillon  :  Odet  de  Chàlillon ,  frère  du  célèbre 
amiral  de  Coligny  et  de  d'AndcIol.  Il  abjura  ,  ainsi  que  ses  frères,  la 
religion  catholique  ,  et  se  maria.  —  (.')  Les  choses  ainsi  parache^e'es  : 
cette  entrevue  »ivoit  duré  depuis  le  f\  octobre  jusqu'au  20  novembre. 

s'embarqua  ,  pour  retourner  à  Romme,  environ  le 
vingtiesme  jour  de  novcmlire,  et  le  Roy  print  son  che- 
min pour  se  retirer  vers  Avignon.  A vissi  fut  parlé  de 
Taiïaire  du  Roy  d'Angleterre,  pour  lequel  le  Roy  feit 
grande  instance;  mais,  estans  les  choses  si  avant,  que 
d'avoir  esté  jetter  la  fulmination  contre  ledit  Roy,  les 
cardinaux  contestèrent  de  sorte  que  la  chose  fut  remise 
à  Romme,  où  tout  le  collège  seroit  assemblé;  ce-pen- 
dant le  Roy  pourroit  envoyer  devers  ledit  roy  d'An- 
gleterre, pour  luy  persuader  de  se  remettre  en  l'obeïs- 
sance  de  l'Eglise  rommaine. 

Depuis  le  partement  de  Marceille,  ne  séjourna  le 
R^oy,  jusques  à  ce  qu'il  fust  à  la  coste  Sainct  André, 
sinon  deux  jours,  en  passant  en  Avignon  ;  auquel  lieu 
il  assembla  son  estroict  conseil,  et  délibéra  sur  une 
requeste  à  luy  faicte,  tant  de  la  part  du  jeune  duc 
Chrestofle  de  Wittemberg  (0,  au  nom  de  luy  et  de  son 
père,  comme  des  ducs  Guillaume  et  Louis  de  Bavière, 
ses  oncles.  Nous  avons  dit  par-cy  devant  la  gratieuse 
response  que  feit  ledit  seigneur  à  messire  Bonacurse 
Gryiie,  secrétaire  desdits  ducs  de  Bavière,  et  com- 

{^)  Du  jeune  duc  Chrestofle  de  Jf^itieniherg  :  Ulrich  ,  duc  de  Wir- 
temberg,  aroit  opprimé  ses  sujets  ,  et  s'étoit  tiès-mal  conduit  avec  Sa- 
bine de  Bavière,  sa  femme.  Les  ducs  de  Bavière,  Guillaume  et  Louis, 
en  firent  des  plaintes  ,  et  Ulrich  fut  mis  au  ban  de  FErapirc.  Sabine 
obtint  la  révocation  de  ce  décret ,  et  ne  fut  pas  mieux  traitée.  Un  de.s 
officiers  d'Ulrich  ayant  été  tué  par  les  habitans  de  Ruttinghen,  il 
saccagea  cette  ville  ,  et  arma  contre  lui  la  ligue  de  Souabe ,  dévouée 
à  la  maison  d'Autriche.  Guillaume  de  Bavière,  à  la  tète  de  cette  ligue  , 
le  chassa  de  ses  Etats,  qui  furent  donnés  à  Ferdinand,  frère  de 
Charles-Quint.  Les  ducs  de  Bavière,  pressés  ensuite  par  les  sollicita-^ 
lions  de  Sabine,  leur  sœur,  s'intéressèrent  au  sort  de  Christophe,  fils 
d'Ulrich ,  qni  n'étoit  âgé  que  de  quatre  ans  lorsque  sou  père  avoit  été 
dépouillé. 

i8.  i\ 

ment  il  leur  avoit  promis  d'envoyer  homme  avecques 
pouvoir  de  traitter  et  conclurre  avecques  eux ,  selon 
leur  intention  et  requeste  :  de   laquelle  response  il 
avertit  ses  princes  et  maistres,  et  luy  deiuoura  en  ceste 
Cour,  attendant  la  dcpesclie  dudit  personnage,  jusques 
après  le  partement  de  ceste  assemble'e.  Ledit  jeune  duc 
Chrestofle  de  Wittemberg  avoit  eu ,  de's  le  mois  d'aoust, 
response  des  alliez  et  confederez  en  la  ligue  de  Sueve, 
à  une  sienne  longue  lettre  du  dernier  jour  de  juillet, 
par  laquelle  il  leur  avoit  faict  entendre  ses  justes  cau- 
ses de  doleance  sur  le  traittement  rigoureux  dont,  sans 
sa  coulpe,  on  avoit  usé  à  Tencontre  de  luy,  et  par  la- 
ditte  response  luy  avoient  les  commis  et  députez  d"i- 
celle  ligue  signifié  que,  pour  estre  son  affaire  fort  in- 
trinqué, tellement  qu'il  estoit  presque  impossible  de 
la  décider  et  y  faire  fin,  par  lettres  etresjx)nse,  entre  ab- 
sens,  ils  luy  avoient  semonds  à  se  trouver  en  personne, 
au  commencement  de  septembre  prochain,  à  une  diète, 
pour  entendre  à  la  décision  de  sondit  affaire ,  qu'ils 
offroient  de  tenir  en  la  ville  d'Ausbourg,  où  ils  estoient 
lors  assemblez  à  la  délibération  d'autres  affaires.  Et 
à  ceste  lin,  luy  avoient  envoyé  saufconduit  en  ample 
forme,  soubs  les  seings  et  seaux  secrets  des  trium- 
vires  ,  ou  trois  capitaines,  lesquels  estoient  alors  mes- 
sire  Guillaume  de  Keringen ,  Léonard  de  Bappahein , 
mareschal  du  Sainct  Empire  ,  et  Ulricq   Naytarei , 
bourgmestre  de  la  ville  de  Ulme.  Or  est  la  coustume  eu 
Germanie  qu'en  toutes  les  asseral)lées  qui  se  font  à  la 
requeste  d'aucun  personnage,  et  pour  ouir  et  décider 
ses  propres  et  particulières  affaires,  ledit  personnage 
y  mené  le  plus  grand  nombre  qu'il  peult  assembler  de 
ses  familiers  amis  et  adhérant,  ou  leurs  commis  et  de- 

putez ,  pour  assister  à  l'audience  et  décision  de  sa  ma- 
tière. 

Lequel  nom  et  liltre  d'assistance  est  de  telle  con- 
dition, que  quiconques  assiste  à  autruy,  faict  la  cause 
et  matière  sienne,  et  tacitement  s'oblige  à  luy  donner 
aydc  et  faveur,  et  jusques  à  prendre  les  armes  pour 
luy  en  un  besoing,  en  cas  de  dénégation  et  maligne 
dissimulation  de  justice.  Suivant  laquelle  coustume, 
ledit  duc  Chrestofle  avoit  envoyé  devers  plusieurs 
roys,  ducs,  et  princes,  les  requérir  et  suplier  de  luy 
vouloir  assister  en  cestuy  sien  aliaire  :  sçachant  donc- 
ques  la  promesse  qui  aux  ducs  de  Bavière  ses  oncles 
avoit  esté  faicte  par  le  Roy  nostre  maistre,  d'envoyer 
un  personnage  avec  pouvoir  de  traitter,  ainsi  comme 
j'ay  dit,  avec  eux,  il  luy  escrivit  de  fort  gratieuses  et 
humbles  lettres ,  la  substance  desquelles  il  m'a  semblé 
estre  bien  à  propos  d'insérer  en  cest  endroict ,  ensem- 
ble la  response  du  Roy,  et  recharge  faicte  par  luy, 
accompagnée  de  la  prière  et  grande  instance  de  ses- 
dits  oncles  les  ducs  de  Bavière,  qui  par  ledit  Gryne, 
leur  secrétaire,  fut  faicte  de  bouche,  et  baillée  par 
escrit  audit  seigneur  roy  de  France, 

La  salutation  accoustumée  premise,  il  luy  exposoit 
comment,  en  la  grande  et  longue  affliction  et  calamité 
de  son  père  et  de  luy,  qui  estoient  (ja  dix-sept  ans 
avoit)  expulsez  et  chassez  hors  de  leur  pais  et  biens, 
la  première  espérance  qu'ils  av oient  eue  de  se  resoul- 
dre,  avoit  esté  par  la  nouvelle  qu'il  eut  de  la  con- 
sommation du  mariage  de  Sa  Majesté  avec  la  royne 
madame  Aleonor,  son  espouse,  et  sœur  des  empereur 
et  roy  des  Rommains,  ausquels  estoient  leurs  biens 
appliquez  et  parvenusj  se  confians^  iceux  ducs,  perc 

i4. 

et  fils,  qu'estant  la  mère  cViceluy  duc  Chreslofle,  fille 
d'une  sœur  de  l'empereur  Maximilian ,  père  du  roy 
Philippe  de  Castille,  pcre  dudit  empereur  Charles  et 
du  roy  Ferdinand  et  de  laditte  royne  Aleonor,  il  ne 
pouvoit  estre  que  luy,  comme  un  allie'  des  parties,  in- 
terposant son  crédit  et  authorrte'  sur  cest  affaire,  les- 
dits  seigneurs  Empereur  et  Pioy  n'y  eussent  esgar,  et 
les  jettassent  hors  de  ceste  grande  leur  misère  et  ca- 
lamité; laquelle  interposition  de  son  crédit  et  autho- 
rité  ils  ne  pouvoient  non  espérer,  pour  son  accous- 
tume'e  bonté,  compassion  et  promptitude  de  secours 
envers  tous  affligez  et  opprimez  de  nécessité.  A  ceste 
cause,  luy  estant  accordé  saufconduit  de  venir  à  une 
assemblée  des  alliez  et  confederez  en  la  ligne  de 
Suave,  spoliateurset  expulseurs  de  sondit  père,  par  eux 
à  luy  octroyé  pour  ouir  et  entendre  ses  doléances,  il 
suplioit  Sa  Majesté  vouloir  escrire  aux  dessusdits  Em- 
pereur et  Pv-oy,  et  envoyer  autre  ambassadeur  ausdits 
alliez  et  confederez  de  Suave,  leur  recommandant  af- 
fectueusement et  prenant  en  sa  protection  les  aflaires 
de  luy  et  de  son  père  ;  lesquels  affaires  il  ne  doutoit 
que,  par  sa  protection  et  assistance ,  ils  ne  se  portassent 
favorablement  et  bien  ,  et  qu'ils  n'en  demourassent 
perpétuellement  et  infiniement  obligez  à  saditte  Ma- 
jesté, à  laquelle,  pour  fin  de  lettre,  ils  se  recomman- 
doient  de  rechef  et  tres-humblement. 

Ceste  fut  la  requeste  dudit  jeune  duc  Chi'eslofle, 
sur  laquelle,  après  avoir  meurement  pensé,  le  Roy  luy 
feit  response,  qu'estant  de  sa  nature  et  coustume,  enclin 
et  prompt  à  secourir  quiconque  en  avoit  bcsoing, 
non  seulement  ses  alliez  de  sang,  il  luy  desplaisoit 
merveilleusement  que,  sans  le  sccu  et  consentement 

desdlts seigneurs  empereur  et  roy  des  Rommains,  aus- 
quels  touclioit  l'aHairc  d'iceux  ducs  et  père  et  fils,  qui 
estoient  jouissans  et  saisis  des  biens  et  Estais  d'iceux,  il 
ne  pouvoit,  sans  oirension  de  ses  traitiez,  entreprendre 
la  protection  de  leurdit  aflaire,  nepour  cestefin  escrire 
ou  envoyer  ambassadeur  ausdits  alliez  et  confederez 
de  Suave;  car  ce  seroit  tacitement  les  blasmer  et  re- 
prendre d'iniquité',  s'il  requcroit  ou  poursuivoit  que  les 
biens  et  Estats  d'iceux  père  et  fils  leur  fussent,  par 
jugement  de  la  ligue,  rendus  comme  injustement  et  à 
tort,  occupez  et  détenus  par  les  susdits  Empereur  et 
B.oy.  Ausquels  vouloit  il  l>ien  de  bon  cœur  et  affec- 
tueusement escrire,  qu'ayant  esgard  à  la  prochaine 
alliance  d'iceux  ducs  avec  Leur  Majestez,  ils  eussent 
esgard  à  leur  donner  moyen  de  vivre  et  s'entretenir 
en  tel  estât  qu'il  appartenoit  à  gens  de  telle  eslolîë  et 
de  si  noble  alliance  comme  ils  estoient;  offrant,  au 
demourant,  audit  duc  Chrestofle,  l'ayder  et  secourir 
de  son  propre,  duquel  il  pouvoit  disposera  son  plai- 
sir et  sans  offension  ou  juste  malcontentement  de  per- 
sonne, et  faire  pour  eux,  et  en  tout  et  par  tout,  ce 
que,  sans  contrevenir  à  ses  traitiez,  il  pourroit  et  se- 
roit loisible  de  faire. 

La  vérité  estoit  en  effect  que  le  Roy  desiroit  moult 
de  veoir  lesducs  susdits  remis  en  leur  Estât,  et  que  vo- 
lontiers il  eust  trouve'  moyen  de  les  y  ayder,  y  despen- 
dant du  sien,  tant  pour  affoiblir  d'autant  les  forces  de 
l'Empereur  et  de  son  frère,  comme  pour  acquérir  en 
Allemagne  nouvelles  amitiez ,  et  par  bien  faicts  y  con- 
fermer  celles  que  desja  y  avoit  acquises,  et  rendre  à 
l'Empereur  la  pareille,  qui  en  toutes  parts  s'essayoit  à 
luy  substraire  ses  alliances,  et  les  unir  et  joindre  à 

luy  ;  mais  il  le  vouloit  faire  avec  occasion  si  coulou- 
rée,  (ju'il  peust  dellendre  et  maintenir  n'avoir,  en  ce 
faisant,  contrevenu  audit  traittc,  lequel  il  se  conten- 
toit  assez  garder  au  pied  de  la  lettre ,  sans  en  riens 
l'estendre  en  faveur  et  avantage  de  qui  ne  luy  en  don- 
noit  la  cause.  Parquoy  de  ceste  sienne  volonté  n'estoit 
ignorant  ledit  Bonacurse,  secrétaire  des  ducs  de  Ba- 
vière, et  par  lettres  en  cliifïres  la  feit  entendre  à  ses 
princes  et  maistres ,  qui  pareillement  en  advertirent  le 
duc  Chrestofle,  leur  nepveu,  auquel  ils  pcrtoient  af- 
fection toute  autre  qu'ils  ne  faisoicnt  au  père  :  et  s'il 
eust  este'  en  leur  puissance  de  le  remettre  au  duché 
sans  y  remettre  le  père,  ils  s'y  fussent  employez  tres- 
volontiers;  et  s'en  estoient  assez  ouvertement  laissez 
entendre ,  ne  pensans  toutesfois  eh  pouvoir  venir  à 
bout,  à  cause  que  la  plus  part  de  ceux  qui  tendoient 
au  recouvrement  de  ce  duché,  favorisoient  au  père 
principalement,  et  ne  leur  sembloit  estre  raisonnable 
d'y  mettre  le  fds  et  abandonner  le  père.  Donc,  voyans 
qu'ils  ne  pouvoient  ce  quils  vouloient,  voulurent  à  la 
fin  ce  qu'ils  pouvoient  ou  jugeoient  estre  plus  facile. 
Et  de  reclief  en  escrivirent  amplement  audit  Bona- 
curse,  leur  ambassadeur  et  secrétaire ,  lequel,  après 
avoir  déclaré  leur  intention  au  Boy,  la  luy  bailla  par 
articles  escrits ,  contenans  en  substance  ce  qui  s'ensuit. 
Premièrement ,  qu'ils  le  remcrcioient  de  la  bonne 
et  gratieuse  response  qu'il  avoit  faict  audit  leur  am- 
bassadeur, en  promettant  et  asseurant  audit  seigneur 
Boy  qu'à  tousjours-mais  ils  iroient  et  tiendroieut    le 
droict  chemin  avecques  luy.  Secondement,  ils  l'adver- 
tissoient  du  saufconduit  octroyé  audit  duc  Chrestofle , 
leur  nepveu ,  par  le  moyen  d'eux  et  de  leurs  secrettes 

praticques  et  menées  ;  et  qu'en  ceste  diète  ne  se  trait- 
teroit  chose  en  laquelle  Sa  Majesté  ne  puisse ,  par  quel- 
que sien  ambassadeur,  assister  audit  jeune  duc  Chres- 
tofle ,  avecques  les  ambassadeurs  et  commis  d'autres 
plusieurs  roys  et  princes  chrestiens,  lesquels  aussi  leur 
presteroient  assistance  et  adlierance  pour  le  pacifier  et 
accorder  avecques  le  roy  Ferdinand;  et  laquelle  pa- 
cification ne  se  traitteroit,  sinon  amiablement,  et  sui- 
vant les  droicts,  us,  status,  immunitez  et  privilèges 
du  sainct  Empire  et  de  la  nation  germanique  :  aus- 
quels  statuts  et  privilèges  ledit  roy  Ferdinand  n'ose- 
roit  ne  pourroit  contrevenir,  autrement  il  s'acquerroit 
ennemis,  et  susciteroit  à  l'encontre  de  soy  tous  les 
Estats  du  sainct  Empire.  Si  que  le  Roy,  favorisant  à 
ceste  entreprise ,  ne  failliroit  à  faire  de  deux  choses 
l'une,  ou  d'obtenir  du  roy  Ferdinand  la  restitution  de 
ces  ducs ,  lesquels  et  leurs  adherans  en  seroient  ses 
obligez  à  jamais,  et  ledit  roy  Ferdinand,  afioibly  d'au- 
tant de  pais  et  d'autant  d'amis  et  adherans  ;  ou  de  le 
contraindre  à  refuser  justice  ,  enquoy  il  acquerroit 
toute  l'inimitié  de  la  Germanie ,  qui  le  pourroit  par 
force  destituer,  non  seulement  de  ce  duché,  mais  du 
tiltre  et  nom  de  roy  des  Rommains  ;  et  ce,  sans  que  le 
roy  de  France  s'en  empeschast  si  ouvertement,  qu'on 
le  peust  accuser  d'avoir  le  premier  enfrainct  les  trait- 
iez et  capitulations  avec  l'Empereur. 

Et  à  ceste  cause,  le  prioient,  attendu  que  desja  il 
avoit  délibéré  d'envoyer  le  seigneur  de  Langey  en  Al- 
lemagne pour  avec  eux  traitter  et  conclurre  de  la 
forme  et  manière  de  la  consignation  par  luy  promise 
pour  la  conservation  d'une  ligue  défensive  non  ofîen- 
sive,  et  que  les  députez  et  commis  de  tous  les  princes 


2l6  [l533]    MEMOIRES 

contrahans  au  traitlé  de  Smalcade  se  trouveroient  en- 
semble à  ceste  diète,  pour  y  assister  et  adhérer  à  la 
poursuitte  de  ceste  restitution,  ce  considère,  son  bon 
plaisir  fust  d'escrire  et  recommander  cest  afi'aire  aux 
alliez  etconfederez  de  Suave,  et  ordonner  audit  Lan- 
gey  d'y  assister  ainsi  et  en  la  manière  que  feroient  les 
autres,  à  tout  le  moins  selon  que  par  ledit  Langey, 
son  ambassadeur,  seroit  convenu  et  accorde  avecques 
les  dessusdits  ducs  de  Bavière  ;  aussi  que  son  plaisir  fust 
d'escrire  à  monseigneur  le  duc  de  Lorraine,  et  à  mon- 
seigneur le  duc  de  (ruise,son  frère,  à  ce  que,  s'il  ave- 
noit  audit  duc  Chrcstofle,  ou  aucun  de  ses  gens  et  ser- 
viteurs, aller  ou  venir,  ou  séjourner  parmy  leurs  pais, 
il  fussent  contens  de  le  luy  souffrir  et  permettre,  luy 
usant,  au  demourant,  de  toute  raisonna])le  et  honneste 
faveur  et  humanité',  selon  qu'ils  esperoient  dudit  sei- 
gneur roy  de  France  que  volontiers  il  accorderoit  et 
obtiendroit  d'eux' sans  aucune  difficulté. 

Ces  remonstrances ,  ainsi  faictes  et  baille'es  au  Roy 
par  escrit,  furent  accompagnées  d'tmes  lettres  de  re- 
charge par  le  duc  Chrestofle,  par  laquelle,  entre  au- 
tres choses,  il  remonstroit  que  ceste  diète,  non  seule- 
ment se  faisoit  du  seul  consentement  de  l'Empereur, 
et  de  Ferdinand  son  frère,  mais  qu'ils  y  auroient 
eux-mesmes  leurs  commissaires  et  députez  ;  ensemble, 
que  ledit  roy  Ferdinand  avoit  consenty  et  accorde' 
que  ceste  matière  fust  mise  en  dispute  de  droict,  et 
decide'e  par  l'assemblée  d'iceux  confederez.  Et  qu'il 
fust  vray,  envoya  au  Roy,  pour  en  f.iire  foy,  le  double 
d'un  saufconduit  dudit  roy  Ferdinand  à  luy  accorde', 
en  dacte  du  vingt-cinquiesme  jour  du  mois  de  may 
lors  deinier  passé;  et  d'unes  lettres, en  dacte  du  lendc- 

main,  atlilressantes  au  capitaine  de  ladittc  ligue J  tou- 
chant rallaire  dudit  duc  Chrestofle,  par  lesquelles  il 
s'olFioit  à  faire,  non  seulement  justice,  mais  traittc- 
ment  gratieux  ,  etencores,  envers  TEuipereur,  tout  l'a- 
vancement qu'il  pourroit  de  sa  parole,  faveur  et  recom- 
mandation. Si  que  ledit  seigneur  Roy  noslre  maistre 
ne  devoit  plus  craindre  ne  doubler  qu'en  assistant  et 
adhérant  à  ceste  poursuitte  de  justice,  il  oiîençast  ny 
l'Empereur  ny  le  Pxoy  son  frère,  ny  fist  chose  que 
les  propres  vassaux  et  suljjects  de  l'Empire  ne  fissent 
en  cas  pareil,  et  sans  commettre,  en  ce  faisant,  aucune 
cause  de  reprehension. 

Le  Roy,  ainsi  que  j'ay  dit,  après  avoir  entendu  tou- 
tes ces  remonstrances,  et  veu  les  doubles  des  lettres  et 
saufconduit ,  encores  que ,  par  la  teneur  et  substance 
d'iceux,  il  fust  assez  aisé  à  cognoistre  que  ledit  sei- 
gneur roy  Ferdinand  n'avoit  aucune  volonté  de  rendre 
ce  duché,  se  contentoit  toutesfois  d'avoir  la  couver- 
ture desdites  lettres  et  saufconduit,  lesquels  il  inter- 
prétoit  au  meilleur  sens,  et  qui  faisoit  selon  son  inten- 
tion, c'est  à  dire,  selon  que  chantoit  la  lettre,  ne  se 
voulant  persuader  que  ledit  roy  Ferdinand  voulust 
escrire  autrement  qu'il  pensoit.  Et  pource ,  délibéra 
et  arresta  en  son  conseil  d'obtempérer  à  la  requeste 
d'iceux  ducs  de  Bavière  et  Wittemberg;  et  envoya 
ledit  seigneur  de  Langey,  avecques  charge  de  traitter 
et  conclurre  de  la  consignation  dessusdite ,  avecques 
ceste  clause,  toutesfois,  que  ses  deniers  ne  pourroient 
estre  employez  à  l'invasion  d'aucun,  ains  seulement  à 
la  deflence  desdits  anciens  us,  observances  et  privi- 
lèges de  l'Empire,  et  autres  certaines  clauses,  limita- 
tions et  restrinctions  contenues  au  traitté  qu'il  en  passai 

luy  donna  pareillement  charge  de  faire,  pour  lu  res- 
titution de  ces  ducs,  entièrement  tout  ce  qu'il  pour- 
roit  fliiie  avec  suffisamment  couloure'e  couverture  ,  et 
sans  ouvertement  contrevenir  au  texte  de  ses  traittez 
€t  convenances:  aussi  luy  enjoignit,  sur  toutes  choses, 
d'essayer  tous  moyens  possibles  à  faire  que  ceste  ligue 
de  Suave  ne  se  renovast ,  mais  que  de  tous  poincls 
elle  se  dissclust.  Et  sur  ce,  luy  donna  lettres  de  créance 
aux  commissaires  de  l'Empereur,  au  roy  Ferdinand, 
s'il  se  trouvoit  à  ceste  assemblée,  et ,  en  son. absence",  à 
ses  commis  et  députez ,  et  à  tous  les  autres  confederez 

de  ladite  lisrue  universellement. 

o 

Le  seigneur  de  Langey,  à  son  arrive'e,  adverty  que 
le  roy  Ferdinand  ne  se  trouveroit  à  ladite  assemble'e, 
voulut  bien  faire  entendre  à  ses  ambassadeurs  son  ar- 
rivée et  l'occasion  pour  laquelle  le  Pioy  l'avoit  de- 
pesché;  et,  pour  cest  effect,  leur  envoya  une  lettre  qu'il 
leur  escrivit,  avecques  celles  du  Roy  addressantes  au 
roy  Ferdinand,  ou  à  eux,  en  son  absence  :  laquelle 
j'ay  ici  insérée,  avec  deux  oraisons  qu'il  feist  en  laditte 
assemblée  pour  induire  les  députez  à  réintégrer  les 
ducs  de  Wittemberg  en  leurs  seigneuries. 

«  Messieurs,  quand  leTres-Chrestien  roy  de  France, 
«  mon  maistre,  fut  prié  par  les  ambassadeurs  du  duc 
«  Chrestofle  de  Wittemberg,  qu'il  luy  pleust  deffendre 
«  sa  cause  et  celle  de  Ulrich,  son  père,  envers  le  roy 
«  Ferdinand,  combien  qu'il  leur  deust  octroyer  cela, 
«  d'autant  plustost  que  plus  il  avoit  deu  apprendre 
<f  par  ses  afflictions  propres  à  secourir  les  affligez,  tou- 
«  tesfois,  la  parenté  du  roy  Ferdinand  l'en  destour- 
«  noit ,  voyant  qu'à  luy  touchoit  principalement  cest 
«  afT^iire.  M^iis,  après  qu'il  a  généralement  etparticu- 

«  lierement  entendu  comme  tout  l'affaire  s'est  porté 

«  au  commencement,  et  en  quel  estât  il  est  riiainte- 

«  nant,  et  qu'à  la  rcqueste  du  roy  Ferdinand  mesmes, 

«  on  avoit  donné  une  journe'e  pour  les  remettre  en 

ce  leurs  biens,  de  sorte  qu'il  sembloit  y  avoir  plus  de 

Ci  besoing  d'amiable   confirmation  que   de   deffence', 

«  alors  il  a  cogneu  appartenir  à  son  devoir  (estant 

«  commun  amy)  de  faire  une  recommandation  de  ses 

«  alliez ,  et  principalement  de  cestuy  pauvre  inno- 

«  cent ,  envers  le  roy  Ferdinand ,  aussi  son  allié  et 

«  amy ,  ayant  grande  occasion  de  congratuler  à  tous 

«  deux  :  aux  uns,  pour  avoir  trouvé  un  port  en  la 

«  tourmente  de  leurs   biens;  et  au  roy  Ferdinand, 

«  pour  raison  du  bon  advis  et  conseil  qu'il  a  pris, 

«  d'user   de  miséricorde.  Je  ne  suis  donc   pas   venu 

«  pour  excuser  la  faulte  de  Ulrich ,  combien  qu'il  en 

«  ait  quelque  cause,  sinon  juste,  à  tout  le  moins  cou- 

«  joincte  avec  une  juste  douleur,  mais  pour  congra- 

«  tuler  du  pardon  faict  et  de  la  vengeance  modérée , 

«  ou  (si  les  choses  s'y  adonnoient)  pour  les  obtenir 

<c  de  vous  par  prières.  Si  suffisamment  il  a  enduré  et 

«  souffert,  estant  chassé  hors  de  sa  maison  et  tiré  d'a- 

«  vec  ses  enfans,  lesquels  il  n'a  peu  veoir  depuis,  il 

«  est  temps  qu'on  rende  maintenant  ce  seul  et  unique 

«  fils  au  père,  et  le  père  au  fils,  et  à  tous  deux  leurs 

«  Estats.  La  restitution  desquels,  quant  à  l'un ,  dépend 

«  entièrement  de  la  miséricorde  du  roy  Ferdinand  ; 

«  mais,  quant  à  l'autre,  il  y  va  du  devoir.  Il  a  des- 

K  maintenant  beaucoup  (et  peult  à  l'avenir  avoir  d'à- 

«  vantage)  de  moyens  pour  s'enrichir  plus  dignes  de 

V  sa  grandeur,  que  de  vouloir  accroistre  le  sien  (quand 

«  il  luy  seroit  permis)  par  la  ruine  et  destruction  do 

«  ceux  cy,  ses  parents,  desquels,  s'il  n'a  pitié  (ce  qu'il 
«  a  délibère'  d'avoir),  il  ne  leur  demeure  rien  entierc- 
«  nient  que  la  vie  et  une  ])erpetuelie  colamite'.  Tou- 
c(  tes  lesquelles  choses  et  semblables,  combien  que 
«  par  le  Tres-Chrestien  roy  de  France,  mon  maistre, 
«  fussent  fort  bien  entendues ,  toutesfois  il  l'a  voulu 
«  admonnester  amiablement ,  afin  qu'il  ne  se  laissast 
«  divertir  d'une  si  bonne  et  si  saincte  entreprise,  qui 
«  est  la  plus  excellente  chose  et  la  plus  honnorable 
«  qu'il  sçauroit  laisser  à  sa  postérité-,  et,  si  ses  prières 
«  y  peuvent  ayder,  il  l'en  suplie  très  -  alTectueuse- 
«  mont;  ou  si  l'authorité  d'un  commun  amy  peult 
«  donner  quelque  moyen  à  vuider  tels  différends,  il 
«  y  offre  tout  son  pouvoir,  m'ayant  commandé  pro- 
«  poser  icy,  en  son  nom,  quelques  avis  qui  se  trouve- 
«  ront  honnestes  et  proulTitables  pour  parvenir  à  un 
«  bon  accord.  Mais  puisque  j'enten  que  le  roy  Fer- 
p  dinand  n'assistera  point  à  ceste  assemblée,  qui  est 
«  contre  ce  que  l'on  avoit  faict  entendre  au  Très- 
«  Chrestien  roy;  et  qu'il  vous  a  donné,  trcsreverends 
«  et  tresmagnifiques  seigneurs,  plein  et  entier  pouvoir 
«  de  composer  et  appoincter  tous  différends,  je  vous 
«  envoyé  les  lettres  de  mondit  seigneur  Roy,  qui  ap- 
«  partenoient  au  Roy  vostre  maistre,  et,  en  son  ab- 
«f  sence,  à  vous,  afin  que  vous  sçachiez  par  icelles  que 
«  tout  ce  que  je  vous  déclare  est  en  son  nom,  et  pro- 
«  cède  de  son  vouloir  et  intention.  » 

Dés  le  vingt-cinquiesme  jour  de  novembre,  audit  an 
i533,  arriva  le  duc  Chrestofle  à  Ausbourg,  et  avecques 
luy  se  trouvèrent ,  pour  y  assister  et  adhérer  au  nom 
du  duc  Jean  Federic  ,  électeur  de  Saxongne  ,  mes- 
sire  Chrcstolle  de  Tambanhain ,   chevalier  ;  messire 

Théodore  Spieger,  docteur  es  droicts  ;  au  nom  du  duc 
Henry  do  Brunsvic  et  Lemhourg,  un  homme  de  loyj 
au  nom  du  duc  Ernest,  aussi  de  Brunsvic  et  Lem- 
bourg,  messire  Chrestofle  de  Sainct  Ampergh  et  Bal- 
tazar  Clavier  ;  au  nom  du  duc  Albert  de  Prusse,  mes- 
sire André  Rip,  docteur;  au  nom  du  duc  Albert  de 
Mechel})urg,  messire  Sebastien ,  chancellier  de  Scliwe- 
nispurgh  ;  au  nom  du  duc  Jean  de  Cleves  et  Julliers , 
messire  Charles  Harst ,  docteur  ;  au  nom  de  lansgrave 
Philippe  de  Hcsse,  messire  Herman  de  INIalspeirg,  son 
mareschal,  et  messire  Jean  de  Finsy  de  Lieuchamp^ 
son  chancellier  ;  au  nom  du  comte  Georges  de  Wit- 
temberg,  messire  Jaques  Truch,  chevalier,  et  messire 
Jean  Cuoder,  docteur,  son  chancellier;  et  de  princes 
ecclésiastiques,  au  nom  du  duc  François,  evesque  de 
Munstre,  messire  Thomas  de  Hordo ,  son  mareschal, 
et  Josse  Rullant,  docteur,  son  chancellier. 

Le  seigneur  de  Langey,  dessus  nommé,  ambassadeur 
du  Roy  nostre  sire,  fut  instamment  requis  de  se  vou- 
loir inscrire  au  nom  des  assistans  ;  mais,  adverty  dd 
l'importance  de  ce  nom ,  et  que  quiconques  assiste  à 
une  cause  la  faict  sienne ,  comme  a  esté  dit  cy  dessus, 
ne  voulut  y  entrer  comme  ambassadeur  de  prince  as- 
sistant, mais  comme  médiateur  de  paix  et  d'amitié  entre 
les  parties  ;  aussi  veoit  il  que  les  ambassadeurs  mesmes 
des  ducs  de  Bavière,  qui  avoient  procuré  sa  depesche, 
n'y  entrèrent  point  comme  assistans,  mais  seulement 
comme  du  nombre  des  alliez  et  confederez  de  la  ligue  : 
parquoy  il  s'en  excusa  au  mieux  que  possible  luy  fut. 
Le  roy  d'Angleterre  y  avoit  aussi  envoyé  un  sien  am- 
bassadeur ;  mais  il  partit  d'heure  qu'il  y  arriva  tard 
et  après  que  l'assemblée  fut, départie.  Le  roy  Jean  de 

Hongrie)  pour  la  difliculté  des  cliemins,  n'y  envoya 
point  d'ambassadeur,  mais  bien  y  escrivit  lettres  fort 
aiiectionnees  en  faveur  des  ducs  dessus  nommez. 

Le  liuictiesme  jour  de  décembre ,  fut  faict  à  sçavoir 
uu  duc  Chrestofle ,  qu'au  dixiesme  jour,  à  sept  heures, 
il  auroit  audiance  à  l'assemblée  ;  et  autant  en  fut  faict 
à  sçavoir  audit  seigneur  de  Langey,  qui  estoit  seule- 
ment arrivé  au  mesme  jour  huictiesme  de  décembre^ 
Lequel  tout  le  lendemain  feit  diligence,  ainsi  qu'il  luy 
avoit  esté  ordonné,  d'entendre  au  long  et  à  la  vérité 
le  faict  et  les  mérites  de  cest  aftaire  de  Wittemberg, 
outre  ce  que  par  les  chemins  il  en  avoit  appris  de  l'un 
des  gens  du  duc  Chrestofle ,  qu'il  rencontra  passant  à 
Souleurre,  et  qui,  pour  instruction,  luy  avoit  baillé  une 
longue  lettre  imprimée  du  duc  son  maistre,  du  trente- 
uniesme  jour  de  juillet  précédant  (car  il  n'en  avoit 
autrement  esté  instruict  à  son  parlement)  :  et  comme 
si  le  Roy  en  eust  esté  informé  du  commencement 
jusques  à  la  fin,  ceux  qui  le  prièrent  et  solicitèrent 
d'y  envoyer,  ne  furent  si  advisez  que  de  lui  en  envoyer 
information  ou  par  cscrit  ou  de  bouche. 

Au  jour  et  heure  assignez ,  se  présenta  le  duc ,  ac- 
compagné de  tous  ses  assistans,  qui  furent  tous  assis 
de  rang  à  un  costé  des  sièges  ;  et,  ce-pendant,  aucuns 
commissaires  de  la  ligue,  envoyez  à  ceste  fin,  entre- 
tindrent  un  espace  de  temps  ledit  seigneur  de  Langey, 
•imbassadeur  du  Roy,  dedans  une  autre  salle ,  ce-pen- 
dant qu'il  se  disputa  du  rang  et  lieu  qu'il  devoit  tenir, 
car  il  ne  vouloit  se  seoir  au  dessoubs  des  ambassa- 
deurs et  commis  du  roy  Ferdinand ,  et  luy  sembloit 
suffire  qu'il  cedast  le  premier  lieu  aux  députez  et  com- 
iuissaircs  de  l'Empereur,  mais  le  second  appartenir 

au  Roy  son  maistre.  Pour  éviter  ce  différend,  et  ne 
préjudiciel'  au  droict  de  l'un  ny  de  l'autre  roy,  fut 
advisé  que,  pour  ce  jour  et  autres,  si  l'ambassadeur  de 
l'un  se  trouvoit  à  la  diète  ,  l'ambassadeur  de  l'autre  ne 
s'y  trouveroit.  Et  fut  ledit  seigneur  de  Langey,  am- 
bassadeur, conduit  et  mené  par  messire  Guillaume 
Kéringen,  l'un  des  capitaines  de  la  ligue,  et  par 
messire  Léonard  Eloq,  docteur,  ambassadeur  du  duc 
Guillaume  de  Bavière,  capitaine  gênerai  de  ladite 
ligue  ;  et  fut  assis  auprès  des  commissaires  de  l'Empe- 
reur, lesquels  estoient  monseigneur  Chrestofle  de  Stayn, 
evesque  d'Ausbourg,  et  le  comte  de  Montfort.  Si  pré- 
senta ses  lettres  de  créance  aux  dessusdits  commis- 
saires et  députez  des  confedcrez  de  laditte  ligue,  dont 
je  insereray  icy  le  commencement  de  laditte  lettre  de 
créance,  afin  que  la  longueur  d'icelle  n'importune  le 
lisant. 

«  François,  par  la  grâce  de  Dieu ,  roy  de  France^ 
«  à  tresreverends ,  tresillustres,  magnifiques  et  spec- 
«  tables  électeurs,  princes  et  autres  estats  de  l'Em- 
«  pire,  assemblez  à  tenir  la  diète  en  la  ligue  de  Suave, 
«  noz  trescliers  amis,  cousins  et  confederez,  salut.  En 
«  ces  grands  et  urgens  affaires  de  la  chose  publique 
«  chrestienne  qui  sont  et  régnent  de  nostre  temps,  etc.  » 

Apres  la  lecture  de  laditte  lettre,  le  seigneur  de 
Langey  déclara  à  l'assistance  ce  qu'il  avoit  de  charge 
du  Roy  son  maistre  ;  puis ,  par  le  duc  Chrestofle  de 
Wittemberg,  fut  mis  en  avant  ce  qui  sembloit  luy 
servir  pour  son  faict.  Ses  remonstrances  furent  bien 
prises  ,  horsmis  des  députez  du  roy  Ferdinand  de 
Hongrie,  lequel  estoit  jouissant  dudit  duché',  et  ceux 

qui  luy  estoient  adherens;  de  sorte  qu'il  n'y  eut  ordift 
qu'il  se  feist  aucune  conclusion  pour  ce  jour,  cncorcs 
qu'ils  en  fussent  foit  persuadez  par  une  oraison  qui 
leur  fut  faicte  sur  le  champ  par  ledit  seigneiu'  de 
Langey,  laquelle  vous  verrez  icy  traduitte  de  latin 
en  françois. 

La  première  oraison  du  seigneur  de  Langey,  f aie' e 
à  niessieui's  des  estais  d' Allemagne ,  pour  et  en  la 
faveur  du  duc  de  TVilLemherg,  traduicte  de  latin 
en  françois. 

«  Si  le  Tres-Ghrestien  roy  de  France,  mon  maistre, 
eust  voulu  jusques  aujourd'huy  seulement  avoir  csgard 
à  son  devoir  et  à  ce  que  l'humanité  requeroit,  long 
temps  a  qu'envers  ces  estats,  c'est  à  dire  envers  ses 
amis  et  confederez  anciens,  il  eust  entrepris  de  def- 
fendre  et  favoriser  la  cause  des  illustres  et  misérables 
ducs  de  Wittemberg  :  a  quoy  faire,  l'exemple  de  sa  ré- 
cente calamité  l'admonnestoit,  comme  celuy  qui  se  de- 
voit  efforcer  de  relever  les  misères  d'autruy,  par  la 
mémoire  et  souvenance  des  siennes  propres,  attendu 
mesmement  que  beaucoup  d'autres  raisons  le  mou- 
voient  :  c'est  à  sçavoir ,  l'authorité  et  faveur  de  plu- 
sieurs grands  et  très -vertueux  princes  qui  prioient 
pour  eux /leurs  alliances  et  afïïnitez,  la  grande  appa- 
rence et  espérance  que  la  vertu  de  l'un  devoit  croistro 
avec  les  ans,  sa  grande  et  indubitable  innocence,  et 
de  tous  deux  la  fortune  telle ,  qu'elle  peult  esraouvoir 
leurs  ennemis  mesmes  à  pitié  et  compassion  ;  car  cer- 
tainement, l'un,  pour  l'exigeance  du  crime,  a  suffisam- 
ment soufïert,  et  l'autre,  pour  son  innocence,  a  esté 
trop  misérablement  traitté.  Mais,  à  dire  la  vérité,  au- 

tant  que  toutes  ces  considérations  endammoient  le  roy 
Tres-Chrestien  de  les  secourir,  autant  l'en  refroidis- 
soit  le  bruit  commun  d'aucuns,  qui  n'entendoient  les 
desseings  de  voz  ali'aires ,  aiiisi  <|ue  maintenant  il  se 
peult  juger,  et  avoient  faict  courir  jusques  à  ses 
oreilles,  que,  par  edict  perpétuel,  aviez  transporte'  au 
roy  Ferdinand  tous  leuis  biens  et  Estats  ;  tellement 
qu'il  luy  estoit  à  craindre  que,  prenant  en  main  la  tui- 
tion  et  deffence  de  ceste  cause,  il  ofFensast  ceux  avec 
lesquels  il  est  lié  de  tresestroitte  alliance  et  confédéra- 
tion. D'avantage,  il  sçavoit  tort  bien  que,  pour  le  res- 
pect et  honneur  du  roy  Ferdinand ,  et  mesmes  pour  le 
regard  de  vostre  estimation,  il  ne  devoit  penser  qu'un 
prince  non  ambitieux  voulust  usurper  les  biens  de 
ses  voisins  et  alliez,  sans  estie  jugez  par  les  lois  et  cous- 
tumes,  ny  que  vous,  tant  estimez  prudents  et  ver- 
tueux, deussiez,  sans  occasion,  imposer  et  estendre  la 
peine  du  forfaict  du  père  sur  le  lils  innocent  ;  car,  si 
cela  n'estoit  couvert  de  quelque  exécrable  indignité 
de  crime  ,  ce  vous  seroit  à  jamais  une  tache  d  iuiuima- 
nité  et  de  cruauté,  et  à  luy  pareillement  dimpielé  et 
d'avarice.  Mais,  ayant  depuis  entendu,  et  en  gênerai  et 
en  particulier ,  par  les  lettres  du  duc  Chrestofle ,  en 
quelle  sorte  a  esté  cest  afi'aire  entrepris  et  commencé, 
et  en  quel  estât  il  est  de  présent,  après  y  avoir  son- 
gneusement  pensé ,  il  n'a  voulu  refuser  secours  à  ses 
alliez ,  princes  dignes  de  commisération  ,  en  l'endroict 
mesmement  où  il  est  question  de  tous  leurs  biens  et 
fortunes  :  ou,  pour  mieux  dire,  les  voyant  favorisez  de 
tant  de  seigneurs  qui  se  joignent  à  leur  cause,  il  n'a 
voulu  faillir  de  les  congratuler  de  ce  que  le  recou- 
vrement de  leurs  Estats  n'est  point  fondé  et  assis  sur 
18.  i5 

une  opinion  incertaine  et  doubteuse,  mais  despend  de 
vous  et  de  vostre  clémence,  et  de  la  bénignité  du  roy 
Ferdinand.  Et  pour  vous  faire  l)ien  entendre  la  charge 
qui  m'a  esté  commise  de  ceste  congratulation ,  j'espcre 
vous  monstrer  clairement  qu'ils  ne  doivent  seulement 
estre  remis  en  leurs  biens ,  et  principalement  ccstuy 
pauvre  innocent,  mais  qu'ils  le  doivent  eslre  par  vous, 
ot  tellement  par  vous,  que  si  plus  long  temps  ils  en 
demeurent  privez ,  toute  la  coulpe  d'oresnavant  en 
tombera  sur  vous,  et  nullement  sur  le  roy  Ferdinand. 
«  Et  si  je  vous  monstre  cela  évidemment,  et  aussi  que 
le  Roy,  mon  maistre,  vous  estimant  tels  que  ne  pouvez 
avoir  oublié  l'équité,  la  miséricorde,  la  prudence  et 
autres  vertus  qu'il  a  cogneues  en  vous,  à  tresbon  droict 
il  a  peu  et  deu  congratuler  à  ceux  cy  et  à  vous  :  à 
ceux  cy,  de  ce  qu'ils  ont  trouvé  un  port  gratieux 
pour  s'asseurer  après  une  tant  impétueuse  tourmente 
et  tempeste  ;  et  à  vous  aussi  est  à  bon  droict  deue  ceste 
congratulation,  d'autant  qu'avez  pris  ce  bon  avis  et 
trcssainct  conseil ,  de  vouloir  user  de  clémence  et  mi- 
séricorde ,  par  laquelle  il  me  semble  que  les  hommes 
s'approchent  de  Dieu.  Je  vien  donc  au  fait ,  auquel  je 
ne  voy  point  avoir  besoing  de  beaucoup  de  paroles; 
car  il  vous  peult  souvenir  à  tous  qu'après  la  mort  du 
père  de  cestuy-cy,  alors  que  ce  duché  par  vous  fut 
transporté  à  l'Empereur,  et  par  luy,  peu  après,  au 
roy  Ferdinand  son  frère,  vous  adjoustastes  par  mots 
exprès  ceste  condition ,  qu'il  en  appoinctast  avec  Ul- 
rich; et  au  regard  de  cest  innocent,  qui,  en  l'aage  de 
quatre  ans  où  il  estoit,  n'a  peu  commettre  ciime  ne 
faire  acte  deshonneste,  vous  luy  reservastes  la  pour- 
^uitte  de  tous  ses  droicts,  et  nommément  des  chasteaux 

de  Tubinge  et  de  Neyffen.  Non  long  temps  après,  qu'il 
vint  à  demander  d'estre  remis  en  la  possession  d'iceux, 
lesquels  csloient  entre  les  mains  du  roy  Ferdinand, 
et  voulant  poursuivre  ce  qui  luy  appartenoit,  iceluy 
Boy  déclara  ouvertement  qu'il  luy  permettoit  tout  ce 
qui  seroit  de  droict  et  d'iionnesteté  ;  et  n'a  pas  consenty 
seulement  que  ceste  journée  soit  assigne'e  pour  vuider 
ce  dilïërend,  mais  il  en  a  voulu  estre  le  principal  au- 
theur. 

«  Gest  acte,  certes,  du  roy  Ferdinand,  tant  plus  je 
le  considère,  tant  plus  je  cognoy  qu'il  n'a  peu  faire 
plus  prudemment  ;  car,  s'il  eust  délibéré  de  leur  rendre 
et  restituer  leurs  biens  et  Estats ,  lesquels  il  tient  par 
vostre  moyen,  sans  vous  en  communiquer,  je  dy  à 
vous,  qui  estes  aucunement  cause  de  la  fortune  à  la- 
quelle ces  ducs  sont  maintenant  réduits ,  il  eust  peu 
sembler  qu'il  n'eust  tenu  compte  de  vostre  bienfaict , 
ou  qu'il  se  fust  voulu  séparément  acquérir  leur  bonne 
grâce,  et  les  rendre  obligez  à  luy  seul,  les  laissant  ce- 
pendant irritez  contre  vous,  comme  s'il  eust  désiré  et 
pourchassé  que  ce  qu'ils  avoient  perdu  par  vous,  ils 
pensassent,  sans  vous,  etpeult  esti'e  malgré  vous,  l'avoir 
lecouvert  de  la  main  de  celuy  auquel  estoit  commode 
et  profiitalile  le  retenir.  Mais ,  puisque  les  choses  sont 
encores  en  leur  entier,  et  qu'il  remet  en  vostre  vouloir 
de  restituer  en  leurs  Estats  les  ducs  de  Wittemberg,  les 
deux  ensemble  ou  l'un  seul,  je  vous  laisse  à  juger  en 
quelles  de  leurs  seigneuries  vous  semble  qu'ils  doivent 
estre  restablis,  aymant  mieux  que  Ion  estime  qu'ils  y 
soient  rentrez  par  vostre  jugement  que  par  son  bien- 
faict. Puis  aussi  qu'il  a  voulu  avoir  tel  esgard  qu'il 
doit,  tant  au  bien  qu'il  a  rcccu  de  vous,  qis'à  voslre 

repos  et  à  vostre  reconciliation  avec  eux,  et  estant 
content  de  ceste  seule  louange,  que,  n'ayant  esté  trop 
arrogant  ny  presumptueux  en  recevant  un  bien-faict 
de  vous ,  il  a  voulu  apparoistre  n'estre  point  tant 
inique  détenteur  de  l'autruy,  que  libéral  du  sien  ,  il  se 
peult  facilement  juger  qu'il  ne  vous  a  point  ce-pendant 
osté  par  envie  ne  la  bonne  grâce  ny  l'honneur  :  la 
bonne  grâce,  que  l'un  tienne  de  vous  les  ornemens  de 
sa  jeunesse  et  l'espérance  de  son  plus  fort  aage ,  et  que 
l'autre  vous  doive  l'aise  etlatranquilité  de  sa  vieillesse; 
mais  l'honneur,  sans  doubte,  sera  entièrement  vostre, 
et  non  comme  aux  faicts  de  guerre ,  où  les  gensd'armes 
s'attribuent  une  grande  partie  de  la  gloire,  car  en 
cecy  vous  n'aurez  point  de  compagnon,  d'autant  que 
chacun  peult  veoir  et  cognoistre  que  vous  avez  aydé 
et  secouru  le  fils  innocent  de  vostre  ennemy,  et  tendu 
la  main  pour  relever  vostre  ennemy  abatu  et  vaincu. 
Et  certes ,  le  roy  Ferdinand  ce  faisant ,  combien  qu'il 
ne  le  vous  ayt  expressément  declairé,  si  est  ce  qu'il 
monstre  assez  par  eflect  qu'il  vous  a  voulu  tellement 
laisser  toute  la  gloire  et  la  bien-vueillance  qui  se  peult 
attendre  d'un  tel  acte ,  qu'il  n'en  puisse  cy  après  en 
aucune  manière  encourir  blasme  ou  reproche,  en 
quelque  part  que  puisse  tourner  vostre  jugement.  Car 
il  est  nécessaire  que  celuy  là  se  condamne  de  soy 
mesmes ,  qui  n'ose  remettre  sa  cause  à  l'opinion  de 
personne;  et  celuy  qui  se  veult  submettre  aux  loix  et 
coustumes,  monstre  qu'il  espère  de  deux  choses  l'une  : 
ou  qu'il  n'a  volonté'  de  retenir  le  bien  d'autruy  contre 
raison,  ou  que  ceux  ausquels  il  s'est  submis  luy  feront 
injustement  gaigner  sa  cause  ;  dont  l'un  je  croy  facile- 
ment, et  l'autre  est  trop  eslongné  et  indigne  de  sa  repu- 

lation  et  de  la  vostre.  Et  de  faict,  quant  à  ce  qui  luy  tou- 
che, je  n'auray  jamais  opinion  qu'il  voulsist,  encore  qu'il 
en  eustia  puissance,  entreprendre  chose  illicite  et  des- 
raisonnable, ains  aynieroit  beaucoup  mieux  monstrer 
son  authorité  et  employer  ses  forces  au  secours  de  ses 
alliez  qu'à  leur  ruine  ;  il  m'est   certainement  advis 
qu'il  ne  prétend  aucune  chose  en  leurs  biens,  mais 
plustost  veult  entendre  s'il  les  peult  justement  retenir, 
ou  si,  de  vostre  consentement,  il  les  leur  doit  laisser. 
Et,  quoy  qu'il  en  soit,  je  ne  penseroy  jamais  que  vous 
puissiez  trouver  bon  ny  raisonnable  de  despouiller 
ceux  desquels  ne  se  dit  point  que  l'un  ayt  commis  faulte 
excessive,  et  l'autre  n'a  rien  faict  :  plustost  je  penseroy, 
veu  qu'il  fault  distinguer  les  crimes,  et  que  les  peines 
sont  diverses,  que  l'on  ne  sçauroit  mieux  faire  que 
vous  eslire  pour  juger  si  Ulrich  le  père  (  car  du  fils  qui 
en  peult  doubter?)  n'a  pas  assez  souffert  en  dixsept 
ans,  et  s'il  n'a  pas  faict  suffisante  pénitence  pour  la 
qualité  du  crime  qu'il  a  commis.  Car,  nonobstant  qu'il 
ayt  faict  faulte  envers  vous,  il  est  certain  neantmoins 
que  ce  n'a  este'  en  haine  de  vostre  ligue,  ains  contre  son 
gre'  et  sans  y  penser,  par  un  désir  ardant  de  se  venger, 
et  par  une  juste  je  ne  sçay  quelle  douleur.  Et  peult 
estre  (je  diray  ce  mot  avec  vostre  congé  et  permission) 
qu'il  a  tellement  failly,  qu'il  n'y  a  personne  d'entre 
vous  estant  en  sa  place,  qui  n'en  eust  autant  faict  :  car 
vous  sçavez,  messieurs,  que  les  habitans  de  Reuthling, 
chasteau  en  Suave  ,  lequel  est  maintenant  de  ceste 
ligue ,  ont  porte'  longues  et  grosses  inimitiez  aux  pré- 
décesseurs d'Ulrich ,  et  les  ont  continuez  en  son  e»- 
droict-,  tellement  qu'aucuns  d'eux  ont  malheureuse- 
ment tué  et  massacré  les  habitans  coustumiers  de  ses 

forests,  dont  il  a  Iresinstamment  requis  luy  estre  faict 
raison  par  les  gouverneurs  du  cliasleau  :  mais  tant  s'en 
fault  qu'ils  ayent  faict  démonstration  exemplaire  des 
meurtriers,  que  plustost  les  ont  retirez  dedans  leur 
ville,  et  les  ont  nourris  et  soustenus;  au  moyen  de  quoy, 
se  voyant  indignement  offensé,  il  ne  se  fault  esmer- 
veiller  s'il  s'est  enflammé  de  cliolere,  et  si  prompte- 
ment  enflammé,  que  vous  avez  plustost  entendu  le 
chasteau  avoir  esté  pris  et  assailly.  En  cecy,  messieurs, 
ie  ne  dy  rien  de  la  vengeance  qu  avez  faicte  de  luy,  car 
j'ay  deli])eré  de  déduire  seulement  les  raisons  pour  les- 
quelles j'estime  qu'il  est  raisonnable  qu'elle  soit  modé- 
rée, vous  priant,  devant  toutes  choses,  vouloir  repré- 
senter à  voz  yeux  les  corps  morts  de  ceux  qui  estoient 
en  sa  protection ,  cstans  cruellement  hachez  en  pièces 
et  jettez  devant  ses  pieds. 

«  Considérez  aussi,  s'il  vous  plaist,  les  pleurs  et 
plainctes  de  leurs  parens,  femmes  et  enfans,  se  jetîans 
à  genoux  devant  luy,  et  réduisez  en  vostre  mémoire 
quel  dueil  il  pouvoit  avoir  d'estre  ainsi  contenmé,et 
quels  propos  tcnoient  ses  su])jpts,  qui  le  persuadoient 
de  se  venger,  autrement  on  luy  feroit  encores  pis.  Je 
me  rapporte  à  vous,  et  vous  laisse  à  penser  quel  cou- 
rage là  dessus  il  pouvoit  avoir.  Quant  à  moy  je  suis 
d'advis  que,  s'il  y  a  quelque  temps  d'obeïr  à  une  juste 
douleur ,  et  de  se  venger  (  comme  je  croy  que  vous  me 
confessierez  en  estre  quelque  -  fois  temps  euLre  les 
hommes),  cestuy-là ,  certes,  est  aucunement  néces- 
saire, quand,  après  avoir  demandé  justice  d'un  forfaict, 
en  lieu  d'en  faire  la  raison  ,  on  voit  les  malfaicteurs, 
non  seulement  mis  en  sauve-garde  dedans  les  murailles 
de  la  ville,  mais  estre  appeliez  aux  honneurs  publics. 

Certainement  il  faict  grand  mal  à  toutes  personnes,  et 
singulièrement  aux  grands  seigneurs,  de  veoirleur  au- 
tliorité  contemnec  et  mcspriscc;  et  cognoissons  que  na- 
ture nous  a  apprins  de  nous  esmouvoir  à  la  delFendre 
par  armes,  si  autrement  il  n'est  commode  d'en  avoir 
satisfaction.  Lisez  les  histoires  des  anciens,  et  il  se  trou- 
vera que  peu  de  guerres  ont  este'  entreprinses  par  noz 
prédécesseurs,  sinon  pour  ceste  occasion.  Et,  afin  que 
par  vostre  congé  il  me  soit  permis  vous  dire  de  reclief 
ce  que  j'en  ay  sur  le  cueur,  j'estime  que  si  vous  eussiez 
este'  au  lieu  de  Ulrich,  les  mesmes  causes  qui  l'ont 
meu  eussent  eu  pareille  puissance  sur  vous  que  sur 
luy  :  il  a  este  esmeu  de  juste  douleur,  estant  outra- 
geusement offencé  et  injurie',  de  sorte  qu'il  ne  s'est  peu 
commander  qu'il  n'ait  venge'  la  mort  des  siens.  Ce  que 
je  vous  supply  ne  penser  estre  dit  par  moy,  pour  vous 
rendre  reprochable  ce  qui  vous  doit  estre  honorable, 
ayant  faict  la  vengeance  de  celuy  qui  a  destruict  voz 
confederez  :  je  ne  vouldroy  aussi  l'avoir  dit  pour  faire 
comparaison  de  la  faulte  de  Ulrich  avec  vostre  acte  tant 
vertueux ,  et  encores  moins  pour  nier  qu'il  n'ay t  failly, 
veu  que  luy  mesmes  le  confesse  ;  car  il  devoit  faire 
plaincte  du  tort  qu'il  avoit  receu,  en  ceste  asserable'e, 
soubs  l'authorité  de  laquelle  il  s'en  fust  beaucoup  plus 
commodément  ressenty.  Parquoy  il  a  failly  et  témé- 
rairement faict:  il  le  confesse  et  s'en  repent  ;  il  en  porte 
la  peine  dure  et  longue  ;  son  recours  est  à  vostre 
bonté  ;  il  demande  pardon,  et  promet  que  d'oresnavant 
il  sera  paisible  ;  et  si  autrcsfois  il  a  esté  bouillant  et 
trop  outrageux ,  l'aage  maintenant ,  le  long  exil ,  et  ses 
adversitez  l'ont  refroidy  et  modéré. 

«  Pardonnez  donc ,  s'il  vous  plaist ,  messieurs ,  à 

celuy  qui  déteste  son  delict  j  pardonnez  à  celu}'  qui  le 
confesse;  pardonnez  luy  à  ceste  heure  que  l'envie  est 
moindre  sur  luy,  puisqu'en  la  chaleur  de  son  mefl'aict 
luy  avez  laisse'  quelque  espérance  de  miséricorde.  Vous 
avez  faict  vostre  devoir,  et  n'ayant  peu  à  temps  secouru" 
et  sauver  voz  confederez ,  vous  avez  pris  la  vengeance 
de  l'outrage  qu'ils  ont  ondure';  et  cela  est  le  prochain 
remède  de  la  deiîencc  et  tuition  qui  leur  estoit  deue. 
Vous  avez  tiré  voz  alliez  hors  de  servitude,  et  avez 
chassé  hors  de  sa  maison  et  de  son  pais  celuy  qui  leur 
avoit  osté  leur  liberté  :  vous  avez  fait  jusques  icy  tous 
actes  de  magnanimité  et  de  vertu  ;  vous  avez  faict  co- 
gnoistre  que  vous  n'estes  ceux  desquels  on  doive  ou- 
trager les  amis  et  confederez.  Je  vous  prie,  messieurs, 
ne  prendre  garde  aux  paroles  de  ceux  que  j'ay  entendu 
à  mon  arrivée  en  ce  lieu,  lesquels,  toutesfois,  ne  vena- 
ient qu'on  pense  qu'ils  en  soient  autheurs ,  et  vous 
font  soulier  aux  oreilles  que,  pour  conserver  la  répu- 
tation de  vostre  constance ,  vous  ne  devez  aucunement 
recevoir  en  vostre  bonne  grâce  ceux  desquels  vous 
ayez  quelque  fois  voulu  prendre  vengeance  ;  mais 
avisez  plustost  que  ce  qu'ils  veulent  maintenir  pour 
constance,  ne  soit  droictement  une  opiniastre  cuauté 
et  cruelle  opiniastreté.  Les  constans,  sans  doute,  ont 
accoustumé  de  pardonner ,  ainsi  qu'avez  faict  ;  et  à 
mesure  que  celuy  qui  a  mérité  vengeance  se  retire  de 
ses  mauvaises  entreprises ,  aussi  se  fault-il  retirer  de 
toute  sévérité  et  rigueur  ;  et  a  l'on  cogneu  par  expé- 
rience, que  plusieurs  grands  et  illustres  personnages, 
de  la  mémoire  de  noz  antecesseurs  et  de  la  nostre,  ont 
au  commencement  esté  fort  vicieux,  et  à  la  fin  se  sont 
changez  et  rengez  au  bon  chemin  ;  de  manière  qu'a- 

près  leur  feu  de  jeunesse  passé,  ils  ont  recompensé 
leurs  foUies  de  plusieurs  vertueux  actes,  et  de  grands 
mérites  envers  la  republique.  Je  les  pourroy  icy  nom- 
mer, si  je  ne  pensoy  estre  odieux  de  réduire  en  sou- 
venance les  faultes  des  gens  de  bien ,  ja  par  le  temps 
abolies  et  oubliées. 

«Vous  avez  aussi  leu  que  voz  majeurs,  après  s'estre 
vengez  de  leurs  ennemis ,  et  après  les  avoir  vaincus , 
leur  ont  assez  souvent  pardonné,  et,  qui  plus  est,  aux 
estrangiers  ont  quelquefois  restitué  leurs  biens ,  et  en 
ont  rapporté,  tant  en  la  guerre  qu'en  la  paix,  non 
seulement  grande  gloire,  mais  grand  prouffit:  combien 
devez  vous  plus  espérer  et  attendre  de  cestuy-cy,  et 
ne  doubter  qu'il  ne  doive  et  qu'il  ne  puisse  par  cy 
après  estre  paisible  à  ses  voisins  et  proffitable  à  la  re- 
publique; veu  qu'au  moyen  d'une  juste  douleur,  et 
pour  l'afiection  qu'il  porte  aux  siens,  faisant  une  faulte 
commune ,  il  a  troublé  une  fois  seulement  le  repos  pu- 
blic, et  a  plustost  pensé  faire  chose  digne  de  luy,  qu'il 
n'a  crainct  qu'on  luy  en  sceust  mauvais  gré,  et  qu'on 
le  prist  en  mauvaise  part.  Et,  encores  que  son  crime 
fust  si  grand,  qu'il  ne  deust  estre  aboli  par  le  temps, 
ny  adoucy  par  la  peine,  ny  remis  pour  les  prières  de 
ceux  qui  solicitent  pour  luy,  si  est-ce  qu'il  appartient 
à  vostre  constance  d'entretenir  la  condition  promise  à 
ces  ducs,  estant  le  crime  récent  et  nouvellement  per- 
j)etré,  alors  que,  leur  ostant  leur  duché,  vous  le  don- 
nastes  à  un  autre;  car,  comme  il  vous  a  esté  honno- 
rable  de  prendre  les  armes  contre  celuy  qui  a  destruit 
vos  alliez  et  confederez,  il  est  plus  honnorable ,  au 
mesme  cours  de  la  victoire ,  d'avoir  donné  lieu  de 
repentance  et  espoir  de  miséricorde,  suivant  l'excep- 

tion  apposée  dedans  rapoinclement  par  vous  faict. 
Je  diray  d'avantage,  comme  il  vçus  a  esté  Ires-lionno- 
rable  d'avoir  secouru  le  fils  innocent  de  voslre  en- 
nemy,  ainsi  sera -il  maintenant  deslionneste  qu'il  ne 
jouisse,  par  vostre  moyen,  du  bien  de  ceste  exception, 
et  que  l'envie  se  renouvelle,  laquelle  par  le  temps 
se  devoit  envieillir  et  oublier  ;  et  sera  plus  deshon- 
iicste  d'adjouster  à  la  première  peine  ceste  calamilé, 
c'est  à  sçavoir  que,  pour  son  erreur  ou  crime,  il  voye 
son  fils  unique,  innocent,  estre  à  jamais  particij)ant  de 
ses  adversitez,  en  lieu  d'estre  l'appviy  et  le  repos  de 
sa  vieillesse.  Je  puis  dire  d'avantage,  qu'il  sera  tres- 
deslionneste  que  cest  innocent  en  temps  de  paix  soit 
despouillé  des  reliques  des  biens  de  ses  ayeux  ,  que 
vous  luy  avez  laisse'  durant  la  guerre  ;  et  que  la  peine 
de  la  faulte  d'autruy  soit  transmise  sur  celuy  qui  n'en 
l'ut  jamais  souspeçonné ,  tant  s'en  fault  qu'il  l'ait  per- 
pétrée. Voz  majeurs,  en  se  vengeant  des  ofi'euces  à  eux 
l'aictes,  souvent  ont  remis  les  faultes  des  pères  à  la  mi- 
séricorde des  enfans ,  et  les  faultes  des  jeunes  gens  ont 
esté  par  eux  plustost  attribuées  à  l'aage  qu'à  malice  : 
et  voudriez  vous  ordonner  que  cestuy  trcsinnocent, 
de  la  bouche  du(|uel  il  ne  sortit  oncques  parole  qui 
peust  offencer  personne,  demoin\ist  en  misère  perpé- 
tuelle pour  le  delict  d'un  autre,  lequel,  toutesfois,  n'est 
si  grief  ne  si  mcschant,  que  la  peine  ne  dcust  estre  di- 
minuée par  le  temps,  et  la  haine  assopie?  tournerez 
vous  la  vengeance  du  crime  du  père  sur  l'enfant  qui 
est  au  berseau  ? 

«  Considérez ,  messieurs,  je  vous  supply,  de  l'un  la 
vieillesse  calamiteuse ,  et  de  l'autre  la  misérable  jeu- 
nesse, sans  qu'il  l'ait  mérite,  afin  qu'en  l'innocence  de 

l'un,  vous  ayez  csgard  à  vostrc  l)onté  et  justice,  et  en 
ramentlemeiit  Je  l'autre ,  vous  usiez  de  vostre  clé- 
mence. Considérez  qu'ils  sont  venuz  et  exlraicts  de 
hault  lieu,  et  quils  n'auront  faulte  ny  de  parents  ny 
d'amis  pour  les  secourir  ;  et,  encores  qu'ils  permettent 
qu'ils  soient  punis,  ils  ne  veulent  neantmoins  que  du 
tout  ils  soient  destruicts  et  ruinez  :  car,  pour  ne  par- 
ler de  ceux  qui  sont  aux  escoutes,  attendans  de  sça- 
voir  comment  chacun  de  vous  se  comportera  en  cest 
affaire,  vous  voyez  quelle  assemblée  de  gens  il  y  a 
qui  soustiennent  leur  party ,  non  pas  d'Allemagne 
seulement,  mais  des  royaumes  loingtains.  Tous  ceux 
cy  estimeront  avoir  receu  faveur  de  vous,  si  vous  fa- 
vorisez ces  pauvres  misérables  ;  et ,  au  contraire ,  ils 
penseront  estre  offensez,  si  vous  leur  tenez  la  rigueur, 
et  leur  faictes  quelque  tort  5  Et,  pour  le  faire  brief,  je 
pense  que  vous  devez  considérer  que  vostre  trop  ri- 
goureux jugement  laissera  à  vous  et  à  voz  enfans  une 
semence  de  la  guerre,  avec  quelque  deshonneur  d'a- 
voir usé  de  cruelle  vengeance  contre  l'un ,  et  n'avoir 
gardé  la  foy  à  l'autre  ;  et  au  contraire,  vostre  douce 
sentence  sera  cause  du  repos  public,  et  vous  engen- 
drera gi^and  honneur.  Mais  quand  je  dy  cecy,  je  ne  le 
dy  pas  pour-ce  que  je  pense  qu'ils  veulent  chercher  le 
moyen  de  recouvrer  leurs  biens  par  voye  de  faict  et 
par  armes  ,  car  de  gens  vaincuz  n'est  le  courage  tel 
ny  l'audace  si  grande;  mais,  d'autant  que  j'enten  qu'il 
y  a,  non  des  hommes,  mais  des  pestes  entre  les  hommes 
qui  sèment  en  derrière  un  venin  pour  vous  faire 
croire  que  s'ils  sont  remis  en  leur  entier,  à  la  pre- 
mière occasion  qui  se  pourra  offrir,  il  est  à  craindre 
qu'ils  ne  se  vengent  de  tous  en  gênerai,  au  moyen 

des  torts  et  giiefs  qu'on  leur  aura  faict  en  particulier, 
sans  adviser  au  trouble  de  la  paix  publique ,  je  le  dy 
afin  que  vous  entendiez  que  vous  devez  plus  avoir 
craincte  que  les  bannis  entreprennent  quelque  nouvel- 
leté,  que  ceux  qui,  par  vostre  bien-faict,  auront  esté 
remis  en  leurs  ]'>stals  :  car,  comme  la  perte  de  tous 
biens  est  un  poignant  csguillon  pour  essayer  tous 
moyens  possibles  et  impossibles  de  les  recouvrer,  ainsi 
tousjours  se  trouvent  quelques  personnes  qui  ont  pitié 
de  ceux  qui  sont  fouliez  et  opprimez.  Donc  ,  mes- 
sieurs, pour  oster  de  voz  esprits  tout  souspeçon  de 
guerre,  aydez  à  ce  pauvre  innocent;  retirez  à  vous 
ce  pénitent,  afin  que,  luy  advenant  ce  nouveau  bien, 
tous  les  vieils  maux  soient  oul)liez ,  et  que  désor- 
mais les  esprits  des  deux  travaillent  plus  à  vous  ren- 
dre la  pareille,  qu'ils  ne  font  maintenant  pour  estre 
restablis  et  réintégrez  en  leur  pristine  et  ancienne 
dignité. 

t(  Ainsi  faisant,  vous  aurez  une  plus  certaine  et  plus 
asseurce  paix  du  seigneur  Dieu  des  armées,  lequel 
reçoit  à  grâce  les  repentans,  et  est  delTenseur  des  in- 
nocens  ;  car  c'est  le  seul  qui  peult  mettre  la  paix  en 
voz  terres,  et,  s'il  ne  conserve  la  cité,  pour  néant  veille 
celuy  qui  la  veult  garder.  Faictes  donc  que  ceux  qui 
sèment  tant  de  mauvaises  nouvelles,  puissent  cog- 
noistre  que  le  bon  Dieu  est  appaisé  par  sa  pitié  et 
miséricorde,  moyennant  laquelle  la  guerre  est  des- 
tournée et  la  paix  asseurée,  non  par  meschanles  assem- 
blées et  séditieuses  pratiques  d'aucuns  qui  vouloient 
chasser  le  pénitent  et  ruiner  celuy  qui  n'est  coul- 
pable.  Mais  il  me  semble  que  j'ay  assez  dit  pour  l'é- 
quité de  Geste  cause,  et  trop  pour  vostre  miséricorde 

et  prudence  ;  car  vous  pouvez  avoir  suffisamment  en- 
tendu (jue,  comme  tous  deux  doivent  jouir  de  la 
clause  de  Texception  cy  devant  touchée,  ainsi  l'in- 
nocent doit  estre  totalement  restitué  en  son  premier 
estât.  Et  cela  se  doit  faire  par  vous,  au  jugement  des- 
<[uels  le  roy  Ferdinand  s'est  submis,  en  intention  que 
toute  l'envie  de  ce  jugement,  ou  la  bonne  grâce, 
riionneur  ou  l'infamie,  tom])e  sur  vous  :  et  si  vous 
suivez  sa  volonté,  et  que  vous  jugiez  selon  l'honnes- 
teté  et  équité,  nécessairement  tous  deux  seront  par 
vous  restalilis  -,  et ,  au  pis  aller,  quand  vous  userez  de 
-toute  rigueur,  il  ne  peult  à  tout  le  moins  que  cestuy 
cy  ne  soit  restitué  en  ses  biens  et  honneurs. 

«  Et  si  n'avez  changé  d'opinion,  je  puis  hardiment, 
sortant  par  où  je  suis  entré,  leur  congratuler  de  ce 
qu'ils  ont  trouvé  en  la  perte  de  tous  leurs  Estats  un 
dernier  refuge  en  vous.  Je  vous  doy  semblableraent 
congratuler  de  ce  que,  par  la  bonté  du  roy  Ferdi- 
nand ,  l'occasion  vous  est  offerte  d'acquérir  leur  bonne 
grâce  ;  car,  après  que  par  ce  bien  faict  les  aurez  liez 
et  obligez  à  vous,  jamais  ne  pourront  estre  sinon  tres- 
affectionnez  envers  vous  et  voz  enfans;  et  auront  d'au- 
tant plus  grande  occasion  de  conserver  l'union  et  paix 
commune,  que  plus  ils  se  sentiront  estre  tenuz  à  vous. 
Cela  vous  promet  ce  suppliant ,  tant  en  son  nom 
qu'au  nom  de  son  père  ;  cela  vous  promettent  tous 
ces  ambassadeurs,  au  nom  de  leurs  princes  :  et,  outre 
leurs  prières  et  promesses,  si  celles  du  Tres-Chrcstien 
roy,  mon  maistre,  sont  de  quelque  efficace  (comme 
certes  elles  doivent  estre),  il  vous  en  promet  autant, 
et  vous  prie  tresaffiîctueusement  croire,  s'il  y  a  chose 
(comme  en  tels  diffisrents  souvent  advient)  dont  on  ne 

puisse  deraourer  d'accord ,  que  vous  le  vueillcz  em- 
ployer. Et  si  l'authorité  d'un  amy  commun  y  pcult 
ayder,  vous  pouvez  faire  estât  qu'il  n'y  espargnera  la 
peine,  le  soing  et  la  diligence  qu'on  doit  attendre 
d'un  prince  qui  grandement  désire  la  reconciliation 
d'entre  les  alliez,  et,  sur  toutes  choses,  a  la  paix  pu- 
blique en  recommandation  tressinguliere.  » 

Toutes  les  remonstrances  et  persuasions  dudit  Lan- 
gey,-au  nom  du  Roy  son  maistre,  ny  celles  des  assis- 
tans  de  messieurs  les  ducs  de  Wittemberg,  ne  peurent 
amollir  les  cueurs  des  commissaires  et  capitaines  de 
la  ligue  de  Suave,  ausquels  touclioit  de  donner  juge- 
ment :  et,  encores  que  le  duc  Guillaume  de  Bavière, 
(|ui  estoit  capitaine  gênerai  de  laditte  ligue ,  meist 
peine  de  favoriser  lesdits  ducs  de  Wittemberg,  père 
et  fils,  pour  estre  ses  proches  parens,  si  n'eut  il  moyen 
d'y  remédier,  pour  les  grandes  brigues  qui  se  fai- 
soient,  tant  de  la  part  deTEmpereur,  soubs  main,  que 
du  roy  Ferdinand,  son  frère.  Parquoy,  à  la  requeste 
des  assistans  desdits  ducs ,  le  seigneur  de  Langey  dé- 
libéra à  la  première  assemble'e  leur  user  d'autre  per- 
suasion, au  nom  du  roy  Tres-Chresticn ,  son  maistre, 
pour  tenter  si  les  remonstrances  ftiictes  au  nom  d'un 
si  grand  roy  que  ledit  roy  Tres-Chrestien,  les  pour- 
roit  induire  à  quelque  raison.  Parquoy,  à  la  première 
assemblée,  usa  de  l'oraison  qui  s'ensuit,  tiaduitte  de 
latin  en  nostre  vulçaire  francois. 

Seconde  oraison  de  monsieur   de   Langejr  pour  les 
ducs  de   TFittemherg. 

«  Messeigneurs ,  vous  avez,  par  mon  oraison,  en  ce 
mesmelieu,  entendu  les  causes  pour  lesquelles  le  très- 

invincible   et  Tres-Chrcstieii   roy  de  France,    mon 
maistie,  a,  du  commencement,  difi'ere,  et  depuis  s'est 
condescendu  à  vous  recommander  la  cause   du  duc 
Chreslofle  de  Wittemberg,  icy  présent  et  supliant  en- 
vers vous,   tant  pour  soy-mesme  que   pour   le  duc 
Ulrich,  son  père.  Vous  avez   entendu   pareillement 
qu'elle  estoit  son  intention  et  délibération  en  ceste- 
ditle  matière,  et  comme  à  Theure  de  ma  depesclie  on 
luy  avoit  faict  entendre  ;  et  telle  estoit  son  espérance, 
que,  par  vostre  moyen  et  bien-faict,  et  par  la  clémence 
et  bénignité  du  serenissime  roy  Ferdinand,  ceste  as- 
semblée leur  seroit  port  seur  et  prompt  refuge  de  leur 
misérable  et  longuement  agitée  fortune.   Et  à  ceste 
cause,  il  ne  m'envoyoit  point  tant  pour  leur  donner 
aucun  reconfort  ou  faveur  en  leur  affliction,  comme 
pour  congratuler  et  à  eux,  et  à  vous,  et  audit  serenis- 
sime roy  Ferdinand  :  à  eux,  pour  ceste  porte  qu'ils 
pensoient  leur  estre  ouverte  à  rentrer  en  leurs  pre- 
miers tiltres  et  dignitez;  à  vous,   messieurs,  et  audit 
serenissime  roy  Ferdinand,  de  ceste  vostre  bonne  et 
saincte  délibération,  d'user  en  leur  endroict,  d'équité 
ou  miséricorde.  Leur  estant  ce-pendant  si  mal  advenu, 
qu'ils  sont,  non  seulement  deceus  de  leur  attente  (qui 
desja  ne  pend  plus  qu'à  un  extrême  et  débile  espoir), 
mais  que,  pour  le  comble  de  leur  malheur,  leurs  adver- 
saires (qui,  pour  vous  faire  approuver  et  trouver  bonne 
leur  entreprise,  ne  se  fondent  tant  en  la  justice  de  leur 
cause ,  qu'en  faulx  et  calomnieux  raports  )  tendent  à 
vous  amener  en  haine  et  mauvaise  réputation  cestuy 
vostre  supliant  innocent. 

«  Je  suis  certes  contrainct  par  ses  importunes,  mais 
justes  prières,   puis    qu'en  ceste  calamité  je  le    voy 

encores  avoir  espérance  que  ma  parole  et  recommen- 
datiou  au  nom  du  Tres-Chrestien  roy  mon  maistre, 
pourra  grandement  luy  servir,  tant  à  se  purger  envers 
vous,  qu'à  vous  mouvoir  de  reprendre  ceste  voye, 
soit  dequite' ou  de  miséricorde,  dont  faulse  calomnie 
vous  destournoit  ;  je  suis,  dy-je,  contrainct  changer 
mon  institue'e  oraison  gratulatoire  en  recommenda- 
toire  et  paroles  excusatoires ,  en  laquelle  l'occasion 
de  porter  paroles  en  ce  lieu  m'est  ollerte  telle  et  si 
abondante,  que  langage  à  moy  n'a  autre,  en  la  dé- 
duisant, ne  peult  faillir,  comme  à  celuy  qui  n'ay  sinon 
à  faire  requeste  à  ceste  vostre  noble  assemble'e  de  gens 
esleus ,  c'est  à  dire  tresbons  et  tresjustes ,  et  vous  per- 
suader que  contre  justice  et  vérité  vous  ne  veillez  en 
vostre  protection  recevoir  mensonge  et  injustice. 

«  Une  chose  principalement  m'a  trouljlé  et  diverty 
de  si  promptement  et  volontairement  entreprendre 
ceste  charge  ;  c'est  que  les  adversaires  de  ce  duc ,  ou 
en  effect  ont  aigry  à  l'encontre  de  luy,  ou  faulsement, 
et  (ce  qui  plus  me  plairoit  et  que  je  croy)  vous  mettent 
en  avant  quil  soit  ainsi.  Ledit  serenissime  roy  Fer- 
dinand ,  que  j'attendoy  luy  devoir  estre  bien  veillant 
et  bénin,  avecques  lequel  l'alliance  est  telle  et  si  es- 
troicte  du  Roy,  mon  maistre ,  tant  par  affinité'  que  par 
traitté,  que  maintenant  il  trouve  ceste  charge,  de  vous 
porter  parole,  trop  plus  dure  et  difficile  que  de  prime 
face  je  ne  la  pensoy ,  et  ne  m'a  este'  peu  malaise'  d'ar- 
rester  en  ceste  controverse ,  ce  que  en  faveur  de  luy 
je  pourroy  dire  sans  ofïenser  l'autre,  contre  lequel 
je  ne  voudroy  ne  doy  vouloir  proférer  ou  dire  une 
seule  mauvaise  parole,  ne  qui  toucliast  à  son  honneur, 
et  sçay  bien,  quand  je  le  feroy,  que  ce  ne  scroit  sans 

encourir  Tindignation  du  roy  Tres-Chrestien ,  mon 
mïistie.  Toutesfois,  quand  je  considère  qu'à  l'un,  en 
se  départant  de  ceste  querelle,  tous  sesEstats,  qui  sont 
tresgrands,  demeurent  saufs  et  entiers,  et  que  sa  ré- 
putation en  accroist;  et  que  l'autre  est  réduit  en  ceste 
extrémité,  que  de  vostre  jugement  aujourd'huy  dé- 
pend entièrement  tout  son  bien,  estât,  et  moyen  de 
vivre,  ce  peu  que  luy  reste  des  misérables  et  afflige'es 
reliques  des  anciens  tiltres  et  dignitez  de  ses  ances- 
tres;  ensemble  que  sa  réputation  et  bonne  opinion 
demeureroit  blessée,  si  vous  l'estimiez  tel  que  ceux  cy 
le  vous  peignent. 

<c  Quand  je  considère  aussi  que  je  suis  appelle  de 
par  luy,  et  qu'en  sa  faveur  je  suis  depesche'  vers  vous, 
je  trouve,  messieurs,  que  je  ne  suis  plus  en  mon  en- 
tier, et  que  je  n'ay  aucune  apparente  excuse  de  luy 
refuser  ma  parole  en  cest  endroict,  sans  trop  gran- 
dement blesser  l'honneur,  tant  dudit  roy  Tres-Chres- 
tien,  mon  maistre,  que  dudit  serenissime  roy  Ferdi- 
nand :  du  Roy  mon  maistre ,  en  le  faisant  apparoistre 
seul  inhumain,  impitoyable  et  inexorable,  si,  en  la  si 
grande  affliction  de  son  allié  innocent  (pour  lequel  je 
voy  de  toutes  parts  accourir  estrangers ,  et  qui  en  rien 
ne  luy  attouchent,  pour  assister  à  sa  cause  et  la  pren- 
dre comme  la  leur),  il  ne  vouloit  aumoins  prester  la 
parole  d'un  sien  serviteur  pour  vous  recommander  son 
affaire  en  justice;  du  roy  Ferdinand,  d'autre-part,  en 
l'estimant  de  telle  sorte ,  qu'à  son  escient  il  voulust 
soustenir  une  mauvaise  querelle,  et  que  mesmes  il 
voulust  contre  justice  usurper  le  total  bien  de  son 
proche  parent,  pauvre  et  innocent;  qu'il  deust  pren- 
dre en  mauvaise  part  qu'avec  rever<;nce  et  honneur  on 
18.  16 

luy  face  entendre  la  vérité,  qui  luy  est  faulcemcnt 
deguise'e  par  ceux  qui,  soubs  son  nom,  comme  je  mons- 
treray,  et  au  grand  préjudice  de  sa  réputation  ,  veu- 
lent exécuter  leur  particulière  et  privée  malveillance 
contre  cest  innocent  et  toute  sa  maison.  Toutcsfois,  je 
mettray  peine  (et  cognoy  bien  que  la  raison  le  veult) 
d'user  en  cesle  partie  de  telle  laison  et  modération 
de  dire,  que  tous  amis  et  ennemis  entendront  bien  que 
ma  parole  ne  s'addressera  point  contre  l'intention  ou 
propre  volonté'  dudit  screnissime  l^oy  (lequel  je  pense 
estre  prince  juste,  équitable  et  modeste),  mais  seule- 
ment contre  rellect  et  jugement  que  gens  malings  et 
pervers  ont  captieusement  extorqué  à  l'encontre  de 
cestuy  pauvre  innocent,  son  parent. 

«  Et,  pour-ce  qu'en  ceste  assemblée  je  ne  voy  point 
ses  députez,  ou,  pour  mieux  dire,  les  adversaires  et 
parties  de  cestuy  vostre  supliant,  je  vous  suplie  tous, 
messieurs,  me  vouloir  estre  tesmoings  et  arbitres  de 
ce  que  je  diray;  et,  à  mon  espérance,  vous  direz  au 
départir  que  je  n'auray  oubliée  que,  en  parlant  de  la 
tresmiserable  misère  d'un  amy  et  allié  dudit  seigneur 
Roy  mon  maistre,  en  chose  toutesfois  qui  aucune- 
ment se  pourroit  estendre  jusques  à  la  personne  aussi 
de  son  amy  et  confédéré,  il  me  fault  sobrement  et 
raodeslement  parler,  et  que  je  ne  me  seray  ny  aban- 
donné à  la  recommendation  de  l'un,  ny  à  mon  es- 
cient foullé  riionneur  de  l'autre,  ny  mis  en  arrière  la 
considération  de  la  commune  alliance  avecques  les 
deux.  Et  si  vous,  messieurs  (  en  excusant  préalable- 
ment la  longueur  de  mon  exorde,  qui  a  esté  néces- 
saire pour  esclarcir  et  faire  entendre  l'intention  dudit 
seigneur  Roy  mou  maistre),  voulez  en  ceste   action 

încscoulcr  aussi  attenlivement  et  avecques  telle  bene- 
volence  qu'en  la  précédente  vous  m'escoulastes,  j'es- 
père vous  faire  cocjnoistro  et  toucher  au  doigt  l'inno- 
cence de  ce  duc  et  la  justice  de  sa  cause;  les  faulses 
et  impudentes  calomnies  de  ses  adversaires;  ensemble 
que  sa  protection  et  defTcnce  est  unie  et  conjoincte  in- 
scparablement,  au  proufllt  de  vostre  empire,  à  la  ré- 
putation de  ccste  compagnie,  à  vostre  devoir  envers 
la  patrie  et  ses  habitans,  envers  vous  mesmes  et  voz 
enfans  à  jamais,  en  sorte  que,  sans  dommage,  forfaict 
et  reproche,  vous  ne  pouvez  l'abandonner.  J'espère 
esclaircir  cela ,  non  seulement  sans  offense ,  mais 
avecques  bonne  grâce  dudit  serenissime  roy  Ferdi- 
nand ,  du  nom  duquel  ces  inqoosteurs  veulent  couvrir 
leurs  calomnies  et  meschancetez. 

Et,  afin  que,  pour  entrer  en  ma  narration,  je  parte 
de  mesme  lieu  dont  part  et  procède  la  source  de 
ceste  matière,  il  vous  souvient  l)ien,  messieurs,  alors 
<[ue  vous  despouillastes  le  duc  Ulrich  de  son  duché' 
et  ornemens,  et  en  revestites  vostre  tresauguste  Empe- 
reur, alors  roy  des  Romains,  sous  quelques  restrictions 
et  conditions,  dont  en  ma  précédente  oraison  a  esté 
i'aict  mention,  vous  ne  voulustes  que  du  forfaict  du 
père  la  perpétuelle  vengence  s'estendist  sur  ce  jeune 
duc  Chrestofle,  son  fds ,  alors  enfant  de  quatre  ans; 
et  à  ceste  cause  vous  luy  reservasLes  l'action  de  ses 
droicts  généralement  sur  son  duché,  et  particulière- 
ment le  meistes  en  possession  des  places  de  Tubinge 
et  de  NeyfF,  que  par  le  traitté  de  reddition  d'icelles 
vous  luy  aviez  expressément  réservées,  lesquelles  es- 
lans  par  luy  possédées,  et,  quelques  temps  après,  au- 
.';uus,  soy  disans  estre  commis  et  procureurs  de  vostre- 

dit  auguste  Empereur,  et  de  tieshault  et  puissant  prince 
le  duc  Guillaume  de  Bavière  (lesquels  ils  disoient  estre 
les  tuteurs  dudit  jeune  prince),  parfrauldes  et  machina- 
lions,  le  déboutèrent  de  sa  possession;  et  fut  ledit  prince, 
enfant  et  non  entendant  ses  droicts,  avecques  ses  places 
héréditaires ,  baille  en  garde  ,  pour  estre  nourry  et 
institué,  audit  screnissimc  roy  Ferdinand,  auquel 
l'Empereur  avoil  baillé  le  surplus  de  laditle  duché, 
non  tant  à  tiltre  n'a  droict  de  propriété,  que  de  garde 
et  possession  précaire. 

«  Estant  depuis  ce  jeune  prince  venu  en  aage  de 
cognoistre  ses  affaires,  et  reputant  à  bien  faict  receu 
de  vous,  ce  que  ne  luy  avez  faict  du  pis  que  vous 
luy  eussiez  peu  faire ,  s'est  résolu  d'user  de  vostre 
bien -faict,  et  a  requis  estre  restitué  et  remis  en  ses 
droicts.  Mais  ,  alors  qu'il  a  pensé  la  chose  estre  en  ces 
termes  qu'il  fusl  à  tout  le  moins  restitué  en  ses  places, 
il  s'est  soudainement  trouvé  dejetté  de  son  attente.  Et 
luy  ayant   ledit  serenissime  roy  Ferdinand   accordé 
ceste  diète ,  et  qu'en  icelle  raison  luy  seroit  faicte  se- 
lon la  loy,  lesdits  ennemis  et  adversaires,  ayans  une 
haine  extrême  et  enracinée  à  l'encontre  de  luy  et  de 
toute  sa  maison,  à  cause  d'aucuns  leurs  amis  et  le 
père  de  l'un,  autresfois  attainct,  convaincu  et  con- 
damné, et,  par  loy  et  coustume  du  pais,  exécuté  par 
officiers  du  duc  Ulrich,  pour  crime  de  leze  majesté,  ja- 
mais n'ont  laissé  à  toutes  opportunitez  de  importuner; 
tant  qu'à  la  requeste  et  continuelle  interpellation  de 
plusieurs,  ledit  serenissime  Roy  s'est  laissé  vaincre  et 
gaigner,  et  vous  a  envoyez  icy  pour  agents  et  ambas- 
sadeurs à  débattre  sa  raison  ,  les  dessusdits  aperts  et 
capitaux  ennemis    de  ceste  maison  de  Wittemberg  ; 

lesquels  se  voyans  en  si  belle  occasion  et  opportunité  de 
la  ruiner  et  totallement  destruire,  vous  pouvez  croire 
qu'ils  n'auront  f  ailly  à  estendre  leur  charge  et  créance 
envers  vous ,  selon  qu'il  leur  a  semblé  d'estre  le  plus 
avantageux  et  à  propos ,  povu'  achever  et  mettre  à 
exécution  leur  entreprise. 

Et,  de  prime  face,  quand  le  duc  a  parlé  de  ses 
droicts  en  gênerai,  luy  en  ont  couppé  la  broche ,  di- 
sans  que  de  ce  ils  n  avoient  charge  :  parlant  de  sa  res- 
titution et  réintégration,  particulièrement  en  sesdites 
places,  ils  luy  respondent  de  recompence,  et  luy  pro- 
posent des  conditions ,  Dieu  sçait  quelles  et  combien 
approchantes  de  raison.  Et,  pour-ce  qu'il  ne  luy  sem- 
ble les  devoir  accepter,  à  cause  que  par  icellesse  veoit 
à  jamais  deboutté,  non  seulement  de  son  duché,  mais 
du  nom  et  tiltre  de  sa  maison ,  qui  est  ancienne ,  ils 
vous  le  paignent  homme  contumax,  rébarbatif,  recu- 
lant à  toute  raison,  et  font  de  belles  protestations  en 
ceste  assemblée,  devant  vous  et  devant  le  peuple  icy 
assemblez  publicquement ,  que  pour  autre  intention  il 
ne  refuse  les  plus  que  raisonnables  offres  qu'on  luy  faict, 
sinon  pour  avoir  occasion  de  conmiencer  la  guerre, 
pour  dissiper  et  abolir  la  paix  et  union  publique,  et 
alumer  un  feu  qui  pounoit  embraser  toute  la  Germa- 
nie ;  pretendans  vous  induire ,  soubs  ceste  couleur,  à 
faire  ou  renouveller  une  ligue,  de  laquelle,  en  la  fai- 
sant telle  et  en  la  forme  qu'ils  la  demandent ,  je  vous 
feray   cognoistre  qu'entièrement  la  conséquence  est 
pernicieuse,  et  inetlra  vous  et  voz  enfans  à  jamais  en 
infinité  de  périls  et  dangers.  Et  à  ceste  cause,  vous 
avez  mestier  aujourd'huy,  si  oncques  vous  l'eustes , 
d'user  en  voz  délibérations,  de  gravité  de  jugement,  de 

constance,  d humanité,  et  de  vertu  ,  et  de  foy,  et  de 
providence  :  de  gravité  de  jugement,  en  n'adjoustant 
legierement  foy  à  gens  qui  vous  mettent  en  avant 
choses  par  eux  controuvécs  et  non  apparentes  -,  de 
constance,  en  ne  privant  ccluy  qui  se  tient  obligé  à 
vous  de  vostre  bien-faict,  sans  sa  coul])e  ;  d'humanité, 
en  ayant  compassion  de  l'innocent  affligé;  de  veilu , 
en  declaiant  librement  et  ouvertement  que  vous  n'estes 
tels  personnages  soubs  la  facile  connivence  et  dissi- 
mulation desquels  aucun  doive  prendre  occasion  d'op- 
primer et  destruire  un  innocent;  de  foy,  entant  que 
vous,  par  ancienne  observance  estans  tenuz  à  garder 
les  Estats  et  honneurs  réciproquement  les  uns  des 
autres,  par  plus  forte  et  meilleure  raison  estes  tenus 
d'y  conserver  ccstuy-cy,  duquel  le  bien,  sa  maison 
deffaillant,  revient  à  l'Empire,  auquel  vous  avez  la 
foy  et  serment;  de  providence,  en  ouvrant  les  yeux  de 
voz  esprits,  et  prévoyant  coml)ien  de  cest  exemple  il 
pend  à  chacun  de  vous  de  mal  et  de  danger. 

«  Mais  afin  que,  par  la  cognoissance  des  principes, 
vous  puissiez  mieux  entendre  l'issue  et  conséquence 
d'iceux ,  et  plus  certainement  ordonner  ce  que  fina- 
J)lement  vous  avez  à  faire,  entendez  un  peu  la  justice 
de  ceste  cause ,  le  plus  que  devoir  où  cestuy  s'est  sub- 
mis,  ensemble  les  impostures  et  faulx-donnez  à  en- 
tendre de  ses  ennemis.  Et  premièrement,  je  vous  amc- 
neray  et  mettray  en  avant  ce  droict  conunun ,  que 
jamais,  par  les  loix  de  ce  sainct  Empire,  n'a  esté  vcit 
que  Ihomme  fust  contrainct  d'accepter,  avant  que 
d'estre  restitué ,  aucun  traifté  ou  condition  de  recom- 
pense, encores  moins  de  la  prendre  au  choix  et  appétit 
de  ses  adversaires,  et  renonçant  par  luy  à  tous  les  an- 

tiens  droicts,  tiltrcs,  dignitez  et  remembrances  de  la 
maison  dont  il  est  issu.  Ils  me  diront  qu'à  prendre 
cesle  recompense  ce  duc  Clirestolie  est  tenu  et  obligé 
par  un  contract,  sur  lequel  ils  se  fondent,  qu'ils  disent 
estre  faict  par  ses  tuteurs  :  de  ce  traitté  il  vous  fault 
veoir  s'il  est  supposé  ou  véritable,  si  subsistant  ou  in- 
valide; quanta  moy,il  ne  peult  clieoir  en  mon  enten- 
dement qu'il  puisse  estre  appelle  contract,  s'il  ne  con- 
vient à  la  delHnition  et  description  de  contract.  Et , 
puis  que  sur  iceluy  ils  veulent  faire  fondement,  cju'ils 
monstrent  premièrement  que  cedit  duc  Chreslolle  eust 
oncques  mestiev  de  tuteurs  •■,  qu'ils  monstrent  que  ceux 
de  luy  ayent  esté  ou  peu  èstre  baillez,  lesquels  ils 
mettent  en  jeu  ;  monstrent  que  lesdits  supposez  tuteurs 
ayent  entre  eux  faict  ce  traitté ,  ou  que  ceux  qui  en  leur 
nom  le  feirent  en  eussent  oncques  d'eux  mandement 
ne  pouvoir  ;  monstrent  que  lesdits  supposez  tuteurs 
ayent  ce  traitté  approuvé  après  le  laict,  ou  qu'il  leur 
ayt  esté  loisible,  ou  de  le  faire,  ou  de  l'approuver.  Cela, 
monstre ,  il  fault  qu'ils  convainquent  que  Ferdinand  en 
son  endroict  l'ay  t  gardé  :  alors  on  leur  advouera  qu'ils 
le  puissent  appeller  contract  ;  alors  on  leur  advouera 
qu'ils  y  puissent  faire  fondement,  et  qu'ils  puissent 
cestuy-cy  contraindre  à  le  garder.  Mais,  puis  qu'il  est 
certain  qu'il  ne  luy  a  point  fallu  de  tuteurs,  et  qu'il 
estoit  en  puissance  de  père  ;  puis  qu'il  est  certain  cjue 
ces  prétendus  tuteurs  ne  luy  furent  oncques  baillez , 
et  ne  pouvoient  à  tels  estre  baillez,  admis  et  receus, 
dont  l'un  estoit  saisy  du  bien  du  mineur,  l'autre  avoit 
esté  chef  d'armée  pour  le  spolier  ;  et ,  puis  qu'il  est 
certain  qu'ils  n'ont  faict  ce  contract,  et  que  par 
iceluy  il   appert  qu'à  ceux  qui   le   feirent   ils    n'en 

donnèrent  oncques  mandement  ne  pouvoir  -,  qu  il 
n'appert  point  qu'ils  ayent  ratifie;  quil  est  certain 
assez  qu  ils  n'eussent  peu  s'ils  eussent  voulu,  et  qu'il 
ne  leur  eust  este  loisible  d  aliéner  à  leur  apetit  les 
biens  stables  et  immeubles  du  mineur;  et  posé  ores, 
et  non  admis,  le  cas  que  toutes  soleninitez  y  eussent 
esté  gardées:  puis,  touteslois,  qu'il  appert  que  ledit  con- 
tract  a  esté  limité  de  temps  et  de  conditions  ;  puis 
qu'il  appert  le  temps  estre  expiré,  et  les  conditions 
n'avoir  esté  gardées  par  Ferdinand  ;  puis  qu'il  appert 
de  sa  volonté  contraire,  et  que  l'eschange  que  par 
ledit  prétendu  contract  il  devoit  bailler,  n'est  plus  en 
sa  puissance,  et  que  ceux  de  vous  icy  assistans  qui 
lavez  de  luy  acheptée ,  d'autant  que  vous  sçavez  bien 
que  vous  n'avez  aucune  volonté  de  la  luy  rendre, 
sçavez  consequemment  qu'il  n'est  en  luy  de  purger  sa 
demeure.  Qui  a-il  plus  qui  puisse  le  jugement  d'aucun 
tenir  en  suspend,  et  ne  doubte  que  leur  contract  qu'ils 
appellent  ne  soit  invalide  et  nul?  Maintenant  doncques, 
ils  disent  que,  lors  de  la  reddition  de  ses  places,  et 
que,  par  la  mesme  composition  qu'elles  luy  fuient 
réservées  et  demie  baillées,  en  vertu  d'icelle  il  fut 
accordé  qu'en  luy  baillant  recompense,  il  seroit  tenu 
de  les  restituer,  et  que  ceste-dite  condition  et  article 
fut  rédigé  par  escrit.  Pourquoy  ne  les  produisent  ils 
doncques?  Ils  disent  qu  ils  ont  perdu  les  lettres  :  ô 
belle  invention!  pour  ce  qu'ils  n'osent  produiie  de 
faulces  lettres ,  de  peur  d'estre  convaincus  faulsaires , 
ils  aiment  mieux  dire  les  avoir  perdues.  Qu'ils  s'en 
taisent  doncques,  et  seuffrent  que  la  perte  de  leurs- 
dites  lettres  soit  le  gaing  de  cestuy-cy,  et  qu'il  la  puisse 
compter  à  son  advantage.  Il  est  bon  à  sçavoir,  mes- 

sieurs,  que  ceux  que  vous  voyez  estre  si  songneux,  et 
se  mettre  par  force  es  biens  d'autruy,  si  curieux  à  don- 
ner couleur  de  droict  à  leurs  usurpations,  eussent  esté 
si  peu  diligens  à  garder  la  pièce  sur  quoy  ils  fondent 
leur  principale  couleur. 

«  Or  soit  ainsi  (ce  que  non)  qu'en  la  composition  des- 
dites places,  cest  article  fust  couche',  de  quelques-fois 
les  pouvoir  recompencer;  certes,  Ferdinand  n'y  estoit 
lors  entrevenant,  ne  veu ,  n'ouy  :  et  si  ce  droict  de  per- 
mutation fut  à  quelqu'un  reserve',  ce  fut  au  proufTit 
de  ceste  vostre  ligue,  auquel,  s'il  vous  eu st  ores  esté 
réservé ,  vous  avez  depuis  renoncé  en  n'en  usant , 
quand,  lil)rement  et  franchement,  et  sans  condition  au- 
cune ne  modification,  vous  avez  remis  le  duc  Chres- 
tofle  en  possession  d'icclies,  comme  de  ses  choses  hé- 
réditaires, et,  connue  telles,  l'avez  faict  advouer  et 
obeïr  et  servir  par  les  subjecls  et  vassaulx  dicelles.  Et 
n'est  l)esoing  de  m'arresler  à  la  preuve  de  ceste  pure 
et  libre  possession ,  et  qu'elle  fust  sans  aucune  charge 
ou  récusation,  puis  que  je  parle  devant  ceux  qui  es- 
toient  au  faict,  ausquels  il  en  souvient,  et  qui  peuvent 
cestuy-cy  dédire,  s'il  ment.  Lesquelles  choses, comme 
elles  soient  entièrement,  ainsi  que  je  dy,  et  que  ce  mi- 
neur a  esté  dejetté  de  sa  possession,  non  violente,  non 
clandestine,  non  précaire,  en  laquelle  il  a  par  temps 
légitime  et  prefix  de  droict  persévéré  ;  si  tous  les 
droicts  de  toutes  gens  et  nations  chantent  le  spolié  de- 
voir estre  avant  tout  euvre  restitué;  si  ce  duc,  en  requé- 
rant qu'envers  luy  on  use  de  ce  droict,  demande  chose 
que  par  les  loix  civiles  on  ne  luy  peult  nier,  voyez, 
toutesfois ,  à  quelle  raison  il  s'est  voulu  soubmettre. 

«  Mais  quelle  desraison  !  Il  a  esté  content  de  soulîrir. 

pour  à  cestevostre  compagnie  donner  à  entendre  qu'il 
n'est  si  mal  aisé  à  contenter  qu'on  le  vous  faict  :  c'est 
que ,  pour  donner  temps  à  ses  adversaires  de  mcurir 
leur  aigreur,  et  de  luy  faire  raison  d'eux-mesmes,  il  a 
consenty  de  laisser  endormir  et  reposer  sa  demande, 
moyennant  que  les  fruicts  seulement  du  passé  de  ses- 
dites  places  luy  feussent  restablis  jusques  à  présent, 
et  pour  l'avenir,  asseurance  baillée  jusques  à  dix  mille 
florins,  pour  son  moyen  de  vivre  en  attendant.  Est-ce 
point  cecy,  messieurs,  que  sesdits  adversaires  ap- 
pellent refuser  la  raison  ?  est-ce  pour  cecy  que ,  par 
leurs  calomnieuses  protestations  publiques,  ils  veulent 
contre  cestuy  assembler  ciel,  terre  et  mer?  et  que, 
pour  le  vous  amener  en  haine ,  ils  le  vous  preschent 
homme  contumax  ,  intraittable  ;  estrangé  de  toute  rai- 
son, de  toute  équité,  de  toute  voye  d'amitié;  ennemy, 
infracteur  de  paix  et  repos  public?  Ordonnez  leur, 
messieurs,  qu'ils  ne  posent  en  faict  ce  qui  n'y  est  :  Or- 
donnez leur  qu'ils  ne  baillent  nom  de  contract  à  ce 
que  leurs  ancestres  n'appellerent  oncques  ainsi,  et 
n'estimèrent  devoir  oncques  estre  observé  ;  autrement 
vous  estes  indoctes,  non  docteurs  en  droict:  ordonnez 
leur  qu'ils  ne  vous  allèguent  plus  ce  tel  quel  suppose 
contract  avoir  esté  par  le  maistre  observé  :  autrement 
ils  se  convainqueront  d'évidente  mensonge  envers  vous, 
qui  sçavez  le  contraire. 

«  Ordonnez  leur,  quand  on  leur  met  en  avant  les 
droicis  evidentement  exprès,  qu'ils  se  taisent,  s'ils  ne 
sçavent  y  respondre  ;  et  qu'ils  ne  mettent  en  jeu  des 
traictés  imaginaires,  qui  ne  sont  ne  furent  oncques,  et 
desquels,  s'ils  faisoient  ores  apj^aroistre,  ils  ne  seroient 
de  rien  mieux  appuyez  :   autrement  ils  apresteront  à 

lire  à  ceste  compagnie.  Ordonnez  leur  qu'ils  ne  vous 
protestent  plus  de  l)elles  el  plus  (jue  raisonnables  con- 
ditions ,  par  eux  ollertes  et  par  cedit  duc  refusées  : 
autrement,  que  vous,  qui  cognoissez  assez  la  condition 
d'icelles,  et  quelle  trencliante  cognée  ce  duc,  en  leur 
o])tenqoerant ,  cust  esbranlée  contre  la  racine  et  fon- 
dement de  sa  pétition ,  les  ferez  mettre  hors  de  ceste 
compagnie,  comme  resveurs,  et  qui  tels  vous  estiment. 
J'oublioy  quasi,  messieurs,  à  vous  alléguer  un  autre 
bien  ferial  et  solemnel  argument,  dont  impudemment 
ils  usent  parmy  les  banquets  et  assemblées  de  peuple; 
c'est  qu'il  touche  à  vostre  réputation,  et  à  vostre  de- 
voir envers  ces  deux  princes  que  vous  avez  eslevez , 
l'un  Empereur,  et  l'autre  roy  des  Rommains,  leur  as- 
seurer  ce  duché ,  lequel  est  tant  en  leur  bien  séance 
que   plus  ne  peult ,  pour  s'en  venir  des   autres  pais 
qu'ils  tiennent  en  Germanie,  jusques  en  leur  Pais  Bas, 
passant  sur  le  leur.  N'est-ce  pas,  messieurs,  un  singu- 
lier fondement,  et  digne  que  par  eux  et  devant  vous, 
et  pour  fonder  une  telle  cause,  soit  allégué?  comme 
s'ils  vous  pensoient  si  estourdis ,  si  aveuglez ,  si  hors 
de  sens,  que  vous  ne  sentissiez,  vous  ne  veissiez,  vous 
n'entendissiez  quelle  puissance  et  liberté,  en  accor- 
dant ceste  raison,  vous  bailleriez  d'icy  en  avant  à  tous 
voz  futurs    empereurs,   d'estimer  leur   estre  loisible 
user  de  mesme  loy,  et  d'entreprendre  sur  les  biens  de 
vous  et  voz  successeurs,  non  ce  que  la  loy  veult,  non 
ce  que  la  raison,  non  ce  que  la  foy  naturelle  entre  le 
seigneur  et  le  vassal,  mais  ce  qui  leur  viendroit  à  plai- 
sir, à  bien  séance  et  à  volonté. 

«  Mais  je  voudroy  bien  ,  messieurs,  laissant  ce-pen- 
dant cestuy  et  tous  autres  argnmens,  car  je  sçay  bien 

que  ces  mene'es  ils  ne  font ,  et  que  ces  propos  ils  ne 
tiennent  au  sceu  desdits  seigneurs  Empereur  et  lioy  ; 
je  voudroy  bien,  disje,  qu'on  leur  demandast  de  quel 
visage,  de  quelle  contenance,  de  quelle  asseurance 
ils  oseroient  entreprendre  de  mettre  ce  conseil  en  avant 
à  leur  maistre ,  à  vous ,  à  leur  auguste  et  invicte  Em- 
pereur :  à  leur  maistre,  que,  contre  la  religion  du 
serment,  qui  l'oblige  à  garder  les  droicts  de  ce  sainct 
Empire,  il  usurpast  et  appropriast  à  soy  ce  duché', 
qui,  de  son  institution  première  (la  ligue  de  ces  ducs 
deffaillant),  est  aiïecte'  et  incorporé,  de's  maintenant 
comme  pour  lors,  à  la  chambre  et  recepte  impériale  : 
à  vous,  qui  estes  membres  de  l'Empire ,  de  faire  ligue 
et  alHance  pour  maintenir  ladite  usurpation  :  à  leui 
Empereur,  de  l'approuver,  ratiffier,  et  l'en  investir. 
Ce  seroit  certes  chose  trop  indigne  en  cest  Empire 
(qui  se  registpar  loy  et  rebgion)  du  serment  qu'on  luy 
doit,  que,  pour  gaigner  un  tel  duché,  celuy  se  depar- 
tistde  la  loy,  celuy  faiUist  de  son  serment  à  l'Empire, 
qui,  estant  par  vous  esleu  à  roy  des  Romains,  est 
obligé  à  faire  obeïr  les  autres  à  la  loy,  et  à  garder  le 
serment  qu'ils  ont  à  l'Empire  :  autant  seroit-ce  chose 
indigne  à  celuy  qui  de  tous  les  autres  prent  le  ser- 
ment, contre  son  serment  apliquer  et  aproprier  à  sa 
maison  les  indubitables  droicts  dudit  Empire.  Mais  je 
veux,  messieurs,  en  cest  endroict  que  vous  me  croyez. 
Il  n'est  rien  plus  esloigné  de  tels  conseils,  que  sont 
ces  deux  serenissimes  frères;  et  jamais  aux  machina- 
teurs  d'iceux  ils  n'adjousteront  foy,  sinon  qu'on  les 
leur  desguise  en  toutes  autres  couleurs,  comme  main- 
tenant les  susdits  conseillers  de  Ferdinand  (qui  est  un 
vice  commun  et  régnant  sur  beaucoup  de  personnes), 

soubs  umbre  de  se  monstrer  diligens,  assidus  et  indus- 
trieux, distrayent,  tant  à  tort  ou  droict,  les  seigneurs 
de  leurs  maistres  ;  veulent  (comme  je  disoy  n'agueres, 
et  vous  trouverez  estre  véritable)  exécuter  leurs  pro- 
pres et  particulières  afï'ections;  et  ont,  pour  ce  faire, 
eml>rassé  ccste  cause  plus  aigrement  et  opiniastrement 
que  par  le  Roy  leur  maistre  il  ne  leur  est  ordonné, 
au  moins  qu'il  n'est  convenable  à  l'intégrité'  de  son 
nom:  et  tellement  sont  audacieux  en  leur  calomnie, 
que,  pour  estranger,  d'une  part,  et  divertir  le  Roy 
leur  maistre  de  sa  première  et  bonne  délibération  qu'il 
avoit  conceuë  envers  cestuy  vostre  supliant,  Iny  don- 
nent à  entendre  que,  de  vous  mesmes  et  volontaire- 
ment, vous  ne  desiriez  autre  chose,  sinon  de  renou- 
veller  ceste  ligue,  et,  par  icelle,  à  tout  jamais  luy 
asseurer  ce  duché;  mais  que,  pour  la  réputation  seu- 
lement, vous  en  voulez  bien  estre  requis. 

«  A  vous,  d'autrepart,  ils  doivent  aussi  donner  à 
entendre  ralFection  et  volonté  de  leur  maistre,  ce  qui 
leur  plaist,  et  qui  mieux  leur  semble  à  propos  pour 
vous  esmouvoir  à  ce  faire.  Et  pensent  bien  vostre  af- 
fection envers  luy  estre  telle,  qu'à  sa  requeste  vous  le 
faciez  sans  contredit  :  aussi  pensent  ils  qu'en  ce  fai- 
sant ,  si  bien  vous  ne  condamnez  ouvertement  et  par 
mots  exprès  ce  pauvre  innocent ,  en  effect  toutesfois, 
et  par  conséquence,  vous  le  condamnerez,  et  entière- 
ment destournerez  ledit  seigneur  roy  Ferdinand  de 
luy  faire  la  raison,  laquelle,  à  ce  que  j'enten,  il  luy 
eust,  long  temps  a,  faicte,  si,  par  le  faux  rapport  qui 
luy  a  esté  faict  de  voz  opinions ,  il  n'eust  esté  décon- 
seillé. Or,  considérez,  messieurs,  autant  qu'il  vous  a 
esté  honnorable,  estans  armez  et  victorieux,  attrem- 

per  et  modevcr  au  cours  de  victoire  la  vengence  con- 
tre le  père,  et  à  cest  innocent  reserver  le  moyen  df 
vivre  et  espérance  de  retourner  à  ses  Estais,  si  main- 
tenant il  ne  vous  seroit  pas  autant  deshonnorable  de 
non  seulement  clorre  les  yeux  au  devant  de  la  ruine 
et  oppression  du  mesme  innocent ,  mais  l'opprimer  et 
ruiner  vous  mesraes.  Vous  mesmes,  certes ,  le  ruinerez 
entièrement  par  ccste  ligue,  donnans  au  monde  occa- 
sion de  penser  que  vous  ayez  approuve'  ce  que  par-cy 
devant  a  este'  faict  contre  luy,  et  que  vous  aprouviez 
ce  que  par  cy  après  se  fera  :  car  on  ne  pensera  point 
qu'une  telle  asseml)le'e  de  gens  choisis  de  tous  Estais , 
sans  le  trouver  expressément  et  grandement  coulpablo, 
eust  faict  une  ligue  au  préjudice  de  tout  son  bien,  de 
laquelle,  au  temps  advenir,  la  conséquence  et  le  dan- 
ger de  l'exemple  redonde  sur  eux.  Ou  si  on  pensoit 
que  sans  grande  et  meure  délibération ,  et  sans  pren- 
dre garde  à  tort  ou  droict ,  vous  l'eussiez  faicte ,  ou 
qu'à  vostre  escient  (ce  que  Dieu  ne  vueille)  vous  eus- 
siez voulu  opprimer  un  innocent,  vous  associrez  une 
tache  sur  vostre  réputation,  que  toute  l'eaue  de  la  mer 
ne  seroit  suffisante  à  effacer,  ne  toutes  les  ténèbres 
du  monde  pour  la  cacher  :  car  vous  pouvez  assez  en- 
tendre que  luy,  estant  ainsi  dénué  de  tous  biens ,  ja- 
mais ne  pourra  porter,  s'il  est  de  cueur  aussi  haultain 
comme  de  lieu  illustre,  qu'on  le  voye  en  ce  pais,  mi- 
sérable vivre,  auquel  il  a  de  sa  naissance  nom  et 
tiltre  de  prince.  Estant  doncques  nécessairement  con- 
trainct  de  se  bannir  hors  du  païs,  que  pourroit-il  em- 
porter avecques  luy,  sinon  la  honte  et  reproche  de 
l'Empereur,  du  Roy  son  frère,  de  vons  tous,  en  quel- 
ques parts  du  monde  qu'il  se  puisse  trouver?  et  don- 

lier  à  un  cliacun  matière   de  dire  en  le  monstrant  : 
«  C'est  cestny  là  qui  autresfois,  qui  maintenant,  qui  sans 
«  sacoulpe,  qui,  hors  d'Allemagne...))  Vous  entendez  le 
surplus  des  sentences  ,  et  je  me  déporte  volontiers  de 
les  achever  ;  car  je  voy  voz  cueurs  desja  se  mouvoir, 
et  que  tacitement,  et  par  signes  et  visages,  vous  ad- 
vouez  et  recognoissez  ce  que  je  dy  estre  vérité  :  mais 
ne  pensez  point  que  ce-pendant  ces  bons  forgeurs  de 
calomnies  (  pourveu  que  ce  que  par  eux  mesmes  ne 
peuvent,  ils  le  puissent  faire  par  vous,  soubs  l'autho- 
rité   ou  de  leur  maistre  ou  de  l'Empereur  )    facent 
grand  compte ,  ne  de  ce  que  le  monde  en  dit  présen- 
tement, ne  de  ce  qu'à  mille  ans  on  en  dira.  Je  pour- 
roy  en  cest  endroict  (  et  les  propos  s'y  offrent  )  vous 
reciter  combien  et  quelles  parolles,  à  cause  de  tels 
conseils ,  se  disent  publiquement  en  toute  la  Germa- 
nie ,  à  rencontre  des  seigneurs  dessus  nommez ,  et  à 
grand  tort,  selon  mon  advis,  par  gens  qui  descrient 
maintenant  leur  misérable  ambition  et  avarice  immo- 
dérée. Maintenant  leur  puissance,  trop  peu  feable  et 
trop  suspecte ,  vous  advise  de  prendre  garde  à  eux , 
et  qu'ils  n'abbayent  à  autre  chose  qu'à  occuper  et  à 
soy  assidjjettir  toute  la  Germanie;  et  qu'en  opprimant 
maintenant  lun  et  maintenant  l'autre,  et  y  occupant 
leurs  biens,  il  semble  qu'ils  veulent  asseoir  leurs  gar- 
nisons en  plusieurs  et  diverses  parties  d'icelle ,  pour 
après,  à  leur  apoinct,  et  quand  ils  la  voirront  affoiblie 
de  ses  principaux  membres  ,  l'assaillir  alors  universel- 
lement, plus  hardiment  et  à  moins  de  danger. 

«  Je  vous  pourroy  aussi  reciter  infinité  d'exemples 
que  l'on  amené ,  tant  d'estrangers  que  de  vostre  nation , 
tant  de  modernes  comme  d'anciens,  de  ceux  qui  en 

voyant  opprimer  leurs  voisins,  n'en  ont  tenu  compte  ny 
faict  semblant,  et  n'ont  jamais  cogneu  qu'en  l'oppres- 
sion d'autruy  on  machinoit  la  leur,  jusqncs  à  ce  qu'ils 
se  sont  veuz  eux-mesmes  trébucher  en  pareille  servi- 
tude. Lesdits  exemples  ainsi  mis  en  avant,  tendans  à 
ce  que  vous  pensiez  h  nostre  faict  et  k  la  consei^vation 
de  vostre  liberté  ,  et  qu'en  remettant  devant  voz  yeux 
le  danger  de  voz  voisins ,  vous  pensiez  a  ce.  que  vous 
mesmes  devez  ou  espérer  ou  craindre.  Mais  je  m'en 
déporte  legierement,  de  peur  qu'aucuns,  qui  paraven- 
ture  pensent  quoy  que  ce  soit,  qui  voudroient  bien 
qu'entre  le  Roy  mon  maistre  et  lesdits  seigneurs ,  les 
choses  ne  soient  point  entièrement  accordées,  ne 
feissent  du  cueur  d'autruy  jugement  selon  le  leur,  et 
meissent  en  avant,  ou  cjue  ledit  seigneur  Roy  mon 
maistre  expressément  m'eust  atiltré ,  ou  que  de  moy- 
mesmes,  en  espérant  de  luy  complaire,  j'eusse  affecte 
ceste  occasion  de  vous  reciter  et  doscouvrir  chose  à 
quoy  paravanture  aucuns  de  vous  ne  pensent  encores. 
«  Quoy  toutesfois  que  Ion  vous  en  puisse  dire,  ne 
croyez  point,  si  par  inadvertance  il  m'escliappe  quel- 
que mot  qui  puisse  desplaire  ausdits  seigneurs,  si  d'a- 
vanture  ils  estoient  tendres  des  oreilles,  que  je  le  face, 
ou  par  ordonnance,  ou  au  sceu  ,  ou  au  nom  dudit  sei- 
gneur Roy  mon  maistre.  Voz  bons  visages  en  grande 
partie  m'ont  invite'  à  dire  franchement  ce  que  j'avoy 
auparavant  délibère'  de  taire,  et  en  grande  partie  m'y 
a  contrainct  l'outrecuidance  de  ses  gens  icy ,  lesquels 
sont  cause  qu'à  l'encontre  desdits  seigneurs  telles  pa- 
roles sont  dittes  et  seme'es.  Et ,  afin  qu'en  ceste  partie 
je  porte  tesmoignage  de  moy-mesnies,  il  ne  fut  oncques 
homme  plus  malaisé. à  persuader  en  choses  dittes   à 

rencontre  des  princes,  que  je  suis  et  tousjours  ay  este', 
tant  de  ma  nature  que  de  mon  instituée  forme  de  vivre. 
Et  quant  ausdils  sercnissimes  seigneurs  qui  sont  tant  te- 
nus et  obligez  à  vous,  ([ui  tant  sont  crcuz  et  augmen- 
tez en  biens,  en  forces,  en  dignitez,  au  hazard  de 
voz  personnes,  de  voz  biens,  de  voz  puissances,  je 
ne  penseray  jamais  que  d'eulx  vous  deviez  riens  crain- 
dre :  bien  suis  d'avis  seulement  qu'avec  tciie  et  si 
grande  reverance  qu'il  appartient  à  leurs  Majestez 
on  leur  ramentoive  aucunesfois  ce  qui  est  de  leur  de- 
voir, et  qu'ils  ne  se  laissent  séduire  par  faulx  conseil. 
Ils  sont  exorables  et  bénins,  ils  ont  sur  tout  en  sin^^u- 
iiere  recommandation  leur  bon  renom,  et  la  bonne 
conscience  que  Dieu  nous  baille  pour  en  toute  nostre 
vieestre  tesmoings  d'honnestes  entreprises  et  vertueux 
faicts  :  qui  est  la  cause  pour  laquelle  ce  duc  a  plus 
grand  regret  se  veoir  privé  de  son  bien  ;  car  il  en- 
tend et  cognoist,  comme  j'cnten  aussi  et  cognoy,  que 
si  seulement  quelqu'un  advertissoit  le  roy  Ferdinand 
de  son  devoir,  ou  qu'il  ne  fust  destourne'  par  autre  de 
sa  naturelle  clémence ,  il  luy  feroit  la  raison  bien  tost 
et  volontiers. 

«  En  ceste  mesme  opinion  cstoit  le  roy  Tres-Chres- 
tien ,  mon  maistre ,  quand  il  me  depescha  de  sa  cour, 
non  tant  pour  autre  chose  faire,  que  pour  venir  con- 
gratuler, comme  j'ay  dit.  Combien  que  prévoyant  en 
soy,  et  cognoissant  qu'aux  coritix)verses  qui  sont  de 
grandes  choses,  encores  que  les  parties  au  principal 
demeurent  d'accord,  il  est  neanlmoins  bien  malaisé 
que  les  dtqjcndances  en  brief  temps  soient  appaisées  ; 
et  qu'à  ceste  cause,  pensant  que  si  quelque  chose  y 
avoit,  ainsi  que  je  le  liouve  en  eilect,  qui  fust  encores 

à  demesler ,  son  autlioritc  fust  de  quelque  crédit 
(ainsi  que  par  raison  elle  doit  eslre,  et  croy  qu'elle 
soit  envers  le  roy  Ferdinand,  lequel  il  pensoit  que  je 
trouvasse  icy),  il  me  ])ailla  lettres  de  créance  à  luy 
porter,  et,  en  son  absence,  à  ses  ambassadeurs  estans  de 
pardeça  •,  et  n'eut  oncques  plus  grand  désir  de  faire 
chose,  que  d'interposer  son  authorite',  comme  amy 
et  allie*  commun  des  deux  parties ,  et  s'employer  à  les 
mettre  d'accord.  Et  m'avoit  donne'  charge  de  leur  pro- 
poser un  moyen  de  paix  infallible,  et  aux  deux  par- 
ties expédient  et  prouditable,  lequel  alors  il  avoit  en 
sa  main  :  et  s'il  eust  pieu  à  Dieu ,  ou  que  ledit  sere- 
nissime  roy  Ferdinand  eust  icy  envoyé  autres  person- 
nages qui  eussent  esté  ambassadeurs  et  non  parties, 
ou  que,  sans  m'arrester  à  eux,  je  fusse  droict  allé  de- 
vers luy,  je  suis  bien  asseuré  que  non  seulement  il 
ne  se  feust  laissé  destourner  de  la  voye  de  clémence 
et  d'équité  où  il  estoit  ja  entré  ;  mais  quand  il  n'y 
eust  encores  entré ,  il  l'eust  faict  alors ,  la  créance 
ouye  que  j'avoy  à  luy  dire  ;  et  ne  seriez  maintenant, 
ô  illustre  seigneur  duc  Chrestofle,  en  ceste  perplexité 
d'attendre  jugement  aujourd'huy,  duquel  entièrement 
dépend  tout  vostre  bien  ! 

«  Mais,  puis  que,  de  mauvaise  fortune,  je  né  l'ay 
trouvé,  et  que,  m'estant  adressé  à  ses  gens  et  députez, 
il  leur  semlde  non  seulement  ne  devoir  employer  en 
cest  affaire  l'authorité  du  Roy  nostre  maistre,  mai> 
ont  rejette  ins  dentement  et  refusé  d'accepter  ses  lettres, 
et  faict  en  sorte  que  je  ne  suis  en  mon  entier  de  main- 
tenant pouvoir  aller  vers  ledit  screnissime  Roy,  sans 
commission  et  ordonnance  nouvelle ,  vous  ne  pren- 
drez en  mal  si  quant  à  ce  point  je  n'oljlempere  à  vostre 

x^queste  ;  car  il  m'a  semblé  de  pouvoir  et  devoir  faire 
honnestement  et  sans   offence   de  recommander  un 
affaire  en  ceste  compagnie,  de  la  part  du  Roy  mondit- 
seigneur  et  maistre  ;  ce  que  j'ay  songneuseraent  ac- 
comply  et  accorapliray  de  bon  cueur  ;  et  ne   fairay 
chose  pour  vous  qui  soit  au  préjudice ,  ou  puisse  estre 
justement  trouve'e  mauvaise  dudit  serenissime  roy  Fer- 
dinand.  Le   Tres-Chrestien  roy,  mondit-seigneur  et 
maistre,  s'il  le  vouloit,  il  ne  pourroit  par  les  traittez 
qu'ils  ont  ensemble  ;  et  si  par  les  traittez  il  le  pouvoit 
il  nelevoudroit,  pour  l'alliance  du  sang  qui  est  entre- 
eux;  mais  en  toutes  autres  choses  que,  sans  blesser  sa 
foy,  son  honneur  et  le  devoir  du  sang,  il  pourra  faire 
en  vostre  faveur,  vous  le  trouverez  à  jamais  vostre 
allie'  et  bon  amy,  et  ne  sera  son  bien  espargné  en  vostre 
nécessite'.  Tousjours  a  este'  la  cour  de  France  la  plus 
libérale  de  toutes  autres,  sans  contredict  ;  tousjours  a 
este  ouverte  et  abandonne'c ,  et  oncques  si  libérale  ne 
fut  que  souIjs  ce  Roy,  au  refuge  et  repos  de  tous  pi  inces 
exilez  et  souffreteux.  Par  plus  forte  raison,  devez  vous 
espérer  qu'elle  ne  sera  close  à  vous  qui  en  estes  allie'  ;  à 
vous  qui,  pour  la  justice  de  vostre  cause,  pour  l'in- 
nocence de  vostre  personne,  semblez  à  voz  ennemis 
mesraes  estre  tresdigne  de  miséricorde  et  compassion. 
«  J'ay  toutesfois  opinion  et  ose  vous  augurer  que 
du  serenissime  roy  Ferdinand  vous  devez  encores  es- 
pérer meilleure  chose  que  l'apparence  jusques  icy  ne 
monstre;  et  quand  je  seroy  en  ceste  noble  assemble'e 
interrogué  par  serment ,  j'oseroy  affermer  qu'il  n'a 
commande'  ne  sceu ,  et  que  jamais  il  ne  trouvera  bon 
que  ses  agens  dessusdits  ayent  refusé  les  lettres  du 
Roy  mon  maistre.  Et  me  laisseray  jamais  persuader 

I?. 

que  luy,  qui  fiancliement  n'avoit  faict  refus  d'accepter 
lettres  assez  injurieuses  du  turc  Soliman ,  ennemy 
commun  de  nostre  foj,  leur  eut  souil'ert  de  refuser 
lettres  gratieuses  et  de  recommandation  d'un  roy 
Tres-Chrestien ,  son  amy,  son  confédéré,  son  allie'  si 
proche:  aussi  peu  me  laisscroy  persuader  que  luy,  qui 
au  diflercat  d'un  riche  royaume  s'est  volontairement 
soubmis  au  jugement  arbitraire  dudit  Soliman,  son 
ennemy,  refusast  maintenant  d'ouïr  les  moyens  qui,  de 
la  part  d'un  Roy  (comme  je  dy,  son  amy,  confédéré, 
allie'  si  proche)  fussent  mis  en  avant  pour  la  pacifica- 
tion d'un  duché,  lequel,  eu  esgard  à  ses  autres  Estats, 
ne  luy  peult  eslre  de  fort  grande  conséquence.  Mais, 
afin  que  vous  entendiez  dont  cela  procède,  ces  bons 
ambassadeurs  ont  crainct  (  ce  que  fust  advenu  en 
elTect  )  que  pour  l'ouverture  d'icelles  lettres  et  le 
récit  de  ma  créance,  le  moyen  leur  fust  clos  d'assou- 
vir leur  haine  et  volonté  particulière,  en  laquelle  ils 
sont  si  animez,  que,  tout  ainsi  que  Dido  de  Vergile, 
ils  seroient  contens  de  se  perdre  et  ruiner,  moyen- 
nant qu'ils  ruinassent,  qu'ils  destruisissent  et  père  et 
fds,  et  toute  la  race  et  la  mémoire  de  la  maison. 

«  Mais  estant  son  intention  bonne,  et  ne  tendant  sa 
volonté  à  faire  tort  à  autruy,  estant  seulement  dis- 
suadé par  les  dessusdits,  qui  ne  sont  ne  de  grand  nom- 
bre ne  de  grande  authorité,  lesquels  pour  ceste  heure 
luy  desguisent  les  matières,  vous  pourrez  espérer  que 
ceste  couverture  et  déguisement  ne  puisse  longue- 
ment durer,  et  que  le  temps,  qui  tout  descouvre,  Iny 
fera  cognoistre  et  descouvrira  leurs  calomnies,  im- 
postures et  faulx-donnez  à  entendre.  Alors  pourront 
de   luy  impetrer  vostre  susditle  innocence   et  si  es- 

(roitte  parenté,  non  seulement  ce  que  vous  demandez, 
mais  plus  grande  chose,  y  entretenant  le  jugement 
bon  et  juste ,  qui  aujouid'huy  procédera  sur  vostre 
faict  de  ceste  solemnelle  et  saincte  assemblée  ,  entre 
les  bras  de  laquelle  vous  devez  vous  rendre  et  aban- 
donner. Et  comme  desja  ils  soient  par  moy  suffisam- 
ment informez  que  vostre  matière  est  conjoincte  et 
unie  avec  le  prouffit  de  leur  Empire,  avecques  leur 
devoir  envers  la  patrie  qui  les  a  engendrez  et  nourris > 
envers  leurs  patriotes ,  envers  eux-mesmes  et  leurs  en- 
fans  ,  en  eux,  après  Dieu,  vous  devez  mettre  vostre 
espérance,  et  y  fonder  vostre  appuy  et  support,  les 
requérant  humblement  qu'ils  venllent  (comme  il  est 
en  leur  puissance  )  aujourd'huy  exterminer  la  consé- 
quence de  mauvais  conseil,  qu'elle  n'opprime  la  jus- 
tice de  vostre  cause,  le  prouflit  de  leur  Empire,  la  di- 
gnité de  leur  patrie,  l'espérance  de  tous  autres,  d'eux- 
mesmes  et  des  leurs  à  jamais.  De  vous,  messeigneurs, 
il  me  semble,  la  chose  ])ien  entendue,  qu'il  peult  et 
doit  espérer  ce  que  dessus  ;  et  si  voz  ancestrcs,  pour 
soustenir  les  causes  des  innocens  qui  en  rien  ne  leur 
attouchoient ,  ont  entrepris  plusieurs  loingtaines  et 
difficiles  guerres,  de  combien  devez  vous  embrasser  et 
prendre  en  la  protection,  à  tout  le  moins  par  vostre 
jugement,  la  cause  de  cestuy  qui  vous  attouche ,  et 
qui  est  inséparablement  conjoincte  avec  le  prouffit  ou 
dommage  de  vostre  Empire ,  avecques  la  bonne  ou 
mauvaise  réputation  vostre  ;  et  entendu  mesmes  que 
cestuy  vostre  supliant  estimera  que  vous  ayez  assez 
grandement  faict  pourluy,  si  tant  seulement  vous  pre- 
nez resolution,  ou  de  rompre  entièrement  ceste  vos- 
tre ligue ,  ou  en  la  renouvellant  excepter  et  forclore 

ceste  sienne  querelle ,  laquelle  n'y  comprenant  et 
exceptant,  vous  confermerez  les  mensonges  queux  en 
ontporte'es  au  roy  Ferdinand,  ou  vous  assiégerez  à  cest 
innocent  le  pas  de  rentrer  à  ses  biens  :  vous  obligerez 
vous  aie  priver  de  vostre  bien  faict  sans  sa  coulpe, 
et  à  contrevenir  à  vostre  propre  faict? 

«  Au  contraire,  Ty  comprenant,  et  sans  autre  chose 
faire  pour  luy,  vous  le  remetrez  sus  faisant  cognoistre 
au  roy  Ferdinand  ce  qu'on  luy  a  tousjours  déguisé, 
quelle  opinion  est  la  vostre  en  ceste  cause,  et  ce  que 
vous  desirez  que  de  sa  part  il  y  face.  Fiiiablement,  il 
y  a  un  poinct  lequel,  à  mon  advis,  me  reste  seul 
à  vous  esclaircir  pour  m'acquitter  envers  vous  de  ma 
promesse:  je  vous  ose  bien  asseurer  qu'en  ce  faisant, 
vous  vous  acquitterez  envers  ledit  serenissime  roy 
Ferdinand  de  la  foy  que  vous  luy  pouvez  devoir , 
et  que  non  seulement  ne  ferez  chose  qui  luy  doive 
tourner  à  desplaisir,  mais  luy  ferez  chose  agréable, 
et  dont  il  vous  devra  sçavoir  gre',  en  luy  donnant 
ceste  occasion  de  recognoistre  ce  qui  est  de  son  de- 
voir, et  luy  descouvrant  les  impostures  et  deguise- 
mens  de  ceux  qui,  sans  avoir  esgard  à  sa  réputation, 
donnent  matière  au  monde  de  mal  parler  de  luy,  de 
son  ambition  et  cupidité  insatiable; tous  lesquels  pro- 
pos, pour  la  cause  que  je  vous  ay  ditte,  je  ne  vueil 
icy  reciter  plus  amplement.  Faictes  vous  donc  aucune 
doute  encores,  messieurs,  que  vous  ne  devez  estendre 
vostre  miséricorde  sur  cestuy  vostre  supliant ,  qui 
oncques  à  nul  de  vous,  qui  oncques  h  autre,  quel 
qu'il  soit,  feist  mal  ne  desplaisir  ;  qui  oncques  ne  dist 
ne  fist  chose  qui  dcust  dcsplaire ,  ny  aux  yeux ,  ny 
aux  oreilles  d'hommes  du  monde  ;   qui  a  ja  si  long 

temps  porté  si  grieiVe  pénitence  du  faict  d'autruy  ;  en 
la  miséricorde  duquel ,  ainsi  que  je  vous  ay  faict  apa- 
roistre,  la  gloire  de  vostre  nom,  la  foy  à  celuy  que 
vonlez  régner  sur  vous  à  vostre  Empire,  à  vostre 
patrie,  aux  habitans  d'icelle,  à  vous  et  au  vostre, 
évidemment  se  conserve:  la  gloire  de  vostre  nom, 
soit  que  vous  délivrez  l'innocent  d'oppression  ,  soit 
que  luy  maintenez  vostre  bien  faict  ;  la  foy,  à  celuy 
que  voulez  régner,  auquel  vous  devez  bon  conseil; 
à  vostre  Empire,  à  cause  de  la  jDrotection  de  ses 
droicts  ;  à  vostre  patrie ,  à  cause  de  la  conservation 
des  Estats  les  uns  des  autres;  à  voz  patriotes  et  à 
voz  enfans,  à  qui  vous  devez  la,  diversion,  non  seu- 
lement du  danger,  mais  de  la  craincte  de  tels  exem- 
ples, de  telle  sorte  que  s'entreprenant  sur  un,  mais 
aussi  touchant  à  tous.  Si  toutes  ces  causes  ne  vous 
sont  suffisantes  (ce  qu'elles  sont)  pour  vous  esmuu- 
voii'  à  ce  faire,  adjoustez  y  la  requesîe  que  vous  en 
font  tant  de  roys,  prélats,  ducs,  comtes,  barons,  et 
de  tous  autres  Estats  ;  lesquels ,  pour  vous  monstrer 
l'affection  qu'ils  portent  à  ceste  matière,  ont  envoyé 
avecques  luy  par  devers  vous,  leurs  ambassadeurs, 
pour  luy  aider  et  favoriser  son  party  ;  sans  parler  de 
ceux  là  ce-pendant,  qui,  pour  la  briefveté  du  temps 
et  distance  des  lieux,  n'ont  peu  y  envoyer,  lesquels 
estimez  y  estre  d'esprit,  combien  qu'ils  n'y  soient  de 
corps.  Tous  ceux  cy,  messieurs ,  ensemble  avec  ceS" 
tuy,  recevront  bien  et  ayde  de  vous;  tous  ceux  cy, 
dy-je,  ne  rendrez  point  seulement  vos  debteurs,  ny 
obligerez  à  vous,  mais,  comme  je  puis  apercevoir  de 
voz  visages  et  contenance ,  les  avez  desja  pour  jamais 
k  vous  et  à  voz  enfans  obligez.  » 

Geste  oraison  parachevée  donna  grande  vigueur 
à  l'affaire  du  duc  Chrestofle  de  Wittemberg,  avec  Taf- 
fection  que  dcsja  plusieurs  princes  y  avoient,  tant  pour 
la  tyrannie  dont  l'Empereur  et  le  roy  Ferdinand  son 
frère  usoient  envers  luy  innocent ,  que  pour  la  parenté 
dont  il  attouchoit  aux  plus  grands  princes  de  rassem- 
blée ;  de  sorte  qu'en  premier  lieu ,  la  ligue  de  Suave, 
laquelle  avoit  duré  soixante  et  dix  ans  à  l'avantage 
de  la  maison  d'Autriche,  fut  dissolvée  et  annullée.  Puis 
a])res,  les  ducs  de  Bavière,  lansgrave  de  Hesse,  et  leurs 
alliez  et  confederez,  eurent  plusieurs  parlemcns  pour 
la  rcdintegration  du  duc  de  Wittemberg  dedans  ses 
païs,  détenu  et  possédez  par  force  par  Ferdinand,  roy 
de  Hongrie,  frère  de  l'iMnpereur.  Mais  en  fin,  tout 
considéré  et  debatu,  ne  virent  autre  moyen,  sinon  d'y 
aller  par  armes,  puis  que  justice  n'avoit  lieu  ;  chose 
qui  ne  se  pouvoit  faire  sans  argent.  Parquoy,  ayant 
recherché  le  seigneur  de  Langey  pour  cest  cflect,  et 
pour  trouver  la  seureté  de  la  consignation  de  cent 
mille  escus,  dont  par  cy  devant  a  esté  parlé,  et  ledit 
seigneur  de  Langey  trouvant  qu'il  n'y  pouvoit  entrer 
sans  directement  aller  contre  le  traiclé  de  Cambray 
(car  ce  scroit  ])ailler  deniers  pom-  faire  la  guerre  à 
l'Empereur),  trouva  un  expédiant  qui  fut  tel,  que  le 
duc  de  Wittemberg  estoit  seigneur  de  la  comté  de 
Monlbelliar,  assise  aux  confins  du  duché  de  Bour- 
gongne ,  de  la  Franche  Comté  et  de  la  comté  de  IVr- 
lette  ;  laquelle  comté  de  Montbelliar  ledit  duc  de  Wit- 
temberg vendroit  au  Roy  pour  le  pris  et  somme  de 
six  cens  mille  escus,  à  condition  toutesfois  de  rachapt  : 
puis  ledit  duc  de  Wittemberg,  ayant  les  deniers  siens, 
en  pourroit  disposer  à  son  vouloir,  ou  en  gueiTe  ou  en 

paix ,  sans  que  le  Roy  contrevint  en  aucune  chose  au- 
dit trailté  de  Ciamhray.  Les  choses  ainsi  proposées 
furent  exécutées,  et  lurent  les  deniers  livrez  es  mains 
dudit  duc  de  Wittemberg  ou  de  ses  députez ,  et  le 
Roy  mis  en  possession  de  la  comté  de  Montbelliar; 
auquel  lieu  fut  mis  pour  baillif  et  gouverneur  le  sei- 
gneur de  Germes. 

Des  deniers  deladitte  venditionfutpromptement,  et 
devant  que  l'Empereur  et  le  roy  de  Hongrie  y  peussent 
pourvoir,  dressée  une  armée  par  les  ducs  de  Raviere, 
lansgrave  de  Hesse,  et  le  duc  de  Wittemberg,  et  autres 
leurs  alliez ,  tellement  qu'en  peu  de  temps  ledit  duché 
fut  levé  (0  hors  de  la  main  dudit  roy  de  Hongrie,  et 
le  duc  de  Wiltem])erg  et  son  fils  remis  en  possession  ; 
et  fut  chef  de  ladite  entreprise  Philippe ,  lansgrave  de 
Hesse.  Et  peu  de  temps  après,  furent  lesdits  deniers 
restituez  au  Roy,  à  trente  ou  quarante  mille  escus 
près,  dont  lesdits  ducs  de  Raviere  furent  respondans, 
et  par  ce  moyen  laditte  comté  de  Montbelliar  remise 
entre  leurs  mains. 

Je  me  suis  assez  longuement  tenu  sur  ce  propos  -,  il 
fault  revenir  au  Roy,  qui  estoit  party  d'Avignon,  le- 
quel estoit  arrivé  à  la  coste  Sainct  André,  environ  le 
premier  jour  de  décembre ,  prévoyant  l'inconvénient 
qui  pourroit  advenir  de  la  sentence  donnée  par  le 
Pape  ;  mais  le  Roy  avoit  o])tenu  de  Sa  Saincteté  par- 
lant de  Marceille  ,  qu'il  seroit  délayé  à  la  fulmination, 

(0  En  peu  de  temps  ledit  duché  fut  levé  :  cette  guerre  finit  par 
un  traité  entre  Ferdinand  et  le  duc  de  Virtemberg,  du  mois  de  juillet 
1 534,  ratifié  par  TEmpereur  le  premier  septembre  suivant.  Cbrislo- 
plie  rentra  en  possession  de  son  duché,  et  le  Pape  se  plaignit  de  re 
qu'on  favorisoit  ainsi  les  Proteslans. 

jusques  à  ce  qu'on  eust  nouvelles  de  la  volonté'  du 
roy  d'Angleterre ,  sçavoir  s'il  se  pourroit  trouver 
moyen  de  le  faire  revenir  à  l'ol^eissance  de  l'Eglise 
romaine  ;  et  pour  eest  effect ,  depescha  Jean  du 
Bellay,  evesque  de  Paris ,  pour  aller  en  poste  devers 
iceluy  ray  d'Angleterre,  afin  de  l'induire  d'envoyer 
ses  ambassadeurs  à  Rommc,  pour  le  faict  de  laditte 
sentence.  Ledit  evesque  de  Paris,  arrivé  qu'il  fut,  trouva 
le  roy  d'Angleterre  en  grande  colère  contre  le  Pape 
et  tout  le  sainct  siège  apostolique,  se  plaignant  dos  in- 
justices qui  luy  avoient  esté  faictes ,  d'autant  qu'ils  luy 
avoient  refusé  d'envoyer  commissaires  pour  cognoistre 
de  sa  cause,  le  voulans  contraindre  d'abandonner  son 
royaume  pour  aller  à  Pvomme  en  personne,  ester  à 
droict.  Mais,  après  plusieurs  remonstrances  qui  luy 
furent  faictes  par  ledit  evesque  de  Paris,  se  condescen- 
dit que  là  où  ledit  sainct  Père  voudroit  superseder  en 
laditte  sentence,  jusques  à  ce  qu'il  eust  envoyé  juges 
députez  pour  estime  ouy,  il  supersederoit  aussi  l'exécu- 
tion qu'il  avoit  délibéré  de  faire,  qui  estoit  de  se  sépa- 
rer du  tout  de  l'obéissance  romaine;  et,  par  ce  que 
ledit  evesque  de  Paris  se  présenta  luy-mesmes  pour 
faire  ledit  voyage  de  Romme ,  luy  asseura  que  là  où 
il  luy  feroit  entendre  qu'il  auroit  obtenu  sa  demande, 
incontinant  luy  envoiroit  pouvoir  suflisant  pour  con- 
fermer  ce  qu'il  auroit  accordé,  se  confiant  en  luy,  at- 
tendu la  grande  amitié  laquelle  de  long  temps  il  luy 
avoit  portée,  pour  avoir  esté  deux  ans  aml^assadeur  du 
Roy  près  de  luy. 

L'cvesque  de  Paris,  ayant  obtenu  ce  que  dessus  du 
roy  d'Angleterre,  encores  qu'il  fust  Noël  et  que  l'iiy- 
ver  fust  autant  extrême  que  jamais,  n estima  sa  peine 

à  rien,  veu  le  bien  (ju'il  cognoissoit  pouvoir  advenir 
de  sa  légation  :  parquoy  partit  en  telle  diligence ,  qu  il 
arriva  à  Homme,  devant  que  chose  eust  esté  exécutée 
contre  ledit  roy  d' Angleterre  plus  avant  que  ce  qui 
avoit  esté  faict  au  précédant;  et,  ayant  eu  audience  au 
consistoire,  remonstra  ce  qu'il  avoit  ol^tenu  pour  le 
bien  de  l'Eglise,  envers  ledit  roy   d'Angleterre.  Les 
choses  furent  trouvées  raisonnables,  et  luy  fut  prefîx 
temps  pendant  lequel  il  devoit  avoir  response  du  roy 
d'Angleterre.  A  ceste  cause ,  il  depescha  un  courrier 
devers  ledit  Roy,  luy  donnant  charge  de  faire  toute 
diligence  pour  estre  de  retour  au  temps  limité.  Es- 
tant le  temps  venu,  et  le  courrier  non  de  retour,  fut 
procédé  au  consistoire  à  la  fulmination  de  la  sentence. 
L'evesque  de  Paris  remonstra  au  Pape  particulière- 
ment, et  en  gênerai  à  tous  les  cardinaux,  leur  sup- 
pliant luy  donner  encores  temps  de  six  jours,  alléguant 
qu'il  pouvoit  estre   qu'il  estoit  suivenu   inconvénient 
au  courrier,   ou  que  la  mer  avoit  esté  tempestative 
(  comme  souvent  il  advenoit  );  que  le  vent  estoit  cou' 
traire,  ou  pour  l'aller,  ou  pour  revenir;  que  la  dili- 
gence dudit  courrier  auroit  esté  empeschée  ;  leur  re- 
monstrant   aussi   que  si  le  roy  d'Angleterre  avoit  eu 
patience  six  ans,  ils  luy  pouvoient  donner  six  jours 
de  delay. 

Telles  furent  les  remonstrances  qu'il  leur  feit  en 
plain  consistoire,  Ausquelles  plusieurs  des  plus  voyans 
condescendirent;  mais  la  pluralité  des  autres  l'emporta 
contre  le  moindre  nombre  de  ceux  là  qui  avoient 
bien  considéré  l'inconvénient  qui  en  adviendroit  à 
l'Eglise:  et  fut  la  chose  si  précipitée,  que  ce  qui  ne  se 
pouvoit  faire  en  trois  consitoires  se  feit  en  un  seul; 

et  fut  la  sentence  fulminée.  Ne  passèrent  deux  jours 
après,  que  le  courrier  arriva,  lequel  apporta  tous  les 
pouvoirs  et  déclarations  du  roy  d'Angleterre  dont 
ledit  evesque  de  Paris  s'estoit  faict  fort  ;  chose  qui 
estonna  merveilleusement  ceux  qui  avoient  esté  d'o- 
pinion de  précipiter  les  clioses.  Et  par  plusieurs  fois 
s'assemblèrent,  pour  trouver  moyen  de  rabiller  ce 
qu'ils  avoient  gasté  ;  mais  ils  ne  trouvèrent  moyen  d'y 
remédier.  Le  roy  d'Angleterre,  voyant  l'indignité  dont 
on  avoit  usé  en  son  endroict,  et  le  peu  de  respect 
qu'ils  avoient  en  Sa  ^rajesté ,  ayant  faict  aussi  peu  de 
cas  de  luy  que  du  moindre  de  la  chrestienté,  se  sé- 
para, luy  et  son  royaume,  de  l'obeïssance  de  l'Eglise 
romaine,  se  faisant,  immédiatement  après  Dieu,  chef 
de  l'Eglise  anglicane.  Voila  en  somme  ce  qui  en  ad- 
vint ,  et  à-tant  mettray  fin  à  ce  propos. 

Le  Roy,  voyant  l'indignité  dont  avoit  usé  envers 
luy  le  duc  de  Milan,  par  la  mort  de  son  ambassadeur 
Merveilles,  et  cognoissant  que  par  justice  il  n'en  pou- 
voit  avoir  raison ,  et  mesmes  que  l'Empereur  n'en 
avoit  faict  grand  cas,  quand  il  leur  en  avoit  faict  sa 
plaincte ,  délibéra  par  armes  en  avoir  réparation  ;  et , 
par-ce  qu'il  estimoit  bien  que  l'Empereur  voudroit 
estre  de  la  partie,  voulut  pourveoir  à  ce  qu'il  fust 
.suftisant  et  préparé  pour  soustcnir  l'eflbrt  de  ceux 
qui  le  voudroient  empescher  d'avoir  saditte  réparation  ; 
et,  cognoissant  qu'il  pouvoit  tirer  des  estrangers,  se 
voulut  toutesfois  fortifier  de  sa  nation.  Et,  afin  que 
soudain  il  eustles  hommes  à  son  premier  mandement, 
ordonna  avec  ceux  de  son  conseil,  de  dresser  à  l'exem- 
ple des  Romains,  en  chacune  province  de  son  royaume, 
une  légion  de  six  mille  hommes  de  pied,  dont  il  bail- 

leroitla  charge  à  six  gentilshommes,  lesquels  auroient 
pour  chaque  mille  hommes  deux  lieutenans,  et  soubs 
chacune  enseigne  cinq  cens  hommes;  et  donna  grands 
privilèges  ausdits  légionnaires ,  tant  aux  cappitaines 
que  soldats,  lesquels  dévoient  une  fois  l'an,  en  temps 
de  paix,  faire  une  monstre  générale.  Et,  alin  que  les 
capitaines  peussent  respondre  de  leuis  soldats,  ils  dé- 
voient sçavoir  le  nom  et  surnom  de  chacun,  et  le  lieu 
de  sa  demeure,  tant  pour  les  avoir  soudainement  prests 
à  tous  mandemens,  que  pour  les  chastier  s'ils  liti- 
soient  faulte  ;  et  pour  cest  eflect  depescha  les  commis- 
saires à  ce  nécessaires. 

Environ  le  mois  de  may  iSSI,  estant  ledit  seigneur 
adverty  que  les  légions  estoient  prestes ,  voulut  bien 
aller  visiter  les  prochaines  deluy.  Et,  pour  cest  elFect, 
se  trouva  en  sa  ville  de  Piouen,  capitale  de  Norman- 
die, auquel  lieu  les  monstres  de  la  légion  d'icelle  pro- 
vince furent  faictes  en  sa  présence  :  dont  estoient  ca- 
pitaines six  gentilshommes,  sçavoir  est,  le  seigneur  de 
Bacquevile ,  le  seigneur  de  La  Salle ,  le  seigneur  de 
Sainct  Aubin  l'hermite,  le  seigneur  de  Sainct  Aubin 
gobellet,  le  seigneur  de  Cantelou  aux  deux  Amants, 
et  le  seigneur  de  Sannevelles.  Ayant  veu  ladite  légion 
de  Normandie,  de  laquelle  il  se  contenta  fort,  print 
le  chemin  d'Amiens,  pour  là  faire  le  semblable  delà 
légion  de  Picardie;  et,  environ  le  vingtiesme  jour  de 
juing,  se  trouva  ladite  légion  en  armes,  en  la  plaine 
tirant  d'Amiens  à  Sainct  Fuscien  ;  de  laquelle  estoient 
capitaines  le  seigneur  de  Sercu,  Jean  de  Mailly,  sei- 
gneur d'Auchy;  Jean  de  Brebançon,  seigneur  de  Cany; 
le  seigneur  de  Saisseval ,  le  seigneur  de  Heilly,  sur- 
nomme' de  Pisseleu,  A  ladite  monstre   se  tiouverent 

toutes  les  dames,  en  la  présence  desquelles  se  dres- 
sèrent plusieurs  escarmouches  fainctes,  tant  à  clieval 
(ju'à  pied,  tant  de  la  gendarmerie  que  de  la  noblesse 
de  la  Cour.  En  ce  temps  là  estoit  l'Empereur  à  son 
voyage  de  Thunis. 

A3'^ant  le  Roy  faict  la  monstre  de  Picardie  ,  print 
son  chemin  par  la   Champagne,  pour  veoir  faire  la 
monstre  de  la  légion  de  laditte  province ,  laquelle  fut 
faicte  près  de  la  ville  de  Reims.  Apres  laquelle  mons- 
tre, il  dressa  son  chemin  par  Mcsiercs,  pour  visiter  la 
frontière,  tant  de  Champagne  que  de    Bourgongne. 
Mais,  estant  arrivé  à  ÎVlesieres,  fut  adverty  qu'un  gen- 
tilhomme de  la  maison  d'Aspremont ,  seigneur  de  Bu- 
zancy,  avoit  fortifié  une  sienne  maison  nommée  Lû- 
mes, à  demie  lieue  près  au  dessus  de  Mesieres,  sur  la 
rivière  de  Meuze,  tirant  à  Sedan;    et  après  l'avoir 
fortifiée,  se  descognoissant,    ne  la  voulut  relever  du 
Roy  ne  du  comte  de  Retheil,  dont  elle  estoit  mou- 
vante à  cause  de  la  seigneurie  de  Mesieres  et  comté 
de  Retheil.  Le  moyen  pour  lequel  on  luy  avoit  souf- 
fert de  la  fortifier,  fut  que  son  père  estoit  gouverneur 
de  Mesieres  et  de  Rethelois,  estant  en  tel  crédit  près 
du  seigneur  d'Orval,  que  toutes   choses  luy  estoient 
permises,  pour  l'asseurance  qu'il  avoit  de  sa  fidélité. 
A  ceste  occasion,  les  officiers  du  dit  ]Mesieres  avoient 
tolleré  laditte  fortification;   au  surplus  ledit  gouver- 
neur, père  dudit  seigneur  de  Buzancy,  ayant  les  tiltres 
du  comté  de  Retheil ,  avoit  desrobé  ceux  qui  con- 
cernoient  la  fidélité  qu'il  devoit  de  laditte  maison  de 
Lûmes. 

Le  Roy,  de  ce  adverty,  et  qu'il  avoit  refusé  l'ouver- 
ture de  la  porte  à  ses  officiers  qui  estoient  allez  devant 

pour  habiller  son  disnor,  trouva  ce  refus  de  mauvaise 
digestion  ;  parquoy  leist  équiper  six  canons ,  et  manda 
faire  marcher  la  légion  de  Champagne ,  délibéré  de  se 
faire  obeyr  à  son  subject  rebelle.  De  laquelle  chose 
adverty  ledit  seigneur  de  Buzanc}^,  et  voyant  les  forces 
du  Roy  tourner  sur  luy,  craignant  y  perdre  la  vie,  se 
raniodera,  et  par  le  moyen  et  à  la  requeste  de  messire 
Robert  de  La  Marche,  seigneur  de  Sedan,  obtint  grâce 
du  Roy,  moyennant  qu'il  remist  sa  place  entre  les 
mains  du  seigneur  de  Sainct  André,  chevalier  dé  l'or- 
dre du  Roy,  au  nom  de  Sa  Majesté.  En  laquelle  place, 
depuis ,  le  Roy,  en  la  faveur  dudit  seigneur  de  Sedan, 
le  restablit,  luy  donnant  estât  pour  la  garde  d'icelle, 
faisant  le  serment  de  la  garder  au  nom  de  Sa  Majesté, 
envers  et  contre  tous.  Mais  depuis,  estant  la  guerre 
sui-venue  ,  diverty  de  l'affection  du  service   du  Roy 
par  la  persuasion  de  sa  femme ,  laquelle  estoit  natifve 
des  païs  de  l'Empereur ,  se  révolta ,  faisant  le  serment 
à  l'Empereur.  Pour  punition  de  laditte  rébellion,  le 
roy  Henry,  à  présent  régnant,  a  prins  depuis  laditte 
place ,  et  faict  raser  et  confisquer  ladite  terre. 

Vous  avez  entendu  comment  le  Roy  se  preparoit 
pour  avoir  raison  de  l'injure  qui  luy  avoit  esté  faicte 
en  la  personne  de  son  ambassadeur.  Et  pour  cest  effect, 
depescha  le  comte  Guillaume  de  Fustemberg  en  Alle- 
magne, pour  faire  levée  de  vingt  enseignes  de  lans- 
quenets. Puis  envoya  ambassadeurs  devers  le  duc  de 
Savoy e,  pour  luy  demander  passage  par  ses  païs, 
pour  avoir  raison  de  l'offence  à  luy  faicte  par  le  duc 
de  Milan  :  ce  que  le  duc  de  Savoye  luy  reffusa  (0,  à 

(')  Ce  qua  le  duc  de  Savoye  luy  rejfusa  :  Charles  III ,  dit  le  Bon ,  duc 
de  Savoie,  étoit  oixcle  maternel  de  François  I.  Jusfju'eu  i5i6,  il  futsin- 

la  persuasion,  à  ce  que  Ion  dit,  de  la  duchesse  son 
espouse;  chose  que  le  Roy  trouva  fort  estrange,  veu 
l'ancienne  alliance  et  prochainete'  de  parentage  qui 
esloit  entre-eux,  et  aussi  la  grande  patience  qu'il  avoit 
eue,  depuis  le  trespas  de  madame  Louise  de  Savoye, 
sa  mère,  de  demander  le  partage  de  laditte  dame, 
dont  il  estoit  héritier  par  la  succession  du  duc  Phi- 
lippe, père  de  laditte  Louise  et  du  duc  de  Savoye.  Or 
est  il  que  ledit  duc  Philippe  en  premières  nopces 
espousa  une  fille  de  Bourbon ,  de  laquelle  il  eut  le 
duc  Philehert  de  Savoye  et  laditte  Louise,  merc  du 
Koy  ;  puis  en  secondes  nopces  espousa  une  fille  de 
Pontievre,  dont  il  eut  le  duc  Charles  de  Savoye,  dont 
à  présent  est  faicte  mention ,  et  le  comte  de  Genève , 
depuis  duc  de  Nemours  :  parquoy  le  Roy  maintenoit 
qu'à  luy  appartenoit  une  grande  portion  de  laditte 
succession  de  Savoye,  attendu  que  sa  mère  estoit  du 
premier  lict  et  seule  héritière  du  duc  Philebert,  qui 
estoit  mort  sans  enfans.  Pour  ceste  occasion ,  le  Roy 
envoya  devers  ledit  duc  de  Savoye  maistre  Guillaume 
Poyet,  quart  président  de  la  cour  de  parlement  de 
Paris,  avec  autres  gens  de  loy,  pour  luy  demander 
raison  et  luy  faire  apparoir  des  droicts  du  Roy:  à  la- 
quelle chose  le  duc  de  Savoye,  en  façon  du  monde 
ne  voulut  entendre  -,  et  revindrent  les  députez  du  Roy 
sans  rien  faire.  D'autre  part ,  le  Roy  fut  adverty  com- 

cérement  attaché  à  la  France  :  on  le  vit  se  refroidir,  lorsque  François  I 
crut  devoir  s'opposer  à  l'établissement  des  évcchés  de  ChanibiTy  et  de 
Bourg-en-Bressc ,  qui  étoicnt  des  dcmembremcns  <les  diocèses  de  Lyon , 
de  Grenoble  et  de  Màcon.  II  épousa  depuis  Béalrix,  fille  d  Emmanuel, 
roi  de  Portugal,  belle-sœur  de  Charles-Quint,  laquelle  ]>ril  beaucoup 
d'eu^pire  sur  lui ,  et  le  détacha  entièremenl  du  parli  du  roi  de  France. 

ment  par  tous  moyens  il  taschoit  de  divertir  les  Suisses 
de  l'alliance  de  France  :  aussi  sçavoit  comment,  avant 
le  partement  de  l'Empereur  pour  le  voyage  de  Tliu- 
nis ,  il  avoit  obtenu  de  l'Empereur  en  acliapt  le 
comté  d'Ast,  qui  est  l'ancien  partage  de  la  maison 
d'Orléans. 

Le  Roy,  voyant  toutes  ces  choses  précédentes,  co- 
gnent bien  par  les  effects  la  mauvaise  volonté  que  luy 
portoit  ledit  duc  de  Savoye,  son  oncle;  parquoy,  luy 
manda,  pour  la  dernière  fois,  qu'il  eust  à  luy  faire  rai- 
son, autrement  qu'il  la  cliercheroit  par  armes.  A  la- 
quelle sommation  le  Roy  n'eut  responce  où  il  peut 
faire  fondement;  et,  sçachant  aussi  que  ledit  duc  de 
Savoye  avoit  assiégé  Genève ,  souffrit  que  le  seigneur 
deVerez,  gentilhomme  de  sa  chambre,  et  natif  de  Sa- 
voye, avecques  une  partie  de  la  compagnie  du  sei- 
gneur Pience  de  Cere,  entrast  dedans  Genève  pour 
donner  secours  aux  assiégez:  aussi  messieurs  de  Berne, 
qui  avoient  pris  la  ville  de  Genève  en  leur  protection, 
mandèrent  par  leurs  ambassadeurs  au  duc  de  Savoye, 
qu'il  eust  à  laisser  en  patience  ceux  de  Genève  leurs 
alliez.  Mais,  n'ayans  eu  dudit  duc  responce  suffisante, 
se  mirent  aux  champs  avec  dix  ou  douze  mille  hommes, 
pour  secourir  les  assiégez  ;  mais  ledit  duc  de  Savoye 
n'osant  attendre  leur  puissance,  se  retira  :  ce  qvie  ne 
feirent  messieurs  de  Berne,  car  ils  entrèrent  dedans 
les  pais  du  duc ,  et  le  spolièrent  d'une  bonne  part  du 
meilleur  païs  qui  fust  en  son  obéissance ,  et  l'ont  at- 
tribué à  eux  :  puis,  passans  à  Lozanne ,  en  chassèrent 
l'evesque,  et  l'ont  attribuée  à  leur  jurisdiction,  en 
faisant  quelque  part  à  leurs  alliez,  et  de  présent  en 
jouissent. 

i8.  18 

-Estant  le  Roy  en  Bourgongne,  il  eut  nouvelles  de 
la  victoire  de  l'Empereur  à  Thunis ,  dont  il  s'en  con- 
gratula avec  le  sieur  de  Liqueiques,  ambassadeur  dudit 
Empereur  près  luy  ;  mais  il  n'eut  advertissement  du 
chemin  qu'il  prenoit,  sinon  peu  après  qu'il  fut  adverty 
de  son  arrivée  à  Palerme,  du  retour  de  son  voyage,  et 
de  la  grande  ruine  de  son  arme'e ,  pour  les  grands  tra- 
vaux et  chaleurs  qu'ils  avoient  endure',  et  comme  il 
avoit  faict  une  assemble'e  pour  faire  demande  d'une 
somme  de  deniers  au  pais.  A  sa  requeste  luy  furent 
accordez  deux  cens  cinquante  mille  escus ,  outre  dix 
mille  hommes  que  ledit  pais  luy  avoit  souldoye'  l'esté 
précédant  pour  trois  mois.  Estant  encores  le  Roy  à 
Dijon,  depescha  de  rechef  devers  monseigneur  de  Sa- 
voye ,  pour  entendre  de  luy  sa  dernière  resolution  ♦, 
mais  ledit  duc  de  Savoye,  se  confiant  à  l'heureuse  vic- 
toire de  l'Empereur,  ne  luy  feit  response  sur  quoy  on 
eust  peu  faire  fondement. 

L'Empereur,  estant  arrivé  à  Palerme  environ  la  my 

octobre  i534,  feit  grande  démonstration  au  seigneur 

de  Velly,  ambassadeur  pour  le  Roy,  du  contentement 

qu'il  avoit  de  l'apparence  de  la  joye  et  plaisir  que  le 

Roy  avoit  eu  de  sa  victoire  de  Thunis,  et  aussi  de  l'en- 

treveue  de  la  royne  Aleonor,  sa  sœur,  et  de  la  royne 

de  Hongrie,  son  autre  sœur;  puis  luy  compta  la  perte 

qu'il  avoit  receue  à  Minorque  par  Barberousse ,  et  le 

désir  qu'il  avoit  d'en  nettoyer  la  mer;  et  que,  pour 

cest  elfect ,  il  desiroit  faire  avecques  le  Roy  son  mais- 

tre  de  plus  estroictes  alliances,  à  ce  que  eux  deux 

participassent  à  l'honneur  et  au   prouffit  qui  ponr- 

roient  advenir  des  conquestes  qu'eux  deux  ensemble 

pourroient  faire  sur  la  Grèce  :  et  puis  le  laissa  san<: 

conclusion ,  le  remettant  à  ce  que  le  seigneur  de  Gran- 
velle  luy  en  diroit. 

Or  je  pense  bien  que  c'estoit  le  fondement  que 
l'Empereur  vouloit  prendre  pour  abuser  le  Roy  et  l'a- 
muser, craignant  que,  ce  temps  pendant  que  ses  for- 
ces estoicnt  débiles  et  l'arme'e  du  Roy  préparée  ,  le 
vint  assaillir  au  duché' de  Milan,  détenu ,  contre  raison 
par  ledit  Empereur,  de  l'héritage  de  messeigneurs  les 
enfans  de  France  :  car  ledit  seigneur  de  Velly  par- 
lant à  Granvelle ,  ledit  Granvelle  luy  renouvella  les 
offres  que  par  cy  devant  l'Empereur  avoit  faict  au  Koy, 
d'une  pension  de  cent  mille  escus  sur  ledit  duché'  de 
Milan,  au  nom  de  mesdits  seigneurs  les  Enfans,  ou  de 
celluy  d'eux  que  le  Roy  voudroit  nommer;  puis  luy 
parla  du  mariage  de  madame  Marie,  fdle  d'Angle- 
terre ,  sans  autrement  (quelque  instance  ou  poursuitte 
que  feit  ledit  seigneur  de  Velly)  luy  déclarer  l'inten- 
tion de  l'Empereur.  Au  moyen  dequoy  vous  pouvez 
conjecturer  ce  que  j'ay  dit  cy  dessus,  que  l'Empe- 
reur avoit  souspeçon  ,  pendant  qu'il  n'avoit  le  moyen 
de  secourir  le  duché  de  Milan ,  que  le  Roy  le  vint  as- 
saillir. 

Au  mois  de  novembre  ensuivant,  l'Empereur  fai- 
sant doubte  que  le  Roy  ne  cogneust  les  abus  et  dissi- 
mulations dont  il  usoit  en  son  endroict,  et  que  cela 
invitast  le  Roy  à  se  haster;  attendu  mesmement  qu'il 
se  preparoit  pour  demander  par  armes  au  duc  de 
Savoye,  ce  qu'il  n'avoit  sceu  o])tenir  par  doulce  et 
amiable  composition  ;  et  pour  encores  tousjours  l'abu- 
ser, iceluy  Granvelle  s'eslargit  envers  ledit  seigneur 
de  Velly,  ambassadeur,  de  luy  déclarer  la  volonté 
qu'il  disoit  qu' avoit  l'Empereur  de  faire  le  mariage  de 

i8. 

la  fille  de  Portugal ,  fille  de  la  royne  Aleonor,  avecque» 
monseigneur  le  Dauphin ,  disant  que  la  princesse 
d'Espagne  estoit  trop  jeune  pour  mondit-seigncur.  Et, 
par-ce  qu'il  vouloit  estraindrc  les  alliances  plus  fermes, 
d'autant  que  la  fille  d'Angleterre,  madame  Marie,  es- 
toit  trop  aagée  pour  monseigneur  d'Angoulesme ,  l'Em- 
pereur presenteroit  autre  party,  dont  le  Roy  se  con- 
tenteroit:  et  sembloit  à  ces  propos  qu'il  voulust  parler 
de  la  princesse  d'Espagne. 

Peu  de  temps  après,  survint  la  mort  de  Fran- 
cisque Sforce ,  duc  de  Milan  ;  et  l'Empereur,  ayant 
nouvelles  que  le  Roy  se  preparoit  de  plus  en  plus  pour 
avoir  la  raison  du  duc  de  Savoye,  et  craignant  qu'il 
marchast  jusques  à  Milan  (comme  il  estoit  aise'),  ledit 
seigneur  de  Granvelle,  parlant  au  nom  de  lEmpereur, 
proposa  au  seigneur  de  Velly,  ambassadeur  du  Roy, 
comme,  estant  mort  le  duc  de  Milan ,  et  ayans  tous  les 
capitaines  dudit  duché  relevé  les  places  de  l'Empe- 
reur, alors  se  pouvoit  faire  une  ferme  et  estroicte  al-  *■ 
liance  entre  l'Empereur  et  le  Roy  ;  par-ce  qu'estant 
mort  ledit  duc  de  Milan,  l'Empereur  n'estoit  plus 
obligé,  et  pouvoit  disposer  à  son  plaisir  dudit  duché. 
Parquoy  furent  mis  en  avant  les  mariages  que  par  cy 
après  vous  entendrez;  et  par  là  cognoistrez  ample- 
ment que  tout  le  faict  de  l'Empereur  ne  tendoit  qu'à 
toute  dissimulation,  pour  faire  temporiser  le  Roy, 
ainsi  qu'il  feit ,  et  faire  entendre  à  tout  le  monde  qu'il 
avoit  cherché  la  paix ,  et  remettre  sur  le  Roy  l'infrac- 
tion d'icelle  :  aussi  vous  apparoistra  comme  les  choses 
se  passèrent,  et  quelle  fut  l'issue. 

Finablement,  vous  pouvez   avoir  entendu  comme 
j'ay  procédé  à  réduire  par  mémoires  ce  qui  est  advenu 

depuis  l'an  i5i3,  espérant  continuer  jusques  au  très- 
pas  du  roy  François ,  de  bonne  mémoire ,  pour  sup- 
plier et  amender  aucunement  la  perte  irréparable  de 
ce  qu'avoit  escrit  mon  frère  avant  son  trespas ,  non  si 
au  long  ny  du  stile  dont  mondit  frère  avoit  use' ,  ainsi 
que  par  évidence  le  demonstrent  ses  euvres;  mais  ce 
que  j'ay  veu  et  peu  entendre,  je  l'ay  discouru  au 
mieux  et  plus  près  de  la  vérité  qu'il  m'a  este'  possible , 
pour  laisser  mémoire  aux  autres  qui  le  pourront  mieux 
faire  que  moy,  mais  malaisément  plus  fidellement  ny 
plus  près  de  la  vérité.  Vous  verrez  par  cy  après  trois 
livres  que  j'ay  recueillis  des  fragments  de  ceux  qu'a- 
voit composé  feu  messire  Guillaume  du  Bellay,  mon 
frère;  puis  après,  je  suivray  au  mieux  qu'il  me  sera 
possible,  et  au  plus  près  de  la  vérité,  ce  qui  est  advenu 
jusques  au  trespas  du  feu  roy  François,  de  bonne  nie- 
moire,  premier  de  ce  nom. 


Eoclrait  d'une  lettre  écrite  sur  l'ordre  et  cérémonies  obser- 
vées à  l'entrevue  des  rois  de  France  et  d'Angleterre. 

La  présente  sera  pour  vous  advertir  de  la  grand  cliere, 
triomphe  et  festins  qui  se  sont  faits  depuis  trois  jours  en  çà 
en  celte  ville  de  Boulongne ,  en  laquelle  dés  samedi  der- 
nier, dix-neuviesme  jour  d'octobre  ,  le  Roi  arriva  ,  et  le 
jour  d'après  s'en  alla  à  Marquise,  qui  est  une  petite  ville 
m.oitié  chemin  de  Boulongne  et  de  Calais.  Auquel  lieu  de 
Marquise  ledit  sieur,  adverli  de  la  venue  du  roi  d'Angle- 
terre, séjourna  tout  le  jour  jusqu'au  lundi  ;  et  environ  dix 
heures  du  matin,  qu'il  partit  pour  aller  au  déviant  dudit 
roi  d'Angleterre ,  accompagné  de  messieurs  de  Vendosme  ^ 
de  Guise,  Saint-Pol ,  grand-maislre  et  admirai,  avec  la  bande 


2^8  MEMOIRES 

des  deux  cens  gentilshommes,  et  autres  gros  seigneurs  de 
France,  rencontra  ledit  roi  d'Angleterre,  après  avoir  che- 
vauche environ  une  lieue,  tirant  vers  Calais.  Et  de  si  loin 
que  lesdits  deux  rois  se  virent,  si  sortirent  hors  de  leurs 
troupes,  et  piquèrent  droit  l'un  à  l'autre;  et  eux  arrivés 
pre's,  se  prindrent  à  se  embrasser;  apre's  lequel  embrasse- 
ment,  se  laissèrent  el  piqueront  outre,  et  vinrent  embras- 
ser, c'est  à  sçavoir,  le  Roi  les  princes  d'Angleterre,  et  le 
roi  d'Angleterre  les  princes  de  France.  Et  iceux  faicts ,  se 
reprindrent  l'un  l'autre,  et  chevauchèrent  ensemble;  et 
bailla  lu  main  droite  le  Roi  au  roi  d'Angleterre,  à  toute 
force,  car  il  la  refusa  souvent  :  et  en  cet  ordre  chevauche- 
reut  environ  deux  lieues,  tirant  à  Boulongne,  et  par  les 
chemins  priurent  leur  vin  sur  un  petit  taillis,  sur  une  fon- 
taine qui  est  à  l'entrée  des  terres  de  France.  De  laquelle 
ville,  environ  une  heure  après  midi,  sortirent  messieurs  les 
enrans  de  France,  accompagnés  de  messieurs  les  légat,  car- 
dinaux et  prélats  de  France ,  en  moult  bel  ordre  et  riche- 
ment accoustrés;  et  allèrent  une  lieue  au  devant  desdits 
deux  rois.  Lesquels  se  rencontrèrent  à  une  lieue  prés  dudit 
Boulongne  ,  et ,  sitôt  que  mesdits  sieurs  les  apperçurent,  pi- 
quèrent vers  eux ,  et,  l'un  après  l'autre,  feirent  la  révérence 
au  l'oi  d'Angleterrej  et  lui  feirent  chacun  une  harangue, 
et  les  embrassa  ledit  roi  d'Angleterre,  et  leur  feit  merveil- 
leusement bon  accueil,  et  à  tous  messieurs  dessusdits  prélats. 
Cela  lait  ,  toute  la  dessusdite  compagnie  tira  à  Bou- 
longne, lesdits  deux  rois  toujours  par  ensemble,  lesquels 
furent  salués  de  plus  de  mille  coups  de  canon.  Et  à  la  des- 
cente de  theval,  le  Roi  mena  le  roi  d'Angleterre  jusqu'à  sa 
chambre j  lequel  soupa  tout  seul,  et  le  Roi  d'un  autre  costé. 
Et  après  le  soupe,  le  Roi  vint  en  la  salle  commune,  qui  étoit 
ordonnée  pour  faire  les  festins;  et  se  retirèrent  eux  deux 
ensemble  à  un  cabinet  qui  est  près  de  ladite  salle,  où  ils 
lurent  longtemps.  Et  faut  entendre  que  le  logis  desdils  deux 
rois  est  dans  l'abbaye  de  cette  ville,  où  il  y  a  une  grande 
cour  environnée  de  deux  grands  corps  de  maisons ,  dont  en 

l'un,  sur  la  porte,  esl  logé  le  roi  d'Angleterre,  et  en  l'autre, 
le  Roi.  Et  y  a,  qiuisi  au  milieu  desdils  corps  de  maison  ,  une 
salle,  qui  est  le  réfectoire  des  moines,  qui  est  tendue,  le 
plancher  qui  est  de  talïctas  incarnat,  en  cornette  do  taffe- 
tas de  couleurs  du  roi,  et  tapissée  de  quatre  pièces  de  tapis- 
series principales ,  qui  sont  des  victoires  de  Scipion  l'Afri- 
quain,  fait  de  haute-lice,  tout  de  fil  d'or  et  de  fil  de  soye , 
CCS  personnages  les  mieux  faits  et  au  naturel  qu'on  pourroit 
faire,  et  n'est  possible  à  paintre  du  monde  les  faire  mieux 
sur  tableaux  de  bois  ;  et  dit  -  on  que  l'aune  en  couste  cin- 
quante ecus.  A  un  bout  de  la  salle  est  un  buffet  de  six  dé- 
gre's ,  chargé  de  vaisselle  d'or  et  d'argent  doré ,  avec  de 
grandes  coupes  d'or,  enrichies  de  pierres  précieuses,  et  en 
grande  quantité;  qui  fait  merveilleusement  bon  voir:  et 
«lessus  ledit  buffet  est  pendu  un  ciel  de  satin  cramoisi,  semé 
de  lyons  et  autres  bestiaux  faits  de  perles.  A  l'autre  bout  est 
la  table  pour  manger,  sur  laquelle  est  tendu  un  autre  ciel , 
auquel  est  dame  Charité,  faite  au  naturel,  et  tout  de  fil  d'or 
et  de  soye.  En  cettedite  salle,  mardi  au  soir,  souperent  les- 
dits  deux  rois,  et  au-dessus  le  roi  d'Angleterre,  servi  par  ses 
gens,  à  tête  nue  et  à  genoux,  et  le  E.oi  pareillement  des 
siens,  à  sa  mode  accoustumée.  Et  quant  aux  habillemens 
desdits  deux  princes,  le  Roi,  ledit  jour  de  mardi,  envoya 
au  matin,  au  roi  d'Angleterre,  pourpoint,  saye  et  robe^ 
et  le  reste  des  habillemens,  bonnet  et  autres  choses,  en 
tout  pareil  à  ceux  qu'il  porta  ledit  jour;  qui  étoit  un  pour- 
point et  saye  de  satin  cramoisi,  découpés  et  faits  en  trian- 
gles, lesquels  étoieut  tenus  et  lassés  de  perles  jointes  en- 
semble; et  y  avoit  merveilleusement  grande  quantité  des- 
dites perles:  dessus  avoient  une  robe  de  velours  blanc  ,  bro- 
chée de  fil  d'or,  doublée  de  crépines  d'or,  faites  quasi  à  filets 
à  prendre  poisson.  Et  en  ces  habillemens,  ledit  jour,  le  roi 
d'Angleterre  vint  le  premier  à  la  messe,  accompagné  de  ses 
gens,  tous  de  l'aage  de  trente  à  soixante  ans,  dont  il  a  bon 
nombre  habillés  richement ,  et  mesmement  de  grosses 
chaînes;  et  sont  en  sa  compagnie ,  entre  autres,  le  comte 

de  Richeraont^  le  duc  de  Suflort  elle  duc  de  Norlfort. 
Or  y  avoil  pre's  du  grand  autel  de  Notre-Dame  de  Bou- 
longne,  deux  oratoires^  dont,  au  couslé  dextre,  etoit  celui 
dudit  roi  d'Angleterre,  tendu  de  drap  d'or  et  d'argent frize', 
avec  le  ciel  de  nicmej  et  en  l'autre  cousté,  celui  du  Roi, 
tendu  de  velours  parsemé  de  fleurs  de  lys  d'or.  Audit  ora- 
toire, du  cousté  droit,  se  mist  le  roi  d'Angleterre,  et  ouyt 
une  messe  basse;  et  en  fit  recommencer  une  autre  en  at- 
tendant le  Roi,  lequel  vint  à  l'église  vers  le  commencement 
de  l'Evangile  de  la  seconde  messe  dudit  roi  d'Angleterre, 
accompagné  de  tous  les  princes  de  France ,  cardinaux  et 
gentilshommes,  ayans  robbes  la  plusparl  brodées  de  fin  or. 
Ainsi  que  le  Roi  estoit  au  milieu  du  chœur,  devant  ledit 
grand  autel,  ledit  roi  d'Angleterre  sort  de  son  oratoire,  et 
vient  embrasser  le  R.oi,  en  lui  donnant  le  bon  jour  et  à  mes- 
sieurs les  Enfans  et  princes;  et  s'en  retourna  avec  monsieur 
le  cardinal  de  Lorraine  en  son  oratoire  ,  pour  achever 
d'ouyr  sa  messe,  et  le  Roi  au  sien,  pour  ouyr  la  sienne, 
pendant  laquelle  les  chantres  chantoicnt  desmotetz.  Ala  fia 
desdites  deux  messes,  lesdits  deuxrois  se  reviennent  prendre, 
et  s'en  retournent  à  ladite  abbaye  ,  où  ils  disnerent  à  part; 
et  durant  le  disner,  les  trompettes  ,  haut -boys,  cornets  et 
chantres  ne  cessèrent  de  jouer  et  chanter.  Le  service  est 
merveilleusement  beau ,  car  tous  les  maistres  d'hostel  du 
Roi  sur  robbes  de  velours  ont  grosses  chaînes  d'or,  la  moin- 
dre de  mil  ou  douze  cens  escus.  Mercredi,  le  Roi  donna  à 
disner  aux  princes  d'Angleterre,  cl  le  roi  d'Angleterre  aux 
princes  de  France:  et  ccjourd'hui  le  roi  d'Angleterre  avoit 
im  pourpoint  tout  cousu  de  diamans  et  de  rubis,  lequel  on 
estime  cent  mille  escus;  et  a  donné  à  disner  à  messieurs  les 
légat,  cardinaux  de  Tournon  et  de  Gramoiit ,  avec  mes- 
sieurs Loys  de  Ne  vers,  mareschal  de  Florenges,  Barbezicux 
et  Humiercs,  tous  assis  à  sa  table.  Et  après  disner  est  allé 
jouer  à  la  paume  avec  les  princes  de  France,  ce  qu'il  fist 
aussi  mardi.  Et  vousavise  qu'il  n'est  possible  de  montrer  plus 
grand  signe  d'amitié  que  lesdits  deux  priuces  se  moulreat 

l'un  à  l'autre.  Ils  s'en  vont  demain  à  Calais,  et  n'y  va  du 
train  du  Roi  que  six  cens  chevaux;  lequel  y  doit  séjourner 
jusqu'à  mardi,  et,  icelui  jour,  reviendra  en  ceste  ville,  et 
d'ici  reprendra  son  chemin  à  Paris.  Ce  matin  le  Roi  a  fait 
présent  au  roy  d'Angleterre  de  six  pièces  de  chevaux  qui 
sont  fort  beaux.  Mcsdits  sieurs  les  Enfans  estoicnt  à  ce  matin 
à  son  lever,  et  les  veoit  très  volontiers  :  c'est  un  beau  et 
gracieux  prince.  Le  jour  du  jeudi,  le  roy  d'Angleterre  donna 
à  messieurs  les  Enfans,  qui  vindrent  lui  donner  le  bon  jour, 
trois  cent  mille  escus,  que  le  Roi  luy  dcvoit  encore  de  sa 
rançon  :  et  fut  donné  l'ordre  de  France,  cedit  jour  avant 
que  partir,  à  messieurs  les  ducs  de  Suffort  et  Norlforl. 

Depuis  ces  présentes  escrites,  vendredi  passé,  après  disnev 
lesdits  deux  rois  partirent  de  ceste  ville  pour  aller  à  Calais  : 
et  avoit  ledit  roi  d'Angleterre  une  robbe  à  chevaucher,  de 
drap  d'or  frizé,  à  grandes  déchiqueturcs  qui  estoient  te- 
nues de  gros  diamans  et  rubis.  Lesdits  sieurs  rois,  accom- 
pagnés des  gros  seigneurs  et  gentilshommes  de  France  et 
d'Angleterre,  et  audevant  d'eux  messieurs  les  Enfans,  sor- 
tirent de  la  villej  et  les  envoyèrent^  mesdits  sieurs  les  En- 
fans et  mesdits  sieurs  les  légat  et  cardinaux ,  jusques  à 
une  lieue  loin  de  la  ville,  où  ils  retournèrent.  Lesdits  deux 
rois,  celui  jour  arrivés  audit  Calais,  fut  loger  le  Roi  en 
une  maison  de  marchand,  qui  est  toute  quarrée,  quatre 
corps  de  maisons  ,  la  cour  au  milieu;  et  le  roi  d'Angleterre 
assez  loin  de  ladite  maison.  Et  estoit  au  logis  dudit  roy  d'An- 
gleterre madame  la  marquise  de  Boulan,  accompagnée  de 
dix  ou  douze  damoiselles  ,  à  laquelle  le  Ptoi  envoya  un  pré- 
sent, par  le  prevost  de  Paris,  d'un  diamant  qui  est  estimé 
quinze  ou  seize  mille  escus.  Hier,  qui  fut  dimanche,  le  Roi 
s'habilla  merveilleusement  triumphamment ,  et  avoit  un 
pourpoint  de  broderie,  eniichi  des  plus  beaux  diamans 
que  l'on  veist  oncques  ,  et  estoit  estimé  ledit  pourpoint  plus 
de  cent  mille  escus  :  le  roi  d'Angleterre  portoit  une  robbe 
de  drap  d'or  damassée,  de  couleur  violette,  et  dessus  un 
collier  qui  estoit  fait  de  quatorze  rubis,  dont  le  moindre  es- 

toit  gros  coiunie  un  œuf,  et  de  quatorze  diamans  qui  n'es- 
toieut  si  gros  :  et  entre  lesdiles  pierres,  environ  deux  doigts 
de  large,  y  avoil  deux  rangs  de  grosses  perles j  et  au  droit 
de  l'estomac,  y  avoit  une  escarboucle  grosse  quasi  comme 
un  œuf  d'oye  :  et  estimoil-on  ledit  collier  à  plus  de  quatre 
cent  mille  escus. 

Ledit  roi  d'Angleterre  vient  voir  souvent  le  Roi ,  et  se 
met  en  grand  peine  de  faire  bonne  chère  à  toute  la  com- 
pagnie, et  y  a  merveilleusement  bonne  grâce  à  ce  faire. 
Hier,  api'e's  disner,  il  donna  passetems  au  Roi  d'un  combat 
d'ours  avec  des  dogues,  et  d'un  taureau,  dedans  la  cour  de 
la  maison  du  Roi.  Le  Roi  séjournera  jusqu'à  demain,  et  s'en 
reviendra  coucher  en  ceste  ville,  et  fera  sa  feste  à  Estapes. 
Demain  ,  le  roi  d'Angleterre  dopnera  son  ordre  de  la  Jarre- 
tière à  messieurs  les  grand-maistre  et  admirai.  Le  Roy  a  dcs- 
Irayé  tous  les  Anglois ,  et  ensemble  le  train  en  ce  lieu  de 
Boulongue,  où  ils  ont  esté  par  trois  jours;  et  le  roy  d'An- 
gleterre pareillement  a  desfrayé  à  Calais  tous  les  François 
et  leur  suite  ,  combien  qu'ils  fussent  beaucoup  plus  de  Fran- 
çois à  Calais  qu'ils  n'ont  esté  d' Anglois  en  ce  lieu  de  Bonlon- 
gne.  Le  roy  d'Angleterre  donna  bier  au  Roy  le  comte  de 
Richemond ,  son  bastard  ,  qui  est  un  jeune  enfant  de  quinze 
ou  seize  ans;  et  cedit  jour,  lui  fil  présent  de  fins  chevaux 
de  son  haraz,dont  il  y  a  quelques  coursiers  et  autres  moyens 
chevaux. 

Lesdits  princes  prindrent  congé  l'un  de  l'autre,  et  se  sé- 
parèrent mardi  dernier,  29  d'octobre  i532. 

La  mort  du  duc  Francisque,  dernier  de  la  race  des  Sforccs,  donna 
juste  occasion  au  Roy  de  demander  le  duché  de  Milan  à  TEmpercur  : 
ce-pendant ,  pour  s'y  apprcslcr  le  chemin  ,  se  saisit  de  Savoye  et  Pié- 
mont, prenant  occaiiion  sur  le  droit  qu'il  y  avoit  à  cause  de  sa  mère. 
I^'Empcreur,  retournant  du  voyage  de  Tunis  ,  entretient  les  ambassa- 
deurs du  Roy  en  espérance  quil  luy  restilueroit  le  duché  de  Milan, 
afin  d'avoir  loisir  d'apprester  ses  forces  pour  oster  le  Piémont  au  Roy, 
et  venir  en  Provence;  mais,  premier  que  s'y  acheminer,  il  fait  plusieurs 
harangues  et  protestations  publiques  contre  le  Roy,  en  présence  du 
Pape  et  des  cardinaux ,  à  Rome ,  ausquelles  le  Roy  envoyé  sa  rcsponse 
par  escrit. 

[i535]  1  ouTES  les  actions,  négociations  et  praticques 
de  ces  deux  grands  princes,  en  tout  le  cours  de  ces 
précédentes  anne'es  (esquelles,  encores  qu'ils  ne  fussent 
en  guerre,  il  ne  se  pouvoit  diretoutesfois  qu'ils  fussent 
en  paix),  donnoient  assez  grande  apparence  de  ce  que 
à  la  fin  en  adviendroit  ;  et  desja ,  combien  que  les  pro- 
pos de  la  confirmation  de  ceste  paix  et  multiplication 
d'estroittes  alliances  entre-eux  se  continuassent  tous- 
jours,  toutes  choses,  neantraoins,  tendoient  apparem- 
ment à  ouverture  de  guerre  :  et  bien  jugeoient  tous 
personnages  de  bon  esprit,  qu'à  l'un  ne  à  l'autre  ne 
restoit  plus,  sinon  le  moyen  et  couleur  de  se  deffen- 
dre  et  couvrir  envers  le  monde  du  blasme  et  charge 
de  la  première  invasion.  Le  Roy  avoit  les  causes  de 
regret  et  desplaisir  que  vous  avez  peu  entendre  par 
les  precedens  livres  de  ces  Mémoires;  et  l'Empereur, 
cognoissant  bien  ceste  juste  cause  de  regret  (ainsi  que 
le  feu  se  pouvoit  plustost  conserver  et  nourrir  en 
cœur  de  prince  magnanime,  pour  s'enflamber  en  temps 
et  lieu,  que  s'amortir  et  estaindre  en  le  couvrant), 
cherchoit,  à  ceste  cause,  tous  les  moyens  possibles  de 
se  fortifier  à  l'encontre  des  futures  invasions,  et  de 
tant  débiliter  le  Roy  de  ses  forces,  alliances  et  bons 
voisins,  que  si  ores  volonté  luy  venoit,  moyen  et  puis- 
sance de  s'en  ressentir  luy  deffai Hissent.  Mais  fortune,, 
ou,  pour  mieux  dire,  Dieu  courrouce  contie  noz  pe- 

chez ,  et  ne  nous  voulant  encores  faire  dignes  de  seure 
et  ferme  paix  en  noz  jours,  permist  et  voulut  que  les 
mesmes  occasions  que  chercha  l'Empereur,  et  par  les- 
quelles estoit  son  intention  de  divertir  le  Roy,  ou ,  par 
nouvelles  difficultez  opposées  à  ses  desseings,  le  mettre 
en  craincte  de  faire  entreprise ,  escliaufierent  et  has- 
terent  d'avantage  ledit  seigneur.  Les  bagues  que  le 
duc  de  Savoye.avoit  engagées  pour  faire  prest  au  duc 
de  Bourbon ,  rebelle  et  faisant  guerre  contre  le  Roy  ; 
les  lettres  qu'il  avoit  escrites,  gratulatoires  de  sa  prise; 
les  praticques  qu'il  avoit  faictes  pour  aliéner  les  Suisses 
de  l'aliance  de  ceste  couronne  ;  l'achapt  du  comté  d' Ast; 
le  refus  de  prester  Nice  pour  l'entreveue  du  pape  Clé- 
ment et  de  luy,  et  le  passage  par  ses  pais ,  qu'il  luy 
avoit  freschement  refusé  de  bailler,  pour  aller  faire 
la  vengence  de  l'outrage  que  luy  avoit  faict  le  duc 
Sforce  en  la  mort  de  l'escuyer  Merveilles,  son  am- 
bassadeur, avoient  assez  donné  à  cognoislre  audit  sei- 
gneur combien  luy  portoit  le  duc  de  bonne  volonté. 
Le  Roy  avoit  aussi  pour  ceste  cause  esté  content  de 
donner  au  duc  quelque  empeschement  à  son  entre- 
prise de  Genève,  et  combien  que  non  ouvertement, 
de  manière,  toutesfois,  qu'il  se  vouloit  bien  laisser  en- 
tendre et  luy  faire  cognoistre  que  peu  de  prouflSt  luy 
adviendroit  de  ne  l'avoir  amy.  Et  bien  estoit  à  penser 
que  le  duc  ne  pouvoit  ignorer  aucunement  que  le 
seigneur  deVerets,  nay  son  subject,  mais  domestique 
et  de  la  chambre  du  Roy,  ne  se  fust  ingéré  si  avant , 
et  aussi  peu  la  compagnie  du  seigneur  Rence,  que  de 
favoriser,  sans  le  sceu  et  consentement,  ou,  par  avan- 
ture,  sans  secret  commandement  du  Roy,  les  habitans 
de  la  ville  de  Genève  contre  luy.  Ceste  cognoissance , 

avec  la  considération  de  la  puissance  et  prochaineté 
d'un  loy  de  France,  qui  pcult  tousjours  en  un  mo- 
ment ,  ou  nuire  ou  ayder  grandement  à  un  duc  de 
Savoye  ;  la  considération  aussi  que  ceste  grande  et 
voisine  puissance,  pour  estre  successive  de  père  en 
fils,  se  peult  estimer  perpétuelle,  au  prix  d'une  puis- 
sance impériale  élective ,  devoit  par  raison  mouvoir 
le  duc  à  se  retourner  et  rallier  au  Roy,  et  ne  point 
abandonner  du  tout  une  ancienne,  voisine  et  per- 
pétuelle alliance,  pour  en  accepter  une  nouvelle, 
loingtaine  et  temporaire  :  mais  sa  conscience  desja 
le  jugeoit  avoir  si  grandement  offensé  le  Roy,  que  sa 
reconciliation  luy  sembloit  estre  comme  impossible  ; 
et  en  ceste  persuasion,  la  duchesse  son  espouse,  qui 
l'avoit  faict  entrer  en  ceste  dance,  Tentretenoit  et 
nourrissoit  en  tant  qu'il  luy  esloit  possible.  Desja  les 
Suisses,  à  la  requeste  de  messieurs  de  Genève,  leurs 
alliez ,  avoient  faict  entendre  au  duc  que  s'il  conti- 
nuoit  à  les  grever  et  molester,  force  leur  seroit  de  s'en 
entremettre  :  et  n'avoit  satisfaict  la  response  du  duc  à 
messieurs  des  ligues;  parquoy  il  s'attendoit  bien  qu'il 
ne  fauldroit  d'avoir  la  guerre  sur  les  bras,  laquelle, 
à  son  advis,  ne  se  desmelleroit  sans  que  le  Roy  en  fust 
de  la  partie;  et,  pour-ce,  avoit  il  envoyé  vers  l'Empe- 
reur, alors  arrivé  nouvellement  à  Palerme  en  Sicile, 
du  retour  de  son  voyage  de  Thunis,  luy  demander  se- 
cours et  ayde  pour  ceste  guerre.  Tant  secrètement  ne 
feit  le  duc  ceste  depesche,  que  tost  après  le  Roy  n'en 
eut  nouvelle  :  et  luy  fut  d'avantage  rapporté  que  le  duc 
avoit  faict  porter  parole  de  bailler  à  l'Empereur  en. 
contrecliange  d'autres  terres  en  Italie,  tout  ce  qu'il 
tenoit  de  pais  deçà  les  Monts,  en  commençant  depuis 

Nice  jusques  à  l'entrée  du  pais  des  ligues,  y  compre- 
nant aussi  la  ville  de  Genève.  Si  cest  escliange  se  fut 
faict,  il  n'y  avoit  point  de  doubte  que  l'Empereur 
n'eust  borde  ce  royaume  de  tous  costez ,  en  manière 
qu'il  fust  venu  au  dessus  de  son  intention,  de  mettre 
au  devant  des  desseings  du  Roy  tant  de  nouvelles  dif- 
ficultez  ,  qu'il  eust  eu  beaucoup  à  penser  et  à  crain- 
dre devant  qu'entreprendre  à  se  ressentir,  et  faire  dé- 
monstration de  desplaisir  et  regret  qu'il  avoit  en  son 
esprit.  Sur  ceste  nouvelle,  vouloient  toutes  humaines 
et  divines  raisons  que  le  Roy  en  toute  diligence  pour- 
veust  et  obviast  à  un  tel  et  si  grand  inconvénient , 
et  ne  souffrit  dresser  une  telle  eschelle  pour  envahir 
par  cy  après  et  transgresser  les  bornes  et  ceinture  de 
son  royaume:  voulut  bien,  toutesfois,  encores  un  peu 
temporiser  et  délayer,  tant  pour  raison  de  la  depesche 
qu'il  faisoit  lors  au  seigneur  deVelly,  son  ambassadeur 
vers  l'Empereur,  comme  pour  pouvoir  envoyer  en- 
cores une  fois  tenter  la  dernière  resolution  du  duc, 
auquel  il  se  délibéra  de  demander,  non  seulement  pas- 
sage par  sesdits  païs,  mais  délivrance  de  la  pluspart 
de  ses  places,  et  comme  siennes,  et  qu'il  prctendoit  à 
luy  appartenir  à  cause  de  feue  madame  Louise  de 
Savoye,  sa  mère,  sans  plus  les  laisser  es  mains  de  per- 
sonnage si  mal  feable,  et  en  qui  fust  de  les  bailler  aux 
ennemis  de  ceste  couronne.  Pour  ce  delay  et  tempo- 
risement  n'avoit  il  toutesfois  laisse'  de  faire  sçavoir  au 
comte  de  Fustemberg,  encores  que,  depuis  la  mort  du 
duc  Sforce ,  il  luy  eust  ordonne'  de  seulement  payer 
ses  capitaines,  sans  faire  levée  de  lansquenets,  dont  il 
avoit  eu  intention  de  se  servir  en  la  poursuitte  de  la 
réparation  de  la  mort  dudit  Merveilles,  que,  no- 

nobstant  cesle  sienne  précédante  ordonnance,  il  les 
Icvast  et  feist  passer  en  France,  en  intention  que, 
si  par  amiable  composition  il  ne  pouvoit  recouvrer 
du  duc  de  Savoye  ce  qui  estoit  sien,  il  eust  de  tant 
plustost  son  armée  preste  pour  y  procéder  par  autre 
voye, 

La  cause  de  la  depesclie  que  faisoit  lors  ledit  sei- 
gneur au  seigneur  de  Velly,  son  ambassadeur,  estoit 
en  substance  telle  que  s'ensuit.  Le  seigneur  de  Gran- 
vclle  avoit  sur  chemin  tenu  propos  audit  sieur  de  Velly, 
chevauchant  en  la  suitte  de  l'Empereur,  que  l'inten- 
tion dudit  seigneur  estoit  de  ne  disposer  aucunement 
de  l'Estat  et  duché'  de  Milan ,  jusques  à  ce  qu'il  eust 
des  nouvelles  du  Royj  et  plusieurs  fois  estoit  rentré 
avecques  luy  sur  ces  propos,  conseillant,  toutesfois,  de 
n'en  parler  audit  seigneur  sans  en  avoir  premièrement 
charge  du  Roy,  combien  que  là  dessus  ledit  seigneur 
de  Yelly  luy  repliquast  que,  si  on  avoit  bonne  volonté, 
le  Roy  avoit  par  cy  devant  faict  assez  à  sçavoir  son  in- 
tention, et  en  avoit  baillé  articles  par  escrit,  selon 
ce  qu'il  en  avoit  esté  pourparlé  avec  le  seigneur  de 
Noircarmes.  En  ces  entre-faictes,  ayant  ledit  seigneur 
de  Velly  occasion  de  parler  à  l'Empereur,  et  de  luy 
faire  à  sçavoir  la  restitution  et  passage,  à  sa  requeste, 
des  chevaux  du  viroy  de  Sicile,  et  de  la  délivrance 
d'un  Ragusien,  s'estoit  ingéré  d'entrer  en  matière  plus 
avant ,  et  de  dire  audit  seigneur,  entre  autres  choses , 
comment  le  Roy,  s'il  pensoit  que  l'Empereur  vousist 
maintenant  luy  complaire  de  l'héritage  de  messei- 
gneurs  ses  enfans  ,  reprendroit  et  restraindroit  volon- 
tiers la  praticque  de  plus  estroitte  conjonction  avec 
Iny  ;  qui  seroit  cause  de  confermer  entre  leurs  detix. 
18.  19 

maisons  une  parfaite  et  inséparable  amitié'  et  intelli- 
gence, moyennant  laquelle  ne  seroit  à  douter  que 
cliacun  d'eux  ne  fust,  de  là  en  avant,  pour  avoir  les  af- 
faires de  l'autre,  envers  qui  que  ce  fust,  en  pareille  re- 
commendation  que  les  siens  propres  ;  joinct  (ju'ils  fc- 
roient  un  bien  universel  à  la  clirestienté,  en  s'unissant 
ensemble  pour  résister  aux  entreprises  que  le  Turc, 
ennemy  de  nostre  foy,  menassoit  alors  de  faire.  Sur 
CGSte  remonstrance ,  luy  avoit  respondu  l'Enq^ereur 
qu'il  avoit  tousjours  volontiers  cscouté  (et  maintenant 
n'en  vouloit  moins  faire)  toutes  les  choses  que  le  Roy 
avoit  mises  en  avant  :  ausquellcs  s'il  n' avoit  satisfaict, 
ce  auroit  este'  par-ce  qu'il  ne  l'auroit  peu  faire  ;  car  on 
sçavoit  bien  qu'il  avoit  laissé  le  duc  Sforce  en  TEstat 
de  Milan ,  du  bon  consentement  du  Pioy,  et  pour 
mettre  l'Italie  en  repos  :  à*  ceste  cause  ,  que  le  Roy  re- 
gardast  et  declarast  comment  il  entendoit  de  faire , 
tant  en  cela  qu'e's  choses  concernantes  la  foy  et  la  paix 
universelle  de  la  clirestienté;  déclarant  toutesfois,  le- 
dit seigneur  Empereur,  qu'en  ce  faisant,  il  voudroit 
avoir  toutes  les  plus  grandes  seuretez  qu'il  pourroit 
prendre  pour  l'observation  des  choses  qui  se  traitte- 
roient,  selon  lesquelles  il  feroit  aussi  de  sa  part  tant, 
que  le  Roy  se  devroit  contenter.  Geste  fut  la  response, 
le  remettant  à  en  deviser  plus  amplement  avec  le  sei- 
gneur de  Granvelle ,  lequel  en  elfect  s'estoit  un  peu 
plus  ouvertement  laissé  entendre,  si  ces  propos  estoient 
selon  que  la  pensée  :  c'est  à  sçavoir  que  les  trois 
poincts  sur  lesquels  demandoit  l'Empereur  que  le  Roy 
dist  franchement  son  intention ,  l'un  estoit  de  la  guerre 
contre  le  Turc,  en  laquelle  il  oH'roit  de  partir  avecques 
le  Roy  tout  le  bien  et  le  mal  qui  en  procederoit  ; 

l'autre,  quant  à  la  fuy  et  reunion  de  l'Eglise,  en  la- 
quelle il  s'attendoit  bien  que  le  Roy  conviendroit  à 
toutes  choses  raisonnables,  et  mesmement  quant  à  la 
réduction  d'Angleterre,  touchant  laquelle  promettoit 
bien  ledit  Granvelle  que  l'Empereur  ne  requerroit  le 
Roy  de  chose  qu'il  ne  peust  faire  fort  raisonnablement 
et  à  son  grand  honneur  ;  le  tiers  poinct  de  la  paix  uni- 
verselle en  chrestienté,  il  le  reduisoit  au  repos  d'Italie, 
lequel  il  ne  pensoit  point  pouvoir  estre  conserve'  sans 
que  le  Roy  se  désistait  du  faict  de  Gennes,  et  sans  for- 
clorre  monseigneur  d'Orléans  du  duché  de  INldan,  et 
que  plus  volontiers  on  orroit  parler  de  monseigneur 
le  duc  d'Angoulesme,  donnans  assez  à  entendre  qu'ils 
vouloient,  en  tant  que  possible  seroit,  esloigner  le  du- 
ché de  Milan  de  toute  apparence  de  retomber  à  la  cou- 
ronne de  France.  Et  au  demeurant,  et  sur  toutes  choses, 
pria  ledit  de  Granvelle  ledit  seigneur  de  Velly,  que 
toute  ceste  praticque  se  demenast  secrettement  et  sans 
passer  par  trop  de  mains,  mettant  en  avant  que,  pour 
traitter  la  chose  plus  couverte ,  il  seroit  bon  que  mon- 
seigneur le  cardinal  de  Tournon,  monstrant  d'aller, 
pour  le  debvoir  du  degré  qu'il  tenoit,  faire  un  temps  de 
résidence  auprès  de  nostre  sainct  Père  (0,  se  trouvast 
à  l'arrivée  de  l'Empereur  à  Rome;  envers  lequel,  in- 
dubitablement, s'il  y  venoit  bien  résolu  du  Roy,  il 
trouveroit  telle  correspondance,  qu'estant  la  matière 
desja  si  souvent  discutée,  il  seroit  incontinant  aisé  à 
veoir  quelle  yssue  Ion  devroit  espérer  de  toute  la  ne- 

(''  De  nostre  sainct  Père  :  Clément  YII  étoit  mort  le  24.  septembre 
1534,  et  avoit  désigné  pour  son  successeur  Alexandre  Farnèse,  doyen 
du  sacré  collège.  Ce  prélat  fut  élu  à  l'unanimité  ,/le  jour  même  de  Tou- 
yerture  du  conclave  :  il  j)rit  le  nom  de  Paul  III. 

gociation.  Tous  ces  propos  avoit  ledit  seigneur  de 
Vclly,  par  le   seigneur   d'Espercieu,  faict  à  sçavoir 
au  Koy,  et  depuis  avoit  trouve'  les  clioses  en  si  bon 
train,  à  son  advis,  quil  avoit  eu  opinion,  et  l'avoit 
ainsi  mandé  au  Pioy,  qu'il  eust  esté  bon  d'envoyer  vers 
lEmpercur   monseigneur  l'amiral   de   France,  pour 
traitter  et  conclurre  de  toutes  choses  :  et  ceste  estoit  la 
cause  pour  laquelle  se  lalsoit  la  depesche  cy  dessus 
mentionne'e,  vers  ledit  seigneur  de  Velly;  car,  nonobs- 
tant que  les  nouvelles  qu'il  mandoit  ne  semblassent 
tendre  sinon  à  Inen,  le  Roy,  toutefois,  avoit  nouvelles 
certaines  qu'es  Pais  Bas  de  l'Empereur  on  se  preparoit 
à  la  guerre ,  et  mesmes  que  le  comte  de  Nansau  avoit 
envoyé  faire  une  grosse  levée  en  Allemagne  ;  que  l'Em- 
pereur faisoit  repasser  en  Italie  Dom  Ferrand  de  Gon- 
zague  et  ses  Espagnols  qui  estoient  demourez  en  Sicile. 
Parquoy,  ne  se  voulant  tant  amuser  que  mal  luy  en 
prist,  sur  ces  propos ,  mis  en  avant  en  termes  généraux 
par  l'Empereur  et  par  les  gens  qui  avoient  le  manie- 
ment de  ses  affaires ,  il  depescha  ledit  Espercieu ,  avec 
response  de  ce  qu'il  avoit  apporté ,  mandant  par  luy 
au  seigneur  de  Velly,  son  ambassadeur,  qu'il  eust,  au 
plus  promptement  que  faire  se  pourroit,  et  quoy  que 
fust  avant  la  fin  du  mois  de  janvier,  qui  ja  estok  entré, 
h  luy  faire  entendre  la  finale  et  claire  resolution  de 
l'Empereur:  et  fut  telle  que  s'ensuit  la  charge  qui  au- 
dit Espercieu  en  fut  donnée.  Premièrement,  quant 
aux  estroittes  alliances  entre  l'Empereur  et  le  Roy, 
c'estoit  chose  que  le  Roy  non  seulement  desiroit,  mais 
qu'il  vouloit  estre  bastie  de  si  bonne  façon,  que  la 
grandeur  de  l'un  jamais  n'engendrast  jalousie  ne  sous- 
peçon  ù  l'autre.  Quant  à  bailler  au  duc  d'Angoulesme 

son  fils,  TEstat  et  duché  de  Milan,  en  excluant  le  duc 
d'Orléans  son  autre  (ils,  c'ostoit  chose  oîi  il  ne  vouloit 
aucunement  entendre  ;  car  ce  seroit  occasion  de  haine 
et  de  picque,  et  à  Tadvenir  de  guerre,  entre  lesdits 
frères ,  qu'il  avoit  nourris  et  vouloit  entretenir  en  paix 
et  amitié.  Quant  à  offrir  à  l'Empereur,  voulant  entre- 
prendre la  conqueste  d'Arger,  de  luy  envoyer  ledit 
duc  d'Orléans  son  fils,  aussi  peu  le  trouvoit  il  raison- 
nahle;  car,  en  ce  faisant ,  il  y  seroit  plustost  en  espèce 
et  lieu  d'hostage  ,  qu'il  ne  feroit  démonstration  de 
bonne  affection  et  confidence  entre  les  deux  princes  ; 
qu'il  ne  vouloit  pourtant  laisser  de  secourir  et  assister 
à  l'Empereur  en  la  susditte  enti'eprise ,  ains  luy  offroit 
à  l'entrée  du  printemps  ses  galères,  avecques  deux 
mille  hommes  payez ,  et  sur  icelles  un  bon  chef,  per- 
sonnage d'expérience  et  d'authorité;  adjoustant  que 
si  l'année  ensuivante  ledit  seigneur  entreprenoit  le 
voyage  de  Constantinople ,  luy  de  bon  cueur  y  as- 
sisteroit  en  personne,  et  l'y  accompagneroit  avecques 
toutes  ses  forces.  Et  quant  à  la  reformation  et  reii^ 
nion  de  l'Eglise,  il  avoit  esté,  estoit  et  seroit  tous- 
jours  prorapt  et  affectionné,  autant  en  Allemagne  qu'en 
Angleterre  et  par  tout  ailleurs  :  bien  estoit  d'advis, 
quant  au  faict  d'Angleterre ,  afin  qu'il  eust  plus  de 
couleur  de  presser  le  roy  dudit  pais  à  se  condescen- 
dre à  l'opinion  universelle  des  Chrestiens,  que  l'Em- 
pereur fist  que  nostre  sainct  Père  sommast  de  ce  faire 
tous  les  princes  et  potentats  chrestiens ,  et  à  luy  assis- 
ter et  donner  main  forte ,  pour  foire  obeïr  ledit  Roy 
à  la  sentence  et  détermination  de  l'Eglise.  Quant  à  la 
paix  et  repos  d'Italie,  que  luy,  au  cas  qu'au  duc  d'Or- 
léans son  fils ,  l'Empereur  donnast  et  delivrast  le  du- 

ché  (le  Milan ,  renonceroit  à  jamais  à  sa  querelle  du 
royaume  de  Naples,  et  feroit  renoncer  ledit  d'Orléans, 
son  fils ,  à  celles  de  Florence  et  d'Urbin ,  avec  telles 
et  si  graodos  seuretez ,  que  l'Empereur  mesmes  advi- 
seroit;  comme  de  faire  une  ligue  universelle,  laquelle, 
d'un  accord  et  consentement  commun ,  fust  obligée  à 
conserver  et  maintenir  ceste  renonciation,  et  courir  sus 
au  premier  qui  au  temps  advenir  y  contreviendroit  ; 
déclarant  toutesfois  qu'il  n'entendoit  point  accepter 
l'investiture  de  Milan  pour  ledit  duc  d'Orléans,  son 
fils,  autrement  qu'en  la  mesme  forme  et  manière  que 
l'avoient  eue  ses  prédécesseurs  :  en  quoy  faisant,  il  don- 
neroit  tresvolontiers  à  l'Empereur  jusques  à  la  somme 
de  trois  à  quatre  cens  mille  escus,  pour  s'en  ayder  à 
la  première  entreprise  qu'il  feroit.  Et  au  demourant, 
s'employeroit  en  faveur  dudit  seigneur  Empereur,  es- 
pérant bien  d'en  venir  à  bout,  envers  les  princes  et 
estats  de  l'Empire,  qu'ils  advoueroient  et  receveroient 
unanimement  le  roy  Ferdinand ,  son  frère ,  à  vray  et 
légitime  roy  des  Romains;  luy  ayderoit  à  réduire  en 
son  obéissance  toutes  choses  de  droict  appartenantes 
à  la  maison  d'A.utriche  ;  et  généralement  s'employe- 
roit à  toutes  autres  choses  où  justement  employer  se 
pourroit,  et  sans  aucune  chose  y  espargner,  pour  la 
grandeur  et  accroissement  desdits  seigneurs  Empereur, 
et  roy  des  Romains  son  frère;  renonçant  à  toutes  autres 
praticques  et  alliances  préjudiciables  à  leurdit  accrois- 
sement ;  reservant  seulement  de  ne  riens  entreprendre 
par  voye  de  faict,  injustement,  à  l'encontre  de  ses  an- 
ciens amis  et  alliez,  et  comprenant  au  nom])re  d'iceux 
le  duc  de  Gueldrcs,  auquel  il  avoit  sa  foy  promise  : 
bien  olTroit-il  toutesfois ,  au  cas  que  l'Empereur  vou- 

lust  entrer  en  ceste  grande  confidence ,  de  renoncer 
au  droicL  à  luy  acquis  par  la  donation  que  luy  avoit 
faicte  iceluy  duc  de  Gueldres,  et  le  remettre  en  puis- 
sance et  liberté  d'en  disposer  de  reclicf  à  son  plaisir, 
et  signamment  au  prouflit  dudit  seigneur  Empereur 
et  de  sa  postérité.  Et,  pour-ce  que  ledit  seigneur  de 
Granvelle  avoit  tenu  quelque  propos  des  lansquenets 
qui  se  levoient  en  Allemagne  au  nom  du  Koy,  ])ien 
vouloit  advouer  qu'il  en  faisoit  lever  six  mille ,  mais 
non  pour  envoyer  ailleurs  qu'à  recouvrer  du  duc  de 
Savoy e  (au  cas  qu'il  fust  délayant  de  luy  faire  raison) 
les  païs  et  terres  à  luy  appartenantes  par  succession 
de  feue  madame  sa  mère  ^  pour  le  recouvrement  des- 
quelles choses  il  envoyoit  ses  ambassadeurs  en  faire 
demande  et  oftrir  amiable  composition  au  duc  ;  au  re- 
fus duquel  il  entendoit  poursuivre  son  droict  par  la 
voye  des  armes ,  se  tenant  seur  et  certain  que  l'Empe- 
reur, ayant  transigé  et  appoincté  de  toutes  autres 
choses,  ne  vouldroit,  au  préjudice  de  luy,  favoriser  le- 
dit duc  de  Savoye  contre  raison.  Telle  fut  la  response 
du  Roy,  avec  promesse  qu'incontinant  la  déclaration 
de  l'Empereur  sur  ce  venue,  il  envoyeroit  par  mer, 
afin  de  faire  meilleure  diligence,  mondit-seigneur  l'a- 
mh'al  qu'il  deraandoit ,  ou  à  Naples  ou  à,  Pxome , 
selon  ce  qu'il  luy  seroit  faict  à  sçavoir,  pour  de  toutes 
choses  traitter  et  conclurre,  en  sorte  que  chacun  d'eux 
en  demourast  content. 

Ceste  depesche  faicte,  le  Roy,  persévérant  en  sa  dé- 
libération, après  avoir  en  son  conseil  estroict  déduit 
les  droicts  et  querelles  qu'il  avoit  contre  le  duc  de  Sa- 
voye, et,  par  l'advis  de  sondit  conseil,  ordonné  com- 
ment il  piocederoit  en  ceste  affaire,  depescha  mon- 

sieur  le  président  Poyet  devers  mondit-seigneur  (fc 
Savjye,  lequel  y  prouffita  autant  qu'on  avoit  faict  aux 
précédentes  légations  ;  car  la  duchesse  de  Savoye  en- 
tretenoit  ledit  duc  en  ceste  opinion ,  Tasseurant  du  se- 
cours de  l'Empereur. 

Espercieu,  ce-j:endant,  arrivé  à  Naples,  le  seigneur 
de  Velly  se  retira  vers  l'Empereur,  auquel,  de  l'ins- 
truction qui  avoit  esté  baillée  audit  Espercieu,  il  dé- 
clara ce  que  luy  sembla,  selon  les  occurrences  et  oc- 
casions, estre  requis  de  déclarer  -,  mais  il  n'en  retira  de 
luy  aucune  plus  ouverte  démonstration  de  vouloir 
venir  à  conclusion  et  fin  des  propos  mis  en  avant.  Il 
trouva  toutesfois  grande  multiplication  de  bonnes  pa- 
roles, sans  venir  aux  particularitez ,  avecques  itéra- 
tives protestations  que  les  choses  fussent  tenues  se- 
crettes ,  et  mesmement  à  nostre  sainct  Père  (lequel 
avoit  le  moyen  ,  et  ne  faudroit  de  le  mettre  à  exécu- 
tion ,  de  donner  de  grandes  traverses,  ou  à  l'Em- 
pereur, ou  à  la  praticque ,  s'il  entendoit  qu'elle  se 
menast  sans  luy  );  et  que,  à  ceste  cause,  estant  le  car- 
dinal du  Bellay  auprès  de  Sa  Saincteté,  de  laquelle 
il  dependoit  entièrement,  il  estoit  requis  et  nécessaire 
de  luy  dissimuler  et  cacher  ceste  négociation ,  de  peur 
qu'il  luy  advint  de  la  déclarer,  et  que  de  la  déclara- 
tion il  advint  roupturc.  Toutesfois  il  fist  en  advertir 
ledit  sainct  Père,  et  mesmement  par  le  seigneur  An- 
dré Dorie ,  qui  vint  vers  Sa  Saincteté  à  Rome,  en  par- 
tie pour  ses  propres  affaires,  et  pour  obtenir  une 
dispense  qu'il  impetra  pour  le  fils  de  sa  femme,  de 
pouvoir  espouser  la  seconde  fille  d'Antoine  de  Levé, 
nonobstant  qu'il  eust  auparavant  espousé  l'aisnée  qui 
depuis  estoit  dccedéej  aussi  en  partie  envoyé  par  ledit 

seigneur  Empereur,  tant  pour  luy  rendre  compte  du 
voyage  deThunis,  connue  pour  luy  declai'er  ceste  pra- 
ticquc,  laquelle  il  luy  déclara  bien  au  long,  et  luy 
donnant  asseurance  que  Sa  Majesté ,  encores  qu  elle 
prestast  l'oreille  aux  gens  du  Roy  qui  luy  en  portoient 
parole,  estoit  toutesfois  résolue  de  n'en  traitter  ne  con- 
clurre  aucune  chose ,  sinon  après  en  avoir  communi- 
qué avecques  icelle,  et  par  son  consentement,  advis  et 
bon  conseil. 

Or  ne  tarda  gueres  que  le  Pioy  fut  adverty,  et  de  la 
grande  instance  que  l'Empereur  faisoit,  de  tenir  ceste 
praticque  secrette  à  nostre  sainct  Père ,  et  de  la  dé- 
claration que  ce  neantmoins  il  luy  en  avoit  faict  faire  : 
laquelle  chose  avecques  la  longue  dissimulation  et  les 
remises  dont  il  usoit  sans  venir  au  poinct,  luy  don- 
nèrent grande  occasion  que  l'Empereur  en  cest  affaire 
taschast  mettre  ledit  èainct  Père  en  souspeçon  et  def- 
fiance  de  luy.  Et  pource  feit,  dés  le  cinquième  jour 
de  février,  une  depesche  au  seigneur  de  Velly,  en 
l'advertissant  de  rechef  qu'il  eust  à  presser  l'Empereur 
et  ceux  de  son  conseil  de  se  laisser  plus  clerement  et 
ouvertement  entendre,  et  qu'autrement  ils  luy  donne- 
roient  cause  penser,  par  lesJttvoles  excuses  qu'ils  met- 
toient  en  avant  pour  ne  bailler  le  duché  de  Milan  au 
duc  d'Orléans ,  que  l'Empereur  ne  tendist  sinon  à 
l'amuser  et  mener  de  paroles ,  ce-pendant  que  luy 
s'armeroit  et  fortifieroit.  Car  quant  à  dire  que  le  duc 
d'Orléans  estoit  trop  prochain  de  la  succession  à  la 
couronne,  on  pouvoit  bien  considérer  que  son  frère 
le  Dauphin  estoit  en  aage  et  de  complexion  d'avoir  en- 
fans  plustost  que  de  n'en  avoir  point.  Secondement, 
qu'il  n'estoit  raisonnable  qu'en  forcluant  le  plus  aagé. 

luy,  qui  estoit  pcre  de  tous  deux,  baillast  ou  pour- 
chassast  de  ijailler  un  tel  Estât  au  plus  jeune  :  ([ui  se- 
roit  mettre  une  division,  picquc  et  occasion  de  pis 
entre  lesdits  frères,  et  seroit  retomber  à  mettre  l'Ita- 
lie en  guerre,  non  pas,  comme  l'P^mpereur  le  desi- 
roit,  en  paix,  repos  et  tranquilite  :  car  il  falloit  pen- 
ser de  deux  choses  l'une ,   ou  que  son    fils  le   duc 
d'Orléans,  irrité  de  ceste  sienne  exclusion,  entrepren- 
droit  la  guerre  contre  son  propre  frère  pour  recou- 
vrer ce  qu'il  penseroit  luy  appartenir  ;  ou  ,  pour  le 
mieux,  qu'eux  deux  ensemble  s'accorderoient,  et,  lais- 
sant le  duc  d'Orléans  le  duché  de  Milan  paisible  au 
duc  d'Angoulesme  son  plus  jeune  frère,  le  duc  d'An- 
goulesme  luy  bailleroit  le  passage,  gens,  vivres,  et  tout 
ce  qui  seroit  en  sa  puissance,  jusques  à  l'assistance  de 
sa  propre  personne,  pour  luy  ayder  à  recouvrer  les- 
dits duchez  de  Florence  et  d'Lrbin ,  pour  doubte  des- 
quelles l'Empereur  dillereroit  de  bailler  Milan  audit 
d'Orléans.    Parquoy   sembloit   au    Roy   que   le   plus 
prompt  expédient  pour  assopir  les  querelles  de  Flo- 
rence  et  Urbin ,    et  tenir  Italie  en  repos,   estoit  de 
contenter  le  duc  d'Orléans  par  le  duché  de  Milan,  et, 
au  moyen  de  ce ,  faire  %noncer  et  luy  et  sa  femme 
aux  autres  querelles,  et  faire  une  ligue  (comme  il  est 
dit  cy  devant)  conservatrice  de  ceste  renonciation  ; 
adjoustant  d'avantage  qu'il  vouloit  al)Solueraent  que 
l'Empereur  declarast  quand  il  bailleroit  investiture 
dudit  duché,  à  quel  tiltre ,  en  quelle  forme  et  soubs 
quelles  conditions  il  le  vouldroit  faire;  car,  quant  à 
luy,  son  intention  estoit  qu'elle  fust  ample,  et  s'esten- 
dist  à  tous  les  descendans  du  premier  duc  Louis  d'Or- 
léans :  se  contentant  toutesfois,  quant  à  sa  personne, 

pour  satisfaire  à  la  volonté  de  l'Empereur  qui  ne 
vouloit  mettre  ledit  duché  de  jNIilan  entre  les  mains 
d'un  roy  de  France ,  de  n'en  estre  investy,  sinon 
comme  usufructuaire,  et  comme  ayant  le  bail  et  jouis- 
sant des  fruicts  au  nom  de  ses  enfcins,  ducs  titulaires. 

Telle  fut  en  substance  la  depesche  que  feit.le  Roy 
au  seigneur  de  Velly,  sur  la  response  qu'il  luy  avoit 
faicte  à  ce  que  Esp.rcieu  avoit  par  instructions  res- 
pondu  audit  de  Velly  sur  les  premiers  propos  mis  en 
avant  depuis  la  mort   du  duc  Sforce.  Et  au  seigneur 
de  Liquerques,  ambassadeur  de  l'Empereur,  lequel 
en  avoit  autant  déclaré  de  bouche  au  Roy,  comme 
luy  avoit  le  seigneur  de  Velly  mandé  par  lettre ,  le- 
dit seigneur  feit  pareille  response,  adjoustant  que,  là 
où  il  voudroit  retenir  en  son  cueur  aucune  mauvaise 
volonté  contre  l'Empereur,  il  accepteroit  ledit  duché 
à  quelques  conditions  que  ce  fust ,  et  puis  en  feroit 
comme  il  entendroit;   mais  qu'il  le  vouloit  avoir  à 
tel  party,  qu'il  demourast  content  et  amy  de  l'Empe- 
reur, et  qu'entr'eux  deux  ny  eust  jamais  jalousie  de  la 
grandeur  ou  de  l'un  ou  de  l'autre,  laquelle  y  estant, 
jamais  ne  seroit  possible  qu'il  y  eust  amitié  durable. 
Quant  à  luy,  qu'il  ne  vouloit  estendre  sa  grandeur 
plus  avant  que  Milan  ;  celle  de  l'Empereur,  il  la  de- 
siroit  autant  avant  qu'il  plairoit  audit  Empereur,  et  à 
l'accroistre  luy  assisteroit  par  tout  de  son  ayde  et  fa- 
veur, en  gardant  toutesfois  chacun  ses  amis,  tant  d'une 
part  que  d'autre  ;  car  il  ne  vouloit  des  siens  en  aban- 
donner aucvm.  Et   quant  au  faict  de  Gennes,  dont. 
l'Empereur  avoit  faict  mention,  que  luy  estoit  con- 
tent de  superseder  sa  querelle  en  faveur  de  luy,  jus- 
ques  à  ce  qu'elle  se  puisse  vuider  par  quelque  bon  et 

lîonn^sle  moyen.  Sur-ce,  concluant  (et  priant  le  sei- 
gneur de  Leidequerques(i)  d'ainsi  le  remonstrcr  à  l'Em- 
pereur) que  plus  grande  seureté  ne  pouvoit  ledit  sei- 
gneur avoir  de  luy  (ju'avoir  ceste  cognoissance;  qu'il  ay- 
moit  mieux  entrer  en  roupture  que  de  faire  un  traitte' 
à  regretj  que  par  après  il  ne  voulust  ou  sceust  tenir. 

Pendant  ces  alle'es  et  venues,  l'Empereur  eut  nou- 
velles de  Venise,  comment  le  seigneur  de  Beauvois  y 
estoit  allé  pjur  Hiire  mettre  en  avant  quelques  partis 
uouv»  aux  avecques  la  Seigneurie  :  et  de  son  ambas- 
sadeur estant  riere  le  Roy,  que  Tevesque  de  Win- 
cestre  y  estoit  aussi  arrivé,  de  la  part  du  roy  d'Angle- 
terre, aussi  pour  la  conclusion  de  quelque  nouveau 
traitté  :  pareillement  d'Allemagne,  touchant  la  négo- 
ciation qu'y  avoit  faicte  le  seigneur  de  Langey  de  par 
le  Roy.  Et,  comme  est  la  coustume  de  qui  se  deflie 
penser  du  mal  d'avantage,  et  du  bien  moins  qu'il  n'y 
a ,  en  feit  faire  de  grandes  plainctes  au  seigneur  de 
Velly,  par  les   seigneurs  du  Prat,  de  Cannes  et  de 
Granvelle,  et  principalement  du  faict  d'Allemagne  ; 
dont  il  feit  aussi  faire  ses  plainctes  à  nostre  sainct 
Père  ,  lequel  toutesfois  avoit  desja   esté   adverty  de 
toute  ladittc  négociation  par  le  cardinal  du  Bellay  et 
par  l'evesque  de  Mascon,  ambassadeurs  du  Roy  au- 
près de  Sa  Sainoteté;  laquelle,  à  ceste  cause,  s'en 
esmcut  moins  qu'elle  n'eust  faict.  Ausdittes  plainctes 
respondit  ledit  seigneur  de  Velly,  que  cen'estoit  chose 
inconveniente  ne   desraisonnable  ,   que   le   Roy   son 
♦maistre,  en  traittant  avecques  ledit  seigneur,  entretint 
SCS  autres  amis  et  confederez:  et  quant  au  faict  d'Al- 
lemagne, que  ledit  seigneur  de  Langey  avoit  parlé 
(')  Leidequerques  ou  Liquerques^  voyez  page  \i\. 

publicqucment,  et  non  d'autre  chose  que  de  la  réduc- 
tion de  ri'^glisc  en  bonne  occurrence  et  union  de 
doctrine.  Ce  nonobstant ,  il  l'advcrtiroit  tresvolontiers 
de  l'ombre  que  ledit  seigneur  en  prenoit ,  et  se  tenoit 
bien  asseuré  qu'il  en  auroit  response  à  son  contente- 
ment et  satisfaction.  Si  est-ce  que  l'Empereur  print  là 
dessus  ou  occasion  ou  couleur  de  refroidir,  pour  un 
temps,  les  propos  qui  se  demenoient  avecques  luy  de 
ceste  investiture  et  délivrance  de  Milan  :  et  depeschea 
le  sieur  du  Prat  en  Allemagne ,  soubs  umbre  de  l'en- 
voyer entendre  la  vérité'  des  praticques  et  mene'es  qu'y 
faisoit  le  Roy,  mais  en  effect  pour  y  en  faire  d'autres 
contre  luy,  et  pour  y  faire  nouvelle  levée  de  lansque- 
nets, ainsi  que  depuis  il  a  esté  sceu  et  cogneu.  Aussi 
envoya  le  seigneur  André  Dorie  à  Gennes,  equipper 
son  armée  de  mer,  pour  faire  (  ainsi  qu'il  feit)  courir 
le  bruict  de  son  entreprise  d'Arger,  mais,  à  la  vérité, 
pour  un  faulx  alarme  qui  luy  fut  donné,  ou  pour 
souspeçon  que  deffiance  luy  avoit  engendré  que  le 
Roy  praticquast  à  faire  révolter  ledit  Estât  de  Gennes  : 
ne  voulut  toutesfois  qu'il  en  fust  aucune  chose  com- 
muniqué à  l'ambassadeur  de  France.  Et  fut  le  parle- 
ment dudit  Dorie  sans  bruit  ;  chose  qui  donna  ,  depuis 
estre  venue  à  la  cognoissance  du  monde ,  grande  ma- 
tière et  occasion  d'en  estimer  et  craindre  ouverture 
prochaine  de  guerre ,  plutost  qu'en  espérer  confirma- 
tion de  paix  et  d'amitié. 

Le  Roy  ce-pendant  fut  adverty,  par  lettres  de  mon- 
sieur le  président  Poyet,  de  la  responce  du  duc  de 
Savoye  ,  laquelle  n'estoit  selon  son  intention  :  bien 
\nnt  devers  le  Roy  le  comte  de  Chalan ,  de  par  le  duc 
de  Savoye ,  pour  penser  reparer  la  delFaicte  qui  avoit 

esté  faicte  par  les  gens  du  duc,  de  la  compagnie  du  sei- 
gneur Kence,  comme  j'ay  dit  cy  dessus;  la  response 
doncques  de  monseigneur  de  Savoye  n'estoit  que  dis- 
simulations. Le  Roy,  s'estant  mis  envers  luy  en  toutes 
les  raisons  qu'il  estoit  possiJ)le ,  et  voyant  qu'il  falloit 
que  les  armes  en  fissent  le  jugement ,  depescha  le 
comte  de  sainct  Pol  pour  entrer  en  Savoye  ;  ce  qu'il 
leit  en  telle  diligence,  qu'avant  <]ue  monseigneur  de 
Savoye  eust  loisir  de  pourveoir  à  son  f'uict,  il  conquist 
toute  la  Savoye,  sans  trouver  resistence,  hors  mis  à 
Montmelian,  où  y  avoit  un  capitaine  napolitain, 
nomme'  Francisque  de  Cliiaramont  -,  lequel ,  en  fin , 
se  voyant  sans  vivres  et  espérance  aucune  de  secours, 
rendit  la  place,  ses  bagues  sauves,  et,  depuis,  mesprisé 
par  ledit  duc  de  Savoye,  vint  au  service  du  Roy,  où 
il  luy  a  faict  plusieurs  bons  sei^vices  en  plusieurs  lieux. 
Le  Roy  ne  laissoit,  ce  temps  pendant,  à  poursuivre 
son  cnti'eprise  envers  l'Empereur,  et  n'estoit  chose 
qu'il  eust  peu  faire  à  son  honneur,  encores  que  c'eust 
esté  à  son  dommage,  à  laquelle  il  se  fust  tresvolon- 
tiers  condescendu ,  pour,  avecques  paix  et  amitié  de 
l'Empereur,  avoir  le  duché  de  ]Milan ,  pour  le  duc 
d'Orléans  son  fils.  Et,  à  ceste  cause,  pour  satisfaire  au- 
dit seigneur  Empereur,  il  trouva  moyen  de  contenter 
le  roy  d'Angleterre,  et,  de  son  consentement,  difierer 
pour  quelque  temps  la  conclusion  du  traitté  avec  l'e- 
vesque  de  Wincestre.  Aussi  révoqua  le  seigneur  de 
Beauvois,  qu'il  avoit  envoyé  à  Venise,  et  de  la  né- 
gociation du  seigneur  de  Langey  en  Allemagne,  es- 
crivit  en  sorte  que  l'Empereur  s'en  contenta,  ou  ,  pour 
le  moins,  monstra  de  s'en  contenter  ;  et  tellement  que, 
le  dixneufieme  jour  de  février,  estant  le  seigneur  de 

Velly  prest  à  depesclier  un  counicr  vers  le  Roy,  les 
seigneurs  de  Cannes  et  de  Granvelle  luy  firent  ins- 
tance de  difl'eier  pour  ce  jour  là,  et  que  luy  de  sa 
part,  aussi  eux  de  la  leur,  pensassent  plus  avant  sur 
ceste  difliculte'  du  duc  d'Oileans  au  duc  d'Ansfou- 
lesme. 

Au  lendemain .  matin   ils  l'envoyèrent  quérir,  et , 
après  longue  disputation  ,  voyans  qu'ils  ne  pauvoient 
tirer  de  luy  autre  chose,  luy  accordèrent  le  duché  de 
Milan  pour  monseigneur  le  duc  d'Orléans,   moyen- 
nant  toutesfois  que  le  Roy  trouvast   party  pour  la 
vefve  duchesse ,  niepce  de  l'Empereur,  et,  sans  se  dé- 
clarer  ouvertement,    donnèrent   occasion  de  penser 
qu'ils  entendissent  qu'elle  fust  donnée  au  roy   d'Es- 
cosse.  Ce  qui  feit  audit  seigneur  de  Velly   plus  ad- 
jouster  de  foy  à  leur  dire,  et  qu'ils  parloient  comme 
de  chose  conclue  et  arrestée ,  ce  fut  ce  qu'ils  luy  re- 
monslrerent  et  prièrent  de  remonstrer  au  Roy,  qu'ils 
n'avoient  si  peu  travaillé  en  cest  affaire,    qu'ils   ne 
pensassent  bien  avoir  mérité  que  le  Roy  leur  laissast 
ce  que  le  duc  Sforce  leur  avoit  donné  audit   duché  : 
parquoy   il  s'enhardit,   et  jugea  d'entrer  plus   avant 
aux  particularitez ,  et  mesmement  des  seuretez  qu'ils 
demanderoient;  à  quoy  ils  respondirent  qu'ils  ne  les 
demandoient  sinon  honnestes  et  raisonnaliles ,  et  telles 
qu'eux  mesmes   les  bailleroient  de  leur  costé.  Aussi 
parla  des  conditions  de  l'investiture  ;  surquoy  ils  in- 
terrompirent sa  parole,  disans qu'il  suffisoit,  pour  ceste 
fois,  d'avoir  consenty  et  accordé  le  principal,  et  que 
monsieur  l'amiral ,  à  sa  venue ,  acheveroit  le  demeu- 
rant-, auquel  on  feroit  tort,  estant  tel  personnage  qi^'il 
estoit,  et  attendu  le  lieu  qu'il  tenoit   auprès  de  son 

maistre,  si  on  le  faisoit  venir  pour  seulement  ratifier 
ce  qui  avoit  este  faict  par  autruy;  mais  que  bien  pou- 
voil  on  asseurer  le  Roy  qu'à  la  venue  dudit  seigneur 
amiral,  tout  le  surplus  se  concluroit,  et  sans  aucune 
difficulté;  priant  toutesfois,  sur  toutes  choses,  que  ceste 
conclusion  fust  secrette  entre-eux ,  et  qu  ils  se  gar- 
dassent bien  de  faire  ne  dnc  chose  au  moyen  dequoy 
il  vint  à  la  cognoissance  du  cardinal  du  Bellay  que 
ceste  diliiculté  fu3t  vuide'e;  et  qu'eux  aussi  donne- 
roient  garde  que  le  comte  de  Sifuentes,  leur  ambassa- 
deur au  j)res  de  nostre  sainct  Père,  n'en  sçauroit  riens. 

A  tout  ce  parlement  assistèrent ,  outre  lesdits  sei- 
gneurs de  Cannes  et  Granvelle ,  autres  deux  secre- 
taires  de  l'Empereur;  et  au  lendemain  l'un  deux  ap- 
porta monstrer  audit  seigneur  de  Velly,  unes  lettres 
de  pareille  substance  qu'avoient  este'  les  propos  du 
jour  précédant  ,  laquelle  escrivoit  l'Empereur  au 
seigneur  de  Leidequerques,  son  ambassadeur,  avec 
charge  expresse  qu'il  la  monslrast  et  leust  de  mot  à 
mot  au  Roy.  Bien  luy  dit  celuy  qui  luy  apporta 
monstrer  les  lettres,  que,  depuis  ceste  difficulté'  vui- 
dée,  l'Empereur  avoit  eu  telles  nouvelles  du  traitte- 
ment  que  le  Roy  faisoit  au  duc  de  Savoye,  que  si 
plustost  il  les  eust  entendues,  jamais  ne  fust  condes- 
cendu à  dire  le  mot;  mais  puis  qu'il  estoit  dit,  c'es- 
toit  assez,  et  que  l'Empereur,  espérant  que  par  un 
mesme  moyen  s'appoincteroient  les  choses  de  Savoye, 
ne  s'en  desdiroit  jamais. 

En  un  mesme  temps  eut  le  Roy  ceste  nouvelle  et 
autres,  qui  diminuoient  beaucoup  de  la  foy  qu'autre- 
nigsnt  il  y  eust  adjouste'e.  Premièrement,  que  nostre 
sainct  Père  avoit  este'  par  les  gens  de  l'Empereur  ad- 

verty  par  le  menu  de  toute  ceste  conclusion,  ou,  pour 
mieux  dire  (et  comme  parles  elîbcts  il  a  depuis  este'  co- 
gneu),  simulation  :  dont  ledit  sainct  Père  entra  en  très- 
grande  deffiance  etsouspeçon  contre  le  Koy.  Seconde- 
ment, qu'inconlinant  après  la  revocation  de  Beauvois, 
l'Empereur  avoit  tant  presse'  les  Vénitiens,  qu'ils  estoient 
entrez  en  ligue  défensive  pour  le  duché  de  Milan,  en 
faveur  de  tel  peisonnage  qu'à  Sa  Majesté  plairoit  en 
investir,  et  qu'il  faisoit  tresgrande  instance  d'y  faire 
aussi  entrer  nostredit  sainct  Père.  Tiercement,  qu'il 
avoit  envoyé  ofiiir  de  grands  partis  au  roy, d'Angle- 
terre,  pour  le  tirer  à  sa  dévotion.  Quartement,  de 
l'allée  du  seigneur  du  Prat  en  Allemagne,  et  qu'en 
passant  à  Milan ,  il  avoit  porté  paroles  entièrement 
contraires  à  ce  que  demandoit  et  esperoit  le  Roy  de 
l'Empereur;  passant  aussi  par  Flandres,  il  avoit, 
avecques  les  députez  du  païs  et  des  autres  Païs  Bas  de 
l'Empereur,  à  ceste  fin  convoquez  et  assemblez,  con- 
clut et  arresté  de  grands  préparatifs  de  guerre.  Pour 
la  cinquiesme,  estoient  les  préparatifs  que  faisoit  le 
seigneur  André  Dorie  ;  lesquelles  choses  de  tant  plus 
luy  estoient  suspectes,  que  l'Empereur  luy  faisoit  dire 
soubs  main  que  tous  ces  préparatifs  se  faisoient,  les 
uns  pour  l'entreprise  d'Arger,  et  les  autres  pour 
mieux  couvrir  et  celer  à  nostre  sainct  Père  que  la  sus- 
ditte  difficulté  du  duc  d'Orléans  au  duc  d'Angoulesme 
fust  vuidée  :,  et  le  Roy,  toutesfois,  estoit  adverty  de 
plusieurs  bons  lieux,  que  nostre-dit  sainct  Père  estoit 
informé  de  tout  parle  menu.  Et  à  ceste  cause,  il  se  ré- 
solut de  pousser  outre  en  Savoye  et  plus  avant ,  sans 
interrompre  toutesfois  sa  négociation  avec  l'Empereur, 
quelque  fin  qu'elle  se  denst  réduire. 

1^.  20 

Geste  anne'e  fut  un  grand  et  merveilleux  cours  de 
prophéties  ctprononstications,  qui  toutes  promettoient 
à  l'Empereur  heureux  et  grands  succès,  et  accroisse- 
ment de  fortune  ;  et  quand  plus  il  y  adjoustoit  de  foy, 
de  tant  plus  en  faisoit  l'on  semer  et  publier  de  nou- 
velles :  et  proprement  sembloit,  à  lire  tout  ce  qui  es- 
pandoit  ça  et  là,  que  ledit  seigneur  Empereur  fut  en 
ce  monde  nay  pour  imperer  et  commander  à  fortune. 
Ce  nonobstant,  et  combien  que  le  Roy  ne  fust  en  au- 
cune doubte  que,  mouvant  guerre  au  duc  de  Savoye, 
il  s'attireroit  sur  les  bras  toutes  les  forces  de  l'Empe- 
reur ;  encores  aussi  qu'il  sçeust  tresbien  quelle  estoit 
l'inclination  des  aucuns  (en  conférant  telles  pronons- 
tications  avecques  l'heur  et  félicite'  qui  avoient  ja  par 
si  long  temps  accompagné  toutes  les  entreprises  dudit 
seigneur  Empereur)  à  espérer  et  attendre,  et  des  autres, 
à  craindre  qu'il  en  advint  tout  ainsi  que  les  prognos- 
tications  promettoient,  comme  si  elles  fussent  proce- 
de'es  du  propre  oracle  du  Sainct  Esprit ,  et  de  manière 
que  jusques  en  ce  royaume  aucuns  superstitieux  en 
fussent  espourez   et  effrayez,  luy,  toutefois,  ne  s'en 
estonna  ,  ne   changea  jamais   sa   délibération  ,  pour 
chose  dont  il  en  fut  menasse  par  telles  inventées  pro- 
nonstications,  ains  demoura  tel  que  tousjours  il  avoit 
esté,  c'est  à  dire,  magnanime,  et  constant  à  mespriser 
et  contemner  ceste  manière  de  supersticieuses  et  abu- 
sives prophéties,  comme  celuy  qui  ne  varia  oncques 
de  la  cognoissance  et  foy  qu'il  a  et  tousjours  a  eue  en 
Dieu  seul  cognoissant  et  dirigeant  le  cours  des  choses 
futures,  et  qui  en  sa  puissance  a  retenu  et  reseiTé  la 
disposition  des  temps  et  des  momens,  et  lequel  il  es- 
peroit  certainement  luy  devoir  estre  en  ayde,  attendu 

le  grand  devoir  où  il  s'estoit  mis,  de  chercher,  par 
amiable  composition,  non  tant  à  recouvrer  le  sien, 
qu'à  faire  au  moins  que  Toccupateur  l'en  servist,  non 
pas  en  feit,  comme  j'ay  dit,  eschelle  à  ses  ennemis, 
pour  envahir  et  transgresser  les  bornes  et  limittes  de 
son  royaume. 

A  ceste  cause,  il  ordonna  que  l'equippage  fust  prest, 
duquel  il  avoitfaict  estât  pour  l'entreprise  etconqueste 
des  choses  que  luy  occupoit  le  duc  de  Savoye  -,  en  la- 
quelle entreprise  il  avoit  estably  et  ordonné  son  lieu- 
tenant gênerai  messire  Philippe  Chabot,  comte  de  Bu- 
sances ,  amiral  de  France ,  et  avec  luy  les  chefs  et 
capitaines  particuliers  qui  ensuivent.  Et  premièrement, 
hommes  d'armes,  le  nombre  de  huict  cens  et  dix  lances, 
à  sçavoirest,  la  bande  dudit  seigneur  lieutenant  gêne- 
rai ;  celle  de  messire  Jaques  Galiot,  grand  escuyer  et 
maistre  de  l'artillerie  de  France  ;  celle  de  messire  Fio- 
bert  Stuard,  mareschal  de  France  et  capitaine  de  cent 
Escossois  de  la  garde  du  Roy  ;  celle  de  messire  René, 
sire  de  Montejan  ;  chacune  de  cent  hommes  d'armes  : 
celles  de  monseigneur  François,  marquis  de  Salluces  ; 
de  messire  Claude  d'Annebault;  de  messire  Antoine, 
seigneur  de  Montpesat  ;  de  messire  Jean  de  Touteville, 
seigneur  de  Villebon ,  prevost  de  Paris  ;  de  messire 
Gabriel  d'Alegre  ;  de  messire  Charles  Tiercelin ,  sei- 
gneur de  La  Roche  du  Maine  ;  chacune  de  cinquante  ; 
et  celle  du  seigneur  Jean  Paule  de^Cere,  de  soixante 
hommes  d'armes.  Chevaux  légers,  mille,  c'est  à  sça- 
voir  :  soubs  la  charge  du  seigneur  d'Esse ,  cent  ;  du  sei- 
gneur de  Termes  ,  cent  ;  du  seigneur  d' Aussun ,  cent  ; 
du  seigneur  de  Verets,  savoisien,  cent:  la  charge  gé- 
nérale desquels  fut   donnée  audit  seigneur  d'Anne- 

20. 

bault ,  chevalier  de  l'Ordre ,  et  depuis  mareschal  de 
France.  Gens  de  pied  François,  douze  mille  du  nomljre 
des  légionnaires,  sçavoir  est:  deux  mille  Picards, 
soubs  la  charge  de  messire  INIichel  de  Brabançon ,  sei- 
gneur do  Canny,  et  messire  Antoine  de  Mailly,  sei- 
gneur d'Auchy;  deux  mille  Normans,  soul)S  la  charge 
du  capitaine  La  Salle  et  du  capitaine  Sainct  Auljiii 
rhermitc  -,  deux  mille  Champenois ,  soubs  la  charge  de 
messire  Jean  d'Anglure,  seigneur  de  Jour,  et  du  sei- 
gneur de  Quinsi  ;  mille  de  Languedoc,  soul)S  la  charge 
du  chevalier  d'Ambres;  quatre  mille  de  Dauphine' soubs 
la  charge  du  seigneur  de  Bresieux  et  autres;  et  mille, 
soubs  la  charge  du  seigneur  de  Forges,  l'un  des  es- 
chansons  ordinaires  du  Hoy  :  de  toutes  lesquelles  ban- 
des de  gens  de  pied  la  charge  générale  fut  donnée  au- 
dit sire  de  Montejan,  aussi  chevalier  de  l'Ordre,  et 
depuis  mareschal  de  France.  Lansquenets,  six  mille, 
soubs  la  charge  du  comte  Guillaume  de  Fustemberg. 
Soldats  françois  non  légionnaires,  le  capitaine  Lar- 
tique  Dieu,  cinq  cens;  le  capitaine  Blanche,  cinq  cens; 
le  capitaine  Auguar,  cinq  cens;  le  capitaine  Varlis, 
navarrois,  cinq  cens.  Italiens,  soul)S  la  charge  du  sei- 
gneur Marc  Antoine  de  Gusan,  gentilhomme  milanois, 
l'un  des  escuyers  d'escuirie  du  Roy,  deux  mille;  et 
soubs  la  charge  du  seigneur  Chrçstofle  Guast,  mille, 
avec  bon  nombre  d'artillerie;  pour  le  Diict  de  laquelle 
furent  ordonnez  trois  commissaires,  deux  contrerool- 
leurs,  quarante  canonniers,  onze  conducteurs  de  char- 
roy,  deschargeurs,  charpentiers,  charrons  et  forgeurs; 
et  pour  les  cas  inopinez ,  soixante  personnes  extraor- 
dinaires :  pionniers,  huict  cens;  chevaux,  six  cens 
octante  ;  et  la   principale  charge  de  laditte   artille- 

rie  à  messire  Charles  de  Coucis,  seigneur  de  Buiie, 
riiii  des  gentilshommes  ordinaires  de  la  chambre  dii 
Roy. 

De  Cremieu  en  Daiiphine,  partirent,  le  sixiesme 
jour  de  mars,  le  nombre  de  trois  mille  légionnaires 
dudlt  pais,  et  les  mille  estans  soubs  la  charge  du  sei- 
gneur de  Forges:  avec  lesquels  partit  le  seigneur  d'An- 
nebault,  auquel  se  vint  joindre  la  bande  du  seigneur 
Jean  Paule  de  Cere,  au  lieu  de  Briançon;  et  quelques 
jours  après,  le  seigneur  de  Montejean  les  acconsuivit 
en  poste,  et  à  deux  journées  près  les  suivoieut  les  lans- 
quenets. Là  vindient  nouvelles  ausdits  seigneurs  d'An- 
nebault  et  de  Montejan ,  comment  le  comte  Philippe 
Torniel,  et  Jean  Jacques  de  Medicis,  marquis  de  Mari- 
gnan  ,  marchoient  au  devant  d'eux,  avec  quatre  mille 
hommes  de  pied,  pour  gaigner  et  leur  clorre  le  pas- 
sage de  Suse  ;  parquoy  ils  se  hasterent  de  marcher  à 
rencontre  deux,  craignans  que,  si  l'ennemy  gaignoit  le 
passage  avec  les  gens  qu'il  avoit  aguerris,  eux,  qui 
avoient  presque  tous  gens  nouveaux  et  de  nombre 
aussi  peu  qu'en  avoit  l'ennemy,  fut  ditficile  ,  voire  im- 
possible d'y  faire  ouverture.  Leur  diligence  fut  telle, 
qu'ils  eurent  passé  jusques  en  la  pleine  au  dessoubs  de 
Suse,  avant  que  les  ennemis  y  arrivassent,  lesquels  ne 
les  osèrent  attendre,  mais  se  retirèrent  en  arrière,  et 
furent  par  noz  gens  suivis,  de  logis  en  logis,  jusques  à 
Thurin,  ville  capitale  de  Piémont,  en  laquelle  ils  ne 
s'osèrent  mettre  :  parcpioy  les  habitans,  ainsi  destituez 
et  abandonnez ,  se  rendirent  à  la  sommation  desdits 
seigneurs  d'Annebault  et  de  Montejan,  qui  entrèrent 
dedans,  et  la  mirent  es  mains  du  Roy.  Les  ennemis  se 
logèrent  à  Chivas,  et  là  fut  envoyé  un  trompette  les 


3x0  [l536]    MEMOIRES 

sommer  ;  parquoy  ils  en  deslogerent ,  et  se  rendit 
Chivas  à  l'obéissance  du  Pvoy.  Ce-pendant,  arrivèrent 
les  lansquenets  à  Thurin ,  et  peu  après  monsieur  l'a- 
miral lieutenant  gênerai  du  Roy,  qui  là  ferma  son 
camp,  et  depuis  au  lieu  de  Chivas,  en  attendant  le 
surplus  de  son  armée  qui  estoit  encores  par  les  che- 
mins, et  qui  arrivoit  journellement  à  la  file:  dont  plu- 
sieurs le  blasmerent ,  dequoy  il  ne  poursuivit  sa  for- 
tune contre  gens  estonnez. 

Le  douaiesme  jour  d'avril  ,  arriva  l'artillerie  que 
conduisoient  lesdits  deux  mille  legionaires   des   sei- 
gneurs d'Auchy  et  de  Canny.  Le  quinziesme  jour ,  au 
matin,  il  deslogea  de  Chivas,  en  intention  d'aller  cara- 
paier  sur  la  Grande  Doaire  :  ceste  Doaire  s'appelle 
Grande,  à  la  différence  de  l'autre  Doaire  qui  sort  du 
mont  Genève.  Desja   estoit  le  camp  dudit  seigneur 
amiral,  depuis  son  arrivée,  renforcé  de  quatre  à  cinq 
mille  hommes  de  pied  françois,  et  environ  de  quinze  cens 
italiens  ;  et  pouvoit  avoir  en  tout  le  nombre  de  quinze 
à  seize  mille  hommes  de  pied,  y  comprenant  les  lans- 
quenets ;  de  gens  de  cheval ,  il  n'en  pouvoit  encores 
avoir  plus  hault  de  deux  cens  cinquante,  en  hommes 
d'armes,  archers  et  chevaux  levers.  De  l'autre  bort 
de  la  rivière  cstoient  les  seigneurs  dom  Laurens  Eraa- 
iiuel ,  ambassadeur  de  l'Empereur  ;  Jean  J  acques  de 
Medicis  et  Jean  Baptiste  Castalde,  avec  le  nombre  de 
quatre  à  cinq  mille  hommes  de  pied,  et  gens  de  che- 
val, le  nombre  de  quatre  à  cinq  cens,  qui  monstrerenk 
contenance  de  vouloir  faire  teste  et  de  garder  le  pas- 
sage de  la  rivière.  La  délibération  dudit  seigneur  ami- 
lal  n'estoit  point  de  passer  ce  jour  la  rivière  ;  mais,  in- 
continant  que  noz  gens  veirent  l'enneray  en  teste,  ils 

furent  surpris  de  telle  ardeur  et  impétuosité'  de  coni- 
batre ,  que  commandement,  ne  remonstrance  du  |X)nt 
qui  n'estoit  cncores  faict,  n'eurent  lieu  envers  eux, 
qu'ils  ne  le  pressassent  et  impoilunassent  de  leur  don- 
ner congé  de  passer  outre;  tellement  que,  vaincu  de 
leur  importunite',  il  fut  contraint  de  leur  donner  congé  ; 
ce  qu'il  ne  feit  si  tost,  qu'avecques  le  mot  ils  ne  se 
gettassent  en  la  rivière,  jusques  à  l'estomach;  et,  bien 
quel'eaue  fust  forte  et  roide,  toutesfois  jamais,  ne  lans- 
quenets ne  François,  ne  perdirent  leur  ordre  en  la 
traversant  ;  et  commencèrent  à  s'approcher  de  l'en- 
nemy  par  telle  furie,  qu'il  n'osa  faire  contenance  de 
les  attendre,  ains  print  le  chemin  pour  se  retirer,  aux 
grandes  alleures,  à  Vercel.  Et  si  tous  noz  gens  de  che-^ 
val  ordonnez  à  ceste  entreprise,  ou  quelque  meilleur 
nombre  d'eux  eussent  alors  esté  arrivez,  en  sorte  que 
noz  gens  eussent  esté  les  plus  forts  de  cheval,  aussi 
bien  qu'au  contraire  Festoient  les  ennemis,  pour  les 
escarmoucher  souvent  et  contraindre  de  marcher  en 
bataille  tant  que  noz  gens  de  pied  les  eussent  accon- 
suivis,  il  n'y  a  point  de  doulite  qu'ils  n'eussent  esté 
defaicts  par  les  nostres,  avant  que  jamais  ils  fussent  ar- 
rivez audit  Vercel.  Un  légionnaire  passa  la  rivière  à 
nage,  pour  aller  quérir  un  batteau  de  l'autre  costé, 
lequel  il  amena  en  despit  des  ennemis ,  encores  qu'ils 
luy  tirassent  des  coups  d'arquebuse  sans  nombre  ;  mais 
jamais  il  ne  fut  touché.  Monseigneur  l'amiral ,  pour 
donner  cueur  aux  autres,  luy  list  donner,  en  présence 
de  tous,  un  anneau  d'or,  ensuivant  l'ordonnance  du 
Roy.  Et  ce  jour  alla  nostre  camp  loger  au  lieu  de  Sa- 
villan,  où  il  séjourna  tout  le  lendemain,  attendant  les 
vivres,  qui  n'estoient  arrivez,  à  cause  que  le  pont^ 

ainsi  que  j'ay  dit,  n'estoit  encores  faict  quand  ledit 
camp  passa  la  rivière. 

Ce  temps  pendant,  ne  se  discontinuoient  à  Naples 
les  praticques  de  confirmation  de  paix  et  de  plus  es- 
troittes  alliances  d'entre  l'Empereur  et  le  Hoy;  et  d'au- 
tant plus  les  entretenoit  l'Empereur  (à  ce  que  depuis 
il  a  esté  cogneu),  pourcequ  il  esperoit,  soubs  couleur 
de  ceste  praticque,  moyenner  que  l'entreprise  du  Roy 
contre  le  duc  de  Savoye  procederoit  plus  lentement, 
et  qu'il  auroit  tant  plus  de  loisir  et  de  commodité  de 
se  préparer  à  la  guerre  ,  au  cas  que  la  paix  ne  se 
peust  conclurre  à  son  intention  :  car  il  se  tenoit  à  of- 
fense du  Roy,  et  souvent  s'en  plaignoit  au  seigneur  de 
Velly,  ambassadeur  de  France.  Lesdits  seigneurs  de 
Cannes  et  de  Granvelle,  principaux  entremetteurs  des 
affaires  de  l'Empereur,  allegoient  en  somme,  que  le 
Roy,  sur  et  pendant  les  praticques  de  paix ,  n'avoit 
deu  entrer  en  guerre  ;  le  seigneur  de  Velly,  au  con- 
traire ,  leur  remonstroit  que  ceste  guerre  ne  pouvoit 
aucunement  toucher  à  l'Empereur,  et  que  la  praticque 
mise  en  avant  estoit  seulement  sur  les  querelles  qui 
estoient  ou  avoient  esté  entre-eux,  et  non  point  sur 
celles  de  Savoye ,  pour  lesquelles  ceste  armée  du  Roy 
estoit  dressée,  mais  avecques  exprès  commandement 
de  ne  toucher  aucune  chose  que  l'Empereur  tinst  ou 
possedast,  à  quelque  tiltre  et  couleur  que  ce  fust;  que 
l'on  pourroit,  toutesfois  ,  si  ledit  seigneur  Empereur 
le  trouvoit  bon,  en  vuidant  les  autres  querelles  ,  vui- 
der  aussi  celle  de  Savoye  par  un  mcsme  moyen.  L'Em- 
pereur monstroit  de  n'estre  du  tout  hors  de  volonté 
de  conclurre  les  praticques,  et  tousjours  les  entrete- 
noit^ meslant  entre  deux  vertes  une  meure,  au  jour- 

d'huy  double,  demain  espérance,  jusques  au  jour  de 
son  parlement  de  Naples,  qu'il  dist  au  seigneur  de 
Velly  qu'estant  sur  son  deslogement,  il  ne  liiy  pouvoit 
donner  response  résolue  ,  mais  qu'à  Gaielte  les  sei* 
gneurs  de  Cannes  et  Granvelle  la  luy  donneroient. 

Geste  remise  ne  sçavoit  le  seigneur  de  Velly  s'il  de- 
voit  interpréter  à  cerimonie  de  vouloir  faire  les  choses 
meurement,  ou  dissimulation,  attendant  nouvelles 
de  la  levée  de  ses  lansquenets.  Et  ce-pendant  l'Empe- 
reur ne  perdoit  temps  à  presser  en  toutes  manières 
nostre  sainct  Père  de  se  vouloir  déclarer  partisan  en- 
vers luy.  Au  lieu  de  Gaielte,  le  seigneur  de  Velly 
pressa  d'avoir  response  ;  mais  il  n'en  peut  tirer  autre , 
sinon  que,  s'il  n'avoit  nouvelle  du  Roy,  qu'il  attendist 
avoir  la  response  à  Rome,  pendant  quel  temps  il  pour- 
roit  avoir  nouvelles  du  Roy  -,  aussi ,  que  l'Empereur 
alors  pourroit  parler  du  faict  de  Savoy e,  lequel  il  ne 
pouvoit  à  son  honneur  dissimuler.  Respondit  le  sei- 
gneur de  Velly,  que  le  délayer  jusques  à  ce  que  Ion 
eust  nouvelles  du  Roy,  n'estoit  sinon  perdre  temps,  et 
que  le  Roy  n'escriroit  riens,  qu'il  n'eust  préalablement 
response  sur  les  articles  dont  on  l'avoit  remis  de  res- 
pondre  h  Gaielte.  Pveplicqua  le  seigneur  de  Gran- 
veRe,  qu'il  craignoit  fort  que  le  traittement  que  lou 
faisoit  au  duc  de  Savoye,  nuisist  beaucoup  à  la  con- 
clusion de  ceste  praticque  ;  item^  que  la  demande  de 
l'usufruict ,  et  pour  le  propos  que  metloit  en  avant  le 
Roy,  de  ne  vouloir  abandonner  aucun  de  ses  confede- 
rez,  desquels  propos  n'avoit  esté  parlé  au  paravant, 
sembloit  à  l'Empereur  que  le  Roy,  pour  la  facilité 
qu'il  auroit  trouvée  «en  luy,  en  hausast  d'autant  plus 
ses  demandes.  Et  quant  aux  confederez ,  il  n'estoit  be- 

soing  d'en  parler,  tant  que  Ion  fust  d'accord  du  prin- 
cipal ,  combien  que  sur  cest  article  l'Empereur  n'es- 
toit  pour  demander  choses  que  raisonnables.  Et  quant 
à  Gueldres,  particulièrement  on  le  laisseroit  jouir  sa 
vie  durant ,  accomplissant  par  luy  les  choses  qu'il 
avoit  traittées,  et  à  l'observation  desquelles  le  Pvoy 
par  le  traitte'  de  Madril  estoit  oblige'  :  des  autres  al- 
liances d'Allemagne,  que  l'Empereur  les  permettoit 
au  Roy,  pourveu  qu'il  n'en  abusast  point.  Quelques 
jours  après,  fut  déclare  au  seigneur  de  Velly  que 
TEmpereurvouloit,  au  cas  qu'il  traittast  aucune  chose, 
<jue  tous  les  confedercz  du  Roy  signassent  les  traitiez, 
et  que  luy  en  l'eroit  autant  faire  aux  siens,  d'autant 
aussi  que ,  pour  Tinvestilure  de  Milan  ,  il  vouloit  ex- 
clurre  quiconques  viendroit  à  estre  roy  de  France  :  à 
ceste  cause  il  vouloit  que  les  estats  et  de  France  et  de 
Milan  le  jurassent,  et  que  cela  fust  publie'  par  edict 
incommutable,  lequel  le  roy  de  France  et  les  ducs  de 
Milan  jurassent,  à  leur  advenement,  d'ol>server  et  en- 
tretenir comme  les  choses  d'ancienne  observance.  Puis 
demandoit  l'Empereur  estre  asseuré  que  le  duc  de 
Lorraine  jamais  ne  feroit  querelle  touchant  le  duché 
de  Gueldres  :  aussi  vouloit  que  le  Roy  rompist  le  ma- 
riage de  la  fdle  de  Vendosme  au  roy  d'Escosse  ;  car  il 
vouloit  luy  bailler  sa  niepce,  la  duchesse  de  Milan, 
et  que  la  fille  de  Vendosme  fust  baille'e  au  prince  d"U- 
renge ,  et  que  le  Roy  print  en  soy  la  charge  de  bien 
colloquer  la  fille  du  duc  de  Lorraine,  de  laquelle  avoit 
este'  mention  pour  ledit  prince  d'Orenge. 

En  ceste  manière  se  comporta  l'Empereur ,  depuis 
Naples  jusques  à  Marine,  place  appartenante  au  sei- 
gneur Vcspasien  Colonne,  en  terre  de  Rome,  tenant 

les  praticques  en  assez  bon  train  ,  et  avec  espérance  de 
paix,  un  jour  plus  et  un  jour  moins,  et  mettant  au- 
jourd'lïuy  une  condition  en  avant,  au  lendemain  une 
autre ,  ainsi  qu'un  homme  qui  ne  se  vouloit  laisser  en- 
tendre :  et  donnoit  occasion  de  penser  qu'en  effect  son 
intention  fust  bonne,  mais  qu'il  craignist  que  le  Roy 
entretinst  ceste  praticque,  seulement  pour  sentir  et 
cognoistre  de  luy,  par  ce  moyen,  à  quoy  Ion  le  pour- 
roit  finablement  tirer;  en  se  tenant  tousjours  luy  en 
son  entier,  de  dire  après ,  ou  si ,  ou  non ,  selon  que 
l'occurence  et  événement  des  choses  et  du  temps  luy 
donneroient  jugement  et  cognoissance  de  ce  qui  luy 
seroit  meilleur  de  faire  :  comment  que  ce  fust,  il  vou- 
loit bien  qu'on  le  pensast  ainsi ,  et,  à  ceste  fin  ,  mettoit 
et  faisoit  mettre  toutes  ces  conditions  en  avant,  pour 
donner  à  penser  qu'il  ne  le  feroit,  si  son  intention 
n'estoit  de  conclurre.  Et,  nonobstant  qu'au  lieu  de 
Fundi  le  seigneur  de  Velly   trouvast   quelque  plus 
grande  difficulté'  qu'au-paravant ,  au  lieu  de  Marine , 
t.outesfois,  il  sembla  que  toutes  choses  fussent  bien  ra- 
bille'es,  et  qu'il  n'y  eust  plus  de  difficulté'  ,  sinon  sur 
ce  que  le  Roy  vouloit  estre  investy  luy-raesme  de  l'u- 
sufruict  ;  de  manière  qu'il  fut  dict  audit  seigneur  de 
Velly,  qu'il  pouvoit  bien  escrire  au  Roy  d'envoyer 
mondit-seigneur  l'amiral,  pour  conclurre  et  passer  le 
traitté,  comme  de  chose  totalement  accorde'e:  ])ien  fut 
adjouste'e  ceste  condition,  que  le  Roy,  préalablement, 
^  iist  retirer  son  arme'e  qui  estoit  en  Piémont.  Et  sur 
caste  asseurance ,  le  seigneur  de  Velly  envoya  le  sei- 
gneur d'Espercieu ,  son  cousin ,  vers  le  Roy,  pour  l'ad- 
vertir  au  long  et  par  le  menu,  de  toutes  les  plainctes 
qu'on  luy  avoil  faicles,    de  toutes  les  difficultez  et 

conditions  qu'on  luy  avoit  mises  en  avant,  et  de  la  finale 
et,  à  son  jugement,  bonne  résolution  qu'il  avoit  eue. 

Si  l'Empereur,  de  son  costé,  monstroit  de  craindre 
que  le  Roy  tendist,  par  ceste  praticque,  seulement 
sçavoir  à  quoy  il  se  voudioit  laisser  mener ,  autant  et 
plus  craignoit  le  Roy,  ce  que  par  tant  d'apparences  il 
devoit  craindre,  que  l'Empereur  (ainsi  que  les  eflects 
depuis  ont  faict  cognoistre  la  vérité)  ne  l'amusast 
si -non  pour  l'entretenir  en  despense,  ce-pendant 
que  luy  h  son  plaisir  se  prepareroit  à  la  guerre  :  et 
grande  occasion  luy  en  donnoient ,  non  seulement 
les  choses  dessus  deduiltes ,  comme  la  giande  ins- 
tance que  ledit  Empereur  faisoit  de  tenir  secrètes 
les  choses  à  ceux  mesmes  ausquels  luy  après  les  des- 
couvroit ,  et  taschoit  à  en  faire  son  prouflit ,  mais  au- 
tres certains  advertissemens  qu'il  avoit  de  lettres  es- 
criptes  par  l'Empereur  au  duc  de  Savoy  e,  par  lesquelles 
il  luy  mandoit  ne  se  soucier  de  chose  qui  luy  fust 
advenue ,  car  avant  peu  de  jours  il  luy  feroit  tout  ren- 
dre :  chose  que ,  paravanturc ,  Ion  eust  peu  interpré- 
ter comme  si  l'Empereur  eust  este'  seur  de  le  pouvoir 
faire  amiablement  en  rendant  le  duché  de  Milan. 
Mais  qui  rompoit  et  faisoit  impertinente  ceste  inter- 
})retation,  estoit  que  l'Empereur  hastoit  ce  pendant 
sa  creue  de  lans([uenets  en  toute  diligence  ,  luy  qui 
n'estoit  et  n'est  coustumier  d'entrer  en  despense  es 
choses  que  sans  cela  il  pense  pouvoir  faire  ;  aussi  qu'il 
avoit  ordonné  au  seigneur  dom  Ferrand  de  Gonzague 
aller  mettre  ensemble  ses  chevaux  légers,  qui  pareil- 
lement ne  se  pouvoit  faire  sans  autre  dcspensc  ;  plus, 
qu'il  prenoit  des  villes  impériales  en  Allemagne  ,  ar- 
tillerie et  munitions,  qu'il  faisoit  conduire  à  la  volte 

d'Italie  :  et  qui  faisait  conjecturer  qu'il  le  fist  afin 
de  trailter  les  armes  en  la  main,  aussi  bien  que  le 
Roy,  et  plustost  comme  supérieur  que  comvne  infé- 
rieur de  forces,  estoit  que  l'Empereur  avoit  déclaré 
aux  légats  de  nostre  sainct  Père,  et  par  le  moyen 
d'un  cardinal  (lequel,  pour  cause,  je  ne  vueil  à  pré- 
sent nommer)  estoit  venu  à  la  cognoissance  du  lioy, 
que  ledit  seigneur  Empereur  jamais  ne  bailleroit  xMi- 
lan  au  Roy,  ne  permettroit  que  il  eust  un  seul  pied 
de  terre  en  Italie  :  et  mesmement  faisoit  secrètement 
pratiçquer  nostre  sainct  Père,  la  seigneurie  de  Venise 
et  les  autres  potentats  d'Italie,  à  ce  qu'ils  s'opposassent 
à  l'investiture  dudit  duché'  en  faveur  de  personne  es- 
trangere  quelconques.  Et  pour  mieux  coulourer  son 
affaire  et  se  couvrir  qu'il  ne  le  fist  pour  le  Roy,  au 
cas  qu'aucuns  d'iceux  potentats  révélassent  qu'il  pra- 
ticquoitceste  opposition  envers  eux,  il  avoit  faict  soubs 
main  tenir  propos  que  le  roy  de  Portugal  luy  fist  de- 
mander ledit  Estât  pour  son  frère,  en  fournissant  quel- 
que bonne  somme  de  deniers.  Et  tout  ce  que  dessus  un 
des  légats,  estroittement  adjuré  par  nostre  sainct  Père 
de  luy  dire  à  la  vérité  tout  ce  qu'il  avoit  trouvé  aux 
propos  dudit  seigneur  Empereur,  avoit  déclaré  à  Sa 
Saincteté,  luy  asseurant  certainement  que  l'Empereur 
n'avoit  amy  ne  frère  qu'il  aymast  tant,  qu'il  luy  vou- 
lust  bailler  ledit  duché  :ains  que  son  intention  ferme  et 
résolue  estoit  de  le  retenir  pour  soy,  quoy  qu'il  advint. 
Le  *Roy,  qui  jusques  alors  avoit  esté  content  que 
son  armée  procedast  lentement,  se  délibéra  de  la  faire 
plus  vivement  pousser  outre ,  et,  à  ceste  fin,  envoya 
messire  Louis  de  Rabodanges,  l'un  de  ses  eschansons 
ordinaires ,  faire  entendre  sa  délibération  à  monsei- 

gneur  l'amiral ,  et  luy  dire  expressément  que,  s'il 
trouvoit  ses  ennemis  en  lieu  avantageux,  voire  seule- 
ment en  lieu  esgal  et  sans  avantage,  il  se  hazardast  de 
les  combatre  ;  et  mesmement  qu'il  marchast  droict  à 
Vercel,  afin  d'attirer  les  ennemis  à  venir  secourir 'la 
ville,  et  par  ce  moyen  à  la  bataille.  A  Savillan  trouva 
ledit  seigneur  de  Rabodanges  nostre  camp  prest  à 
marcher,  et  monsieur  l'amiral  en  délibération  d'aller 
essayer  de  forcer  ladittc  ville  de  Vercel,  en  laquelle 
y  avoit,  pour  le  duc  de  Savoy c,  le  noml)rc  de  trois 
mille  liommes  de  guerre ,  dont  les  mille  estoient  lans- 
quenets :  et  à  quatre  mille  au  dessus  estoit  le  seigneur 
Antoine  de  Levé ,  avec  environ  six  cens  chevaux  et  douze 
mille  hommes  de  pied,  et  là  se  portoit  ledit  de  Levé  , 
non  pour  lieutenant  de  l'Empereur,  mais  pour  capi- 
taine gênerai  de  la  ligue  d'Italie; faisoit  toutesfois  con- 
tenance, et  se  vantoit  de  courir  sus  à  nostre  camp,  s'il 
s'eftbrçoitde  passer  outre.  Or,  dés  ledit  temps  que  mon- 
dit-seigneur  l'amiral  partit  d'avec  le  Roy  pour  son  en- 
treprise, avoit  esté  depesché  Gaucher  de  Tinteville, 
vers  les  seigneurs  Caguin  deGonzague,  comte  Guy  de 
Rangon,  Hannibal  de  Gonzague,  comte  de  La  Nugo- 
lares,  tous  pensionnaires  du  Roy,  lesquels  avoient  faict 
une  levée  de  six  mille  hommes  de  pied  avecques  cinq 
cens  chevaux  légers,  la  pluspart  tous  gens  d'eslitte  et 
nourris  es  guerres  passées  d'Italie,  et  ne  pouvoient, 
sans  estre  rencontrez  par  le  seigneur  Antoine  de  Levé , 
se  venir  joindre  avec  ledit  seigneur  amiral  :  et  à  ceste 
cause,  avoit  il  desja,  quelques  jours  auparavant,  en- 
voyé demander  passage  pour  eux  audit  seigneur  de 
Levé ,  et  sçavoir  de  luy  s'il  avoit  à  s'en  asseurer  comme 
d'amy,  ou  s'en  garder  comme  d'ennemy.  A  quoy  avoit 

ledit  de  Levé  respondu  qu'il  leur  bailleroi't  asscuranco, 
moyennant  qu'ils  vinssent  pour  la  ligue  d'Italie,  dont 
il  se  disoit  capitaine  de  par  l' empereur. 

Partant  doncques  de  Savillan ,  avoit  bien  voulu  le- 
dit seigneur  amiral ,  à  cause  de  l'exprès  coniiuande- 
nient  qu'il  avoit  du  Roy,  de  ne  riens  attenter  en  chose 
qui  fust  tenue  ou  possede'e  au  nom  de  l'Empereur , 
envoyer  de  rechef  audit  de  Levé  ;  et  par  un  trompette 
luy  envoya  lettres,  pour  entendre  son  intention  :  aus-  -    i 

quelles  lettres  respondit  assez  bravement,  toutesfois 
avecques  dissimulation,  de  sorte  qu'on  n'eu^tsceu  y 
faire  fondement.  Et  sur-ce,  marcha  ledit  sieur  amiral 
en  avant,  tirant  droict  à  Vercel.  Ce  jour  là  y  eut  quel- 
que mutinerie  entre  les  gens  de  pied  françois  et  lans- 
quenets, en  laquelle  moururent  des  gens  beaucoup,  et 
d'une  part  et  d'autre  ;  et  plus  grand  inconvénient  fust 
advenu  sans  ce  que  le  comte  Guillaume  de  Fustem- 
berg  y  arriva,  qui  feit  retirer  les  siens  en  telle  obéis- 
sance, qu'oncques,  depuis  qu'il  y  eut  parlé,  ne  s'en 
trouva  un  qui  marchast  un  pas  en  avant,  encores  que 
du  commencement  ils  eussent  eu  du  pire,  et  alors  se 
veissent  renforcez  de  gens,  avecques  moyen  de  se 
venger  de  leur  dommage.  Ce  que  j'ay  bien  voulu  re- 
citer en  cest  endroit ,  à  ce  que  ce  soit  exemple  com- 
bien est  requise  la  discipline  militaire,  et  de  combien 
sert  un  chef  en  telle  multitude,  qui  sçache  tirer  obéis- 
sance de  ses  gens.  Au  deuxiesme  logis  arrivèrent  noz 
gens  à  deux  mille  près  de  Vercel ,  et  furent  les  Fran- 
çois et  lansquenets  logez  séparément ,  pour  éviter 
noise  et  division;  mais  je  laisse  à  tant  ceste  matière, 
et  retourne  à  la  négociation  des  choses  qui  ce  pen- 
dant se  traittoient  avecques  jl'Empereur. 

En  ces  entiefaictes  estoit  ledit  seigneur  Empcreul 
arrive' à  Romme,  où  avoient  este'  faicts,  long  temps  au^ 
paravant ,  les  préparatifs  à  le  recevoir  bien  soleiunel- 
leracnt.  Et,  pour-ce  qu'entre  plusieurs  édifices  qui, 
pour  luy  faire  la  voye  plus  large  et  droicte,  avoient 
esté  abbatus  et  démolis,  fut  aussi  abbatu  le  temple  de 
Paix,  anciennement  et  de  long  temps  gardé  pour  la 
mémoire  des  anciennes  structures ,  ainsi  que  sont  au- 
tres plusieurs  édifices  et  ruines  à  Romme,  gens  cu- 
rieux et  susperstitieux,  dont  audit  lieu  a  ordinairement 
grand  nombre,  interprétèrent  la  chose  à  mauvais  au- 
gure; et  commencèrent  à  en  faire  des  préjudices  et 
discours,  en  disant  que  c'estoit  signe  que  l'Empe- 
reur y  estoit  entré,  non  à  heure  d'y  establir  et  con- 
fermer  la  paix,  ainsi  qu'il  se  vantoit ,  mais  pour  en 
oster  au  contraire  toute  mémoire  et  souvenance.  Et 
peu  après  feit  l'Empereur  des  actes  assez,  qui  con- 
fermerent  beaucoup  le  monde   en  cesle  opinion. 

Il  avoit,  ledit  sixiesme  jour  d'avril,  esté  de  six  à 
sept  heures  avec  nostre  sainct  Père.  Au  lendemain 
Tevesque  de  Mascon,  ambassadeur  du  Roy  vers  nos- 
tre-dit  sainct  Père,  et  le  seigneur  de  Velly,  aussi  am- 
bassadeur du  Roy  vers  l'Empereur,  eurent  audience 
de  Sa  Saincteté;  à  laquelle  ils  exposèrent  que  jusques 
alors  avoit  esté  la  pratique  de  paix  entretenue  par 
le  Roy  leur  maistre,  en  espérance  que  le  tout  se  con- 
cluroit  par  le  moyen  et  intervention  de  Sa  Saincteté, 
lequel  moyen  et  intervention  y  estoient  fort  nécessai- 
res, pour  oster  et  purger  les  suspicions  et  defliancc 
qu'ils  avoient  l'un  de  l'autre,  et  les  rendre  bien  con- 
fidens  et  unis  ensemble;  prians  sa  Saincteté  vouloir 
y  mettre  peine,  et  mesmement  à  faire  condescendre 

lEinpereur  à  rinvestiture  de  Milan,  en  la  personne 
du  duc  d'Orléans  :  à  quoy  ledit  VcUy,  comme  ayant 
long  temps  négocié  avec  l'Empereur ,  asseuroit  Sa 
Sainctete'  qu'elle  trouveroit  ledit  seigneur  assez  enclin 
et  disposé,  ne  passant  toutesfois  plus  outre  sur-ce  pro- 
pos, car  encores  pensoit-il  que  l'Empereur  eust  tenu  se- 
cret à  nostre-dit  sainct  Père,  ainsi  qu'il  avoitvouluestre 
tenu  par  le  Roy,  ce  que  desja  il  en  avoit  esté  accordé. 
Et  au  surplus ,  premièrement  prièrent  Sa  Sainctete 
leur  faire  part  des  choses  qui,  en  si  long  parlement, 
avoient  esté,  le  jour  précèdent,  agitées  entre -eux  pour 
le  bien  et  repos  de  la  chrestienté,  service  de  Dieu, 
exaltation  et  gloire  du  sainct  Siège. 

Respondit  noatre  sainct  Père  qu'il  avoit  trouvé 
lEmpereur  assez  désirant  la  paix,  et  que  luy,  par 
advis  dudit  seigneur,  au  lendemain  feroit  congreger 
(ce  qu'il feit)  les  cardinaux  du  sainct  Siège,  ses  frères, 
en  consistoire,  pour  avecques  eux  délibérer  de  ce  qui 
seroit  requis,  tant  pour  l'intimation  du  concile  (auquel 
il  ne  faisoit  doubte  que  le  Roy  ne  luy  assistast)  comme 
pour  ceste  intelligence  entre  iceux  deux  princes ,  et 
paix  universelle  de  la  chrestienté.  Et  qu'en  cest  affaire, 
luy  estoit  résolu,  ainsi  que  le  debvoir  vouloit ,  de  s'en- 
tretenir en  neutralité  ;  et  là  dessus  s'estendit  à  dire 
combien  il  estoit  tenu  de  maintenir  justice,  et  d'obvier 
à  l'obstination  de  celuy  qui  se  monstreroit  desraison- 
nable: bien  vouloit  il  les  advertir  avant  la  main,  qu'à 
ce  qu'il  en  pouvoit  entendre,  jamais  l'Empereur  ne 
se  condescendroit  de  bailler  Milan  au  duc  d'Orléans. 
A  ce  n'osèrent  répliquer  les  dessusdits  de  Mascon  et 
de  Velly,  craignans  d'offenser  l'Empereur,  au  cas  que 
sans  son  congé  ils  parlassent  plus  avant  de  la  chose 
i8.  21 

qu'il  avoit  pressé  de  tenir  secrète.  Mais,  puis  après, 
en  parla  ledit  de  Velly  au  seigneur  de  Granvelic,  le 
priant  de  ne  vouloir  envers  nostre  sainct  Père  tra- 
verser le  Itoy,  pour  la  volonté  qu'il  avoit  usé  de  tenir 
secret  ce  que  ledit  seigneur  Empereur  avoit  ainsi 
voulu.  Et  pensoient  en  elFect  que  ceste  difiiculté  que 
faisoit  nostre  sainct  Père,  ne  procedast  d'autre  occa- 
sion, sinon  que  l'Empereur  à  son  escient  luy  en  eust 
faict  le  difficile  ,  pour  luy  donner  ce  contentement 
qu'il  pensast  d'avoir  esté  le  médiateur  et  compositeur 
d'icelle  et  antres  difiicultez.  Le  seigneur  de  Granvelle 
alors,  après  avoir  faict  quelque  cxposlulation  de  ce  qui 
se  faisoit  contre  le  duc  de  Savoye,  asseura  ledit  de 
Velly,  que  l'Empereur,  ce  nonobstant,  persistoit  en  sa 
promesse,  combien  que,  s'il  eust  sceu  ledit  traittement 
qu'on  luy  faisoit,  il  n'eust  jamais  promis  ce  qu'il  avoit 
faict;  mais  que  toute  la  difficulté  procedoit  de  nostre 
sainct  Père,  lequel  vouloit  peu  de  bien  à  la  maison 
de  Medicis,  et  à  ceste  cause  ne  voudroit  veoir  une 
fille  de  laditte  maison  estre  duchesse  de  Milan.  Et,  à 
ce  que  mieux  on  adjoustast  foy  à  son  dire,  permist 
îiudit  seigneur  de  Velly  de  dire  franchement  à  nostre 
sainct  Père ,  et  l'asseurer  que  s'il  vouloit  bien  à  ])on 
escient  s'employer  envers  l'Empereur  à  ce  qu'il  inves- 
tist  le  duc  d'Orléans  de  l'Estat  et  duché  de  Milan,  ledit 
seigneur  Empereur  infalliblement  le  luy  accorderoit. 
Je  ne  puis  dire  quelle  intelligence  secrette  il  y  avoit 
entre  ledit  sainct  Père  et  l'Empereur;  bien  sçay-je 
dire  qu'au  lendemain ,  les  dessusdits  evesque  de  Mas- 
con  et  seigneur  de  Velly  allèrent  vers  nostre  sainct 
Père,  et  luy  dit  ledit  seigneur  de  Velly  ouvertement, 
que  dés  Naplcs  il  avoit  peu,  s'il  eust  voulu,  conciurre 

l'investiUire  du  duc  d'Orléans;  mais  que  le  Roy  avoit 
tant  voulu  déférer  à  Sa  Saincteté  que  de  n'en  vouloir 
rien  conclurre  sans  elle,  eucores  que  ce  fust  chose  qui 
luy  touchast  de  si  près,  comme  d'éviter  le  trouble  entre 
ses  enfans,  et  conscquemment  de  tout  son  royaume. 
Ledit sainct Père,  soitqc'il  eust  ainsi  conclu  avecques 
l'Empereur,  ou  qu'il  fust  vray  ce  que  le  seigneur  de 
Granvelle  avoit  dit  de  luy,  répliqua  lors  aux  dessus- 
dits de  Mascon   et  de  Yelly,  que  de  parler  du  duc 
d'Orléans  il  n'y  avoit  aucune  raison  ;  et  quant  à  luy, 
qu'il  estoit  père  universel ,  et  devoit  penser  à  la  tran- 
quilitë  d'Italie  aussi  bien  qu'à  celle  du  royaume  de 
France.  A  tant  luy  remonstra  ledit  seigneur  de  Yelly 
que  toutes  fois  qu'entre  lesdits  frères  enfans  du  Pxoy 
y  auroit  trouble  à  cause  du  duché  de  Milan,  le  mesme 
trouble    redonderoit  sur   Italie,   et  tant  insista,  que 
ledit  sainct  Père  luy  accorda  d'en  faire  requeste  à 
l'Empereur,  auquel  alla  le  seigneur  de  Velly  gaigner 
le  devant,  et  le  prier  de  ne  s'y  vouloir  rendre  difiicile; 
mais  il  ne  tira  de  luy  sinon  expostulations  et  plainctes, 
fors  qu'à  la  (in  il  luy  promist,en  termes  généraux,  de 
ne  faire  chose  qui  prejudiciast  à  la  bonne  volonté  qu'il 
avoit  de  se  bien  entendre  avecques  le  Koy.  Vray    est 
que,  partant  ledit  Velly  d'avccques  Sa  Majest(^,  les  sei^ 
gneurs  de  Cannes  et  de  Granvelle  luy  donnèrent  meil- 
leuie  espérance ,  voire  asseurance  que  là  où  nostre 
sainct  Père  ne  feroit  difficulté  sur  ceste  investiture  pour 
le  duc  d'Orléans,  aussi  n'en  feroit  point  l'Empereur 
leur  maistre.  Et,  sur  ceste  asseurance,  i'evesque  de 
Mascon  au  lendemain  retourna  dire  ce  que  dessus  ?t 
nostre  sainct  Père,  en  luy  remonslrant  que  si  l'Em- 
pereur, estant  arrivé  à  Piomme,  et  après  avoir  coni- 

21. 

muniquo  avec  Sa  Saincteté,  se  trouvoit  estre  variant 
de  ce  qu'il  avoit  promis  estant  à  Naples,  et  tant  de 
lois  réitéré  depuis ,  on  auroit  apparente  cause  de  sous- 
peçonner  que  d'elle  et  par  son  moyen  procedast  ceste 
variation,  attendu  mesmement  que  Saditte  Saincteté 
avoit  tous) ours,  de's  le  commencement,  allégué  ces  mes- 
mcs  difficultez. 

Nostre  sainct  Père,  se  voyant  aînsi  pressé  de  pres^ 
respondit  alors  que  les  seigneurs  de  Cannes  et  Gran- 
velle,  incontinant  qu'ils  curent  le  jour  précédant  com- 
muniqué avecques  lesdits  de  Mascon  et  de  Velly,  es- 
toient  venuz  luy  reciter  tout  ce  que  les  uns  et  les 
autres  avoient  dit,  respondu  et  répliqué;  et  que,  par- 
lant franchement,  luy  se  doubtoit  fort  que  l'Empe- 
reur et  eux  entretinssent  expressément  ceste  praticque 
pour  les  amuser,  et  à  ce  que ,  sur  ceste  espérance,  ils 
amusassent  le  Pvoy  pendant  le  temps  que  ledit  sei- 
gneur Empereur  se  preparoit  à  la  guerre  ;  que  toutes- 
fois  ,  pour  leur  complaii  e ,  il  s'employeroit  encores  à 
obtenir  ce  qu'ils  demandoicnt  pour  le  duc  d'Orléans, 
combien  qu'il  fust  certain  que  ce  seroit  peine  perdue. 
A  quoy  répliqua  l'evesque  de  lyfascon  que  le  Roy, 
sans  cela,  jamais  ne  viendroit  à  conclusion.  «Je  pense 
«  doncques,  dit  nostre  sainct  Père,  que  les  choses  ne 
«  peuvent  sinon  estre  en  roupture;  car  l'Empereur 
«  ne  veult ,  el,  quand  il  le  voudroit,  ne  peult  bailler 
ce  Milan  sans  le  consentement  d'aucuns,  lesquels,  à 
«  mon  advis ,  jamais  n'y  consentiront.  ".Il  vouloit 
dire  des  Vénitiens,  devers  lesquels  avoit  l'Empereur 
envoyé ,  pour,  ainsi  qu'il  disoit ,  qu'ils  y  consen- 
tissent, mais,  comme  couroit  le  bruit,  qu'ils  y  con- 
Iredissent. 

Eli  ce  mesme  temps  arriva  le  seigneur  d'Espercieu, 
lequel  j'ay  dit  par  cy  devant  avoir  esté  depesclié  sur 
les  plainctcs  que  l'Empereur  avoit  faicles  au  seigneur 
de  Velly.  Sur  ceste  occasion  envoya  ledit  de  Velly  de- 
mander audience,  et,  après  avoir  salué  ledit  seigneur 
Empereur  de  par  le  Koy,  luy  feit  les  responses  et  re- 
monstrances  sur  chacun  article,  ainsi  qu'il  luy  estoit 
ordonné  de  faire.  Premièrement,  quant  à  ce  que  TEm- 
pereur  allcguoit  que  le  Roy  donnoit  assez  à  cog- 
noistre  qu'il  ne  vouloit  conclurre  ledit  traitté ,  puis 
qu'au  lieu  d'envoyer  monseigneur  l'amiral  à  ceste  fin, 
il  l'avoit  envoyé  ailleurs,  et  pour  effect  contraire,  c'est 
à  dire  pour  faire  la  guerre,  le  Roy  respondoit  qu'at- 
tendant response  de  la  difficulté  qu'on  luy  faisoit  sur 
l'usufruict  qu'il  demandoit  luy  estre  reseivé,  aussi 
voyant  la  remise  de  Naples  à  Gaiette,  et  de  Gaiette  à 
Romme,  et  que  l'armée  qu  il  avoit  préparée  pour  avoir 
la  raison  de  ce  que  le  duc  de  Savoye  luy  occupoit, 
luy  demouroit  ce-pendant  inutile,  il  avoit  envoyé  le- 
dit amiral  poursuivre  saditte  raison,  en  attendant  que 
ledit  seigneur  Empereur  le  mandast,  lequel  encores 
ne  l'avoit  mandé;  mais  que,  nonobstant  qu'ayant  le 
Roy,  à  la  requeste  de  l'Empereur  et  à  son  instance, 
révoqué  un  gentilhomme  de  sa  chambre  qu'il  avoit 
à  Venise,  luy  eut  ce  pendant  traitté  avecques  les 
Vénitiens,  qui  se  pouvoit  dire  innovation,  toutesfois 
la  première  et  principale  charge  qu'il  avoit  donnée 
audit  amiral,  estoit  de  ne  toucher  aucune  chose  qui, 
à  quelconque  tiltrc ,  appartint  à  l'Empereur,  ou  dont 
il  fust  jouissant  et  possesseur  :  joinct  qu'il  n'avoit  esté 
demandé  prefixcment  que  ledit  amiral  y  allast,  mais 
luy  ou  autre  personnage  d'authorité:  mesmemcnt;  qu'il 

avoit  este  parlé  d'un  cardinal,  et  qu'à  cesle  cnnse  le 
Roy  avoit  ja  faict  la  depesche  de  monseigneur  Jean  , 
cardinal  de  Lorraine  ;  lequel ,  (aignant  d'y  aller  afin 
d'assister  à  nostre  sainct  Père,  pour  le  debvoir  du  lieu 
que  tiennent  les  cardinaux ,  pourroit  plus  ouverte- 
ment manier  ceste  praticquc,  laquelle  vouloit  l'Em- 
pereur estre  tenue  si  secrète,  et  auquel,  pour  estre 
jnince  et  si  prochain  du  Roy  que  nul  autre  pourroit 
l'estre  d'avantage,  ledit  seigneur  Empereur  adjouste- 
roit  foy  ;  puis  après,  quand  on  auroit  mis  les  choses  en 
bon  train,  le  mander  alors  audit  amiral,  qui  s'y  trou- 
veroit  avecques  ample  et  suffisant  pouvoir,  dont  il  es- 
toit  desja  garny. 

La  vérité  estoit  en  effect  que  l'Empereur  ne  ses  mi- 
nistres n'avoient  du  commencement  demandé  ledit  sei- 
gneur amiral  précisément;  et,  sur-ce  que  depuis  ils  en 
firent  instance ,  fut  advisé  qu'il  n' estoit  raisonnable  de 
l'y  envoyer,  et  laisser  son  armée  sans  chef,  estant  le 
seigneur  Antoine  de  Levé  si  près,  et  assez  donnant  à 
cognoistre  que,  si  le  moyen  et  opportunité  s'offroient, 
il  eust  bien  voulu  jouer  d'une  surprise  à  laditte  armée  : 
mais,  pour  oster  toute  occasion  de  dire  ou  penser  que 
le  Roy  ne  voulust  entendre  à  ceste  confirmation  de 
paix,  laquelle  certainement  il  desiroit,  sur  toutes 
choses  fut  advisé  d'y  envoyer  mondit-seigneur  le  car- 
dinal ',  et  (ce  que  beaucoup  de  gens  rusez  trouvèrent 
faict  plus  bonnement  que  cautement)  fut  ledit  seigneur 
amiral,  par  homme  exprès,  advcrty  de  ceste  conclu- 
sion ,  avec  mandement  de  ne  marcher  outre  avant 
qu'il  eust  parlé  à  luy  ;  et  que,  ce  pendant,  retirant  son 
camp  en  quehpie  lieu  de  scureté,  il  donnast  advis  de 
ceste  df'pesche  au   seigneur  Antoine  de  Levé,  à  ce 

qu'il  ne  donnast  empescheraent  au  courrier  qui  por- 
toit  ceste  nouvelle  au  seigneur  de  Velly,  ainsi  qu'il 
avoit  iaict  à  Espercieu  venant  au  iloy. 

L'Empereur,  ouye  ceste  première  response  etremons- 
trance  à  sa  première  plaincte ,  sans  attendre  quelle  se-» 
roit  la  response  aux  autres,  interrompit  les  paroles 
du  seigneur  de  Velly,  luy  replicquant  que  par  sondit 
traitte'avecquesles  Vénitiens,  il  n' avoit  rien  innove',  mais 
seulement  confermé  ce  qui  avoit  esté  faict  à  Boulongne, 
et  n'avoit  faict  chose  qui  l'empeschast  de  traittcr  avec 
le  Roy  ;  item ,  que  son  traitte'  n'cstoit  que  paroles  ;  ce 
que  faisoit  le  Roy  contre  le  duc  de  Savoye  estoit  autre 
chose  que  paroles,  qui  deussent  précéder  les  effects  ; 
et  quant  au  pouvoir  qu'avoit  l'amiral ,  il  n'estoit  à 
propos^  car  luy  n'avoit  accoustume'  de  traitter  en 
ceste  sorte;  que  bien  s'estoit  il  veu  plus  au  dessoubs 
du  Roy  qu'il  n'estoit ,  mais  qu'il  n'avoit  jamais  rien 
faict  pour  la  force  d'iceluy  ;  et  que  jamais  ne  fut,  et 
encores  estoit  moins  pour  se  laisser  conduire  à  traitter 
par  force;  adjoustant  qu'estant  le  duc  de  Savoye  son 
vassal,  et  son  allie'  de  si  près,  raison  ne  vouloit  qu'il 
luy  faillist.  Quant  à  l'usufrict ,  puis  que  le  Roy  en 
attendoit  response,  que  ledit  Velly  la  pourroit  veoir 
sur  les  articles  que  luy  avoit  baillez  à  nostre  sainct 
Père.  Sur  ce,  luy  respondant  ledit  Velly  que  desja  il 
les  avoit  veuz ,  et  qu'il  y  trouvoit  novation  sur  la  per- 
sonne du  duc  d'Orléans  à  celle  du  duc  d' Angoulesme , 
dit  l'Empereur  alors  que  ce  qu'il  avoit  accordé ,  il 
l'avoit  faict  soubs  condition  que  les  seurctez  se  trou- 
vassent telles  que  luy  eust  cause  de  s'en  contenter  :  ce 
qu'il  voioit  estre  impossible,  joinct  qu'il  n'estoit  tenu 
d'observer  son  offre ,  que  le  Roy  n'avoit  accepte'e.  Rc- 

pliqua  le  seigneur  de  Velly,  quant  à  l'acceptation, 
que  le  Boy  l'avoit  faicLe  par  ses  lettres  de  rhuictiesiT>e, 
et  quant  aux  seuretez,  que  ledit  seigneur  Empereur 
avoit  tousjours  dit  qu'il  ne  les  demanderoit  sinon  rai- 
sonnables; aussi  que  les  demandant  autres,  il  sem- 
bleroit  qu'il  eust  voulu  décevoir  le  Roy,  luy  accordant 
une  chose  dont  il  esperast  invalider  la  promesse  par 
impossibilité  d'une  autre.  Dit  l'Empereur  avoir  pro- 
mis, et  voirement  promettoit  encores,  de  ne  demander 
chose  desraisonnaljle ,  et  qu'il  en  useroit  du  conseil 
de  nostre  sainct  Père  et  de  ses  autres  confederez.  Le 
seigneur  de  Velly  persévéra ,  insistant  qu'il  ne  retrac- 
tast  sa  promesse,  et  allcgant  les  autres  promesses  faic- 
tes  ailleurs  pendant  ceste  praticque ,  lesquelles  pou- 
voient  mettre  le  Roy  en  doubte  de  la  volonté'  dudit 
seigneur  Empereur,  comme  :  la  praticque  qu'il  menoit 
en  Angleterre,  les  lettres  par  luy  escrites  au  roy  de 
Portugal,  en  luy  offrant  TEstat  de  Milan  pour  son  frère, 
aussi  le  bruit  commun  qui  estoit  en  la  ville  de  Rome,  en 
toute  Italie  et  Allemagne,  que  Ion  donnoit  paroles  au 
Roy  pour  l'amuser  et  faire  surseoir  son  armée;  et,  après 
tout  cela,  ceste  retractation  de  la  promesse  faicte  pour 
le  duc  d'Orléans  :  lesquelles  choses  assemblées  et  mises 
en  considération,  ne  pouvoient  sinon  jetter  le  Roy  en 
desespoir,  et  le  conduire  à  faire  ou  promettre  ailleurs 
chose  que  puis  après  il  ne  pourroit  honnestement  ne 
retracter  ne  dissimuler. 

En  ceste  manière  faisoit  le  seigneur  de  Velly  ses  re- 
monstrances ,  comme  celuy  auquel  il  grevoit  jusques 
au  cucur,  avoir  si  avant  asseuré  son  maisfre  de  chose 
qu'il  voyoit lors  aller  à  rebours,  et  ce,  ])aur  scstre  lié 
isur  la  parole  d'un  si  grand  prince  quun  empereur. 

D'autre  costé  sesentoit  TEmpcreur  picqué  un  peu  plus 
avant  qu'il  n'cust  voulu  ;  et  pour  ce,  demanda  en  co- 
lère audit  de  Velly,  s'il  avoit  pouvoir  et  mandement 
de  traitter  au  nom  du  Roy  son  maistrc.  A  <juoy  il  res- 
pondit  que  non ,  voulant  au  demourant  alléguer  les 
raisons,  et  parachever  de  dire  les  responses  et  remons- 
trances  du  Roy  sur  le  surplus  des  esposlulations  et 
plainctes  qu'on  luy  avoit  faictes.  Mais  l'Empereur  ne 
le  souffrit  parler  plus  avant,  et,  se  tournant  à  luy: 
«  Doncques ,  dit-il ,  puis  que  vous  n'avez  pouvoir,  ne 
«  pouvez  vous  dire  que  je  vous  donne  paroles,  mais 
«  plustost  vous  à  moy  :  et  tant  y  a  que  de  ce  que  je 
ce  vous  ay  dit  je  ne  passeray  plus  outre,  que  je  ne  voye 
«  vostre  pouvoir.  » 

Ceste  response  estait  telle,  que  si  ledit  Velly  et  au- 
tres manians  à  Rome  les  affaires  du  Roy,  n'eussent 
bien  sceu  l'intention  dudit  seigneur  estre  entièrement 
encline  à  la  paix,  en  la  recouvrant  avec  honnestes  con- 
ditions, ils  avoient  assez  occasion  de  se  désister  en- 
tièrement de  la  praticque,  jusques  à  ce  qu'ils  eussent 
autres  nouvelles  et  mandement  du  Roy.  Toutesfois 
Tevesque  de  Mascon  ,  ayant  sceu  ,  par  nostre  sainct 
Père ,  que  l'Empereitr,  entre  plusieurs  propos  et  par- 
lemens  qu'ils  avoient  euz  ensemble,  avoit  faict  men- 
tion de  luy,  comme  trouvant  estrange  que,  depuis  son 
arrive'e  à  Rome,  ledit  evesque  n'avoit  encores  esté 
vers  luy,  délibéra,  sur  ceste  occasion,  d'y  aller,  ettas- 
ter  de  luy,  en  devisant ,  s'il  pourroit  faire  qu'il  retom- 
bast  sur  ces  propos.  Au  lendemain,  qui  fut  le  troi- 
siesme  jour  depuis  l'arrivée  de  l'Empereur  à  Rome, 
après  toutes  les  cérémonies  faictes  en  l'église  Sainet 
Pierre ,  ausquelles  assista  l'Empereur  en  ses  habiSs 

impériaux ,  portant  la  couronne  sur  sa  teste ,  le  sei- 
gneur Pierre  Louis  de  Farnese  tenant  devant  luy  la 
poinme  ronde,  et  le  marquis  de  Brandebourg  portant 
le  sceptre,  et  messire  Jacques  de  Longueval,  seigneur 
<(e Bossu,  grand  escuyer,  portant  Tespée ,  ledit  evesque 
de  Mascon  envoya  vers  Sa  Majesté',  luy  demander 
l'heure  qu'il  luy  plairoit  luy  donner  accès  pour  luy 
aller  faire  la  révérence;  laquelle  heure  luy  fut  assi- 
gnée au  lendemain  matin. 

A  l'heure  assignée,  vindrent  ensemble  ledit  de  Mas- 
con et  le  seigneur  de  Velly,  lesquels  trouvèrent  les  am- 
bassadeurs de  Venise  desja  entrez  en  la  chambre  dudit 
seigneur  Empereur,  qui  tost  après  en  sortit  pour  aller 
à  la  messe;   et,  s'approchant  de  luy  lesdits  ambas- 
sadeurs de  France ,  l'evesque  de  Mascon  prist  la  pa- 
role, et  luy  dist  qu'estant  ambassadeur  du  roy  Tres- 
Chrestien,  son  bon  frère,  devers  la  saincteté  de  nostre 
sainct  Père,  il  n'avoit  voulu  faillir  de  luy  faire  la  ré- 
vérence et  luy  présenter  son  treshumble  service.  L'Em- 
pereur respondit  qu'il  estoit  tresaise  de  le  cognois- 
tre,  et  avoir  entendu  de  nostre  sainct  Père  que  ledit 
evesque  avoit  tousjours  faict  tres])on  oifice  ,  et  qu'il 
desiroit  à  ceste  cause  luy  faire  plaisir.  Puis  s'addres- 
sant  au  seigneur  de  Velly  :  «  Il  me  semble,  dit-il,  par 
«  les  derniers  propos  que  vous  me  tinstes,  quand  je 
«  vous  declaray  le  contenu  es  articles  par  moy  com- 
«  muniquez  à  nostre  sainct  Pcre,  que  le   Pvoy  mon 
«  frère  n'est  point  pour  les  accepter,  d'autant  que  je 
^f  me  suis  retiré  de  ce  qui  avoit  esté  parlé  pour  le  duc 
«  d'Orléans  son  fds;  et  pour-ce,  je  desireroye  merveil- 
i<  leusement  sçavoir  si  vous  avez  rien  d'avantage  do 
«  son  intention.  )> 

Sur  cela  rèspondit  ledit  seigneur  de  Velly  qu'atten- 
due là  brièveté  du  temps  qu'il  y  avoit  que  Ion  estoit 
entré  en  ceste  dijiïiculté  touchant  ledit  seigneur  duc 
d'Orléans,  Sa  Majesté  pouvoit  bien  entendre  et  co- 
gnoistre  qu'il  estoit  impossible  qu'il  en  fust  encores 
autrement  adverty,  pour  ce  qu'à  peine  pouvoit  estre 
arrivé  en  la  cour  du  }\oj  soa  maistre,  le  messager  qui 
en  portoit  les  nouvelles.  Desquelles  iceluy  seigneur  de 
Velly  dist  ne  doubter  point  qu'elles  ne  semblassent 
bien  estranges  audit  seigneur,  attendu  les  propos  qui 
luy  en  avoient  esté  tenuz  par  cy  devant,  et  les  hon- 
nestes  responses  qu'il  en  avoit  faictes,  ensemble  les 
bonnes  euvres  qu'il  avoit  oliert  exécuter,  et  en  estoit 
prest ,  faisant  Sa  Majesté  impériale  ce  qui  avoit  esté 
traitté  pour  ledit  seigneur  duc  d'Orléans.  «  Je  ne  vueil 
a  pas,  dit  l'Empereur,  blasmer  ses  euvres,  aussi  ne  vueil- 
c(  je  pas  justifier  les  miennes  en  secret-,  etpour-ce,  suis- 
«  je  bien  aise  que  vous,  monseigneur  de  Mascon,  soyez 
«  présent:  vous  m'accompagnerez  tous  deux,  s'il  vous 
«  plaist,  devers  le  Pape,  et  là  je  vous  declareray  mon 
"  intention.  »  Et  ce  disant,  appella  aussi  les  ambassa- 
deurs de  Venise  pour  le  suivre. 

En  ceste  sorte  entrèrent  tous  ensemble  en  la  cham- 
bre du  consistoire ,  où  le  Pape  est  de  coustume  se 
vestir  de  ses  habits  pontificaux  -,  et  là  trouvèrent  mes- 
sieurs les  cardinaux,  attendans  nostre  sainct  Père,  avec 
lesquels  s'amusa  ledit  seigneur  Empereur,  en  devi- 
sant sur  pieds  l'espace  d'un  gros  quart  d'heure.  Ce 
pendant  on  advertit  nostre  sainct  Père,  qui  encores  no 
sçavoit  riens  de  sa  venue.  Sa  Saincteté  luy  envoya  de- 
mander s'il  luy  plaisoit  monter  en  sa  chambre  •„  et 
il  rèspondit  vouloir  attendre  saditte  Saincteté.  Nostre 

sainct  Père  descendit  tost  après;  et  s'allèrent  eux  deux 
ensemble  appuyer  au  bout  d'un  lit  qui  estoit  dresse'  en 
ladittc  chambre.  Et  là  déclara  kdit  seigneur  Envpereur 
à  Sa  Sainctete'  qu'il  luy  desiroit  parler  d'aucunes  choses 
d'importance,  en  la  présence  du  sainct  et  sacre'  collège 
des  cardinaux.  Surquoy,  ordonnant  Sa  Sainctete  que 
tous  autres  vuidasscnt  la  chambre,  ledit  seigneur  le 
pria  tresafibctueusement  que  tous  demourassent,  et 
qu'il  vouloit  bien  parler  publicquement.  Et  alors  mes- 
sieurs les  reverendissimes  cardinaux  s'assemblèrent  à 
l'entour  d'eux,  comme  en  demy  cercle,  auquel  estoient 
les  ambassadeurs  de  France,  et  derrière  eux  ceux  de 
Venise  ;  après ,  grand  nombre  d'autres  ambassadeurs 
et  de  prélats,  ducs,  comtes,  barons  et  autres  personnes 
notables. 

Adoncques  l'Empereur,  le  bonnet  au  poing,  com- 
mença dire  comment  il  estoit  venu  pour  deux  raisons 
principales:  la  première,  pour  baiser  les  pieds  de  Sa 
Sainctete,  luy  oîFrir  sa  personne  et  son  pouvoir,  et 
le  supplier  de  vouloir  convocquer  le  concile  universel  ; 
cnquoy  ayant  trouve'  Sa  Sainctete,  non  seulement  bien 
dispose'e,  mais  si  tresalFectionnée  et  prompte,  il  la  re- 
niercioit  grandement  du  bon  commencement  qu'il  y 
avoit  desja  donne',  et  de  la  délibération  qui  en  auroit 
este'  arreste'e  au  dernier  consistoire  ou  congrégation  gé- 
nérale ;  le  supliant  vouloir  continuer  et  parachever 
cest  euvre  si  nécessaire  à  toute  la  chrestienté ,  offrant 
tout  ce  qui  seroit  en  sa  puissance  pour  les  conduitte 
et  heureux  progrès  d'iceluy.  La  seconde  principale 
raison  de  sa  venue,  estoit  pour  luy  faire  entendre  com- 
hïejfi  de  tout  temps  il  avoit,  pour  le  bien  de  la  chres- 
tienté', désire'  avoir  bonne  intelligence  et  amitié'  avecques 

le  roy  de  Fiance ,  et  qu'il  n'eust  point  este'  marry  que 
maintenant  les  choses  se  fussent  peu  dresser  entre - 
eux  à  quelque  meilleure  conclusion  ;  mais  qu'il  avoit 
trouvé  ledit  roy  de  France  si  desraisonnable,  qu'il 
estoit  contrainct,  de  toute  sa  vie  et  des  choses  qui  ont 
passé  entre -eux  deux,  rendre  compte  et  raison,  en 
jpresence  dudit  sainct  collège ,  des  ambassadeurs ,  des 
princes  et  potentats,  et  des  autres  seigneurs  et  notables 
personnages  y  assistans,  afin  que  Ion  sçache  lequel  a 
plus  juste  cause  de  se  douloir  de  l'autre;  priant  Sa  Sainc- 
teté,  s'il  se  trouvoitlong  en  ce  récit,  le  vouloir  en  excu- 
ser, tant  pour  la  diversité  des  choses,  que  pour  la  dé- 
bilité de  sa  mémoire,  et  la  non  trop  bonne  disposition 
de  sa  personne. 

Ceste  excuse  premise ,  l'entrée  de  sa  narration  fut 
du  traitté  de  mariage,  autresfois  accordé  par  les  de- 
functs  de  bonne  mémoire,  empereur Maximilian  et  roy 
Louis  de  France ,  d'entre  luy,  nepveu  dudit  Maximi- 
lian, et  madame  Claude,  fille  aisnée  dudit  roy  Louis, 
laquelle  depuis  auroit  esté  royne  de  France;  lequel 
mariage  n'ayant  esté  accomply,  par  la  coulpe  et  faulte 
dudit  roy  Louis,  l'empereur  Maximilian,  irrité  de 
cest  outrage,  entreprint  la  guerre  contre  ledit  roy 
Louis,  et  le  chassa  du  duché  de  Milan.  Quelque  temps 
après,  estant  luy  en  l'aage  de  quinze  ans,  le  roy  Fran- 
çois seroit  venu  à  la  couronne  de  France ,  auquel  il 
désira  grandement  avoir  alliance  et  amitié;  et,  nonobs- 
tant qu'il  fust  encores  en  si  bas  aage ,  si  avoit-il  des- 
lors  bonne  cognoissance  de  la  prochai neté  du  lignage 
qui  estoit  entre  eux  par  le  moyen  de  madame  Marie 
de  Bourgongne ,  son  ayeule  ;  et  qu'à  ceste  cause ,  il 
auroit  envoyé  devers  ledit  roy  de  France  grosse  et 

notable  aml)assade  (en  laquelle  cstoit  le  comte  de 
Wansau,   sou  cousin),  renouveller  et  restraindre  ses 
alliances  avec  ledit  loy  de  France,  et  fut  trailte'  du 
mariage  de  luy  et  de  la  l>elle  sœur  dudit  Roy.  Que 
peu  après  seroit  survenue  l'entreprise  de  Milan  par  le 
l\oy,  lequel  auroit  obtenu  victoire  ;  dont  luy  auroit 
esté  aussi  aise  que  de  chose  qui  luy  cust  peu  advenir, 
et  auroit  laissé  d'obeïr  à  l'empereur  Maximilian ,  son 
ayeul,  qui  luy   avoit  commandé  de  l'empesclier  le 
plus  qu'il  pourroit.  Que,  tout  ce  nonobstant,  le  Roy 
auroit  depuis  voulu  entrer  en  nouvelles  capitulations 
avecques  luy,  en  luy  voulant  bailler  madame  Louise, 
sa  fille  aisnée,  à  femme,  et,  au  defTault  d'elle,  madame 
Charlotte ,  sa  seconde  fdle ,  et  le  requist  alors  d'en- 
trer avecques  luy  en  guerre  contre  le  roy  d'Angle- 
terre ,  pour  le  recouvrement  de  la  ville  de  Tournay  ; 
chose  dont  luy  le  desconseilla ,  et  tant  persista ,  f[u'il 
l'en  feit  désister  à  sa  requeste.  Que  peu  après,  seroit 
intervenue  la  mort  du  roy  Ferdinand d'Arragon,  son 
ayeul  maternel  ;  et  que,  luy  estant  à  ceste  cause  be- 
soing  de  passer  en  Espagne ,  force  luy  fut  pour  s'as- 
seurer  du  Roy,  et  pour  n'entrer  avecques  luy  en  roup- 
ture ,  traitter  avecques  luy  tout  de  nouveau  ;  à  quoy 
luy  ne  voubit  estre  refusant,  jusques  à  consentir  et 
accorder  au  Roy  cent  mille  escus  de  pension  par  cha- 
cun an ,  sur  le  revenu  de  ses  royaumes  de  ]\  aples  et 
de  Sicile. 

Depuis,  seroit  ensuivie  la  mort  de  l'empereur  Maxi- 
milian,  et  que,  vacant  l'Empire,  tous  deux  auroio-it 
aspiré  et  cherché  de  parvenir  à  ce  degré.  Sur  lequel 
propos  usa  ledit  seigneur  Empereur  d'une  fort  longue 
démonstration  des  bonnes  et  raisonnables  causes  quil 

avoit  eues  d'y  prétendre  plus  tost  que  nul  autre ,  vcu 
que  si  grand  nombre  de  ses  prédécesseurs  y  seroient  ^ 
parvenus ,  et  que  c'eust  este'  à  luy  faillir  grandement 
à  son  honneur,  au  cas  qu'il  n'eust  employé  tous  ses 
esprits  à  recouvrer  une  telle  dignité,  quiestoit  desja 
comme  héréditaire  et  acquise  à  sa  maison.  Que,  ce  no- 
nobstant, il  n'auroit  jamais  eu  à  mal  que  le  roy  de 
France  luy  fist  concurrence,  lequel  aussi  de  sa  part: 
auroit  par  plusieurs  fois  dit  à  l'ambassadeur  que  luy 
Empereur  tenoit  en  France ,  que  ceste  poursuitte  de- 
voit  entre-eux  estre  comme  de  deux  amans  cherchans 
tous  deux  l'amour  d'une  mesme  dame  ;  et  quand  l'un 
y  seroit  parvenu,  que  l'autre  ne  luy  en  devroit  porter 
aucun  maltalent,  ains  qu'il  devroient  (et  que  telle 
estoit  sa.  volonté)  persévérer  neantmoins  en  leur  pre- 
mière bien-vueillance  et  amitié.  Mais  que,  nonobstant 
ces  bons  propos,  le  Pxoy,  après  que  luy  fut  déclaré 
empereur,  seroit  entré  en  jalousie  de  sa  grandeur,  et 
l'auroit  faict  presser  de  rcnouveller  leurs  alliances 
soubs  autre  forme  et  conditions ,  en  le  faisant  obliger 
à  espouser  madame  Renée ,  sa  belle  sœur ,  qui  à  pré- 
sent est  duchesse  de  Ferrare  ;  et,  ne  se  contentant  de 
cela,  l'auroit  aussi  faict  presser  d'asseurer  lesdittes 
alliances  par  ostages,  ce  que  luy  auroit  refusé  de  faire, 
non  y  estant  obligé;  et  que  l'ambassadeur  du  roy  de 
France  estant  lors  en  Allemagne,  y  auroit  faict  de 
tresmauvaises  praticques.  Ne  dit  point  ledit  seigneur 
et  ne  sçait  pas  si  ce  fut  par  le  commandement  du  Roy 
son  raaistre  ;  bien  dit  que  ledit  ambassadeur  se  seroit 
eslargy  jusques  à  dire  à  luy  Empereur  dessusdit,  que, 
s'il  ne  confermoit  et  asseuroit  icelles  alliances  en  la 
manière  que  le  Roy  son  maistre  le  demandoit ,  il  ne 

pouiToit  penser  qu'il  les  voulust  entretenir,  comment 
que  ce  fust.  Dcslors,  dit  ledit  seigneur,  commença  le 
roy  de  France  à  faire  démonstration  de  sa  mauvaise 
volonté  contre  luy,  et  à  prétendre  aux  choses  de  Na- 
ples;  mais  quoy  ne  comment  ne  dist  plus  outre. 

Puis  adjousta  que  le  Uoy  auroit  d'une  part  suscité 
messire  Robert  de  La  Marclie  à  faire  la  guerre  audit 
seigneur,  à  cause  de  quelque  sienne  querelle,  trou- 
vant ledit  messire  Robert  de  La  Marche  homme  pro- 
pre et  tel  instrument  qu'il  le  demandoit  pour  exécuter 
ses  mauvaises  intentions ,  ainsi  qu'estoit  le  duc  de 
Gueldres  en  cas  pareil,  et  que  sont  les  deux  person- 
nages dont  ledit  roy  de  France  et  ses  prédécesseurs 
auroient  accoustumé  de  s'ayder  à  faire  ennuy  à  luy 
Empereur  et  aux  siens  prédécesseurs.  De  l'autre  part, 
et  en  un  mesme  temps,  auroit  ledit  roy  de  France  sus- 
cité le  sire  d'Albret  à  poursuivre  le  recouvrement  du 
royaume  de  Navarre ,  prétendant  luy  estre  loisible 
d'ayder  audit  d'Albret,  en  tant  qu'il  estoit  dit  par  le- 
dit traitté  d'entre-eux  Empereur  et  Roy,  que  luy  Em- 
pereur en  cheviroit  avecques  ledit  d'Albret  ;  ce  que 
jamais  il  n'auroit  refusé  de  faire,  ains  auroit  offert  de 
bailler  recompense  audit  d'Albret,  d'autant  que  vault 
ledit  royaume  de  Navarre  ;  et  que  de  ceste  sorte  se  se- 
roit  allumée  la  guerre  entre  eux  deux;  qui  fut  au 
mesme  temps  que  l'heresie  luthérienne  connuença  de 
pulluler  en  Allemagne,  et  qu'en  Espagne,  en  son  ab- 
sence, se  soubsleverent  les  païsans  à  l'encontre  de  luy  : 
et  laquelle  guerre  auroit  entre  eux  duré  jusques  à  la 
bataille  de  Pavie,  en  laquelle  ledit  roy  de  France  fut 
faict  son  prisonnier;  et  depuis  fut  par  luy  délivré, 
avecques  certaines  conditions  apposées  et  contenues  au 

traitté  de  sa  délivrance,  passe'  à  Madril  entre  les  dé- 
putez d'iccux  seigneurs  Empereur  et  Pvoy  ;  lequel  traitté 
non  seulement  les  députez  du  Roy  auroient  promis 
de  faire  garder  et  observer  inviolablement,  mais  le 
Roy  mesme ,  en  passant  avecques  luy  devant  un  cru- 
cifix que  sur  le  chemin  ils  rencontrèrent,  le  luy  au- 
roit  ainsi  promis  et  juré  :  qui  fut  la  cause  que  iuy  en- 
tra en  quelque  espérance  qu'ainsi  seroit,  combien  qu'il 
eust  bien  au-paravant  esté  adverty  que  ledit  roy  de 
France  avoit  dit  à  quelque  personnage  que  jamais  il 
n'en  tiendroit  riens;  comme  à  la  vérité  il  n'auroit 
faict ,  sinon  autant  qu'il  en  avoit  accomply  préalable- 
ment avant  sa  délivrance,  s'excusant  qu'il  n'estoit  en 
sa  puissance  d'accomplir  les  dessusdittes  conditions  : 
et  que  quand  il  auroit^sté  recherché,  au  cas  qu'il  ne 
fust  en  sa  puissance  de  les  accomplir ,  que  doncques 
il  s'en  retournast  en  Espagne  prisonnier,  ainsi  qu'il 
estoit  au-paravant,  il  auroit  respondu  n'avoir  promis 
ne  donné  sa  foy  de  ce  faire.  Et  qu'alors  fut  par  ledit 
Fvoy  traittée  la  ligue  qui  se  nomma  Saincte,  de  par  la- 
quelle auroit  luy  F^mpereur  esté  admonnestéde  rendre 
et  délivrer  au  Roy  ses  enfans,  ainsi  que  s'il  les  y  eust 
euz  par  mauvais  art  et  enchantement ,  et  non  ])aillez 
ostages  pour  la  seureté  et  observation  du  traitté.  A 
faulte  de  laquelle  délivrance,  et  pour  ce  que  luy  n'au- 
roit obey  à  la  sommation  de  ceste  Saincte  Ligue,  seroit 
ensuivie  la  guerre,  pendant  laquelle,  ainsi  que  ledit 
Roy  avant  sa  prison  auroit  envoyé  le  duc  d'Ali)anie 
avecques  armée  au  royaume  de  Naples,  ainsi  envoya 
il  le  seigneur  de  Lautrec  à  la  mesme  entreprinse, 
en  laquelle  il  mourut.  Depuis,  auroit  envoyé  le  comte 
de  Sainct  Pol  à  i'entreprinse  de  Lombardie ,  lequel  y 

l8.  2Î 

auroit  este  pris  environ  le  temps  que  luy  Empereur 
passa  d'Espagne  en  Italie  ;  et  que  ledit  roy  de  France, 
qui  tousjours  auroit  voulu  laisser  passer  quelque  cho- 
sette  avant  que  prester  l'oreille  aux  propos  de  paix , 
alors  se  laissa  conduire  à  en  ouïr  parler ,  et  fut  faict 
ledit  traitte'  de  Cambray,  que  ledit  Roy  n'auroit  de- 
puis gueres  bien  observe'. 

Mesmement,  qu'estans  peu  après  venues  nouvelles 
des  préparatifs  que  faisoit  le  Turc ,  et  de  son  entreprise 
de  descendre  encores  en  Germanie,  et  luy  Empereur 
se  préparant  à  y  résister,  ledit  roy  de  France  auroit 
tenu  plusieurs  paopos  à  son  desavantage,  soul)s  um- 
Lre  qu'il  n'y  avoit  este'  appelle',  disant  mériter  bien 
que  ledit  seigneur  Empereur  tint  compte  de  luy,  et 
qu'il  ne  faisoit  ceste  entreprise  seul,  sinon  pour  des- 
daigner les  autres  princes  chrestiens,  et  par  amljition 
et  affection  qu'il  avoit  de  parvenir  à  la  monarchie  : 
dont  luy  Empereur  se  vouloit  bien  justifier  en  la  pré- 
sence d'iceux  assistans.  Et  proposa  que,  quand  à  Tayde 
ou  secours  du  roy  de  France,  il  n'en  avoit  voulu  user, 
obslant  qu'au  seigneur  de  Balançon,  qu'il  avoit  en- 
voyé vers  ledit  lloy,  il  auroit  faict  response  que  pour 
le  secourir  il  viendroit  en  Italie  avecques  cinquante 
mille  hommes  de  pied,  accompagnez  de  trois  ou  qua- 
tre mille  chevaux;  ce  que  luy  auroit  jugé  n'estre  à 
propos,  ne  pour  le  particulier  interest  de  Sa  Majesté, 
ne  pour  le  bien  et  repos  de  l'Italie  :  et  quant  à  la  mo- 
narchie, que  s'il  y  eust  aspiré,  jamais  n'en  eust  esté 
contredit  par  ledit  roy  de  France,  ains  luy  avoit  le- 
dit Pvoy  ofiert  son  ayde  à  l'y  faire  parvenir  envers  et 
contre  tous,  moyennant  qu'on  luy  eust  vovdu  accorder 
seulement  le  duché  de  JNÏilan. 

Dît  d'avantage  que,  depuis  son  retour  de  Germanie, 
ayant  Sa  Majesté  faict  une  ligue  à  Boulongne  pour 
la  deffension  d'Italie,  ledit  Roy  s'en  seroit  plainct,  et 
ce  sans  aucune  occasion  qu'il  eust  de  justement  s'en 
plaindre  ;  car  icelle  ligue  n'auroit  esté  faicte  qu'à 
bonne  fin  et  avecques  princes  chrestiens  :  disant  ces  mots 
avecques  une  contenance  par  laquelle  et  autres  pro- 
pos qu'il  avoit  souvent  tenus,  il  vouloit  donner  à  en- 
tendre que  le  Roy  en  eust  faict  une  avecques  princes 
non  chrestiens. 

Apres,  allégua  comment  le  Roy  se  seroit  plainct 
de  la  mort  de  Merveilles,  que  le  duc  de  Milan  avoit 
faict  exécuter,  et  en  laquelle  mort  iceluy  duc  avoit 
eu  tresbonne  et  tresjuste  occasion,  pour  les  meschan- 
tes  praticques  dont  estoit  ledit  Merveilles  autheur  et 
eritreteneur.  Lesquelles  plainctes  disoit  ledit  seigneur 
estre  procedées  de  la  seule  envie  qu'avoit  ledit  roy 
de  France  de  trouv^er  occasion  ou  couleur  de  rom- 
pre les  traittez  dernièrement  faicts  entre  eux ,  des- 
quels Ion  pouvoit  juger  comment  ils  auroient  esté 
observez  et  accomplis  de  bonne  foy  par  ledit  Roy  ; 
lequel,  ayant  promis,  entre  autres  choses,  de  ne  faire 
aucunes  praticques  en  Allemagne ,  y  en  auroit  faict 
infinies,  et,  entre  les  autres,  suscité  le  lansgrave  de 
Hesse  à  faii-e  l'entreprise  de  Wittemberg;  chose  que 
ledit  Roy  ne  pourroit  nier,  attendu  qu'icelle  entre- 
prise auroit  esté  faicte  de  ses  deniers  ;  et  qu'en  Italie 
aussi  peu  se  seroit-il  abstenu  de  faire  menées  et  pra- 
ticques au  préjudice  des  traittez,  et  mesmement,  de- 
puis peu  de  jours  en  ça,  par  le  seigneur  de  Tinteville, 
et  au-paravant,  alors  que  luy  Empereur  se  preparoit 
jx)ur  aller  en  Afrique.  Durant  lequel  preparatif  ledit 

Roy,  pour  le  mettre  en  jalousie  et  le  tenir  en  crainte, 
auroit  aussi  faict  de  son  costc'  gros  apjDareil  de  "^ucire, 
combien  que  depuis  il  s'en  seroit  désiste  facilement, 
non  en  faveur  de  luy,  mais  estimant  qu'il  seroit  plus 
à  son  propos  de  le  laisser  aller  au  liazard  de  cesle 
entreprise,  et  y  despendre  ses  deniers,  afin  que,  si  pis 
ne  luy  advenoit ,  à  tout  le  moins  il  en  eust  faulte  par 
après. 

Dit  d'avantage,  en  se  plaignant,  comment  ledit  roy 
de  France  luy  avoit,  contre  ledit  traitte',  retenu  long 
temps  aucuns  ses  subjects  en  ses  galleres  par  force, 
et  ce  soubs  umbre  seulement  que  luy  n'en  pouvoit 
rendre  autres  du  Roy,  qui  se  perdirent  avecques  Por- 
tunde  sur  ses  galleres  ;  lesquels  su])jets  du  Roy  il  au- 
roit depuis  rendus,  incontinant  qu'il  les  auroit  peu 
avoir  en  sa  puissance,  c'est  à  sçavoir  après  la  victoite 
de  Thunis,  de  laquelle  seroit  au  moins  redondé  ce 
bien  particulier  audit  roy  de  France;  bien  disoit  il 
cstre  vray,  et  ne  vouloit desavouer,  que  ledit  seigneur 
Roy  ne  luy  eust  aussi  rendu  les  siens  après  avoir  eu 
les  prisonniers  de  Thunis;  mais  que,  cherchant  tous- 
jours  nouvelle  occasion  de  se  douloir,  luy  auroit  après 
faict  faire  instance,  par  le  seigneur  de  Yelly,  son  am- 
bassadeur, de  luy  rendre  certains  autres  prisonniers 
que  tenoient  les  seigneurs  André  et  Antoine  Dorie 
en  leurs  galleres,  lesquels  toutesfuis  estoient  prison- 
niers pour  autre  occasion  que  pour  la  guerre,  et 
pour  la  délivrance  desquels  y  avoit  de  grandes  dispu- 
tations  à  demesler. 

Item,  que,  depuis  la  mort  du  duc  Francisque  Sforce, 
le  Roy  luy  auroit  faict  demander  le  duché'  de  Milan , 
ou  pour  luv,  ou  pour  l'un  de  ses  enfans  ;  à  quoy  il 

auroit  faict  telle  response ,  que  tous  ceux  qui  l'en- 
tendront tesmoigneront  par  icelle  combien  il  est  af- 
fectioncnient  désireux  de  la  paix  ;  car,  nonobstant  que 
le  roy  de  France  y  eust  renoncé,  et  que  luy  eust 
grande  occasion  et  juste  tiltre  de  le  retenir  à  soy,  ii 
ne  luy  avoit  toutesfois  voulu  refuser;  bien  avoit  il 
avant  la  main ,  voulu  sçavoir  l'intention  du  Roy  sur 
ce  qui  appartient  au  gênerai  de  la  clirestiente',  comme 
du  concile  et  de  la  réduction  des  Luteriens;  aussi  d'cs- 
tablir  une  bonne  et  seure  paix  en  Italie,  et  de  quelles 
forces  ledit  roy  de  France  luy  voudroit  ayder  à  l'en- 
contre  du  Turc;  et  que,  soubs  ces  conditions,  il  luy 
auroit  accordé  donner  ledit  duché  de  INlilan  au  duc 
d'Angoulesme  :  chose  de  laquelle  il  pensoit  que  ledit 
Roy  se  devoit  raisonnablement  contenter,  par-ce  que 
la  royne  de  France,  sa  sœur,  luy  en  avoit  escrit  au 
paravant,  en  luy  donnant  à  entendre  par  ses  lettres, 
que  ledit  Roy  desiroit  grandement  avoir  avecques 
luy  bonne  intelligence  et  seure  amitié,  laqvielle  amitié 
se  pouvoit  asseurer,  en  baillant  à  l'un  de  ses  enfans 
iceluy  duché.  Bien  advoua  il  estre  vray  que  par  ses- 
dittes  lettres  elle  donnoit  à  cognoistre  que  le  Roy 
aymeroit  mieux  ledit  duché  pour  le  duc  d'Orléans  j 
toutesfois  que  non,  pourtant  il  se  contenteroit  de  l'a- 
voir pour  l'un,  s'il  ne  le  pouvoit  obtenir  pour  l'autre." 
et  que  luy,  à  ceste  cause,  encores  qu'il  eust  peu  d'oc- 
casion de  faire  plaisir  au  roy  de  France ,  attendu 
qu'en  faisant  porter  parole  de  paix  à  Sa  Majesté,  ve- 
nue seulement  pour  visiter  ses  royaumes  de  j\  aples  et 
de  Sicile,  faisoit  si  grands  préparatifs  de  guerre,  voire 
avoit  assailly  desja  le  duc  de  Savoye,  sans  avoir  au- 
cun esgaid,  et  qu'il  estoit  son  oncle,  et  que,  par  les 

capitulations,  il  ne  pouvoit  riens  prétendre  en  Italie ,; 
ne  faire  entreprise  contre  les  alliez  de  son  impériale 
Majesté'. 

Toutesfois,  afin  de*monstrer  sa  bonne  intention  et 
combien  il  desiroit  la  paix  de  la  chrcstiente' ,  aussi 
pour  estre  par  cy  après  excuse  devant  Dieu  et  devant 
les  hommes ,  il  offrit  de  nouveau  trois  partis  au  Roy, 
en   la  présence  de  Sa  Sainctete  ,  du  sainct  colege  et 
de  tous  les  autres  assistans  :  dont  le  premier  fut  de 
bailler  le  duclie'  de  Milan  à  l'un  des  enfans  du  Roy, 
moyennant  que  par  là  il  se  trouvast  moyen  d'asseurcr 
une  bonne  et  durable  piiix,  sans  laquelle  voye  il  ne 
ie  voudroit  aucunement  faire  ;  et  neantmoins  ne  veoit 
point,  tandis  que  le  Roy  persisteroit  (ainsi  qu'il  en 
jiîonstroit  avoir  la  volonté')  à  demander  ce  duché'  pour 
îc  duc  d'Orléans  son  fils,  et  non  pour  l'autre,  que  la 
dessusditle  voye  se  puisse  trouver,  à  cause  que  Texpc- 
rience  des  choses  passées  donnoit  assez  à  cognoistre 
que  le  Roy  ne  demandoit  ce  duché  pour  s'arrester  à 
tant ,  mais  pour  luy  servir  de  degré  à  passer  plus 
outre;  d'autant  que  ledit  duc  d'Orléans  pourroit  pré- 
tendre aux  Estats  de  Florence  et  Urbin,  comme  mary 
de  la  niepce  des  papes  Léon  et  Clément  ;  et  que  si 
bien  on  luy  mettoit  en  avant  que  ledit  duc  d'Orléans 
renonceroit  à  ses  querelles,  ainsi  qu'offroit  le  roy  do 
France  ,  luy  Empereur  ne  veoit  point  que  lesdites  re- 
nonciations fussent  plus  fortes  que  celle  qu'avoit  faict 
le  Roy  du  duché  de  Bourgongne  :  et  qu'à  ceste  raison, 
ce  qu'il  feroit  pour  le  duc  d'Angoulesme  avec  autant 
de  scureté  (monstrant  son  doigt),  il  ne  le  feroit  pour 
le  duc  d'Orléans  avecques  tant  (et  monstroit  alors  son 
i)ras):  pour  autant  que  faisant  nouveau  traitté  de  paix, 

avecques  le  Roy,  il  vouloit  que  ce  fust  vraye  paix  et 
non  moyen  de  nouvelle  guerre.  Aussi  vouloit  que  le 
Pioy,  en  ce  faisant ,  declarast  en  quoy  et  avec  quelles 
forces  il  luy  assisteroit  à  la  célébration  du  concile ,  et 
à  toutes  choses  qui  tendroient  à  la  reformation  de  la 
republique  chrestienne ,  à  l'extirpation  des  hérésies  et 
à  l'entreprise  contre  les  infidelles  :  lesquelles  choses 
ne  se  pouvans  accorder  sans  préalablement  oster 
toutes  offenses ,  il  demandoit  que  le  Roy,  avant  toute 
euvre  et  que  procéder  aux  articles  de  paix ,  revocast 
et  retirast  son  arme'e  de  Piémont  ;  car  sans  cela  il  ne 
vouloit  entendre  à  la  paix,  et  moins pouvoit  l'espérer. 
L'autre  party  qu'il  offroit  estoit  que,  au  cas  que  le 
Roy  ne  voulust  entendre  au  premier,  dont  il  luy  don- 
noit  terme  de  vingt  jours  à  respondre ,  non  pour  user 
de  braverie,  mais  pource  qu'il  pensoit  bien  qu'environ 
ce  temps  là  leurs  deux  arme'es  seroientsi  près  l'une  de 
l'autre,  qu'à  peine  s'en  departiroient  elles  sans  mes- 
le'e,  en  ce  cas,  et  pour  éviter  plus  grande  effusion  dé 
sang,  dont  tant  et  trop  s'estoit  espandu  à  cause  d'eux, 
aussi  qu'il  estoit  raisonnable  que  ceux  se  missent  au 
danger  pour  lesquels  estoit  excitée  ceste  tempeste ,  ils 
vuidassent  entre-eux  deux  leurs  différends,  de  per- 
sonne à  personne,  et  que  c'estoit  ce  qui  avoit  autrefois 
este'  faict,  comme  par  David  et  autres  ;  car,  encores 
qu'ils  fussent  roys ,  ils  n'estoient  toutesfois  autres 
qu'hommes ,  combien  qu'ils  fussent  un  peu  plus  polis 
et  mieux  equippez  que  les  autres,  Dist  au  surplus  en 
ceste  matière,  que,  pour  autant  qu'il  sembleroit  à  plu- 
sieurs estre  chose  fort  difficile  de  mettre  ceste  theo- 
ricque  en  praticque,  pour  l'infinité  des  difficultez  qui 
peuvent  sourdre  à  trouver  lieu  convenable  et  commun 

pour  le  combat,  qu'à  luy  ne  sembloit  point  estre 
plus  difficile  de  trouver  lieu  propre  à  cest  aliaire,  que 
d'en  trouver  un  à  convenir  et  traitter  de  paix  entre- 
eux  :  et  quand  ores  il  seroit  plus  difficile,  si  estoit  ce 
qu'il  s'y  pouvoit  trouver  moyen,  comme  de  coml)atre 
en  une  isle,  ou  sur  un  pont  ou  batteau  en  quelque 
rivière.  Et  quant  aux  armes ,  eux  deux  se  pourroient 
•aisément  accorder  à  les  prendre  ;  qu'elles  fussent 
esgalles,  et  que  luy  de  sa  parties  trouveroit  toutes 
bonnes,  fust-ce  de  Tespe'e  ou  du  poingnard,  en  che- 
mise. Mais  que,  venant  à  ce  poinct,  il  vouloit  que  ce- 
luy  qui  obtiendroit  la  victoire  fust  ol)ligé  de  bailler 
ses  forces  à  nostre  sainct  Père,  pour  luy  donner  fa- 
veur à  l'indiction  et  célébration  du  concile,  à  la  ré- 
duction des  rebelles  et  desobeïssans  de  l'Eglise ,  à  l'o- 
beissance  d'icelle,  et  à  la  resistence  du  Turc,  ennemy 
de  nostre  foy  :  aussi  que  le  vaincu  à  faire  et  accomplir 
ce  que  dessus  assistast  de  toutes  les  siennes  forces  au 
vainqueur.  A  quoy  ledit  seigneur  Empereur,  dés  lors 
comme  pour  le  cas  advenant,  s'obligea  envers  nostre- 
dit  sainct  Père  et  le  sainct  Siège  apostolique ,  requé- 
rant d'avantage  Sa  Majesté,  que,  le  cas  advenant  de  ce 
combat,  le  Roy  mi  si  en  depost  le  duché  de  Bour- 
gongne  et  luy  le  duché  de  Milan,  pour  estre  les  deux 
délivrez  au  vainqueur,  et  que  de  tous  lesdits  poincts 
accomplir  ils  baillassent  et  l'un  et  l'autre  bons  et  seurs 
ostages. 

Le  troisiesme  party,  fut  la  guerre,  à  laquelle  pro- 
testa ledit  seigneur  Empereur  de  jamais  ne  venir  sans 
contraincte ,  disant  qu'il  sçavoit  bien ,  si  on  venoit  à 
cela,  qu'elle  seroit  si  cruelle,  que  le  vainqueur  y  auroit 
peu  de  prouffit ,  mais  que  la  victoire  apparcillcroit  au 

commun  ennemy  de  nostre  foy  le  pas  et  l'entrée  pour 
nous  venir  couiir  sus,  en  espérance  c{u  il  trouveroit,  au 
moyen  du  dommage  qui  dune  part  et  d'autre  advien- 
droit  à  l'occasion  de  ceste  guerre,  trop  moins  de  ré- 
sistance à  rencontre  de  ses  forces,  qu'il  ne  seroit  re- 
quis au  bien  commun  de  la  chrcstlenté  :  qui  estoit  la 
seule  cause  que  Sa  Majesté  moult  envis  descendoit  à 
ce  party  ;  mais  que  force  luy  estoit  de  ce  faire ,  et  que 
pour  son  honneur  il  n'y  pouvoit  plus  reculer,  attendu 
la  provocation  que  luy  en  avoit  faicte  le  roy  de  France 
si  à  grand  tort  et  injustement,  et  ce  pendant  qu'il  luy 
faisoit  tenir  propos  de  paix ,  sans  toutesfois  luy  avoir 
jamais  envoyé  homme  qui  eust  charge,  commission, 
ne  pouvoir  de  la  traitter.  Mais  puisqu'il  se  voyoit 
en  ceste  sorte  contrainct  à  prendre  les  armes  maugrc 
luy,  qu'il  les  prendroit  de  telle  heure ,  que  chose  du 
monde  ne  l'en  destourneroit,  jusques  à  ce  que  l'un  ou 
l'autre  des  deux  en  demourast  le  plus  pauvre  gentil- 
homme de  son  pais  ;  lequel  malheur  il  esperoit  et  se 
tenoit  seur  et  certain  qu'il  tomberoit  sur  le  Roy,  et 
qu'à  luy  Dieu  seroit  aydant ,  ainsi  qu'il  avoit  esté  par 
le  passé. 

Adjoustant  ledit  seigneur  Empereur  à  ce  propos, 
que  pour  trois  bonnes  et  justes  causes  avoit  il  ceste 
espérance,  voire  asseurance  de  victoire  :  l'une  que  le 
droict  estoit  de  son  costé,  car  il  n'estoit  aggresseur 
ne  provocateur  en  ceste  guerre;  l'autre,  que  le  Roy  la 
luy  avoit  commencée  au  temps  plus  oportun  et  plus 
à  propos,  et  plus  à  l'avantage  de  luy  Empereur,  qu'il 
eust  esté  possible  de  imaginer;  la  tierce,  qu'il  trouvoit 
ses  subjects,  capitaines  et  soldats  si  bien  disposez  eu 
si  bonne  amour,  affection  et  volonté  vers  luy,   et  si 

Lien  expérimentez  en  Fart  militaire,  qu'il  se  pouvoit 
entièrement  reposer  du  tout  sur  eux  :  chose  qu'il  s'^a- 
voit  certainement  estre  du  tout  au  contraire  envers  le 
roy  de  France,  duquel  les  subjects,  capitames  et  soldats 
estoient  tels  et  de  telle  sorte,  que  si  les  siens  de  luy  es- 
toient semblables,  il  se  voudroit  lier  les  mains,  mettre 
la  corde  au  col,  et  aller  vers  le  roy  de  France  en 
cest  estât,  luy  demander  miséricorde. 

Sur-ce  protestant,  an  lieu  de  conclusion,  que  ce  qu'il 
avoit  mis  en  avant  de  la  paix  n'estoit  point  pour 
crainte  ou  peur  qu'il  eust  du  Roy;  car  ce  ne  fut  ja- 
mais sa  coustume  de  s'abaisser  à  demander  paix  en  sa 
perte,  mais  seulement  quand  il  estoit  vainqueur,  et 
pour  oljvier  aux  dessusdits  inconveniens,  qui  advien- 
(Iroient  indul)itablement  de  ceste  guerre.  Et  à  tant  il 
discourut  et  deduist,  par  infinité  de  paroles,  les  maux 
qui  estoient  à  venir  de  la  guerre,  outre  l'occision  et 
mortalité  du  peuple  chrestien ,  comme  la  ruine  des 
villes  et  pais,  suscitation  de  sectes  et  bercsies,  esmo- 
tion  de  peuple,  et  rébellion  contre  les  seigneurs,  et 
à  eux  telle  nécessité  imposée,  qu'ils  soient  contraincts 
dose  rendre  subjects  aux  passions  et  volontcz  de  leurs 
propres  subjects,  voire  des  plus  vils  et  plus  meschans; 
là  où  de  paix  viennent  et  procèdent  tous  biens  au 
contraire.  Parquoy  de  reclief  il  protesta  (|ue  sil  se 
trouvoit  quelque  bon  moyen  de  paix,  il  ne  seroit  pour 
la  refuser,  et  que  nul  sien  particulier  bien  ou  intercst 
l'en  detourneroit,  moyennant  toutesfois  que  le  Roy 
préalablement  et  avant  qu'en  parler  plus  outre,  reli- 
rast  saditte  armée  qu'il  avoit  au  Piémont.  Et  à  tant, 
disant  à  baulte  voix  qu'il  conseilloit,  (ju'il  dcsiroit, 
qu"ilderaandoit  la  paix,  fina  sa  parole,  l^aissant  la  teste 

pour  lire  en  im  j)etit  Jjrevet  qu'il  avoit   environne'  à 
l'entour  de  son  doigt. 

Nostre  sainctPcre,  en  reprenant  ses  propos,  avoit 
commence  à  louer  les  bonnes  paroles  et  offres  dudit 
seigneur  Empereur,  alors  que  Sa  Majesté,  après  avoir 
jette  les  yeux  sur  son  brevet,  luy  dist  en  l'interrom- 
pant :  «  J'avoye,  tressainct  Père,  oublié  à  vous  prier, 
«  en  ma  conclusion  ,  d'accepter  et  recevoir  mes  justi- 
«  fications,  et  de  vouloir  prendre  la  peine  de  bien 
«  peser  les  choses,  et  entendre  lequel  a  tort,  ou   du 
t<  Roy,  ou   de  moy;  vous  asseurant  que  là  où  vous 
«  trouverez  que  le  tort  soit  de  mon  costé,  je  suis  côn- 
«  tent  que  vous  favorisiez  et  secouriez  le  Roy  à  l'en- 
«  contre  de  moy;  aussi  là  où  vous  trouverez  au  con- 
te traire  que  je  me  mette  à  la  raison,  et  que  le  Roy 
«  n'en  tienne  compte,  en  ce  cas,  je  prie  et  invoque 
«  Dieu,  vostre  Saincteté,ce  sainct  collège,  et  tout  le 
«  monde   à  l'encontre   de  luy.  »   Geste   protestation 
ainsi  finée,  nostre  sainct  Père  ,  continuant  sa  parole, 
loua  les  bons  propos  et  bonnes  offres  dudit  seigneur 
Empereur,  en  ce  qu'elles  tendoient  au  bien  de  la  paix, 
à. laquelle  il  esperoit  que  le  Roy  ne  seroit  moins  en- 
clin de  son  costé,  veu  qu'il  en  avoit  desja  déclaré  sa 
bonne    intention.  Parquoy  ledit  sainct  Père    esperoit 
qu'ils  ne  viendroient  n'a  la  guerre  n'au  combat  ;  et 
quand  il  faudroit  venir  à  l'un  ou  à  l'autre  (que  Dieu 
nevoulust!),  SaSainctetétoutesfois  estoitd'advis  qu'es- 
tans  iceux  deux  princes  tels  membres  et  principaux 
appuis  de  la  republicque  chrcstienne,  il  ne  pourroit 
à  icelle  republicque   venir  si  grand  dommage  de  la 
guerre,  quelque  grande  et  cruelle  qu'elle  fust,  que  du 
combat  de  personne  à  personne  entre-eux,  s'il  adve- 

poit  (comme  il  estoit  à  craindre)  que  l'un  on  para- 
vanturc  tous  deux  y  mourussent.  Parquoy  il  conscilloit 
qu'en  délaissant  les  autres  deux  partis,  on  s'atlacliast 
à  l'un,  qui  estoit  de  paix  et  d'amitié'  enlre  leurs  Ma- 
jestez,  pour  à  laquelle  parvenir  il  estoit  delil)eré  s'em- 
ployer en  tout  ce  qu'il  pourroit  envers  l'un  et  l'autre; 
et  quà  ccste  intention,  il  s'estoit  résolu,  par  la  déli- 
bération et  advis  de  ses  frères  les  cardinaux  du  sainct 
Siège,  demourer  noutral  entre  eux  deux,  et  père 
commun,  afin  de  pouvoir  plus  esgallement,  et  sans 
estre  suspect  de  l'un  ou  de  l'autre,  conduire  les  cho- 
ses'à  ceste  fin,  enquoy  il  avoit  espérance  de  les  trou- 
ver, ainsi  qu'il  desiroit,  tous  deux  raisonnables.  Bien 
prolesta  qu'il  ne  pourroit  autrement  faire,  là  où  l'un 
ou  l'autre  seroit  pertinax  et  desraisonnable,  que  d'u- 
ser envers  luy  de  la  puissance  et  authorité  de  l'Eglise. 
De  ceste  response  monstra  l'Empereur  estre  moult 
salisfaict  et  content,  et  voulut,  en  remerciant,  baiser 
la  main  de  Sa  Sainctete',  Ce  falct,  levesque  de  Mas- 
con  s'avança ,  et  dist  audit  seigneur  Empereur,  qui 
avoit  faicte  sa  proposition  ou  protestation  en  langue 
espagnolle,  (jue,  pour  n'entendre  ladillc  langue ,  il 
n" avoit  pas  bien  compris  le  tout;  parquoy,  il  respon- 
droit  seulement  à  l'arlicle  concernant  la  paix,  à  la- 
quelle il  asseuroit  bien  que  le  Roy  son  maistre  ne  se 
trouveroit  dur  ne  dcsraisonnable  ;  remettant  au  sur- 
plus la  response  au  seigneur  de  Velly,  son  compa- 
gnon, qui,  pour  avoir  long  temps  este  ambassadeur 
auprès  de  Sa  Majesté',  le  pouvoit  inieux  avoir  entendu 
que  luy.  Ledit  de  Velly,  s'approcliant  pour  respon- 
dre  (0,  et  demandant  estre  ouy  sur-ce,  ledit  seignei;*' 

•   C';  Leilii  de  Vtlly,  s'upprochant  pour  rcspondrc  :  Branldine,  dans  :>a 

Empereur  reprint  la  parole,  disant  que,  touchant  la 
paix ,  on  Iny  en  avoit  tenu  piopos  assez  souvent,  et 
(]ue    luy  maintenant  dcniandoit  des  effects  et   non 

(lii;rossion  contre  les  amlmssadcurs  de  longue  roLe  ,  fait  de  sJD^iilitres 
observations  sur  la  cuiidiiite  que  ^  elly  et  révcque  de  Mâcon  tinrent 
dans  celte  circonstance.  «  Une  chose,  dit-il,  voudrois-je  bien  scavoir, 
«  si,   lors  que  Uenipereur  Charles-Quint,  après  ^a  glorieuse  et  triom- 
«  pliante  victoire  de  la  Goulette  et  du  loyaume  de  Thunis  ,  qu'il  vint 
«  tant  braver  à  Rome  ,  devant  le  Pape  et  tous  les  cardinaux  ,  contre 
«  notre  Roy,  et  le  menacer  de  la  façon  qu  il  fit  j  si  au  lieu  de  Tévèque 
t(  de  Mascon,  mais  principalement  de  monsieur  de  A  elly,  poiu-  lors  am- 
«  bassadeiu-  près  de  Sa  Majesté  iiiipariale ,  il  y  eust  eu  quelque  brave  et 
«  vaillant  chevalier  de  Tordre  du  lloy,  ou  un  capitaine  de  gendarmes, 
(;  ou  autre  vaillant  gentil-homme  de  main  et  de  bonne  espée  et  ])ra- 
«  vasche  ;  si  l'Empereur  se  fust  tant  avancé  en  paroles  ,  et  s'il  n'euct 
«  pas  songé  deux  ou  trois  fois  ,  quand  il  eust  veu  l'autre  parler  à  luy  et 
«  respondre  bravement ,  quelquefois  mettant  la  main  sur  le  pommeau 
«  de  l'espée  ,  quelquefois  au  costè  ,  pour  faire  semblant  de  prendre  sa 
«  dague  ,  quelquefois  faire  une  démarche  brave  ,  quelquefois  tenir  une 
ft  posture  altiere  ;  maintenant  son  bonnet  enfoncé  ,  maintenant  haussé 
«  avec  sa  plume ,  ores  au  costé  ,  ores  au  devant ,  ores  en  arrière  ,  main- 
«  tenant  laisser  pancher  à  demy  sa  cappe ,  comme  qui  voudroit  l'en- 
«  tortiller  autour  du  bras  et  tirer  l'eipée  ;  non  je  ne  sache  point  si  cet 
«  Empereur  tant  asseuré  ,  encore  qu'il  fust  très-brave  et  détermine  , 
«  qu'il  n'eust  songé  à  sa  conscience,  et  pensé:  Que  veutjaâ'e  cet  homme 
(t  «t^ec  ces  façons  ?  Il  pourrait  faire  un  coup  de  sa  main  en  ce  conctiwe 
a  serre' ,  oit  il  n'y  a  homme  iVespée  des  ndcns  pour  me  secourir  :  si  bien 
«  qu'il  se  fust  avisé  à  retrancher  le  fil  à  ses  premières  hautiiines  et  ou- 
«  trageuses  paroles.  Au  lieu  que  monsieur  de  Mascon,  et  monsieur  de 
«  Velly,  encores  qu'il  leur  respondit  un  peu  bien  pour  son  estât  et 
«  profession  ,  ne  pouvant  tenir  autre  contenance,  si  non  quelquefois 
«  avec  les  doigts  rabiller  son  bonnet  carré,  racoustrcr  et  estendre  bien, 
«  avecqucs  ses  deux  mains  serrées  et  les  poulces  estendus  ,  sa  cornette 
et  de  tafiétas  ,  retrousser  sa  grande  robbe  de  v'elours  ou  de  satin  sur  les 
«  costez;  tout  cela  ne  pouvoit  donner  la  moindre  terreur  du  monde-, 
«  uy  à  penser  rien  de  peur  dans  l'ame.  Si  bien  que  j'ay  ouy  dire  qu'en 
«  ce  faict ,  il  alla  beaucoup  de  l'honneur  de  nostre  Roy,  par  faulte  de 
«  quelque  bravasche  et  présomptueuse  réplique  de  l'ambassadeur  :  dont 
a  le  Roy  n'eu  fut  trop  coûtent.  » 


35o  [l536]    MEMOIRES 

des  paroles  ;  adjoustant  que  tout  ce  qu'il  avoit  dit,  il 
le  Ijailleroit  par  esciit ,  mais  que  pour  l'heure  il  n'au- 
roit  point  d'autre  audience.  Et  à  tant  se  levèrent   et 
séparèrent  lesdits  sainct  Père  et  Empereur;  les  am- 
bassadeurs de  France  aussi  se  retijerent  à  part,  en 
attendant  que   ledit  sainct  Père   fust  revestu  de  ses 
habits  pontificaux  :  et  revestu  qu'il  fut ,  l'evesque  de 
Mascon  se  tira  près  de  luy,  en  le  priant  vouloir  tenir 
la  main   à  ce  que  ledit  seigneur  Empereur  luy  bail- 
last  sa  dessusditte  proposition  par  escrit;  le  seigneur 
de  Velly  aussi  en  fist  instance  à  Sa  Majesté,  qui  luy 
promist  de  ce  faire.  Apres,   luy  remonstra  ledit  de 
Velly,  voyant  l'oportunité  qu'il   avoit  de   luy    dire 
en  absence  de  nostre  sainct  Père,  que  la  faulte  n'es- 
toit  point  au  Roy  son  maistre ,  s'il  n' avoit  là  envoyé 
homme  avecques  pouvoir  de  trailter  la  paix  ;  car  Sa 
Majesté  n'avoit  jamais  déclaré  qu'il  la  voulust  trait- 
ter  à  Romrae,  ains  avoit  tousjours  dit  qu'il  ne  vou- 
loit  point  que  nostre  sainct  Père  entendist  en  quels 
termes  estoient  les  praticqucs ,  jusques   à  ce  qu'elles 
fussent  conclues.  A  quoy  ledit  seigneur  Empereur  rcs- 
pondit:  «  Vous  sçavez  bien,  dit-il,  long  temps  a,  que 
«  je  venoye  icy,  et  je  le  vous  avoye  dit  pour  l'escrire 
u  au  Roy  vostrc  maistre;  »  et  ce  disant,  il  se  vint  ras- 
sembler avecques  nostre  sainct  Père,  et  allèrent  en- 
semble à  la  messe.  Au  sortir  de  là,  nosdits  ambas- 
sadeurs trouvèrent    les    seigneurs   de  Granvelle    et 
commandeur  de  Cannes,  lesquels,  par  contenance, 
monstrerent   d'estre  fort  desplaisans  de   ccst  affaire , 
disans  qu'ils  ne  s'attendoient  point  que  ledit  seigneur 
Empereur  fust  venu  pour  faire  nn  tel  sermon;  mais 
qu'il  n'en  falloit  prendre  que  la  première  partie.  Les- 

tilts  aiiibassadeuis  respondirent  que  le  Roy  leur  raais- 
tre  cstoit  pour  satisfaire  de  rcsponse  et  à  l'une  et 
à  l'autre  partie.  Et  à  tant  se  départirent  les  uns  des 
autres  assez  gratieusenient. 

Sur  le  soir,  envoya  nostre  sainct  Père  vers  l'evesque 
de  Mascon,  h  ce  qu'il  vint  parler  à  Sa  Saincteté  de- 
vant qu'escrire  au  Roy  son  maistre;  ce  qu'il  fist.  Kt 
au  lendemain ,  à  l'issue  du  disner  de  Sa  Saincteté  se 
trouvèrent  ledit  evesque  de  Mascon  et  le  seigneur  de 
Velly,  ausquels  ledit  sainct  Père ,  avec  visage  corres- 
pondant à  ses  propos,  asseura  qu'il  estoit  fort  mal- 
content  de  ce  qui  estoit  advenu,  et  que  jamais  n'en 
avoit  entendu  aucune  chose  au-paravant  ;  affermant 
bien  que,  si  l'Empereur  s'en  fust  descouvert  à  luy,  ja- 
mais il  ne  l'eust  supporté  ne  souffert.  Toutesfois,  pour 
ce  que  les  choses  passées  se  pouvoient  mieux  blasmer 
que  corriger,  il  les  prioit  bien  instamment  de  vouloir 
faire  bon  office  au  bien  de  la  paix,  et  d'escrire  au  Roy 
ceste  nouvelle  au  plus  dextrement  qu'il  leur  seroit 
possible,  taisant  ce  qu'ils  pouvoient  taire,  sans  faire 
faulte  envers  luy,  et  qui  seroit  pour  plusi  l'aigrir.  Lcs- 
dits  ambassadeurs  luy  remonslrerent  qu'ayant  esté  la 
déclaration  faicte  par  l'Empereur  ainsi  publicquement, 
et  en  si  grande  compagnie ,  il  estoit  impossible  de  la 
desguiser  audit  seigneur  :  ce  nonol)Slant,  ils  useroient, 
en  l'advertissant ,  de  la  plus  grande  douceur  qu'ils 
sçauroient  adviser.  Bien  craignoient  ils  qu'il  en  fust 
d'ailleurs  adverty,  par-adventure ,  autrement  qu'eux 
ne  l'en  advertiroient  ;  car  ils  enlendoient  de  maintes 
personnes,  que  les  choses  avoient  esté  diversement  pii- 
ses ,  et  tresma]^  interprétées  :  dont  il  ne  pouvoit  estic 
que  ledit  seigneur  Roy  n'en  fust  adverty  par  plusieurs 

voyes  et  moyens.  Ledit  sainct  Père,  à  ce  propos,  ayant 
l'occasion  opportune,  s'excusa  vers  eux  de  la  response 
qu'il  avoit  faicte  à  l'Empereur,  disant  l'avoir  faicle  à 
l'improviste ,  comme  homme  surpris,  et  que  jamais 
n'eust  pensé  qu'il  eust  deu  tenir  les  propos  qu'il  avoit 
lenuz  :  et  qu'il  avoit  entendu  que  saditte  response 
avoit  aussi  esté  sinistrement  interprétée  ;  car  son  in- 
tention n'estoit  et  jamais  n'avoit  esté  se  départir  de 
neutralilé,  laquelle  il  vouloit  observer  inviolablement 
et  en  tous  cas.  Et  ce  qu'il  avoit  dit  d'user  de  Ja  puis- 
sance de  l'Eglise  contre  celuy  qui  refluseroit  la  raison , 
il  ne  l'entendoit  sinon  par  exhortation  et  admonnes- 
tement ,  ainsi  que  sa  qualité  le  requeroit.  Dont  les- 
dits  ambassadeurs  le  remercièrent;  et,  au  demourant, 
le  prièrent  croire  que  leur  maistre  ne  seroit  celuy  qui 
reffuseroit  ladite  raison  :  après,  luy  déclarèrent  combien 
ils  desiroicnt  de  mieux  entendre  dudit  seigneur  Empe- 
reur, en  présence  de  Sa  Saincteté,  aucuns  articles  de 
la  dessusditte  protestation,  pour,  selon  iceux,  les  dé- 
duire au  Roy  leur  maistre  en  la  plus  grande  douceur 
qu'il  leur  seroit  possible. 

L'Empereur  alors  estoit  prest  à  partir,  et,  sur  ces 
propos,  survint  pour  prendre  congé  de  nostre  sainct 
Père  :  parquoy  lesdits  ambassadeurs  se  tirèrent  un  peu 
en  arrière,  en  attendant  qu'on  les  appellast,  si  comme 
on  feit  quelque  espace  de  temps  après;  mais,  avant  la 
main,  furent  par  nostre  sainct  Père  advertis  et  priez  de 
ne  point  ennuyer  l'Empereur  en  propos ,  par  ce  que 
ce  jour  là  il  avoit  à  faire  grand  chemin.  L'entrée  de 
leur  devis  fut  sur  ce  que  l'Empereur  avoit,  le  jour 
précédant,  parlé  du  combat,  au  cas  que  la  paix  ne 
se  puisse  conclurrc  ;  mais  qu'il  n'avoit  point  déclaré 

(ju'il  cust  aucune  cause  ou  querelle  sur  laquelle  il 
pretendist  fonder  le  combat,  sinon  qu'il  scmliloit  que, 
pour  éviter  la  guerre  qui  pourroit  advenir  à  cause  de 
leurs  différends,  il  ofiroit  de  les  vuider  de  personne  k 
personne.  Desquels  propos  ils  desiroient  estre  osclar- 
cis,  à  sçavoir  si  ledit  seigneur  entendoit  par  iceux 
avoir  appelle'  le  Roy  au  combat  :  auquel  cas  ils  pou- 
V oient  bien  respondre  de  l'intention  du  Roy  leurdit 
maistre,  qu'il  ne  seroit  pour  le  reffuser,  et  que  bien 
pouvoit  souvenir  audit  seigneur  Empereur  qn'autres- 
fbis  avoit  esté  question  de  telle  matière,  mais  qu'à 
présent  il  n'en  estoit  point  qu'ils  sceussent,  ne  mes- 
mementquele  Roy  leurdit  maistre  voulust,  ou,  quoy 
que  ce  soit ,  eust  faict  aucune  démonstration  de  vou- 
loir avoir  le  ducbé  de  Milan  par  force ,  attendus  les 
propos  que  le  seigneur  de  Velly,  l'un  d'iceux  ambas- 
sadeurs ,  en  avoit  tenuz ,  et  les  offres  que  luy  de 
Velly  en  avoit,  de  la  part  du  Roy,  faictes  à  l'Empe- 
reur :  ausquelles  offres  il  avoit  este'  par  Sa  Majesté 
respondu,  en  sorte  que  ledit  seigneur  Roy  leur  mais- 
tre s'en  estoit  contenté;  qui  pouvoit  assez  estre  suffi- 
sant tesmoignage  de  sa  volonté,  joinctque  monseigneur 
l'amiral  de  France,  à  son  parlement  qu'il  commença 
faire  marcher  son  camp  en  Piémont,  avoit  eu  (comme 
souvent  il  a  esté  dit)  exprès  commandement  de  ne 
toucher  en  aucune  chose  qui  fust  es  mains  et  puissance 
de  Sa  Majesté  impériale,  comme  de  vray  il  n'avoit 
faict,  et  aussi  peu  estoit  pour  faire  à  l'advenir.  Et 
quant  aux  choses  traittées  entre  leurs  deux  Majestez , 
elles  estoient  par  escrit,  et  facilement  pouvoit  ledit 
sainct  Père  juger  de  ce  que  depuis  estoit  advenu  d'une 
})art  et  d'autre  ;  enquoy  ils  ne  vouloient  lors  entrer 

plus  avant,  mais  entendre  seulement  si  ledit  seigneai- 
Empereur  avoit  intention  d'imputer  au  Roy  qu'il  eust 
failly  de  sa  parole,  ou  faict  chose  dont  on  le  puisse 
charger  de  son  honneur,  et  si  par  ses  paroles  il  l'enten- 
doit  avoir  deflié. 

Ce  pendant  qu'ils  parlèrent,  estoient  maintes  per- 
sonnes en  la  salle  du  Pape;  et  toutesfois  ils  furent  ouis 
à  part  et  sans  y  appcUcr  les  assistans,  jiisques  à  ce 
que  l'Empereur  y  voulust  respondre.  Et  alors  il  leur 
dit  que,  pour  avoir  le  jour  précédant  parle'  en  pleine 
et  pu])licque  audience ,  il  vouloit  bien  pareillement 
leur  respondre  en  la,  présence  de  tous  les  assistans ,  et 
mesmement  pource  qu'il  estoit  adverty  que  Ion  avoit 
mal  entendu  et  mal  interprété  les  choses  par  luy  dites. 
Et  pour  ce  il  fist  approcher  iceux  assistans,  et  puis  com- 
mença dire  en  langage  italien,  comment  il  avoit  este' 
requis  par  les  ambassadeurs  de  France  de  mieux  et 
plus  ouvertement  se  déclarer  es  choses  qu'il  avoit  hier 
dittes,  à  cause  qu'il  entendoit  que  maintes  personnes 
les  avoient  mal  interprétées  :  parquoy  il  vouloit  bien 
satisfaire  à  cela ,  et  déclarer  plus  entendiblement  les 
quatre  poincts  qu'il  entendoit  avoir  touchez  ledit  jour 
précédant.  Qu'en  premier  lieu ,  il  avoit  un  peu  pro- 
lixement  compté  les  choses  qui  estoient  par  c}»^  devant 
passées  entre  luy  et  le  Roy,  en  quoy  faisant,  il  n'en- 
tendoit  ne  pensoit  point  avoir  aucunement  taxé  ne 
blasmé  ledit  seigneur  Roy,  mais  seulement  de  s'excu- 
ser et  descharger;  et  qu'il  seroit  tresmarry  que  Ion 
tournast  ses  paroles  en  autre  sens  qu'il  ne  les  avoit 
dittes;  car,  quant  au  Roy,  il  l'estimoit  tant,  qu'il  n'a- 
voit  aucune  cause  de  mal  dire  de  luy  :  bien  estoit  il 
mal  content  d'aucunes  choses  dittes  et  faictes  par  luy. 

desquelles  dire  et  faire  il  eust  pou  bonnement  se  pas- 
ser, attendue  l'estroitte  alliance  qui  estoit  entre -eux 
deux,  et   les  bons  tours  qu'il  avoit  faicts  et  encores 
estoit  prest  de  faire  audit  seigneur  Roy  ;  mais,  quel- 
que chose  que  luy  eust  ditte,  ce  n'avoit  point  esté  en 
intention  d'aigrir  les  clioses,  ne  de  rompre  avecques  le 
Roy,  ainçois  qu'il  desiroit  (si  comme  il  avoit  tousjours 
désiré)  s'accorder  avecques  luy,   et  parvenir  à  une 
bonne  paix  ,  qui  estoit  le  second  poinct  par  luy  tou- 
ché.  Laquelle  paix  il  desiroit ,  comme  la  chose  qui 
plus  luy  estoit  nécessaire  et  plus  à  son  proufTit  que 
nulle  autre  ;  car  il  cognoissoit  bien  qu'ayant  paix ,  il 
evitoit  un  grand  inconvénient  universel ,  et  en  parti- 
culier asseuroit  son  aise ,  son  Estât  et  son  honneur  : 
que  bien  estoit  vray  qu'à  ce  faire  ne  vouloit  il  point 
estre  contrainct  ne  conduit  par  force  ;  et  que  si  une 
fois  il  tournoit  la  teste  vers  le  Roy,  ainsi  qu'il  avoit  dé- 
libéré, il  n'y  auroit  chose,  quelle  qu'elle  fust ,  qui 
puis   après  le   destournast   de  ce   qu'il  auroit   com- 
mencé, quand  ores  le  Turc  entreroit  et  descendroit 
avecques  toute  sa  puissance  en  ses  pais  et  terres  qu'il 
laissoit  derrière  luy;  pource  qu'il   cognoissoit  qu'en 
voulant  entendre  à  l'un  et  à  l'autre ,  il  ne  pourroit  re- 
médier à  tous  deux.  Et  à  ceste  cause,  il  avoit  délibéré 
de  plustost  entendre  au  Roy,  et  que,  pour  ce  faire,  il  as- 
semble et  assembloit  journellement  toute  la  plus  grande 
puissance  que  possible  luy  estoit  d'assembler,  pour, 
une  fois  pour  toutes ,  y  mettre  fin ,  s'il  advenoit  qu'il 
luy  convint  venir  à  la  guerre;  mais  qu'il  feroit,  ainsi 
que  desja  il  avoit  dit ,  tout  ce  qu'il  luy  seroit  possible 
de  faire  pour  n'y  point  venir  ;  et  que  par  les  effects 
on  verroit   que  nulle  propriété  ne  proufiit  particu- 

23. 

lier  l'en  destourneroit.  Au  cas  aussi  qu* eux  d'eux  ne 
puissent  tomber  en  accord  ensemble,  bien  luy  sem- 
bloit,  en  troisiesme  lieu,  plus  convenable  et  à  moindre 
inconvénient  qu'ils  vuidassent  entre-eux  deux  ces  dif- 
férends ,  à  leur  seul  et  propre  danger,  que  d'exposer 
tant  de  gens  à  la  mort,  qui  n'en  peuvent  mais:  ce  qu'il 
vouloit  avoir  dit  par  advis  et  oj)inion  seulement,  et 
non  que  par  cela  il  eust  voulu  deflier  le  Roy,  mesme- 
ment  en  la  présence  de  nostre  sainct  Pcre,  sans  le 
congé  duquel  il  ne  voudroit  entrer  en  tel  aiïaire.  Da- 
vantage, qu'il  sçavoit  bien  que  le  Pvoy  estoit  prince 
grand,   et  de  cueur  et  de  stature,  et  qui  maintefois 
avoit  monstre  son  hault  vouloir  et  magnanimité;  par- 
quoy  ce  n' estoit  chose  que  luy  vousist  légèrement  en- 
treprendre, que  de  venir  au  combat  avecques  luy; 
joinct  qu'il  ne  sçavoit  point  en  avoir  cause  ne  ma- 
tière, si  n'estoit  pour  obvier  à  un  plus  grand  mal, 
quand  on  le  verroit  advenir,  et  pour  éviter  plus  grand 
inconvénient ,  comme  d'une  guerre  en  clirestienté  , 
de  laquelle  apparemment  s'ensuivroit  la  totale  ruine , 
à  tout  le  moins  grande  inclination  et  diminution  d'i- 
celle. 

Et  à  ce  propos  rentra  sur  le  mesme  discours  que  le 
jour  précédant  il  avoit  faict,  de  tous  les  maux  qui 
estoient  advenuz,  et  qui  encores  pouvoient  advenir  de 
la  dissention  et  guerre  d'entre-eux  ;  aussi  tous  les  biens 
et  avantages  qui  peuvent  d'autre  part  advenir  d'une 
bonne  paix  et  intelligence  entre-eux,  laquelle  alors 
il  magnifia  par  une  copieuse  multiplication  de  paroles, 
en  déduisant  coml>ien  il  desiroit  que  le  moyen  s'en 
puisse  trouver,  et  qu'en  s' accordant  ensemble  ils  ac- 
cordassent aussi  le  différend  du  Roy  et  du  duc  de  Sa- 

voyc.  Et  concluant  que  si  eux  deux  se  pouvoient  as- 
seurer  et  prendre  confidence  l'un  avecques  l'autre,  ce 
seroit  le  plus  grand  bien  et  la  plus  grande  félicité  qui 
puisse  advenir  à  la  chrestiente  ;  ainsi  que  par  la  guerre 
tout  le  contraire ,  comme  la  porte  ouverte  au  Turc  et 
l'entrée  donnée  pour  nous  venir  assaillir  ;  la  secte  lu- 
thérienne et  autres  hérésies,  non  seulement  en  liberté 
de  s'entretenir,  mais  de  tousjours  multiplier-,  le  con- 
cile et  la  réduction  d'iceux  hérétiques  à  l'obéissance 
de  l'Eglise ,  empeschez  et  desvoyez ,  et  tous  affaires 
tombez  en  telle  confusion ,  que  les  princes  seroient 
exposez  aux  dangers  de  leurs  propres  subjets,  les  pré- 
lats sans  authorité,  le  monde  sans  foy  et  sans  religion, 
la  révérence  de  Dieu  anéantie,  avecques  toutes  les 
malheuretez  et  persécutions  que  Ion  peult  et  doit  at- 
tendre de  la  fureur  et  ire  divine  -,  et  que  ce  sont  choses 
qu'il  veoil  si  apparentes  et  si  prochaines  advenir,  que 
Ion  ne  devoit  point  s'esbahir  s'il  avoit  ainsi  parlé, 
pource  que  si  leurs  deux  armées  s'approcaoient,  ainsi 
comme  il  estoit  apparant,  en  si  grand  nombre  de  com- 
batans  qu'il  y  auroit  d'une  part  et  d'autre ,  et  qu'il 
n'y  eust  autre  chose  que  la  diversité  des  langues,  et 
l'occasion  du  pillage  ,  si  n'en   pouvoit  on  attendre 
moins  que  roupture  -,  et  que  ceste  estoit  la  cause  qu'il 
auroit  requis  qu'avant  le  terme  de  vingt  jours  à  venir, 
le  Roy  fist  retirer  son  armée  :  ce  qui  estoit  le  qua- 
triesme  poinct  touché  par  luy,  non  pas  en  intention 
ne  qu'il  voulust  entreprendre  de  limiter  et  prefinir  le 
temps  au  Ro}'^,  mais   qu'il   sçavoit   qu'environ  ledit 
temps  pourroient  estre  leurs  deux  puissances  si  appro- 
chées l'une  de  l'autre ,  qu'il  seroit  alors  malaisé  d'ob- 
vier à  la  roupture. 


358  [l536]     MEMOIRES 

IVostre  sainct  Père,  prenant  la  parole  ,  luy  com- 
mença à  dire  que,  de  sa  part,  il  avoit,  le  jour  précédant, 
pris  les  propos  dudit  seigneur  Empereur  en  bonne 
part,  mais  que  voi rement  y  avoit  eu  maintes  personnes 
qui  les  avoient  autrement  prises;  au  moyen  dequoy  il 
estoit  grandement  aise  que  Sa  Majesté  les  eust  plus 
entendiblement  interprétées,  pour  obvier  qu'aucuns 
malings  n'en  escrivissent  au  l\oy,  de  sorte  que  les 
choses  s'en  aigrissent  d'avantage  ,  et  fussent  pour  avan- 
cer la  roupture  d'entre  leurs  Majestez  :  à  quoy  il  es- 
peroit  que  les  amiiassadeurs  de  France  qui  là  estoient, 
dont  Sa  Saincteté  polivoit  asseurer  de  l'un  et  Sa  Ma- 
jesté de  l'autre,  pour  la  cognoissance  qu'ils  en  avoient 
de  longue  main,  feroicnt  chacun  bon  office  en  cest 
endroit,  en  donnant  cest  advis  au  Roy  leur  maistre, 
avecques  toute  la  douceur  à  eux  possible,  afin  d'ob- 
vier à  laditte  roupture.  Lesdits  ambassadeurs  alors 
respondirent  que  Sa  Saincteté  pourroit  à  tout  remé- 
dier par  son  autliorité,  en  se  monstrant,  ledit  sainct 
Père,  comme  il  estoit  père  commun,  et  demouranl  osgal 
à  tous  deux  :  ce  que  Sa  Saincteté  accepta  de  faire , 
adjoustant  qu'entre  les  autres  grâces  que  leurs  Majes- 
tez ont  de  Dieu ,  ils  ont  ceste  particulière  de  grande 
importance ,  c'est  que  par  sa  divine  disposition  la 
chrestienté  leur  estoit  commise,  et  que  d'autant  plus 
qu'ils  acquerroient  grande  louenge  d'en  bien  user, 
et  aussi  d'autant  plus  de  blasme  et  vitupère  s'ensui- 
vroit  s'ils  estoient  cause  de  la  ruine  et  destruction  de 
la  chose  qui  leur  estoit  commise.  Parquoy  il  rcque- 
î  oit  ledit  seigneur  Empereur  estre  content  de  mettre 
(ainsi  que  luy  esperoit)  à  exécution  et  vray  cflcct  les 
bons  propos  qu'il  luy  avoit  tenuz  de  la  paix  ;  et  qu'il 

avoit  aussi  espérance  <jue  le  lloy,  qui  luy  en  avoit 
escritde  pareils,  ne  setrouveroit  dur  ne  mal  traitlable 
en  cest  afl'aire.  A  ce  faire  se  soubsmisL  l'Empereur,  et 
de  reclief  entra  sur  le  dénombrement  des  ])iens  qui 
adviendroient  d'une  bonne  confidence  entre  eux ,  et 
du  désir  qu'il  avoit  que  le  Roy  (si  comme  il  l'en 
prioit)se  voulust  fierde  luy.  Et  en  ce  disant,  s'estoient 
lesdits  sainct  Père  et  Empereur  levez  pour  prendre 
congé  l'un  de  l'autre ,  quand  le  seigneur  de  Velly, 
l'un  des  ambassadeurs  de  France,  s'approcha  de  l'Em- 
pereur, et  luy  requist  que  son  bon  plaisir  fust  de 
déclarer  en  la  présence  de  nostre  sainct  Père  et  des 
assistans,  si  Sa  Majesté  luy  avoit  pas  accordé  autrefois 
de  baiiler  le  duché  de  Milan  au  duc  d'Orléans,  par-ce 
que  ledit  de  Velly  l'avoit  ainsi  escrit  au  Pioy  son 
inaistre,  et,  voyant  que  ce  propos  ne  s'entretenoit  pas, 
craignoit  d'en  recevoir  blasme ,  et  que  le  P\oy  sondit 
maistre  l'en  estimast  menteur  et  advanceur  de  pa- 
roles. 

L'Empereur,  à  sa  contenance,  monstra  qu'il  eust 
bien  voulu  se  demesler  de  respondre  à  ceste  re- 
queste,  sans  en  faire  autre  déclaration  :  toutcsfois  il 
advcila  de  l'avoir  ainsi  accordé  audit  de  Velly,  non 
seulement,  mais  de  l'avoir  ainsi  escrit  à  son  ambassa- 
deur en  France ,  pour  le  dire  audit  Roy  son  frère  ; 
'mais  qu'il  n'avoit  jamais  pensé  et  ne  pensoit  point  en- 
cores  qu'il  fust  possible  d'y  trouver  les  seuretez  suffir 
.santés ,  ne  que  le  Roy  fust  pour  luy  consentir  les  conr 
ditions  qu'il  luy  entendoit  demander  à  toutes  fins. 
Surquoy  répliquant  ledit  de  Velly  que  c'estoit  bien  le 
moyen  de  mettre  le  Pvoy  en  plus  grande  deffiance,  non 
pour  le  mettre  en  confidence  avccques  Sa  Majesté  im- 

periale,  de  luy  mettre  en  avant  une  chose  qu'en  l'y 
mettant  il  n'eust  intention  ou  ne  pensast  qu'il  se  trou- 
vast  moyen  de  la  mettre  en  efîect  :  d'avantage,  que  sa- 
ditte  Majesté  luy  avoit  tousjours  dit  qu'en  baillant  ledit 
duché  de  Milan  au  duc  d'Orléans,  il  ne  demanderoit 
au  Roy  conditions  quelconques,  non  raisonnables, 
ains  se  departiroit  en  aucunes  choses  de  ses  noms, 
droicts,  raisons  et  actions.  LEmpereur  alors  s'excusa 
que  le  Roy  navoit  pas  accepte'  l'offre  en  temps  deu  ; 
aussi  qu'il  avoit  faict  passer  son  aime'e  en  Italie,  et 
faict  trop  de  dommage  au  duc  de  Savoye,  lequel  il 
estoit  tenu  de  deffendre  ,  non  seulement  pour  luy  estre 
«i  estroittement  allie'  comme  il  est,  mais  aussi  pour 
estre  son  vassal  ;  car  tout  ainsi  que  les  vassaulx  sont  te- 
nuz  mettre  et  mettent  leurs  biens  et  vie  pour  leur  sei- 
gneur naturel  et  droitturier,  le  semblable  doit  le  sei- 
gneur faire  pour  eux  ;  adjoustant  Sa  Majesté'  impériale, 
qu'elle  n'avoit  jamais  accordé  bailler  iceluy  duché  au 
duc  d'Orléans,  sinon  moyennant  et  soubs  condition 
que  ses  alliez  et  confederez  le  voulussent  ;  lesquels  ne 
levouloienten  aucune  manière  consentir,  car  ce  seroit 
mettre  un  nouveau  feu  en  Italie,  pour  les  raisons  qu'il 
avoit  le  jour  précédant  alléguées  :  mais  que  là  où  le 
Roy  voudroit  accepter  cest  Estât  pour  le  duc  d'Angou- 
lesme ,  Sa  Majesté  estoit  encores  en  disposition  de  le 
luy  Jjailler  ,  avecques  les  conditions  qui  en  partie 
avoient  esté  mises  et  en  partie  se  mettroient  en  avant  à 
la  conclusion  du  traitté  ;  mais  pour  le  duc  d'Orléans, 
non;  car,  outre  les  obstacles  preallegiiez ,  il  seroit  du 
tout  dépendant  et  partisan  du  Roy;  là  où  le  iluc  d'An- 
goulesme,  si  ores  il  dependoit  dudit  Roy  son  père, 
toutesfojs  en  prenant  à  femme  l'une  des  niepces  de  Sa 

Majesté  impériale,  sa  femme  en  dependroit  et  seroit 
partisanne  ;  de  manière  que  les  choses  deraoureroient 
moyennées. 

Le  seigneur  de  Velly  avoit  ja  ouvert  la  bouche  pour 
remonstrer  audit  seigneur  Empereur  que  ce  scrupule 
et  doubte  de  partialité'  n'estoit  ne  moyen  ne  signe  de 
confidence,  aussi  que  Sa  Majesté',  quand  elle  luy  ac- 
corda le  duclie  pour  monseigneur  le  duc  d'Orléans, 
ne  luy  avoit  point  allégué  ceste  condition  de  vouloir 
et  consentement  de  ses  confederez ,  quand  ledict  sei- 
gneur Empereur  se  leva ,  luy  faisant  signe  de  ne  parler 
plus  avant,  et,  se  tournant  vers  nostre  sainctPere  :  «  Est- 
«<  il  pas  beau,  dit-il,  qu'il  fault  que  je  prie  le  roy  de 
«  France  d'accepter  un  duché  de  Milan  pour  l'un  de  ses 
«  enfans,  et  que,  nonobstant  que  sesdits  enfans  ne  soient 
«  point  de  la  Roy  ne  ma  sœur,  on  mevueille  contraindre 
«  à  leur  donner  partages,  et  au  choix  d'autruy  ?  »  et  en 
ce  disant,  print  congé  de  Sa  Saincteté,  sans  plus  avan! 
donner   audience    ausdits  ambassadeurs    de   France. 
Iceux  ambassadeurs,  toutesfois,  tant  pour  obtempérer 
à  la  requeste  que  leur  en  avoit  faicte  nostre  sainct  Père, 
comme  pour  la  bonne  affection   qu'ils  portoient  au 
bien  de  la  paix,  ne  voulurent  esciire  au  Roy  leur 
maistre  tous  les  propos  qu'il  avoient  entendus,  ains 
luy  en  dissimulèrent  grande  partie ,  comme  du  combat 
avecques  l'espée  ou  le  poingnard,  en  chemise-,  la  façon 
et  terme  dont  avoit  l'Empereur  usé ,   magnifiant  la 
force  et  vertu  de  ses  subjects,  et  vilipendant  ceux  du 
Roy,  et  que  si  les  siens  fussent  tels  que  ceux  du  Roy, 
il  se  lieroit  les  mains  et  iroit  en  cest  estât  luy  demander 
miséricorde  -,  aussi  l'article  où  il  avoit  dit  que  le  Roy 
luy  avoit  offert  de  le  faire  monarque  (dont  luy-mesmes 

après  s'estoit  repris  )  ;  et  autres  articles  que  Ion  pourra 
juger  en  conférant  la  protestation  dudit  seigneur  Em- 
pereur à  la  response  qu'y  fist  le  Roy,  lequel  a  respondu 
seulement  aux  articles  dont  il  a  eu  advertissement. 

Ce  temps  pendant  avoit  esté  depesché  monseigneur 
le  cardinal  de  Lorraine,  pour  aller  vers  l'Empereur, 
ainsi  que  vous  avez  cy  devant  ouy  ;  et,  nonobstant  que, 
depuis  son  partement ,  le  Roy  avoit  eu  des  nouvelles 
de  la  susditte  mutation  et  des  propos  que  l'Empereur 
avoit  tenuz  (mais  n'en  avoit  encorcs  eu  certain  ne 
particulier  advertissement ,  ne  par  la  voye  de  sesdits 
ambassadeurs,  ne  par  celle  de  l'amljassadeur  dudit 
seigneur  Empereur  estant  riere  luy),  pour  cela  ne 
contremanda  il  point  ledit  sieur  cardinal ,  afin  qu'en 
tout  événement  il  mist  le  bon  droict  de  son  costé,  tant 
envers  Dieu  qu'envers  le  monde,  et  qu'il  fust  à  chacun 
notoire  et  manifeste  qu'il  n' avoit  reculé  à  la  paix , 
ains  se  seroit  mis  en  tous  devoirs  possibles  de  la  de- 
mander. 

Ledit  seigneur  cardinal  arriva  le  dixhuictiesme  jour 
d'avril,  au  soir,  au  lieu  où  estoit  nostre  camp  logé,  ap- 
portant lettres  de  créance  ,  escrites  de  la  main  du 
Roy,  avecques  mandement  qu'il  déclara  de  bouche  à 
monseigneur  l'amiral,  lieutenant  gênerai  du  Roy,  qu  il 
se  gardast  d'innover  chose  quelconque,  ains  advisast 
d'eslire  un  lieu  opportun  à  retirer  son  camp  en  seu- 
reté,  sans  marcher  outre,  jusques  à  ce  qu'il  eust  du(ht 
seigneur  cardinal  nouvelles  du  lieu  où  il  alloit,  ou 
que  le  Roy  luy  envoyast  nouvel  ordre  daulrement  s'y 
gouverner.  De  ceste  nouvelle  fut  ledit  seigneur  amiral 
en  grande  perplexité  comment  il  auroit  à  procéder  et 
prendre  conclusion  en  ses  afiiurcs;.  car  il  avoit,  d'une 

part,  nouvelles  seures  que  l'Empereur  en  toute  dili- 
gence se  preparoit  à  la  guerre,  et  que  de  la  paix  il  y 
avoit  peu  d'espérance  :  parquoy  il  luy  seinhloit  estre 
chose  de  dangereuse  conséquence  (outre  la  perte  de 
réputation  qui  luy  en  pourroit  advenir)  de  reculer  ou 
arrester  un  camp,  estant  desja  entré  en  cours  de  vic- 
toire. Il  consideroit  d'autre  part,  et  avoit  tousjours 
devant  les  yeux,  que  s'il  passoit  outre,  après  le  com- 
mandement contraire  qu'il  avoit  du  Roy,  tant  par  let- 
tres réitérées  que  par  la  bouche  de  mondit- seigneur 
le  cardinal,  encores  que  de  son  entreprise  il  vint  à 
bonne  fin,  si  toutesfois  l'Empereur  se  retiroit  de  la 
promesse  qu'il  avoit  faicte  du  duché  de  Milan ,  il  pour- 
roit prendre  et  coulourer  son  excuse  sur-ce  que  de- 
puis sa  promesse  on  auroit  innové  :  dont  luv  pourroit 
estre  blasmé  du  Roy,  lequel  avoit  singulière  affection 
de  recouvrer  le  sien  par  amiable  composition  plustost 
que  par  exploict  de  guerre,  et  là  où  il  luy  convien- 
droit  venir  aux  armes,  le  faire  avecques  telle  justifica- 
tion ,  que  Ion  cogneust  évidemment  qu'il  n'avoit  rien 
obmis  de  ce  que  pour  n'y  venir  se  pouvoit  faire.  A 
ceste  cause  il  feit  appeller  au  conseil ,  afin  de  délibé- 
rer sur  ceste  matière,  tous  les  capitaines  estans  en  .sa 
compagnie  ;  et  assemblez  qu'ils  furent ,  et  après  avoir 
faict  lire  en  leur  présence  les  lettres  qu'il  avoit  du 
Roy,  ensemble  la  créance  rédigée  par  escrit  que  luy 
avoit  mondit-seigneur  le  cardinal  exposée  de  bouche, 
leur  en  demanda  leurs  advis  et  opinions.  A  quoy  les- 
pondirent  aucuns,  en  peu  de  paroles ,  que  sur  chose 
expressément  commandée  par  le  maistre  ne  gisoit 
délibération,  mais  obéissance  et  exécution  :  aucuns 
alléguèrent  d'avantage  la  double  et  incerlaincté  de 

l'issue,  laquelle,  arrivant  autre  qu'à  poinct,  ne  lais- 
soit  aucun  moyen  d'excuse  à  qui  auroit  entrepris  con- 
tre l'expresse  inhibition  et  delî'ense  du  maistre. 

Le  seigneur  de  Burie,  qui  avoit  esté  recognoistre  la 
ville  de  Vercel,  et  avoit  charge  de  l'artillerie,  inter- 
rogué  sur  cest  article  ,  respondit  et  se  fist  fort  de  faire 
telle  brèche  au  dedans  de  vingt -quatre  heures,  que 
i  assault  s'y  pourroit  donner  au  grand  desavantage  de 
ceux  de  dedans.  Et  sur  sa  response  fut  replicqué  alors 
que  ce  n'estoit  assez  de  faire  brèche,  mais  qu'il  falloit 
considérer  le  nombre  de  gens  de  guerre  qui  estoit  de- 
dans, le  nombre  des  nostres,  et  celuy  du  prochain 
secours  auquel  estoit  fondée  l'espérance  de  l'ennemy. 
Dedans  la  ville  y  avoit  le  nombre  de  trois  mille  hommes, 
dont  les  mille  estoient  lansquenets.  Les  nostres  ne 
pouvoient  encores  estre  plus  de  quinze  à  seize  mille 
hommes  de  pied  ;  de  gens  de  cheval  il  n'y  avoit  que 
soixante  et  dix  hommes  d'armes,  et  cent  archers  de  la 
compagnie  dudit  seigneur  amiral,  et  des  compagnies 
du  seigneur  Jean  Paule  ;  et  du  marquis  de  Salluces, 
environ  de  trente  à  quarante  hommes  d'armes,  et  le 
double  d'autant  d'archers;  de  chevaux  légers,  environ 
deux  cens  ;  et  des  gentilshommes  de  la  Cour,  venuz  à 
ceste  guerre  pour  acquérir  honneur  et  faire  service  au 
Roy,  de  cinquante  à  soixante  :  le  surplus  de  noz  gens, 
autant  de  cheval  que  de  pied,  arrivoient  encores  jour- 
nellement à  la  fde.  Sur  le  bord  de  la  rivière  de  Sesia, 
à  quatre  mille  de  là,  s'estoit  venu  loger  le  seigneur 
Antoine  de  Levé,  avecques  douze  ou  quatorze  mille 
hommes  de  pied,  et  de  chevaux  environ  six  cens  ;  et 
de  là  pouvoit  facilement,  au  cas  que  la  ville  ne  fust 
prise  du  premier  assault,  la  refreschir  de  gens  et  vivres. 

et  empcsclier  noz  fourrageurs  ou  vivandiers,  ou,  co 
pendant  que  noz  gens  donneroient  l'assault,  venir  par 
autre  costë  nous  donner  la  bataille,  ou,  passant  l'eauë 
par  endroit ,  aller  surprendre  la  ville  de  Turin ,  qui 
n'estoit  point   encores  fortifiée  :   et  quand  ores  nous 
eussions  eu  Vercel  du  premier  assault,  il  convenoit  y 
laisser  gens,  et  d'autant  affoiblir  nostre  camp,  en  lia- 
zard  d'y  recevoir  honte  et  perte  de  gens.  Autres  en  eut 
qui  répliquèrent  à  toutes  les  difficultez  dessusdites  : 
premièrement,  que  l'on  pouvoit  avecques  une  partie 
de  noz  gens  donner  l'assault,  avecques  les  autres  def- 
fendre  à  l'ennemy  le  passage  de  la  rivière;  et  si  tant 
bien  advenoit  de  l'entreprise  que  de  réduire  la  ville  en 
l'obéissance  du  Pioy,  qu'alors  on  pourroit,  obéissant  au 
mandement  dudit  seigneur,  départir  et  retirer  nostre 
camp  en  laditte  ville  et  autres ,  attendant  nouvelles  de 
ce  que  ledit  seigneur  cardinal  auroit  négocié  avecques 
l'Empereur. 

Geste  opinion  (si  la  chose  eust  esté  exécutée  avant 
que  ledit  seigneur  cardinal  eust  esté  arrivé,  à  tout  le 
moins  avant  que  ledit  seigneur  Antoine  de  Levé  en 
eust  la  nouvelle)  n'eust  point  semblé  mauvaise  à  la 
pluspart  des  assistans  :  mais  desja  ledit  seigneur  ami- 
ral avoit  adverty  ledit  de  Levé  de  la  venue  et  de  la 
commission  dudit  seigneur  cardinal ,  et  luy  avoit  en- 
voyé demander  la  seureté  de  son  passage  et  homme 
pour  le  conduire  la  part  que  l'Empereur  alors  se  trou- 
veroit  :  parquoy,  en  passant  outre,  et  ne  venant  au  des- 
sus de  l'entreprise ,  il  ne  demouroit ,  ainsi  qu'il  est  dit 
cy  dessus,  aucune  excuse   dont  ledit  seigneur  eust 
moyen  de  couvrir  sa  faulte,  et  si  bailloit  on  à  l'Empe- 
reur, ou  bien  ou  mal  exécutant,  excuse  et  couverture 

de  ne  riens  accomplir  de  la  promesse.  A  caste  cause, 
commencèrent  tous  à  se  resouldre  qu'en  obéissant  au 
Roy,  on  se  retireroit  en  airiere  :  le  sieur  d'Annebault 
(ut  ])ien  d'advis  de  ne  passer  outre,  mais  non  de  re- 
culer en  arrière ,  pour  n'aquerir  à  leur  camp  ceste 
défaveur,  en  donnant  à  l'ennemy  occasion  de  se  van- 
ter que  peur  et  craincte  le  leur  fîst  faire.  Et ,  par 
son  opinion,  lut  conclu  et  arresté  de  séjourner  au 
mesme  lieu  où  ils  estoient ,  qui  n'estoit  point  con- 
trevenir au  mandement  du  Roy,  jusques  à  ce  que  mon- 
dit- seigneur  le  cardinal,  arrivé  au  camp  de  Levé, 
mandast  ce  que  Ion  auroit  à  faire,  afin  que,  si  on  se 
retiroit  en  arrière,  ce  fust  avecques  réputation  et  à  la 
requeste  de  l'ennemy.  A  la  pluspart  des  compagnons 
qui  desja  tenoient  Vercel  en  leur  espérance  pour  ville 
gaignée ,  et  avoient  leur  attente  fondée  sur  le  butin  , 
ne  fut  ceste  nouvelle  ne  la  venue  de  qui  rajjportoit 
aggreable  ;  et  de  tant  plus  que  le  passer  outre  leur  es- 
toit  défendu ,  de  tant  plus  bravement  en  parloient  et 
demandoient  estre  menez  à  l'assault;  et  de  telle  asseu- 
rance  en  devisoient  entre-eux,  qu'il  a  semblé  à  beau- 
coup de  gens,  autant  des  ennemis  comme  des  nostres, 
que  si  on  leur  eust  laissé  faire,  ils  eussent  emporté  la 
ville  d'assault. 

Monseigneur  le  cardinal ,  arrivant  vers  le  seigneur 
Antoine  de  Levé ,  fut  bonorablement  et  humainement 
reccu  de  luy  :  si  luy  (eit  entendre  sa  charge,  et  com- 
ment le  Roy,  pour  obtempérer  à  la  requeste  de  l'Em- 
pereur, et  pour  luy  donner  à  cognoistre  combien  il 
desiroit  avoir  avec  luy  parfaicte  intelligence  et  amitié, 
n'avoit  voulu  (encores  qu'il  luy  seniblast  bien  y  avoir 
quelque  perte  de  réputation)  luy  refuser  de  faire  ar- 

rester  son  camp,  en  plain  et  apparant  cours  de  vic- 
toire ,  par  laquelle   tacillement  il  pouvoit  obtenir  et 
recouvrer  ce  qui  estoit  sien,  à  l'encontre  du  duc  de 
Savoyc,  occupateur  et  détenteur  injuste;  afin  que  la 
poursuitte  de  sadite  victoire  n'alterast  et  intcrrompist 
les  praticques  et  moyens  de  la  paix,  en  laquelle,  en 
faveur  de  l'Empereur,  estoit  ledit  seigneur  Roy  con- 
tent de  comprendre  iceluy  duc  de  Savoy e,  abandon- 
nant plustost  une  partie  de  ce  que  justement  et  indu- 
bitablement luy  appartenoit.  Assez  gratieusement  luy 
respondit  le  seigneur  de  Levé  à  ce  propos,  sans  ad- 
voiier  toutesfois  que  la  victoire  nous  fust  si  certaine  ; 
et  firent  eux  deux  ensemble  quelques  accords,  c'est  à 
sçavoir  que  luy  de  Levé  ne  passeroit  point  deçà  la 
Sesia,  et  ledit  sieur  amiral  se  retireroit  au  deçà  de  la 
Doaire,  en  attendant  nouvelle  de  la  négociation  dudit 
seigneur  cardinal  avecques  nostre  sainct  Père  et  Em- 
pereur à  Romme  :  car  encores  les   pensoit    trouver 
ledit  seigneur  cardinal  ensemble.  A  monseigneur  fa- 
miral  furent  ces  accords  envoyez  avecques  lettres  ité- 
ratives du  commandement  et  volonté  du  Roy,  suivant 
lesquels ,  et  aussi  pour  ce  que  nostre  camp  estoit  logé 
en  lieu  estroict  environné  de  trois  ou  quatre  villes  du 
Montfenat,   où  il  y  avoit  garnison  d'ennemis,  les- 
quelles se  pouvoient  renforcer  et  donner  de  l'ennuy 
aux  vivres  qui  venoient  en  nostredit  camp,  ledit  sei- 
gneur advisa  de  se  retirer  au  lieu  de  Sainct  Germain  , 
en  espérance  de  s'asseurer,  y  estant ,  de  la  ville  d'I- 
vrée,  et  de  tout  le  val  du  costé  de  Guise,  pour  en  ti- 
rer gens  au  service  du  Roy,  au  cas  que  Ion  perseverast 
à  la  guerre,  et  secourir  Turin,  s'il  advenoit  qu'il  en 
eust  mestier. 

L'Empereur,  ainsi  que  j'ay  dit,  après  les  propos  cy 
dessus  recitez  ,  aucunement  déclaratif  de  sa  précé- 
dante protestation,  avoit  pris  congé  de  nostre  sainct 
Père,  et,  sans  lairc  autre  séjour,  estoitparty  dcRomme, 
laissant  derrière  luy,  pour  apporter  les  articles  de 
neutralité,  signez  de  la  main  de  nostredit  sainct  Père, 
messeigneurs  de  Cannes  et  de  Granvelle,  avecques  les- 
lesquels  noz  ambassadeurs ,  à  l'instance  de  nostredit 
sainct  Pcre,  avoient  encores  communiqué  touchant  la 
praticque  de  paix,  et  n'en  avoient  du  tout  esté  rel)0u- 
tez,  ne  mis  entièrement  hors  d'espérance  j  mesmement 
leur  avoit  esté  dit  et  respondu,  sur  ce  qu'ils  reque- 
roient ,  ainsi  que  l'Empereur  avoit  promis,  avoir  le 
double  par  escrit  de  sa  dessusditte  protestation ,  que 
Sa  Majesté ,  pour  bonnes  causes  et  raison  à  cela 
mouvans ,  avoit  depuis  advisé  de  ne  le  leur  bailler 
point,  ains  de  l'envoyer  au  seigneur  de  Leidequerques, 
son  ambassadeur  en  France,  afin  que  luy-mesmes  la 
leust  au  Roy,  et,  la  lisant,  adoucist  les  choses  qui 
pourroient  aigrir  ledit  seigneur,  en  sorte  que  ceste  pra- 
ticque se  continuast  encores  et  se  conduisist  à  bonne 
fin.  Ceste  response,  et  ce  que  l'Empereur  en  ses  seconds 
propos  avoit  rabillé,  donnoient  espérance  au  seigneur 
de  Velly  qu'à  la  fin  se  pourroit  tirer  quelque  bonne 
conclusion  ;  et  eut  opinion ,  ou  que  l'Empereur  eust 
usé  publicquement  de  ceste  haultaineté  de  langage  et 
braverie,  pour  donner  à  cognoistre  qu'il  ne  craignoit 
l'effort  du  Roy,  et  que  pour  cela  ne  luy  feroit  rien 
faire;  et  que,  pour  avoir  usé  de  ses  termes  haultains, 
il  avoit  peu  penser  d'avoir  acquis  une  grande  réputa- 
tion de  magnanimité,  surquoy  il  se  pourroit  persua- 
der et  induire  à  prendre  cela  pour  contrepoix  de  la 

déclaration  d'hostilité  qu'avoit  i'aicte  le  Roy  contre  le 
duc  de  Savoye  ;  ou  bien  que  la  venue  de  monseigneur 
le  cardinal  de  Lorraine  (laquelle  il  sçavoit  estre  pro- 
chaine ,  et  avecques  lequel  il  pouvoit  tout  rabiller  et 
conclurre)  l'auroit  meu  à  user  de  ces  termes,  afin  de 
donner  aux  potentats  d'Italie  et  autres  ses  confede- 
rez  ,  occasion  de  penser  qu'auparavant  n'y  auroit  en- 
Gores  eu  entre  luy  et  le  Pioy  aucune  asseurance  ne 
promesse.  Et  bien  l'aydoit  nostre  sainct  Père  à  s'en- 
tretenir en  espérance  ;  de  sorte  que  ledit  Velly,  crai- 
gnant que  ledit  seigneur  cardinal,  entendant  sur  che- 
min les  nouvelles  de  ceste  protestation,  s'en  retournast 
arrière  sans  passer  outre ,  voulut  bien  envoyer  au  de- 
vant, et  luy  persuader  de,  ce  nonobstant,  achever  son 
voyage  ;  aussi  escrivit  au  Roy,  luy  conseillant  et  su- 
pliant  que,  nonobstant  que  ladittè  protestation  fust 
par  trop  aigre  et  picquante ,  son  bon  plaisir  fust  tou- 
tesfois  d'y  respondre  modestement ,  et  de  manière  que 
les  choses  ne  s'en  aigrissent  d'avantage. 

Les  articles  ce  pendant  furent  signez  j  lesquels,  en 
somme,  contenoient  comment  ledit  sainct  Père,  tresde- 
plaisant  de  la  mauvaise  intelligence  et  apparence  de 
prochaine  roupture  entre  l'Empereur  et  le  Koy,  et  dé- 
sirant estre  entre -eux  deux  bon  et  confidant  média- 
teur, se  declaroit  estre  neutral  et  ne  vouloir  assister 
d'aide  ne  de  conseil  au  faict  de  la  guerre  à  l'une  ne  à 
l'autre  partie ,  ne  souffrir  qu'en  ses  terres,  ou  de  sa  ju- 
risdiction,  se  fist  aucun  amas  ou  assemblée  de  gens  de 
guerre  pour  aucun  d'eux  ;  aussi  de  n'accepter  autour 
de  sa  personne  homme  quelconque,  et  de  quelque  estât 
ou  condition,  qui  luy  portast  paroles  contraires  ou  pré- 
judiciables à  sa  neutralité  j   ne  soulfriroit  qu'en  ses 

places  et  villes  fortes  entrassent  et  séjournassent  gens 
de  guerre  de  l'un  ou  de  l'autre  party,  mais  les  feroit 
garder  et  tenir  en  bonne  scureté,  par  ses  propres  suh- 
jects  ou  souldoyez  ;  n'empcscheroit  aucun,  durant  la- 
dite neutralité',  d'entrer  en  la  ligue  defiensive  d'Italie; 
qu'il  sursoiroit  les  differens  et  controverses  de  Sa 
iSaincteté,  c'est  à  sçavoir  avec  le  duc  de  Fenare  pour 
nn  an,  et  pour  six  mois  avec  le  duc  d'Urbin  et  son 
fils ,  à  cause  du  duché  de  Camerin  ;  qu'il  entretien- 
droit  l'assistcnce  promise  par  le  feu  pape  Clément  aux 
cinq  cantons  de  Suisse,  à  l'encontre  des  autres  cantons 
aliénez  de  l'obéissance  de  l'Eglise  ;  et  que  deslors  il 
consigneroit  quelque  bonne  et  raisonnable  somme  de 
deniers ,  pour  estre  preste  à  tous  besoîngs  et  toutes 
occurences. 

Geste  neutralité  signée  et  délivrée  aux  seigneurs  de 
Cannes  et  de  Granvelle ,  ils  se  partirent  de  Romme , 
et  avecques  eux  le  seigneur  de  Velly,  ambassadeur  du 
Ivoy,  pour  venir  au  lieu  de  Siene,  où  estoit  l'Empe- 
reur alors;  auquel  lieu  arriva  aussi  monseigneur  le 
cardinal ,  et  à  son  arrivée  faisoit  son  compte  de  seule- 
ment faire  la  révérence  à  Sa  Majesté ,  et  de  remettre  à 
luy  dire  sa  créance  après  disner,  à  cause  qu'il  estoit 
desja  heure  de  messe.  Mais  luy  ayant  faict  la  révé- 
rence, et  dit  seulement  en  termes  généraux  l'occasion 
de  sa  venue,  y  adjoustant  toutes  les  plus  convenables 
paroles  qu'il  avoit  peu,  sans  entrer  au  faict  de  sa  prin- 
cipale charge,  ledit  seigneur  Empereur  de  luy-mesmes 
respondit  estre  bien  aise  de  sa  venue,  pour  s'esclarcir 
(ainsi  qu'il  disoit)  et  veoir  quelle  espérance  il  pourroit 
avoir  de  la  bonne  confidence  et  amitié  du  Roy.  Et  ce 
voyant,  ledit  seigneur  cardinal  usa  de  cestc  occasion  et 

op[)ortunitë,  luy  déclarant  paiiiculierement  comment 
le  Roy  entendoit  de  se  conjoindre  àvecques  luy  par 
toutes  les  plus  estroittes  façons  ([ue  Ion  pourroit  advi- 
ser;  et  que  pour  y  parvenir,  et  donner  à  cognoistre 
combien  franchement  il  alloit  en  besongne,  il  avoit 
non  seulement  defîendu  à  monseigneur  l'amiral  de 
France ,  son  lieutenant  gênerai  en  l'armée  de  Piémont, 
de  ne  passer  plus  outre  que  lé  lieu  où  lors  il  se  trou- 
veroit,  ains  auroit  aussi  faict  retirer  son  arme'e  dudit 
lieu,  où  alors  elle  estoit,  afin  de  ne  faire  chose  qui 
alterast  Tesperance  de  paix;  parvenant  à  laquelle, 
ainsi  que  Ion  s'en  pouvoit  comme  asseurer,  attendues 
les  praticques  qui  en  avoient  esté  jusques  à  l'heure  que 
luy  avoit  esté  depesché  de  la  part  du  Roy,  ledit  sei- 
gneur n'estoit  pour  luy  espargner  chose  qiii  fust  en  sa 
puissance  ;  et  mesmement,  oyant  que  Sa  Majesté  auroit 
plaisir  qu'allant  en  son  entreprise  d'Algere,  monsei- 
gneur le  duc  d'Orléans  luy  fîst  compagnie,  ledit  sei- 
gneur R.oy  ne  seroit  délayant  de  le  luy  envoyer,  avec 
telle  suitte  et  compagnie  qu'il  appartient  à  un  fils  de 
roy  de  France,  pour  aller  en  un  tel  voyage.  Et  pour 
autant  que  jusques  alors  avoit  le  Roy  accordé  tous  les 
articles  qu'on  luy  avoit  mis  en  avant,  excepté  celuy 
de  l'usufruict ,  que,  pour  les  raisons  au  paravant  de- 
duittes  par  son  ambassadeur ,  il  avoit  tousjours  de- 
mandé pour  luy,  maintenant  il  estoit  content  de  ne 
s'y  arrester  plus;  bienvoûloit  il  que,  pour  osterà  tout 
le  monde  occasion  de  penser  qu'entre  eux  n'y  cust 
pleine  et  entière  confidence.  Sa  Majesté  fust  contente 
de  le  luy  accorder,  en  s'asseurant  de  luy  qu'inconti- 
nant  il  s'en  demettroit  audit  duC  d'Orléans  son  fils; 
et  quC;  cela  faict,  ledit  seigneur  Roy  seioit  content  do 

venir  au  devant  dudit  seigneur,  afin  de  s'entre-veoir 
et  asseurer  l'un  de  l'autre,  jusques  à  Mantoue,  ou 
ailleurs ,  ainsi  qu'à  Sa  Majesté  plairoit  en  deviser  ;  et 
de  faire  toutes  les  choses  qu'il  sçauroit  luy  eslre  agréa- 
bles, et  qu'il  pourroit  faire  sans  contrevenir  à  ses 
alliances.  Lesquelles  offres  estoient  toutes  si  bonnes 
entrées  à  parvenir  à  confidence  et  amitié  entre -evix 
deux ,  que  ledit  seigneur  cardinal ,  encores  que  sur  les 
chemins  il  eust  entendu  partie  des  paroles  et  déclara- 
tions que  Sa  Majesté  avoit  proposées  à  Romrae,  n'avoit 
toutefois  voulu  faillir  ne  différer  de  les  venir  faire  en- 
tendre à  Sa  Majesté ,  les  estimant  telles  et  si  raison- 
nables, que,  pour  les  paroles  ce-pendant  intervenues, 
il  ne  pensoitun  si  grand  bien  devoir  estre  interrompu. 
Sur  ces  paroles,  commença  l'Empereur  -i  luy  reci- 
ter la  plus  grande  partie  des  poincts  qu'il  avoit  tou- 
chez en  sa  protestation ,  pour  se  justifier,  et  fonder  la 
doubte  qu'il  avoit  de  ne  pouvoir  asez  seurement  be- 
songner  avecques  le  Roy,  pource  qu'il  ne  veoit  point 
qu'il  puisse  ne  doive  accorder  le  duché  de  Milan  au 
duc  d'Oiieans  ;  et,  comment  que  soit,  il  n'en  vouloit 
rien  faire ,  mais  (|ue  bien  seroit  il  content  de  le  bailler 
au  duc  d'Angoulesme,  avecques  une  de  ses  niepces  en 
mariage ,  soubs  les  conditions  qui  en  traittant  seroient 
advisées,  pourveu  que  le  Roy  n'eust  aucunement  af- 
faire audit  Estât  :  car  il  esperoit  que  ledit  seigneur 
d'Angoulesme,  outre  l'alliance  qu'il  prendroit  avecques 
luy,  seroit  aussi  tenu  et  obligé  à  luy  d'un  tel  et  si  beau 
présent  que  le  duché  de  Milan;  et  qu'à  ceste  cause, 
il  vivroit  avecques  luy  en  bonne  paix  et  amitié,  et 
luy  Empereur  aussi  luy  porteroit  réciproquement 
telle  faveur ,  que  paisiblement  il  pourroit  jouir  dudit 

Estât,  sans  y  tenir  aucunes  garnisons  k  la  foulle  du  peu- 
ple :  et  quant  à  Tusufruict,  qu'il  ne  le  consentiroit  au 
Koy,  directement  ou  indirectement,  en  quelconque  ma- 
nière. Le  carditjal  luy  remonstra  que  s'il  vouloit  trait- 
ter  avecques  le  Roy  pour  amour  de  luy,  qu'il  ne 
devoit  point  faire  ceste  différence,  ne  s'attacher  à 
autre  seureté  qu'à  la  sienne ,  pource  qu'il  estoit  celuy 
avecques  lequel  Sa  Majesté'  auroit  affaire ,  et  duquel 
elle  pouvoit  espérer  ayde  et  support  présentement,  et 
non  pas  de  messeigneurs  ses  enfans  j  que  d'autre  part, 
ayant  esté  ledit  Estât  levé  au  Roy,  auquel  il  apparte- 
noit,  la  raison  vouloit  bien,  puis  qu'à  luy  ne  se  ren- 
doit,  aumoins  que  ce  fust  luy  qui  ordonnast  auquel  il 
seroit  rendu  de  ses  enfans.  A  ce  propos,  l'Empereur 
interrompit  sa  parole,  en  maintenant  qu'à  luy  appar- 
tenoit  iceluy  Estât,  et  non  à  autre. 

Surquoy  replicqua   le  cardinal   qu'à  cause  de  la 
renonciation  faicte  par  le  Roy,  sur  laquelle  il  ne  vou- 
loit lors  insister  à  débattre  la  validité  ou  invalidité  ,  on 
pourroit  coulourer  que  ledit  seigneur  n'y  eust  plus 
de  droict;  mais  ,  quant  à  messeigneurs  ses  enfans,  on 
ne  pourroit  nier  que  ce  ne  fust  leur  propre  et  vray 
héritage,  et  qui  justement  ne  leur  pouvoit  estre  toliu  : 
toutesfois  que,  pour  le  bien  de  paix,  ils  estoient  con- 
tens  de  l'accepter  et  recevoir  de  Sa  Majesté,  ou  en 
don  ,  ou  autrement ,  en  telle  forme  qu'il  luy  plairoit , 
moyennant  que  ce  fust  selon  et  en  la  sorte  que  sadite 
Majesté  desja  au  paravant  l'avoit  accordé  à  l'ambassa- 
deur du  Roy.  Et  sur-ce  mot,  l'Empereur  luy  trencha 
la  parolle,  disant  que  jamais  n'en  avoit  riens  accordé 
par  sa  bouche.  Monseigneur  le  cardinal ,  qui  ne  vou- 
Joit,  pour  ceste  première  venue,  rompre  la  praticque 

entièrement,  print  couleur  d'en  vouloir  deviser  audit 
aml)assadeur,  et  à  tant  print  congé'  de  luy;  joinct  aussi 
qu'il  vouloit  bien ,  avant  que  la  chose  vint  au  deses- 
poir, gaigner  le  loisir  d<î  dcpescher  un  courrier  exprès 
devers  le  Roy,  pour  l'adverlir  de  ce  qu'il  avoit  trouve 
en  ceste  première  arrivée ,  aussi  pour  en  donner  en 
passant  advis  à  monseigneur  l'amiral,  afin  que,  venant 
les  choses  en  roupture,  on  ne  le  surpriiit  à  l'impro- 
viste. 

Le  lendemain  au  matin ,  ainsi  que  ledit  seigneur 
Empereur  achevoit  de  s'habiller,  retourna  vers  luy 
ledit  seigneur  cardinal,  et  luy  dist  comment  il  avoit 
communiqué  particulièrement  de  sa  charge  avecques 
ledit  am])assadeur  du  P\oy,  et  de  luy  entendu  ce  qu'il 
avoit  parcy  devant  traitté  ;  mais  que,  tout  bien  consi- 
déré, il  ne  veoit  point  qu'il  peust  passer  outre,  si  Sa 
Majesté  ne  vouloit  en  façon  qu'il  fust  ouy  parler  de 
monseigneur  d'Orléans;  car  cestuy-là  estoit  le  seul 
fondement  de  sa  depesche  et  commission ,  conclue  et 
dressée  sur  le  consentement  que  Sa  Majesté  en  avoit 
baillée  :  et  qu'à  ceste  cause,  il  avoit  delihiré,  avecques 
son  bon  congé,  de  s'en  aller  vers  nostre  sainct  Père, 
pour  luy  exposer  lintention  du  lloy  au  bien  de  la 
paix,  et  les  choses  que  pour  y  parvenir  il  avoit  offertes; 
ensemble  la  response  et  refus  de  Sa  Majesté  impériale, 
et  retractation  qu'il  faisoit  de  l'article  accordé  pour 
monseigneur  le  duc  d'Orléans. 

Sa  Majesté  ne  monstra  point  apparence  que  le  por- 
tement dudit  seigneur  cardinal  luy  despleust  ;  seule- 
ment luy  replicqua  les  justifications  cy  devant  récitée*; 
du  refus  qu'il  fiiisoit  de  bailler  cest  Kstat  audit  duc 
d'Orléans..  Et,  pource  qu'entre  autres  choses,  il  avoit  dit 

n'en  avoir  jamais  rien  promis  de  sa  bouche,  le  sei- 
gneur de  Yelly,  auquel  toucljoit  cest  article,  pour 
n'estre  du  Roy  son  maistre  estime  menteur,  pria  Sa 
Majesté  de  ne  luy  faire  ce  tort  que  de  luy  laisser  un 
tel  blasme  envers  sondit  maistre.  Sa  Majesté  advoiia 
lors  avoir  donné  charge  aux  seigneurs  de  Cannes  et 
de  Granvelle  de  luy  en  porter  en  son  nom  la  parole , 
aussi  d'en  avoir  escrit  à  son  ambassadeur  Leidequer- 
ques  estant  riere  le  Roy,  pour  de  sa  part  le  luy  faire 
entendre  ;  mais  que  le  R.oy  n'auroit  accepté  ceste  offre  , 
alors  qu'elle  luy  fut  faicte,  ains,  en  contre-venant  aux 
traittez  d'entre-eux  (à  prendre  iceux  traitiez  au  pied 
de  la  lettre) ,  auroit  envoyé  son  amiral  de  la  sorte  que 
Ion  le  sçavoit  estre  venu  ;  dont  luy  n'a  peu  ne  se  mal 
contenter  et  ressentir.  Et  d'avantage,  que  les  seuretez 
ne  se  pourroient   trouver   telles    qu'il  les  vouldroit 
])our  le  duc  d'Orléans ,  et  telles  qu'elles  fussent  pour 
contenter  ses  confederez.  Ledit  seigneur  cardinal  le 
pria  qu'il  voulust  déclarer  quelles  seuretez  il  deman- 
deroit,  et  qu'elles  seroient  bien  estranges,  si  le  Roy, 
pour  l'envie  qu'il  avoit   de  venir  à  ceste   mutuelle 
confidence  entre   eux ,  ne  les  accordoit.  Il  respondit, 
en  somme,  qu'il  en  avoit  dit  son  intention  à  noslre 
sainct  Père ,  lequel  il  pensoit  en  avoir  adverty  le  Roy. 
A  ce  luy  répliqua  ledit  seigneur  cardinal ,  en  luy  re- 
monstrant   qu'il    n'estoit  croyable    qu'alors  qu'il  ac- 
corda bailler  cest  Estât,  il  n'eust  paravant  pensé  aux 
seuretez  qu'il  devroit  demander  au  cas  advenant  ;  et 
qu'à  luy,  qui  estoit  de  si  loing  venu  pour  traitter  et 
conclurre  avecques  Sa  Majesté,  il  pouvoit  bien  faire 
cest  honneur  que  de  luy  déclarer  son  intention.  E! 
sur-ce,  l'Empereur  respondit  qu'il  n'estoit  point  con- 

seillé  de  parler  autrement,  sans  veoir  pouvoir  et  sans 
sçavoir  l'intention  de  ses  confederez ,  encores  qu'il  se 
promettoit  Lien  qu'ils  ne  refuseroient  ja  chose  qu'il 
vueille.  D'avantage  il  adjousta  que,  si  ores  il  bailloit 
ledit  duché'  à  qui  que  fust  des  enfans  du  Roy,  il  n'en- 
tendoit  de  le  bailler  que  par  investiture  nouvelle ,  et 
comme  fief  escheu  et  revenu  à  l'Empire ,  estant  en  sa 
plaine  disposition  et  volonté'. 

A  tant  fut  prçst  ledit  seigneur  Empereur,  et  partit 
de  Siene  au  mois  d'avril:  monseigneur  le  cardinal  Iny 
feit  compagnie  jusques  hors  la  ville,  et,  au  prendre 
congé ,  l'Empereur  le  pria  qu'à  son  retour  il  repassast 
par  luy.  Sur  ce,  retourna  ledit  seigneur  cardinal  en  son 
ïogis,  pour,  avant  que  prendre  son  chemin  vers  Rome, 
faire  une  depesche  au  Roy,  et  l'advertir  de  sa  négocia- 
tion :  ce  qu'il  fist,  en  le  confortant  autant  que  possible 
luy  fut,  de  ne  respondre  à  la  protestation  de  l'Empe- 
reur aucune  chose  qui  accelerast  la  roupture.  Par  le 
mesme  courrier  il  fit  pareille  depesche  à  monseigneur 
l'amiral,  suivant  sa  première  délibération,  en  l'adver- 
lissant  que  tous  les  propos  qu'il  avoit  sceu  tirer  en  tout 
son  parlement  avecqucs  l'Empereur,  estoient  douteux 
et  ambiguz ,  tels  toutesfois  que  par  iceux  on  pouvoit 
plus  attendre  prochaine  guerre  que  diuturnité  de 
paix.  Monseigneur  l'amiral,  desja  quelque  temps  au 
paravant,  pource  qu'il  luy  avoit  esté  escrit  par  le 
seigneur  de  Montmorency,  alors  grand  maistre  et  ma- 
leschal  de  France,  qu'il  ne  pouvoit  (estans  les  choses 
ainsi  qu'elles  estoient)  faire  plus  grand  service  au  Roy, 
que  de  fortifier  quelques  lieux  et  places,  afin  d'y  re- 
tirer son  armée,  attendant  secours  du  Roy,  au  cas  que 
l'Empereur  descendist  à  trop  grosse  puissance,  avoit, 

àceste  cause,  entrepris  la  fortification  de  Turin,  et  de- 
pesché  le  seigneur  Steplie  Colonne,  avecques  cent 
hommes  d'armes  et  quatre  mille  hommes  de  pied , 
tant  pour  avoir  l'œil  à  ladite  fortification ,  comme  pour 
aviser,  à  sept  ou  huict  mille  deçà  le  Pau,  quelque  lieu. 
fortifiable  pour  y  asseoir  son  camp  en  seureté  ;  aussi 
pour  doubte  qu'estant  le  pais  desgarny  de  gens,  le  ca- 
pitaine Jacques  Scalenghe ,  qui  estoit  arrive'  à  Gennes, 
ne  fist  révolter  le  Mont-Devis,  Fossan  et  Savillan: 
aussi  avoit  este'  visiter  la  ville  de  Ivre'e ,  laquelle  ne 
trouvant  fortifiable ,  à  cause  de  son  assiette ,  qui  est 
telle,  que  la  montagne  regarde  à  l'entour  dedans  la 
ville,  il  avoit,  ce  nonobstant,  mis  dedans  le  seigneur 
Marc  Antoine  de  Cusan  avecques  ses  deux  mille 
hommes,  pour,  si  besoing  estoit,  y  amuser  l'ennemy 
quelque  espace  de  temps,  et  donner  lieu  ce-pendant  à 
laditte  fortification  de  Turin.  Ayant  doncques  eu  ceste 
nouvelle,  avoit  envoyé'  diligenterles  remparts  et  boule- 
verts  commencez  en  laditte  ville ,  et  donner  ordre  à 
fox  tifier  un  camp,  au  dessoubs  de  Carignan,  le  long  du 
Pau ,  pour  y  retirer  son  arme'e ,  au  cas  que  l'Empe- 
reur vint  avecques  tel  effort  qu'elle  ne  fust  suffisante 
pour  l'attendre  en  pleine  campagne  :  et  de  tout  advertit 
le  Roy  du  lieu  Marcenasch,  en  l'asseurant  que  s'il 
avoit  seulement  terme  d'un  mois,  il  attendroit  l'EnL- 
pereur  et  tiendroit  Turin  contre  luy  et  toute  sa  puis- 
sance. Depuis ,  adverty  de  la  diligence  dont  l'Empe- 
reur usoit  à  unir  et  accroistre  ses  forces,  et  qu'Antoine 
de  Levé  avoit  delil)ere'  de  passer  en  l'Astizanne,  pour 
nous  rompre  les  vivres  par  derrière  ;  aussi  ayant  des- 
couvert que  le  duc  de  Savoye  menoit  quelques  pra- 
tiques pour  révolter  Fossan ,  à  ceste  cause ,  et  pour 

favoriser  le  païs  tout  au  long  du  Pau ,  il  envoya  le  sei- 
gneur de  Montpesat,  avecques  sa  compagnie  et  celle  de 
monseigneur  le  grand  escuier,  quatre  mille  hommes 
de  pied  François  et  liuict  cens  italiens,  se  saisir  dudit  Fos- 
san,  Vigon,  Savillan,  Cony  et  Mont-Devis,  et  antres 
villes  à  l'environ.  Et  de  ce  donna  il  aussi  advis  au  RcJy, 
du  vingt-neuviesnie  jour  du  mois,  en  luy  envoyant  les 
lettres  de  monseigneur  le  cardinal  ;  et,  au  demourant, 
luy  conseilloit  que,  si  ores  il  n  avoit  délibéré  d'accor- 
der les  conditions  que  demandoit  l'Empereur,  il  tem- 
porisast  toutesfois  un  mois,  en  dissimulant,  et  que  ce 
pendant  la  ville  de  Turin  seroit  mise  en  telle  fortifica- 
tion, que  si  l'F^mpereur  y  venoit,  il  en  remporteroit 
lionte  et  confusion. 

Le  dernier  jour  du  mois,  arriva  le  courrier  vers  le 
jîoyj  et  le  mesme  jour,  luy  apporta  le  seigneurde 
Leidequerques,  ambassadeur  de  l'Empereur,  et  luy 
leut  de  mot  à  mot  la  protestation  dudit  seigneur  Em- 
pereur son  maistre,  non  pas  telle  qu'il  l'avoit  eue  , 
mais  telle  qu'elle  avoit  depuis  este'  modérée,  dont 
toutesfois  il  ne  voulut  bailler  le  double;  la  cause 
pourquoy  ne  la  déclara,  mais  depuis  elle  a  esté  sceue, 
<.omme  nous  dirons  en  autre  endroit  de  ces  Mémoi- 
res. Le  Roy,  sur-ce  qu'il  retint  en  mémoire  de  la  lec- 
ture qui  luy  en  avoit  esté  faicte ,  et  sur-ce  que  ses 
ambassadeurs  luy  en  escrivirent ,  dressa  une  responsc, 
laquelle,  pour  avoir  esté  dictée  par  luy  mesme,  qui 
de  son  faict  pouvoit  respondre  mieux  que  nul  autre , 
il  m'a  semblé  devoir  insérer  de  mot  à  mot  en  cest 
*^ndroict,  sans  aucune  chose  y  adjoustcr,  diminuer 
ou  diversifier  :  laquelle  fut  de  la  teneur  qui  ensuit. 
«  J'eusse  merveilleusement  desiiv,  trcssaiiict  Père, 

K  et  vous  messieurs  les  cardinaux  du  sainct  Siège 
«  apostolique,  et  ambassadeurs,  qu'il  m'eust  esté  pos- 
«  sible  d'estre  présent,  quand  l'Empereur  vous  a  par 
{(  long  ordre  déduit  publicquement  l'aflaire  d'entre 
«  nous  deux,  afin  d'avoir  peu  respondre'à  un  chacun 
«  article,  et  ne  laisser  voz  esprits  suspendus,  n'ayans 
«  ouy  parler  qu'une  partie.  Toutesfois,  puis  que  cela 
"  m'a  esté  impossible,  j'ay  pensé  par  escriture  satis- 
u  faire  à  ce  que  touche  mon  honneui'  et  la  vérité  ; 
«  chose  à  moy  assez  difficile,  d'autant  que  ledit  Em- 
ft  pereur  n'a  voulu  bailler  à  mes  gens  par  escrit  ce 
ft  qu'il  a  dit,  ne  son  ambassadeur  pareillement  me 
«  bailler  la  lettre,  ne  double  après  la  m'avoir  leuè  ; 
«  parquoy  je  suis  contrainct  de  respondre  à  ce  seu- 
«  lement  dont  mes  gens  m'ont  adverty.  Toutesfois,  la 
«  confiance  que  j'ay  au  certain  jugement  et  bonté  de 
«  vostre-ditte  Saincteté,  avecques  l'estime  que  j'ay  de 
«  toute  la  compagnie,  laquelle  je  désire  m'entendre, 
(c  me  font  penser  que  la  cause  de  la  nue  vérité  sera  sans 
ce  passion  d'un  chacun  de  vous  bien  entendue.  Et, 
«  pour  commencer,  il  me  semble  que  l'Empereur  n'a 
«  recité  que  la  moitié  de  la  cronicque,  prenant  seu- 
«  lement  ce  que  faict  pour  luy,  et  laissant  ce  que 
((  faict  pour  moy  ;  et  qu'il  soit  vray,  en  ce  qu'il  com- 
cc  mence  à  dire  que  moy  estant  venu  à  la  couronne, 
a  il  envoya  devers  moy  le  seigneur  de  Nansau,  pour 
«  estraindre  noz  amitiez ,  je  croy  qu'il  ne  trouvera 
«  point  que  de  mon  costé  elle  luy  fust  refusée.  En- 
«  cores  croy-je  qu'il  ne  niera  point  que  mon  amitié  et 
«  intelligence  ne  luy  nuisit  pas  à  le  tirer  hors  des  mains 
«  de  madame  Marguerite,  sa  tante,  et  de  la  subjection 
c  de  son  grand  perC;  qui  à  cestc  heure  là  cstoit  son 

mainbrug  ('}•  Et,  quant  à  ce. qu'il  dit  que,  conti- 
(  nuant  cestc  amitié',  il  fut  aussi  joyeux  de  ma  vic- 
<  loire  contre  les  Suisses,  qu'il  estoit  possible,  je  l'en- 
tendy  ainsi  par  mon  ambassadeur  estant  près  de 
luy;  qui  me  rendit  tresgrande  obligation  à  luy,  et 
eusse  faict  en  cas  pareil,  si  telle  victoire  luy  fust 
advenue. 

•  «  Quant  à  ce  qu'il  dit,  qu'il  n'obéit  point  à  l'Empe- 
reur, son  grand  père,  le  pressant  de  me  travailler 
du  coste  de  deçà  durant  ladite  guerre,  s'il  eust  faict 
le  contraire,  il  eust  faict  contre  le  traitte'  qu'il  avoit 
jure';  et  si  sçait  bien  que  je  faisoy  lors  entièrement 
tout  ce  que  je  pouvoy,  et  fy  encores  depuis,  pour 
le  rendre  obey  et  paisible  par  toutes  les  Espagnes: 
et  est  tesmoing  luy-mesme,  de  ce  que  mon  ambas- 
sadeur en  fist  par  mon  commandement  ;  et  croy  que 
ma  faveur  ne  luy  nuisit  de  rien  en  ce  temps  là. 
Quant  au  mariage  de  mes  filles ,  combien  que  de 
leur  mort  il  me  despleust  comme  à  père,  encores  n'en 
eu-je  moins  de  desplaisir,  pour  Talliance  et  amitié 
qu'elles  pouvoient  entretenir  entre  luy  et  moy. 
Quant  au  faict  de  l'Empire,  où  il  dit  qu'alors  com- 
mença à  naistre  la  jalousie  d'entre  nous  deux,  il  est 
vray  que  je  dy  à  son  ambassadeur  les  paroles  qu'il 
alegue,  que  c'estoit  comme  si  nous  estions  tous  deux 
à  la  poursuitte  d'une  dame ,  et  qu'advenant  ce  qu'a- 
venir pourroit,  nous  ne  lairrions  à  demourer  bons 
amis  ensemble  ;  et  certainement  je  le  pensoy  ainsi 
que  je  le  disoy.  Quant  à  ce  qu'il  dit  que  depuis  qu'il 
fut  esleu  empereur,  je  le  priay  de  renouveller  noz 
alliances,  et  de  les  asseurer  par  ostages,  il  est  bien 

"{')  6'ora  maùibrus;  :  son  liilcnr. 

«  vray  que  je  desiray  d'asseurer  et  de  perpétuer  nos- 
«  tre  amitié';  car,  estant  morte  ma  fille  aisnée,  et  l'au- 
«  tre  si  jeune  que  l'attente  luy  en  estoit  trop  longue^ 
«  j'eu  désir  de  revenir  au  traitte  qu'avoit  faict  mon- 
«  sieur  de  Nansau,  touchant  ma  belle  sœur;  qui  n'es- 
te toit  chose  nouvelle,  ne  donné  à  cognoistre  audit 
«  Empereur  que  je  ne  cherchasse  son  amitié'  par  tous 
«  moyens  que  je  pouvoy.  Quant  à  ce  qu  il  dit  que 
«  je  l'ay  voulu  presser  de  donner  ostages  pour  la 
«  seureté  des  alliances,  il  sçaitbien  que,  par  les  trait- 
ce  tez  que  nous  avions  ensemble,  il  me  devoit  par  cha- 
«  cun  an  bailler  cent  mille  escus,  pour  le  royaume 
«  de  Naples ,  et  que  ce  fut  à  faulte  de  payement  que 
«  je  luy  demanday  seureté  ou  respondant  ;  et  s'il 
«  m'eust  bien  payé ,  je  n'avoy  que  faire  de  demander 
V  cela.  Et  quant  aux  praticques  qu'il  dit  avoir  esté  faictes 
«  par  mon  ambassadeur  estant  en  Allemagne,  mondit 
K  ambassadeur  est  icy,  qui  m'asseure  et  afferme  n'a- 
K  voir  jamais  praticqué  chose  contre  ledit  Empereur; 
«  bien  avoir  tousjours  voulu  faire  le  devoir  en  mon 
«  nom ,  comme  duc  de  Milan ,  envers  le  sainct  Em- 
«  pire,  et  m'entretenir  avecques  les  Estats  d'iceluy  en 
ce  bonne  intelligence,  comme  j'estoy  tenu  :  et  quand 
«  il  aura  faict  d'avantage,  il  aura  faict  contre  mou 
«  vouloir,  dont  je  ne  le  laisseray  impuny  en  me  fai- 
cc  sant  apparoir  du  meffaict. 

«  Quant  au  faict  du  roy  de  Navarre ,  l'Empereur 
«  sçait  bien  le  temps,  contenu  en  noz  traittez,  dedans 
«  lequel  il  devoit  satisfaire  au  roy  de  Navarre,  et  qu'en 
«  deffault  de  ce,  je  le  pouvoy  secourir,  sans  rompre 
«  avecques  ledit  seigneur  Empereur  :  lequel  terme  je 
«  laissay  passer  de  long  temps^  pensant  tousjours  qu'il 

«  liiy  satisferoil;  mais  à  la  fin  il  a  fallu  que  je  satisfisse 
«  à  ma  promesse.  Et  au  regard  de  messire  Robert  de 
«  La  Marche,  je  ne  luy  fy  jamais  faire  la  guerre;  et 
«  qu'il  soit  vray,  j'ofiiy  à  l'amljassadeur  dudlt  seigneur 
«  Empereur  de  luy  faire  ayde  contre  ledit  messire 
«  Robert  (ainsi  que  le  traitté  le  portoit),  mais  que  j'en 
«  fusse  requis;  et  revocquay  par  effect  les  gens  qu'il 
a  avoit  sans  mon  sceu  levez  en  mon  royaume  ;  qui  fut 
"  cause  qu'il  perdit  plusieurs  de  ses  places.  Parquoy, 
«  tressainct  Père,  vous  pouvez  assez  juger  qu'en  ceste 
(c  première  guerre  je  ne  suis  en  rien  coulpable  de  la 
(c  roupture.  Quant  au  traitte'  faict  à  Madril ,  j'en  ay  tant 
«  respondu  par  le  passé,  et  si  au  long,  que  ce  seroit 
«  user  de  reditte  :  bien  diray-je  qu'un  chacun  sçait 
«  que  prisonnier  gardé  demeure  en  liberté  de  sa  foy, 
«  et  que,  mesme  à  Fontarabie,  où  je  fu  délivré,  et  par 
«  tout  le  chemin  à  mon  retour,  j'estoy  plus  gardé  que 
«  dedans  Madril ,  et  jamais  je  ne  fu  sans  avoir  garde  ; 
«  parquoy  je  sorty  de  prison ,  en  liberté'  de  ma  foy  et 
«  sans  aucune  obligation.  Et  quant  à  ce  qu'il  dit  avoir 
«  esté  au  paravant  adverty  comme  j'âvoy  dit  que  le 
«  traitté  ne  se  tiendroit,  j'advoûe  de  l'avoir  dit,  cog- 
«  noissant  qu'il  n'estoit  tenable  ;  et  qui  m'eust  mis  sur 
«  ma  foy,  je  ne  l'eusse  accepté  à  ceste  condition. 

«  Quant  à  la  ligue  et  à  ce  qu'on  luy  fit  entendre 
«  pour  la  restitution  de  mefs  enfans,  ce  fut  pour  le  faire 
«  venir  h  party  et  traitté  juste  et  raisonnable,  en  payant 
«  ma  rançon  comme  je  devoy,  et  non  j)0ur  autre  rai- 
«  son  ;  et  l'allée  de  monseigneur  de  Lautrec  fut  pour 
«  délivrer  nostre  sainct  Père  de  la  prison  où  il  es- 
«  toit ,  et  en  ensuivant  le  vestige  de  mes  prédécesseurs, 
n  Apres  ,  voyant  que  la  délivrance  de  nostre  saincl 

«  Pere  estoit  empeschée ,  et  que  l'Empereur  ne  vouloit 
«  entendre  à  aucun  party,  et  ne  voyant  seurete' d'aucune 
«  paix  avecques  luy,  je  ne  voulu  perdre  ceste  occasion  : 
fc  et  à  ce  qu  il  dit  que  ledit  seigneur  de  Lautrec  y  mou- 
<(  rut,  il  est  vray,  et  non  luy  seulement,  mais  la  plus- 
ce  part  de  mon  armée ,  que,  s'il  eust  pieu  à  Dieu  les 
«  defiendre  de  la  mortalité,  comme  il  avoit  faict  jus- 
te qucs  là  de  leurs  ennemis,  je  ne  sçay  comme  les  choses 
«  fussent  depuis  passées.  Quant  au  traitté  de  Cambray, 
«  en  lieu  d'adoulcir  celuy  de  Madril ,  qui  estoit  im- 
«  portable  et  intolleral:)le ,  ils  y  adjousterent  beaucoup 
«  d'articles  davantage  ;  et,  pource  que  la  prison  des 
«  enfans  est  celle  du  Pere,  je  fu  contrainct  passer  ou- 
«  tre  :  toutesfois,  encores  que  ledit  traitté  fust  de  la 
<(  sorte  que  je  dy,  il  ne  se  trouvera  jamais  que  j'aye 
«  rien  faict  au  contraire ,  quelque  occasion  que  j'en 
«  aye  eue.     * 

«  Et  quant  à  la  venue  du  Turc  en  Allemagne ,  et  à 
«  Balançon ,  qui  fust  envoyé  pour  cest  eflect  devers 
«  moy,  ledit  Balançon  me  demanda  ayde  pécuniaire 
«  et  mes  gensdarmes  :  je  luy  respondy  que  je  n'estoy 
«  ne  banquier  ne  marchant,  pour  bailler  argent,  et 
u  que  l'Empereur  venoit  d'avoir  de  moy  deux  milions 
«  d'or,  pour  ma  rançon ,  de  laquelle  somme  il  se  de- 
«  voit  contenter  :  mais,  ce  nonobstant,  combien  que 
«  j'eusse  assez  d'occasion  de  me  reposer,  je  luy  offry 
«  ce  que  les  rois  mes  prédécesseurs  ont  lousjours  of- 
«  fert  (lesquels  n'ont  jamais  esté  taxez  par  princes  de 
«  la  chrestienté,  pour  faire  leur  devoir  contre  les 
(t  Infidèles),  qui  estoit  ma  personne  et  mes  forces, 
«  pour  aller  en  Italie  et  ailleurs,  laissant  à  l'Empereur 

le  lieu  lîonnorable,  comme  je  devoy  :  luy  disant  en 
outre  que  la  pluspart  de  mes  gens  de  pied ,  je  les  feroy 
de  la  nation  d'Allemagne  ;  et  qui  m'eust  demandé , 
je  fusse  aile  en  tel  equippage,  que  j'eusse  eu  part  ou 
de  l'honneur  ou  du  dommage.  Quant  à  la  ligue  de 
Boulongnc ,  chacun  sçait  assez  pourquoy  elle  fut 
faicte.  Quant  à  la  mort  de  l'escuyer  Merveilles,  mon 
ambassadeur,  cncores  qu'il  eust  faict  des  praticques 
contre  Francisque  Sforce  (ce  que  je  ne  croy,  car  il 
n'en  avoit  point  de  charge),  si  fut  le  cas  si  meschant 
et  infâme,  que  je  ne  croy  que  ledit  seigneur  Empe- 
reur le  voulust  trouver  bon,  veu  qu'estant  grand 
prince  (comme  il  est),  il  a  besoin  g  de  beaucoup  d'am- 
bassadeurs :  et  fault  dire  vray,  qu'après  en  avoir  faict 
ma  plaincte  audit  Empereur,  comme  à  mon  beau 
frère ,  j'ay  trouve'  moult  estrange  ledit  Sforce  avoir 
esté  par  luy  soustenu  en  son  tort. 
«  Quant  à  avoir  praticque  en  Allemagne  depuis 
le  traitté  de  Cambray,  il  n'est  rien  si  vray  que  moy 
et  mes  prédécesseurs  n'avons  jamais  esté  sans  avoir 
bonne  intelligence  et  amitié  au  sainct  Empire  et  aux 
princes  d'iceluy  -,  et  quelquefois  ay  veu  de  mon 
temps  qu'encores  que  l'F^mpereur  et  le  roy  de 
France  se  fissent  la  guerre  ,  Ion  ne  perdoit  point 
du  coslé  de  France  l'amitié  que  Ion  avoit  en  Alle- 
magne. Mais,  quant  à  la  guerre  d'Wirteniberg,  il 
est  vray  que  j'achetay  du  duc  d'Wiitemberg  le  comté 
de  Montbelliard  à  rachat  d'un  an  ;  et  depuis  il  m'a 
rendu  mon  argent,  dont  il  ne  m'a  poinct  faict  de 
plaisir,  car  j'eusse  mieux  aymé  ledit  Montbelliard: 
et  au  regard  de  ce  qu'il  feil  dudit  argent,  je  n'ay 

K  eu  cause  de  m'en  enquérir.  Quant  aux  subjects  du- 
«  dit  Empereur  estans  en  mes  galleres,  il  sçait  bien 
fe  que  s'il  m'eust  rendu  ceux  qu'il  avoit  faict  prendre 
«  estans  au  service  de  mes  enfans  en  Espagne,  je  les 
«  luy  eusses  renduz  ;  ce  que  j'ay  faict  incontinant 
qu'il  m'a  rendu  les  miens.  Quant  au  faict  d'Esclie- 
naiz ,  de  ce  que  ledit  Empereur  dit  qu'il  a  praticqué 
contre  luy  en  Italie,  je  ne  croy  point  que  ledit  d'Es- 
chenaiz  l'ait  faict,  veu  qu'il  n'en  a  point  de  com- 
mission, et  attendu  aussi  que  je  n'ay  point  de  guerre 
avecques  l'Empereur  ;  et  n'ay  jamais  pense'  ne  pense 
que  pour  prendre  des  gentils-hommes  italiens  en  mon 
service,  ce  soit  rompre  la  paix;  et,  veu  que  l'Empe- 
reur ne  parle  que  de  la  liberté  d'Italie  et  du  repos 
d'icelle ,  ce  seroit,  soubs  ceste  umbre,  rendre  trop 
grande  captivité'  ausdits  gentilshommes  d'Italie  ,  si, 
soubs  ceste  couleur,  ils  n'osoient  prendre  party  d'au- 
tre prince  que  de  luy  ;  et  seroit ,  soubs  le  nom  de 
liberté',  les  travailler  de  servitude.  Et  quant  à  la 
praticqué  du  duché  de  Milan ,  vray  est  que,  ayant 
tousjours  entendu,  par  les  gens  dudit  Empereur, 
que  ledit  seigneur  estoit  tresdeplaisant  qu'il  n'avoit 
le  moyen  de  pouvoir  y  satisfaire  durant  la  vie  de 
Sforce,  d'autant  que  l'obligation  qu'il  avoit  à  luy 
l'en  empeschoit ,  je  le  luy  ay  (cessant  ceste  occasion 
après  la  mort  dudit  Sforce)  faict  demander  pour 
moy  ;  et,  voyant  qu'il  vouloit  que  ce  fust  pour  l'un 
de  mes  enfans,  luy  ay  nommé  mon  fils  d'Orléans, 
pour  les  raisons  que  je  luy  ay  faict  alléguer,  tant 
pour  la  pacification  de  njes  Estats  que  pour  le  bien 
et  repos  de  la  chrestienté,  priant  audit  Empereur  se 
i8.  25 

«  vouloir  faire  entendre  clairement,  ainsi  que  de  mon 
«  coste  je  faisoy  à  son  ambassadeur,  auquel  je  parloy 
«  franchement.  A  la  fin,  après  beaucoup  d'alle'es  et 
«  venues,  il  le  m'accorda,  comme  m'a  dit  son  anibas- 
«  sadeur.  Et  ne  restoit  plus  article  en  dispute,  que  le 
«  faict  de  Tusufruict  pour  moy,  dont  je  me  suis  de- 
«  sisté,  comme  je  l'ay  faict  entendre  audit  Empereur. 
«  Parquoy  je  ne  voy  aucune  difficulté  à  la  paix  ,  si 
«  l'Empereur  veult  tenir  ce  qu'il  m'a  faict  dire  ;  car  il 
«  m'a  faict  asseurer  qu'il  ne  demandera  seuretez  qui 
«  ne  soient  honnestes  et  raisonnables,  et  s'il  les  dc- 
<t  mandoit  autres,  ce  seroit  signe  de  ne  vouloir  point 
«  traitter.  Doncques,  de  mon  coste',  ne  se  sçauroit  dire 
«  que  noz  praticques  de  paix  faillent  ne  demeurent  : 
«  car  j'ay  accordé  les  propres  articles  que  son  ambas- 
«  sadeur  m'a  dit  :  parquoy,  s'il  ne  les  accorde,  la 
«  roupture  vient  de  luy  et  non  de  moy.  Et,  bien 
«  qu'il  ne  m'ayt  baillé  ledit  duché,  ne  pour  moy  ne 
«  pour  mes  enfans ,  si  n'ay  je  encores  rien  faict  con- 
«  tre  luy  :  mais  au  contraire,  quand  le  Turc  est  venu 
«  en  Autriche,  je  ne  me  suis  point  remué,  ains  ay  offert 
«  l'ay  de  que  dessus,  et,  luy  allant  en  Africque,  suis 
«  demouré,  comme  il  a  voulu  ,  pacifique  et  sans  faire 
«  guerre:  chose  que  j'eusse  peu  plus  aisément  faire  que 
«  maintenant  qu'il  est  en  Italie,  comme  vous ,  fres- 
<t  sainct  Père,  sçavez, 

«  Quant  à  toutes  les  choses  qui  touchent  le  bien  de 
«  la  chrestienté ,  je  ne  donneray  avantage  à  aucun 
«  prince  de  le  désirer  plus  que  moy,  et  la  façon  de- 
«  quoy  je  fay  vivre  mes  subjets  le  lesmoigne.  Par- 
«  quoy,  tressainct  Père,  la  patience  dont  j'ay  usé,  at- 

«  tendu  les  injures  et  torts  qui  me  sont  faits,  l'héritage 
«  de  mes  enfans  usurpé,  le  retirement  de  mon  armée, 
«  le  commandement  que  je  leur  ay  faict  d'entrer  en 
«  garnison ,  pour  ne  troubler  l'espérance  de  paix  ;  le 
«  pouvoir  de  la  trailter,  que  j'ay  envoyé  à  mon  cousin 
«  le  cardinal  de  Lorraine  ;  le  désistement  que  j'ay 
«  faict  de  l'usufruict,  sont  assez  justes  tesmoings  si  je 
«  désire  avoir  ce  qui  m'appartient ,  ou  par  paix ,  ou 
«  par  guerre.  Et  ne  doit  trouver  estrange  vostre 
«  Saincteté  si  je  parle  si  avant  :  car  si  celuy  qui  oc- 
«c  cupe  le  bien  d'autruy  se  peult  plaindre,  que  doy-je 
a  faire,  m'estant  détenu  le  mien  et  de  mes  enfans,  con- 
te tre  raison? 

«  Quant  au  faict  de  monsieur  de  Savoye  ,  je  n'y 
«  trouve  nul  fondement,  qui  par  tant  de  fois  a  esté 
«  requis  de  me  faire  la  raison ,  tant  de  ce  que  indeuë- 
«  ment,  par  occupation  de  ses  prédécesseurs,  il  me  de- 
ce  tient,  que  du  partage  des  luens  qui  avoient  appartenu 
«  à  feu  madame  ma  mère,  que  Dieu  absolve;  laquelle, 
«  en  son  vivant,  avoit  à  diverses  fois  envoyé  plusieurs 
«  personnages  devers  ledit  seigneur  de  Savoye,  son 
u  frère  ;  et  depuis  son  trespas  ay  encores  envoyé  de- 
«  vers  luy  personnages  bien  instruicts,  avecques  mes 
«  tiltres  et  enseignemens,  pour  faire  entendre  claire- 
«  ment,  à  luy  et  à  son  conseil,  le  bon  et  evidant  droict 
«  à  moy  appartenant  es  terres  et  seigneuries  qu'il  a 
«  indeuëment  détenues  :  a  quoy  il  n'a  voulu  entendre; 
«  si  que  besoing  m'a  esté  d'y  procéder  par  la  voye 
«  des  armes  ;  en  quoy  faisant  n'ay  aucunement  con- 
te trevenu  aux  traittez  faicts  avecques  ledit  seigneur 
«  Empereui^  esquels  est  dit  que  ne  me  mesleray  des 

25. 

«  praticques  d'Italie,  en  faveur  de  quelque  potcnlat 
«  que  ce  soit',  contre  ny  au  préjudice  du  seigneur 
«  Empereur;  et  ne  puis  entendre  comment  il  puisse 
a  prétendre  que  ceste  guerre  soit  contre  luy,  veu  qu  il 
«  n'a  este  touché  à  chose  qui  luy  appartienne,  mais 
«  au  contraire  ayt  tousjoui's  esté  défendu  de  n'y  atten- 
«  ter  aucunement.  Et  nepcultla  comprchention  dudit 
«  seigneur  de  Savoye  en  tiltre  dallié,  faicte  au  traitté 
«  de  Cambray,  l'exempter  et  faire  tenir  quitte  de  ce 
«  qu'il  me  doit  et  détient  ;  car  il  n'est  mis  au  traitté 
«  comme  principal  contrahant,  et  n'y  fut  disputé  des 
«  droicts  à  moy  appartenans  :  parquoy  ne  peuvent 
«  avoir  esté  comprins  ne  remis  par  ledit  traitté.  Et 
«  m'attendoy,  comme  encores  fay-je,  veu  la  proximité 
u  du  lignage  et  prochaine  alliance  qui  est  entre  lEm- 
«  pereur  et  moy,  qu'il  soustiendroit  et  prefereroit  mon 
<ç  droict  à  celuy  dudit  seigneur  de  Savoye  ;  et  ne  voy 
«  point  que  de  tous  autres  qui  ont  pris  les  biens  de 
<c  monseigneur  de  Savoye,  on  le  trouve  mauvais  que 
«  de  moy,  encores  que  je  soye  beau  frère,  ayant  bonne 
«  et  juste  querelle,  et  ne  voulant  avoir  que  ce  qui  est 
«  mien.  Et  quand  il  plairoit  à  vostre-dilte  Saincteté,  je 
«  vous  feray  monstrer  mes  droicts,  qui  tesmoigneront 
«  ce  que  je  vous  dy  ;  et  tousjours,  en  me  rendant  ce 
(c  qui  est  mien  ,  seray-je  content  de  luy  rendre  le  sur- 
ce  plus  de  ce  que  je  tien.  Et  quant  à  ce  que  l'Empe- 
«  reur  dit  que,  pour  le  bien  de  la  chrestienté(ne  pou- 
«  vaut  estre  la  paix),  il  seroit  meilleur  que  par  nous 
(i  deux,  de  personne  à  personne,  noz  différends  fussent 
«  vuidez,  je  respon  à  cela  que,  n'estant  chargé  d'au- 
«  cune  chose  touchant  mon   honneur  à  laquelle  je 

«  n'aye  satisfaict,  et  cest  oflie  de  combat  estant  de  vo- 
lonté seulement  et  sans  contraincte  dudit  honneur, 
il  me  semble  que  noz  espe'es  sont  trop  courtes  pour 
nous  combattre  de  si  loing.  Mais  si  l'occasion  nous 
faict  aproclier  (comme  il  est  croyable  qu'il  le  fau- 
dra si  nous  rentrons  à  la  guerre),  et  si  ledit  Empe- 
reur demeure  en  ceste  volonté  de  combatre ,  et  que 
à  ceste  heure  là  il  m'en  appelle,  je  suis  content,  s'il 
trouve  que  je  refuse  de  satisfaire  à  mon  honneur, 
d'estre  condamné  par  tous  gens  de  bien  ,  ce  que  je 
crain  plus  que  le  combat.  Et  quant  à  ce  que  l'Em- 
pereur a  déclaré  depuis  n'avoir  dit  aucune  chose 
pour  me  taxer  ou  blasmer,  et  par  ses  lettres  n'avoir 
entendu  tenir  la  paix  pour  rompue,  c'est  chose  dont 
je  suis  tresaise; 

«  Voilà,  tressainct  Père,  et  vous  messieurs  les  car- 

c  dinaux  du  sainct  Siège  apostolique  et  ambassadeurs 

estans  presens,  ce  que  je  vueil  bien  estre  déclaré  en 

vostre  présence,  non  pour  offendre  personne,  mais 

seulement  pour  ma  justification,  et  faire  clairement 

c  apparoir  à  chacun  la  droicte  et  syncere  volonté  que 

i  j'ay  à  la  paix  et  au  bien  universel  de  la  chrestienté, 

et  que  de  moy  ne  procède  ne  procédera  l'ouverture 

c  de  la  guerre;  ce  que  l'on  peult  facilement  juger  par 

:c  les  grands  devoirs  où  je  me  suis  mis  et  mets  pour  y 

<  obvier.  » 

Telle  fut  la  response  du  Roy  à  la  proposition  faicte 
par  l'Empereur  à  Pvomme.  Pource  que,  par  l'estroitte 
amitié  confermée  entre  luy  et  le  roy  d'Angleterre,  ils 
s'estoient  promis  l'un  à  l'autre  s'entre -communiquer 
Joutes  les  nouvelles  qu'ils  recevroient  d'importance,  et 

ce  que  sur  icelles  ils  auroient  conclu  et  arrcsle,  il  en- 
voya un  double  par  la  poste,  après  le  seigneur  de 
Polisy,  de  la  maison  de  Tinteville,  baillif  de  Troyes, 
lequel  puisnaguercs  il  avoit  depesclié  vers  ledit  sei- 
gneur roy  d'Angleterre;  et  luy  avoit  baille'  un  dou- 
J)le  de.la  lettre  d'advertissement  de  la  susdite  pro- 
position que  luy  en  avoient  cscrite  les  evesque  de 
Mascon  et  seigneur  de  Velly,  ses  aml)assadeurs. 

La  cause  de  la  depesche  dudit  baillif  avoit  este' 
sur -ce  que  ledit  roy  d'Angleterre  avoit  coniniiiniqué 
à  l'evesque  de  Tarbes ,  de  la  maison  de  Castelnau  , 
ambassadeur  du  Roy,  nostre-dit  maistre,  en  Angle- 
terre, une  lettre  fort  affectée  que  l'Empereur  luy  avoit 
escrite,  contenant  en  substance  cinq  principaux  arti- 
cles. Le  premier  cstoit  du  jour  que  ledit  seigneur  Em- 
pereur esperoit  arriver  à  Romme,  et  de  ce  qu'il  di- 
soit  prétendre  y  vouloir  faire  ;  le  second,  de  l'invasion 
faicte  par  le  Roy  nostic-dit  maistre  sur  les  pais  du 
duc  de  Savoye,  surquoy  il  le  prioit  de  se  vouloir  em- 
ployer à  moyenner  et  faire  envers  ledit  seigneur  Roy 
qu'il  voulust  rendre  ce  qu'il  avoit  pris  et  occupe'  sur 
iccluy  duc  de  Savoye  ;  le  tiers  estoit  de  la  craincte 
que  disoit  l'Empereur  avoir,  et  avecques  juste  et  ap- 
parente raison ,  que  ledit  seigneur  Roy  passast  outre, 
et  luy  fist  la  guerre  au  duché  de  Milan;  quoy  adve- 
nant, il  le  prioit  de  luy  vouloir  en  ce  cas  donner  ayde 
et  secours.  Par  le  qualriesme  il  le  prioit  de  vouloir 
mettre  en  oubly  ce  «jui  estoit  passé  de  malcontente- 
mcnt  entre-eux,  à  cause  du  divorce  de  la  royne  Ca- 
therine, sa  tante,  duquel  malcontentcment  estoit  alors 
cessée  l'occasion,  par  le  trespas  de  ladilte  Royne  ;  par- 

quoy  il  le  prioit  que,  pour  lever  d'entre-eux  tout  sous- 
peçon  et  racine  d'inimitié,  il  fiist  content  de  renou- 
veler les  viels  traittez  de  leur  confédération  et  ami- 
tié. Pour  le  cinquiesme  et  dernier,  il  le  advertissoit 
comme  il  dressoit  contre  le  Turc  une  grosse  armée 
pour  la  defension  de  la  chrestienté,  à  quoy  il  le  prioit 
de  vouloir  estre  contribuable  ,  veu  que  c'estoit  contre 
les  ennemis  de  la  foy. 

Le  roy  d'Angleterre,  qui  de  sa  nature  dépend  vo- 
lontiers à  tenir  gens  en  diverses  provinces,  pour  enten- 
dre des  nouvelles  de  tous  costez  ,  et  à  faire  des  presens 
secrets  à  ceux  qui  ont  le  moyen  d'entrer  avecques 
les  principaulx  entremetteurs  d'affaires  des  princes  et 
potentats  estrangers  (  encores  qu'en  aucuns  endroicts 
son  argent  soit  mal  employé ,  de  sorte  qu'aucuns , 
parmy  un  ou  deux  advertisseraens  véritables  ,  luy 
mandent,  en  plusieurs  autres  choses,  le  blanc  pour  le 
noir  ) ,  avoit  toutesfois  ordinairement  du  costé  de 
Romme  assez  seurs  et  véritables  advertissemens  :  mes- 
mement  avoit  desja  sceu  que  l'Empereur  pretendoit  à 
Pvomme  de  faire  et  brasser  le  contraire  de  ce  qu'il 
luy  mandoit.  Quant  au  second  article ,  sçavoit  qu'il 
n'estoit  raisonnable  d'en  faire  la  requeste  au  Roy  son 
frère,  lequel  n'estoit  entré  en  la  participation  de  ceste 
entreprise.  Quant  au  troisiesme,  sçavoit  non  seule- 
ment que  l'Empereur  ne  craignoit  estre  assailly  à 
Milan ,  ains  qu'il  estoit  délibéré  de  donner  au  plus- 
tost  qu'il  pourroit  la  bataille  aux  gens  du  Roy  au 
pais  de  Piémont.  Quant  au  quatriesme,  sçavoit  qu'il 
avoit  esté  accusé  par  l'Empereur  envers  nostre  sainct 
Père   et  plusieurs  autres,  d'avoir  faict  empoisonner 

la  royne  Catherine,  et  quels  autres  propos  TEmpe- 
reur  en  avoit  tenuz.  Ef  quant  au  cinquiesme,  sçavoit 
que  l'Empereur  se  preparoit  à  la  guerre,  non  pour 
aller  contre  le  Turc,  en  la  defension  de  la  chrestienté, 
mais  pour  la  raison  ja  devant  ditte.  Et  à  ceste  cause, 
fist  la  response  audit  seigneur  Empereur,  ainsi  qu'il 
avpit  déclaré  audit  evesque  de  Tarbes. 

J^'Empereuii,  en  faisant  toutes  ses  praticques,  ne  lais- 
soit  toutesfois  encores  d'entretenir  en  quelque  espé- 
rance le  seigneur  de  Velly,  ambassadeur  du  Roy;  non 
pas  qu'il  eust  aucune  volonté  de  venir  à  conclusion 
(  car  en  effect  il  ne  l'avoit  jamais  eue ,  comme  peu 
après  nous  déclarerons),  mais  il  ne  vouloit  entrer  en 
ouverte  déclaration  de  guerre ,  que  premièrement  il 
n'eust  certaine  nouvelle  que  l'armée  du  comte  de 
Nansau  fust  preste  à  descendre  en  Picardie  au  mesme 
temps  que  luy  commenceroit  de  l'autre  part  à  faire 
acte  d'hostilité  contre  le  Roy  :  encores  esperoit  il  en 
dresser  une  autre  (non  toutesfois  si  promptement), 
laquelle  il  vouloit  envoyer,  au  fort  des  affaires,  des- 
cendre en  Champagne,  quand  les  garnisons  du  pais 
en  seroient  deslogées ,  pour  se  venir  joindre  (  ainsi 
qu'après  elles  firent)  avecques  celle  de  Picardie.  Le 
Roy,  encores  qu'il  dissimulast  d'entendre  que  l'inten- 
tion de  l'Empereur  fust  telle ,  si  en  estoit  suffisamment 
adverty  ;  car,  outre  le  bruict  qui  en  estoit  commun  en 
Italie,  en  France,  en  Allemagne  et  en  Angleterre,  il 
avoit  ordinairement  nouvelles  d'Allemagne ,  du  nom- 
bre de  gens  que  l'Empereur  y  faisoit  lever ,  combien 
et  quels  estoient  ses  capitaines,  quand  et  par  qui,  et 
de  quels  deniers  ils  dévoient  recevoir  payement ,  et  en 
quel  temps  ils  pourroient  estre  mis  ensemble  ;  en  avoit 
aussi  du  costé  de  Picardie,  de  quelque  amas  de  Wal- 

Ions,  qui  ja  se  faisoit,  et  de  l'argent  qui  leur  devoit 
estre  baillé  au  lieu  de  Lens,  en  Artois.  Mais  bien  sça- 
voit  que  lesdittes  forces  ne  pouvoient  pas  encores  estre 
si  tost  prestes  5  parquoy  il  luy  sutïisoit,  en  attendant 
ce  que  le  temps  ameneroit,  tenir  ceste  frontière  là  en 
seurete'  de  surprise,  et  en  Piémont  garder  bien  ce 
qu'il  y  avoit. 

Aucuns  de  son  conseil  ordinaire,  et  autres  que  pour 
lors  il  voulut  y  faire  appeller  pour  estre  à  la  délibé- 
ration de  ses  affaires,  estoient  d'advis  contraire j   et 
mesmement,  après  avoir  sceu  la  crue  response  que 
l'Empereur  avoit  faicte  à  monseigneur  le  cardinal  de 
Lorraine,  eussent  bien  voulu  que,  tout  ainsi  que  l'Em- 
pereur l'amusoit  de  paroles,  il  eust  usé  contre  luy 
d'un  mesme  art,  et  que,  durans  ces  allées  et  venues, 
et  soubs  couleur  de  envoyer  audit  seigneur  cardinal , 
au  jourd'huy  une  instruction,  et  demain  autre  nou- 
velle, il  eust  faict   tenir   argent  en   Italie,    ou  par 
bancque  ou  par  autre  voye,  pour  en  diligence  ren- 
forcer la  trouppe  des  seigneurs  Caguin  et  comte  Guy 
Rangon ,  et  en  un  mesme  temps  faire  passer  en  Italie 
les  Suisses  que  desja  ledit  seigneur  avoit  retenuz  en 
son  service,  pour  s'en  venir  ces  deux   bandes  unir 
avecques  les  forces  que  desja  ledit  seigneur  avoit  au 
Piémont;  et  puis  que,  voyant  son  poinct,  il  usast  de 
l'oportunité  s'offrante ,  et  sans  avoir  tant  de  respect  à 
qui  n'estoit  pour  le  luy  avoir  semblable.  D'autres  en 
avoit  qui  bien  approuvoient  ceste  opinion  ,  mais  ils 
jugeoient  les  forces  de  l'Empereur  estre  desja  si  près 
des  nostres,  qu'ils  ne  pensoient  point  que  ceste  opi- 
nion fust  exécutable  à  temps,  joinct  qu'ils  sçavoient 
plus  intrinsèquement  que  les  autres  la  finale  inten- 

lion  et  resolution  du  maistre ,  et ,  la  cognoissant  pleine 
de  justification  envers  Dieu  et  le  monde,  y  vouloient 
bien  adhérer,  et  demourer  en  cest  advis  de  bien  garder 
ce  que  nous  tenions,  et,  sans  entrer  en  plus  grande 
despense,  sur-attendre  tant  que  l'Empereur  fust  agres- 
seur indubitable.  A  tant  le  Roy,  reprenant  les  propos, 
conclut  sur  iceux  en  ceste  manière. 

«  Si  nous  n'eussions  aux  actions  humaines  à  satis- 
«  faire  à  autre  qu'à  Dieu  seul,  servateur,  estimateur  et 
«  juge  des  cueurs  et  pense'es  des  hommes,  et  auquel 
«  n'est  incogneuë  la  volonté  que,  me  garde  l'Empe- 
«  reur  en  son  courage,  et  que,  pour  obvier  en  preocu- 
«  pant  à  saditte  volonté,  je  me  fusse  contenté  de  juste 
«  querelle,  pieça  l'eussay-je  peu  faire  à  grand  marché, 
«  ou  du  temps  qu'il  estoit  empesché  contre  le  Turc 
«  en  Autriche ,  ou  du  temps  que  l'armée  des  lansque- 
«  nets  qui  avoient  remis  le  duc  de  Wittemberg  en  sou 
«  duché,  ou  depuis  quand  celle  des  Suisses  qui  ont 
«  secouru  Genève  se  sont  envoyez  offrir  à  moy,  l'une 
«  des  ofïies  alors  que  l'Empereur  entroit  en  son  expe- 
«  dition  de  Thunis,  et  l'autre  luy  estant  de  retour  en 
«  Sicile,  moult  affoibly  de  gens  et  de  deniers:  mais  h 
«  mes  propres  amis  et  juges  équitables  je  n'eusse  peu 
«  justifier  mon  faict,  sinon  par  apparences  et  pre- 
«  sumptions;  aux  iniques  et  non  amis,  encores  à  pre- 
«  sent  ne  le  sçauroy  je  suffisamment  faire  par  autre 
ft  voye,  et  vous  sçavez  ce  qu'en  plusieurs  autres  deli- 
«  berations  en  tels  affaires  je  vous  ai  tousjours  déclaré 
«  mon  intention.  Mais  entendez  toutesfois  que,  quant 
u  à  moy,  ce  n'est  de  ceste  heure  que  le  cueur  m'a  prê- 
te sagy  et  jugé  que  l'intention  de  l'Empereur  envers 
(c  moy,  avant  son  parlement  et  depuis  son  retour  du 

«  voyage  de  Thunis ,  estoit  et  a  tousjours  este'  telle 
«  qu'aucuns  de  vous  à  présent  commencez  à  cognois- 
«  tre.  Et  si  paravant  j'en  eusse  esté  en  quelque  doubte, 
«  croyez  que,  de  l'heure  qu'il  respondit  à  mon  ambassa- 
«  deur  que,  puis  qu'il  n'avoit  pouvoir  de  moy,  il  le 
«  passoit  et  entretenoit  de  paroles ,  je  m'en  fusse  tenu 
«  asseuré  du  tout  et  hors  de  doubte  ;  car  quelle  occa- 
«  sion  eust  il  eue  d'alléguer  à  mon  ambassadeur  une 
«  telle  raison ,  sinon  que  par  luy-mesme  il  juge  au- 
«  truy,  et  sçait  treslnen  qu'alors  qu'il  m'envoya  le 
«  comte  de  Nansau  (lequel  aussi  vint  sans  pouvoir),  luy 
<c  ne  le  fist  que  pour  me  donner  paroles  et  m'amuser  ce 
«  pendant  qu'il  feroit  son  voyage?  afin  que,  soubs  ceste 
«  espérance,  je  ne  poursviivisse  la  réparation  de  l'ou- 
«  trage  que  m'avoit  faict  Francisque  Sforce  j  et  luy, 
«  durant  sondit  voyage,  fist,  sans  que  je  m'en  doub- 
«  tasse,  faire  en  Allemagne,  par  le  comte  de  Nansau 
«  (qui,  soubs  umbre  et  couleur  de  ceste  négociation, 
«  abbregea  son  chemin  par  mon  royaume),  ceste  as- 
«  semblée  que  maintenant  vous  luy  voyez  mettre  sus. 
«  Vous  sçavez  assez  combien  do  fois  j'en  ay  esté 
«  adverty  d'Allemagne  par  mes  amis,  et  que,  nonobs- 
«  tant  que  ledit  comte  fist  courir  le  bruit  que  c'cstoit 
«  pour  le  recouvrement  du  comté  de  Catzenellnbogen, 
«  j'eusse  toutefois  à  me  tenir  sur  mes  gardes.  Or,  quel- 
ce  que  mal  ou  bien  qui  m'en  advienne  ,  encores  à 
ce  présent  vueil-je  persister  à  me  gouverner  plustost 
et  sur-ce  que  me  faict  entendre,  que  sur-ce  que  faict  au 
ce  contraire  l'Empereur,  afin  d'éviter  entièrement  que, 
Cl  l'assaillant  sur  le  Inuict  de  ce  qu'il  se  prépare  contre 
ce  moi ,  toute  couleur  luy  faille  de  pouvoir  dire  que 
ce  non  pour  m'assaillir,  ains  pour  se  garder  il  se  fust 

«  préparé,  ou  que,  pour  affection  que  j'eusse  de  trou- 
«  ver  occasion  de  roupture  contre  luy,  j'ay  bien  voulu 
«  à  un  l)ruit  incertain  légèrement  adjouster  foy.  Et  ne 
«  pensez  point  que  je  prenne  telle  conclusion  sur 
«  opinion  que  j'aye  de  n'avoir  mes  forces  prestes  à 
«  temps  ;  car,  avant  que  l'Empereur  ait  pris  tout  ce 
«  que  j'ay  ordonné  fortifier  au  Piémont,  elles  y  se- 
«  roient  facilement  arrivées  :  mais  je  vueil  entièrement 
«  que  le  tort  et  blasme  de  l'aggression  tombe  sur  luy. 
«  Et ,  pour  plus  luy  oster  d'excuse  et  de  couleur  des 
«  siennes  forces  qu'il  met  sus,  je  suis  délibéré,  puis 
«  qu'il  faict  telle  instance,  que  je  retire  mon  armée 
«  deçà  les  Monts,  et  en  Piémont  laisser  seulement 
ce  garnisons  es  villes  que  j'ay  (comme  dit  est)  ordonné 
«  faire  fortifier.  Et,  si  bien  je  fay  en  ceste  délibération 
«  quelque  tort  ou  reculement  à  mes  affaires,  si  ay-je 
«  telle  confiance  en  Dieu ,  vray  juge  et  vengeur  de  foy 
«  desguisée,  que,  si  bien  l'Empereur  en  ce  commence- 
«  ment  se  conjouïst  de  ma  négligence,  autant  esprou- 
«  vera  il  (la  guerre  ouverte  et  rompue  par  luy)  de  des- 
«  plaisir  et  de  dommage  du  temps  perdu ,  que  j'espère 
«  après  recouvrer  par  diligence ,  persévérance  et  vive 
«  force.  » 

Sur  ce  propos ,  et  avant  que  le  Roy  eust  fine  sa 
parole,  fut  apporté  au  conseil  un  pacquet  du  seigneur 
de  Velly,  depesché  par  la  poste  ;  lequel  fut  ouvert  et 
leu  devant  le  Roy,  auquel  estoit  par  ledit  de  Velly, 
entre  autres  choses,  donné  advis  que  les  seigneurs  de 
Cannes  et  Granvelle  luy  avoient  demandé  si  monsei- 
gneur l'amiral  viendroit  point  trouver  l'Empereur, 
ainsi  qu'il  avoit  esté  advisé;  adjoustant  qu'il  n'y  auroit 
mal  de  faire  encore  durer  ceste  praticque ,  soubs  le 

nom  de  monseigneur  le  duc  d'Angoulesme,  si  de  mon- 
seigneur le  duc  d'Orléans  ne  vouloit  l'Empereur  ouir 
parler,  afin  au  moins  de  gaigner  ce  peu  de  temps  pour 
achever  la  fortification  de  Turin  encommence'e ,  au  cas 
que  la  praticque  en  autres  choses  fust  infructueuse. 
Le  Roy  alors,  en  se  soubriant,  dit  :  «  Encores  nous 
«  veult  donner  l'Empereur  à  entendre  que  nous  de- 
«  vons  quelque  chose  espérer  de  luv-  Or  il  fault  ima- 
«  giner  de  deux  choses  l'une ,  ou  que  ses  lansquenets 
«  ne  peuvent  arriver  si  tost  qu'il  esperoit,  ou,  s'ils  sont 
«  arrivez,  que  là  dessus  il  veult  pour  ambassadeur 
<c  avoir  mon  lieutenant  gênerai,  afin  d'envoyer  ce  pen- 
ce dant  assaillir  mon  camp,  et  le  trouver  et  surprendre 
«  sans  chef  à  l'improviste.  Que  ferons  nous  doncques 
«  à  cest  homme  icy  ?  Si  nous  ne  l'envoyons,  il  prendra 
(c  là  dessus  son  excuse  et  couleur  de  dire  que,  quand 
«  c'est  venu  au  joindre,  nous  avons  par  cela  donné  à 
«  cognoistre  que  nous  ne  voulions  venir  à  la  conclu- 
«  sion;  si  nous  l'envoyons,  il  n'y  fera  rien  davantage, 
«  mais  je  me  seray  justifie,  luy  sera  en  peine  de  trou- 
«  ver  une  autre    excuse.   Advienne  de   par  Dieu  ce 
«  qu'advenir  pourra  :  j  avoy  desja  ainsi  conclu  et  ar- 
ec resté  de  retirer  par  deçà  mon  armée ,  tant  seule- 
«  ment  laisser  des  gens  de  guerre  en  Piémont  ce  qui 
ce  suffira  pour  mettre  es  garnisons  des  villes  tenables , 
«  accordons  luy  ce  qu'il  demande ,  voyons  quand  il 
ce  accouchera  de  ce  dont  il  est  gros,  et  faisons  co- 
cc  gnoistre  à  tous  amis  et  ennemis  que  de  nostre  costé 
ce  nous  avons  faict  plus  que  raison  et  devoir.  » 

A  tant  il  depescha  vers  ledit  seigneur  amiral,  et 
luy  manda  de  ne  plus  tenir  camp ,  et  que  seulement 
il  parachevast  de  fortifier  Turin  et  quelques  autres 

places.  Premièrement  il  escrivit,  de  Carmagnolles , 
mais  depuis  il  escrivit  de  Fossan  ou  Cony,  ou  toutes 
deux ,  et  qu'il  y  mist  le  nombre  de  quatorze  ou  quinze 
mille  hommes  de  pied,  ensemble  ce  qu'il  jugeroit  estre 
nécessaire  de  gendarmerie  et  de  chevaux  légers  ;  et  si 
ledit  nombre  estoit  plus  qu'il  n'en  estoit  besoing  à 
fournir  bien  et  suffisamment  lesdittes  villes,  qu'il  mist 
ce  qui  restoit  dudit  nombre  de  quatorze  ou  quinze 
mille  hommes,  en  quelques  places  au  deçà, lesquelles 
fussent  couvertes  des  autres,  et  qu'en  chacune  il  mist 
un  chef  auquel  eussent  les  autres  à  obeïr  en  toutes 
choses  ;  et  que  le  reste  de  son  armée  il  renvoyast 
deçà  ;  luy  se  tinst  prest  d'aller  vers  l'Empereur  à  toute 
heure  que  par  monseigneur  le  cardinal  de  Lorraine 
il  seroit  mandé,  aussi  que  de  ce  que  dessus  il  donnast 
advis  au  seigneur  de  Velly.  Par  le  seigneur  de  Pxabo- 
danges  fut  envoyée  ceste  depesçhe,  et  par  le  seigneur 
de  Renty  une  autre  à  messeigneurs  Charles,  duc  de 
Vendosmois,  et  Claude  de  Lorraine,  duc  de  Guise, 
l'un  gouverneur  de  Picardie,  et  l'autre  de  Champagne, 
leur  ordonnant  fortifier  quelques  places  en  Picar- 
die et  en  Champagne,  et  qu'ils  départissent  leur  gen- 
darmerie et  leurs  légionnaires  es  lieux  qu'ils  verroient 
estre  plus  à  propos  et  à  main  pour  luy  faire  service  : 
leur  feit  d'avantage  envoyer  argent ,  pour  lever 
promptement  le  nombre  de  quatorze  mille  adventu- 
riers,  pour  aussi  les  départir  es  villes  de  frontière;  en- 
semble le  payement  d'autres  deux  mille  adventuriers 
à  lever  quand  le  besoing  en  seroit,  et  autre  bonne 
somme  de  deniers ,  pour  employer  tant  aux  fortifica- 
tions qu'aux  envitaillemens  desdittes  villes.  Et  particu- 
lièrement escrivit  à  messire  François  de  Montmorency, 
18.  ^  a6 

chevalier  de  son  ordre,  et  son  lieutenant  audit  pais  de 
Picai'die,  soubs  la  charge,  et  en  l'absence  dudit  sei- 
gneur duc  de  Yendosmois,  qu'il  eust  à  y  avoir  l'œil 
et  vacquer  diligemment,  et  principalement  d'aller  en 
personne  faire  ravitaillement  de  Terouenne,  et  en  pas- 
sant visiter  la  ville  de  Montereul ,  et  l'avertir  de  ce 
qu'il  trouveroit  y  estre  nécessaire.  La  cause  pour  la- 
quelle particulièrement  il  voulut  luy  donner  ceste 
charge,  fut  pour  autant  qu'il  n'en  vouloit  travailler  le 
duc  de  Yendosmois ,  qui  alors  estoit  empesche'  sur  la 
conclusion  qui  se  devoit  faire  du  mariage  de  sa  fille 
aisnée  avec  le  roy  d'Escosse. 

En  ce  temps  estoit  le  marquis  de  Saluces  arrive'  en 
poste  à  la  Cour,  auquel  le  Roy  donna  des  villes  du  Pie- 
mont,  qu'il  pretendoit  estre  des  anciennes  appartenan- 
ces du  marquisat,  à  sçavoir  est  Savillan,  Cony,  Fossan, 
Cavalimont,  Mont-Devis,  et  plusieurs  autres,  jusques 
au  nombre  de  dix -sept.  Et,  à  ce  que  depuis  il  a  esté 
sceu,  n'estoit  ledit  marquis  venu  les  demander  en  es- 
pérance de  les  obtenir,  mais  pour  avoir  cause  ou 
couleur,  en  cas  de  refus,  de  colourer  ce  que  depuis 
il  feit  :  car,  à  ce  que  Ion  a  certainement  entendu,  il 
y  avoit  long  temps  que  sa  praticque  trainoit,  qui 
estoit  telle.  Ledit  marquis,  par  le  moyen  du  comte 
de  Pauquepaille  et  d'un  sien  contrerolleur,  pratic- 
quoit  avecques  Antoine  de  Levé,  promettant  espouser 
sa  fdle  ;  et,  par  ce  moyen,  luy  promettoit  ledit  An- 
toine de  Levé  luy  faire  gaigner  le  procès  qu'il  avoit 
intente  devant  l'Elmpereur,  pour  le  marquisat  du  Mont- 
ferrat,  quil  maintenoit  luy  appartenir,  à  l'occasion 
(à  son  dire)  que  ledit  marquisat  estoit  substitue';  que 
là,  et  au  cas  qu'il  y  eust  faulte  de  hoir  masle,  il  n'ai- 

îoit  en  fille,  mais  retournoit  à  celiiy  qui  estoit  ou 
seroit  marquis  de  Saluées,  estant  de  la  maison.  Or 
estoit-il  que  du  maitjuis  de  Montfenat  et  de  madame 
d'Alançon,  sœur  du  duc  d'Alançon,  estoit  sorty  un 
fds,  et  une  fille,  mariée  au  duc  de  Mantoue;  et  le 
fils,  qui  fut  marquis  de  JMontferrat,  en  piquant  un 
cheval ,  le  cheval  tomba ,  dont  tout  soudain  il  mourut 
sans  estre  marie'.  Parquoy  vouloit  dire  ledit  marquis 
François  de  Saluées,  qu'à  luy  appartenoit  la  succes- 
sion dudit  marquis  nouvellement  decede',  et  non  à  sa 
sœur.  Aussi  ledit  marquis  François  estoit  fort  supers- 
ticieux,  et  avoit  adjousté  foy  aux  prophéties  qui  avoient 
esté  faictes,  qui  disoient  que  l'Empereur  devoit  estre 
monarque,  de  sorte  qu'il  craignoit  de  perdre  son  Estât 
de  Saluées j  et  raesme  ledit  marquis,  un  jour,  à  Fos- 
san,  parlant  au  seigneur  Martin  du  Bellay,  luy  disoit 
qu'il  avoit  pitié'  de  ses  amis  de  France ,  qui  perdroient 
leurs  biens,  par  ce  qu'on  ne  pouvoit  aller  contre  les 
oracles  de  Dieu,  dont  les  prophètes  estoient  denontia- 
teurs. 

Das  le  deuxiesme  jour  de  may  avoit  esté  depesché 
le  seigneur  de  Rabodanges,  avecques  la  charge  que 
vous  avez  entendue.  Et  depuis,  par-ce  que  monsei- 
gneur l'amiral  estoit  d'advis  de  ne  rompre  encores  son 
camp  qu'il  avoit  fortifié  au  lieu  de  Carignan,  luy  fut 
envoyée  une  itérative  depesche  conforme  à  la  pie- 
miere,  et  ordonné  que  lesdites  garnisons  mises  à  Tu- 
rin et  à  Fossan  et  autres  villes  qu'il  adviseroit,  pour 
soustenir  et  rompre  la  première  impétuosité  de  l'Em- 
pereur, au  cas  qu'il  entrast  à  roupture,  il  renvoyast 
incontinant  le  surplus  de  son  armée  en  France  j  sinon 
qu'il  veist  apparemment  qu'Antoine  de  Levé  n'eust 

26. 

forces  plus  qu'esgales,  et  fist  contenances  de  vouloir 
passer  au  deçà  de  la  Sesia,  contrevenant  aux  promesses 
accordées  entre  monsieur  le  cardinal  de  Lorraine  et  le- 
dit de  Levé,  auquel  cas  il  luy  estoit  ordonne'  dehazar- 
der  la  bataille,  la  raison  de  la  guerre  toutefois  gardée, 
et  moyennant  qu'il  feist  tousjours  ledit  seigneur  Em- 
pereur aggresseur  et  luy  delTendeur;  et  au  cas  qu'il 
ne  vist  apparence  de  ce  faire,  il  ensuivist  la  première 
ordonnance  qui  luy  avoit  esté  envoyée  par  ledit  sei- 
gneur de  Pvabodanges,  et  luy  se  tint  prest  à  monter 
incontinant  à  cheval,  au  premier  mandement  qu'il 
auroit  dudit  seigneur  cardinal  de  Lorraine  de  l'aller 
trouver. 

Au  lieu  de  Pistoye,  receut  le  seigneur  de  Velly 
advertissement  de  ce  que ,  par  la  depesclie  du  seigneur 
de  Rabodanges,  avoit  esté  ordonné  audit  seigneur 
amiral;  et,  sur  ceste  occasion,  estoit  lentré  avecques 
l'Empereur  en  propos  de  ceste  négociation  de  paix. 
A  quoy  luy  fut  respondu  que  l'Enipereur  aucune- 
ment n'y  entendroit,  sinon  qu'avant  tout  euvre,  l'ar- 
mée du  Roy  eust  repassé  les  monts,  et  le  duc  de 
Savoye  fust  entièrement  réintégré.  Surquoy  répliquant 
ledit  seigneur  de  Velly  que  nostre  sainct  Père  avoit 
bien  dit  à  l'evesque  de  Mascon  et  à  luy ,  que  Sa  Ma- 
jesté feroit  ceste  response ,  mais  à  la  fin  se  contenteroit 
que  seulement  les  offenses  supersedassent  d'une  part 
et  d'autre  :  à  quoy  le  Roy  non  seulement  avoit  op- 
temperé ,  mais ,  qui  estoit  grande  approbation  de  sa 
bonne  volonté  ,  avoit  desja  mandé  que  son  armée 
des  garnisons  en  hors  se  retirast  en  France,  et  que 
Ion  donnast  congé  aux  gens  des  seigneurs  Caguin  et 
comte  Guy  de  Rangon,  et  à  monseigneur  l'amiral,  de 

se  trouver  avccques  monseigneur  le  cardinal  de  Lor- 
raine ,  si  par  ledit  seigneur  cardinal  il  luy  cstoit 
mande.  L'Empereur,  ce  nonobstant,  persista  en  ses 
demandes,  sans  aucune  cliose  modérer,  sinon  qu'il 
s'en  conseilleroit,  et  puis  donneroit  response.  Ceste 
response  il  bailla  par  escrit,  au  troisiesme  jour,  mais 
si  confuse ,  qu'il  estoit  assez  apparant  que  de  pro- 
pos délibéré  il  l'avoit  baille'e  telle,  pour  ne  dire  chose 
qu'il  n'eust  moyen ,  au  cas  qu'il  luy  en  vint  advan- 
tage,  de  la  desguiser.  Et,  ce  pendant,  il  ne  perdoit 
temps,  heure,  ne  moment  à  faire  diligenter  ses  forces  ; 
et  ja,  de's  le  huitiesme  du  mois,  le  seigneur  Antoine 
de  Levé  estoit  venu,  contre  sa  promesse,  campiger 
au  deçà  de  la  Sesia,  entre  Turin,  Vercel  et  Sainct-Ger- 
main,  avec  son  nombre  de  chevaux  accoustumé,  unze 
mille  lansquenets,  sept  mille  Italiens  et  deux  mille 
Espagnols,  sans  ceux  de  Sicile,  et  sans  la  trouppe 
qu'amenoit  l'Empereur  avec  soy.  Monseigneur  le  car- 
dinal de  Lorraine  estoit,  ce  temps  pendant,  arrivé  à 
Rome,  où  il  trouva  qu'il  ne  se  parloit  plus  que  de  la 
guerre,  et  que  desja  publiquement  se  vantoient  les 
Impériaux  que  l'Empereur  la  vouloit  faire  au  Roy, 
non  seulement  au  pais  de  Piémont,  et  pour  la  resti- 
tution du  duc  de  Savoye ,  mais,  en  un  mesme  temps, 
au  cueur  et  aux  frontières  de  son  royaume  ,  par  tant 
de  lieux  et  endroits,  que  le  Roy  ne  sceust  auquel  en- 
tendre. Si  envoya  demander  son  audience  à  nostre 
sainct  Père,  et,  au  jour  et  heure  qu'elle  luy  fut  signi- 
fiée ,  proposa  sa  charge  en  ceste  manière  : 

«  Si  oncques,  tressainct  Père,  vous  fustes  en  doubte 
a  auquel  il  tient,  ou  de  l'Empereur  ou  du  Roy,  qu'en- 
«  tre  eux,  et  soubs  vostre  authorité,  ils  ne  sont  venuz 

(f  à  quelque  bonne  et  seure  intelligence  et  amitié';  et 
«  si,  par  ce  que  vous  mesme  en  avez  veu  et  entendu, 
«  à  la  venue  dudict  seigneur  Empereur  en  ce  lieu  , 
«  vous  n'avez  du  tout  este'  mis  hors  d'iccluy  double, 
a  je  suis  seur  et  certain  que  vous  en  serez  entièrement 
«  hors,  après  avoir  entendu  ce  que  m'avoit  ledict 
«  seigneur  Roy  ordonné  luy  proposer  et  oflVir  en  vos- 
ff  tre  présence  et  par  vostre  conseil ,  et  que ,  le  ren-. 
«  contrant  sur  le  chemin  des  postes,  au  lieu  de  Siene, 
«  je  luy  ay  offert  et  mis  en  avant.  Je  ne  perdray 
<c  temps  à  vous  recitçr  les  allées  et  venues,  offres,  ac- 
c(  ceptations,  simulations  et  dissimulations,  entreveues 
«  de  l'un  à  l'autre,  depuis  cinq  ans  en  ça,  sur  les 
«  moiens  de  confirmation  de  paix,  estroictes  alliances 
«  et  fraternelle  amitié,  car  vous  en  devez  estre  assez 
«  et  plus  que  informé,  voire  (si  l'affection  que  vous 
«  avez  à  l'union  de  la  chrestienté  ne  vous  supportoit) 
«  attediéCO  :  je  viendray  doncques  au  but  et  à  la  der- 
«  niere  conclusion  que  le  Koy,  à  mon  parlement ,  tê- 
te noit  pour  indubitable  :  c'estoit  que  l'Empereur,  ainsy 
«  que  vous  ,  tres-sainct  Père ,  avez  sceu ,  accordoit 
«  bailler  à  monsieur  le  duc  d'Orléans,  second  fils  du 
«  Roy,  l'Estat  et  duché  de  Milan,  mais  l'usufruict  que 
«  le  Roy  en  vouloit  retenir,  il  ne  luy  vouloit  aucune- 
«  ment  accorder;  encores  vouloit  que  le  Roy  ce  pen- 
«  dant  cessast  toute  hostilité  contre  le  duc  de  Savoye, 
«  jusqucs  à  ce  qu'il  fust  cogneu  et  jugé  du  différent 
«  d'entre  eux.  Là  dessus,  tressainct  Père,  fut  faicte 
«  ma  depesche  par  le  Roy.  Passant  en  son  camp,  prê- 
te mierement  j'ay  faict  désister  son  lieutenant  gênerai 
c  de  l'entreprise  qu'il  avoit,  et  ja  estant  apparem- 

(0  yitteài^:  importuné,  irrilé. 

ment  sur  le  poinct  d'emporter  d'assault  la  ville  de 
Vercel  ;  secondement,  et  après  avoir  parlé  au  sei- 
gneur Antlioine  de  Levé,  capitaine  gênerai  de  la 
ligue  d'Italie,  j'ay  faict  retirer  ledict  lieutenant  gê- 
nerai du  Roy  jusques  par  delà  la  Doaire,  et  mettre 
ses  gens  es  garnisons,  cessant  effectuellement  tout 
acte  d'hostilité'.  Ce  faict,  je  suis  venu  visiter  ledit  sei- 
gneur Empereur,  et,  de  par  le  Roy,  luy  ay  quicté 
l'instance  auparavant  faicte  de  cest  usufruict;  offeit 
de  mettre  en  justice  le  différent  d'entre  luy  et  le  duc 
de  Savoye;  présenté  toutes  les  forces  et  puissances 
dudict  seigneur  ,  au  service  non  seulement  de  la 
chrestienté,  mais  au  particulier  et  propre  de  l'Em- 
pereur et  de  sa  maison,  en  reservant  seulement  les 
alliez  dudit  seigneur  Roy,  qu'il  ne  pouvoit ,  sans 
reproche  et  charge  de  son  honneur,  abandonner. 
Tant  s'en  a  fallu  que,  luy  portant  ceste  ambassade, 
je  l'aye  trouvé  en  la  mesme  délibération,  que  tout 
au  contraire  il  a  du  commencement  différé  de  con- 
fesser (combien  qu'à  la  fin  il  l'ait  advoué)  d'avoir 
jamais  accordé  tout  ce  que  dessus,  mais  en  conclu- 
sion m'a  déclaré,  au  moins  assez  donné  à  entendre, 
qu'il  ne  le  feroit  :  et,  à  ce  que  je  puis  comprendre, 
et  le  bruit  commun  est  parmy  ceux  qui  sont  à  sa 
suitte ,  il  s'en  va  droict  faire  la  guerre  au  Roy.  Si 
est-ce,  tressainct  Père,  que,  bien  considérant  com- 
ment sont  passez  entre  ces  deux  princes  les  affaires 
des  précédentes  guerres ,  chacun  de  eux,  ou  en  sa 
propre  fortune ,  ou  en  celle  de  l'autre ,  ou  en  toutes 
deux ,  trouvera  par  quoy  estre  induict  à  se  devoir 
renger  à  party  raisonnaljle ,  et  que,  par  la  vicissitude 
et  alternation  des  heureux  succès  et  malheureux  eve- 

«  nemens ,  ils  ont  tous  deux  dequoy  cognoislre  et  ju- 
«  ger  combien  chacun  se  doibt  asseuier  ou  désespérer 
«  de  fortune. 

«  Soit  ainsi  que  l'Empereur  et  plus  souvent  et  plus 
«  inspereement  l'ayt  esprouvëe  amie  et  fiivorable,  si 
«  trouvera  il  qu'en  toutes  ses  victoires  les  affaires  du 
€c  vainqueur  ont  este'  la  plus  part  du  temps  en  aussi 
«  grand  danger  et  branle  que  ceux  du  vaincu.  Messire 
«  Robert  de  La  Marche  (duquel  sourdit  le  commen- 
«  cernent  de  toutes  ces  guerres)  avoit  à  l'encontre  de 
(c  l'Empereur,  use'  de  quelque  manière  d'invasion  ;  le- 
«  dit  seigneur  print  sur  luy  la  plus  grande  partie  de 
ce  toutes  ses  places  ;  et ,  comme  si  le  Roy  eust  donné 
«  cause  à  ceste  invasion ,  le  vint  assaillir  en  son  royaume, 
«  print  INloson,  assiégea  Mesieres,  fut  depuis  repoulsé 
«  parle  Roy,  perdit  quelques  siennes  places  de  nom, 
«  et  feit  une  retraitte  de  nuict  assez  approchante  de 
<f  fuitte,  se  retirant  en  Espagne,  où  il  trouva  que  Fon- 
«  tarabie,  l'une  des  clefs  et  principaux  boulevers  de 
«  son  royaume  d'Espagne,  avoit  este'  prise  par  les  gens 
«  du  Roy.  Fortune  d'autre  costé  le  recompensa  :  les 
«  siens  prindrent  Tournay;  il  fist  révolter  le  duché  de 
«  Milan  contre  le  Roy,  lequel  y  envoya  nouvelle  armée, 
«  qui  prospéra  du  commencement ,  à  la  fin  fut  defaicte 
<f  à  la  Bicoque.  Le  Roy  dressa  une  autre  armée,  qui 
«  tellement  exploicta ,  qu'à  peine  avoit  l'Empereur 
«  une  place  tenant  pour  luy  en  Lombardie.  De  rechet 
«  la  mutation  de  fortune  fut  soubdaine  :  l'armée  du 
«  Roy  fut  rompue  ;  celle  de  l'Empereur  osa  passer 
«  en  Provence,  trouva  la  ville  d'Aix,  capitale  du  pais, 
«  et  assez  d'autres  abandonnées;  assiégea  et  grande- 
fc  ment  travailla  Marceillej  puis,   à  la  nouvelle  de 

K  rariivec  du  Uoy  marchant  conlre  eux,  se  retira 
«  en  desarroy.  Le  Pvoy,  de  ceste  empraincte,  repassa 
«  deçà  les  Monts  par  autre  et  plus  court  chemin , 
«  réduisit  presque  toute  la  Lombardie  à  son  obeïs- 
«  sance.  L'armée  de  l'Empereur  un  peu  après  se  ren- 
te força  :  celle  du  Roy  se  consomma  et  fut  vaincue; 
«  luy,  prisonnier,  conduit  en  Espagne ,  en  sortit  par 
«  composition  assez  rigoureuse.  Sur  le  refus  que  peu 
«  après  feit  l'Empereur,  à  la  ligue  de  toute  Italie, 
«  France  et  Angleterre,  de  modérer  les  conditions 
«  desraisonnables,  il  fut  bien  près  de  perdre  non  seu- 
le lement  la  Lombardie,  mais  tout  le  royaume  de 
«  Naples  :  fortune  le  releva  j  recouvra  ce  qu'il  avoit 
«  perdu  ;  eut  le  pape  Clément  son  prisonnier.  Pour  la 
«  délivrance  de  Sa  Saincteté,  le  Roy  dressa  une  ar- 
ec mée,  qui  pour  un  temps  fut  victorieuse  tant  en  Lom- 
«  bardie  et  en  la  rivière  de  Gennes,  qu'au  royaume 
«  de  Naples,  jusques  à  ce  que,  sur  le  poinct  delà  tres- 
«  grande  ruine  dudit  seigneur  Empereur,  et  après 
«  qu'il  eut  perdu  plusieurs  arme'es  de  mer,  entiere- 
«  ment  deffaictes  par  celle  du  Roy,  ses  principaux 
«  chefs,  prisonniers,  eurent  moyen  de  corrompre  ceux 
«  de  l'arme'e  du  Roy,  et  de  toiu  ner  sa  victoire  en  des- 
u  confiture.  Soudainement  il  repara  ses  forces,  et,  d'ar- 
«  rivée,  toute  Italie  trembla  devant  elles;  à  la  fin  en 
«  advint  aussi  malheureuse  issue. 

«  Voilà  jusques  alors ,  tressainct  Père ,  la  véritable 
«  histoire  abbregée,  et  que  vostre  Saincteté  ne  peult 
«  ignorer,  de  toutes  les  guerres  d'entre  ces  deux  prin- 
«  ces ,  en  laquelle  je  ne  voy  point  que  l'Empereur  ait 
«  eu  si  ferme  et  si  constante  félicité,  ne  que  les  forces 
ce  de  France  en  soient  si  alToiblies,  que,  sur  ceste  es- 

K  perance ,  il  doive  ,  estant  bien  conseille' ,  mettre  de 
«  reclief  à  la  discrétion  de  fortune  ses  victoires  du 
(c  temps  passé,  au  liazard  de  perdre  aussi  tost  en  un 
«  jour  ce  qu'en  tant  d'années  il  peult  dire  avoir  acquis 
«  de  réputation  et  gloire,  comme  de  les  augmenter  et 
«  accroistre  jusques  à  la  consommation  et  comble 
e<  d'honneur.  Vray  est  que,  sur  sa  félicite'  tenant  le 
«  dessus  à  l'endroict  du  Roy,  pacification  est  en- 
te trevenue  entre-eux,  laquelle,  à  ceste  cause,  fut  à 
«  telle  condition,  que  ledit  seigneur  Empeieur  a  jieu 
«  se  glorifier  d'avoir  plus  tost  donné  qu'accepté  la 
«  paix.  Cestuy  m'a  tousjours  semblé  le  principal  avan- 
«  tage  qu'il  y  ayt  eu,  s'il  ne  l'eust  donnée  avec  certains 
«  trop  rigoureux  articles ,  et  tels  qu'il  a  eu  juste  oc- 
«  casion  et  rémois  de  crainte  que  messieurs  les  enfans 
V  du  Roy  se  ressentissent  un  jour  de  leur  ancien  pa- 
«  trimoine,  qui  par  ce  traitté  de  paix  leur  a  esté 
Il  tollu.  Les  praticques  et  moyens  d'oster  toute  racine 
c(  de  regret,  et  de  tenir  ces  princes  en  bonne  intclli- 
«  gence  et  amitié,  par  lesquels  moyens  nous  sommes 
«  entrez  sur  ceste  matière,  estoient  desja  si  avant,  que 
«  plusieurs  gens  les  tenoient  pour  conclues,  espérant 
«  que  ledit  seigneur  Empereur,  qui  souloit  dire  que 
«  la  défiance  et  seule  craiucte  qu'il  avoit  du  Roy  le 
<t  divertissoient  de  plusieurs  haultes  entreprises  appa- 
«  remmcnt  d'heureuse  et  facile  yssue ,  seroit  par  ceste 
«  reconciliation  (ainsi  qu'en  elfect  il  eust  faict),  non 
«  seulement  délivré  de  ceste  craincte ,  mais  asseuré 
«  qu'estant  desja  une  partie  de  la  chrestienté  à  sa  de- 
«  votion,  et  le  surplus  k  celle  du  Roy,  il  auroit  le  tout 
«  à  la  sienne ,  au  moyen  de  l'ayde  et  association  des 
«  forces  et  alliances  dudit  seigneur  Roy  ;  et  pourroit 

«  faire  avecques  ceste  accession  dé  forces ,  un  tel  et  si 
«  grand  accroissement  à  la  republique  chrestienne, 
«  que  nul  autre,  depuis  (Charles  le  Grand,  n'en  auroit 
«  faict  de  pareille.  Quel  malheur  et  quelle  mutation, 
«  tressainct  Père,  peult  estre  cecy,  ne  quel  avantage 
«  au  bien  et  augmentation  de  la  fortune  et  gloire  de 
«  l'Empereur,  y  peuvent  espérer  ou  comprendre  ceux 
<c  qui  le  détournent  de  ceste  sienne,  à  luy  utile,  ho- 
«  norable  et  seure  intention?  J'ay  bien  voulu  dire, 
«  tressainct  Père ,  qu'on  l'en  destourne  :  car  Dieu  ne 
«  vueille  qu'en  cueur  de  prince  de  telle  et  si  suprême 
«  excellence,  se  trouvast  si  vile  et  infâme  simulation, 
«  que  d'avoir  scientement  voulu  au  contraire  de  son 
«  intention  user  des  propos  qu'il  a  tenuz. 

«Si  le  prouflit  de  TEmpereur  le  mené,  quel  prouf- 
«  fit  a-il  d'un  duché  qui  tant  luy  a  cousté  à  conquérir, 
«  et  à  garder  luy  coustera  davantage ,  et  tiendra  ces 
K  deux  si  puissantes  et  invincibles  maisons,  qui  doi- 
(c  vent  estre  le  port  et  refuge  de  naufrage  de  toute  la 
«  chrestiente',  perpétuellement  en  division  et  despense, 
«  ostant  à  l'une  et  à  l'autre  occasion  et  moyen  d'en- 
(t  tendre  à  plus  grandes  et  honorables  choses  ?  Or 
«  mettons  en  une  balance  toute  laconqueste  qu'a  faicte 
«  l'Empereur,  en  l'autre  le  contrepoix  que  fortune  ce 
«  pendant  luy  a  envoyé':  premièrement,  que,  durans 
«  ces  affaires,  il  n'a  peu  satisfaire  au  devoir  de  frater- 
«  nité  envers  le  roy  Christierne  de  Dannemarch,  son 
«beau  frère,  lequel  a  perdu,  à' faulte  de  ce,  son 
«  royaume  et  sa  liberté  ;  secondement,  qu'aussi  peu  a  il 
«  eu  moyen  de  secourir  le  roy  Louis  de  Hongrie,  son 
«  autre  beau-frere,  qui,  contre  le  Turc,  ennemy  com- 
iî  mun  de  nostre  foy,  a  perdu  son  royaume  et  sa  vie, 

avecques  telle  playe  que  chacun  sçait  en  redondei' 
à  la  chrestienle.  Je  ne  dy  pas  que  TEstat  de  Milan 
ne  soit  bel  et  gros;  mais  il  ne  sçauroit  approcher 
d'estimation  aux  dessusdits  dommages,  à  l'effusion 
de  tant  de  sang  chrestien  qui  pour  ceste  querelle  a 
esté  respandu  ;  à  la  perte  de  tant  de  bons  et  vertueux 
capitaines,  de  tant  de  puissantes  armées  perdues , 
et  par  mer  et  par  terre,  lesquelles  si  nous  eussions 
employées  en  plus  saincte  et  recommandable  guerre, 
nostre  Sauveur  Jesus-Christ  fust  à  présent  cogneu 
par  toutes  les  plus  estranges  et  l)arbares  contrées  du 
monde.  Quant  au  Roy,  tressainctPere,  qui  en  a  esté 
spolié,  divine  et  humaine  raison  l'excusent  de  ce 
qu'il  en  a  faict  jusques  icy  ;  et  si  plus  avant  il  en  fai- 
soit,  encores  que  son  traitté  l'accusast,  par  lequel  il 
luy  est  prohibé,  si  luy  serviroient  les  mesmes  rai- 
sons de  quelque  excuse,  pour  le  devoir  auquel  il 
est  tenu  envers  ses  enfans,  envers  son  royaume,  en- 
vers son  peuple,  de  partager  sesdits  enfans  en  sorte 
que  leur  patrimoine  ne  diminue  ,  et  que  leur  conten- 
tement et  satisfaction  tienne  sesdits  royaume  et  peu- 
ple en  paix,  lepos  et  union.  Si  aussi  l'honneur  et 
gloire  dudit  seigneur  Empereur  le  mené ,  quelle 
gloire  peult  il  avoir  plus  grande,  qu'après  avoir  ob- 
tenu glorieuse  victoire,  en  user  encores  plus  glorieu- 
sement et  magnifiquement,  acquérant,  avecques  le 
tiltre  de  la  libéralité,  le  moyen  de  parvenir  à  plus 
justes  et  honorables  conquestes  ,  dont  ne  luy  peult 
matière  faillir,  et  aussi  peu  l'exécution,  à  l'ayde 
mesme  du  Roy  et  de  ses  confederez?  Et  s'ils  s  arres- 
tent  sur  la  seureté,  laquelle,  à  ce  que  j'enten,  ils  ne 
peuvent  trouver  suffisante  pour  bien  afTermer  l'in- 

«  telligence ,  foy  et  amitié  entre  deux  princes  si  fres- 
(c  clienient  reconciliez  après  si  grande  inimitié,  je  dy 
«  au  contraire,  tressainct  Père,  que,  tout  ainsi  que 
«  si  jamais  n'eussent  eu  division,  et  que  l'un  ne 
«  l'autre  jamais  n'eust  eu  adversité ,  l'amitié  se  fust 
«  peu  concilier  plus  facilement  entre  eux  ,'  ainsi  plus 
«  facilement  se  fust  elle  peu  dissouldre;  car,  con- 
«  tractant  ensemble  de  per  à  per,  et  sans  que  l'un 
«  eust  quelque  avantage  sur  l'autre ,  l'obligation  de 
«  ceste  amitié  seroit  esgale,  là  où  maintenant  le  Roy 
«  demoureroit  tenu  de  la  libérale  gratuité  dont  luy 
«  auroit  l'Empereur  usé ,  avecques  l'obligation  à  la 
«  recognoissancedubienfaict,  sinon  qu'il  voulust  estre 
«  du  tout  estimé  ingrat,  et  indigne  de  toute  amitié, 
«  support  et  faveur  de  Dieu  et  des  bommes.  Je  dy 
«  davantage ,  qu'estant  le  Roy  de  cueur  tel  qu'il  est, 
«  et  que  longue  et  privée  bantise  m'a  faict  cognoistre 
«  en  luy  entièrement ,  ce  bienfaict  qu'il  auroit  receu 
«  seroit  celuy  qui  produiroit  le  réciproque  bien -faict, 
«  avecques  la  recognoissance  que  je  disoy  :  et  par  ainsi 
«  seroit  ceste  mutuelle  amitié  confermée  par  les  deux 
«  plus  estroits  et  seurs  liens  qui,  oncques  depuis  le 
«  monde  créé,  soient  usitez  en  tels  aflaires  :  c'est  à 
«  sçavoir  du  commun  et  réciproque  prouffit  en  resul- 
«  tant  à  l'une  et  à  l'autre  partie ,  et  de  la  foy,  qui  est 
«  de  telle  nature ,  que  nul  bomme  sçauroit  mieux  obli- 
«  ger  à  soy  la  foy  d'autruy,  qu'en  ayant  foy  et  fiance 
«  en  luy. 

«  Jusques  icy,  tressainct  Père ,  j'ay  parlé,  en  partie 
«  comme  envoyé  vers  vostre  Saincteté  de  par  ledit 
«  seigneur  Roy,  en  partie  comme  prince  cbrestien, 
«  alTectionné  singulièrement  au  bien  et  repos  commun 


/|.l|  [l536]    MElVtOIRES 

«  de  la  clirestienté,  suivant  les  anciens  vestiges  de  mes 
«  progeniteurs  :  encores  de  sa  part  vous  asscuicray- 
«  je  que  son  intention  est  et  sera  (Dieu  vueille  qu'aussi 
<c  lieureuse  que  bonne  !  )  de  céder  une  partie  de  ses 
«  droicts,  plustost  que,  s'arrestant  opiniastrement  à 
«  obtenir  tout  ce  qui  luy  appartient,  estre  contrainct 
«  de  venir  aux  armes  avecques  l'Empereur.  Au  cas, 
«  toutesfois,  que  force  luy  soit  d'y  venir,  il  le  fera  (je 
«  parle  à  ceste  heure,  tressainctPere,  comme  l'un  des 
«  frères  et  membres  du  corps  du  sainct  siège  aposto- 
ft  lique)  de  sorte,  que  je  crains  l)eaucoup  que  nous 
«  donnions  au  commun  héréditaire  ennemy  de  nostre 
(c  foy  un  trop  joyeux  spectacle  de  ceste  guerre,  et  que 
cf  des  corps  des  chrestiens  qui  en  icelle  mourront  (qui 
«  devroient  estre  un  obstacle  et  avant-mur  au  devant 
«  de  luy)  nous  luy  dressions  un  pont  et  passage  pour 
«  nous  venir  assaillir  en  noz  foyers.  Dieu  tout  puissant 
«  y  vueille  remédier,  et  vous,  tressainct  Père,  qui  sça- 
f<  vez  assez  comment  il  en  va ,  et  quelle  est  la  puis- 
('  sance,  et  par  terre  et  par  mer,  de  nostre -dit  corn- 
ac mun  ennemy,  vous  y  employer,  de  sorte  que  vous  en 
«  laissiez  en  ce  monde  la  gloire  immortelle  de  vostre 
«  nom,  et  en  l'autre  vous  entriez  en  triomphe,  me- 
M  nant  captifs  et  vaincuz  par  vostre  intégrité,  pru- 
«  dence  et  solicitude ,   la  haine ,  rancune ,  division , 
a  guerre,  cruauté',   avecques  toutes  les  autres  pesti- 
fc  lentes  malheuretez  qui  aujourd'huy  travaillent  ceste 
«  republicque  chrestienne,  dont  Dieu  par  son  eter- 
cc  nelle  providence  vous  a  donne'  la  charge.  A  vous 
«  touche,  tressainct  Pcre,  et  d'autant  plus  vous  touche 
t<  d'y  travailler  (vostre  Sainctete'  veult  bien  que  je  parle 
«  librement),  que  j'ay  dcsja  ouy  quelque  murmure 

«  (telle  est  aujourd'liuy  la  malignité'  du  monde)  que 
«  l'Empereur,  apportant  icy  bonne  disposition  et  vo- 
te lontéà  la  paix,  à  son  partement  ne  l'a  telle  remportée.» 
Ces  remonstrances  ouycs,  nostre  sainct Père  monstra , 
tant  en  paroles  qu'à  son  visage,  avoir  un  merveilleux 
regret  que  les  choses  ne  se  fussent  autrement  condui- 
tes ;  et,  monstrant  en  soy-mesme  la  lin  et  conclusion 
d  icelles  remonstrances  ,  advoiia  franchement  audit 
seigneur  cardinal  avoir  desja  esté  adverty  des  pro^. 
pos  qui  s'en  tenoient  en  la  ville  de  Romme.  Là  dessus 
il  fit  un  assez  long  narré  du  bon  office  qu'il  avoit 
faict  en  ceste  matière,  de  l'obstination  en  laquelle  il 
avoit  trouvé  l'Empereur,  et  de  l'asseurance  en  laquelle 
il  esloit  party,  de  trouver  au  Roy  peu  de  resistence, 
et  du  bon  ordre  qu'il  disoit  avoir  mis  en  ce  que  ledit 
seigneur  Roy  ne  tirast  des  lansquenets  outre  ce  qu'il 
en  avoit,  et  des  Suisses  encores  moins  :  et  tellement 
s'en  estoit  ledit  sainct  Père  laissé  persuader,  que  peu 
s'en  falloit  qu'il  ne  voulust  conseiller  au  Roy  de  pren- 
dre à  perte  ou  à  gain ,  apoinctement  à  l'appétit  et 
volonté  de  l'Empereur.  A  la  fin,  toutesfois,  il  se  résolut 
d'envoyer  deux  légats  vers  ces  deux  princes,  l'un,  qui 
fut  le  cardinal  de  Carpi,  vers  l'Empereur,  et  le  car- 
dinal de  Trevoulx  vers  le  Roy,  avec  charge  toutesfois 
que  tous  deux  iroient  de  compagnie,  jusques  à  ce 
qu'ils  arrivassent  la  part  oii  se  trouveroit  l'Empereur, 
afin  que,  parlans  eux  deux  ensemble  à  Sa  Majesté,  l'an- 
tre passast  outre  vers  le  Roy,  d'autant  plus  résolu  de 
ce  qu'il  auroit  à  luy  proposer,  et  de  ce  que  l'Empe- 
reur luy  pouroit  promettre.  A  tant  ledit  seigneur 
cardinal  de  Lorraine,  prenant  congé  de  nostre  sainct 
Père,  alla  passer  à  Venise. 

Parachevant  son  chemin,  il  vint  trouver  l'Empe- 
reur au  lieu  de  Petresancte  ,  auquel,  après  avoir  faict 
une  recharge ,  tant  en  son  propre  et  particulier  nom, 
comme  de  la  part  et  commission  de  nostre  sainct 
Père ,  pour  le  convertir  et  induire  à  la  conclusion  de 
ses  précédentes  promesses.  Voyant  finablement  que 
remonstrances  n  y  avoient  lieu,  il  print  congé  de  luy, 
en  paroles  de  telle  ou  semblable  suh)stance. 

((  Je  voy  et  cognoy.  Empereur  tresauguste,  par  le 
«  cliemin  que  vous  tenez ,  et  par  tous  voz  prepara- 
tc  tifs  et  propos,  que,  quant  à  vous,  le  Roy  vostre  frère 
K  n'a  plus  occasion  de  fonder  son  espérance  en  au- 
«  tre  party  que  celuy  des  armes  :  et  d'avantage ,  par 
c(  aucuns  propos  que  m'ont  tenuz  les  entrcmeteurs 
<c  de  voz  affaires,  j'enten  que  maintenant  voz  desseings 
«  ne  tendent  tant  à  la  restitution  du  duc  de  Savoye , 
«  comme  à  l'invasion  du  Roy  en  son  royaume.  Si 
«  ne  laisseray  pourtant  à  vous  suplier  encores  ceste 
«  fois  que  vous  vueillez  un  peu  estre  maistre  de  voz 
c<  passions,  et  que  ne  vous  laissiez  entièrement  con- 
«  duire  à  courroux  et  espérance,  les  deux  plus  mal 
«  seurs  et  malfiables  autheurs  du  monde.  L'événement 
«  de  la  guerre  est  commun  et  incertain,  et  tant  plus 
«  vous  avez  eu  de  victoires,  tant  plus  vous  avez  à  vous 
«  garder  de  faire  entreprise  qui  puisse  obscurcir  la 
«  gloire  des  choses  passées,  par  quelque  malheur  qui 
«  vous  advint  plus  grand,  que  n'est  l'occasion  de  vous 
(c  en  abandonner  au  hazard;  et  lequel  malheur  vous 
(c  avenant,  seroit  sans  point  de  faulte  attril)ué  à  vostre 
«  conseil  et  mal  fonde'e  opinion  ,  et  tous  les  succez 
«  passez  à  fortune  et  aventure  non  préméditée.  Quant 
«  au  Roy  vostre  frère,  je  puis  encores  vous  asseurer 

«  que  si  vous  ne  prenez  premier  les  armes,  si  la  trom- 
«  pettc  premièrement  ne  sonne  de   vostre  costé,  si 
«  vous  ne  taictes  acte  d'invasion  contre  luy,  certaine- 
«  ment  il  ne  rentrera  point  en  guerre  avecques  vous  ; 
«  mais  si  vous  l'assaillez ,  et  mesmement  en  ses  païs , 
«  ainsi  que  s'en  ventent  voz  gens  (  vous  me  pardon- 
«  nerez,  Sire,  si  je  vous  parle  librement,  et  comme 
«  je  le  pense),  mais  je  vous  ose  dénoncer  et  prédire 
K  que,  si  j'ay  bonne  cognoissance  des  forces  de  sou 
«  royaume,  de  l'unanimité',  consentement  et  union 
«  de  son  peuple ,  et  de  l'alFection  et  foy  qu'il  porte  à 
«  son  prince  ;   et  si  avecques  ce  je  cognoy  du  Roy 
<(  (  duquel  je  suis  nourry  et  esleve  )  le   cueur,  asseu- 
«  rance  et  persévérance  en  une  grosse  entreprise  quand 
«  il  y  est,  et  sa  grande  diligence  de  pourveoir  et,  au 
«  besoing,  donner  ordre  à  ses  affaires,  le  temps  ne  tar- 
te dera  gueres  à  venir,  que  pour  un  grand  J)ien  vous 
«  souliaitterez  de  Dieu  vous  en  pouvoir  retirer  à  ba- 
ie gués  sauves.  Car  il  fault  que  vous  entendiez,  Sire  , 
«  que  le  François  a  toute  autre  façon  de  faire  à  def- 
«  fendre  un  païs  de  conqueste,   qu'à  deffendre  son 
«  propre  païs,  ses  villes,  ses  champs,  ses  possessions, 
«  ses  foyers,  églises  et  autels;  et  les  y  ont  bien  peu 
«  de  gens  assaillis  sans  prompte  ruine,  ou,  à  tout  le 
«  moins,  tresgrand  et  extrême  danger.  Parquoy  je  vous 
K  dy.  Sire,  de  rechef,  advisez  vous,  et  vous  donnez 
«  garde  que,  mal  entreprenant,  vous  ne  ennoblissiez 
«  et  faciez  cognoistre  par  quelque  incogneu  et  aupa- 
«  ravant  non  célébré  quartier  de  France,  vostre  cala- 
«  mité.  Mais  j'espère,  pour  conclusion.  Sire,  que  vous 
«  aymerez  mieulx  vous  souffrir  icy  desconseiller  et 
«  divertir  de  vostre  entreprise,  que  d'aller  en  France 
i8.  2y 

((  à  l'apparent  hazard  d'y  recevoir  honte  et  dommage.  » 
L'Empereur,  encores  que  telle  proposition  ne  hiy 
fust  aggreable,  ne  fit  toutesfois  semblant  de  prerulie 
trop  en  mauvaise  part  la  lil)erte'  de  langage  dont  luy 
usoit  ledit  seigneur  cardinal;  et  à  ce  ne  le  mouvoit 
tant  la  qualité  du  personnage  (qui  de  soy  meritoit 
assez  estre  rcspecte'e),  comme  la  grâce  et  façon  de  le 
dire  dont  estoit  la  qualité'  du  personnage  accompa- 
gne'c.  Si  le  remercia  de  l'adveitissement  qu'il  luy  don- 
noit,  en  priant  Dieu  nn  luy  faire  tant  de  grâce  qu'il 
eust  véritablement  prophétisé  ;  adjoustant,  neantmoiiis, 
que  encores  n'avoit  il  closes  les  aureilles  à  party  rai- 
t^onnable  de  paix,  moyennant  que  le  duc  de  Savoie 
(auquel  il  ne  pouvoit  honnestcment  faillir)  fust  réin- 
tégré preallablement  et  avant  toute  euvre  ;  et,  au  cas 
que  non,  ses  délibérations,  quelles  quelles  fussent, 
estoient  si  bien  instituées,  qu'il  n'en  pouvoit  espeier 
sinon  bonne  yssue.  Si  est-ce  toutesfois  que,  parlant 
depuis  audit  seigneur  cardinal,  il  luy  ramenteut  gra- 
lieusement  que ,  des  propos  qu'il  luy  avoit  tenuz  à 
Petresancte,  il  l'avoit  expérimenté  trop  véritable  pro- 
phète. 

Le  dixseptiesme  jour  de  may  arriva,  de  retour  à  la 
Cour,  estant  au  lieu  de  Sainct  Rambert,  au  pais  de 
Forest,  mondict  seigneur  le  cardinal  de  Lorraine,  et 
fit  rapport  au  Roy  de  tout  ce  qu'il  avoit  trouvé  ou  re- 
cueilly,  tant  des  propos,  visages  et  contenances  de 
l'Empereur,  à  l'aller  et  au  venir,  et  de  nostre  sainct 
Père  à  Rome ,  que  des  nouvelles  qu'd  avoit  entendues 
ça  et  là  depuis  son  partemcnt  :  en  substance,  que  de 
bonne  composition  avecques  l'Empereur,  il  n'en  falloit 
espérer  aucune;  que  sa  dcliberation  estoit  de  venir 

faire  la  guerre  en  France  ;  que  ses  gens  se  vantoient 
d'avoir  mis  si  bon  ordre,  que  d'Alemagne  le  Roy  n'au- 
ï'oit  point  de  gens,  et  aussy  peu  des  cantons  ecclesias- 
ticques  des  ligues  ;  et  que  des  Protestans,  ils  esperoient 
l'avoir  si  bien  brouillé  envers  eux,  autant  en  Suisse 
qu'en  Allemagne ,  que  d'eux  aussi  ne  tireroit  il  ayde 
ne  support.  Aussi  rapporta  comment  le  seigneur  An- 
toine de  Levé  avoit,  comme  nous  avons  dit  dessus, 
passe'  deçà  la  rivière  de  Sesia,  et  n'estoit  plus  pour  dis- 
simuler long  temps,  sans  faire  quelque  effort  à  ren- 
contre de  noz  gens. 

Le  Roy,  sur  ces  nouvelles,  et  autres  qu'il  avoit  eues 
de  ses  frontières  de  Champaigne  et  Picardie,  de  l'amas 
qui  se  y  commençoit  à  faire,  après  en  avoir  conféré 
avecques  aucuns  de  ses  plus  privez ,  et  qui  avoient  le 
pi  incipal  maniement  de  ses  afiaires ,  fist  assembler  son 
conseil,  et,  proposant  premièrement  les  choses  ainsi 
qu'elles  passoient ,  autant  de  là  les  monts  qu'en  ses- 
dictes  frontières  de  Picardie  et  de  Champagne  :  «  Tan- 
ce tost,  dit-il,  serons  nous  au  bout  des  simulations  et 
Cl  dissimulations  de  l'Empereur,  et  ne  serons  plus  en 
c(  noz  consultations  en  la  difficulté  que  nous  avons 
«  esté  à  délibérer  et  conclure  si  nous  devions  nous 
«  préparer  à  la  guerre,  comme  contre  un  tel  ennemy 
(c  que  luy,  ou  diiîerer  encores  quelques  temps ,  jusques 
ce  à  ce  que  les  effects  contraires  à  ses  propos  le  decla- 
c<  rassent  estre  invaseur.  Or,  à  ce  que  pouvez  com- 
«  prendie  par  les  nouvelles  ouyes,  il  aura  bien  tost 
«  osté  le  masque  ;  et  si  bien  à  aucuns  il  a  semblé  que 
c<  la  façon  de  faire  dont  j'ay  usé  fut  par  trop  plus 
c<  conscientieuse  et  scrupuleuse ,  que  bonne  et  dui- 
tc  santé  à  l'avancement  de  mes  affaires,  si  est-ce  que  je 

27. 

«  ne  jm'en  repcn  ;  car  à  ceste  heure  serons  nous  arrivez 
«  au  poinct  auquel,  après  seure  et  raisonnable  paix, 
«  je  desiroy  plus  de  parvenir,  c'est  de  n'entrer  avecques 
(c  luy  en  guerre  que ,  premièrement  à  Dieu  ,  seconde- 
ce  ment  aux  hommes,  ne  semblast  juste.  Si  doncques 
«  toute  guerre  est  juste  qui  est  nécessaire  et  forcée,  et, 
(f  par  le  commun  consentement  des  humains ,  celuy 
«  est  forcé  à  la  guerre,  et  prent  justement  les  armes, 
«  qui  est  forclos  de  toute  autre  espérance,  il  me  semble 
«  que,  au  jugement  de  tout  le  monde,  non  que  de  Dieu 
«  (duquel  jamais  je  n'ay  doubté),  nous  avons  tout  le 
<(  bon  droict  du  nostre,  et  tout  le  tort  mis  du  costé  de 
fc  l'ennemy.  Et  pour  entrer  par  le  duc  de  Savoye ,  le 
a  monde  universel  me  sera  tesmoin  de  combien  de  fois 
«  j'ay  peu ,  je  ne  dy  pas  conquérir  ne  prendre ,  mais 
«  retenir,  alors  que  j'ay  eu  en  ma  puissance,  la  plus- 
«  part  de  ce  qu'il  occuppe  et  tient  du  mien,  et  ce,  du 
<c  temps  qu'il  n'estoit  si  fortifié  d'alliances  qu'il  est  ; 
«  mais  je  me  suis  contenté,  ce  pendant  qu  il  me  laissoit 
«  le  passage  ouvert  et  libre  sur  le  mien  propre  ,  de 
«  luy  en  faire  seulement  porter  aucunefois  quelque 
«  parole,  pour  éviter  la  prescription,  et  jusques  icy 
«  eusse  continué,  s'il  eust  aussy  continué  à  m'estrc 
«  bon  et  fidèle  voisin.  Je  me  déporte  (car  vous  le  sça- 
c(  vez  bien)  de  reciter  comment,  depuis  que  par  ceste 
«  alliance  de  Portugal  il  a  eu  celle  de  l'Empereur,  il 
«  s'est  maintenu  en  mon  endroict  ;  les  bagues  prestées 
«  à  mon  subject  rebelle  pour  avoir  argent  à  me  faire 
«  la  guerre;  les  lettres  gratulatoires  de  ma  jirison; 
«  les  brigues  faictes  pour  détourner  les  Suisses  de  mon 
«  alliance  ;  l'achat  de  l'héritage  de  moy  et  de  mes  en- 
«  fans,  et  jusques  à  reffuzer  au  pape  Clément  la  ville 

«de  Nice,  qui  m'appartient,  pour  y  parlementer 
«  avecques  moy,  et,  de  fresclie  mémoire,  le  passage 
«  par  le  mien  propre,  en  aflaire  qui  de  si  près  me  tou- 
te choit,  que  le  mespris  outrageux  use'  contre  moy  roy 
«  de  France ,  par  un  Sforce  sans  force ,  duc  titulaire  et 
«  précaire  de  Milan  :  mais  sur  un  tel  et  si  mal  fondé 
«  reffus,  qui  est  celuy  (je  vous  prie)  qui  n'eust  pris  in- 
«  continant  les  armes,  pour  recouvrer  ce  qui  seroit 
«  sien?  Et  j'ay  voulu  toutefois,  en  m'y  préparant,  essayer 
«  encores  la  voye  de  raison,  et,  en  defiault  de  la  trou- 
«  ver  en  luy,  je  n'ay  peu  faire  moins  que  de  la  me  faire 
«  par  la  voye  des  armes  que  je  me  treuve  en  main. 

«  L'Empereur,  encores  que  nous  soyons  parens,  et 
«  que  je  soye  son  beau  frère,  a  voulu  toutesfois  entre- 
(c  prendre   ceste   querelle  pour  le   duc   de  Savoye, 
(c  comme  pour  son  vassal  et  allie,  et  a  demandé  que 
K  je  feisse  surseoir  et  arrester  les  exploicts  de  guerre  : 
«  je  les  ay  faict  arrester ,  voire  en  plain  cours  de  la 
«  certaine  et  destinée  victoire.  Il  a  plus  voulu  que  je 
«  lisse  reculer  mon  camp  de  devant  Vercel;  en  cela  luy 
(c  ay-je  obtempéré.  Il  a  demandé  que,  pour  traicter  la 
«  paix,  je  le  luy  envoyasse  le  lieutenant  gênerai  et  chef 
(c  de  mon  armée  (requeste,  certes,  assez  hors  de  pro- 
«  pos);  je  luy  ay  toutesfois  accordé.  Il  a  d'avantage 
«  voulu  que  je  retirasse  mon  armée  deçà  les  monts  ; 
«  encores  en  cela  luy  ay-je  voulu  complaire,  mandant 
«  à  mondict  lieutenant  gênerai,  que,  délaissant  seu- 
«  lement  des  garnisons  en  quelques  places  ,  il  me  ren- 
«  voyast  par  deçà  le  surplus  des  Italiens  des  seigneurs 
(C  Caguin  et  comte  Guy,  en  hors,  ausquels  j'ay  ordonné 
<c  qu'il  donnast  congé.  Aussi  a  mis  en  avant  que  fisse 
c  décider  par  justice  le  difiérant  que  j'ay  avecques  le 

«  duc  de  Savoye  ;  à  cela  mesme  je  me  guis  oiTei  t ,  et 
«  m'en  suis  voulu  soubsmettre  au  jugement  de  nosUe 
(c  sainct  Père.  Et,  pour  une  fois  conclurre,  que  ay-je, 
«  pour  Dieu  !  obmis  à  faire  de  tout  ce  que  se  doibt 
«  et  peult  faire  pour  contenter  Dieu  et  les  hommes,  et 
«  leur  approuver  ma  justification?  et  luy  ce  pendant 
«  a  faict  passer  son  camp  deçà  les  termes  et  limites 
«  prescripts  entre  nous  ;  a  augmente'  ses  forces  à  rai- 
«  son  que  j'ay  diminué  les  miennes;  et  ne  reste  plus 
«  que  le  mot,  que  (comme  il  est  passé  en  proverbe)  on 
«  ne  donne  l'assaut  à  Sagonce,  ce  pendant  qu'à  Rome, 
«  icy  et  ailleurs,  je  laisse  couler  temps  en  consultations  : 
«f  voire,  qui  plus  est,  ne  tient  propos  entre  ses  gens 
«  que  de  me  venir  faire  la  guerre  en  France,  et  de  me 
«  rendre  l'un  des  plus  pauvres  gentils-hommes  de  mon 
(t  royaume.  Cei'tainement,  encores  que  le  monde  fust 
«  si  aveuglé  de  tous  les  sens ,  non  que  des  yeux  cor- 
«  porels,  si  ne  peult  l'Empereur  abuser  Dieu  tout 
«  voiant,  sçachant  et  precognoissant  que,  si  autre  affec- 
«  lion  ne  le  mouvoit  que  de  réintégrer  le  duc  de  Sa- 
«  voie,  il  se  contenteroit  de  tasclier  au  recouvrement 
«  de  ce  que  j'ay  pris  sur  ledict  duc,  et  non  à  la  prise  de 
«  quelques  villes  de  mon  royaume,  desquelles  je  bail- 
ce  leroy  plustost  recompense  au  duc ,  en  acheptant  de 
«  luy  ce  qui  est  mien ,  pour  éviter  guerre,  que  de  le 
«  plus  laisser  en  main  si  suspecte  et  mal  fiable.  Mais 
«  il  se  vante  de  deux  choses  l'une,  et  faict  son  compte 
«  de  la  première  partie  de  la  disjonctive,  ou  qu'il  sera 
«  roy  de  France,  ou  moy  empereur  :  estre  empereur 
«  je  ne  preten ,  et,  si  j'ay  satisfaict  (ainsi  que  j'ay)  à 
«  tout  debvoir  envers  le  duc,  envers  iKmpereur,  en- 
«  vers  Dieu,  tesmoing  et  arbitre  de  tous  traittez,  roy 

«  de  France  ne  sera  il  jamais  ;  et  le  mesme  Dieu,  ulteur 
«  et  juge  de  superbe  et  intolérable  contumace ,  tour- 
<f  nera  sa  fureur  etvengence  à  lencontre  de  celuy  en- 
«  vers  lequel  ne  se  peuvent  trouver  aucunes  assez 
«  agréables  raisons  de  pacifier  et  oublier  inimitié. 
«  Doncques ,  d'autant  que  nous  cognoissons  quelle  dif- 
tf  fcrence  il  y  a  de  celuy  qui  a  Dieu  propice  à  celuy 
K  qui  l'a  contraire,  et  que  nous  pouvons  maintenant 
«  (avecques  noz  consciences  bien  informe'es  et  satis- 
«  faictes),  entrer  en  ceste  guerre,  portons  y  tous,  non- 
«  seulement  le  mesme  cueur  de  bien  faire  qu'en  autres 
«  entreprises  nous  avons  porté ,  mais  une  certaine  ire 
«  et  indignation,  comme  à  lencontre,  non  que  d'enne- 
«  mis,  mais  d'infracteurs,  abuseurs  et  deguiseurs  de 
«  foy.  Reste  maintenant  à  délibérer,  en  tant  que  nous 
«  avons  nouvelle  que  l'ennemy  dresse  deux  armées, 
«  en  quelle  part  nous  ferons  tirer  noz  principales 
ce  forces,  et  qui  nous  sera  plus  à  propos  (encores  que 
«  ce  dépende  du  cbemin  que  luy  tiendra); lequel  nous 
«  mettra  mieux ,  ou  de  passer  les  monts  au  devant  de 
«  luy,  ou  d'attendre  à  le  combatre  en  nostre  pais  :  et 
n  l'un  et  l'autre  party  se  peult  fonder  et  en  raisons  et 
«  en  exemples;  mais,  vous  ayant  assemblez  icy  pour  en 
«  dire  chacun  sa  franche  et  libre  opinion ,  et  non  point 
«  celle  que  vous  jugerez  m'estre  plus  agréable ,  je  ne 
<c  vous  deduiray  les  unes  ne  les  autres  raisons,  mais, 
«  sur  ce  que  vous  autres  m'en  ouvrirez  l'esprit,  pre- 
«  nant  des  opinions  des  uns  et  des  autres,  je  concluray.  » 
A  la  proposition  du  Roy  asscnliient  universellement 
tous  ceux  qui  furent  appeliez  à  ce  conseil;  car,  outre 
ce  que  tous  estoient  en  ])onne  persuasion  du  plus  qtie 
dcbvoir  où  il  s'cstoit  mis  avant  que  prendre  les  armes 

contre  le  duc  de  Savoie  ,  à  aucuns  d'eux  sembloit 
qu'il  eust  aussi  bien  faict  de  poursuivre  vigoureuse- 
jnent,  comme  d'user  de  tant  de  respect  à  l'Empereur, 
aux  plaintes  duquel  estoit  la  response  tousjours  aussi 
raisonnable  comme  facile  et  prompte,  moiennant  qu'à 
riens  du  sien  il  n'eust  este  touché  par  nostre  armée, 
suivant  la  première  délibération  qui  en  avoit  esté  prise: 
et  bien  eussent  aucuns  voulu  que  monseigneur  l'admirai 
n'eust  esté  si  promptement  obéissant  aux  mandemens 
du  Roy,  ains  qu'il  se  fust  saisy  de  Vercel,  en  attendant 
une  seconde  jussion  :  or  ne  se  peuvent  plus  revocquer 
les  choses  une  fois  passées.  Et  quant  à  la  délibération 
sur  la  manière  de  se  gouverner  aux  affaires  présentes, 
tous  furent  d'advis  (et  bien  estoit  il  ainsi  à  présumer) 
qu'entreprenant  l'Empereur,  ainsi  qu'il  se  vantoit,  la 
conqueste  du  royaume  de  France  ,  et  du  tout  ruiner 
et  en  déposséder  le  Roy,  que  là  part  où  seroit  sa  per- 
sonne, là  seroit  le  fort  de  l'affaire,  et  qu'il  y  auroit 
toutes  ou ,  quoy  que  soit ,  la  plus  part  de  ses  forces 
ensemble  :  et,   si  bien  d'autre  costé  il  faisoit  quelque 
entreprise,  ce  seroit  seulement  pour  travailler  et  di- 
vertir les  forces  du  Roy,  et  le  mettre  en  plus  grande 
despense,  non  pas  pour  faire  un  gros  et  vif  exploit  do 
guerre;  car,  attendu  que  le  Roy  avoit  ordonné  de  forti- 
fier et  tenir  deux  ou  trois  places  en  Piémont,  et  y  jetter 
bonnes  et  fortes  garnisons,  autant  à  pied  que  de  cheval , 
la  raison  de  la  guerre  vouloit,  ou  que  l'Empereur,  avant 
que  passer  en  France,  les  forçast,  ou  qu'il  laissast  en 
Piémont  suffisante  force  pour  les  tenir  toutes  assiégées, 
ou  qu'il   assist  autres  aussi  puissantes  garnisons  que 
celles  du  Roy,  en  quelques  places  voisines,  pour  tenir 
celles  du  Roy  en  subjecLion,  à  ce  que,  moyennant 

quelque  pevi  de  renfort ,  elles  ne  s'assenil)lassent  et 
tinssent  la  campagne, et  fissent,  par  occasion,  quelque 
autre  cfibrt,  paravanture  de  grosse  conséquence.  A.  ceste 
cause,  n'estoit  il  vray  semblable  qu'estant  le  Roy  servy 
comme  il  appartenoit,  et  l'Empereur  voulant  nettoyer 
le  Piémont  avant  que  passer  outre,  il  feist  de  l'anne'e 
î^rosse  envahie  au  royaume  de  France  ;  et  aussi  peu  qu'en 
laissant  seulement  quelques  villes  garnies ,  et  non  pas 
armée  pour  assiéger  les  nostres,  il  luy  fust  possible,  sans 
ayded'autruy,  dresser  et  entretenir  en  un  mesme  temps, 
après  une  si  grosse  despense  qu'il  venoit  de  faire  en 
Barbarie ,  deux  grosses  et  puissantes  armées,  pour  faire 
en  deux  divers  lieux  du  royaume  entreprises  quelcon- 
ques de  notable  conqueste,  et  principalement  en  ces 
deux  provinces  de  Champagne  et  Picardie,  qui  d'elles 
mesmes  ne  sont  aisées  à  forcer,  ne  grandement  opor- 
tunes  et  subjectes  à  l'injure  et  proye  de  l'ennemy.  Et 
a  ceste  cause ,  leur  sembloit  à  tous  estre  requis  que  le 
Roy,  en  pourvoyant  seulement  les  principales  places 
desdittes  frontières ,  retirast  auprès  de  soy  le  surplus 
de  ses  capitaines  et  plus  expérimentez  gens  de  guerre, 
au  meilleur  nombre  que  possible  luy  seroit,  et  dres- 
sast  un  bon  et  puissant  equippage,  avecques  lequel  il 
fust  prest  à  tourner  la  teste  en  quelque  part,  ou  deçà 
ou  delà  les  monts,  que  son  ennemy  s'addresseroit  à 
luy  faire   guerre.   Aucuns  adjoustoient  que  Ion   de- 
voit  liaster  et  diligenter  ces  forces  ,  en  sorte  qu'elles 
fussent  à  temps  prestes  pour  aller  recueillir  nostre  en- 
nemy delà  les  Monts,  avant  qu'il  eust  passé  jusques 
deçà  ;  et  que  plustost  on  entretint  et  feist  la  guerre  en 
pais  de  conqueste ,  que  sur  le  propre  et  naturel,  et 
duquel  nous  tirions  les  commoditez  requises  à  sous- 


4.26  [l536]    MEMOIRES 

tenir  le  faix  de  la  guerre,  ce  que  ne  pourrions  faire  si 
abondamment,  en  l'ayant  au  milieu  et  comme  es  en- 
trailles de  nostre  royaume. 

LeRo)'^,  après  avoir  entendu  leurs  opinions,  fut  bien 
aussi  de  cest  advis ,  d'assembler  le  plus  qu'il  pourroit 
de  ses  forces  auprès  de  sa  personne,  pour  s'en  ayder 
et  les  employer  ensemble  ou  séparées ,  ainsi  que  les 
entreprises  de  l'ennemy  hiy  en  donneroiont  occasion 
et  opportunité,  fust-ce  de  passer  de  là  les  monts  si  ledit 
ennemy  entreprenoit  de  nettoyer  le  Piémont  avant 
que  passer  deçà  ,  ou  de  l'attendre  à  combattre  en  ce 
royaume  s'il  se  liazardoit  d'y  faire  descente.  «  Mais, 
«  quelque  part,  dit-il,  qu'il  entrepreigne  à  faire  son 
«c  eiTort,  mon  intention  n'est  point  de  luy  présenter  ne 
«  luy  donner  occasion  de  me  présenter  la  bataille, 
«  ains  luy  laisser  consommer  gens,  temps,  mtinitions, 
«  vivres,  argent,  à  sièges  et  batteries  de  villes,  afin 
(f  qu'il  espreuve  sa  part  des  incommoditez  qu'en  pareil 
«  cas  nous  avons  esprouve'es  par  cy  devant  :  tant  y  a 
«  que  la  raison  et  le  devoir  de  la  guerre  ne  portent 
<e  point  qu'il  doive  entreprendre  de  passer  deçà;  car, 
«  en  laissant  telles  garnisons  derrière  que  j'ay  or- 
V  donne'  mettre  en  mes  places  de  Piémont ,  il  est  im- 
«  possible  qu'y  laissant  autres  pareilles,  afin  de  tenir 
«  les  miennes  subjectes ,  qui  est  le  moins  qu'il  puisse 
«  faire, il  demeure encores assez  puissamment equippe', 
«  pour  nous  venir  rencontrer  en  barbe  avecques  tou- 
(^  tes  noz  forces  unies.  Et  là  où  il  passeroit  avecques 
('  toute  sa  puissance,  ce  seroit  bien  la  chose  que  plus 
«<  je  desireroy,  pour  la  raison  que  je  deduiray,  et  à 
«  laquelle  je  m'arrestc  jusques  icy,  nonobstant  Tincon- 
«  venient  que  vous  m'avez  allègue'  cstre  à  craindre  à  qui 

ce  .1  la  guerre  en  son  pais;  car  tel  inconvénient  ne  se 
«  peult  estendre  sinon  en  bien  petite  contre'e  de  nostrc 
«  pais.  Ceslc  raison,  outre  ce  que  vous  m'avez  mis  en 
«  avant  de  l'eflbrt  que  ce  pendant  pourroient  faire  noz 
«  garnisons,  avecques  tant  soit  peu  de  renfort  et  sup- 
«  plement  qu'ils  eussent,  est  que,  tant  plus  il  ame- 
«  nera  de  gens ,  tant  plus  il  luy  faudra  de  vivres ,  tant 
«  plus  de  chevaux,  jumens  et  asnes  à  les  conduire 
«  à  sa  queue  à  travers  les  montagnes;  dont  il  kiy  fau- 
«  dra  tel  nombre,  que  le  double  d'aulant  de  fourrage 
«  qu'il  en  faudra  pour  sa  cavallerie,  ne  pourroit  suf- 
«  lire  à  les  nourrir.  Or  jugez  doncques,  estans  les  lieux 
«  où  il  aura  de  passer,  encores  que  je  n'en  feisse  de- 
«  tourner  ou  gaster  (ainsi  que  je  feray),  tous  les  vivres 
«  et  fourrages  qui  s'y  pourront  trouver,  assez  de  na- 
«  ture  raalaisez  à  soustenir  et  nourrir  une  armée  d'a- 
«  mis  passans  en  diligence  et  par  estappes  ja  de  long 
«  temps  ordonnées  et  préparées ,  en  quel  estât  se  trou- 
«  vera  une   aimée  ennemie,  qui,  à  chacun  passage 
«  rompu  (comme  je  les  feray  tous  rompre,  et  plus  en 
«(  un  jour  qu'ils  ne  rabilleront  en  quinze) ,  sera  con- 
«  traincte  de  séjourner  icy  un,  là  deux,  là  trois,  et 
«  en  tel  lieu  liuict  ou  dix  jours,  pour  les  refaire?  Croyez 
«  que  le  passage,  seulement  avant  qu'ils  soient  des- 
«  cendus  en  la  plaine,  les  aura  combattus  à  demy  :  et 
«  quand ,  après  leur  passage ,  ils  penseront  de  mieux 
<c  trouver,  alors  ils   auront  en  teste  bonnes  villes  et 
«  bien  fortifiées ,  ])ien  estoffées  d'artillerie  et  de  mu- 
<(  nitions,  grosses  et  puissantes  garnisons  dedans,  et 
«  telles,  de  nombre,  de  bon  courage  et  d'expérience 
«  que  j'ay  bien  moyen  de  les  y  mettre.  Autour  d'eux 
«  ne  trouveront  riens  à  la  campagne,  ne  verront  chose 

c  qui  soit  à  leur  commandement,  ne  rencontreront 
ville  (si  elle  n'est  gaste'e  et  déserte)  qui  les  reçoive  ; 
c  de,  tous  costez  auront  pais  ennemy  :  et  au  lieu  qu'on 
Piémont  ils  auroicnt  à  leur  doz  la  Lombardie  plan- 
tureuse, les  peuples  amis  et  favorables ,  les  grosses 
c  rivières  pour  apporter  les  vivres,  le  moyen  prompt 
et  en  main  de  se  rafrcscbir  aucuncsfois  de  gens;  en 
c  contre-change,  ils  auront  les  Alpes  hautes,  malai- 
c  sées,  stériles,  les  passages  assiégez,  et  tousjours  à 
c  coml^attre  incontinant  qu'ils  seront  en  ça  passez , 
c  par  aussi  peu  de  seureté,  l'ordre  mis  tel  que  je  pense 
c  y  mettre,  de  jour  à  autre,  par  le  moyen  de  tels  em- 
c  peschemens,  retardement  de  la  soulde  à  leurs  gens 
X  de  guerre.  Geste  difficulté,  qui  de  soy  est  grande  et 
de  tresmauvaise  conséquence,  le  cours  du  temps, 
les  surprises  en  pais  ennemy,  incogneu  oportun  à 
ambusches,  la  faulte  de  vivres  qui  en  adviendra  ;  le 
tout,  concurrant  ensemble,  est  bien  suffisant  pour 
faire  d'une  grosse  armée  une  petite.  Nous,  au  con- 
traire, aurons  tout  païs  nostre  à  l'entour  de  nous, 
ne  verrons  rien  qui  ne  soit  en  nostre  disposition;  et 
si  verrons  de  toutes  parts  abondance  et  planté ,  tou- 
tes contrées  grasses  et  opulentes ,  et  forces  rivières  à 
nostre  commandement  ;noz  deniers,  ainsi  qu'ils  sere- 
cueilliront,  arriveront,  sans  aucun  besoin  d'escorte, 
en  toute  seureté;  le  temps,  qui  ruinera  l'enneray, 
renforcera,  multipliera,  aguerrira  noz  gens;  et  au- 
rons nostre  passetemps,  si  nous  voulons,  de  veoir 
l'ennemy  se  deffiiire  de  luy-mesmes,  en  nous  séant, 
par  manière  de  dire,  ou  nous  pourmenant  à  noz 
aises  en  un  beau  camp  et  bien  fortifié  :  non  toutes- 
fois  que  je  vueille,  ne  que  mon  intention  soit  d'y 

K  ticmourcr  tousjours  oisif  et  sans  rien  faire;  mais  je 
(c  vuc'il  (lire  que ,  quand  nous  aurons  à  faire  entrc- 
«  prise,  la  raison  et  oportunite  nous  y  conduira,  et 
«  non  fortune  ou  appétit  de  l'enneray  :  c'est  à  dire 
«  que  nous  aurons  noz  forces  puissantes  et  gaillar- 
«  des,  que  nous  serons  prompts  et  vigilans ,  pour  ne 
«  faillir  à  nostre  occasion,  et  à  l'ennemy  ne  donner  la 
«  sienne. 

«  Telle  est  en  substance  ma  conclusion ,  pour  entrer 
«  de  bonne  heure,  et  sans  perdre  temps,  à  Texecu- 
«  tion  des  choses,  d'autant  que  j'ay  desja  mandé  à 
«  monseigneur  l'amiral,  assis  qu'il  aura  ses  garnisons, 
«  qu'il  me  renvoyé  deçà  le  surplus  de  mon  armée,  et 
c<  qu'il  donne  congé  aux  gens  des  seigneurs  Caguin 
<c  et  comte  Guy,  retenant  seulement  les  capitaines  et 
«  aucuns  des  principaux  compagnons  en  mon  service  : 
«  je  suis  d'advis ,  quant  h  ce  poinct ,  de  l'heure  que 
«  l'Empereur  entrera  en  guerre  ouverte ,  leur  ren- 
(c  voyer  dire  qu'ils  remettent  leurs  bandes  sus.  Et  quant 
«  au  retour  de  monsieur  l'amiral ,  je  suis  encores  et 
ce  demoureray,  pour  deux  raisons,  en  la  mesme  opi- 
«  nion:  l'une,  pour  continuer  jusques  au  bout  à  dou- 
ce ner  tout  le  tort  de  l'invasion  à  l'ennemy  -,  l'autre , 
te  qu'ayant  assis  ses  garnisons ,  il  seroit  trop  foible  à  la 
ce  campagne.  Parquoy  mon  intention  est  de  luy  man- 
c<  der  qu'incontinant  luy-mesme  se  retire  vers  moy, 
c(  attendu  qu'il  n'a  plus  occasion  d'attendre  que  mon- 
c<  sieur  le  cardinal  le  mande ,  qui  dêsja  est  icy  de  re- 
c<  tour;  et  à  tous  ceux  qui  demeurent  delà,  ordonne- 
<c  ray  d'obéir,  en  son  absence,  au  marquis  de  Saluées, 
<(  auquel  (ainsi  que  je  luy  ay  accordé)  jeferay  depescher 
<.  un  pouvoir  d'y  estre  et  commander,  ainsi  que  mon 

«  lieutenant  gênerai.  Au  Daupliine',  j'eiivoiray  un  au- 
«  tie  bon  chef,  y  recueillir  les  gens  de  guerre  qui  re- 
((  tourneront  de  delà,  et  par  ])on  advis  les  distribuer 
«  e's  lieux  plus  oportuns  et  propices  à  garder  et  def- 
«  fendre  le  passage  des  Alpes,  ce  temps  pendant  que 
ce  je  dresseray  et  assembleray  mes  forces.  Lesquelles 
«  unies,  si  l'Empereur  s'arreste  au  Piémont,  j'y  pasee- 
«  ray  en  tel  equippage,  que  je  ne  craindray  point  à  le 
«  rencontrer,  et  d'essayer  avecques  une  bonne  trouppe 
«  de  François  si  encores  aujourdhuy  la  France  porte 
te  les  gens  que  toute  ma  vie  j'ay  veu  faire  fuir  les  Es- 
te pagnols  devant  eux,  ou  si  les  Espagnes  en  ont  prê- 
te duit  d'autres  que  ceux  qui  tousjours   ont  accous- 
<t  tumé  de  fuir  devant  nous.  Je  sçay  que  sur  nous  ils 
te  ont  eu,  depuis  un  temps,  quelques  avantages,  et  Voi- 
ce rement  avantages  ;  mais  par  le  nombre  ;  car,  pair  à 
te  pair,  je  n'ay  jamais  veu  que  de  vive  force  le  François 
te  n'ayt  battu  ,  et,  encores  espère  ,  battra  l'Espagnol 
te  avecques  sa  braverie. 

te  A  nostre  gendarmerie  feroy-je  une  trop  grosse 
«  injure,  si  je  la  mettoy  en  dispute  de  comparaison 
a  avec  celle  de  l'Empereur.  Italiens  ,  en  aura  il  ', 
«  aussi  aurons  nous,  et  non  des  pires,  et  tant  que 
ce  nous  en  voudrons.  Et  quant  aux  lansquenets,  si 
te  de  nombre  les  siens  passent  les  nostres,  ils  ne  les 
te  passent  ne  de  courage,  ne  de  vertu,  ne  d'expc- 
te  rience;  et  nous  aurons  des  Suisses  à  suppleeer  le 
te  nombre,  quelque  chose  que  l'Empereur  ajt  pratic- 
ce  que,  ne  qu'il  se  soit  vanté  au  contraire.  En  Alle- 
«  magne,  pourroit  estrc  que  ses  gens,  ainsi  qu'ils  ont 
et  de  bonne  coustume,  m'y  auroient  quehjue  peu 
ce  brouillé,  usans  de  leurs  accouslumces  calomnies  et 

«  mensonges;  si  c^  ce  que  vous  avez  tousjours  veu 
t(  la  vérité  y  avoir  lieu ,  quand  elle  est  cogneue  :  et,  à 
«  ceste  cause,  ne  me  semble  point  hors  de  propos  d'y 
«  envoyer  personnage  instruict  de  mes  alFaires,  qui 
«  sçaclie  user  du  langage  qu'il  cognoistra  le  besoin 
«  et  occasion  le  requérir.  Encores  veux-je  que,  tant  à 
«  mon  nom  comme  en  celuy  de  mes  enfans,  il  de- 
«  mande  une  journe'e  imperialle  ,  pour  y  faire  exposer 
«  et  déduire  noz  droicts  et  raisons ,  desquels  est  meu 
«  le  différant  d'entre  nous  et  l'Empereur,  à  ce  que 
«  les  estats  de  l'Empire  en  jugent  comme  vi«ais  juges, 
«  et  ausquels  appartient  de  cognoistre  des  différends 
«  de  l'Empereur  et  des  vassaux  de  l'Empire,  tels  que 
«  nous  advoûons  estre,  et  moy  et  mes  enfans,  à  cause 
«  du  duché  de  Milan.  Et  d'avantage,  arrivé  que  je  se- 
«  ray  à  Lion,  auquel  lieu  j'enten  incontinant  me  reli- 
«(  rer  pour  donner  ordre  à  mes  affaires,  mon  advis 
«  est,  d'autant  que  nous  sommes  au  temps  des  foires, 
<(  faire  venii'  à  moy  tous  les  marchans  allemans  qui  s'y 
«  trouveront,  et  leur  tenir  des  propos  accommodez 
«  au  temps,  par  lesquels  ils  puissent,  où  besoing  sera, 
«  et  si  on  avoit  en  leur  pais  desguisé  quelque  chose 
(c  au  préjudice  de  mes  affaires,  eux-mesmes  déposer 
«  du  contraire  pour  la  vérité.  « 

A  ceste  délibération  s'accorda  tout  le  conseil,  et 
grandement  loiierent  la  sage  prévoyance  et  meure 
providence  du  prince  en  ses  affaires.  Suivant  laquelle 
délibération ,  et  dés  le  premier  jour  de  juing,  il  depes- 
cha  messire  Jean,  seigneur  de  Humieres,  chevalier  de 
son  ordi-e,  et  capitaine  de  cent  hommes  d'armes  de 
ses  ordonnances,  soubs  monseigneur  le  Dauphin,  le- 
quel il  envoya  pour  estre  son  lieutenant  gênerai  audit 

pais  de  Dauphiné.  Renvoya  messire  Francisque  de 
Mocet,  comte  de  Pontreme,  gentilhomme  de  sa  cham- 
bre, à  mondit-seigneui  l'amiral,  son  lieutenant  gêne- 
rai delà  les  monts,  approuvant  la  délibération  que 
par  ledit  comte  il  luy  avoit  mande'e,  des  chefs  et  gar- 
nisons qu'il  entendoit  laisser  à  Turin,  Fossan  et  Cony; 
et  luy  mandant  que,  cela  faict,  il  se  retirast  vers  luy. 
En  Allemagne  depescha  messire  Guillaume  du  Bellay, 
seigneur  de  Langey,  aussi  des  gentilshommes  de  sa 
chambre,  tant  pour  les  causes  et  raisons  cy  dessus 
touche'es,  que  pour  repeter  des  ducs  de  Bavière  les 
cent  mille  escus  consignez  entre  leurs  mains  en  l'an 
i533,  attendue  l'occasion  d'icelle  consignation  ces- 
sante, le  terme  de  la  rendre  pieça  escheu,  et  le  pré- 
sent et  urgent  affaire  que  ledit  seigneur  avoit  de  s'ay- 
der  entièrement  de  tous  ses  membres. 

En  Picardie  il  envoya  un  trésorier  avec  grosse 
somme  de  deniers,  tant  pour  lever  gens  où  besoing 
seroit,  que  pour  la  fortification  et  reparement  des 
places  ;  ensemble  deux  commissaires  d'artillerie ,  qui 
furent  les  seigneurs  de  Lusarches  et  de  La  Magda- 
lene,  avec  bon  nombre  de  canonniers  :  et  manda  se 
retirer  vers  luy  messire  Jean  de  Crequy,  seigneur  de 
Canaples,  comte  de  Mante  et  de  Meulanc,  chevalier 
de  son  ordre,  et  capitaine  de  cent  gentilshommes  de 
sa  maison-,  et  messire  Odart,  seigneur  du  Biez,  capi- 
taine de  cinquante  hommes  d'armes ,  et  seneschal  de 
Boullenois,  auquel,  à  son  arrivée,  il  donna  le  colier 
de  son  ordre. 

A  IVlarceille  il  envoya  son  lieutenant  et  capitaine 
gênerai ,  messire  Antoine  de  La  Roche-Foucault,  sieur 
de  Barbezieux,  aussi  chevalier  de  son  ordre,  et  capi- 

tain-e  tle  cinquante  hommes  d'armes.  Fist  creue  de 
gensd'armes ,  jusques  au  nombre  de  trois  cens  lances  : 
a  monseigneur  Antoine,  comte  de  Marie,  fils  aisné 
et  à  présent  duc  de  Vendosmois  ;  à  monseigneur  Jean 
d'Orléans,  marquis  de  Rothelin;  à  monseigneur  Fran- 
çois de  Cleves,  comte  de  Ncvers  ;  à  monseigneur  lô 
prince  delà  Roclie-sur-Ion,  à  chacun  d'eux  cinquante 
lances.  Feit  aussi  creuë  de  chevaux  légers  et  de  gens 
de  pied  :  au  seigneur  Jean  Paule  de  Cere  donna 
charge  de  deux  cens  chevaux  légers  et  de  deux  mille 
hommes  de  pied;  audit  seigneur  de  Canaples,  deux 
cens  chevaux  légers  et  deux  mille  hommes  de  piedj 
à  messire  Martin  du  Bellay,  autres  deux  cens  chevaux 
légers,  et  deux  cens  arquehouziers  à  cheval,  et  deux 
mille  hommes  de  pied  italiens ,  dont  il  en  bailla  cinq 
cens  au  capitaine  Jean  de  Turin ,  cinq  cens  à  Sainct 
Petre  Corse,  cinq  cens  à  Colle  Scorte,  cinq  cens  au 
capitaine  Chinche. 

Peu  de  jours  après,  ayant  ledit  seigneur  advertisse- 
ment  qu'en  Espagne  se  faisoit  quelque  levée  pour  des- 
cendre, ainsi  que  le  bruit  estoit  en  Guienne,  encores 
qu'il  ne  luy  semblast  croyable  que  l'Empereur  voulust 
distraire  ses  forces  en  tant  de  lieux  ;  pour  n'estre  tou- 
tesfois  surpris,  et  aussi  pour  tenir  les  Espagnols  mesmes 
en  craincte  ,  et  à  ce  que  plus  envis  ils  fournissent  ar- 
gent à  l'Empereur,  il  ordonna  y  faire  une  leve'e  de 
quatre  mille  hommes  de  pied,  lesquels,  en  tout  évé- 
nement, fussent  prests  à  employer  en  telle  part  que  se 
dresseroient  les  alïàires  ;  et,  à  ceste  cause,  y  envoya  le 
roy  de  Navarre,  son  lieutenant  gênerai  et  gouverneur 
audit  pais  de  Guyenne, lequel  raist  toutes  lesEspagnes 
en  un  grand  souspeçon. 

18.  '  28 

En  DaupUiné,  le  sire  de  llumieres,  passant  à  Greno- 
ble, fist  assembler  le  parlement,  les  gens  des  comptes  et 
les^'ens  de  la  ville,  et  leur  remonsira  les  grands  prépa- 
ratifs que  le  Roy  faisoit,  non  seulement  suffisans  pour 
résister  aux  ennemis  et  garder  ses  subjects  de  violence, 
mais  pour  faire  contre  l'ennemy  une  bonne  et  grosse 
entreprise -,  qu'à  ceste  cause,  ils  ne  s'estonnassent  ne 
prinssent  peur,  ains  demourassent  tousjours  de  bonne 
volonté.  De  là  passa  jusques  à  Ambrun,  et  fist  pareilles 
remonstrances  en  toutes  les  deux  vUles  et  autres  :  il 
trouva  le  peuple  assez  estonné,  mais,  au  demeurant,  de 
bonne  volonté,  et  furent  grandement  rasseurez  par  sa 
venue.  Par  son  advis   et  ordonnance,  ils  envoyèrent 
par  tout  le  pais  aucuns  de  messieurs  de  la  cour  et  de 
la  chambre  des  comptes ,  ensemble  des  gentilshommes 
du  pais ,  pour  faire  la  description  des  vivres  qui  s'y 
trouvoient  ;  en  feirent  distribuer  par  les  estappes  ;  à 
Grenoble  en  feirent  gros  magazins,  pour  y  estreprestsà 
départir  en  tous  les  lieux  où  seroit  besoing.  Cela  faict, 
ledit  de  Humieres  pourveut  en  diligence  les  chasteaux 
d'Exilles ,  Chasteau  -  Dauphin  ,  La   Bussiere  ,  Belle- 
combe  ,  Avallon  et  autres  de  la  frontière ,  de  gens ,  vi- 
vres ,  et  artillerie  telle  que  les  places  la  requeroient,  et 
munitions  et  autre  équipage,  selon  le  besoing.  A  Roc- 
quesparviere  se  mist  messire  Jean  de  Bouler,  esleu 
de  Riez,  frère  du  seigneur  de  Cental,  auquel  appar- 
tient laditte  place  :  et,  pour  le  renforcer,  et  à  sa  re- 
queste,  luy  envoya  le  sire    de  Humieres  le  nombre 
de  cinquante  hommes  de  guerre  :  mais  ce  lut  laict 
quelque  temps  après.  Et ,  pour  cause  que  le  seigneur 
Antoine  de  Levé  avoit  envoyé  sommer  ladite  place, 
semblablement  autres  places,  ainsi  que  le  teaips  en  ap- 

portoit  les  occasions ,  lurent  par  ledit  de  Humieres 
faictes  et  change'es  nouvelles  provisions,  comme  cha- 
cune en  son  temps  sera  déclarée  par  cy  après.  Luy 
ordinairement  feit  sa  résidence  audit  lieu  d'Amhrun , 
allant  et  venant  toutefois  à  Briançon,  Exilles,  Gap, 
et  ailleurs,  selon  que  les  affaires  du  Pvoy  le  roque- 
roient;  et  si  bien  et  sagement,  avecques  diligence,  s'y 
gouverna,  que  son  service  fut  grandement  loue'  et  re- 
commandé. 

En  Allemagne,  le  seigneur  de  Langey,  à  son  arri- 
vée, trouva  les  choses  si  aigries  contre  le  Roy,  que, 
par  certaine  expérience,  il  cogneut  que,  non  sans 
cause ,  se  vantoient  les  Impériaux  d'y  avoir  tellement 
brouillé  ledit  seigneur,  que,  des  ecclésiastiques  ne  des 
protestans,  il  ne  tireroit  plus  de  lansquenets.  Aussi 
trouva  que,  non  sans  cause,  l'Empereur  avoit  revoc- 
qué  la  promesse  qu'il  avoit  faicte  à  Rome  à  noz 
ambassadeurs,  de  leur  bailler  le  double  de  ce  qu'il 
avoit  proposé  devant  nostre  sainct  Père  ;  car  luy  ou 
ses  gens  en  avoient  par  toute  Allemagne  semé  des 
douldes,  si  divers  et  différends  les  uns  des  autres, 
et  desguisez ,  selon  qu'ils  les  estimoient  devoir  estre 
agréables  à  ceux  ausquels  ils  les  envoyoient,  qu'il  y 
en  avoit  autant  de  sortes  comme  il  y  a  de  sectes  en 
la  loy  de  Mahomet.  Aux  protestans  en  avoient  esté 
envoyez  qui  parloient  d'eux,  en  sorte  qu'à  les  lire, 
il  sembloit,  plustost  qu'autrement,  que  l'Empereur 
eust  esté  leur  intercesseur  envers  nostre  sainct  Père, 
Et  davantage,  ledit  seigneur  avoit  escrit  unes  let- 
tres à  aucun  d'eux,  sçachant  qu'il  la  publieroit  à  tous 
les  autres,  par  laquelle  il  luy  faisoit  à  sçavoir  que, 
par  deux  ou  trois  fois,  il  avoit  eu  longues  et  privées 

28. 

communications  avec  nostre  sainct  Père,  et  aucuns 
des  cardinaux  tels  que  ledit  sainct  Père  y  avoit  voulu 
appeller,  esquelles  certifioit  il  leur  avoir  déclaré  les 
causes  mouvantes  iceux  protestans,  en  certains  prin- 
cipaux poincts,  à  dissentir  de  l'église  romaine,  et 
tellement  leur  avoit  faict  cognoistre  lesdites  causes 
n'estre  estrangées  de  la  raison ,  que  ja  il  estoit  en 
espérance  de  remporter  dudit  sainct  Porc,  approba- 
tion et  confnmation  d'iceux  articles ,  si ,  sur  le  poinct 
de  la  conclusion,  ne  luy  fust  arrivée  la  nouvelle  inopi- 
née comment  le  camp  du  Roy  estoit  de\'ant  Vercel , 
ville  dependente  du  duché  de  Milan ,  et  prest  à  passer 
outre  audit  duché  ;  qui  auroit  esté  cause  que ,  sans 
attendre  la  conclusion  de  nostre-dit  sainct  Père,  force 
luy  auroit  esté  prendre  congé  de  Sa  Saincteté,  faire 
unir  ses  forces  en  diligence ,  et  tourner  droict  la  teste 
contre  l'ennemy ,  à  bien  grand  regret  d'avoir  laissé 
ceste  euvre  imparfaicte ,  mais  en  espérance  que  Ijien 
tost,  avec  leur  bonne  ayde  (  dont  en  si  juste  et  saincte 
cause  il  les  requeroit ,  sans  les  taxer  ne  cottiser,  mais 
le  tout  remettant  à  leur  discrétion),  il  auroit  repoulsé 
son  ennemy ,  violateur  de  paix  et  interrupteur  de 
toutes  sainctes  et  bonnes  entreprises ,  pour  inconti- 
nant  aller  reprendre  ses  brisées ,  et  parachever  ce  qu'il 
avoit  encommencé. 

Aux  ecclésiastiques  avoient  esté  envoyez  4es  doubles 
de  laditte  protestation,  desguisez  en  autre  manière  ;  car, 
ores  que,  pour  le  contentement  d'iceux  ecclésiastiques, 
il  y  feiàt  quelque  mention  de  la  doctrine  luterienne, 
c'estoit  si  sobrement,  qu'il  n'y  avoit  chose  qui  deust 
olîenser  la  partie  protestante.  Envers  chacune  des  par- 
ties usoient  les  Impériaux  de  cest  art,  et,  pour  animer 

loutes  les  deux ,    avoicnt  faicL  courir  le  bruit  ({n'eu 
France  tous  Allemans  avoient  esté  bannis  du  royaume, 
à  son  de  trompe,  et  que  tous  subjects  du  Roy  qui  se 
Irouvoient  avoir  hante'  en  Allemagne,  estoicnt  indiffé- 
remment exécutez  à  mort  cruelle ,  comme  luteriens 
hereticques.  Par  ce  moyen  incitoient  les  Protestans 
contre  le  Roy,  comme  persécuteur  de  leur  doctrine  ; 
et  les  autres,  comme  contre  celuy  qui  tous  les  pesast 
à  une  balance.  Et  davantage,  leur  avoient,  aux  uns  et 
autres  ,  donne'  à  entendre   que  le  Roy  indubitable- 
ment ne  faisoit  la  guerre  tant  pour  sa  propre  ou  parti- 
culière querelle,  comme  pour  intelligence  qu'il  avoit 
au  Turc,  et  en   intention  de  divertir  les  forces  et  de 
l'Empereur  et  de  l'Empire,  ce  pendant  que  ledit  Turc, 
ennemy  de  nostre  foy,  par  autre  coste'  les  invaderoit.  Et 
trouvèrent  des  evesques  à  leur  dévotion,  lesquels,  ou 
par  malignité,  ou  qu'ils  fussent  ainsi  persuadez,  osè- 
rent le  faire  publier,  et  par  la  bouche  des  prescheurs, 
et  par  attaches  imprimées  aux  portes  des    églises  de 
leurs  diocèses. 

Et,  pour  comble  de  la  persuasion,  feirent  imprimer, 
avecques  privilège  impérial  (afin  de  mieux  authoriser 
l'impression  ),  unes  lettres  de  deffiance ,  contenant  le 
nom  du  herault,  la  datte  et  lieu  de  la  présentation  d'i- 
celle,  faicte  au  Roy  en  grosse  assistance  de  ses  princes 
et  barons;  par  laquelle  deiïiance  ledit  herault,  en  pré- 
sentant au  Roy  une  espée,  d'un  costé  forgée  à  flambes, 
et  de  l'autre  esmaillée  de  rouge,  luy  auroit  déclaré 
l'interprétation  de  ceste  espée  :  qui  estoit  signifiance 
de  guerre  mortelle ,  à  feu  et  à  sang ,  que  l'Empereur 
son  maistre  luy  denonçoit,  au  cas  qu'il  ne  se  retirast 
et  departist  de  l'infâme,  malheureuse  et  damnable 

alliance  et  conspiration  qu'il  avoit  faicte  avec  le  Turc, 
à  rencontre  des  Chrestiens  et  de  la  religion  chres- 
tienne.  Laquelle  deffiance  en  ceste  sorte  public'e  par 
toute  la  Germanie ,  il  est  incroyable  combien  de  gens 
elle  avoit  esmeu  contre  le  Roy  ;  car  il  y  en  avoit  ])ien 
peu  qui  ne  creussent  certainement  que  l'Empereur  ne 
i'eust  envoye'e  telle.  Or  n'estoit  il  pas  à  présumer  qu'un 
tel  prince  I'eust  envoye'e  telle,  et  k  autre  tel  prince 
qu'est  un  roy  de  France ,  s'il  n'eust  esté  bien  informé 
au  vray  que  ledit  seigneur  Roy  eust  faict  ceste  cons- 
piration avec  le  Turc.  Advint  d'avantage, qu'au mesme 
temps  se  levèrent  aucuns  boutefeux  ('),  lesquels,  allans 
de  nuict  par  pais ,  bruslerent  plusieurs  bourgades  et 
villes  cliampestres  en  Allemagne  ;  et  firent  les  Impé- 
riaux courir  le  bruict  qu'iceux  boutefeux  estoient  par 
le  Roy  attiltrcz  et  envoyez  pour  ce  faire  :  tellement 
qu'à  l'occasion  de  cestes  et  autres  persuasions,  ceux 
qui  au  paravant  ne  se  vouloient  mouvoir  du  païs  avant 
que  faire  monstre,  couroient  volontairement  cherciier 
les  capitaines,  pour  les  mener  à  la  guerre  contre  le 
Roy  ;  chose  qui  beaucoup  servit  au  comte  de  Nansau 
pour  faire  mettre  ensemble  les  lansquenets,  que  peu 
après  il  mena  en  Picardie.  Restoit  encores  à  dresser 
l'autre  camp,  lequel,  ainsi  que  j'ay  dit  cy  dessus,  l'FLm- 
pereur  avoit  délibéré  de  faire  descendre  en  Champagne, 
au  plus  fort  des  autres  affaires,  et  lequel,  sans  grande 
despense  de  l'Empereur,  cust  esté  prest  à  poinct 
nommé,  si,  par  la  prévoyance  dont  usa  le  Roy,  d'en- 
voyer  veoir   en    Allemagne   quels    troubles   et   tra- 

(')  aucuns  bouLcfeiix  :  des  incendiaires  s't'toiciU  aiis>i  n'-pandus  dans 
les  provinces  orientales  de  la  France  :  ils  y  brûlcitiU  quelques  villes, 
entre  autres  Troycs  en  CIiampaEriie. 

gedies  on  luy  avoit  excitées,  n'y  eust  esté  remédié. 
En  ceste  persuasion  contre  le  Roy  trouva  le  sei- 
gneur de  Langey  tonte  la  Germanie  j  et,  s'addressant  à 
ceux  ausquels  il  avoit  plus  de  foy,  et  desquels  il  avoit 
plus  tiré  de  secours  es  autres  affaires  qu'au  paravant 
il  y  avoit  conduits  et  négociez  pour  le  service  du  Roy, 
ils  pensoient  avoir  faict  beaucoup  pour  luy,  de  tant  se 
liazarder  seulement  que  de  ne  l'encuser  aux  gens  de 
l'Empereur,  ou  du  roy  Ferdinand  son  frère ,  et  de  luy 
conseiller  qu'il  se  relirast  en  diligence,  sans  passer 
outre  :  et  à  la  vérité,  allant  plus  avant,  il  luy  eust  esté 
de  jour  impossible  de  faire  chemin,  sans  estre  cogneu, 
ou  arresté  pour  suspect  ;  et  de  nuict  luy  estoient  les 
chemins  aussi  mal  seurs,  à  cause  que  depuis  soleil 
couché  jusques  au  jour,  tous  les  païsans  faisoient  le 
guet  aux  champs  à  l'encontre  des  boutefeux,  et  ne 
laissoient  passer  allans  ne  venans  sans  parler  à  eux. 
A  ceste  cause,  trouvant  un  sien  particulier  amy  (0  et 
serviteur  du  Roy,  qui  fut  content  de  le  retirer  et  tenir 
en  sa  maison  caché  pour  quelques  jours,  ce-pendant 
qu'il  essayeroit  dextrement  et  feroit  preuve  de  la  vo- 
lonté d'aucuns  autres  personnages  qui  avoient  plus  de 
puissance  et  authorité  à  luy  tenir  la  main ,  et  moyen- 
ner  que  la  vérité  des  choses  fust  cogneu,  pour  oster 
et  abolir  ceste  sinistre  opinion  que  Ion  avoit  dudit 
seigneur  Roy,  conclut  et  arresta  d'user  de  ce  conseil  ; 
et  par  luy  en  fist  tenter  deux  entre  les  autres,  et,  de 
propos  en  autre ,  les  conduire  si  avant  que  de  luy 
dire  qu'ils  desiroient  merveilleusement  ouir  parler 
quelqu'un  qui,  de  tous  ces  affaires  dont  Ion  faisoit  un 

(•)  Un  sien  particulier  amy  :  on  croit  que  cet  arai  de  Guillaume  du 
Bellay  d«meuroit  à  Andcrnacb  ,  en  Wcstphalie. 

si  grand  bruit,  leur  sceust  compter  au  long  la  vérité; 
car  il  leur  estoit  bien  dur  à  croire  que  Dieu  eust  si 
avant  abandonne'  le  Roy.  Et  alor-  iceluy  personnage, 
après  la  foy  prise  et  baille'e  entre  eux  trois,  se  des- 
couvrit à  eux  que  le  seigneur  de  Langey  estoit  en  sa 
maison ,  incogneu  de  toutes  personnes  fors  que  de 
luy  :  si  s'accordent  enseml)le  qu'ils  le  viendroient 
veoir  et  orçoient  ce  qu'il  voudroit  dire.  En  autre  lieu 
je  pourray  faire  venir  à  propos  de  les  nommer,  afin 
de  ne  frustrer  la  mémoire  de  leur  bien-faict  et  ser- 
vice ;  mais  à  présent  ne  vueil-je  les  nommer,  pour  ne 
les  rendre  aportuns  au  maltalent  de  qui  n'a  pris  plaisir 
en  ce  qu'ils  en  feirent. 

Arrivez  qu'ils  furent ,  encores  qu'il  semblast  bien,  à 
leurs  paroles  et  contenance,  qu'ils  n'adjoustassent  foy 
aux  plus  énormes  articles  mis  sus  au  Roy,  si  est-ce 
qu'ils  luy  donnoient  le  tort  en  aucunes  choses  ;  et 
autres  en  récitèrent  esquelles  plusieurs  grands  per- 
sonnages, non  de  légère  et  téméraire  créance,  le  luy 
donnoient  pareillement.  A  tous  lesdits  articles  leur 
respondiL  ledit  seigneur  de  Langey,  de  manière  qu'ils 
eji  demourerent  satisfaicts  ;  et  furent  bien  d'advis 
qu'aussi  demoureroient  plusieurs  autres,  si  on  leur 
avoit  de  mesme  respondu  :  qui  fut  cause  que  ledit 
Langey  redigça  les  responses  qu'il  leur  avoit  faictes 
par  escrit,  et  trouva  moyen  de  les  faire  secrettcmcnl 
imprimer  et  publier  par  toute  la  Germanie,  tant  en 
latin  qu'en  alleman,  et  depuis  en  françois,  afin  qu'en 
plus  de  lieux  elles  fussent  leues ,  et  la  vérité'  cogneuë. 
Aussi,  pour  faire  cognoistre  aux  Protestans  combien 
ils  estoient  abusez  en  la  persuasion  qu'ils  avoient  sur 
la  lettre  que  leur  avoit  l'Empereur  cscrite,  et  sur  les 

doubles  de  la  protestation  dudit  seigneur,  il  les  ieifc 
de  mot  à  mot  translater  à  la  vérité ,  et  imprimer  en 
alleman,  et  publier  par  toute  l'Allemagne;  cbose  qui 
diminua  beaucoup  de  l'aHection  qu'iceux  Protestans 
avoient  desja  mise  à  l'Empereur,  «nais  ne  leur  osta  en- 
oores  la  mauvaise  volonté  que  tant  les  ecclésiastiques 
qu'eux  portoientau  Roy.  Car,  nonobstant  qu'aux  des^ 
susdits  personnages  ledit  Langey  eust  faict  conster 
véritablement,  par  lettres  du  seigneur  de  Leidekerke, 
ambassadeur  de  l'Empereur,  escrites  et  signe'es  de  sa 
main,  qu'encores  il  estoit  en  la  cour  du  Roy,  qui  estoifc 
pour  confuter  ceste  deffiance  de  guerre  imprimée ,  et 
leur  eust  aussi  monstre  lettres  qu'il  avoit  d'aucuns 
marclians  allemans,  escrites  à  Lion,  de  frescbe  datte, 
pleines  de  contentement  et  satisfaction  qu'ils  avoient 
du  bon  traittement  que  leur  faisoit  le  Roy  en  leurs 
afl'aires,   et  dont  ils   remercioient  ledit  de   Langey, 
comme  celuy  qui  les  avoit  introduits  et  recomman- 
dez ,  qui  estoit  assez  pour  prouver  ceste  nouvelle  de 
bannissement  controuve'e,  si  est-ce  qu'au  populaire, 
qui  plus  avoit  este  persuade,  ii'estoit  venue  ceste  co- 
gnoissance  du  contraire. 

Advint  si  bien  que,  sur  ces  arres  (0,  les  marclians 
venans  des  foires  de  Lion,  et  qui  s'estoient  hastez  pour 
estre  à  temps  à  celle  de  Sfcrasl)ourg,  arrivèrent  les 
uns  après  les  autres;  dont  adverty,  ledit  Langey  fist 
sçavoir  de  ses  nouvelles  en  diverses  villes,  à  quelques 
siens  amis  et  serviteurs  du  Roy,  et  par  iceux  fist  sou- 
vent, et  à  divers  jours,  et  en  diverses  compagnies,  e's 
lieux  plus  bantez  et  frequens,  interroger  lesdits  mar* 

(0  iSur  ces  arres  :  sur  ces  enlrefaitcs.  Anes  C5t  un  terme  de  cliassc  , 
qui  signifie  traces ,  vesliges. 

chans,  quelles  nouvelles  ils  apportoient  de  France  :  bi 
rapportèrent  lesdits  marclians  toutes  choses  confor- 
mes à  ce  que  par  cy  devant  est  plus  amplement  ra- 
comté.  Premièrement,  interrogez  sur  ceste  defliance, 
asseurerent  qu'au  temps  de  leur  deslogement  de  Lion, 
il  n'y  avoit  })oint  encores  de  deffiance  entre  l'Empe- 
reur et  le  lioy,  et  qu'encores  estoient  les  ambassadeurs 
de  l'un  vers  l'autre  ;  que  tousjours  se  continuoient 
propos  de  paix  entre  eux  ,  mais  bien  tendoient  les 
actes  et  démonstrations  à  la  guerre.  Plus ,  afï'crmerent 
qu'au  temps  contenu  en  ceste  defiiance  imprime'c,  fai- 
sant mention  qu'elle  avoit  esté  signifiée  au  Roy  estant 
à  Lion,  ledit  seigneur,  un  mois  devant,  et  plus  de 
quinze  jours  après  la  datte,  avoit  tousjours  esté  aux 
lieux  de  Sainct  Cher,  et  de  Sainct  Rambert ,  et  de 
Montbrison.  Interrogez  de  ce  bannissement,  asseure- 
rent que,  tout  au  contraii'e,  le  Roy  leur  avoit  offert , 
au  cas  que  la  paix  (que  Dieu  ne  voulust!)  se  vint 
à  rompre  entre  luy  et  TF^nipereur,  ils  auroient,  ce  no- 
nobstant, telle  seureté  que  ses  propres  subjectsparmy 
son  royaume;  et  davantage,  pour  ce  que  les  chemins 
pourroient  paravanture,  à  cause  delà  guerre,  estre  mal 
seurs  à  gens  estrangers  apportans  aux  foires  argent 
en  grosses  sommes,  qu'ils  trouvcroicnt  en  ses  coffres, 
à  leur  commandement,  sans  se  mettre  en  hazard  d'en 
apporter  en  F'rance,  les  cent  et  les  deux  cens,  voire 
les  quatre  et  les  cinq  cens  mille  escus,  pour  employ«M 
au  faict  de  leur  accoustumée  marchandise,  et  à  ren- 
dre après  la  guerre  en  France,  ou  en  Allemaignc 
durant  icelle  ,  s'il  luy  advcnoit  besoin  d'y  en  em- 
ployer :  et  qu'au  surplus,  il  leur  auroituséde  telles 
cl  si  gratieuses  offies,  qu'ils  ne  pouvoient  sinon  gian- 

dément  s'en  loiier  et  contenter.  Interrogez  par  aucuns 
Protestans  de  ceste  grande  persécution  que  Ion  di- 
soit  estre  faicte  en  France  contre  leur  doctrine,  res- 
pondirent  estre  bien  vray  que  le  Roy  ne  vouloit  souf- 
frir aucune  mutation  es  choses  ecclesiasticques,  sinon 
par  boiuie  et  meure  délibération  des  supérieurs  et 
ausquels  il  touche  ;  mais  qu'au  contraire  de  ceste 
extrême  rigueur  et  severitë,  il  avoit  faict  publier  un 
edict  (  et  aucuns  d'eulx  en  avoient  des  transcripts  ) 
par  lequel  il  rappelloit  et  remettoit  en  seur  accès  et 
jouissance  de  leurs  biens,  tous  ceux  qui  pouvoient 
estre  accusez  ou  souspeçonnez  d'avoir  attenté  ou  parlé 
contre  la  doctrine  ecclésiastique,  moyennant  qu'ils 
feissent  seulement  promesse  et  vœu,  chacun  es  mains 
de  son  diocésain,  de  vivre  dores  en  avant  en  bons 
chrestiens,  et  soubs  la  doctrine  et  obéissance  de  saincte 
Eglise. 

Le  seigneur  de  Langey,  ce  temps  pendant  que  peu 
à  peu  s'espandoit  la  vérité,  voyant  que  toutesfois  il 
ne  luy  seroit  loisible  d'aller  publicquement  en  tant 
de  lieux  qu'il  luy  eust  convenu  pour  exécuter  la 
charge  qu'il  avoit  du  Roy  et  de  messeigneurs  ses  en- 
fans,  de  demander  une  journée  impériale,  pour  faire 
entendre  et  exposer  leuœ  droicts  et  raisons  es  choses 
dont  entre  l'Empereur  et  eux  estoient  leurs  differens, 
envoya  ses  lettres  de  créance  ,  avecques  une  sienne 
bien  ample  contenant  en  ed'ect  la  substance  de  sa- 
ditte  créance ,  à  monseigneur  le  duc  Louis  de  Raviere, 
comte  palatin,  électeur,  à  ce  que,  comme  doyen  des 
électeurs  séculiers  (  pourtant  aussi  qu'il  estoit  le  plus 
voisin  de  France  ),  il  fist  à  sçavoir  aux  autres  laditte 
demande  et  requeste  du  Roy  et  mesdits-seigneurs  ses 

enfans.  Et  luy,  durant  le  temps  que  son  messager  alla 
et  vint,  estoit  aile  vers  les  ducs  Guillaume  et  Louis 
de  Bavière ,  pour  repeter  d'eux  la  consignation  dessus 
mentionnée,  dont  il  ne  rapporta  sinon  paroles  et  excu- 
ses assez  mal  fondées ,  c'est  à  sçavoir  qu'ils  disoient 
craindre  que  si  alors  ils  la  rendoient,  estant  la  guerre 
ouverte  entre  l'Kmpereur  et  le  Roy,  ledit  seigneur 
Empereur  auroit  occasion  ou  couleur  de  dire  qu'ils 
auroient  baillé  argent  au  Roy  pour  luy  faire  la  guerre: 
et,  outre  ce,  luy  avoit  esté  dit  par  iceux  ducs  qu'il 
se  retirast  de  leur  païs,  pour  doubpte  qu'il  ne  vint  à 
la  congnoissance  dudit  seigneur  Empereur,  ou  du  roy 
des  Romains,  et  que  commandement  leur  fust  faict 
(  auquel  ils  n'osassent  désobéir  )  de  le  délivrer  entre 
leurs  mains. 

Ayant  si  peu  exploicté  en  cedit  voyage,  il  receut 
lettres  sous  les  seings  et  seel  du  palatin  électeur , 
avecques  aussi  froide  response,  sçavoir  est  qu'il  en- 
voyeroit  les  lettres  du  Pioy  et  de  messeigneurs  ses  en- 
fans,  ensemljle  celle  dudit  seigneur  de  Langey  con- 
tenant la  substance  de  sa  charge  et  créance,  au  roy 
des  Romains,  vicaire  gênerai  de  l'Empire,  pour  y 
pourveoir  ainsi  qu'il  jugeroit  bon  estre.  Laquelle  res- 
ponse receuë,  ledit  de  Langey,  désirant  ores  qu'au 
Roy  son  maislre  ne  fust  accordée  la  journc'e  qu'il  de- 
mandoit,  qu'à  tout  le  moins  il  fust  à  tous  notoire  et 
manifeste  combien  grandement  s'estoit  mis  ledit  sei- 
gneur en  son  debvoir,  et  à  luy  ne  tenoit  que  de  ses 
différends  ne  fust  jugé  par  ceux  ausquets  en  appar- 
tcnoit  la  cognoissance,  escrivit  autres  lettres,  de  pa- 
reille ou  approcliante  substance,  aux  électeurs  et  au- 
tres princes  de  l'Empire,  et  k  chacun  d'eux  en  iîst 

tenir  une,  avecqucs  un  double  des  lettres  de  créance 
du  Roy  et  de  nicsdits-seigneurs  ses  enfans,  lesquelles 
il  feil  pareillement  publier  et  imprimer  par  toute  la 
Germanie,  de  la  teneur  et  manière  qui  ensuit  : 

«  Tresreverends,  tresillustres  et  tresexcellens  prin- 
u  ces,  etc. ,  lorsque  le  roy  Treschrestien ,  mon  souverain 
«  seigneur  et  maistrc,  me  depescha  pour  venir  en  ceste 
«  Germanie,  luy  et  messeigneurs  serenissimes  ses  en- 
te fans  avoient,  tant  par  le  bruit  commun  que  par  lettres 
K  d'aucuns,  entendu  que  prompteraent  il  s'y  devoit  tc« 
«  nirune  journée  impériale,  et  à  ceste  cause  m'avoient 
«  donné  lettres  et  créance  commune  à  vous  tous,  mes 
«  dessusdits  seigneurs,  et  charge  de  vous  requérir  et 
«  demander  en  leur  nom  assignation  d'autre  journée 
«  impériale,  en  laquelle  il  leur  fust  loisible  d'envoyer 
«  seurement,  et  sans  offension  de  personne,  ambassa- 
«  deurs  instruicts  et  informez  suffisamment,  pour  vous 
«  exposer  et  déduire  les  droicts,  noms,  raisons  et  ac- 
te tions  qu'ils  prétendent,  tant  en  l'Estat  et  duché  de 
«  Milan,  qu'en  autres  choses  violentement  et  à  tort 
ç<  occupées  et  retenues  sur  eux  ;  aussi  pour  vous  ap- 
«  prouver  et  justifier  leurs  faicts,  et  devant  ce  sacro- 
ce  sainct  Empire  (envers  lequel  ils  veulent  et  désirent 
«  leur  splendeur  et  dignité  demourer  entière  et  im- 
{(  maculée)  purger  et  réfuter,  non  point  les  crimes^ 
«  mais  les  calumnies  à  eux  imposées  et  mises  sus. 

«  Arrivé  doncques  en  ceste  intention ,  j'y  ay  trouvé 
«  deux  choses  contraires  à  l'exécution  de  ma  charge  : 
«  l'une,  que  ceste  journée  dont  il  avoit  eu  nouvelles 
a  ne  se  tenoit  point  ;  l'autre ,  que  je  ne  trouvoy  seu- 
«  reté  de  chemins,  si  j'entreprenoy  de  vous  aller  trou- 
er ver  chacun  chez  soy  :  et,  qui  plus  est,  aucuns  pcr- 

«  nages,  et  des  plus  principaux  en  degré  et  authorite', 
«  m'ont  amiablement,  mais  acertes,  adverty  que  je 
«  n'estoy  menace'  que  de  la  fin  de  mes  jours ,  si  j'estoy 
«  rencontre  où  que  ce  fust  en  Germanie.  Icy  me  fault 
«  confesser  vérité'  :  je  ne  fu  petitement  esmeu  de  ceste 
(c  nouvelle,  et  non  seulement  (encores  que  j'en  eusse 
«  cause,  et  le  fusse  en  effect)  pour  le  danger  particu- 
«  lier  de  ma  personne,  et  pour  cîeluy  des  affaires  du 
«  Roy  mon  maistre,  mais  aussi  tant  pour  la  nouvel- 
«  leté  que  pour  l'indignité  de  la  façon  de  faire  :  car 
«  en  ce  me  seml>loit,  outre  l'olfense  faicte  au  Roy,  y 
«  estre  aussi  offensée  la  réputation  et  autliorité  de  ce 
«  sacrosainct  Empire  et  de  la  nation  germanique  ; 
«  lesquels  ayans  esté  par  cy  devant  en  estimation  de 
«  telle  grandeur  et  excellence  de  cueur  et  de  puis- 
«  sance,  que  de  vindiquer  de  toute  injure,  non  seu- 
«  lement  eux ,  mais  autruy,  qui  est  celuy  qui  ne  s'es- 
«  mouveroit  à  commisération ,  de  veoir  maintenant 
K  vostre  liberlé,  non  que  grandeur,  estre  si  ravallée, 
«  qu'il  vous  convienne  souffrir  et  comme  tacitement 
K  consentir  qu'il  y  ayt  homme  à  l'appétit  duquel  il 
«  vous  faille  ou  accepter  ou  répudier  les  ambassadeurs 
«  des  roys  et  princes;  qui  vous  puisse  ordonner  et  corn- 
et mander  ausquels  vous  donnerez  et  ausquels  vous  ra- 
ce fuserez  l'entrée  ;  et  vous  deffendre  encores  particu- 
le lierement  de  ne  la  donner  à  ceux  la  bgne  desquels 
«  (  soient  ou  François  ou  Francogermains  )  a  descen- 
«  dence  des  mesmes  autheurs  de  cestuy  vostre  Empire  ? 
K  Lequel  Empire  vous  a  par  eux  esté  concilié,  par  eux 
«  remis  et  restably  des  Grecs  aux  Latins,  comme  par 
«  restitution  poslliminaire  ;et  parla  libéralité  desquels, 
«  outre  les  grandes  provinces  qu'ils  ont ,  jjar  grand 

«  travail ,  sueur  et  sang,  acquises  à  l'enricliissement 
«  et  ornement  de  cedit  Empire ,  à  la  fortification  et 
«  seurcte  de  vostrc  liberté,  ont  davantage  esté  aug- 
«  mentez  les  nom  et  limites  de  Germanie,  et  vostre- 
«  dit  Empire  décoré  de  l'accession  de  tant  de  grosses 
«  seigneuries,  qu'eux  de  leur  propre  et  ancien  patri- 
es moine  avoient  et  possedoient  des  deux  costez  du 
«  Rhin  ;  et  lesquels,  outre  tous  ces  anciens  bien-faicts, 
«  ont  tousjours  une  si  grande  conjonction  à  vostredit 
«  Empire,  par  amitié,  par  acoustumance  et  par  de- 
«  libération ,  que  ,  mesmement  entre  les  plus  grands 
«  feux  de  la  guerre ,  et  plus  em])rasez  qui  ayent  esté 
ce  entre  leurs  roys  et  voz  empereurs  (comme  vous  en 
«  avez  n'a  pas  long  temps  veu  l'expérience),  la  société 
«  d'entre  vous  n'en  a  jamais  esté  dissoulte,  ne  la  com- 
te raunication  discontinuée. 

«  Estans  doncques  les  choses  en  ceste  sorte ,  souffri- 
<c  riez  vous  ,  tresreverends  et  tresillustres  princes ,  que 
<e  par  iceux  soit  deschirée  en  vous  l'observation  du 
«  droict  des  gens,  et  de  ceux  qui  avecques  vous  ont 
«  telle  société  en  cest  Empire  qu'ils  vous  ont  acquis,  les 
<(  légats  et  ambassadeurs  fussent  violez,  le  nom  des- 
«  quels  doit  estre  en  telle  et  si  sacrosaincte  révérence , 
«  qu'ils  soient  et  conversent  seurement  et  sans  danger 
«  entre  les  armes  des  ennemis  ?  Si  est-ce ,  quant  au  Roy 
«  mondit  souverain  seigneur  et  maistre,  que,  pour  le 
«  respect  qu'il  vous  porte,  il  remet  ceste  et  autres  in- 
«  jures  insolites,  et  indignitez  àluyfaictes,  entièrement 
«  à  la  volonté  de  Dieu.  Mais  quant  à  moy,  qui  par  luy 
«  et  mesdits-seigneurs  ses  enfans  ne  suis  icy  envoyé 
«  que  pour  devantvous  (ausquels,  ainsi  que  le  droict  de 
«  l'élection  de  l'Empire,  appartient  la  cognoissance  et 

«  jugement  des  fiefs  qui  en  dépendent)  déduire  les 
ce  droits  qu'ils  ont  et  prétendent  en  la  teneure  d'iccluy, 
«  et  pour  en  jugement  (auquel  ils  sont  déferez  et  ac- 
te cusez  de  ne  vouloir  ester)  y  faire  appeller  les  déten- 
te teurs  et  occupateurs  d'iceux  leurs  droicts ,  desquels 
«  leur  est  la  privation  de  tant  plus  griefve ,  que ,  les 
(«  ayant,  ils  peuvent  (et  le  tiennent  à  tiltre  honorable) 
«  se  dire  et  nombrer  entre  les  princes  dudit  sainct  Em- 
«  pire,  je  n'ay  peu  certainement  faire  de  moins,  afin 
«  que  ma  légation  ne  leur  fust  entièrement  infruc- 
((  tueuse,  que  d'exécuter  par  lettres  et  messages,  ce  que 
H  possible  ne  m'est  sans  extrême  et  apparant  danger 
«  exécuter  de  bouche.  Et  pource  avoy-je  adresse'  les 
a  lettres  du  Roy  et  de  mesdits-seigneurs  ses  enfans, 
«  avecques  unes  miennes  contenantes  la  substance  de 
ce  ma  charge,  à  tresillustre  prince  monseigneur  Louis, 
(c  comte  palatin  ,  comme  à  celu}^  auquel ,  pour  estrc 
«  voisin  de  France ,  et  la  retraitte  d'autant  plus  courte, 
«  je  pouvoy  le  faire  avec  moins  de  danger-, en  le  priant 
«  tresinstamment  que  son  plaisir  fust  communiquer, 
«  sur  la  requeste  desdits  seigneurs,  avecques  messei- 
(c  gneurs  ses  collègues  électeurs  et  autres  tels  princes 
«  ou  Estats   de  l'Empire  ausquels  il  jugeroit  en  ap- 
te partenir  la  cognoissance ,  et,  par  advis  et  délibération 
te  commune  d'eux,  respondre  et  faire  droictsur  icelle. 
te  Mais  par  ses  lettres  il  m'a  faict  response  qu'il  en- 
te voyeroit  le  tout  au  serenissime  roy  Ferdinand,  qui 
te  le  feroit  tenir  à  l'Empereur  son  frère,  lequel  srau- 
te  roit  tresbien  comment  cest  affaire  se  devroit  gou- 
ee  verner.  Sur  ceste  sienne  response,   tresprudens  et 
te  tiesillustres  princes,  que  puis- je  ne  doibs  je  espérer 
te  et  attendre  ou  de  l'Empereur  ou  du  roy  Ferdinand 

f(  son  frère,  sinon  qu'ils  ayent  à  supprimer  et  lettres  et 
«  créance?  sçaoliant  que  l'un  sesçnt  luy-mesme  revestu 
ce  de  la  despouille,  etenricliy  du  patrimoine  de  mesdits 
«  souverains  seigneurs  et  princes  ;  sçachant  que  tous 
«  deux,  en  tous  leurs  faicts  et  dicts,  travaillent  à  niet- 
«  tre  le  Roy  mon  maistre  en  sinistre  réputation  et  opi- 
«  nion  du  monde  ;  et  que ,  l'accusant  maintenant  de 
«  vouloir,  outre  droict  et  raison ,  entreprendre  sur  le 
«  duché'  de  Milan,  et  auparavant  l'avoir  tenu  et  occupé 
K  sans  tiltre,  ils  font,  ainsi  que  vous  voyez ,  assiéger  et 
«  guetter  les  passages ,  pour  double  qu  estant  la  vérité 
«  des  choses  tout  au  contraire,  et  n'estant  rien  de  ce 
«  qu'ilsluy  mettent  à  sus,  il  ne  s'en  envoyé  justifier,  et 
«  rétorquer  ceste  mesme  accusation,  ainsi  qu'il  appar- 
«  tient,  sur  eux.  C'est  chose  certainement  seure  et  cons- 
«  tante  que  l'empereur  Maximilian,  après  cognoissance 
«  de  cause,  et  parties  ouyes  en  droict,  et  par  l'advis  et 
«  délibération  des  princes  de  cest  Empire,  receut  en 
t(  foy  et  hommage,  investit  et  mist  en  possession  le  feu 
«  roy  Louis  decedc,  ensemble  le  Roy  mon  maistre, 
«  son  prochain  héritier  et  gendre,  dudit  Estât  et  du- 
ce ché  de  Milan ,  comme  de  chose  à  eux  appartenant 
«  de  propre  héritage  de  leurs  ayeulx  et  bisayeulx.  Et 
c<  lequel  Roy,  mondit  souverain  seigneur  et  maistre, 
ce  non  seulement  ne  refuse  de  se  soubsmettre,  en  la 
c(  décision  de  ceste  cause ,  au  jugement  des  eslats  de 
(c  l'Empire,  mais  de  soy-mesme,  et  plusieurs  fois,  l'a 
c(  demandé  ;  tant  s'en  fault,  ne  qu'en  cesteditte  matière, 
ce  ne  qu'en  celle  de  Savoye  (laquelle  aussi  vous  a  esté 
ce  desguisée)  il  ait  jamais  relTusé  d'ester  à  droict.  Cons- 
(e  tilué  doncques  entre  tant  de  difficullez ,  et  voulant 
ce  éviter   reproche  de  m'estre  si  negligentement  ac- 
i8,  9q 

ce  quitte  de  ma  charge,  que,  n'ayant  eu  moyen  de  sa« 
«  tisfaire  entièrement,  je  n'aye  au  moins  en  quehjue 
(f  partie  satisfaict  à  mon  devoir  envers  luy  et  mesdits 
«  seigneurs  ses  enfans,  il  m'a  semble',  tresreverends  et 
«  tresexcellens  princes ,  en  espérance  de  remporter  de 
«  vous  quelque  response ,  et  leur  pouvoir  dire  quelle 
«  attente  de  refl'uge  et  secours  ils  peuvent  fonder  en 
«  vostre  équité,  devoir  escrirc  et  envoyer  par  mes- 
«  sager  exprès  ceste  lettre  commune  à  tous  vous  en- 
te semble,  et  une  particulière  à  chacun,  et,  implorant 
«  vostre  foy,  vous  supplier  avoir  esgard  à  la  sainctc  et 
«  ancienne  conjonction  et  alliance  de  nostre  royaume 
«  et  de  noz  roys  à  vostre  Empire ,  à  la  cognation  an- 
tc  cienne  et  tant  souvent  renouvelle'e ,  à  l'amitié  jamais 
c(  interrompue  entre  noz  princes  et  ceux  de  vostredil 
«  Empire  :  et  qu'il  vous  plaise  considérer  quels  per- 
ce sonna ges  vous  estes  ,  en  quel  degré  constituez  ;  quel 
ce  est  l'office  de  ceste  antique  et  véritablement  germa- 
«  nique  liberté;  quelle  chose  vous  estes  tenus  faire  eii- 
«  vers  cest  Empire,  envers  la  mémoire  des  authenrset 
«  instituteurs  d'iceluy,  envers  l'universelle  republicque 
«  chrestienne.  Ne  souffrez ,  s'il  est  possible ,  que  ces 
«  deux  principaux  chefs  de  laditte  repul)licque  se  com- 
te bâtent  et  affoiblissent  l'un  l'autre;  considérez  qu'en 
('  la  grandeur  et  force  d'iccux  elle  pcult  et  doit  espérer 
«  de  chercher  son  accroissement  de  grandeur  et  gloire, 
te  sa  fortification  contre  les  adversitez  et  périls;  que  les 
c  ancestres  d'eux  ont  tousjours,  et  par  sur  tous  autres, 
«  employé  leurs  biens,  puissances  et  personnes,  à  Ten- 
te treteneraent,  augmentation  et  prouflit  d'icelle. 

<e  Geste  cy  est  la  principale  requeste  que  je  vous  fay; 
a  ainsi  que  la  principale  charge  que  j'ay  de  mesdits-  . 

«  seigneurs  et  iiiaistre.-:  est  de  vous  requérir  que,  si,  par 
«  les  faulses  accusations  intcnlecs  conire  eux,  vous 
«  avez  en  voz  esprits  engendre'  quelque  préjudice  de 
«  leur  cause,  vous  le  vueillez  démettre,  et  que  du 
«  costé  dont  sera  le  droict  vous  soullriez  incliner  et 
«  passer  aussi  l'opinion  de  justice.  Laquelle  chose  cer- 
«  tes  j'espère,  si  ensemble  vous  réduisez  en  mémoire 
«  la  déclaration  et  approl)ation  solennelle  de  leur  an- 
«  cien  et  certain  droict  héréditaire,  par  le  tpsmoi- 
«  gnage  et  jugement  de  l'empereur  Maximilian  ,  en  la 
«  personne  du  feu  roy  Louis  dessusnomme,  et  le  tort 
«  que  depuis  luy  en  fcit  ledit  empereur  Maximilian  j 
«  lequel,  après  avoir  extorqué  de  luy  au  dessus  de 
«  cent  cinquante  mille  escus,  pour  luy  bailler  l'inves- 
«  titure  dudit  duché,  peu  de  temps  après,  et  paravan-* 
«  ture  avecques  les  mesmes  deniers  qu'il  avoit  receuz 
«  de  luy,  assemblant  une  puissante  armée ,  l'en  de-» 
«  posséda  violentement  :  et  l'ayant  depuis  le  Roy  moa 
«  maistre  recouvert,  et  ja  par  plusieurs  années  pos- 
«  sedé  à  rencontre  de  l'occupateur  injuste  ,  vostre 
K  Empereur  l'en  a  pareillement,  et  sans  cognoissance 
«  de  cause,  spolié,  quoy  que  le  droict  voulust,  ainsi 
«  que  voz  ancestres  et  vous  en  avez  tousjours  usé,  que 
«  le  pouvoir  et  authorité  de  transférer  les  fiefs  impe- 
«  riaux  d'un  personnage  à  l'autre,  appartienne  a  la 
«  loy  et  non  à  l'audace  ou  volonté  de  qui  que  soit. 
«  Duquel  droict  et  loy,  comme  ainsi  soit  qu'à  vous 
«  proprement  et  peculierement  appartienne  la  cog-^ 
«  noissance,  vostre  plaisir  sera  de  bien  délibérer  quelle 
«  response  vous  aurez  à  faire  sur  la  raisonnajjle  re- 
(c  queste  de  mesdits  souverains  seigneurs  et  serenissi- 
«  mes  princes  ;  lesquels  vous  prient  et  requièrent  ne  les 

«  avoir  en  si  peu  d'estime,  que  desdaigner  à  entendre 
«  leur  droit  et  raison,  aussi  l)ien  que  des  autres  pi  inces 
«  de  cestuy  sainct  Empire.  A  moy  semble,  sans  point 
«  de  double,  que,  s'il  vous  souvient  bien  qui  vous  estes, 
«  c'est  à  dire  seigneurs  et  princes  de  liberté,  juges  souve- 
«  rains  de  toutes  les  choses  controverses  en  cedit  Em- 
«  pire ,  vous  devez  envers  ledit  seigneur  Empereur  insis- 
«  ter  à  bon  escient,  à  ce  que  justice  leur  soit  ouverte, 
ce  leur  cause  entendue  et  cogneue,  et  luy  content  de  se 
«  rengcr  à  la  raison  ,  et  oljeïr  à  ce  que  par  vous  en 
ce  sera  juge,  plustost  que  de  persévérer  en  Topinion 
c(  suivant  laquelle  (je  ne  sçay  si  avecques  la  dignité 
«  gardée)  il  se  vante  de  plustost  vouloir  assembler  et 
«  unir  toutes  ses  forces  et  puissance,  et  les  esprouvcr 
(c  contre  le  Roy,  que  contre  le  Turc,  héréditaire  en- 
te nemy  du  sang  et  nom  des  Chrestiens  ;  et  de  mieux 
te  aymer  luy  abandonner  en  proye  tout  ce  qu'il  laisse 
«  de  pais  derrière  soy,  que  de  se  permettre  de  mouvoir 
t(  de  ceste  intention,  et  de  retourner  la  teste  en  arrière 
te  de  l'invasion  une  fois  entreprise  contre  un  roy  des 
te  ancestres  et  prédécesseurs  duquel  est  advenue  à  la 
te  maison  d'Autriche  l'occasion  des  gros  biens  et  puis- 
te  sance  qui  principalement  l'ont  mise  et  colloquée  en 
«  ceste  suprême  haulteur  où  maintenant  vous  la  voyez, 
ee  Or  tant  y  a  que ,  là  où  Sa  Majesté  voudra  per- 
te severeren  ceste-ditte  sienne  volonté,  et  si  une  fois  il 
te  entre  hostillement  es  païs  dudit  roy  Treschrestien , 
te  mon  maistre ,  comme  il  se  vante  de  vouloir  faire , 
te  et,  paravanture,  a  desja  commencé,  il  trouvera,  et 
te  luy  et  messeigneurs  ses  enfans,  prests  et  si  grande- 
<t  ment  equippez  à  le  recueillir  hardiment,  et  sans 
«  craincte  de  ses  menaces, qu'à  l'ayde  de  Dieu  ils  n  ob- 

<c  mettront  rien  de  ce  qu'appartient  à  princes  vigilans 
«  et  bons  protecteurs  et  amateurs  de  leurs  subjects  et 
«  de  leur  patrie.  Mais,  avant  qu'en  venir  jusques  à  là;^ 
«  et  qu'une  telle  tempeste  s'excitast,  par  laquelle  ils 
«  cognoissent  toute  cbrestienté  estre  oportune  et  ex- 
«  pose'e  au  liazard  de  grande  ruine  et  vastite',  ils  ont 
«  bien  voulu  vous  faire,  par  moy,  entendre  ce  que 
«  dessus,  et  vous  piier  que,  pour  le  devoir  du  lieu 
«  que  vous  tenez,  vous  advisiez  de  trouver  la  voye 
«  d'obvier  à  ceste  effusion  de  sang  chrestien,  ou,  à  tout 
«  le  moins,  quelque  modération  à  l'apparence  du  pro- 
«  cliain  danger,  afin  que,  par  ceste  leur  déclaration, 
<c  il  puisse  conster,  à  vous  et  à  tous  autres,  que,  s'ils 
«  viennent  à  la  guerre  contre  ledit  seigneur  Empe- 
«  reur,  ce  ne  soit  par  volontaire  délibération ,  mais 
<c  par  contraincte  et  par  nécessité  de  repuiser  injure 
«  et  se  deffendre.  A  laquelle  leur  intention  et  com- 
«  mandement  n'ayant  peu  satisfaire  de  bouche,  en-^ 
«  cores  que  j'aye  prou  essayé  de  moyens  envers  plu-^ 
<c  sieurs  et  diverses  personnes,  j'ay  eu  mon  dernier 
«  reffuge  et  recours  à  l'escriture ,  treslmmblement 
«  suppliant  voz  Excellences  qu'il  ne  vous  soit  grief 
«  ne  moleste  de  me  faire,  par  ce  messager,  entendre 
«  quelle  sera  vostre  délibération  sur  ceste  tresequita- 
«  ble  demande  et  requeste. 

«.  Tresreverens,  tresillustres,  etc.  Dieu,  tout  bon  et 
«  tout  puissant ,  vueille  conserver  et  bien  fortuner  vo:5 
«  dessusdittes  Excellences,  et,  en  cest  urgent  et  pesant 
u  affaire,  qui  véritablement  touche  et  appartient  à 
«  tous  ,  vous  inspirer  tel  advis  et  conseil  que  le  re- 
«  quierent  et  vostre  devoir  et  la  nécessité  de  la  rc- 
((  publicque  chrestienne.  » 

Ce  temps  pendant  que  le  seigneur  de  Langey  feit 
ceste  et  autres  depescles  ,  la  vérité  des  choses  qui 
faulscment  avoient  esté  mises  sus  au  Roy,  fut  espan- 
duc  par  la  Germanie,  et  les  calomnies  entièrement 
descouvertes.  Et  mesmement  e's  villes  impériales ,  au- 
cuns des  marclians  nouvellement  retournez  de  Lion  , 
ainsi  qiie  j  ay  dit,  fcirent  grandement  leur  devoir  en- 
vers le  sénat,  chacun  de  sa  ville,  de  reciter  le  bon  et 
gratieux  traittement  et  les  honestes  offres  que  leur  avoit 
faictes  ledit  seigneur  Roy,  avant  leur  parlement  de 
Lion  :  chose  qui  tellement  modéra  ceste  indignation 
conceiie  contre  luy  ,  que  de  treize  mille  hommes 
qu'esperoit  le  roy  Ferdinand  faire  descendre  en  Cham- 
pagne, et  qui  plus  s'estoient  mis  ensemble  par  une 
particulière  affection,  les  uns  du  butin,  et  les  autres 
de  vengeance,  que,  pour  le  service  de  luy  ne  de  l'Em- 
pereur son  frère,  il  ne  se  trouva  que  le  nombre  de 
deux  ou  trois  mille  hommes  :  tous  les  autres  déclarè- 
rent ouveii:ement  que,  sans  paye  entière,  ils  ne  fe- 
roient  le  serment  ;  et  ne  le  feroient,  sinon  avec  ceste 
exception ,  qu'ils  ne  porteroient  les  aimes  contre  le 
roy  de  France,  en  guerre  invasive,  es  pais  et  seigneu- 
ries de  l'ancienne  obéissance  de  la  couronne.  Ainsi 
fut  ceste  levée  rompue,  et,  du  peu  de  nombre  qui  se 
contentèrent  de  faire  autre  serment,  les  uns  passeront 
en  Italie,  les  autres  s'allèrent  joindre  avecques l'armée 
du  comte  de  Nansau. 

En  Piémont  avoit  desja  monsieur  l'admirai,  ensui- 
vant l'ordonnance  du  Koy,  assis  la  garnison  dedans  la 
ville  de  Turin:  en  laquelle  il  mist,  pour  chef  et  lieu- 
tenant de  Roy,  messire  Claude,  seigneur  d' Annebault, 
ayant  charge  de  cinquante  hommes  d'armes,  et  che- 

valier  de  l'ordre  du  lloy ,  et  Charles  de  Goucis,  seigneur 
de  Burie,  par  cy  devant  nomme  j  messire  Gabriel, 
seigneur  d'Alegre,  avecques  sa  compagnie  de  cin- 
quante hommes  d'armes.  Chevaux  légers  :  le  seigneur 
dWussun,  cent  chevaux;  le  seigneur  de  Termes,  cent; 
le  seigneur  de  Desse',  cent  :  outre  lesquels  y  demeurè- 
rent plusieurs  gentilshommes  de  grosse  maison,  les- 
quels s'y  voulurent  enfermer  pour  acquérir  loz  et 
bruit,  et  faire  service  au  Roy  et  à  la  chose  publicque  ; 
entre  lesquels  furent  le  seigneur  de  Piennes,  sur- 
nomme' de  lïalluin  ;  le  comte  de  Tonnerre  •■,  le  sei- 
gneur de  Listenay;  Guy  Chabot,  fils  aisné  du  sei- 
gneur de  Jarnac;  Paul  Cliabot,  seigneur  de  Clervaux; 
le  seigneur  d'Escars ,  messire  Louis  de  Bueil,  comte 
de  Sancerre;  François  de  Vivonne;  Charles  de  Cosse', 
seigneur  de  Brissac  ;  Jean,  seigneur  Do;  Jean  de 
Clermont,  seigneur  de  Traves.  De  gens  de  pied  y  de- 
meurèrent les  seigneurs  d' Auchy  et  de  Canny,  avecques 
chacun  mille  hommes  picards  ;  La  Salle,  avecques 
mille  Normans;  Quincy,  avecques  mille  Champenois  ; 
Lartigue  Dieu,  cinq  cens  Gascons;  le  capitaine  Blan- 
che, cinq  cens;  Anguar,  cinq  cens;  le  seigneur  Marc 
Antoine  de  Cuson ,  avecques  deux  mille  Italiens  :  et 
desquels  gens  de  pied  demoura  chef  et  capitaine  gê- 
nerai, ledit  messire  Charles  de  Coucis,  seigneur  de 
Burie,  lieutenant  pour  le  Boy,  avec  ledit  seigneur 
d'Annebault.  Ledit  seigneur  amiral ,  avec  sa  compa- 
gnie de  cent  hommes  d'armes  ;  celle  de  monseigneur  le 
mareschal  d'Aubigny,  aussi  de  cent;  celle  du  seigneuv 
de  La  Roche -du -Maine,  de  cinquante;  et  celle  du 
seigneur  de  Villebon,  de  cinquante;  les  lansquenets 
du  comte  (juijlaume,  avec  le  reste  de  l'arme'e,  se  re- 

tira  dedans  Pignerol,  et  le  surplus  de  son  arnie'e  ])ailla 
au  marquis  de  Saluées  (0,  le  laissant  en  sa  place 
lieutenant  gênerai  du  Roy. 

Estant  à  Pignerol,  il  eut  un  messager  de  la  })art  dudit 
seigneur  marquis,  luy  demandant  renfort  de  gens,  par 
ce  qu'il  disoit  se  sentir  trop  foible,  attendu  la  grande 
puissance  qu'il  entendoit  venir  contre  luy  :  parquoy 
il  luy  renvoya  la  compagnie  du  seigneur  de  Bonneval, 
absent,  la  conduisant  alors  le  seigneur  de  Brosses, 
son  lieutenant  ;  les  seigneurs  de  La  Roche-du-Maine 
et  de  Villebon,  avec  leurs  compagnies,  chacune  de 
cinquante  hommes  d'armes  ;  celle  du  seigneur  de 
Montejean,  de  cent  hommes  d'armes,  conduilte  par  le 
seigneur  de  Vassé  et  de  La  Jaille  ;  et  celle  du  seigneur 
Jean  Paule  de  Cere,  soixante;  le  chevalier  d'Ambres, 
avec  mille  hommes  de  pied  gascons  ;  et  le  seigneur 
de  Saint- Aubin,  avec  mille  Normans  :  le  capitaine 
Wartis,  navarrois,  cinq  cens  hommes  de  pied  :  les- 
quels, des  le  jour  mesme,  vindrent  loger  à  Yigon,  et  de 
là  à  Villefranche  ;  et  de  là  envoyèrent  à  Savillan, 
sçavoir  audit  seigneur  marquis  ce  qu'ils  auroient  à 
faire.  Lequel,  deux  jours  après,  eserivit  au  seigneur 
de  La  Roche  du  Maine,  pour  le  faire  sçavoir  au  sei- 
gneur de  Villeb'on ,  qu'eux  deux,  au  lendemain  matin, 
s'en  vinssent  à  Villeneufve  du  Sollier  ;  et  qu'il  s'y 
trouveroit  accompagne'  du  seigneur  de  Montpesat,  du 

(')  ^u  marquis  de  Saluées  :, François  de  Saluées.  Le  Roi  rroyoit 
pouvoir  compter  sur  sa  fidélité.  Michel -Antoine  ,  son  frère  aîné,  éloit 
mort  au  service  de  la  France,  en  iSaS,  dans  le  royaume  de  Naples.  Ses 
deux  autres  frères  éloient  en  France:  Jean  Louis,  qui  avoil  pris  le 
parti  de  TEmpcrcur,  s'y  trouvoit  prisonnier  sur  parole  ,  et  Gabriel 
avoil  ctc  nominé  par  Fiauçois  I  à  rOvêché  d'Aire,  eu  Gcucoguc. 

comte  de  Pontieme  et  autres,  pour  adviser  aux  af- 
faires du  Roy.  A  quoy  ils  obéirent  ;  et  des  le  matin 
entrèrent  en  conseil,  et  après  disner  le  continuèrent, 
sans  aucune  chose  conclurre ,  sinon  que  ledit  marquis 
ordonna  que  les  seigneurs  de  La  Jaille  et  de  Vassé, 
lieutenans  du  seigneur  deMontejean,  rameneroient  sa 
compagnie  en  France  :  et,  sans  autre  conclusion  ,  s'en 
retourna  chacun  au  lieu  dont  il  est  oit  party,  jusques 
à  ce  que  ledit  seigneur  marquis  les  remandast. 

Deux  jours  après,  il  les  manda  de  rechef  venir  avec 
leurs  compagnies  au  lieu  de  Savillan,  ordonnant  au 
seigneur  de  Villebon  qu'il  s'y  en  vint  devant  faire 
les  logis,  et  au  seigneur  de  La  Roche  du  Maine,  de 
demourer  derrière  avec  les  bandes,  et  qu'il  advisast 
à  les  conduire  seurement ,  par  ce  que  les  ennemis  es- 
toient  en  campagne  et  avec  grosse  trouppe.  Le  len- 
demain qu'ils  furent  arrivez  audit  lieu  de  Savillan, 
y  vint  le  seigneur  de  Montpesat,  venant  de  Fossan , 
où  il  avoit  esté  pour  ordonner  la  fortification  du  lieu. 
Monseigneur  le  marquis,  ouy  le  rapport  dudit  sei- 
gneur de  Montpesat,  et  l'opinion  qu'il  avoit,  encores 
que  les  murailles  dudit  lieu  fussent  meiA^eilleusemcnt 
foibles,  de  la  pouvoir  ce  nonobstant  tenir,  en  ayant 
quelque  espace  de  temps  à  la  remparer  et  y  parfaire 
des, bastions  de  terre  qu'il  y  avoit  faict  commencer, 
ne  se  voulut  condescendre  à  ceste  opinion,  ains  fut 
d'avis  de  renvoyer  tout  ce  qu'il  avoit  de  gens  de  guerre 
en  France,  et  d'envoyer  le  sieur  de  Verets  en  poste 
vers  le  Roy,  pour  luy  faire  entendre  ceste  délibération, 
et  les  raisons  à  ce  le  mouvans  :  sçavoir  est  qu'estant 
desjal'ennemy  si  près,  et  avecques  si  grosse  puissance, 
il  n'y  avoit  ordre  ne  moyen  de  pouvoir  à  temps  for- 

tilier  et  rendre  tcnable  aucune  autre  ville  de  Piémont 
(]uc  celle  de  Turin  ;  et  que  de  retenir  gens  outre  ceux 
qui  ja  y  estoient,  c'estoit  les  perdre  à  escient. 

Les  capitaines  luy  respondirent  qu'ils  estoient  là 
pour  luy  obeïr  ainsi  qu'à  lieutenant  gênerai  du  l\oy, 
et  qu'ils  avoient  commandement  d'aviser  le  faire;  que 
toutefois  il  leur  sembloit ,  pour  le  bien  et  service  du 
Hoy,  devoir  tenir  encores  une  ou  devix  places,  outre 
celle  de  Turin,  à  cause  que,  n'en  tenant  qu'une,  ces- 
toit  ouvrir  à  l'ennemy  le  passage  en  France,  laissant 
seulement  un  siège  volant  à  Turin  ,  ou  ,  paravanture, 
luy  donner  occasion,  n'ayant  à  faire  qu'à  une  place, 
et  qui  n'estoit  encores  en  deue  et  suffisante  fortifica- 
tion, d'y  convertir  entièrement  ses  forces,  et,  quoy 
qu'il  luy  coustast,  l'emporter  d'assault,  afin  que,  pas- 
sant en  France,  il  ne  laissast  rien  derrière  qui  luy  fust 
onnemy  ;  et  persistoit  le  seigneur  de  ]Montpesat  en  son 
opinion  de  tenir  Fossan.  Le  seigneur  de  La  Ivoche  du 
Maine  estoit  d'advis  que  Ion  tint  plustost  Cony,  à 
«anse  que  la  ville  estoit  plus  grande,  et  par  ainsi  ca- 
])al)le  de  plus  grosse  garnison  ;  aussi  qu'il  y  avoit  moins 
à  fortifier  qu'il  n'y  avoit  à  Fossan;  car,  enfermant  les 
iàuxbourgs  avecques  la  ville  ,  il  ne  pouvoit  avoir  plus 
liault  de  quatre  à  cinq  cens  pas  à  remparer  ;  aussi  que 
desja  les  vivres  et  munitions  y  estoient  ,  lesquels  , 
en  tenant  Fossan ,  il  y  faudroit  faire  conduire  dudit 
lieu  de  (jony  ;  joinct  qu'à  l'entour  on  auroit  à  com- 
mandement les  pais  de  Saluces,  du  Daupliine  et  de 
Provence  ;  et  pourroit  on  mettre  le  comte  Guillaume, 
avecques  ses  lansquenets,  à  Barsclonne,  ou  ailleurs 
où  Ion  adviseroit  pour  le  mieux,  et  quelques  autres 
garnisons  à  Démons,  à  Roqucsparvlere  et  autres  pla- 

ces  à  leur  doz  :  en  quoy  faisant  on  tlonneroit  à  l'en- 
nerny  beaucoup  à  penser,  avant  qu'il  vint  mettre  le 
siège  audit  Cony ,  ou  qu'il  entreprint,  en  le  laissant 
derrière,  de  passer  outre  la  monlaignc.  Plusieurs  des 
autres  capitaines  se  rengerent  à  ceste  opinion ,  et  le 
seigneur  de  Monlpesat  offrit  luy-mesme  de  se  mettre 
en  laquelle  des  deux  il  luy  seroit  ordonne,  priant, 
sur  toutes  choses,  que  Ion  prist  quelque  briefve  con- 
clusion, sans  perdre  temps  en  delil)erations,  qui  se 
devroit  employer  à  l'exécution. 

Monseigneur  le  Marquis,  quoy  qu'on  luy  remons- 
trast,  ne  voulut  pour  ce  jour  prendre  autre  conclu- 
sion ,  sinon  qu'au  lendemain  iroient  le  sieur  de  La 
Boche   du  Maine  et  le  seigneur  Chrestoflc  Guascho 
revisiter  la  ville  de  Fossan  ;  et  que,  leur  rapport  ouy, 
se  prendroit  lors   une  conclusion  de  ce  que  Ion  au- 
roit  à  faire.    Audit   lendemain,  allèrent  les  dessus- 
nommez  à  Fossan  ,  et  retournèrent  le  mesme    jour, 
estant  ledit  sieur  de    La  Roche  du   Maine    encorcs 
plus  avant  fondé   que  le  jour  précédant  en  sa    pre- 
mière opinion  de  Cony,  et  d'autant  plus  qu'à  Fossan 
il  n'y  avoit  eaue  que  de  cinq  puis,  et  d'une  fontaine 
hors  la  ville,  quel'ennemy,  en  l'assiégeant,  facilement 
leur  pouvoit  oster.  Le  marquis,  cherchant  (  ainsi  que 
depuis  il  a  esté  sceu  )  matière  de  dissimulation  et  tem- 
porisement ,  ne  voulut  encores   conclurre  ,  ains  or- 
donna qu'au  lendemain  iroient  avecques  luy  tous  les 
capitaines  et  de  cheval  et  de  pied ,  pour  en  conclurre 
audit  Fossan,  sur  le  lieu,  et  meneroient  chacun  sa 
compagnie  ou  bande,  prestes  à  demeurer  dedans,  au 
cas  qu'il  fust  trouvé  raisonnable  de  le  tenir;  et,  au 
cas  que  non,  d'aller  pareillement  visiter  la  ville   de 

Cony,  et,  ne  la  trouvant  defl'ensable ,  se  retirer  tous 
ensemble  le  chemin  de  France  ;  et  que  luy  entreprcn- 
droit  de  faire  conduire  l'artillerie  après  eux,  et  la  faire 
passer  la  montagne  seurement.  Les  capitaines  ne  fu- 
rent point  de  cest  advis,  alleguans  que  ce  seroit  chose 
honteuse  (ores  que  force  leur  fust  de  se  retirer)  al)an- 
donner  leur  artillerie  :  et  aussi  peu  estoient  ils  d'advis 
de  mener  à  Fossan  toutes  leurs  bandes,  y  consommer 
les  vivres ,  dont  ils  auroient  besoing  s'il  advenoit  qu'ils 
la  délibérassent  tenir.  Mais  le  marquis  persista  d'y 
jnener  tout,  en  disant  qu'ils  n'y  couclieroient  plus 
liault  d'une  nuict  ;  et  de  ceste  sienne  délibération  ad- 
visa  le  Roy  par  le  sieur  de  Verets,  en  poste,  combien 
que  desja  luy  en  avoit  donne  autre  :  ensemble  manda 
qu'il  ne  pouvoit  tirer  obéissance  des  capitaines. 

Arrivez  qu'ils  furent  à  Fossan,  trouvèrent  qu'en 
usant  de  bonne  diligence,  ils  auioient  temps  assez  de 
parachever  les  bastions  encommenccz,  s'y  employans 
les  gens  de  guerre  avecques  huict  à  neuf  cens  pion» 
niers  qui  avoient  commencé  l'ouvrage ,  et  que,  du 
]M ont-Devis  (qui  n'estoit  loing  d'eux), ils  y  pourroient 
faire  venir  des  vivres,  sans  toucher  à  ceux  de  Cony,  et, 
par  ce  moyen,  faire  au  Roy  ce  service,  qu'en  tenant 
l'une  et  l'autre  ville,  arrester  l'ennemy  sur  cul,  et 
donner  temps  à  noz  forces  de  se  reiinir  et  joindre 
ensemble.  Tel  fut  l'advis  et  délibération  de  tous  les 
capitaines,  et  le  déclarèrent  ainsi  audit  seigneur  mar- 
quis, en  le  priant  de  promptement  se  vouloir  resoul- 
dre:  pour  ce  jour  ne  voulut  il  encores  conchurc,  rô- 
mettant  la  chose  en  délibération  jusqucs  au  lendemain. 
Et  ce  pendant  les  pionniers  s'enfuirent  tout  au  long 
de  la  nuict,  en  sorte  qu'il  n'en  demoura  point  qua- 

tante  ;  et  depuis  a  este  sceu  que  ledit  marquis  les  en 
avoit  faict  fuir.  Combien  que  pour  lors  il  ne  fut  sceu  , 
bien  y  eut  des  gens  beaucoup  en  la  compagnie  qui 
prindrent  grand  souspeçon  sur  luy,  et  mesmement 
quand,  au  lendemain,  il  se  monstroit  entièrement  ré- 
solu de  vouloir  tenir  la  ville,  ce  que  jamais  il  n'avoit 
trouvé  bon  ce  pendant  qu'il  y  avoit  moyen  de  la 
mettre  en  defi'ense  ;  tellement  que  ceux  qui  n'osoient 
souspeçonner  si  mal  de  luy,  ne  pouvoient  toutesfois 
n'attribuer  ceste  mutation  à  trop  grande  légèreté  ou 
faulte  de  resolution.  Autres  en  y  avoient  qui  pensoient 
pis ,  et  ne  trouvoient  bon  que  le  comte  de  Pocque- 
paille,  qui  estoit  à  luy,  alloit  et  venoit  ordinairement 
au  camp  des  ennemis  ;  mais  il  couvroit  lesdittes  allées 
et  venues  sur  sa  querelle  de  Montferrat,  disant  que, 
soubs  umbre  de  laditte  querelle,  il  l'envoyoit  pour  en- 
tendre nouvelles  de  leurs  entreprises  et  délibérations  ; 
à  quoy  les  uns  adjoustoient  foy,  les  autres  non.  Le  sei- 
gneur Martin  du  Bellay,  en  plein  conseil  et  devant 
tous,  luy  dist  qu'un  chevaucheur  d'escuirie  du  Roy, 
nommé  Bonsot ,  venant  de  Milan ,  avoit  passé  par  Ast, 
et  y  avoit  veu  marqué  le  logis  dudit  seigneur  marquis 
auprès  de  celuy  de  l'Empereur  :  à  quoy  ledit  Marquis,, 
en  soubsriant,  respondit  estre  bien  asseuré  que  ledit  du 
Bellay  n'en  croyoit  rien ,  ne  pareillement  autre  de  la 
compagnie. 

Tous  asseurerent  que  non ,  et  qu'ils  le  tenoient  pour 
si  gentil  prince ,  qu'il  ne  voudroit  faire  une  si  grande 
meschanceté,  mais  bien  le  prioient  de  vouloir  prendre 
conclusion  aux  affaires,  et  ne  perdre  plus  de  temps  en 
si  longues  et  irrésolues  délibérations.  Alors  il  leur  dist 
que  la  dissimulation  dont  il  avoit  usé,  avoit  esté  pour 

cognoislre  quel  cueur  et  volonle  avoient,  non  pas  les 
capitaines,  desquels   il   n'avoit  jamais  doublé,   mais 
leurs  soldats  et  gens  de  guerre  ;  lesquels  voyant  en  si 
bonne  volonté,  il  se  vouloit  resouldie  de  tenir  Fossan, 
et  les  prioit  (ju'en  ensuivant  la  promesse  et  instance 
qu'ils  en  avoient  faicte,  ils  se  délibérassent  d'y  faire 
leur  devoir;  et  que,  le  nombre  ordonné  de  ceux  qui 
devroient  y  demourcr,  ils  debbercroient  après  sur  le 
faict  de  Cony.  i^es  capitaines  replicqnoient  qu'en  leur 
rendant  les  pionniers  qui  alors  y  estoient  quand  ils 
offrirent  à  la  tenir,  ou  autres  en  pareil  nombre,  eux, 
nonobstant  le  temps  perdu  en  rien   faisant,  seroient 
prests  d'acomplir  leur  promesse,  et  mettroient  peine 
d'en  rendre  bon  compte,  luy  rcmonstranttoutesfois  le 
peu  d'apparence  qu'il  y  avoit  de  tant  avoir  perdu  de 
temps  en  dissimulation    et  sans  avoir  aucune  chose 
fortifié  ne  remparé.  Le  marquis,  monstrantd'estre  bien 
marry,  entre  les  autres  choses,  de  la  fuitte  des  pion- 
niers, arrivée  si  mal  à  propos,  reconfortoit  les  capi- 
taines ,  en  leur  disant  que  de  son  marquisat  il  feroit 
venir,  du  jour  au  lendemain,  le  double  d'autant  de 
pionniers,  et  tous  à  demy  aguerris,  et  qui  au  besoin 
seiviroicnt  et  de  gens  de  guerre  et  de  pionniers.  Mais  ce 
pendant  n'en  venoit  pas  un  :  luy  tous  les  jours  assem- 
bloit  le  conseil  en  sa  chambre  ;  mais,  au  partir,  les  ca- 
pitaines n'en  rapportoient  conclusion  ,  sinon  que  leurs 
vivres  tous  les  jours  appetissoient,  pour  cause  du  grand 
nombre  de  gens  qu'ils  estoient,  et  du  Mont-Devis  ne 
d'ailleurs  il  n'en  venoit  ne  tant  ne  quand. 

Vous  avez  par  cy  devant  entendu  comment  le  mar- 
quis, dés  le  commencement,  et  avant  la  deposche  du 
seigneur  de  Yerets,  qu'il  envoya  du  sceu  des  capitaines. 

avoit  falct  sçavoir  au  Roy  la  grosse  puissance  qu'avoit 
rEuipeieniv,  et  la  désobéissance  que  luy  trouvoit  aux 
capitaines  qu'on  luy  avoit  laissez  ;  el,  qu'à  ceste  cause, 
il  ne  veoit  moyen  de  pouvoir  tenir  ne  Fossan  ne  Cony, 
et  que  le  mieux  qu'il  sçauroit  faire  estoit  de  renvoyer 
en  France  tout  ce  qu'il  avoit  de  gens  de  guerre,  outre 
ceux  de  Turin.   Le  Roy,  incontinant  ceste  nouvelle 
ouye,  depesclia  le  sieur  d'Eschenais  en  diligence  vers 
lesdits  sieurs  marquis  et  capitaines ,  pour  entendre  et 
sçavoir  comment  il  en  alloit ,  en  les  priant  tresexpres- 
sement  que,  sur  tous  les  services  qu'ils  luy  voudroient 
faire,  ils  usassent  de  toute  possibilité'  pour  tenir  les- 
dittes  villes,  de  peur  qu'il  eust  Tennemy  si  soudaine- 
ment sur  les  bras  en  son  royaume,  que  ses  forces  ne 
fussent  à  temps  reiinies  et  mises  ensemble  pour  le  re- 
cueillir :  en  ce  faisant,  il  leur  promettoit  estre  prest 
avant  le  terme  d'un  mois  ou  de  trois  sepmaines,  pour 
envoyer  les  secourir,  s'ils  pouvoient  tenir  jusques  à 
tant  et  rompre   ceste  première  impétuosité  de  l'en- 
nemy  ;  qui  seroit  faict  à  luy  et  à  son  royaume  un  tel 
service ,  que  jamais  il  ne  le  mettroit  en  oubly  :  quand 
toutesfois  elles  ne  leur  sembleroient  estre  gardables, 
qu'il  aymoit  trop  mieux ,  avant  que  perdre  tant  de 
gens  de  bien ,  qu'ils  se  retirassent ,  se  sauvant  et  son 
artillerie.  Ledit  sieur  d'Eschenais  trouva  les  capitaines 
en  la  meilleure  volonté'  du  monde  ;  mais,  pour-autant 
que  l'Empereur  et  toutes  ses  forces  estoient  si  près  (car, 
à  la  vérité',  le  siège  fut  mis  devant  Fossan,  au  dedans 
de  huict  jours  après),  ils  craignoient  bien  d'entre- 
prendre à  les  garder,  estans  les  villes  si  mal  rempa- 
rëes,  et  eux  sans  pionniers  et  sans  moyen  d'en  recou- 
vrer :  et  se  plaignoicnt  fort  de  la  dissimulation  du 

marquis,  lequel  avoit  tant  laissé  couler  de  temps  sans 
y  besongner  et  sans  se  resouldre  :  aussi  comptèrent 
les  souspeçons  qu'ils  avoient  contre  luy.  De  manière 
que  peu  s'en  falloit  que,  se  départant  du  tout  de  la 
délibération  de  les  garder,  ils  ne  pensassent  seulement 
qu'à  sauver  les  hommes  et  l'artillerie  5  et  si  n'en  trou- 
voient  pas  les  moyens  aisez,  attendue  la  procliaineté 
de  l'ennemy,  sinon  que  de  la  retirer  en  quelque  place 
de  seureté.  Le  marquis  vouloit  qu'on  la  mist  à  Ra- 
veil,  un  chasteau  sien  qu'il  disoit  inexpugnable  (et 
véritablement  est  fort  malaisé  à  prendre)  ;  mais  les  ca- 
pitaines, encores  qu'ils  ne  luy  voulussent  déclarer,  ne 
s'osoient  toutesfois  fier  de  la  mettre  en  sa  puissance  ; 
et  fut  parlé  de  la  envoyer  à  Roquespareviere ,  moyen- 
nant que  Ion  trouvast,  par  Visitation  de  la  place,  qu'elle 
y  peust  estre  seurement.  Et,  à  ceste  cause,  furent  en- 
voyez pour  la  visiter  lesdits  d'Eschenais  et  le  seigneur 
Chrestofle  Guasco  et  autres  ;  lesquels  rapportèrent  que 
l'artillerie  n'y  demoureroit  point  seurement. 

Sur  ce  différant,  arriva  le  sieur  de  Sansac,  envoyé 
par  le  Roy  en  poste ,  après  avoir  entendu  la  charge  du 
seigneur  de  Verets ,  et  ce  qu'il  avoit  davantage  rap- 
porté de  la  cognoissance  quil  avoit  des  choses  *,  le- 
quel Sansac,  outre  les  lettres  qu'il  apportoit  audit 
sieur  marquis,  en  avoit  de  particulières,  avecques 
créance  au  seigneur  de  Montpesat  et  autres  capitaines, 
par  lesquelles  expressément  le  Roy  les  prioit  qu'ils 
essayassent  plus  que  le  possible,  à  tenir  l'une  desdittes 
places  seulement  (juinze  jours,  et  qu'en  ce  faisant  ils 
luy  feroient  un  service  inestimajjle.  Parquoy  ils  con- 
clurent entr'eux,  et  le  déclarèrent  audit  seigneur  mar- 
quis, de  s'en  mettre  au  hazard,  et  de  servir  chacun  de 

pionnier.  Ledit  marquis  leur  demanda  en  laquelle  des 
deux  villes  ils  se  voudroient  plustost  bazarder,  ou  s'ils 
estoient  d'advis  de  les  tenir  toutes  deux.  Et,  sur  la  res- 
ponse  qu'ils  firent  qu'à  luy  estoit  (ayant  desja  ouy 
leurs  opinions)  de  conclurre  laquelle  ils  tiendroient, 
mais  que  les  deux ,  ils  y  veoient  alors  peu  d'apparence, 
veu  le  peu  d'ordre  que  Ion  y  avoit  mis,  et  que  mieux 
valoit  en  bien  garder  une,  que  de  se  mettre  au  danger 
que  l'une  fîst  perdre  l'autre;  «  Et  je  vueil  (dist-il 
«  adoncques)  les  garder  toutes  deux;  et,  pource  que 
«  vous ,  monsieur  de  La  Pvoche ,  tenez  ceste  cy  pour 
«  la  plus  foible,  je  vueil  y  demeurer  en  personne.  » 
Et  sur  ce,  ledit  sieur  de  La  Roche,  en  se  monstrant  et 
offrant  soy-mesme:  «  Voicy,  dit-il,  un  aussi  homme 
«  de  bien  qui  de  bon  cueur  y  demeurera  quand  et 
«  vous  ,  et  pour  vous  y  obeïr  ainsi  que  la  raison 
ce  veult.  5) 

Les  auti^es  capitaines  ne  peurent  bien  estre  de  cest 
accord,  et  nonobstant  qu'ils  se  couvrissent  d'autre 
excuse,  disant  qu'il  n'estoit  raisonnable  qu'un  lieute- 
nant gênerai  du  Roy  se  laissast  assiéger  en  la  pre- 
mière place  et  plus  prochaine  du  danger,  à  cause  que 
ce  seroit  donner  cueur  aux  ennemis  de  la  forcer,  en 
intention  que,  luy  pris ,  l'entreprise  seroit  vaincue ,  et 
aux  assiégez  oster  toute  espérance  du  secours  qu'ils 
pourroient  à  un  besoing  espérer  du  lieutenant  gênerai 
du  Roy  :  parquoy  il  leur  sembloit  beaucoup  meilleur 
et  plus  à  propos  que,  laissant  à  Fossan  telle  force  qu'il 
jugeroit  ëstre  suffisante,  luy,  avecqiies  le  surplus  de 
son  armée,  se  retirast  à  Cony ,  pour  le  tenir  tant  qu'il 
pourroit;  et,  ce  pendant  qu'ils  entendroient  à  rerapa- 
rer  et  fortifier  la  ville,  il  fist  de  son  costé  dihgence  de 
i8.  3o 

leur  faire  amener  vins  et  farines,  dont  à  Cony  et  aux 
environs  y  avoit  grande  abondance ,  et  audit  Fossan 
bien  peu,  et  mesmement  de  farines  et  de  moulins 
point,  et  aussi  peu  dequoy  en  faire.  Si  n'estoit  ce  tou- 
tesfois  la  principale  intention  qui  les  mouvoit  à  l'en 
dissuader;  mais  ils  craignoient  que,  demeurant  audit 
Fossan,  il  baillast  et  la  place  et  eux  ensemble  es  mains 
de  l'enncmy  ;  car  le  souspeçon  tousjours  croissoit  sur 
luy,  et  leur  venoit  de  plusieurs  lieux  ad\  ertissement 
qu'il  avoit  traitté  avecques  l'Empereur:  ils  n'en  osoient 
neantmoins  encores  faire  semblant,  avant  que  sça- 
voir  rintention  du  Roy.  Pour  ce  soir,  il  arresta  (quel- 
que chose  qu'on  luy  eust  remonstré)  de  demeurer  au- 
dit Fossan ,  et  y  retenir  avecques  luy  le  seigneur  de 
La  Roche-du-Maine  et  autres,  jusques  au  parfaict  de 
deux  cens  hommes  d'armes  et  trois  mille  hommes  de 
pied  ;  le  surplus  envoyer  dedans  Cony.  Ainsi  se  dé- 
partit le  conseil  ;  et,  au  lendemain  matin ,  avant  soleil 
levé,  ledit  sieur  marquis  fist  rappeller  les  capitaines, 
pour  adviser  et  conclurre  ce  que  seroit  à  faire. 

Assemblez  qu'ils  furent,  le  sieur  de  Monl.pesat  luy 
demanda  sur  quelle  chose  ils  avoient  à  délibérer,  et 
si  le  soir  précédant  ils  avoient  pas  prise  leur  conclu- 
sion :  à  quoy  il  respondit,  en  s'addressant  au  seigneur 
de  La  Roche,  que  les  paroles  du  soir,  à  l'aventure,  ne 
ressembleroient  point  à  celles  du  matin  :  et,  sur  ce  que 
ledit  seigneur  de  La  Roche  luy  replicqua  que  les 
siennes,  quant  à  luy,  estoient telles  au  matin  qu'au  soir, 
il  luy  dist  que  non  pas  les  siennes  pour  ceste  fois  ;  car 
il  vouloit  que  les  seigneurs  de  Montpesat,  de  Villebon 
et  ledit  de  La  Roche,  avecques  leurs  compagnies;  et 
le  seigneur  de  La  Rocque,  avecques  celle  du  grand 

escuyer  ;  et  les  capitaines  Anglure  et  Sainct  Aubin , 
avecqucs  leurs  bandes,  chacune  de  mille  hommes  de 
pied  champenois  et  normans  ;  Wailiz,  avecques  la 
sienne,  de  cinq  cens  Gascons;  et  Sainct  Petre  Corse, 
avecques  les  Italiens  qu'il  avoit,  en  nombre  de  trois 
à  quatre  cens,  demourassent  audit  Fossan:  et  que  luy, 
après  disner,  s'en  iroit  à  Cony  avecques  le  surplus  de 
la  trouppe,  et  leur  renvoiroit  le  chevalier  d'Ambres 
avec  sa  bande ,  qui  estoit  de  mille  Gascons ,  lesquels 
serviroient  de  faire  escorte  aux  vivres ,  artillerie ,  boul- 
lets  et  munitions  qu'il  promettoit  leur  envoyer.  Et 
sur  ceste  conclusion,  disna  ;  puis  s'en  partit,  laissant 
à  Fossan  les  capitaines  et  gens  de  guerre  dessusdits ,  et 
pour  capitaine  gênerai  et  lieutenant  du  Roy,  pour 
commander  à  tous ,  ledit  sieur  de  Montpesat ,  cheva- 
lier de  l'Ordre. 

Apres  le  parlement  dudit  sieur  marquis,  vindrent 
nouvelles,  combien  que  non  certaines,  au  sieur  de 
Montpesat  et  autres  capitaines  estans  à  Fossan ,  com- 
ment ledit  marquis,  auparavant  ceste  conclusion  prise 
(c'est  à  sçavoir,  alors  qu'il  tenoit  propos  de  s'enfermer 
quand  et  eux  en  laditte  ville  de  Fossan),  avoit  mande 
ceste  sienne  délibération  au  seigneur  Antoine  de  Levé, 
l'admonnestant  qu'il  y  vint  hastivement,  et  sans  se  tra- 
vailler d'y  amener  grosse  artillerie  ;  car  il  luy  bail- 
leroit  ensemble  la  ville  et  les  hommes  entre  mains  : 
aussi  que,  depuis  son  partement  pour  aller  à  Cony,  il 
avoit  renvoyé  vers  ledit  Antoine  de  Levé,  luy  donner 
advis  de  ceste  mutation,  et  le  faire  haster  de  venir 
avant  que  la  ville  fust  en  defîënse ,  par-ce  qu'un  cha- 
cun mettoit  la  main  à  l'euvre,  autant  capitaines  que 
soldats,  et  pourroient  en  bien  peu  de  temps  mettre 

la  ville  en  defiense  ;  mais  qu'en  se  hastant  de  venir^ 
il  n'y  trouveroit  aucune  resistence;  et  que,  se  présen- 
tant devant  l'une  des  portes  ,  ceux  de  dedans  s'en 
iroient  par  l'autre.  Ce  qui  plus  feit  adjouster  de  foy 
à  cest  advertissement ,  fut  que  le  marquis  ne  leur  te- 
ïioit  promesse  de  leur  envoyer  les  vins,  farines,  ar- 
tillerie, boullets  et  munitions  qu'il  leur  avoit  promis. 
Et,  à  ceste  cause,  le  sieur  de  Montpesat,  accompagné 
du  sieur  de  Sansac,  du  sieur  de  Castelpers ,  son  lieute- 
nant, et  de  vingt  chevaux,  se  délibéra  d'aller  vers  luy 
jusques  à  Cony,  sçavoir  à  quoy  tenoit  qu'il  n'en  avoit 
nouvelles.  Si  trouva  ledit  sieur  marquis  faisant  fort 
l'erapesche'  à  mettre  ordre  au  parlement  desdittes  mu- 
nitions ;  et  avoit  desja  faict  tirer  une  longue  coulevrine 
et  trois  canons,  et  faisoit  charger  les  boullets  et  pou- 
dres ,  et  des  farines  environ  de  douze  cens  sacs, 
avecques  bonne  quantité  de  vins,  et,  en  présence  du- 
dit  sieur  de  Montpesat,  feit  acheminer  l'artillerie,  luy 
promettant  qu'avant  la  nuict  le  tout  seroit  rendu  au- 
dit Fossan. 

Le  sieur  de  Montpesat,  se  confiant  en  la  parole  dudit 
marquis,  accompagnée  de  l'apparence  qu'il  voy oit  de 
l'exécution ,  et  aussi  pource  qu'il  ne  vouloit  estre  longue- 
ment absent  de  sa  charge ,  s'en  retourna  plein  d'espé- 
rance à  Fossan,  le  chevalier  d'Ambres,  et  sa  bande  de 
mille  hommes  de  pied  gascons,  avecques  luy  ;  mais  après 
luy  arrivèrent  seulement  un  canon  et  une  longue  cou- 
levrine, cinq  caques  de  pouldre,  et  quelques  boulets, 
mais  peu,  et  d'autre  calil)re  que  n'estoient  les  pièces  : 
tout  le  surplus,  devins,  artillerie  et  munitions,  fut  par 
ledit  marquis  envoyé  à  sa  maison  de  Raveil ,  et  luy  dés 
la  nuict  ensuivant  s'y  retira.  Ce  fut  fait  le  jeudy  sep- 


DE  GUILLAUME  DU  BELLAY.    [l536]  4^9 

tierae  jour  de  juing;  et  le  mardy  ensuivant,  environ 
les  deux  heures  après  midy,  arriva  l'avant-garde  du 
seigneur  Antoine  de  Levé,  lequel,  au  mandement  du- 
dit  marquis,  estoit  party  de  devant  Turin  de'sleven- 
dredy  précédant,  y  laissant,  pour  continuer  le  siège, 
le  nombre  de  dix  mille  hommes,  soubs  la  charge  de 
Scalingue,  gouverneur  d'Ast,  et  ce  jour  vint  coucher 
à  Carmagnolle:  et  le  raesme  jour,  fut  depesché,  parlé 
seigneur  d'Annebault,  messire  Jean  de  Cambray,  son 
lieutenant,  pour  sçavoir  des  nouvelles  du  Roy,  et  luy 
en  faire  sçavoir  de  celles  de  Piémont.  Et  en  ce  temps 
mourut  monseigneur  Jean ,  duc  d'Albanie ,  chevalier 
de  l'ordre  du  Koy,  capitaine  de  cent  hommes  d'armes, 
et  gouverneur  de  Bourbonnois,  Auvergne,  Forests'et 
Beaujolois  :  son  gouvernement  fut  donne  à  messire 
Jean  de  Bretaigne,  duc  d'Estampes,  et  sa  compagnie, 
partie   en   deux  -,  la  moitié  fut  donne'e    à   monsieur 
de  Chabannes,  baron  de  Curton ,  et  l'autre  moitié'  à 
monsieur  de  La  Fayette.  Aussi  mourut  messire  Louis 
d'Orléans,  duc  de  Longueville  et  comte  de  Dunois, 
aussi  chevalier  de  l'ordre,  et  capitaine  de  cinquante 
lances  :  la   compagnie   duquel  fut  baille'e  à  messire 
Louis  d'Orléans,  son  frère,  marquis  de  Rothelin.  L'a- 
vantgarde  du  seigneur  Antoine  de  Levé  repoulsa  le 
guet  de  ceux  de  Fossan,  à  son  arrivée,  et  faillit  à 
prendre  ceux  qui  estoient  au  couvent  de  Saint -Fran- 
çois, hors  la  ville,  faisans  abbatre  le  clocher  de  l'é- 
glise, et  autres  édifices  dudit  couvent  qui  pouv oient 
nuire  à  la  defi'ense  de  la  ville  :  et  là  se  dressa  une 
grosse  escarmouche  entre  laditte  avantgai  de  et  ceux  de 
dedans,  qui  sortirent  au  secours  et  pour  retirer  leurs 
pionniers ,  dont  en  y  avoit  desja  eu  aucuns  de  morts 

et  blecez.  A  ceste  saillie  moururent  des  Impériaux 
beaucoup,  et  non  seulement  de  coups  de  main  et  de 
arqucbutte,  mais  aussi  de  l'artillerie  de  dedans,  qui 
feit  grandement  son  devoir  à  favoriser  noz  gens.  La 
nuict  survenant,  sépara  ceste  escarmouche  ;  et  arriva 
le  seigneur  Antoine  de  Levé,  avecques  toute  sa  force, 
qui  se  vint  loger  à  la  portée  d'une  arquebuse,  près  la 
ville,  audit  couvent  de  Sainct-François ,  qui,  pour  la 
briefveté  du  temps,  et  pour  avoir  peu  de  pionniers, 
n'avoit  esté  parachevé  d'a])attre. 

Le  sieur  d'Eschenais,  qui ,  après  la  conclusion  prise 
de  garder  Fossan ,  avoit  repris  la  poste ,  estoit  cepen- 
dant arrivé  devers  le  Roy,  et  luy  avoit  rendu  compte 
de  ce  qu'il  avoit  veu  et  entendu,  et  mesmement  du 
département  du  marquis,  et  du  souspeçon  que  Ion 
avoit  sur  luy  :  chose  qui  ne  pouvoit  entrer  en  l'enten- 
dement de  ceux  qui  l'oyoient  dire  ;  car,  ayant  esté 
ledit  marquis  nourry  dés  enfance  avecques  le  Pvoy, 
ayant  eu  de  luy  bon  estât  pour  s'entretenir  ce  pendant 
que  le  marquis  Michel  Antoine,  son  frère,  avoit  vescu  ; 
ayant  esté  faict  par  luy  chevalier  de  son  ordre;  son 
marquisat  ayant  esté  par  arrest  adjugé  au  Roy  (comme 
il  a  esté  recité  cy  devant),  à  cause  de  la  felonnie  et 
rébellion  commise  par  le  marquis  Jean  Louis,  aisné 
de  la  maison,  après  le  deces  du  marquis  Michel;  et 
en  ayant  le  Roy  faict  don  et  baillé  investiture  au- 
dit marquis  François  ;  luy  ayant  davantage  donné 
freschement  de  la  conqueste  faicte  sur  le  duc  de  Sa- 
voye,  jusques  au  nombre  de  quarante  six  (0  villes  es- 
tans  la  Heur  du  Piémont,  et  montans  plus  m  revenu 
que  ne  faisoit  son  marquisat  :  au  surplus,  luy  ayant 

tant  faict  (Vlioniieur  et  monstre  de  confiance,  que  de 
l'avoir  faict  son  lieutenant  gênerai  et  luy  bailler  sa 
force  entre  mains ,  le  cas  insolite  et  nouveau ,  et 
duquel  il  ne  se  trouve  aucun  exemple  en  toutes  his- 
toires du  temps  passe',  rendoit  la  chose  à  un  chacun, 
non  que  difficile ,  mais  impossible  à  croire.  Et  certai- 
nement il  ne  fut  encores  jamais  veu ,  ouy,  ne  leu , 
qu'un  chef  d'arme'e  feist  une  faulte  si  orde  et  infâme, 
que  d'attirer  et  mettre  (en  tant  qu'à  luy  en  a  este) 
dedans  le  cueur  et  es  entrailles  du  royaume  de  son 
prince,  bien  méritant  de  luy  en  un  recouis  de  for- 
tune assez  prospère,  et  alors  que  moins  on  s'en  don- 
noit  de  garde,  une  armée  ennemie,  autant  puissante, 
exercitëe  et  bien  en  ordie,  qu'il  en  ayt  point  esté 
veu  de  la  mémoire  des  hommes.  Je  vueil  que  Vitellius 
ait  esté  abandonné  par  Ceciiana,  prenant  le  party 
contraire  de  celuy  qui  l'avoit  honoré  et  avancé;  mais 
ce  fut  après  que  les  aifaires  dudit  Vitellius  furent  du 
tout  en  desespoir  ,  et  pour  se  renger  à  la  fortune,  qui 
à  l'un  des  contendans  adjugeoit  par  son  assistence  la 
chose  par  eux  doux  ambitieusement  prétendue:  Stillico, 
JNarses,  ayent  commis  pareille  faulte  ;  mais  ce  fut  pour 
grande  et  juste  occasion  d'indignation ,  et  pour  se 
venger  de  la  non  méritée  ingratitude.  Cestuy  cy,  sans 
cause  d'indignation,  a  trahy  son  prince  naturel,  en 
cours  de  fortune  assez  prospère  ,  et  sur  le  poinct  que 
sondit  prince  usoit  envers  luy  de  meilleur  en  meilleur 
traittement,  et  de  plus  grand  en  plus  grand  avancement 
en  biens,  honneur  et  authorité.  Ne  fault  doncques  de- 
mander si  ceste  nouvelle  fut  au  Roy  merveilleusement 
estrange  :  pour  cela  toutesfois  ne  voulut  il  succomber 
à  fortune;  mais,  ensuivant  sa  nature  ou  coustume, 

qui  tousjours  a  esté  de  croistre  de  cueur  en  ses  adver- 
sitez ,  et  d'icelles  se  résoudre  plus  terrible  et  formi- 
dable à  son  ennemy,  depescha  incontinant  le  seigneur 
Jean  Paule  de  Cere,  avecques  grosse  somme  de  de- 
niers ,  pour  aller  en  toute  diligence    se  mettre  en 
l'une  desdittes  places  de  Fossan  et  Cony,  et ,  si  mestier 
avoit  de  gens,  lever  jusques  au  nombre  de  trois  mille 
hommes  de  pied  italiens ,  et  deux  cens  autres  servans 
sur  chevaux  légers.  Avecques  luy  renvoya  ledit  d'Es- 
chenais,  et  par  luy  escrivit  audit  sieur  marquis  que, 
pour  certaines  et  bonnes   causes,  il  eust  à  faire  un 
voyage  vers  luy  ,  laissant  ce  pendant  ledit  seigneur 
Jean  Paule  en  l'une   des  places,  et  le  seigneur  de 
Montpesat  en  l'autre.  Mais,  arrivez  qu'ils  furent  au 
col  de  l'Agnel,  ils  rencontrèrent  la  compagnie  dudit 
seigneur  Jean  Paule,  et  celle  du  capitaine  Bonneval, 
et  le  seigneur  Chrestofle  Guasco  avecques  mille  Ita- 
liens  dont  il  avoit  la  charge,  qui  s'en  retournoient 
en  France  ;  et  leur  comptèrent  comment  Fossan  estoit 
assiégé ,   le  marquis   ouvertement  révolté  contre  le 
Roy,  et  qu'il  avoit  envoyé  des  lettres  à  la  poste,  pour 
faire  tenir  audit  seigneur  ,    et  que  par  icelles  (ainsi 
qu'ils  av oient  entendu)  il  luy  demandoit  congé,  aile- 
gant  les  causes  et  raisons  qui   à  ce   le   mouvoient. 
Parquoy  ledit  seigneur  Jean  Paule  fut  d'advis  de  tem- 
poriser au  lieu  où  il  estoit,  ce  pendant  que  ledit  d'Es- 
chenais  iroit  vers  le  Roy,  sçavoir  ce  qu'il  luy  plairoit 
ordonner,  ceste  nouvelle  entendue;  et,  pour  ne  per- 
dre temps,  fit  par  moyens  entendre  au  seigneur  d'An- 
nebault  à  Turin,  et  au  sieur  de  Montpesat  à  Fossan,  la 
cause,  tant  de  sa  venue  que  de  son  arrest,  et  la  charge 
qu'il  avoit  eu  du  Roy. 

Les  occasions  surquoy  fondoit  le  marquis  sa  révolte 
estoient  telles,  à  ce  qu'il  en  dist  à  messire  Martin  du 
Bellay,  estant  à  Fossan,  mcsme  depuis  qu'il  eust  pris 
le  party  de  l'Empereur,  estans  ceux  dudit  Fossan  en 
tresve,  jusques  à  ce  qu'ils  eussent  nouvelles  si  le  Roy 
auroit  agi-eable  la  capitulation  par  eux  faicte  :  que 
tous  marquisats  estoient  de  droict  tenus  de  l'Empire , 
et  que  si  ses  prédécesseurs  s'estoient  retirez  de  l'obeïs- 
sance  dudit  Empire,  pour  attribuer  la  souveraineté 
au  Dauphin  de  Viennois,  luy,  qui  avoit  cognoissance 
de  ce  faict,  ne  pouvoit  moins  que  de  retourner  à  son 
seigneur  naturel.  Auquel  fut  respondu  par  ledit  sieur 
du  Bellay,  que  ,  si  ses  prédécesseurs  l'avoient  tenu  an- 
ciennement de  l'Empire,  et  luy  l'avoit  tenu,  par  temps 
iramemorable,  du  Dauphine',  il  devoit  moins  que  ses 
prédécesseurs  se  retirer  de  l'obeïssance  de  celuy  qui 
l'en  avoit  investy,  non  investy  mais  donné  en  pur  don 
(car,  estant  adjugé  au  Roy  par  confiscation  pour  la 
rébellion  de  son  frère  aisné  Jean  Louis,  ledit  sieur  luy 
avoit  donné  )  ;  et  qu'il  n'avoit  tiltre  que  celuy  du  Roy, 
comme  Dauphin  ;  et  si  le  Dauphin  n'y  avoit  droict, 
luy  n'en  pouvoit  avoir,  mais  son  frère  Jean  Louis.  En 
somme,  la  maladie  ne  procedoitde  là;  il  estoit  homme 
qui  adjoustoit  foy  aux  devins,  lesquels  luy  avoient  pré- 
dit que  l'Empereur  devoit  ceste  année  déposséder  le 
Roy  de  son  royaume  ;  et  mesme  offrit  audit  du  Bellay, 
que  l'Empereur  estant  jouissant  comme  il  seroit  dudit 
royaume ,  luy  faire  plaisir.  Or  deux  choses  luy  tour- 
mentoient  l'esprit  :  l'une,  la  craincte  qu'il  avoit  de  per- 
dre son  Estât  ;  l'autre ,  l'espérance  qu'il  avoit,  faisant 
ceste  révolte,  d'estre  favorisé  de  l'Empereur,  en  la 
cause  qu'il  pretendoit  au  marquisat  de  Moniferrat  :  de 

sorte  que ,  parlant  audit  du  Bellay,  dist  :  «  Je  n'ay 
«  envie  d'aller  en  France  contrefaire  le  prince  de 
«  jNIelphe,  »  qu'il  vouloit  dire  estre  dcshcrité. 

Au  demourant,  le  P\oy  ordonna  et  escrivit  au  sieur 
de  Humieres,  qu'outre  les  cinq  cens  hommes  qu'il 
avoit levez  au  pais,  pour  la  garde  et  scureté  des  pas- 
sages, il  se  servist  des  bandes  du  seigneur  Chrestolle 
Guasco  ,  auquel  il  donna  charge  de  les  accomplir 
jusques  au  nombre  de  deux  mille  hommes,  et  voulut 
qu'il  servist  en  celle  frontière,  combien  qu'il  eust  faict 
requeste  d'estre  employé  ailleurs ,  pour  double  qu'il 
avoit  qu'estant  si  près  du  marquis  de  Saluées  (avecques 
lequel  il  avoit  longuement  et  privément  hanté,  et  mes- 
mement,  se  retirant  ledit  marquis  avecques  l'Empe- 
reur, avoit  demeuré  quelques  jours  avec  luy,  et,  s'il 
l'eust  voulu  croire,  l'eust  entièrement  suivy,  et  laissé 
le  service  du  Pxoy  )  ,  on  eust  paravanture  quelque 
souspeçon  et  deffiance  sur  luy  :  mais  le  R.oy  s'y  voulut 
fier,  et  qu'il  demourast  là.  Et  fut  aussi  envoyé  le 
sieur  de  La  Tour  à  Essilles,  avecques  trois  cens  arque- 
busiers, et  audit  sieur  de  Humieres  ordonné  mettre 
bonne  garnison  dedans  Suse ,  pour  avoir  souvent  nou- 
velles de  la  ville  de  Turin,  en  laquelle  fut  renvoyé  le 
capitaine  Carabray,  dessusnommé,  avecques  le  paye- 
ment des  gens  de  guerre  estans  dedans.  Aux  compagnies 
du  seigneur  Jean  Paule  de  Cere  et  du  capitaine  Bon- 
neval,  fut  mandé  qu'ils  s'en  allassent  en  Provence, 
pour  soulager  le  Dauphiné  ;  au  comte  Guillaume  de 
Fustemberg,  qu'il  print  avecques  ses  bandes  le  che- 
min de  Cisteron,  et  qu'y  laissant  le  bagage,  il  les 
conduisist  à  Barselonne,  es  terres  neufves  vivant  gra- 
tieusement,  jusques  à  ce  qu'il   eust  cerlaineté   que 

l'Empereur  passast.  deçà  les  monts,  et  qu'ayant  la 
dessusditte  certainete',  il  commcnçast  à  faire  le  degast 
au  puis,  afin  que  l'ennemy  n'y  trouvast  vivres  n'autre 
soulagement.  A.  Grenoble  fut  envoyé  quelque  quan- 
tité de  poudres,  et  une  somme  de  deniers,  pour  ren- 
forcer les  estappes  ;  et  au  sieur  de  Burie,  qui  estoit 
dedans  Turin,  fut  donne'e  la  compagnie  de  cinquante 
hommes  d'armes  qui  au  paravant  avait  esté  audit 
marquis  ;  et  le  sieur  d'Eschenais  redepesclié,  pour 
aller  vers  le  sieur  de  Montpesat  à  Fossan ,  luy  dire, 
de  par  le  Roy,  que  s'il  estoit  possible,  il  tint  encores 
trente  jours ,  à  ce  que  le  secours  que  ledit  seigneur 
entendoit  luy  envoyer  fust  plus  puissant  et  mieux 
equippé  que  s'il  estoit  dressé  à  la  haste  ;  que  s'il  voyoit 
toutesfois  ne  le  pouvoir  faire,  il  ne  se  hazardast  tant, 
que ,  par  trop  attendre  à  parler,  il  fust  contrainct  de 
prendre  composition  honteuse.  Mais  ledit  sieur  d'Es- 
chenais, voyant  qu'il  ne  pouvoit  seurement  passer, 
bailla  ses  lettres  et  sa  créance  par  cscrit ,  signée  de  sa 
main ,  au  seigneur  Ghrestofle  Guasco,  qui  entreprit 
de  la  faire  tenir. 

Pour  retourner  à  noz  gens  assiégez  audit  Fossan, 
est  à  sçavoir  que,  qviand  ledit  siège  arriva  ,  le  bastion, 
qui  estoit  toute  la  force  de  la  ville  (  si  forteresse  y 
avoit),  n'estoit  encores  de  six  pieds  de  liault,  et  par 
aucuns  endroits  la  terre  estoit  dehors  plus  haulte  que 
ledit  bastion  :  parquoy  le  seigneur  Antoine  de  Levé, 
pour  faire  ses  approches  avant  qu'ils  fussent  en  plus 
grande  deffence,  feist,  désle  lendemain'qu'il  fut  arrivé, 
commencer  les  trenchécs,  où  d'une  part  et  d'autre  fu- 
rent tirez  force  coups  d'arquebuse ,  et  furent  tuez 
beaucoup  de  ceux  de  dehors,  qui,  en  faisant  leurs 

trencliees,  se  descouvroient  trop  hardiment;  aucuns 
des  nostres  aussi  furent  tuez  et  blecez,  cedit  jour  et 
autres,  en  besongnant  auditbastion,  pour  cause  de  la 
terre  qui  estoit,  comme  j'ay  dit,  plus  haulte    dehors 
que  dedans ,  en  sorte  que  noz  gens  ne  pouvoient  y 
aller  ne  venir,  sans  ])ien  grand  danger.  Pour  y  obvier, 
furent  la  nuict  assis  des  gabions  au  devant  des  endroicts 
que  la  terre  par  le  dehors  estoit  la  plus  haulte  ;  mais, 
pour  autant  que  la  terre  dont  ils  furent  remplis  estoit 
sèche  et  non  foullée,  tout  s'en  alla  en  poudre,  quand 
l'artillerie  de  dehors  eust  commence'  à  tirer  contre, 
qui  tenoit  ceux  de  dedans  en  grosse  et  merveilleuse 
peine.  Pour  le  premier  jour  ne  pour  le  second ,    elle 
n'avoit  encores  este'  plante'e  ;  et  fut  la  principale  en- 
tente de  ceux  de  dehors  faire  leurs  trenchëes   et  ame- 
ner leurs  gabions,  et  de  ceux  de  dedans,  se  remparer 
et  fortifier.   Au  troisiesme  jour ,    commença  la  bat- 
terie avecques  seulement  deux  canons ,  et  assez  lente  ; 
la  muraille  toutesfois  estoit  si   meschante  et  débile, 
qu'au  lendemain  toutes  les   deffences  furent  rase'es. 
Environ  le  soir ,  il  fut  arresté  par  ceux  de  dedans , 
de  faire  une  saillie  à  pied  et  à  cheval,  les  uns  d'un 
costé,  les  autres  d'autre  :   le  baron  de   Castelpers  , 
lieutenant  du    sieur   de  Monlpesat  ,   eut   charge   de 
mener  les  gens  de  cheval;  et  le  capitaine  Wartis,  na- 
varrois,  les  gens  de  pied  :  par  la  porte  du  chasteau  sor- 
tirent ceux  de  cheval,  et  les  gens  de  pied  par  la  caze- 
matte  du  bastion,  en  une  vale'e  assez  loing  de  la  ville. 
Les  lansquenets,  qui  estoient  la  force  du  camp  im- 
périal, estoient  logez  dedans  la  prairie,  et,  pour  estre 
assez  loing  du  danger,  avoient  leur  guet  assez  foible, 
contre  la  coustume  toutesfois  de  leur  nation  :  le  capl- 


DE  GUILLAUME  DU    BELLAY.    [l53()]  47  7 

teineWartis,  qui  en  esloit  adverty,  et  qui  estoit,  comme 
j'ay  dit,  sailly  à  couvert,  tira  droict  en  celle  part,  et 
d'anive'e  leur  l'cit  du  dommage.  Le  seigneur  de  Castel- 
pers  commença  lors  àapparoistre  avecquessesclievaux, 
quifeit  donner  l'alarme  chaude:  et  pourtant  le  seigneur 
Antoine  de  Levé,  qui  avoit  autour  de  luy  les  Espagnols, 
y  envoya  tresbonne  troupe,  en  intention  de  clorre  le 
chemin  du  retour  à  ceux  de  dedans.  Ceux  qui  estoient 
ordonnez  par  luy  à  la  garde  des  trenche'es,  voyans 
ainsi  courir  chacun  à  l'alarme ,  y  coururent  aussi  en 
diligence,  laissans  l'escorte  de  leurs  pionniers  assez 
débile.  Le  capitaine  Sainct  Petre  Corse,  qui  estoit 
avecques  le  sieur  de  Villebon  ordonné  à  la  garde  du 
bastion ,  voyant  la  garde  des  trenchées  ainsi  desgarnie, 
sortit  dehors,  et,  à  l'ayde  d'aucuns  Champenois  et  Nor- 
mans,  qui  aussi  sortirent  par  un  autre  costé,  donna 
dedans  lesdites  trenchées  en  telle  furie,  que  d'arrivée 
y  tua  vingt-cinq  ou  trente  hommes,  et  contraignit  les 
autres  à  prendre  la  fuitte  vers  le  logis  du  seigneur 
Antoine  de  Levé,  qui  envoya  pour  les  soustenir  la 
plus  part  de  ce  qui  luy  estoit  demouré  de  gens.  Ceste 
meslée  fut  cause  que  les  premiers  qu'il  avoit  envoyez 
tournèrent  chemin  pour  venir  au  secours.  Noz  gens 
de  cheval  qui,  d'autre  costé ,  voy oient  un  chacun  aban- 
donner le  convent  pour  courir  à  ceste  alarme,  tirè- 
rent ceste  part ,  aussi  pour  soustenir  le  capitaine 
Sainct  Petre,  qui  avoit  roidement  repoulsé  ceux  des 
trenchées  jusques  là  endroit  :  et  fut  contrainct  ledit  de 
Levé  de  se  faire  porter  hors  de  son  logis  pour  se  sau- 
ver ;  mais  fut  de  si  près  suivy,  que  ses  porteurs  l'a- 
bandonnèrent en  un  bled,  où  fust  pour  se  tirer  hors 
du  danger,  ou  pour  donner  occasion  de  les  suivre  par 

autre  chemin  qu  ils  prindrent,  et  ce  pendant  guarentir 
ledit  de  Levé,  qui  demouroit  en  sa  chaire  caché,  pour 
la  haulteur  des  bleds,  qui  en  ostoit  la  veue  à  ceux 
qui  les  suivoient;  qui  fut  la  cause  de  sa  sauvelé.  Ce 
faict,  noz  gens  se  retirèrent  sans  perte,  mais  aucuns 
blessez,  dont  par  après  en  mourut  trois  ou  quatre. 
Lesdits  capitaines  Sainct  Petre  et  Wartiz  furent  tous 
deux  blessez  de  coups  d'arquebuse,  l'un  en  la  main, 
et  l'autre  au  pied  ;  mais  furent  bientost  guariz  :  avec 
eux  amenèrent  prisonnier  un  Napolitain,  capitaine 
de  trois  cens  hommes  de  pied. 

Jusques  alors  n'avoient  encores  les  ennemis  faict 
batterie  bien  asprement  ;  car,  s'asseurans  en  ce  que 
leur  avoit  mandé  le  marquis,  ils  ne  pensoient  point 
que  les  assiégez  voulussent  tenir  :  laquelle  opinion 
servit  beaucoup  ausdits  assiégez  ;  car  le  seigneur  An- 
toine de  Levé  leur  avoit  tousjours  laissé,  sur  ceste  es- 
pérance, et  encores  laissa  l'espace  de  dix  ou  douze 
jours,  la  porte  tirant  à  Cony  en  liberté,  pensant  que 
par  là  ils  se  retireroient  :  qui  donnoit  ausdits  assiégez 
grand  raffreschissement,  par  ce  que  de  sept  puys  qu'ils 
avoienten  la  ville,  les  cinq  furent  taris  en  deux  jours; 
mais ,  au  moyen  de  ceste  porte  ouverte  ,  et  à  la  faveur 
de  leurs  arquebusiers ,  qui  leur  faisoient  escorte ,  ils 
s'alloient  fournir d'eaue  à  la  fontaine,  qui  de  ce  costé 
là  estoit  au  pied  de  la  ville  ;  et  sans  cela  ne  leur  eust 
esté  possible  de  tenir.  Or  entra  en  fantasie  audit  de 
Levé,  que  lesdits  assiégez,  pour  avoir  plus  honneste 
excuse  de  se  retirer,  attendissent  qu'il  eust  faict  bres- 
che:  et,  à  ceste  cause,  deux  jours  après  laditte  sail- 
lie (  laissant  toutesfois  encores  ceste  porte  ouverte , 
pour  aller  à  Cony),  il  fcit  de  bien  grand  matin  com- 

luencer  à  tirer  en  batterie  avec  quatre  canons;  et  à 
tous  les  coups  faulsoient  la  muraille  ,  et  non  sans 
blesser  beaucoup  de  noz  gens.  x-Vvant  le  midy  eurent 
faict  bresclie,  et  assez  rase,  par  laquelle  eussent  peu 
entrer  jusques  à  trente  hommes  de  front  ;  puis  cessè- 
rent de  tirer,  environ  d'une  à  deux  heures  ;  qui  feit 
penser  aux  nostres  que  ce  fust  pour  donner  l'assault: 
et  à  la  vérité'  le  pouvoient  faire ,  car  il  n'y  avoit  point 
de  fossé  au  devant,  et  pouvoient  venir  au  combat 
ceux  de  dehors  aussi  facilement  que  ceux  de  dedans: 
parquoy  il  fut  commandé  aux  gensd'arraes  de  descen- 
dre en  une  trencliée  qui  avoit  été  faicte  par  derrière  la 
muraille,  au  dedans  de  la  ville;  et,  pour  les  sous- 
tenir,  furent  les  gens  de  pied  mis  sur  le  bord  d'icellc 
trenchée. 

Les  ennemis  firent  bien  contenance  de  venir  à  l'as- 
sault; qui  fut  cause  que  les  nostres  demourerent  tout 
le  jour  à  laditte  bresche,  les  hommes  d'arnies  l'ar- 
met  en  teste,  et  les  gens  de  pied  selon  qu'ils  avoient 
esté  ordonnez:  et  généralement  y  furent  tous,  excep- 
tez ceux  qui  avoient  esté  ordonnez  à  se  tenir  en  la 
place,  pour  secourir  en  la  part  qu'il  seroit  besoing. 
Ainsi  se  passa  tout  ce  jour,  et  ne  fut  point  donné  d'as- 
sault  :  bien  mirent  les  ennemis  en  leurs  trencliées  un 
bon  nomjjre  de  leurs  gens  esleuz,  qu'ils  y  firent  tenir 
toute  nuict,  espians  s'ils  pomnoient  surprendre  la  bres- 
che ;  et  les  nostres  tindrent  aussi  toute  la  nuict  cin- 
quante hommes  d'armes  en  leur  trenchée,  pour  obvier 
à  laditte  surprise.  Les  nostres  tousjours  continuèrent, 
sans  gueres  prendre  repos,  à  remparer  au  devant  de 
la  bresche,  et  y  firent  une  trenchée  par  dedans  avecqucs 
Tin  rempart,  et  la  trenchée  bien  flancquée;  et  chacun 

en  son  quartier  en  fist  le  semblable,  dont  jamais  ne 
s'en  destournerent,  pour  quelque  ennuy  que  l'ennemy 
leur  fist,  lequel  toute  la  nuict  tira  par  intervalles,  en 
intention  de  les  empescher.  Douze  jours  fut  la  bresche 
en  ceste  sorte ,  sans  qu'il  se  donnast  aucun  assault.  Le 
seigneur  Antoine  de  Levé  n'y  vouloit  bazarder  ses  Es- 
pagnols, les  reservant  à  entreprise  de  plus  grosse  con- 
séquence, par -ce  qu'en  eux,  pour  estre  tous  vieils 
soldats,  estoit  entièrement  toute  son  espérance;  les 
Italiens  n'y  vouloient  marcher,  s'ils  n'estoient  payez  ; 
les  AJlemans  ne  s'estimoient  point  devoir  estre  moin- 
dres en  réputation  que  les  Espagnols,  et  n'y  vouloient 
marcher  tous  seuls. 

En  somme,  ledit  de  Levé  se  délibéra  de  ne  les  point 
assaillir,  tant  pour  raison  dudit  différend,  que  pour 
l'asseurance  qu'il  avoit  d'emporter  bien  tost  la  ville 
par  famine ,  et  sans  y  bazarder  ses  gens  hors  de  be- 
soing-,  car  il  pensoit  bien  de  vray  que  les  assiégez  n'a- 
voient  ne  vin  ne  farines,  et,  si  bien  ils  avoient  quel- 
ques bleds,  ils  n'avoient  point  de  moulins,  et  les 
jnanouvriers  qu'ils  avoient  euz  au  paravant  pour  en 
faire ,  en  avoient  esté  dés  le  commencement  renvoyez 
par  le  marquis  avec  les  pionniers;  et,  ores  que  parmy 
les  bandes  des  gens  de  pied  il  se  trouvast  quelques  mais- 
tres  du  mestier,  ils  y  estoient  sans  outils  :  et  avecques 
ce,  du  peu  de  provision  qu'ils  eussent,  et  dequoy  que 
ce  fust,  ledit  marquis  avoit  luy-mesme  faict  la  des- 
cription ,  après  y  avoir  tenu  le  plus  long  temps  qu'il 
luy  fut  possible  un  nombre  superflu  de  gens  pour  les 
faire  plustost  consumer  et  faillir;  et  la  description  qu'il 
en  avoit  faicte,  l'avoit  il  envoyée  deslors  audit  de  Levé. 
En  eflect,   dés  le  seiziesme  jour  du  siège,  se  trou- 

verent  les  capitaines  réduits  jusques  à  là  qu'à  vivre  ine- 
giement,  ils  n'en  avoient  plus  que  pour  quatre  ou  cinq 
jours,  à  toute  extrémité';  et  de  poudres,  à  peine  pour 
soustenir  un  assault:  de  secours  de  France,  avoient  eu 
nouvelles  certaines  que  de  quinze  jours  ils  n'en  pou- 
voient  espérer;  du  costé  du  marquis,  point,  car  ils 
sçavpient  bien  qu'il  estoit  devenu.  Or  n'eust  encores 
jamais  pense'  le  seigneur  de  Levé  que  leurs  vivres 
eussent  tant  dure' que  desja  ils  avoient;  car,  en  matière 
de  mengeaille,  il  tenoit  la  nation  françoise  pour  mal- 
aise'e  à  contenter  de  jieu  :  parquoy  il  pouvoit  croire 
que  le  marquis  eust  mal  diligemment  faict  sa  des- 
cription ;  et  commençoit  moult  à  s'ennuyer  de  tant 
perdre  de  temps  à  une  telle  ville  :  et  pource  feit  il 
dresser  ses  canons  au  droict  du  boulleveit  qu'il  pensoit 
luy  estre  plus  dommageable  s'il  luy  eust  convenu  ve- 
nir à  l'assault. 

Le  sieur  de  Villebon  avoit  la  charge  dudit  boulle- 
vert  avecques  ses  cinquante  hommes  d'armes,  et  Sainct 
Petre  Corse,  avecques  trois  cens  hommes  de  pied,  pour 
les  soustenir;  et  n'en  bougeoient  ne  jour  ne  nuict  avec 
laditte  trouppe.  Les  ennemis,  y  ayans  dressé  leur  artil- 
lerie, n'eurent  pas  grandement  canonné,  qu'ils  n'eussent 
tout  desemparé  un  parapect  qu'il  y  avoit,  fàict  de  bois 
et  cliambries  seulement  entassez  l'une  sur  l'autre,  et 
sans  terre,  sinon  peu.  Battant  plus  bas ,  ils  commen- 
cèrent à  plonger  dedans  le  boulevert  ;  et  courut  un 
bruict  en  la  ville ,  qu'ils  dressoient  une  platteforme 
pour  battre  en  cavalier  et  plonger  au  dedans  du 
bastion.  Laquelle  considération  (avecques  la  petite 
provision  de  vivres  et  de  pouldres,  et  l'advertissement 
qu'ils  avoient  eu  du  Roy,  à  eux  envoyé-par  le  moyeu 
liy,  3i 

du  seigneur  Chiestofle    Guasco,  qu'ils  n^atendissent 
tant  à  composer,  que  force  leur  fust  de  faire  compo- 
sition honteuse)  fut  cause  qu'ils  devisèrent  ensemble 
de  trouver  quelque  honneste  moyen  de  faire  que  non 
eux ,  mais  l'ennemy  parlast  le  premier ,  afin  qu'ils  en 
eussent  de  tant  plus  gratieuse  raison.  Cherchant  l'oc- 
casion ,  elle  s'y  oflrit  d'elle  mesme  ;  car  le  seigneur 
Antoine  de  Levé  envoya  un  trompette  demander  un 
prisonnier;  et,  pource  qu'il  avoitcognoissance  au  sieur 
de  La  Roche  du  Maine,  pour  avoir  esté  ledit  de  La 
Roche  prisonnier  autour  de  luy  après  la  bataille  de 
Pavie,  il  donna  charge  au  trompette  de  le  saluer  de 
sa  part,  et  luy  demander  s'il  luy  ennuyoit  point  d'es- 
tre  si  long  temps  sans  boire  vin.  Le  sieur  de  La  Roche 
luy  respondit  que  véritablement  luy  ennuyroit  il,  au 
cas  qu'il  fust  en  ceste  nécessité;  que  toutesfois  il  la 
supporteroit  pour  son  honneur  et  pour  le  service  du 
maistre  :  et  pour  donner  à  cognoistre  qu'il  n'estoit  là 
reduict,  en  bailla  deux  flascons  au  trompette,  pour 
présenter  en  son  nom  audit  seigneur  de  Levé.  Le  trom- 
pette, entre  autres  choses,  en  devisant  avecques  les  ca- 
pitaines, leur  demanda  s'ils  sçavoient  pas  bien  que  le 
marquis  de  Saluées  esloit  au  service  de  l'Empereur  :  à 
quoy  le   sieur  de  Montpesat  respondit  que  non,  et 
que  jamais  il  ne  le  croiroit  sans  avoir,  luy-mesmes  ou 
quelqu'un  de  ses  gens ,  parlé  audit  marquis.  Sur  ceste 
occasion,  ledit  de  Levé,  au  lendemain  matin,  envoya 
le  mesme  trompette,  nommé  Augustin,  dire  aux  des- 
susdits capitaines  que,  s'ils  luy  envoy oient  un  gentil- 
homme, lequel  pourroit  venir  à  seuieté  avecques  le 
trompette ,  il  leur  donneroit  asseurance  que  le  mar- 
quis estoit  au  service  de  l'Empereur:  enseml)le  envoya 

recommandations  et  remerciement  audit  sieur  de  La 
Roche  du  Maine,  et  des  amandes,  des  concombres,  et 
autres  fruicts  nouveaux,  en  luy  mandant  qu'il  avoit 
bien  bonne  envie  de  le  veoir.  Au  sieur  de  Montpesat 
et  autres  capitaines  semljla  estre  à  propos  d'envoyer 
quelqu'un  vers  luy  quand  et  le  trompette;  et  y  fut  en- 
voyé un  gentilhomme  de  Perigort,  homme  d'armes  de 
la  compagnie  dudit  sieur  de  Montpesat,  nommé,  ledit 
gentilhomme,  Sainct  Martin. 

Arrivé  que  fut  ledit  Sainct  Martin,  après  avoir  salué 
ledit  seigneur  Antoine  de  Levé  de  la  part  dudit  sieur 
de  Montpesat,  il  luy  demanda  que  son  plaisir  fust  luy 
donner  saufconduit  pour  aller  jusques  à  Saluées,  par- 
ler au  marquis  et  sçavoir  la  vérité  de  ses  affaires.  Sur- 
quoy  ledit  de  Levé  prenant  la  parole  :  «  Je  sçay,  dit- 
«  il,  mon  gentilhomme,  que  vous  n'estes  icy  venu 
«  demander  le  marquis  en  espérance  de  le  trouver  à 
«  Saluées,  car  il  est  en  Ast  avecques  l'Empereur;  et  si 
<c  vous  en  estes  en  doubte ,  je  vous  donneray  demain, 
«  si  vous  voulez  retourner,  un  trompette  qui  vous  y 
«  conduira:  mais  j'enten  tresbien  que  vous  n'avez  ceste 
«  charge  de  le  demander,  sinon  pour  une  couleur  et 
«  vous  servir  d'excuse,  pour  venir  sentir  de  moy  ceque 
«  je  voudroy  dire,  et  quelle  grâce  je  vous  voudroy  faire 
«  pour  vous  tirer  de  la  nécessité  où  vous  estes  ;  la- 
ce quelle  je  sçay  assez  quelle  vous  l'avez ,  car  j'ay  icy 
«  la  description  de  tous  les  vivres  et  munitions  que 
«  le  marquis  vous  a  laissez  (et  en  ce  disant  luy  mons- 
«  tra,  signée  de  la  main  du  marquis.)  Or  fault  il  con- 
c(  clurre  nécessairement,  quelque  bon  mesnagement 
«  dont  vous  avez  usé,  et  que  maintenant  vous  soyez 
«  bien  près  du  but;  et  m'esbahy,  au  demeurant,  corn- 

(c  ment  voz  capitaines,  qui  sont  gens  de  guerre,  se  sont 
«  voulu  enfermer  en  une  si  pauvre  ville  qu'est  ceste-cy . 
«  Tant  y  a  que  l'Empereur  est  prince  débonnaire,  et 
«  n'estpoint  cruel  envers  les  Chrestiens,  mais  seulement 
«  en  veult  aux  Infidèles  :  parquoy  je  conseille  à  voz  ca- 
cc  pitaines  et  à  vous,  que,  sans  autrement  envoyer  au 
(c  marquis,  vous  addressiez  à  moy,  et  je  seray  moyen     ' 
«  que  l'Empereur  vous  usera  de  miséricorde.  Entre 
((  autres,  vous  direz  au  sieur  de  La  Roche  du  Maine 
<(  que,  pour  la  cognoissance  que  j'ay  de  luy,  j'ay  grand 
((  regret  qu'il  soit  où  il  est,  et  là  où  je  pourray  luy  faire 
c(  plaisir,  je  le  feray  de  tresbon  cueur,  et,  comme  celuy 
«(  quil'ayme,  luy  conseille  de  bien  penser  à  ce  que 
(t  je  luy  mande.  »  Le  gentilhomme  luy  respondit  qu'il 
n'avoit  charge  de  parler,  et  aussi  peu   d'ouïr  parler 
un  tel  langage,  et  qu'en  la  ville  il  ne  s'esloit  point  ap- 
perceu  qu'ils  en  eussent  occasion  ;  que   toutefois    il 
en  feroit  volontiers  le  rapport  au  lieutenant  du  Koy 
et  aux  capitaines ,   et  qu'au  lendemain  il  viendroit 
prendre  le  trompette  pour  le  conduire  en  Ast,  et  luy 
rapporteroit  la  response  qu'ils  luy  auroient  faicte. 

Les  capitaines,  après  longue  délibération  faicte,  fu- 
rent d'avis  que  ledit  Sainct  Martin ,  gentilhomme  dePe- 
rigort,  retournant  le  lendemain  prendre  le  trompette, 
essayast  d'entendre  du  seigneur  de  Levé  quelle  compo- 
sition il  leur  voudroit  faire  :  et  trouvant  ledit  Saincf 
Martin  l'occasion,  tint  au  sieur  de  Levé  lesdits  propos. 
A  quoy  il  respondit  que,  si  l'un  des  capitaines  venoit 
vers  luy  pour  en  traitter,  il  l'olTriroit  telle,  qu'ils  n  au- 
roient cause  de  la  reffuser  :  ce  que  ledit  Sainct  Martin 
proniist  deraporter  aux  capitaines; lesquels  conclurent 
d'y  envoyer  le  lendemain;  et  y  alla  le  sieur  de  Ville- 

bon  (0,  conduit  par  le  mesmc  trompette.  Le  seigneur 
de  Levé  luy  tint  d'arrivée  semblables  propos  qu'il 
avoit  faict  audit  Sainct  Martin,  y  adjoustant  que,  no- 
nobstant qu'il  fust  bien  àsseure'  d'avoir  la  ville  quand 
il  voudroit,  à  sa  discrétion,  il  vouloit  neantmoins  user 
de  ceste  courtoisie  et  gratieuseté  aux  capitaines ,  gen- 
tilshommes et  gens  de  bien  qui  estoient  dedans,  que 
de  les  laisser  sortir  leurs  vies  sauves  et  sans  rançon, 
à  chacun  le  baston  blanc  au  poing.  A  quoy  le  sieur  de 
Villebon  respondit  qu'il  luy  parloit  un  langage  qu'il 
n'avoit  point  accoustumé  d'ouir;  parquoy  il  luy  prioit 
luy  donner  congé  de  s'en  retourner,  en  l'asseurant 
que  dedans  la  ville  il  n'y  avoit  telle  nécessité  qu'il  se 
persuadoit,  et,  quand  elle  y  aviendroit,  qu'encorcs es- 
toient assez  gens  de  bien  pour  luy  faire  couster  la 
moitié  de  son  armée  avant  qu'estre  mis  à  ceste  raison. 
Et  sur-ce ,  prenant  congé  sans  antre  replicque ,  s'en 
retourna  dedans  la  ville,  où  il  feit  rapport  aux  autres 
capitaines  de  ce  qu'il  avoit  trouvé  audit  de  Levé  :  les- 
quels, tous  d'un  commun  accord,  se  résolurent  de  mou- 
rir plustost  en  gens  de  bien,  que  d'accepter  composi- 
tion si  honteuse.  Le  jour  ensuivant ,  dés  le  matin,  fut 
Augustin  le  trompette  à  la  porte  de  la  ville,  apportant 
encores  des  fruicts  nouveaux ,  avccques  gratieuses  re- 
commandations au  sieur  de  La  Roche  du  Maine  ;  di- 
sant que  le  seigneur  Antoine  de  Levé  s'esbahissoit,  vçu 
qu'il  n'estoit  jamais  venu  homme  de  son  costé  par 
lequel  il  ne  fist  à  sçavoir  audit  de  La  Roche  le  désir 
qu'il  avoit  de  le  veoir;ce  nonobstant,  il  ne  luy  en  avoit 
jamais  faict  response  :  adjoustant  que,  s'il  luy  plaisoit 

(')  Le  sieur  de  P'illehon  :  ce  gentilliomme  cloit  prévint  de  Paris.   Il 
fuisoit  la  guerre  d'Italie  avec  cinquante  hommes  d'armes. 

venir  disner  avecques  luy,  ce  luy  seroit  un  grand  plai- 
sir, et  se  mettroit  volontiers  en  debvoir  de  le  bien 
traitter- 

Le  sieur  de  Montpesat  et  tous  les  autres  capitaines 
estoient  à  la  porte  quand  le  trompette  y  arriva  ;  et 
avecques  eux  estoit  le  sieur  de  Sainct  Martin ,  dessus 
nommé ,  qui  les  pria ,  veu  les  affaires  telles  qu  elles 
estoient ,  de  bien  peser  et  les  paroles  du  trompette  et 
ce  qu'aucuns  d'eux  mesmes  avoient  ouy  des  propos 
que  le  seigneur  de  Levé  avoit  tenuz  dudit  sieur  de  La 
Roche  ;  et  qu'à  son advis,  ledit  de  Levé  ayant  esprouvé 
que  sa  braveté  de  paroles  ne  les  avoit  point  estonnez, 
il  seroit  homme  de  tenir  plus  gratieux  propos  audit 
sieur  de  La  Roche.  Tous  s'accordèrent  à  ceste  opinion  ; 
et  ledit  de  La  Roche,  ne  voulant  estre  opiniastre,  feit 
response  au  trompette,  puis  que  le  seigneur  de  Levé 
avoit  tant  envie  de  le  veoir,  qu'au  lendemain  matin  il 
iroit  disner  avecques  luy,  mais  que  ce  fust  de  bien 
bonne  heure.  Ne  tarda  pas  demie  heure,  que  le  trom- 
pette fut  de  retour  à  la  porte,  avec  quatre  petits  pen- 
niers  de  poires;  et  apporta  response  qu'au  lendemain, 
à  sept  heures,  il  viendroit  quérir  ledit  de  La  Roche  : 
à  quoy  il  ne  faillit  ;  mais  le  sieur  de  La  Roche  s'ex- 
cusa pour  le  malin ,  et  remist  de  se  trouver  vers  luy 
à  midy.  A  l'heure  dille,  le  vint  quérir  le  trompette; 
avecques  luy  alla  le  chevalier  d'Ambres ,  et  à  leur  ar- 
rivée furent  recueillis  de  plusieurs  gentilshommes  ita- 
liens, allemans,  espagnols,  que  le  seigneur  de  Levé 
avoit  envoyez  audevant  :  luy  se  fist  apporter  en  sa 
chaire,  pour  les  embrasser.  Et  après  plusieurs  cérémo- 
nies et  propos  longs  et  superfluz  à  racompter,  persé- 
vérant ledit  sieur  de  La  Roche  de  ne  vouloir  rendre  la 

ville,  sinon  en  sortant  ainsi  qu'ils  y  cstoient  entixz,  le 
seigneur  de  Levé  replicqua  qu'ils  ne  pouvoient  faire 
ores  que  luy  le  consentist ,  car  le  marquis  ne  leur 
avoit  laissé  que  dix  chevaux  d'artillerie,  qui  n'estoit 
nombre  suffisant  pour  l'emmener  toute,  et,  replicquant 
le  seigneur  de  La  Roche  qu'ils  en  erameneroient  au 
moins  ce  qu'ils  pourroient,  ne  voulut  toutefois  accor- 
der d'en  laisser  emmener.  Aussi  ne  vouloit  consentir 
que  les  hommes  d'armes  et  archers  emmenassent,  si- 
non un  cheval  de  service,  et  que  les  enseignes  aussi 
demourassent  ;  après  consentit  bien  qu'elles  fussent 
emportées  ,  mais  non  pas  desployées.  Et  finablement 
fut  accorde'e  la  composition ,  soubs  les  articles  qui  en- 
suivent. 

«  Premièrement,  que  lesdits  sieurs  capitaines  françois 
pourroient  (si  bon  leur  sembloit)  tenir  la  ville  jusques 
à  la  fin  du  mois  complet,  à  commencer  du  jour  et 
datte  des  lettres  du  Roy,  dont  estoient  desja  passez 
quatre  jours  ;  et  qu'au  dessusdit  terme  du  mois  com- 
plet, ils  la  consigneroient  audit  seigneur  Antoine  de 
Levé:  et  de  ce  faire  l)ailleroient  dés  à  présent  ostages, 
dont  luy,  seigneur  de  La  Roche  du  Maine,  seroit  l'un, 
et  autres  deux  ou  trois  gentilshommes  de  sa  maison. 
Si  toutesfois  il  leur  sembloit  et  venoit  à  propos  d'en 
desloger  plustost,  que  faire  le  pourroient,  avecques 
les  mesmes  conditions  subséquentes.  Item,  que  si,  du- 
rant ledit  terme,  le  roy  de  France  ou  son  armée  ve- 
noit lever  le  siège  estant  devant  la  ville ,  ou  autrement 
luy  donner  secours,  ledit  sieur  Antoine  restitueroit  les 
ostages,  et  laisseroit  la  ville  en  la  forme  et  estât  qu'elle 
estoit  lors  -,  aussi  qu'ausdits  sieurs  capitaines,  durant  le- 
clit  temps,  ne  seroit  loisible  de  fortifier  laditte  ville,  ne 

d'y  faire  autres  renipars  que  ceux  qui  ja  y  estoient, 
sauf  qu'à  la  breclic  qui  estoit  lombe'e ,  il  leur  seroit 
permis  de  la  racoustrer,  et  que  ledit  seigneur  Antoine 
bailleroit  deslors  un  gentilhomme  des  siens  pour  re- 
garder en  quel  estât  elle  esloit.  Item,  que,  durant  le- 
dit temps  ne  seroit  donne  aucun  em])escliement  ou 
trouble  à  ceux  de  dedans,  et  que  ledit  de  Levé  reti- 
reroit   ce  pendant  son  armée  delà  le  pont  d'Esture. 
Quant  à  l'artillerie  et  munitions,  et  tous  les  grands 
chevaux  qui  excederoient  la  haultcur  de  six  palmes 
et  quatre  doigts,  demoureroient  dedans  la  ville,  sinon 
le  nombre  de   douze  chevaux ,  tels  que  voudroient 
choisir  les  capitaines,  lieutenans,  enseignes  et  guidons. 
Qu'au  demourant,  ils  sortiroient  enseignes  desploye'es, 
avecques  tout  le  reste  de  leurs  chevaux   au  dessoubs 
de  laditte  mesure,  de  leurs  courtaux,  bestes  d'emble, 
mulles,  mullets  et  bagage;  promettant  de  les  asseurer 
et  faire  accompagner  jusques  en  lieu  de  sauveté,  au 
pais  et  obéissance  du  Roy,  et  de  leur  faire  provision 
de  ponts  et  vivres  par  le  chemin.  Item,  que  ledit  sei- 
gneur Antoine  permettoit  au  sieur  de  Montpesat  en- 
voyer un  ou  deux  ou  trois  gentilshommes  vers  le  Roy, 
tels  qu'il  voudroit  choisir,  et  les  feroit  accompagner 
juques  à  l'entrée  des  pais  du  Roy,  par  gens  qui  les 
attendroient  douze  jours  au  lieu  oii  ils  les  laisseroient, 
pour  les  raconduire  au  retour  en  seureté.  Plus,  per- 
mettoit ledit  de  Levé  que  l'argent  passast  seuremcnt, 
venant  de  France ,  pour  le  payement  desdits  gens  dr 
guerre  estans  en  la  ville.  » 

Lesquels  articles  ainsi  accordez ,  voulut  le  seigneur 
Antoine  faire  signer  audit  sieur  de  La  Roclie,  qui  le 
rcllusa,  disant  qu'il  en  vouloit  communiquer  et  faire 

le  rapport  au  sieur  de  Montpesat  et  à  ses  autres  com- 
pagnons ;  aussi  que  de  les  signer  il  appartenoit  audit 
sienr  de  Montpesat,  qui  estoit  chef  en  la  garnison  et 
chevalier  de  l'ordre  du  Roy  ;  mais  que  le  lendemain 
il  le  luy  ameneroit  en  une  chapelle  à  mi-chemin  de 
son  logis  et  de  la  ville ,  et  que  là  tout  se  parferoit. 
Ainsi  qu'il  le  promist  il  l'accomplit,  et  se  présentant 
pour  ostage,  et  avec  luy  le  sieur  de  La  Palisse,  fils 
unicque  de  feu  monsieur  le  mareschal  de  Chabannes, 
et  le  sieur  d'Assier,  aussi  fils  unicque  de  monsieur  le 
grand  escuyer  de  France;  desquels  il  se  contenta,  di- 
sant que  tousjours  l'avoit  trouvé  homme  de  parole  et 
raisonnable.  Il  luy  feit  alors  vme  requeste  ,  avant  qu'il 
y  eust  aucune  chose  signée,  en  le  priant  tresinstam- 
ment  (veu  qu'il  l'avoit  trouvé  tel)  qu'il  l'asseurast  de 
ne  l'en  refuser  aucunement:  ce  que  ledit  seigneur  de 
Levé  luy  accorda  et  asseura ,  pensant  que  la  requeste 
deust  estre  du  bon  traittement ,  et  de  laisser  aller  les- 
dits  jeunes  ostagers  passer  aucunement  le  temps  avec 
les  dames.  Mais  le  sieur  de  La  Pvoche,  ayant  eu  son 
asseurance,  luy  demanda  que,  durant  ledit  terme  ac- 
cordé, il  fist  aux  gens  de  Fossan,  pour  eux  et  pour 
leurs  chevaux,  délivrer  vivres  en  payant,  et  qu'autre- 
ment, s'il  advenoit  qu'ils  eussent  secours,  il  ne  les  ren- 
droit  en  Testât  qu'ils  estoient  à  l'heure  de  la  compo- 
sition. Le  seigneur  de  Levé  monstra  contenance  d'avoir 
à  desplaisir  ceste  requeste  :  ce  nonobstant  il  l'accorda, 
soubs  déclaration  qu'ils  n'en  prendroient,  sinon  ce  que 
leur  en  faudroit  par  chacun  jour,  et  non  plus.  Et  fut 
cest  article  adjousté  aux  precedens.  Et,  ce  faict ,  en 
furent  escrits  deux  originaux,  dont  l'un,  signé  du  seing 
et  sèellé  du  seel  dudit  de  Levé,  fut  baillé  au  sieur  de 

Montpesat,  et  audit  de  Levé  l'autre,  soubs  le  seing  et 
seel  dudit  Montpesat. 

Le  vingtquatriesme  jour  du  mois  de  juing,  audit 
an  i536,  fut  le  sieur  de  Sansac  depesché  vers  le  Roy, 
avecques  ceste  nouvelle.  Durant  ce  terme,  sourdirent 
quelques  altercations  entre  noz  gens  et  les  ennemis  ; 
mais  il  y  fut  par  les  capitaines  si  bien  pourveu  des 
deux  costez,  qu'il  n'en  advint  inconvénient;  et  alloient 
les  François  de  Fossan  au  camp  de  lEmpereur,  aussi 
pi'ivéement  que  dedans  la  ville.  Environ  huict  jours 
après  ceste  capitulation,  l'Empereur,  qui  estoit  venu 
d'Ast  à  Savillan,  vint  visiter  le  camp  du  seigneur  An- 
toine ,  accompagné  de  plusieurs  princes  et  seigneurs , 
comme  sont  les  ducs  de  Savoye,  d'Albe,  Bavière,  de 
Brunsvicli,  des  princes  de  Salerne  et  de  Bisignan,  des 
marquis  du  Guast  et  autres  ;  et,  y  arrivant  environ  les 
six  heures  du  matin,  feit  mettre  toute  son  armée  en  ba- 
taille, pour  la  veoir;  et,  la  trouvant  belle  et  bien  en  ordre 
à  son  gré,  fist  appeller  le  sieur  de  La  Roche  du  Maine 
et  ses  compagnons,  afin  de  la  leur  monstrer  :  lesquels 
y  vindrent  à  cheval,  avecques  leurs  sayes  accoustumez 
à  vestir  sur  le  harnois ,  ainsi  qu'ils  estoient  semez  de 
croix  blanches,  et  tout  à  cheval  luy  firent  la  révé- 
rence. 11  estendit  un  bras,  et  embrassa  le  sieur  de 
La  Roche  du  Maine,  puis  le  feit  couvrir  pour  le 
cliault,  disant  qu'il  ne  vouloit  pas  qu'il  fust  malade, 
mais  vouloit  bien  luy  faire  plaisir ,  et  qu'il  luy  vouloit 
faire  veoir  son  armée.  A  quoy  ledit  de  La  Roche  ré- 
pliqua qu'estant  telle  ainsi  qu'il  l'estimoit  estre,  c'estoit 
bien  le  rebours  de  luy  faire  plaisir  que  de  la  luy  faire 
monstrer  ;  car  si  elle  estoit  bien  piètre  et  ruinée ,  plus 
de  plaisir  y  prendroit-il  qu'à  la  veoir  belle,  sinon, 

qu'ils  s'accordassent  ensemble,  luy  et  son  maistre,  sans 
faire  combatre  l'une  contre  l'autre,  au  si  grand  dom- 
mage de  la  chrestiente' ,  deux  si  puissantes  armées 
comme  ils  pourroient  eux  deux  la  mettre  sus  ;  et  que, 
si  tous  deux  estoient  bien  conseillez ,  ils  s'apoincte- 
roient,  et  tiendroient,  eux  deux,  et  Turc  et  tous  autres 
en  subjection  :  mais  de  penser  defFaire  l'un  l'autre ,  ils 
s'abuseroient,  car,  quelque  armée  qu'il  luy  sceust 
monstrer,  le  Roy  luy  en  presenteroit  en  barbe  une 
aussi  belle  ;  et  quant  ores  ceste  première  qu'il  auroit 
dressée  seroit  defï'aicte,  que  Dieu  ne  voulust,  il  en 
auroit  remis  sus  une  autre  dedans  quinze  jours,  et 
mettroit,  en  un  besoin,  autant  de  gentilshommes  à  pied 
comme  ledit  sieur  Empereur  avoit  en  ceste  armée  de 
gens  de  toutes  sortes.  Sur-ce^  retournant  à  sa  première 
parole,  qu'ils  feroient  tresbien  de  s'accorder,  et  d'em- 
ployer d'un  commun  accord  ces  tant  puissantes  et 
belles  armées  au  service  de  la  foy  clireslienne ,  l'Em- 
pereur à  ce  luy  replicqua  qu'il  n'ignoroit  point  les 
forces  du  Roy,  aussi  cognoissoit-il  bien  les  siennes  ;  et 
quant  à  s'accorder  ensemble,  c' estoient  propos  ausquels 
il  n'auroit  jamais  les  oreilles  bouchées,  mais  qu'on 
les  tint  ainsi  qu'il  appartient. 

A  tant  il  ordonna  au  marquis  du  Guast  et  à  un  sei- 
gneur espagnol  de  luy  aller  monstrer  et  à  ses  compa- 
gnons toute  son  armée,  et  commanda  de  les  mener 
disner  avecques  les  princes  d'Allemagne,  et  qu'après 
disner  il  les  verroit  encores  :  ce  qu'il  fist ,  et  demanda 
de  rechef  audit  seigneur  de  La  Roche  qu'il  luy  sem- 
bloit  de  l'armée  qu'il  avoit  veuc  ;  lequel  respondit  qu'il 
l'avoit  trouvée  tresl)elle  ,  et  que  c'estoit  seulement 
dommage  qu'elle  n'estoit  employée  en  autre  entreprise» 

L'Empereur  Iny  clemancîa  où  il  presumoit  qu'il  la  vou- 
loit  employer  :  ledit  de  La  Hoche  luy  dit  que  c  estoit 
en  Provence.  L'Empereur  luy  fist  responce  que  les 
Provenceaux  estoient  ses  subjects  :  le  sieur  de  La  Ro- 
che luy  respondit  qu'il  les  trouvcroit  ses  subjects  fort 
rebelles  et  mal  obcïssans.  Or  en  devisoit  l'Empereur 
en  un  langage,  que  Ion  cognoissoit  facilement  qu'il 
s'estoit  persuade'  que  jamais  le  Roy  ne  seroit  pour  luy 
résister;  et  s'avança  jusques  à  demander  combien  de 
journe'cs  il  j)oiivoit  encores  avoir  depuis  le  lieu  où  ils 
estoient  jusques  à  Paris  :  à  quoy  ledit  de  La  Roche 
respondit  que,  s'il  entendoit  journées  pour  Ijatailles,  il 
pouvoit  encores  y  en  avoir  une  douzaine  pour  le  moins, 
sinon  que  l'agresseur  eusl  la  teste  rompue  de's  la  pre- 
mière. Sur  ceste  response ,  se  print  l'Empereur  à  soubs- 
rire;  et  luy  dist  quelqu'un  des  assistans  qui  cognoissoit 
ledit  de  La  Roche  :  «  Je  vous  avoye  bien  dit,  Sire, 
ce  qu'il  vous  sçauroit  dire  quelque  mot  s'il  vouloit.  » 
Et  l'Empereur  ,  en  reprenant  la  parole ,  redoubla 
que  là  où  on  parleroit  de  paix  ainsi  qu'il  apparle- 
noit,  on  ne  trouveroit  qu'il  y  eust  les  oreilles  closes; 
et,  en  ce  disant,  luy  donna  gratieusement  congé, 
recommandant  que  luy  et  ses  compagnons  fussent  hu- 
mainement traitiez. 

Le  marquis  de  Saluées  hantoit  aucuncfois  avecques 
eux ,  et  s'efForçoit  entièrement  à  les  persuader  qu'ils  se 
retirassent  en  France,  sans  attendre  le  terme  qui  leur 
estoit  accorde',  alléguant  (ju'il  leur  pourroit,  en  l'alton- 
«lant,  mal  prendre,  d'autant  que  l'Empereur  estoit  dé- 
libéré de  marcher  outre  ;  et  que,  s'ils  demouroient  der- 
rière, les  païsans  pourroient  leur  donner  sur  la  queue 
et  les  delTaire,  pour  le  moins  leur  donner  un  gros  en- 

nuy  ;  mais  ils  persistèrent  d'attendre  le  retour  de  San- 
SQC,  et  luy  repliquoient  que,  si  Tlùiipereur,  avecques 
toute  sa  puissance,  avoitcrainct  de  leur  donner  assault, 
ayant  bresche  plus  que  raisonnable,  par  plus  forte  rai- 
son craindroient  lespaïsansde  les  assaillir.  En  somme, 
ils  attendirent  la  venue  de  Sansac ,  et  le  jour  du  terme  : 
qui  greva  beaucoup  aux  ennemis,  car  ils  ne  les  vou- 
loient  laisser  derrière,  de  peur  qu'ils  eussent  moyen 
de  se  renforcer   et  leur  donner   des  afi'aiies   sur  la 
queue,  ou  d'assaillir  le  nombre  des  gens  qu'ils  enten- 
doient  laisser  h  l'entretenement  du  siège  de  Turin  :  si 
est-ce  qu'à  l'Empereur  il  desplaisoit  grandement  de 
tant  donner  de  loisir  au  Roy  de  se  préparer  et  fortifier. 
Le  sieur  de  Sansac  venu,  et  le  jour  prefîx  arrivé, 
le  chevalier  Cicongne  ,  milannois ,  ordonné  par  le  sei- 
gneur Antoine  de  Levé,  et  le  sieur  de  Sainct  Martin, 
par  plusieurs  fois  cy  devant  nommé,  de  la  part  de 
ceux  de  Fossan,  mesurèrent  les  chevaux  qui  devroient 
sortir  dehors  ;  en  quoy  ledit  Cicongne  usa  d'exorbi- 
tante rigueur;  et,  outre  celle  dont  il  usa,  fut  encores 
tenu  beaucoup  de  tort  à  d'aucuns  gentils   hommes 
fiançois  (0,  ausquels  furent  ostez  des  clievaux  desja 
visitez  et  jugez  estre  de  la  mesure  accordée,  aussi 
plusieurs  hacquenées  et  autres  bestes  d'amble ,  con- 
trevenant aux  articles  de  la  capitulation  ;  mais  force 
fut  qu'ils  endurassent,  estant  le  camp  de  l'Empereur 

(0  Beaucoup  de  tort  à  d'aucuns  gentils  hommes frajiçois  :  Diipleix  et 
Le  Feron  disent  que ,  dans  cette  occasion ,  il  n'3'  eut  pas  plus  de  bonne 
foi  d'un  côté  que  de  l'autre.  Pendant  huit  jours,  les  Français  rassa- 
sièrent de  froment,  sans  les  laisser  boire ,  les  chevaux  qu'ils  dévoient 
livrer,  de  sorte  qu'au  premier  abreuvoir  où  ces  chevaux  furent  menéâ- 
iJ.s  burent  avec  excès,  et  moururent  presque  tous. 

si  près.  Au  demeurant ,  ils  sortirent  en  armes  et  en- 
seignes desployces,  autant  les  gens  de  pied  que  les 
gens  de  cheval ,  estant  le  seigneur  Antoine  de  Levé 
en  sa  chaire  pour  les  veoir  passer,  à  deux  gects  d'arc 
près  de  la  porte.  Et  quand  ils  furent  à  demy  mille  ou 
environ  hors  de  la  ville ,  fut  par  aucuns  des  Impé- 
riaux rué  sur  le  bagage ,  qui  marchoit  à  la  queue  des 
gens  de  guerre ,  comme  de  gens  qui  pensoient  chemi- 
ner (ainsi  qu'il  leur  avoit  esté  promis)  en  bonne  seu- 
reté.  La  charette  du  sieur  de  Villebon,  entre  autres,  fut 
prise  et  menée  en  arrière,  et  faict  plusieurs  autres  de- 
troussemens.  Cest  alarme  rapaisé ,  les  capitaines ,  pour 
obvier  qu'à  l'advenir  n'en  arrivast  de  semblables ,  or- 
donnèrent douze  cens  hommes  de  pied,  tous  ^ens 
esleuz ,  qui  de  là  en  avant  marchèrent  tousjours  de- 
vant le  bagage  ;  et  sur  les  aisles,  autres  trois  cens,  tous 
arquebusiers;  et  sur  la  queue,  jusques  à  cent  cin- 
quante hommes  de  cheval,  des  mieux  montez  et  ar- 
mez, avecques  deux  cens  arquebusiers  pour  les  sous- 
tenir  ;  entre  lesquels  gens  de  cheval  et  le  bagage,  mar- 
choit tout  le  i^ste  de  leurs  gens,  tant  de  pied  que  de 
cheval ,  dont  messire  Martin  du  Bellay  eut  la  charge 
des  gens  de  cheval  qui  demeurèrent  sur  la  queue ,  et 
le  chevalier  d'Ambres,  des  gens  de  pied. 

Et  en  cest  ordre  marchèrent  tout  le  jour,  ayans 
tousjours  sur  les  aisles  une  trouppe  de  la  gendarme- 
rie impériale ,  laquelle  estoit  sortie  de  Villefranche , 
où  elle  estoit  en  garnison ,  en  intention  de  ruer  sur 
le  bagage  desdits  gens  de  guerre  sortis  de  Fossan  :  et 
firent  lesdits  Impériaux  quelque  contenance  de  ruer 
dessus-,  mais  il  en  fut  tué  huict  ou  dix  de  coups  d'ar- 
quebuse :  parquoy  à  la  fin  ils  se  retirèrent,  sans  oser 

■enfoncer  les  nostres,  qui  ceste  nuict  couchèrent  k 
Cardey.  V.i  au  lendemain  marchèrent,  en  pareil  ordre, 
jusques  à  un  village  sis  au  dessous  de  Pignerol,  ayans 
tousjours,  ainsi  (jue  le  jour  précédant,  les  gens  de  che- 
val de  l'Empereur  et  sur  la  queue  et  sur  les  aisles, 
et  s'escarmotichans  souvent  avecques  eux ,  sans  tou- 
tesfois  y  avoir  receu  aucun  dommage.  Au  troisiesme 
jour,  de  là  Pignerol  et  deçà  Perouse,  au  milieu  de  la 
montagne ,  se  trouvèrent  en  grosse  troupe  les  païsans, 
qui  avoient  pris  les  armes  ;  et,  marchans  à  couvert  es 
voyes  et  sentiers  de  la  montagne,  en  costoyant  noz 
gens,  leur  donnèrent  de  l'ennuy  beaucoup,  et  en  bles- 
sèrent plusieurs  :  à  la  fin,  toutesfois,  ils  furent  re- 
poulsez  et  contraincts  de  se  retirer  avec  grosse  perte 
de  leurs  gens  ;  car  il  en  fut  tué  de  six  à  sept  vingts 
hommes ,  surpris  entre  les  nostres ,  qui  par  deux  en- 
droicts  avoient  gaigné  le  dessus  de  la  montagne  pour 
venir  enclorre  et  deffaire  laditte  trouppe  des  païsans; 
laquelle  defi'aitte  estonna  tant  les  autres ,  qu'ils  ne 
pensèrent  plus  chacun  à  autre  chose  qu'à  se  sauver. 
Et  sur  le  soir  arrivèrent  les  nostres  à  Fenestrelles,  au 
dedans  des  pais  du  Roy,  à  sauveté  ;  duquel  lieu  fut 
depesché  messire  Martin  du  Bellay,  en  poste,  pour 
avertir  le  Roy  comment  les  choses  estoient  passées,  et 
pour  entendre  de  luy  ce  qu'il  vouloit  que  fist  ceste 
trouppe  venant  de  Fossan. 

Durant  ce  siège ,  et  pendant  ce  terme  de  la  reddi- 
tion de  Fossan ,  le  Roy,  encores  qu'il  n'eust  esté  deffié 
ne  par  herault  ne  par  lettre,  jugea  toutefois,  en  hos- 
tilité si  descouverte ,  n'estre  à  propos  d'avoir  plus  au- 
cuns ambassadeurs  ny  messagers  entre  luy  et  l'Empe- 
reur ;  et,  à  ceste  cause,  escrivit  à  tous  les  gouverneurs 
et  capitaines  de  ses  frontières,  que  de  là  en  avant  ils 

arrestassent  tous  courriers  allans  à  l'Empereur,   ou 
venans  de  luy  ou   de  ses  ministres  ;    et  au  sieur  de 
Vely,  son  ambassadeur,  qu'il  print  congé  de  TEmpe- 
reur.  A  celuy  dudit  seigneur  Empereur  il   ordonna 
pareillement  de  se  retirer  jet,  pour  le  conduire  en  lieu 
de  seurete'  hors  de  son  obéissance,  luy  bailla  messire 
Louis  du  Perreau  de  Castillon,  l'un  des  gentilshommes 
ordinaires  de  sa  chambre  ,  et  luy  fit,  ce  nonobstant, 
Iionnorable  présent,  ainsi  qu'est  la  coustume  de  faire 
aux  ambassadeurs  des  princes  ou  seigneuries,  de  l'un 
à  l'autre;  mais  ledit  ambassadeur,  ayant  sceu  depuis 
que  le  sieur  de  Vely,  lequel  il  rencontra  par  chemin , 
n'avoit  voulu  accepter  présent  dudit  seigneur  Empe- 
reur, envoya  celuy  qu'il  avoit  accepte  du  Roy,  au  sire 
de  Humieres,  dessus  nommé,  lieutenant  du  Koy  en 
Daupliiné  :  peu  après,  luy  escrivit  de  Suse,  du  vingt- 
cinquiesme  jour  du  mois,  comment  il  avoit  un   pou- 
voir de  l'Empereur  son  maistre,  pour  trailter  quelques 
moyens  de  paix ,  s'il  plaisoit  au  Roy   d'en  envoyer 
audit  sire  de   Humieres  un  semblable.  Le  Roy,   du 
commencement,  fist  response  qu'il  n'en  envoiroit  point, 
et  que  les  choses  estoient  trop   avant  pour  entamer 
propos  de  paix  ;  et  pensoit  bien  que  c'estoit  quelque 
nouvelle  invention  pour  encores  l'amuser-,  mais  quel- 
ques jours  après,  voulant  tousjours  confermer  le  devoir 
de  son  costé,  il  revocqua  ceste  depeschc,  et  envoya  le 
pouvoir  audit  sire   de   Humieres  ;  encores  depuis  il 
donna  passage  par  son  royaume  audit  ambassadeur, 
allant,  si  comme  il  disoit,  pour  le  bien  de  la  paix,  au 
Pais  Bas  de  l'Empereur.  Ce  nonobstant,  il  nen  sortit 
aucun  effect;  et  a  depuis  esté  cogneu  que  l'Empereur 
avoit  usé,  par  sa  confession  mesme,  de  ce  moyen,  pour 
abiTger  le  chemin  de  faire  sçavoir  de  ses  nouvelles 

au  comte  de  ]N  ansau ,  et  pour  en  avoir  des  siennes ,  afin* 
que  ses  deux  armées  se  réglassent  d'iuic  mesme  teneur. 
Le  lloy,  qui  n'en  pensoit  pas  moins,  ne  s'endormit, 
ainsi  que  l'Empereur  avoit  eu  opinion ,  sur  la  venue 
ne  praticque  dudit  ambassadeur,  ains  en  continuant, 
ainsi  qu'il  avoit  commence',  de  donner  ordre  à  tous 
ses  afiliires,  depesclia  Jean  cardinal  du  Bellay,  eves- 
que  de  Paris,  pour  aller,  comme  son  lieutenant  gê- 
nerai, en  laditte  ville  et  pais  circonvoisins ,  pour  y  en- 
tretenir et  asseurer  le  peuple  qu'il  ne  s'estonnast ,  ainsi 
qu'il  advient  aucunefois  entre  les  peuples  non  accous- 
tumez  aux  incommoditez  de  la  guerre,  quand  ils 
voyent  leur  pais  assailly  par  tant  et  divers  endroicts, 
comme  l'Empereur  menassoit  et  procuroit  de  faire, 
aussi  pour  avoir  esgard  au  faict  des  finances,  dont 
le  fons  de  la  recepte  des  païs  circonvoisins  estoit  à 
Paris,  afin  de  secourir  la  Picardie,  Champagne  et 
autres  lieux  de  frontière,  selon  l'exigence  des  alîai- 
res.  Au  sire  de  Humieres  ordonna  que ,  retournans 
noz  gens  de  Fossan,  il  les  deparlist  au  long  de  la  mon- 
tagne, pour  asseurer  et  tenir  les  passages;  et  que  sur 
tout  il  envoyast  souvent  espies  sur  espies,  pour  enten- 
dre le  convine  des  ennemis,  et  quel  chemin  ils  entre- 
prendroient  pour  faire  descente  en  France  ;  et  que-,  là 
où  ils  monstreroient  de  vouloir  prendre  le  chemin  du 
Mont-Geneve,  il  envoyast  en  toute  diligence  rompre 
le  passage,  à  force  de  pionniers,  et  rompre  le  cabestan 
assis  sur  la  montagne,  à  ce  qu'ils  ne  s'en  aydassent  à 
passer  leur  artillerie;  au  Ghasteau-Dauphin  qu'il  meist 
le  capitaine  Monnein,  avec  ses  gens,  et  les  remplist 
jusques  au  nombre  de  cinq  cens.  Au  seigneur  Jean 
Paul,  outre  les  deniers  qu'il  luy  avoit  auparavant  faict 
18.  3a 

délivrer  pour  lever  les  gens  de  guerre  italiens  (  ce 
qu'il  fist,  et  la  pluspart  en  retira  du  camp  des  enne- 
mis ),  il  envoya,  par  Picquet ,  commissaire  ordinaire 
des  guerres,  le  payement  des  gens  de  guerre  estans  à 
Turin,  afin  qu'il  essayast  de  passer  outre  et  le  porter 
en  laditte  ville;  ce  que  ledit  seigneur  Jean  Paule  exé- 
cuta, mais  non  sans  grosse  difficulté',  à  cause  que  les 
ennemis  avoient  garnisons  à  Bozzolin,  à  sainct  Am- 
brois  ,  à  Rivoles  et  à  Groullian,  places  assises  entre 
Suse  et  Turin,  en  pais  estroict,  et  des  deux  costez 
enclos  de  montagnes  :  il  y  passa  toutesfois  sans  perdre 
aucun  de  ses  gens,  sinon  un  de  ses  chevaux  légers 
italiens,  nomme  le  comte  Sébastian  de  Monte-Cuculo, 
etluy  l)lessé  d'un  coup  d'arquebuse  en  l'espaule,  dont 
il  fut  guary  en  peu  de  jours. 

Aussi  depescha  le  sieur  de  Noailles  avecques  un 
trésorier,  et  le  sieur  de  Bourran,  commissaire  or- 
dinaire de  ses  guerres,  pour  aller  faire  la  monstre  et 
payement  des  gens  de  guerre  qui  retourneroient  de 
Fossan;  ausquels,  pour  le  service  qu'ils  avoient  faict, 
et  pour  leur  ayder  à  se  remonter,  il  fist  donner  un 
quartier,  outre  ce  qu'il  leur  estoit  deu.  Et  fut  baillé 
audit  Noailles,  par  instruction,  de  faire  marcher  la 
gendarmerie  vers  Avignon,  auquel  lieu  avoit  le  Roy 
délibère  de  faire  l'amas  de  son  camp,  j)Our  après  le 
faire  marcher  outre  jusques  au  lieu  qu'il  seroit  avisé. 
Et  pour  choisir  un  lieu  conunode,  furent  depescliez 
messeigneurs  le  prince  de  Melfe ,  napolitain  ,  Stcfe 
Colonne,  baron  romain,  tous  deux  chevaliers  de  l'or- 
dre, Poton  Raffin ,  senesclial  d'Agenois  et  capitaine 
de  cent  archers  de  la  garde  du  Boy;  et,  peu  après, 
messirc  Jean   de  Bonneval  ,  capitaine  de   cinquante 

hommes  d'armes  des  oidonnanccs  dudit  seigneur, 
avec  commission  pour  faire  le  gasl,  Ici  ([uc  je  decla- 
reray  par  cy  apies.  La  di;pesclie  l'alcte  dudit  Noailles, 
le  Ro}',  sur  l'opinion  qu'il  avoit  tousjours,  comme  j'ay 
dit  cy  dessus,  eiie  que  l'Empereur  entreprendroit  de 
passer  en  Provence,  il  envoya  nouvelle  instruction, 
ordonnant  au  sire  de  Iluinieres  faire  marcher  laditte 
gendarmerie  de  Fossan  ,  par  ce  qu'elle  estoit  moins 
que  suffisamment  remontée,  le  chemin  droict  à  Mar- 
ceille,  auquel  lieu  elle  pouvoit,  sans  trop  grand  nom- 
bre de  chevaux,  faire  le  service  requis  à  la  detFense  de 
la  ville;  et  furent,  pour  servir  à  la  campagne,  retire'es 
hors  de  laditte  ville  la  compagnie  dudit  Ronneval,  et 
autres  qui  estoient  mieux  montées  et  equippees  pour 
ce  faire.  Par  autre  depesche,  fist  ledit  seigneur  à  sça- 
voir  à  mcssire  Louis  d'Â.ngerand,  sieur  de  Boisrigault, 
qu'il  fist  avancer  les  Suisses  de  sa  leve'e,  et  qu'ils  prins- 
sent  le  chemin  de  ^Montluel.  Auquel  lieu  se  trouva  le- 
dit seigneur,  au  jour  qu'ils  y  passèrent,  et  à  chacun 
des  capitaines  donna  ert  présent  une  chaine  de  cinq 
cens  escus,  et  de  là  il  les  fist  marcher  droict  à  Va- 
lence, auquel  lieu  il  alla  bien  tost  après,  c'est  à  sçavoir 
incontinant  qu'il  eut  certaincté  que  l'Empereur  avoit- 
pris  le  chemin  de  Provence  :  et,  avant  son  partement, 
depescha  monseigJieur  Piobert  Stuard,  chevalier  de  son 
ordre,  seigneur  d'Aubigny,  mareschal  de  France,  ca- 
pitaine de  cent  lances  de  ses  ordonnances,  et  de  cent 
archers  escossois  de  sa  garde;  messire  Jacques  Galiot, 
aussi  chevalier  de  l'ordre,  capitaine  de  cent  lances  de 
sesd.ttes  ordonnances,  grand  escuyer  et  grand  maistre 
de  l'artillerie  de  France,  pour  recueillir  les  capitaines 
et  gens  de  cheval  et  de  pied   qui  arriveroient  audit 

32. 

lieu  d'Avignon  ;  mais,  pour  y  estre  chef  et  soh  lieu- 
tenant gênerai,  par  sur  tous  il  avoit  faict  élection  de 
messirc  Anne  de  Montmorency,  aussi  chevalier  do  son 
ordre,  capitaine  de  cent  lances,  grand  maistrc  et  ma- 
reschal,  et  à  présent  connestable  de  France,  lequel 
toutesfois  il  retint  encores  en  sa  compagnie  jusqucs 
au  vingtiesme  jour  du  mois  de  juillet. 

L'Empereur,  attendant  ce  pendant  le  partement  des 
gens  de  Fossan ,  et  que  la  délivrance  de  la  ville  hiy 
fust  faicte,  estoit  allé  séjournera  Saluées,  faisant  en 
diligence  ses  préparatifs  ;  et,  au  lieu  de  Savillan  ,  du 
Montdevis,  de  Cony  et  de  Tende,  faisoit  ordinaire- 
ment besongner  tous  les  moulins  et  fours  qui  se  trou- 
vèrent 5  etfeit  grosse  munition  de  biscuit,  et  provision 
de  toutes  les  bestes  de  charge  qu'il  peut  recouvrer  au 
pais,  pour  faire  mener  après  son  camp  ledit  biscuit  et 
autres  vivres.  Le  seigneur  Antoine  de  Levé,  pour  aussi 
ne  perdre  temps  ce-pendant  que  le  jour  de  la  délivrance 
de  Fossan  arriveroit,  avoit,  dés  le  dernier  jour  de  juing, 
envoyé  sommer  la  place  de  Roquesparviere,  appar- 
tenant à  messire  Jean  de  BoUer,  sieur  de  Cental  ;  mais 
le  frère  dudit  Cental,  elcu  de  Riez,  luy  fist  response 
que  la  place  estoit  tenue  du  Roy,  et  que  luy,  comme 
fidèle  et  bon  vassal ,  n'y  laisseroit  entrer,  sinon  par  sur 
son  ventre ,  homme  qui  ne  fust  amy  du  Roy  sondit 
seigneur;  et,  pour  accomplir  sa  promesse  plus  seure- 
ment,  envoya  demander  secours  au  sire  de  llumieres, 
qui  luy  envoya  tel  nombre  de  gens  de  guerre  et  ca- 
nonniers  qu'il  luy  demanda.  Parquoy  ledit  de  Levé 
ne  fist  point  d'autre  entreprise  contre  laditte  place,  et 
fist  tourner  ses  gens  vers  le  Chasteau-Dauphin,  en  es- 
pérance de  le  surprendre:  lesquels,  faillans  à  leur  en- 

treprisc,  se  mirent  à  l'assieç^er;  mais,  adveitis  que  les 
Landes  du  sieur  Chrestofle  Guasco  et  celle  du  seigneur 
de  La  Tour  y  venoient  au  secours,  ils  se  retirèrent  à 
Sainct  Pierre  au  marquisat  de  Saluées.  Le  Roy  pour- 
tant ne  laissa  d'envoyer  renfort  de  gens  avidit  cliasteau , 
par  le  capitame  Paulin,  lieutenant  dudit  Monein,  qui 
estoit  venu  vers  luy  de  par  ledit  Monein,  son  capitaine- 
Audit  Savillan  arrivèrent  messieurs  les  cardinaux 
Trivulce,  ordonné  d'aller  devers  le  Roy,  et  le  cardi- 
nal de  Carpy,  devers  l'Empereur,  envoyez  par  nostre 
sainct  Père  ;,  leur  intimer  le  concile  à  célébrer  en  la 
ville  de  JNIantoue,  au  vingt-septiesme  jour  de  may,  l'an 
ensuivant ,  que  l'on  compteroit  1 53'^;  aussi  pour  moyen- 
ner  la  paix  entre  lesdits  seigneurs  Empereur  et  Roy. 
Ils  furent  solennellement  recueillis  et  ouys,  en  pré- 
sence de  plusieurs  princes  et  autres  seigneurs:  et  quant 
au  faict  du  concile,  l'Empereur  y  consentit  et  promist 
de  s'y  trouver  en  personne,  et  que  nul  autre  que  la 
puissance  de  Dieu  l'en  empesclieroit  :  quant  à  la  paix, 
qu'ils  sçavoient  bien  qu'à  Rome  il  avoit  proteste'  que 
s'il  venoit  à  la  guerre  contre  le  Pxoy  (chose  qu'il  no 
voudroit  faire  que  moult  envis),  il  la  feroit  de  sorte 
que  nulle  occasion,  quelconque  elle  fust ,  luy  feroifc 
tourner  la  teste  en  arrière  ,  qu'il  n'eust  exécuté  son 
intention,  disant  ne  se  vouloir  départir  aucunement 
d'icelle  sienne  protestation,  sinon  que  preallablement 
le  Roy  eust  entièrement  restitué,  réintégré  et  desdom- 
mage  le  duc  de  Savoye;  et  alors,  s'il  luy  envoyoit  de- 
mander la  paix ,  il  luy  respondroit  selon  que  les  choses 
luy  sembleroient  le  requérir. 

Au  cardinal  Trivulce,  lequel  avoit  charge  de  pas- 
ser en  France  vers  le  Roy,  sembla  n'esti-e  hors  de  pro- 
pos de  parler  audit  seigneur  Empereur"  h  part,  et 

pensa  que,  nonobstant  ceste  hautaineté  qu'il  monstroit 
en  public,  il  hiy  pourroit  particulièrement  tenir  quel- 
ques plus  giacieux  propos,  et  plus  inclinans  à  rai- 
sonnable composition.  Son  audience  obtenue,  il  de- 
manda, entre  autres  choses,  si,  s'accordant  le  Roy  à  ce 
que  demandoit  Sa  Majesté  impériale,  de  la  reintegi^a- 
tion  du  duc  deSavoye,  ou,  à  tout  le  moins,  de  mettre 
les  choses  en  séquestre ,  saditte  Majesté  seroit  contente 
que  luy  cardinal,  allant  vers  le  Uoy,  luy  tint  encores 
propos  qu'en  ce  faisant,  Sa  Majesté  impériale  rendroit 
le  duché  de  Milan  à  monseigneur  le  duc  d'Orléans  : 
à  quoy  respondit  l'Empereur  que  non;  et  le  cardinal 
replicquant ,  avecques  humble  requeste  ,  que  ,  pour 
chose  qui  fust  advenue,  il  ne  changeas^  de  l'opinion  qu'il 
avoit  eue  de  ce  faire,  et  qu'il  avoit  déclarée  en  si  bonne 
compagnie  qu'en  plein  consistoire  de  nostre  sainct 
Père,  de  son  collège,  de  tant  d'ambassadeurs  estran- 
gers  :  respondit  l'Empereur  à  cest  article,  qu'il  n'avoit 
point  changé  d'opinion,  car  il  n'avoit  jamais  eu  vo- 
lonté de  bailler  ledit  duché  ;  seulement  avoit  voulu 
donner  au  Roy  ])onnes  paroles,  et  chercher  tous  les 
moyens  de  le  faire  desarmer,  ce  pendant  que  luy  s'ar- 
meroit,  ainsi  que  le  Roy  en  cas  pareil  avoit,  en  l'entre- 
tenant de  belles  paroles,  assailly  et  spolié  le  duc  de 
Savoy e.  Autre  chose  n'en  peut  tirer  ledit  cardinal,  et 
sur-ce,  prenant  congé,  passa  les  monts  pour  venir 
trouver  le  Roy.  Son  collègue  demoura  encores  quel- 
que temps  avecques  l'Empereur,  et  puis  fut  envoyé 
par  luy  gouverneur  audit  duché  de  Milan. 

Tous  les  préparatifs  que  faisoit  l'Empereur  estoicnt 
comme  pour  prendre  le  chemin  de  Provence  ;  luy  s'en 
vantoit,  et  ne  se  vouloit  laisser  desmouvoir  de  ceste 
intention;  et  ordinaircmeiU  avoit  en  main  ou  devant 

les  yeux ,  une  carte  des  Alpes  et  du  pais  bas  de  Pro- 
vence, que  luy  avoit  donne'e  le  marquis  de  Saluées  j 
et  là  estudioit  si  souvent  et  ententivement ,  applic- 
quant  le  tout  à  ses  désirs  et  affections,  que  desja  il 
presunioit  d'avoir  le  païs  en  son  bandon  ainsi  comme 
il  en  avoit  la  carte.  Et  n'cstoit  point  on  ceste  sienne  per- 
suasion sans  y  avoir  aucuns  astipulaleurs  et  qui  le  ser- 
vissent d'agréable  au   lieu  de  véritable  conseil;  et, 
comme   ceux    qui   donnent    de  l'esperon  au   cheval 
courant  volontairement  et  de  soy-mesme,    l'enlior- 
toient  à  faire  promptement  passer  son  arme'e  deçà  les 
monts,  pour  là  y  exploitter  en  ce  cours  de  victoires 
qu'elle  estoit  •,  et  poursuivant  lequel ,  ils  ne  faisoient 
double  que  sans  combat,  au  moins  sans  danger,  il  ne 
conquist  en  peu  de  temps  toute  la  Gaule,  moyennant 
qu'il  se  bastast  de  passer;  et  que  de  l'occasion  que 
Dieu  luy  avoit  envoyée,  telle  qu'il  n'en  vient  souvent 
de  pareilles,  et  qui  peu  durent  quand  elles  viennent, 
il  voulust  user  de  saison,  et  avant  que  le  Roy  eust 
temps  de  se  renforcer  et  préparer  à  soustenir  le  faix 
de  son  invasion.  Et  quant  à  ce  dernier  article,  n'es- 
toient  ils  point  hors  de  propos,  si  c'eust  esté  cliose 
aussi  facile  à  exécuter  qu'à  dire.  Les  autres,  et  le  plus 
grand  nombre,  debattoient  au  contraire,  et  leur  sem- 
bloit  estre  plus  à  propos  de  poursuivre  la  reconqueste 
encommcncée  des  païs  gaignez  par  le  Roy  sur  le  duc 
de  Savoye,  et  lesquels  ils  avoient  presens  et  à  main, 
que  d'aller  assaillir  l'autruy  et  loingtain  païs;  et  d'es- 
tablir  delà  les  monts  un  bon  repos  et  seureté,  que  de 
venir  faire  la  guerre  en  France,  a  De  suivre  et  d'exe- 
«  cuter  ce  conseil,  nous  espérons,  disoient-ils,  qu'il 
«  adviendra  de  deux  choses  l'une  :  ou  (|ue  ])ien  tost 
«  nous  parachèverons  de  recouvrer  et  nettoyer  ce  puïi 

crenncmi?,  ou  que  le  Roy  (doublant  qu'ayant  vaincu 
:t  ceste  entreprise,  nous  ne  passions  d'autant  plus  fors 

<  et  vigoureux   sur  luy,   et  mieux  aymant  faire  la 
c  guerre  en  païs  d'autruy  que  la  soustenir  en   son 
c  propre)  se  délibérera,  pour  obvier  à  cest  inconvé- 
nient, de  passer  deçà  avecques  toutes  ses  forces.  Ad- 
venant le  premier  article,  alors  pourrons  nous,  sans 

(  craincte  que  mutation  advienne  par  deçà,  marcher 
«  asseurement  contre  luy  delà  les  monts.  Advenant  le 
<■  second,  ce  nous  sera  beaucoup  plus  grand  avan- 
c  tage  de  l'y  attendre  et  recueillir  avecques  toutes 
(  les  nostres  forces,  que  si  nous  allions  le  combatre 
c  avecques  une  partie  seulement,  en  laissant  icy  Tau- 
<.tre  (comme  force  nous  seroit  de  faire)  à  la  pour- 
t  suitte  de  la  susditte  conqueste  encommencee ,  et  au 
(  danger  que  le  Pioy,  se  confiant  en  la  bonne  obeïs- 
(  sance  et  union  de  ses  subjects,  et  en  la  force  et  bon 
c  ordre  mis  à  la  seureté  de  ses  villes,  se  contente  de  les 
bien  garder  et  dcfiendre;  et  liiisant  le  guast  de  trois 
c  ou  quatre  journées  de  païs  au  devant  de  nous,  sans 
y  laisser  autre  chose  que  solitude  et  désolation,  si- 
c  non  en  aucunes  places  bien  numies  de  vivres ,  de 
f  gens,  artillerie  et  munitions,  tellement  que,  par  la 
«  raison  de  la  guerre ,  nous  ne  puissions  ne  devions 
passer  outre  et  les  laisser  derrière  nous,  il  se  vienne 
loger  en  un  camp  avantageux,  fortifie',  couvert  des- 
dittes  villes ,  et  qu'avi  siège  de  chacune  il  nous  ar- 

<  reste  pour  le  moins  autant  qu'il  a  faict  devant  la 
t  ville  de  Fossan,  devant  laquelle,  telle  et  si  peu  duf- 

<  fonsable  que  chacun  de  nous  la  cognoist,  nous  avons 
«  séjourne  autant  que  si  c'eust  este  pour  conquérir 

Paris,  ville  capitale  de  France.  Cela  advenant,  pour- 
roit  il  pas,  ce-pendant,  nous  survenir  quelqu'un  des 


DE  GUILLAUME  DU  BELLAY.    [l53()]  5o5 

c  inconvcniens  qui  autresfois  luy  sont  en  pareil  cas 
«  survenus  en  Italie?  Pourra-il  pas  aussi,  voyant  l'I- 
«  talie  desnuée  de  force,  y  envoyer,  si  bon  luy  sem- 
«  ble,  autre  nouvelle  armée  de  France,  ou  en  Italie 
«  niesme,  en  laquelle,  délivrée  de  la  peur  et  craincte 
«  de  nous,  il  peult  faire  lever  une  armée,  soubs   la 
«  charge  mesnie  et  par  le  moyen  de  ceux  qui  nagueres 
«  luy  en  avoient  levée  une?  Pourra  il  pas,  cela  faict, 
«  mesiant  la  force   avecques  les  praticques,  ayant  à 
«  faire  à  une  nation  encline  naturellement  à  révoltes  et 
«  mutations,  acquérir  et  peuples  et  païs,  cependant 
«  que  nous  serons  amusez  au  devant  d'une  seule  ville? 
«  Nous  ne  voudrions,  Sire,  en  cest  endroict  vous 
,^  «  apporter  mauvais  augure,  en  vous  ramentevant  à 
«  combien  de  grands  princes  et  seigneurs  est  autrefois 
«  advenu ,  non  seulement  de  perdre  du  leur  en  vou- 
<t  lant  trop  pertinacement  envahir  autruy,  mais  d'y 
«  recevoir  telle  perte  qu'onc  depuis  eux  ne  leur  race 
«  n'ont  eu  moyen  de  s'en  ressouldre;  ne  dire  que  (si 
«  les  choses  autrefois  advenues  sont  tous] ours  en  pos- 
«  sibilité  d'advenir  encores ,  tant  que  les   raisons  et 
«  conditions  seront  pareilles)  nul  homme  ne  peult  tê- 
te meralrement   et   inconsidérément    assaillir   autruy, 
«  qui  ne  se  mette  grandement  au  mesme  bazard  :  car 
ce  nous  sçavons  bien  que  les  forces  de  vous,  Sire,  sont 
«  telles,  voz  querelles  si  justement  fondées,  voz  entre- 
«  prises  si  bien  pesées,  la  faveur  de  Dieu  et  de  fortune 
«  si  bien  accompagnans  vostre  vertu,  que  tel  inconve- 
(c  nient  ne  peult  vous  advenir;  mais,  seulement  pour 
«  acquitter  nostre  debvoir,  et,  à  ce  que  svn^  les  diffi- 
«  cultez  que  nous  mettons  en  avant  vous  pourvoyez  se- 
«i  Ion  vostre  prudence  accoustumée,  avons  bien  voulu 
«  les  vous  ramentevoir,  et  vous  faire  souvenir  que  vous 

«  aurez  à  l'aire  à  une  nation  qui,  en  son  pais  et  dehors, 
«  a  tousjours  esté  fort  belliqueuse,  mais  en  son  pais  a 
«  este'  plus  retenue  et  mieux  usant  de  conseil  qu  elle 
«  ne  faict  dehors  ;  à  une  nation  qui  jamais  par  autre 
«  que  vous  ne  fut  battue,  sans  que  le  vainqueur  y  ait 
«  receu  tresgrosse  perle;  à  une  nalion,  laquelle,  cn- 
«  cores  que  vous  ayez  souvent  vaincue,  si  a  ce  esté 
«  de  sorte  que  jusques  icy  nous  ne  cognoissons  encores 
«  en  riens  que  vous  soyez  enforcy  sur  elle  de  voz  vic- 
«  toires,  ne  qu'elle  soit  débilitée  j)our  toutes  ses  pertes. 
<c  Toutes  ces  raisons  ne  nous  desmouveroient  tou- 
«  tesfois   que  nous   ne  suivissions  vostre  opinion   et 
t<  de  ceux  qui  à  nostre  advis  y  adhèrent  fidèlement, 
«  et  paraventuie  plus  prudemment  que  nous,  si  nous 
«  n'avions  à  combattre  (]uc  l'ennemy  ;  mais  nous  avons 
«  à  combattre  les  dcstroicts  des  Alpes,  à  vaincre  un 
«  long  et  malaisé  chemin,  et,  cela  vaincu,  nous  ne 
«  trouverons  en  aucun  lieu,  ne  pour  aller  en  avant 
«  ne  pour  faire  séjour,  amitié,   bien-vueillance  ne 
«  seureté.   Jusques   icy   vous  avez  tousjours  conduit 
«  vostre  armée  par  païs  d'amis,  mieux  aymant  le  re- 
«  pos  que  d'irriter  noz  forces.  Derrière,  nous  avons 
«  le  païs  obéissant  et  les  passages  ouverts,  pour  avoir 
«  et  vivres  et  renfort  de  gens  à  toutes  heures  que  be- 
«  soing  sera  :  d'icy  en  avant,  en  quelque  part  que 
(c  nous  tournions  la  teste,  nous  aurons ,  devant  et  der- 
«  riere,  et  par  les  costez ,  toutes  choses  ennemies  et 
«  contraires,  et  (qui  n'est  petitement  à  craindre)  un 
«  aer  mal-sain  et  tresdangereux  à  gens  qui  ne  l'ont 
«  accoustumé,  si  vous  entreprenez,  ainsi  qu'est  vostre 
«  intention,  de  faire  vostre  passage  en  Provence:  de 
«  manière,  Sire,  que  plus  diflicilc  nous  sei'a  le  com- 
•'  bat  du  Ion;»;  et  mauvais  chemin  ,  de  la  faulte  de  vi-* 

«  vres,  de  l'intempciie  de  l'acr,  de  la  famine  et  pes- 
te tiience  qui  en  résulteront,  que  ne  sera  le  combat 
«  de  l'ennemy,  lequel  déliera  moins  de  noz  gens,  que 
«  ne  fera  le  moindre  de  noz  autres  susdits  adversaires. 
«  C'est,  Sire,  ce  que  principalement  nous  craignons, 
ce  et  qui  nous  tient  en  ceste  opinion  de  n'envahir  le 
«  païs  d'autruy,  devant  que  luy  ait  en  cestuy  cy  posé 
«  les  armes,  sans  moyen  et  possibilité  de  les  reprendre  ; 
«  en  laquelle  nous  voudrions  persister,  si  nous  ne  pen- 
te sions  certainement  que  vous  sçachez  quelque  chose 
«  à  vostre  avantage  que  nous  ne  sçavons,  et  que  para- 
ît venture  la  raison  ne  veult  qu'aucuns  de  nous  sça- 
«  chent  encores.  » 

Telle  fut  la  remonstrance  de  la  pluspart  de  ses 
capitaines,  et,  entre  les  autres,  du  seigneur  Antoine 
de  Levé,  lequel,  jusques  à  se  vouloir  faire  mettre  à 
genoux  hors  de  sa  chaire,  le  requeroit  et  supplioit  de 
se  laisser  persuader  à  ses  bons,  loyaux  et  anciens  ser- 
viteurs. Aucuns  toutesfois  estoient  d'opinion  que  se- 
crètement ledit  de  Levé  estoit  d'advis  (0  que  l'Em- 
pereur passast  deçà  ;  mais ,  du  vouloir  et  sceu  dudit  sei- 
gneur, il  monstroit  devant  le  monde  et  publiquement 
le  contraire,  afin  que,  venant  l'Empereur  au  dessus 
de  son  entreprise  (ainsi  qu'il  en  avoit  bonne  espérance, 
voire  s'en  tenoit  pour  asseurë),  toute  la  gloire  et  hon- 
neur en  fust  attribue'  audit  seigneur  Empereur,  et  dit 
par  le  monde  que  son  cneur  avoit  esté  si  grand,  sa  pré- 
voyance et  conduitte  si  bonne,  que,  contre  l'opinion 

(0  Secrètement  ledit  de  Lève  estoit  d'a^>is  :  on  avoit  prédit  à  de  Lèves 
qu'il  seroil  vice-roi  de  France,  et  que  son  tombeau  prendroit  place  à 
Saiul-Denis  au  milieu  de  ceux  des  rois.  Les  gens  crédules  remartpiè- 
rent  qu'il  mourut  dans  un  lieu  nommé  Saint-Denis,  en  Provence,  et 
que  son  corps  fut  porte  dans  réglise  de  Saiut-Deuis  de  Milan. 

de  loijs,  il  eust  osé  entier,  et  eiist  eu  la  prudence  de 
conduire  à  heureuse  fin  une  entreprise  desespcre'e. 

L'Empereur  doncques  ,  ce  neantmoins,  persistant 
tousjours  en  sa  délibération,  print  la  parole,  et,  con- 
cluant, usa  de  cesle  renionstrance  :  «Si  je  n'avoye  , 
<c  dit-il,  certaine  cognoissance,  et  de  la  guerre  que 
«  nous  entreprenons,  et  de  l'ennemy  auquel  nous 
ce  avons  à  faire,  et  de  nous  mesmes,  qui  avonskrexc- 
cc  culer,  je  ne  hlasmeroy  point,  ains  approuveroy 
«  plustost  et  ensuivroy  ceste  délibération,  ou,  pour 
«c  mieux  dire,  considération  vostre;  mais,  cognoissant 
(c  que  nous  Tentreprenons  contre  un  infracteur  de 
«  foy  allant  a  l'encontre  de  ses  traitiez,  et  qui,  con- 
«  trevenant  à  iceux,  a  contre  le  duc  de  Savoye  (com- 
c<  pris  au  traitte'  de  Cambray,  ainsi  que  noz  autres 
«i  confederez),  commencé  la  guerre,  qu'il  sçavoitbien 
ce  estre  reduitte  contre  nous ,  je  ne  fay  point  de 
'■:  doubte  que  nous  n'ayons  Dieu  pour  nous,  lequel 
«  est  juste  juge  et  vindicatcur  rigoureux  des  traitiez 
«f  non  observez  et  de  la  foy  violée.  Et  adjousteray 
<  que  nous  avons  à  faire  à  un  ennemy  contre  lequel 
ce  nous  avons  eu,  presque  vingt  ansdurans,  une  perpe- 
«  luelle  victoire,  et  telle  (afin  que  je  vous  face  enten- 
c<  dre  au  contraire  devoslre  dire,  nous  estre  demour<5 
«  chose  pour  nous  sentir  d'avoir  esté  vainqueurs,  et  à 
«t  eux  d'avoir  esté  vaincus),  que  nous  jouissons  en- 
«■  cores  du  duché  de  Milan,  pour  tesmoignage  et  Im- 
<c  tin  d'icelle  nostre  victoire  :  ce  qui  nous  doit  mon- 
te voira  retenir  en  ceste  guerre  les  cueur  et  espérance, 
«<  tels  que  vaincueurs,  et  leur  laisser  l'eflioy  et  le  de- 
ce  sespoir,  tels  que  les  vaincus  ont  accoustumé  tous- 
V  jours  d'avoir.  Conlrcpcsant  noz  forces  outre  ces 
e  deux  poincls,  avec  celles  de  renneaiy,  et  que  nous 

ft  los  avons,  quant  au  nonil)re,  trop  plus  grosses,  et, 
(c  quant  à  la  ([ualité,  mieux  estoilees  de  gens  experi- 
<c  mentez  à  la  guerre ,  tellement  qu'en  laissant  une 
<c  partie  deçà,  encores  nous  demourera-ii  dequoy 
«  Irurnir  à  la  puissance  de  l'ennemy,  tel  que  l'avons, 
<(  je  ne  trouve  j)oint  si  grand  inconvénient,  comme 
«  vous  le  me  faictes,  ne  de  séparer  et  deviser  nosdittes 
<c  forces  ,  ne  de  passer  les  monts  et  assaillir  nostre 
«  ennemy  en  France. 

«  Et  pour  entrer  par  ce  second  poinct,  lequel  nous 
«  fera  retomber  sur  l'autre,  je  vous  pourroy  alléguer 
a  infinité  d'exemples,  esquels  plusieurs  assaillis  en 
«  leur  païs  ont  diverty  l'ennemy  en  le  contre-assaillant 
<(  au  sien,  et,  sauvant  le  leur,  ont  acquis  et  tenu  ce- 
(;  iuy  dudit  ennemy  :  mais  j'ayme  mieux  fonder  mes 
(c  entreprises  sur  la  raison,  qui  est  tousjours  certaine, 
ce  que  sur  l'exemple,  qui  à  bien  grande  difficulté  se 
«  peult  alléguer  en  cas  entièrement  pareil,  et  en  tous 
«  ses  poincts  esgal  et  semijlajjle.  Vous  me  dittes  que 
c(  nous  devrions,  avant  que  transférer  la  guerre  en 
«  France,  la  parachever  deçà  les  monts,  et  nettoyer 
ce  le  païs  de  ce  qui  reste  icy  de  noz  ennemis  :  je  tien 
V  au  contraire,  et  non  pour  une  seule  raison,  qu'il 
('  taict  pour  nous  de  passer  de  là,  plustost  que  d'entre- 
cc  tenir  la  guerre  sur  le  nostre  et  de  noz  amis,  et  de 
te  plustost  la  faire  en  France,  que  de  la  soustenir  en 
«  Italie  :  laquelle,  en  ayant  esté  vexée  et  travaillée 
ce  par  si  long  temps,  toutes  raisons  veulent  que  nous 
«  l'espargnions  maintenant,  et  la  laissions,  puis  qu'il 
«  nous  est  loisible,  reposer  et  reprendre  ses  esprits 
(c  ce  pendant  que  France  sera,  en  son  tour,  courue, 
<c  gastée,  pillée,  bruslée,  esprouvant  la  craincte,  Tes- 
te pouventcment,  la  consternation  et  fuilte  du  peuple^ 

«  le  sac  ctrobement  de  maisons,  la  désolation,  ruine 
«  et  feu  des  villes,  et  autres  telles  mallieuretez  ac- 
te compagnantes  la  guerre  ,  qui  par  trente  ans  ont 
a  presque  continuellement  régné  sur  Italie.  Paris  et 
(c  la  couronne  de  France  fault  qu'il  soit  le  prix  et  le 
«  loyer  de  ceste  victoire,  non  pas  Turin  et  le  Piémont. 
«  Jusques  icy  nous  avons  trop  enduré  au  Roy  faire 
«  la  guerre  sur  l'autruy  ;  contraignons  le  un  peu,  à 
«  bon  escient,  de  venir  au  poincl  de  delTendre  le  sien  : 
«  voyons  si  le  François  autant  dedans  que  dehors  son 
«  royaume  est  ainsi  gentil  compagnon;  si  dedans  il 
«  est  si  sage  et  retenu  comme  vous  dittes.  Ne  cognois- 
«  sez  vous  point  sa  nature  par  tant  despreuves  que 
«  vous  en  avez  faictes ,  qu'il  ne  vault  sinon  à  une  pre- 
«  miere  impétuosité?  A  dissimuler  et  temporiser  il 
«  s'anneantit  et  pert  courage.  Et  d'autre  part  je  co- 
te gnoy  le  Roy  estre  pr'nce  de  cueur  si  haultain,  voire 
«  plustost  téméraire,  qu'il  s'estimeroit  avoir  rcceu  une 
ce  grosse  honte,  s'il  me  1-iissoit  entrer  et  séjourner  en 
fc  son  royaume ,  sans  qu'il  me  vint  présenter  la  ba- 
«  taille;  et  s'il  la  me  présente,  qui  est  celuy  de  vous 
«  qui  ne  se  tienne  asseuré  de  la  victoire  ?  Croyez  moy, 
a  certainement  que  le  seul  moyen  de  mettre  fin  à  ceste 
«  guerre,  c'est  qu'il  soit,  outre  ce  qu'il  est,  emperelir 
«  et  roy  des  Espagnes ,  en  ma  place  ;  ou  moy,  en  la 
«  sienne,  roy  de  France,  outre  ce  que  je  suis  ;  et  pour 
«  en  venir  à  bout ,  il  nous  fault  approcher  de  plus 
«  près,  et  le  ch'  rcher  aux  entrailles  de  son  royaume, 
ce  non  pas  nous  amuser  en  ce  pais,  en  attendant  (ju  il  y 
«  passe  ,  pour  luy  donner  moyen ,  espargnant  son 
«  pais,  qui  luy  foncera  tousjours  argent,  de  venir 
«  faire  icy  vivre  son  armée  à  noz  despens,  et  l'enri- 
«  cliir  du  pillage  de  ce  dont  nous  devons  chercher  de 

«  nous  prevalloir  à  la  soulclc  et  entrctenement   des 
(c  nostres.  Et  n'est  rien  plus  vray  que  le  ie])ours  de  ce 
«  que  vous  craignez,  qu'en  France  il  ait  })lus  grande 
«  commodité  de  se  renforcer  de  gens  :  tout  au  con- 
«  traire,  s'il  passe  deçà,  l'espérance  de  la  proye,  par  la 
<f  licence  et  liberté  qu'il  baillera  de  piller  et  mettre 
«  tout  à  sac  en  pais  de  conqueste,  luy  attirera  tous  les 
«  jours  gens  nouveaux  :  ce  que  je  suis  seur  qu'il  n'aura 
«  point  en  France  ;  car,  y  tenant  police,  comme  rai- 
«  son  veult  qu'il  face  en  ses  païs ,  tout  ce  que  pourra 
«  faire  le  soldat  sel'a  de  vivre  de  sa  soulde  à  bien 
«  grande  peine,  et  peu  se  trouvera  de  gens  qui,  sans 
«  espérance  d'autre  prouffît,  vueillent  venir,  pour  la 
«  simple  soulde,  gaigner  des  coups  ou  la  mort  à  l'en- 
te contre  de  nous.  Et  y  lascbant  la  bride  pour  attirer 
«c  le  soldat,  il  foulera  son  peuple  •,  et,  où  l'ennemy  ne 
«  pourra  parvenir  si  tost,  l'amy  pillera  et  dissipera 
<c  les  vivres  ;  les  deniers  royaux  n'en  seront  de  si  bon 
«  revenu  ;  mutineries,  séditions,  rebellions  en  advien- 
«  dront;  et  mesmement,  si  le  Roy  se  joue  à  nous  don- 
«  ner  le  passe-temps  de  veoir  cest  exemple  de  justice 
«  et  vengence  divine,  que  luy,  qui  a  tant  gaste',  pille', 
(c  brusle'  le  païs   d'autruy,    gaste ,   pille ,  brusle  luy 
«  mesme  son  propre ,  comme  vous  craignez  qu'il  face 
«  au  devant  de  moy,  exécutant  de  luy  mesme  ce  que 
«  faisant  l'ennemy  encores  le  feroit  à  grand   regret. 
«  Parquoy  cela  n'est  chose  qui  m'estonne ,  ne  pour 
«  laquelle  nous  laissions  d'avoir  vivres  à  sufiisance  ; 
«  car,  outre  l'ordre  que  j'y  ay  mis,  nous  passerons  si 
«  avant  en  ses  païs,  que  nous  en  aurons,  et  qui  ne 
((  nous  cousteront  rien ,  en  abondance- 
ce  Et  quant  à  ce  que  vous  craignez  qu'il  se  renforce 
«  du  costé  de  deçà,  je  vous  asseure  que  je  luy  ay 

«  dresse  assez  d'autres  empesclicmens  ailleurs,  pour 
«  luy  en  faire  divertir  la  pensée;  car,  outre  ceste  ar- 
«  mee,  à  laquelle  je  ne  fay  point  doubte  qu'il  ne  s'a- 
«  dresse  avecques  toutes  ses  forces,  et  celle  que  vous 
«  sçavez  estre  desja  preste  pour  descendre  en  Picar- 
«  die ,  soubs  la  charge  des  comtes  de  Nansau  et  de 
«  Reux,  et  autre  qui  au  devant  de  moy  se  viendra 
«  joindre  par  le  coste  de  Languedoc ,  qu'à  la  requeste 
«  de  l'Impératrice ,  mes  royaumes  d'Espagne  mettent 
«  sus,  et  vers  laquelle  j'envoye  présentement  vingt- 
«  trois  galleres,  pour  luy  faire  clairement  entendre  ma 
«  délibération ,  et  le  temps  qu'elle  devra  commencer 
«c  à  marcher,  j'en  fay  encores  dresser  une  autre,  pour 
ce  descendre,  au  fort  des  affaires,  en  Champagne,  et  de 
«  là  passer  en  Bourgongne  ;  esquelles  deux  provinces 
«  elle  sera  pour  faire,  avecques  les  moyens  que  Ion  m'y 
K  donne,  non  moindre  effect  en  mon  service  que  fe- 
«  ront  les  autres,  chacune  en  son  endroict.  De  ma- 
«  niere  qu'ayant  si  beaux  et  grands  préparatifs  en  tant 
et  de  lieux ,  et  le  P\oy  si  entrepris  qu'il  ne  sçauroit  à 
ce  temps  assembler  foixes  suffisantes  pour  en  un  mesmc 
te  temps  résister  à  tant  d'armes,  et  ores  que  je  n'eusse 
(c  les  intelligences  que  j'y  ay,  il  est  impossible  que, 
«  d'une  part  ou  d'autre,  nous  ne  gaignions  de  vive 
«  force  l'entrée  jusques  au  dedans  du  cueur  de  son 
«  royaume,  et  face  tel  amas  de  gens  que  bon  luy  seni- 
«  blera.  Séparons  et  divisons  hardiment  noz  forces,  en 
«  laissant  ce  peu  de  nombre  de  gens  qui  est  requis  a 
«  entretenir  le  siège  devant  Turin  :  ce  que  nous  me- 
K  nerons  avecques  nous  par  delà  sera  tousjours  suffi- 
cc  sant  à  le  combattre,  principalement  s'il  veult  (ainsi 
fc  que  vous  l'avez  propose)  diviser  et  séparer  luy- 
<c  mcsmc  les  siennes  à  la  garde  et  defiense  des  villes 

<;  qu'il  aura  délibéré  de  tenir  et  fortilier  à  Tencontre 
«  de  moy;  joinct  (jue  vous  cognoissez  tous,  aussi  bien 
«  que  moy,  quels  gens  de  guerre  sont  les  François  à 
«  pied.  A  cheval  ils  se  veulent  faire  estimer  quelque 
te  chose,  et,  à  la  vérité,  ils  y  sont  plus  duicts  et  accous- 
«  tumez  ;  mais  vous  sçavcz  qu'à  Fossan  et  à  Conflans, 
«  nous  leur  avons  entièrement  desmonté  deux  cens 
«  cinquante  hommes  d'armes  ;  à  Turin  y  en  a  près  de 
M  deux  cens  qui  ne  peuvent  espérer  meilleure  fortune; 
«  les  autres  bandes  qui  ont  esté  deçà,  ne  peuvent  estre 
«  sinon  à  demy  deifaites,  pour  avoir  en  si  peu  de 
V  temps  et  sans  séjour  faict  le  voyage  de  passer  et  re- 
«  passer  les  monls  :  en  sorte  que  vous  avez  à  com- 
cc  battre  le  reste  et  les  reliques ,  et  non  la  gendarme- 
«  rie  accoustumée  de  France.  Tout  leur  refu^^e  et 
«  espérance  gisoit  es  lansquenets  et  Suisses,  desquels 
<t  ils  faisoient  compte  de  recouvrer  à  leur  appétit  et 
«commandement-,  mais  nous  avons.  Dieu  mercy, 
«  donné  si  bon  ordre ,  que  de  lansquenets  ils  n'en  au- 
«  ront  plus,  et  de  ceux  qu'ils  ont,  je  ne  dy  pas  tous 
«  les  moyens  que  j'ay  en  main  de  les  leur  faire  perdre; 
«  et  des  Suisses  j'ay  promesse  certaine  et  asseurée, 
«  qu'à  leurs  gens  ils  ne  donneront  congé  d'aller  au 
((  service  de  prince  quelconque  hors  de  leurs  païs. 

«  A  ceste  cause,  je  suis  encores  tousjours  en  ceste 
«  opinion  de  laisser  icy  raisonnajjle  force  pour  entre- 
ce  tenir  le  siège  de  Turin,  et,  avecques  la  trouppe  que 
«  nous  avons  icy  et  ce  que  nous  retirerons  encores 
c(  d'Italiens,  passer  en  France,  et  faire  (nonobstant 
«  les  difficultez  que  vous  avez  prudentement  discou- 
«  rues)  le  chemin  de  Provence,  en  suivant  le  long  de 
t(  la  marine.  Car,  quant  à  la  dilliculté  des  passages, 

i8.  :^.3 

«.  nous  ne  donnerons  cest  honneur  aux  François, 
(c  qu'ils  la  sçachent  mieux  supporter  que  nous  :  quant 
(c  aux  vivres,  nous  y  avons  pourveu,  et  par  la  voye  de 
«  la  mer  en  serons  ordinairement  secourus.  Aussi  par 
(C  la  mesme  voye  ferons  porter  nostre  artillerie  et  ba- 
((  gage ,  qui  par  l'autre  chemin  seroit  chose  de  trop 
«  grande  coustange.  Et  quant  à  l'intempérie  et  incom- 
(c  modité  de  l'aer  du  pais,  elle  n'y  est  point  plus  ve- 
«  hemente  que  celle  de  Afrique,  que  ceste  armée  a 
«  vertueusement  soufferte.  Et  toutes  choses  conside- 
«  rées ,  je  ne  voy  chose  en  somme  qui  me  face  moins 
((  doubter  que  ceste  victoire  nous  soit  trop  hazardcuse, 
<i  que  contre  un  ennemy  si  surpris  et  despourveu  de 
((  bonnes  gens  de  guerre  peu  honnora])lc. 

«  Voilà  en  conclusion  mon  advis;  mais  non  que  j'y 
«  vueille  estre  opiniastre ,  ains  ay  délibéré  de  prendre 
«  telle  resolution,  conseil  et  courage,  que  me  donnc- 
<c  ront  mes  soldats,  lesquels  sont  ceux  que  nous  avons 
«  à  mettre  en  euvre.  Chacun  de  vous  face  assembler 
«  les  siens,  et  sortir  les  enseignes  aux  champs,  à  ce 
«  que  je  les  voye  tous  ensemble,  et  parle  à  eux  pu- 
ce blicquement.  «  En  peu  d'heure ,  estant  chacun  ad- 
verty,  avant  la  main  fut  ceste  concion  assemble'e;  et 
l'Empereur,  après  avoir  un  peu  regarde,  leur  com- 
mença parler  en  ceste  manière. 

<c  Je  ne  voy,  compagnons,  à  l'entour  de  moy,  en 
«  quelque  part  que  je  tourne  les  yeux,  sinon  tous  bons 
«  visages,  annonçans  et  me  meltans  ainsi  qu'en  evi- 
«  dence  l'affection  telle  qu'elle  est  dedans  voz  cueurs. 
«  Je  voy  une  arme'e  si  florissante ,  et  composée  de 
«  gens  tous  esleuz,  et  comme  choisis  l'un  après  l'au- 
«  trej  les  gens  de  pied,  tous  vrais  soldats  et  vétérans; 

<  la  cavalleiie  si  l)ien  eqai})pee  ;  telle  compagnie  d'ar- 
tillerie, et  si  bien  estoflee  de  tout  ce  qu'il  luy  fault, 

<  qu'à  mon  advis,  nous  n'aurons  plus  faulte  ,  sinon 
(  d'ennemy  qui  ose  nous  attendre,  et  ne  nous  priver 
t  du  moyen  d'esprouver  la  vertu  de  ceste  arme'e  :  tant 

<  y  a  que  deç^i  les  monts  nous  ne  pouvons  le  trouver 
t  tel  qu'il  vaille  et  soit  digne  que  nous  y  employons 
(  une  telle  puissance.  Ils  estoient  icy  advolez  comme 

<  une  vole'e  d'oiseaulx  au  pillage  d'un  champ  semé'  ; 
c  aussi  à  la  vostre  arrivée  se  sont  ils  retirez,  ainsi  que 

la  mesme  volce  d'oiseaulx  s'enfuit  au  premier  coup 
de  traict  qu'elle  a  ouy.  Maintenant  nous  sommes  en 
délibération,  à  sçavoii-  si  nous  devons  aller  cher- 
cher de  là  les  monts  un  ennemy  moins  indigne  de 
nostre  effort,  ou  si  nous  devons  attendre  qu'il  nous 
vienne  chercher  icy  :  l'y  attendant,  nous  destruisons 
le  païs  qui  est  nostre,  et  vous  autres  consommez 
vostre  soulde  sans  en  prouffiter;  encores  n'est  il  à 
croire  qu'il  y  vienne  jusquesicy.  Les  François,  avant 
qu'avoir  esprouvé  noz  forces ,  se  sont  entretenus  à 
la  guerre  plus  témérairement  que  constantement ,  à 
rencontre  de  nous,  ainsi  qu'ils  sont  bouillans  et  pre- 
cipitans  de  nature  ;  mais  je  cuide  qu'ils  ne  l'entre- 
prendront, maintenant  qu'ils  ont,  si  souvent  et  à 
leur  grand  dommage ,  esprouvé  que  nous  sommes 
autres  gens  qu'ils  ne  sont.  En  les  allant  chercher 
par  delà,  je  croy  qu'aussi  peu  attendront  ils  le  choc, 
comme  ils  ont  faict  deçà  les  monts ,  sinon  que  nous 
voulussions  penser  qu'ayant  leurs  forces  à  preseîit 
diminuées  d'un  tiers  ,  ils  eussent  plus  de  cueur  et 
d'espérance  qu'ils  n'en  ont  eu  quand  ils  les  avoient 
entières.  Tout  ce  qu'ils  feront,  sera  de  tenir  un  peu 
de  contenance,  et  aujourd'huy  reculer  une  journée 

<c  en  anieie,  demain  une  autre,  et  sans  jamais  nous 
«  faire  resistence.  Et  si,  d'avaiiture,  nécessité  les  con- 
«  traignoit  de  venir  au  com])at,  à  quoy  le  cueur  ja- 
«  mais  ne  les  mènera,  vous  devez  indubitablement 
<c  estre  asseurez  que  la  fortune  de  la  guerre,  comme 
«  vray  juge,  fera  incliner  la  victoire  de  nostre  costé, 
H  où  est  le  bon  droict,  et  qui  poursuivons  la  repara- 
«  tion  de  foy  violée,  avec  restitution  des  choses  sur- 
«  prises  au  préjudice  de  noz  traitiez.  Reste  à  sçavoir 
«  seulement  si  vous  estes  ceux  mesmes  que  vous  avez 
«  esté,  si  vous  avez  délibéré  de  faire  ainsi  que  vous 
«  avez  appris  et  accoustumé,  c'est  à  dire,  si  vous  avez 
«  du  cueur  assez  pour  passer  les  monts,  et  pour,  je  ne 
«  dy  combattre  ne  conquérir  le  royaume  de  France, 
<c  mais  aller  accepter  la  victoire  contre  l'ennemy,  et 
«  la  conqueste  dudit  royaume,  qui  à  vous  se  présente. 
«c  Si  vous  n'avez  du  cueur  assez,  icy  nous  fault  de- 
«  mourer,  et  vitupereusement  faillir  à  nostre  fortune 
«  qui  s'offre;  si  autrement,  ce  me  sera  tesmoignage  de 
«  vostre   vertu  ,  cueur  ,  et  volonté ,  si  vous  eslevez 
«  joyeusement    une    acclamation    et    cry    militaire  , 
«c  comme  si  maintenant  vous  aviez  à  marcher  en  bâ- 
te taille.  »  A  cesparolles,  lous  s'escrierent  unanimement, 
demandans  à  marcher  et  passer  outre.  Et  l'Empereur 
alors ,  en  collaudant  leur  piomptitude  de  foy  et  cou- 
rage :  «  INTa  bonne  fortune,  compagnons,  sera,  dit-il, 
€<  celle,  qui  accompagnera  ceste  vostre  acclamation  , 
«  et  prospérera  ce  que  nous  entreprendrons;  et  cer- 
«t  tainement,  si  le  roy  de  France  avoit  telles  gens 
«  comme  vous  estes,  et  je  les  avoy  tels  qu'il  les  a,  j'ay 
«  desja  dit  en  bonne  compagnie ,  et  de  rechef  dy  en- 
«  cores,  que  je  me  feroy  lier  les  mains  derrière,  pour 
«  m'aller  vendre  prisonnier,  et  luy  demander  mise- 

(c  ricordc ,  à  telles  conditions  que  bon  luy  sembleroit 
«  de  les  m'miposer;  et  suis  asseuré  qu'il  le  feroit,  s'il 
«  vous  cognoissoittels  que  je  vous  cognoy,  ets'ilsçavoit 
(c  au  dcniouiant  d'autres  entreprises  secrettes,  qui  à 
«  présent  ne  sont  à  déclarer,  lesquelles  me  rendront 
«  la  conqueste  de  France  si  facile ,  que  j'espère  en 
«  peu  de  jours  estrc  paisiblement  obey  en  la  ville  de 
«  Paris  (0.  » 

Telle  fut  la  départie  de  la  concion;  et  ces  propos 
avoit  il  prononcez  avec  si  asseurée  contenance,  que  le 
cueur  sembloit  redoubler  à  ces  gens,  et  ne  leur  en- 
nuyoit  sinon  que  sur  Tlieure  on  ne  les  faisoit  marcher 
en  avant.  Quelles  estoientces  secrètes  entreprises  dont 
il  parloit?  je  n'ay  encores  sceu  entendre.  Vray  est 
que,  peu  après,  fut  descouvert  un  traitté  qu'il  avoit 
sur  la  ville  de  Langres,  dont  nous  parlerons  en  l'au- 
tre prochain  livre  de  ces  Mémoires.  Aucuns  pensèrent 
qu'il  eust  quelques  grandes  intelligences  en  France , 
par  le  moyen  du  marquis  de  Saluées;  et  à  ce  croire 
les  induisoit  l'estrangeté  de  son  affaire ,  et  le  peu  d'a- 
parence  qu'ils  trouvoient  qu'un  homme  qui  n'estoit 
sans  expérience  des  choses  de  ce  monde  (  outre  le 
blasme  qu'il  s'estoit  acquis  à  perpétuité  ),  eust  voulu 
se  faire  ennemy  de  son  seigneur  et  prince  naturel,  et 
qui  tost  ou  tard  le  pouvoit  ruiner  en  un  instant,  sinon 
qu'il  ne  fust  seul  de  sa  partie,  et  qu'avant  qu'aban- 
donner le  Roy,  il  se  fust  persuadé  quelque  telle  et  si 
grande  ruine  prochaine  dudit  seigneur,  que  pour  ja- 
mais il  ne  deust  plus  avoir  cause  de  la  craindre.  Et  de 
faict,  le  duc  Guillaume  de  Bavière,  en  racomptant, 

(0  Obey  en  la  ville  de.  Paris  :  on  dit  qu'apr  -s  avoir  prononcé  ce 
discours,  l'Empereur  (il  écrire  à  1  historien  Paul  Jove  de  faire  provision 
d'encro  et  de  plumes  ,  parce  qu'il  alloit  lui  tailler  de  la  besogne. 

dés  le  mois  de  juing  précédant,  au  sieur  de  Langey, 
lors  estant,  ainsi  que  j'ay  dit,  en  Alemagne,  ce  qu  il 
avoit  entendu  de  i'afiaire  dudit  manjuis,  faisoit  son 
compte,  et  le  disoit  sçavoir  de  gens  cstans  près  delà 
personne  de  l'Empereur  (  à  l'aventure  du  duc  Louis 
de  Bavière,  son  frère),  ({ue  ledit  marquis  ne  se  trou- 
veront estre  seul  de  ceste  pratique,  et  qu'en  France  y 
avoit  d'autres  assez  ,  tenans  secrètement  ce  mesme 
party,  et  qui  en  leur  saison  se  descouvreroient. 

Autres  estimoient  que  l'Empereur  tint  ces  propos, 
ainsi  que  plusieurs  bons  chefs  de  guerre  en  ont  tenu 
par  le  passé,  disans  qu'ils  avoient  une  embusche  se- 
crette  contre  leur  ennemy,  et  le  faisoient  en  partie 
pour  accroistre  le  cueur  de  leurs  gens,  et  en  partie 
pour  meltre  leurdit  ennemy  en  souspeçon  et  deffiance 
des  siens  :  chose  qui  a  souvent  gasté  de  grosses  et  im- 
portantes entreprises.  Autres,  depuis  qu'ils  entendi- 
rent la  confession  du  comte  Sebastien  de  Monte-Cu- 
culo,  imaginèrent  que  ceste  fust  lasecretle  entreprise, 
en  laquelle  prenoit  l'Empereur  une  si  grosse  asseu- 
rance,  comme  s'il  se  fust  fondé  sur  la  mort  espérée 
du  Roy  et  de  messeigneurs  ses  enfans  (0,  en  s'asseu- 
rant  qu'eux  estans  morts ,  il  passeroit  sans  grande 
résistance  à  travers  le  royaume  de  France  j  mais  ceste 
espérance  est  si  mescliante,  qu'il  ne  me  sçauroit  en- 
trer en  teste  qu'un  si  grand  prince  que  luy  voulust 
user  d'une  si  malheureuse  et  damnable  trahison.  Tou- 
tesfois,  ceux  qui  en  ont  ce  souspeçon  se  sont  fondez 
en  ce  que  ledit  Sébastian  dit  avoir  esté  par  ledit  sei- 
gneur interrogé  s'il  sçavoit  bien  l'ordre  et  laçon  que 

'•')  La  mort  espcre'e  du  lîoy  et  de  niesxeigru  iirs  ses  enfans  :  tout 
porte  à  croire  que  la  mort  du  Dauphin  ,  qui  arriva  peu  de  temps  après, 
fut  naturelle.  (  Voyez  rintroduction.  ) 

tenoit  le  Roy  à  son  boire  et  à  son  manger.  Aussi  que, 
alors  que  le  seigneur  dom  Fcrrand  de  Gonzague  pré- 
senta ledit  Sébastian  à  l'Empereur,  en  disant  qu'il 
estoit  appareillé  à  ce  qu'il  avoit  promis  à  luy  et  au 
seigneur  Antoine  de  Levé,  et  eux,  de  par  luy,  à  Sa 
INIajeste',  si  ledit  seigneur  Empereur  eust  entendu  que 
leurs  propos  eussent  esté  de  la  praticque  de  quelques 
villes  ou  places ,  en  France  ou  ailleurs  (  ce  que  disent 
ceux  qui  ne  s'osent  persuader  une  telle  mesclianceté 
avoir  trouvé  lieu  au  cueur  de  prince  ) ,  il  n'eust  eu  que 
faire  de  s'informer  dudit  Sébastian  du  boire  et  du 
manger  du  Pvoy. 

Encores  en  a  confermé  aucuns  en  ce  souspeçon , 
que  le  seigneur  dom  Loppes  de  Sorie,  ambassadeur  à 
Venise  pour  saditte  Majesté  impériale,  s'enqueroit, 
sur  le  temps  que  ces  choses  avindrent,  qui  seroit  roy  de 
France ,  et  contre  qui  auroit  ledit  seigneur  Empereur 
à  poursuivre  ceste  guerre,  au  cas  que  le  Roy  et  mes- 
seigneurs  ses  enfans  allassent  de  vie  à  trespas  :  chose 
qui  sem])loit  estre  hors  de  propos  et  impertinente  à 
s'enquérir,  s'il  n'eust  eu  quelque  opinion  de  mort 
prochaine  d'iceux  seigneurs. 

En  conclusion,  quiconques  ait  esté  autheur  de  cest 
énorme  empoisonnement  (car  je  ne  le  sçay,  Dieu  le 
sçait,  et  n'en  voudroy  blasmer  personne  à  tort),  l'Em- 
pereur, plein  de  grande  asseurance  de  remporter  heu- 
reuse issue  de  son  entreprise ,  se  résolut  sur  icelle  de 
passer,  ainsi  qu'il  fist,  en  Provence  :  dont  depuis  il  se 
repentit  souvent,  et  de  sa  bouche  a  déclaré  au  Roy, 
combien ,  ayant  jusques  alors  faict  profession  de  croire 
conseil ,  il  s'estoit  mal  trouvé  de  se  gouverner  à  sa 
teste. 

